
CUPRINS 


EDITORIAL 


Wilhlem DANCA, 
Ce facem cu adevărul în spațiul public? 0.0.0... 0 eens 15 


Toţi oamenii caută să afle adevărul. Însă, în spaţiul public, adevărul a ajuns o noțiune 
relativă şi poate fi interpretat după bunul plac al fiecăruia, fie spre avantajul unora, fie 
spre dezavantajul altora. Intr-o lume în care, printre altele, se doreşte o etică fără adevăr, 
o metafizică fără fundamente, un creştinism fără Cristos, o sinceritate fără adevăr, o sfin- 
tenie fără Dumnezeu, o politică fără principii, oamenii caută totuşi adevărul. Deşi multi 
oameni ratacesc în nisipurile mişcătoare ale scepticismului multumindu-se cu adevăruri 
parțiale şi provizorii, sunt şi dintre aceia care, în dorinţa lor de a aprofunda în mod adecvat 
şi autentic adevărul, ajută societatea să fie deschisă pentru filozofie şi filozofare şi susțin 
Biserica în misiunea ei de a fi în serviciul adevărului. Revenirea la recta ratio, la rationali- 
tatea normală, dialogală, deschisă spre ceilalți şi spre Altul este posibilă şi acest lucru au 
încercat să-l evidentieze şi participanţii la Congresul International „Adevăr şi moralitate 
în spaţiul public”. 


COMUNICĂRI 


I.PS. Dr. loan ROBU, 
Biserica Catolică în Europa, astăzi ........ cena 22 


Ce este cu adevărat Noua Europă şi ce valori creştine mai adăposteşte ea? Ce avantaje şi 
ce dezavantaje prezintă o Europă care dă senzaţia că omul se poate descurca şi fără Dum- 
nezeu? In Europa de azi se constată un dezechilibru între posibilităţile tehnice şi forța 
morală: forța morală nu a crescut împreună cu dezvoltarea ştiinţifică, ci dimpotrivă. Dacă 
este necesar ca din Noua Europă să nu lipsească respectul fata de demnitatea umană şi res- 
pectul fata de ceea ce pentru celălalt este sacru, la fel de necesar este ca în cadrul Europei 
Unite să se dezvolte un dialog profund şi clar cu celelalte religii, dialog care să reflecte şi să 
arate tuturor adevărata natură a Bisericii. 


LPS. Dr. Daniel CIOBOTEA, 
Biserica Ortodoxă in Europa, astăzi ........ ce 38 


România, aderând la Uniunea Europeană, va fi cea mai mare tara cu majoritate ortodoxă 
membră a Uniunii Europene. Creştinii ortodocşi privesc spre Uniunea Europeană fie pli- 
ni de incertitudine, fie plini de speranță. Dincolo de aceste împărțiri de opinii, Bisericile 
creştine din România, împreună cu religia iudaică, şi-au exprimat acordul şi susținerea lor 
pentru intrarea României în Uniunea Europeană. Se doreşte această intrare în speranța 
că, pe lângă ceea ce va primi, România va contribui la îmbogățirea patrimoniului spiritual 
şi cultural european. Lucrarea de construcţie a Europei unite se înfăţişează ca o nouă şansă 
şi provocare pentru a exprima fidelitatea fata de evanghelie, iar în această exprimare Bise- 
ricile trebuie să fie împreună, trebuie să fie unite. 


PS. Petru GHERGHEL, 
Omul de lângă noi, omul între bine şi rău ......... eee 44 


Omul este capabil să realizeze adevărate minuni ale vieţii şi ale istoriei, dar şi multe dezas- 
tre. Cine este omul: înger sau demon? Ce rol are omul în societate şi care este menirea lui? 

Omul poarta in sufletul sau, in toata fiinta sa, chipul lui Dumnezeu, devenind astfel capo- 
dopera şi coroana creatiei. Referitor la natura omului, episcopul Petru Gherghel recurge la 
afirmaţiile părinţilor Bisericii: Irineu de Lyon, Leon cel Mare şi Toma de Aquino. Moralita- 
tea actelor umane depinde de obiectul ales, de scopul urmărit, precum şi de împrejurările 
acțiunii sale. Valoarea omului zilelor noastre stă în conştiinţa sa morală. Biserica trebuie 
să-şi ofere toată bogăţia de valori şi invataminte pentru desăvârşirea omului de lângă noi. 


Wilhelm DANCĂ, 
Morala comunicării adevărului. Dialogul dintre filozofie, teologie şi ştiinţă . . . 53 


Lumea in care trăim suferă de o inerție morală ce resimte influența a cel putin trei crize im- 
portante: drama umanismului ateu, contestarea universalitatii şi imutabilitatii normelor 
morale şi separarea ştiinţei de metafizică. În această lume este necesar dialogul între filo- 
zofi, teologi şi oameni de ştiinţă, un dialog în urma căruia fiecare să rămână ceea ce a fost 
chemat să fie: ştiinţa - ştiinţă, religia — religie. Globalizarea, noile descoperiri ştiinţifice, 
neutralitatea ştiinţei, pericolul agnosticismului şi relativismul sunt doar unele dintre mo- 
tivatiile ce susțin necesitatea unui astfel de dialog. Dar comunicarea adevărului trebuie să 
tina cont de exigentele fundamentale ale fiecărei persoane umane. În sensul acesta, studiul 
pledează pentru noi metode de comunicare a adevărului şi urgenţa de a recupera dialogul 
dintre filozofe, teologie şi ştiinţă. 


Edward McLEAN, 
Adevăr şi moralitate. Adevărul este cheia integrității. ........ cc... 66 


Potrivit părintelui McLean, suntem toți, în felul nostru propriu, căutători ai adevărului. 
Există multe căi către adevăr. Ştiinţa, filozofia şi teologia ne conduc departe în căutarea 
acelui „Adevăr” care pătrunde în inimi şi schimbă vieţile tuturor. Cuvintele „Maestrului” 
nu trebuie înțelese, ci trebuie ascultate. Adevărul de bază pentru lumea noastră astăzi este 
că suntem toţi copiii Unicului Dumnezeu. Faptul că apartinem toţi aceleiaşi familii este 
cheia către Moralitate, Integritate şi Bună Conduită în familia lui Dumnezeu. 


Yuriy PIDLISNYY, 
Adevăr, valoare şi proliferarea drepturilor .......... ceea 69 


Francisc Fukuyama a spus că drepturile izvorăsc direct din înțelegerea a ceea ce este omul. 
Naşterea proliferării drepturilor a transformat procesul politic şi noțiunea de viață politică. 
Se pare că nu mai există spațiu rezervat pentru distincția dintre bine şi rău, corect şi greşit. 
Făcând binele şi răul, corectul şi greşitul, fiind egali în drepturi, îi fac pe cei care practică 
binele şi răul corecti în mod egal. Pentru identitatea omului nu contează numai istoria, ci şi 
căutarea a ceea ce este adevărat, autentic şi bine. Dacă societatea legalizează toate tipurile 
de comportamente şi practici, precum şi toate stilurile de viata, atunci este abolită distinc- 
tia dintre bine şi rău şi se introduce în mod automat singurul bine posibil: voința proprie a 
societăţii. Astăzi, pentru multi, problema adevărului este doar o problemă de gust. 


Osman BILEN, 
Etica ecologică şi relația sa cu adevărul .......... ce 82 
Dorinţa de a trăi într-o lume mai sănătoasă şi mai pacificată este o parte din aceasta con- 


ştiinţă crescândă asupra problemelor ecologice cu care ne confruntăm astăzi. Conceptul 
de adevăr trebuie să îndeplinească cerințele alegerilor morale pe care le facem în ceea ce 

priveşte mediul înconjurător. Mediul înconjurător uman înseamnă atât lumea naturală, cât 
şi cea socială în care trăim. În Coran găsim că natura este singurul spaţiu în care trăim, 
dar şi teatrul activităților noastre morale. Natura este creată pentru a primi rezultatele 
bune ale activităților morale ale omului şi pentru a ajuta omul în eforturile sale pentru 
perfecționarea morală. 


Abelardo LOBATO, 
Antropologie şi acțiune politică. Preambul etic la politica justă ............. 96 


Poate exista o politică „adevărată” care să slujească binelui omului şi societăţii în afara 
eticii? Sau, altfel spus, se poate vorbi despre o politică lipsită de etică? Prezenta comu- 
nicare încearcă să sublinieze raportul care trebuie să existe între etică şi politică: ele nu 
trebuie confundate, dar nici nu trebuie separate complet, ci trebuie privite ca distincte şi 
complementare. Pe această linie de gândire, începută de Aristotel şi continuată şi de Toma 
de Aquino, trebuie să se situeze gândirea şi acțiunea politică a zilelor noastre. Este necesar 
ca fiecare persoană, în acţiunile sale politico-etice, să evidentieze primatul eticii în activi- 
tatea politică. Omul, ființă personală şi subiectul şi obiectul politicii, trebuie să-şi găsească 
orizontul în care, plasându-se, să se salveze de la moarte: căci după moartea lui Dumnezeu 
a fost declarată şi moartea omului. Pentru a se salva, ființa umană trebuie să se folosească 
de deplina sa libertate şi de toate celelalte drepturi ale sale. 


George McLEAN, 
Adevăr, bine şi moralitate ......... eee 108 


În trecut, moralitatea a fost privită ca un set de interdicții. Pentru a urmări binele într-un 
mod real, este esenţial să luăm lucrurile aşa cum sunt ele. Adevărul este esența dreptăţii, 
iar dreptatea este contextul esenţial al binelui, semnul păcii în viața socială. Potrivit lui 
Kant, legat de moralitate, este o adevărată realizare să începem să apreciem rolul şi respon- 
sabilitatea omului, nu numai pentru interacțiunea sa cu realitatea, ci şi pentru clădirea ei. 
Asemenea unei perechi de ochelari, valorile nu creează obiectul, ci ne directioneaza atenţia 
asupra unui anumit fel de bine. Potrivit lui Aristotel, pentru a da sens dimensiunii practice 
a vieţii noastre, este necesar să identificăm binele sau valoarea către care ne direcționăm 
viața. Adevărul moral este judecata prin care un anumit act face persoana sau societatea 
bună, înțelegând aici împlinirea, într-un sens autentic, a individului sau a societăţii. Liber- 
tatea morală constă în abilitatea de a ne urma conştiinţa proprie. 


Gabriela BLEBEA NICOLAE, 
O viata adevărată sau o propoziţie adevărată ..... 6... cece 128 


Această conferință, „dedicată celor care nu au trădat în timpul comunismului”, este un răs- 
puns oferit celor ce se întreabă dacă spunerea adevărului este condiţia necesară unei vieţii 
adevărate. De asemenea, o altă serie de întrebări (şi răspunsuri!) străbat conferința: cum 
se face că, deşi nu spunem întotdeauna adevărul şi numai adevărul, vrem să ştim adevărul 
ca pe o libertate de a alege, chiar dacă alegerea presupune suferință, deceptie; cum se face 
că, deşi găsim deseori oportun moral să ascundem adevărul, îi discredităm pe cei care o fac. 
Răspunsul întrebărilor are la bază învățătura sfântului Augustin, şi nu atât posibilitățile 
de analiză propuse de gândirea sistematizată, cum ar fi: deontologismul, contractualismul 
sau consecintialismul. Străbătând învățătura sfântului Augustin, ni se spune dacă putem 
sau nu minţi pentru a ne salva viața proprie. Dar pentru a salva viața aproapelui? Întregul 
text este împotriva viciului trădării şi pentru virtutea eroismului. 

Zbigniew WENDLAND, 
Problema obiectivitatii valorilor într-o lume pluralistă şi dialogală ........ 137 


Criza lumii din ziua de astăzi este, în esenţa sa, o criză a rațiunii. Decăderea rațiunii este 
tratată ca cel mai important simptom şi, simultan, drept cauza prăbuşirii întregii civilizaţii 
occidentale. A venit un timp în care trebuie să căutăm un alt tip de raționalitate, diferit 
de raționalitatea metafizică şi de raționalitatea instrumentală, care ar putea să facă fata 
mai bine la provocările actuale ale omenirii. Propunerea profesorului este de a cataloga 
acest nou tip de raționalitate cu termenul de raționalitate dialogică. Filozofii din ziua de 
astăzi ajung la concluzia comună că nu putem să atingem ceva precum este corespondența 
cu Absolutul sau cu realitatea aşa cum este ea. Aceasta nu înseamnă că oamenii vor trăi 
sau ar trebui să trăiască fără nici un concept de obiectivitate sau, mai bine zis, fără valori 
fundamentate în mod obiectiv. 


Anton CARPINSCHI, 
Cultura recunoaşterii şi orizonturile adevărului ......... coc. 145 


După ce prezintă orizonturile adevărului şi după ce arată nevoia de comprehensiune, con- 
ferinta subliniază că drumul spre adevărul recunoaşterii de sine şi de celalalt presupune 
întâlnirea permanentă a credinţei şi a raţiunii. Aflăm că la baza configurării adevărurilor 
comprehensive stă legătura profundă ce există între comprehensiune şi recunoaştere. Par- 
tea a treia a conferinței se opreşte asupra omului failibil, ipostazele umanului şi adevărul 
comprehensiv, arătând că varietatea este cheia naturii umane, natură plastică şi maleabilă. 
In cele din urmă, atenţia ne este îndreptată spre o „cultură a recunoaşterii”, subliniindu-se 
din nou importanţa legăturii dintre adevăr şi comprehensiune. Din toate acestea, cultura 
recunoaşterii pare ca o sinteză culturală a unei umanitati maturizate. 


Valerius M. CIUCĂ / Paul TIBULEAC, 
De unde ar trebui să preia dreptul definiţia vieţii umane: 
din religie, morală ori din filozofia ştiinţei? ........ cc. 160 


Datorită apariției unor noi fenomene, datorită faptului că inimaginabilul de altădată a 
devenit posibil, se impune astăzi definirea juridică a vieții umane. Dar cine este cel mai 
îndreptăţit să dea această definiţie: preotul, filozoful, juristul sau omul de ştiinţă? Altfel 
spus: religia, morala sau filozofia ştiinţei vor da adevărata definiție a vieţii umane? Întrea- 
ga conferință sugerează pe un ton optimist-realist necesitatea colaborării tuturor, întrucât 
răspunsul le revine în egală măsură şi împreună: trebuie să existe o colaborare rodnică 
între preot, filozof, jurist şi om de ştiinţă. Prin conlucrarea acestora, viata umană va trebui 
să-şi primească adevărata definiție. 


Lucian FARCAŞ, 
Evaziunea morală. Omul între etică şi factologie ........... cc... 166 


În acest studiu se intenționează analiza etică a unor situaţii de abandonare a idealului 
etic privind adevărul în viata publica concreta. Intr-o prima parte, cu un caracter pronun- 
tat teoretic, este analizata condiţia omului chemat să trăiască împreună cu semenii săi. 
Calitatea vieţii comunitare este dată de fidelitatea oamenilor față de adevăr, care devine 
astfel fundamentul comuniunii dintre oameni. În continuare se acordă atenţie pericolului 
ce amenință mărturisirea adevărului in viata socială, situația cea mai gravă fiind discre- 
ditarea aproapelui şi, prin aceasta, periclitarea vieții comune. Înțelegerea şi împărtăşirea 

adevărului trebuie să tina cont de exigentele biblice privind adevărul. Acestea au in vedere 
atât adevărul in sine cât şi importanța mărturisirii lui pentru binele persoanei şi al comu- 
nitatii. Mai departe se analizează ce nu este şi ce este minciuna, iar aceasta din urmă este 
denuntata ca o formă gravă de distrugere a unei culturi ce trebuie să promoveze o pro- 
existență umană autentică. A doua parte a studiului, de natură mai practică, urmăreşte 
situaţiile delicate în care se poate afla omul nevoit să recurgă la minciuna din necesitate. 
Nu sunt uitate condiţiile în care mecanisme socio-politice practică o adevărată asuprire a 
adevărului şi prin aceasta o distrugere sistematică a omului şi societăţii. Se aminteşte de 
importanța adevărului în formele actuale de publicitate şi propagandă, accentuând binele, 
dar şi răul, pe care acestea îl pot face. În cele din urmă sunt arătate situaţiile speciale în 
care trebuie protejat secretul profesional precum şi persoanele care îl dețin. 


Isidor CHINEZ, 
Tentaţia neîntreruptă a minciunii şi foamea de adevăr ................... 181 


Orice valoare morală îşi are fundamentul în adevăr, pentru că binele este manifestarea ade- 
vărului. Problema adevărului şi minciunii a fost considerată de mare importanţă în viața 
omului din toate timpurile. Omul se măsoară cu adevărul. Prima minciună este simularea 
adevărului de către el însuşi. Omul este tentat de minciună şi acceptă tentatia negării ade- 
vărului său ontologic. Întrucât este înzestrat cu libertate, omul este auto-posedare, încre- 
dintat sieşi şi dispunând de sine însuşi, dar nu şi-a dăruit singur această auto-posedare, ci 
o datorează altuia. Dumnezeu pune în relație propria libertate infinită cu libertatea finită 
a omului. Cu prezumția sa păcătoasă de a voi să fie ca Dumnezeu, omul a negat adevărul 
fiinţei sale. Pentru omul modern, persoana sa a devenit punctul de referinţă al realului. 
Minciuna cunoaşte astăzi o dimensiune colectivă şi publică, ce se amplifică datorită comu- 
nicatiilor sociale. 


Alois BISOC, 


Misiunea Bisericii in lumea contemporană. ....... ens 194 


Pentru o bună implicare a Bisericii în viaţa lumii contemporane, este necesar ca Biserica să 
cunoască această lume şi să tina cont în pastorația sa de pluralismul socio-cultural. Un fe- 
nomen foarte complex ce caracterizează lumea contemporană este secularizarea, fenomen 
ambivalent ce influențează în mod global creştinismul. Nu puţini sunt cei care, datorită 
procesului de secularizare, au ajuns să pună primatul omului în termeni de contrapunere şi 
de alternativă la primatul lui Dumnezeu. Într-un context în care problema de fond rămâne 
raportul între primatul omului şi admiterea existenței lui Dumnezeu, Biserica trebuie să 
fie în continuare cea care îi arată omului care este planul lui Dumnezeu cu dânsul, care este 
scopul vieţii sale, care este rolul său în lume. Chiar dacă lumea postmodernă se consideră 
uneori şi postcreştină, Biserica rămâne în continuare capabilă să-i dea omului răspunsurile 
cele mai adecvate. 


MASĂ ROTUNDĂ 1 
Omul între adevărul credinței şi adevărul rațiunii ........ cc... 209 


Având ca temă „Omul între adevărul credinței şi adevărul raţiunii”, discuţiile s-au concen- 
trat pentru început asupra „elitei”: putem schița un portret al elitei, al unui om care să aibă 
adevărul ca fundament şi tezaurul moral ca lumină? Continuând discuția pe această idee, 
s-a pus şi următoarea problemă: un lider, o personalitate cât de mult trebuie să fie dispuse 
să se deschidă? Trebuie să fie deschise la orice şi pentru oricine sau li se cere prea mult în 

ziua de azi? O altă mare temă a discuţiilor a fost raportul care trebuie să existe între elite 
şi instituţii. Raportul persoană - instituție este important, întrucât, fără instituţii, fara 
structuri, o elită, o personalitate pot să dispară. Dar, în acelaşi timp, trebuie ţinut cont şi 
de faptul că nu toate elitele preferă umbra instituțiilor şi, totodată, nu toate instituţiile 
promovează elite. 


MASA ROTUNDA II 
Omul între legea politică şi legea morală .......... ce. 224 


Direcţia în care s-a dorit această dezbatere a fost trasată de părintele Dancă prin următoa- 
rele întrebări de bază: Cum pot să dialogheze societatea civilă şi Biserica, statul (legea poli- 
tică) şi Biserica (legea revelată)? Ce înseamnă dialogul cu alţii, cu noi înşine, cu Dumnezeu? 
Care sunt condiţiile dialogului dintre sfera publică şi sfera privată? Discuţiile s-au axat spre 
perspectiva auto-conservării, spre sarcina filozofilor, asupra a ceea ce înseamnă a-l înțelege 
pe celălalt, asupra faptului că omul din ziua de astăzi a pierdut simțul moral al binelui şi 
al răului, asupra dialogului dintre Biserică şi societatea civilă pe linia adevărului, asupra 
felului elegant în care trebuie dialogat între persoane sau instituţii. O idee interesantă este 
sublinierea celor trei condiţii obligatorii: de spaţiu, de timp şi deschidere spre celălalt, care 
sunt necesare pentru ca întâlnirea dintre cei ce dialoghează să poată avea loc. 


FILE DE ARHIVĂ... 241 
RECENZI „cca 253 26 ei FE EHS Cai pede a da e ORE eG 257 


SUMMARY 


EDITORIAL 


Wilhelm DANCA, 
How do we deal with the truth in the public life? ... 0... es 15 


Every man is searching to find out the truth. But in the public life the truth has turned 
into a relative conception and can be interpreted in every way one wishes, whether is for 
the advantage of some or for the disadvantage of others. In a world in which, among other 
things, it is pursued to have an ethics without truth, a metaphysics without fundaments, a 
Christianity without Christ, a sincerity without truth, a holiness without God and a politics 
without principles, peoples are still searching for the truth. There are many people won- 
dering between the quick-sands of scepticism finding satisfaction only in the partially and 
casually truths. But there are also those who, willing to authentically and adequately study 
the truth, are helping the society to open itself towards philosophy and to philosophize and 
also, are supporting the Church in its mission of beeing in the service of the Truth. The 
returning to the recta ratio, to the normal, dialogical, opened towards the others and the 
Other rationality is possible and the participants to the International Congres ,,Truth and 
morality in public life” have been trying to point out this fact. 


COMMUNICATIONS 


H.E. Ioan ROBU, 
The Catholic Church and the New Europe ...... 0.0.00 cece ees 22 


What is really the New Europe and what Christian values is still accommodating? What ad- 
vantages and disadvantages presents a Europe who gives the felling that the man is able to 
manage without God? In today’s Europe a breakdown is revealed between the technical pos- 
sibilities and moral strength: moral strength has not been developed along with the scientific 
development. If it is necessary that from the New Europe the respect of the human dignity 
and the respect of what is sacred for the other to be present, in the same way is necessary that 
in the united Europe to be developed a profound and clear dialogue with the other religions, 
dialogue that has to reflect and show to everyone the true nature of the Church. 


H.E. Daniel CIOBOTEA, 
The Orthodox Church and the New Europe ........... ccc tenes 38 


Romania joining European Union will be the biggest country with the Orthodox majori- 
ty member of the European Union. The Orthodox Christians are watching the European 
Union either full of fear, either full of hope. Beyond these shared opinions, the Christian 
Churches from Romania together with the Judaic religion have expressed their support for 
Romania’s adhesion to the European Union. This adhesion is wanted with the hope that, 
next to what she will to receive, Romania will contribute to the enrichment of the spiritual 
and cultural European patrimony. The development work of the united Europe is seen as 
a new chance and challenge to express the fidelity to the Gospel, and in this way the Chur- 
ches have to be together, have to be united. 


H.E. Petru GHERGHEL, 
Man between good and evil. The man next io us........ ce. 44 


The man is capable to make real miracles of life and of history, but also a lot of disasters. 
What is man: an angel or devil? What is the role of man in the society and what is his 

purpose? The man carries in his soul, in his all being God’s image, becoming in this way 
the masterpiece and the crown of all creation. Regarding the nature of man, Bishop Petru 
Gherghel is referring to the affirmation of the Fathers of Church: Irineu from Lyon, Leon 
the Great and Thomas Aquinas. The morality of the human acts depends of the chosen 
object, of the followed purpose and in the circumstances of his action. The true value of 
the man of nowadays stays in his moral conscience. The Church must give all his riches of 
values and teachings for perfection of the man next to us. 


Wilhelm DANCA, 
Morality of truth’s saying. 
The dialogue between philosophy, science and theology .................... 53 


The world where we live in suffers because of moral inertness which has at its basis at 
least the following crisis: the tragedy of atheist humanism, the dispute on universality and 
stability of moral laws and the separation between science and metaphysics. This world has 
to develop a dialogue between philosophers, theologians, science mans, and thanks to this 
dialogue every domain remains what is called to be: science — science, religion — religion. 
Globalization, the new scientific discoveries, the neutrality of science, the dangers of agnos- 
ticism and relativism are only some of the motivations which sustain the necessity of such 
dialogue. Communicating the truth is depending on the every human person’s basic exi- 
gencies. In this sense the article sustains the need for new ways of communicating the tru- 
th and the urgency of recovering the dialogue between philosophy, theology and science. 


Edward McLEAN, 
Truth: The Key to Integrity 0.0.0... eee tants 66 


According to father McLean we are all, in our own way, seekers of truth. There are many 
pathways to truth. Science, philosophy, theology take us only so far on the search for that 
Truth which touches the heart and changes the lives of everyone. The words of the Master 
are not to be understood, but to be listened. The basic truth for our world today is that we 
are all children of the One God. The fact that we belong to the same family is the key to 
Morality, Integrity and Right Conduct within the family of God. 


Yuriy PIDLISNYY, 
Truth, Value and Proliferation of Rights .......... cc 69 


Francis Fukuyama said that rights spring directly from an understanding of what man is. 
The birth of proliferation of rights transformed political process and the notion of political 
life. It seems there is no more place reserved for the distinction between good and evil, 
right and wrong. Making good and evil, right and wrong equal in rights makes those who 
practice good and evil equally correct. Not only history accounts for man’s identity, but 
also his search for truth, authentic and good. If society legalizes all lifestyles, behaviors and 
practices, it abolishes distinction between good and evil, automatically introduces the only 
possible good: its own will. Today, for many, the question of truth is nothing but a question 
of taste. 


Osman BILEN, 
Environmental Ethics and its Relation to Truth ........ 0.0000 c ccc eee 82 


The desire to live in a more healthy and peaceful world is part of this growing consciousne- 
ss of environmental problems we face today. The concept of truth must meet the demands 

of moral choices we make regarding the environment. The human environment means 
both natural and social world we live in. In Koran we find that nature is the only place we 
live in, but its also a theater of moral life. Nature is created to receive the good results of 
moral activities of man and to aid man in its efforts to moral perfection. 


Abelardo LOBATO, 
Anthropology and policy work. Ethical preamble of correct politic ........... 96 


Is it possible the existence of a ,,true” politics which serve the man’s good and the society 
outside the ethic? Or, otherwise, can we talk about a politic deprived by ethics? The present 
conference tries to underline the report which must exist between ethic and politic: they 
must not be confused, neither completed separated, but they must be seen as distinct and 
complementary. Over this line of thinking, started by Aristotle and continued by Thomas 
Aquinas, must be placed the thinking and the political action of our days. It is necessary 
that every person in his political-ethical action must spotlight the pre-eminence of the ethic 
in the political activity. The man, individual human and the subject and the object of politic, 
must find his horizon, in which he is placed, for saving him from death: because after the 
death of God has been declared also the death of man. For saving him self, the human being 
must use his absolute liberty and all his other rights. 


George McLEAN, 
Truth, Goodness and Morality.......... ce 108 


In the past morality has been seen as a set of prohibitions. In order to pursue real goods in 
a real manner it is essential that we judge things as they are in themselves. Truth is the 
essence of justice and justice is the essential context of the good, the sign of peace in social 
life. According to Kant, with regard to morality, it is a breakthrough to begin to apprecia- 
te the role and the responsibility of the human not only for responding to reality, but for 
shaping it also. Like a pair of glasses values do not create the object, but focus attention 
upon certain goods rather upon others. According to Aristotle, in order to make sense of 
the practical dimension of our life, it is necessary to identify the good or the value toward 
which one directs one’s life. The moral truth is the reason regarding whether the act makes 
the person and society good, meaning to fulfill, in an authentic way, the individual or the 
society. Moral freedom consists in the ability to follow our own conscience. 


Gabriela BLEBEA NICOLAE, 
A real life or a real sentence ......... ceea 128 


The present conference does not undertake to contradict the conjunction (mediated by 
«and») between a true sentence and a true life. It only seeks to see to what extent a true life 
is absolutely dependent on veracity. In other words, this paper’s aim is to find out whether 
or not truth-telling (i.e., sincerity) is the condition for leading a true life (evidently, a true 
life actually refers to a good, morally valid life). This question may seem naive or simplistic 
but it actually stems from the dramatism surrounding the fact that communist experience 
imposed denunciation as a norm for practical action. If the denunciation means giving true 
information, could the telling of truth be morally acceptable even when the life of an in- 
nocent person is endangered? I am going to carry this question over into an analysis of St. 
Augustine’s De mendacio. By analyzing through this text the distinction between betrayal 
and heroism, I hope to make it clear how the telling of truth under the circumstances of the 
communist kind of regime might either land us in the sinful area of betrayal or under the 
sign of courage, in the space of virtue. 

Zbigniew WENDLAND, 
Problem of Objectivity of Values in a Pluralistic and Dialogical World ...... 137 


The crisis of the present-day world is in its very essence a crisis of reason. The fall of reason 
is treated as the most important symptom and, simultaneously, the cause of the downfall 
of the whole Western civilization. It has come a time when we must look for another kind 
of rationality than metaphysical rationality or instrumental rationality which could better 
correspond to existing challenges of mankind. The professor’s proposal is to label this new 
kind rationality with the term dialogical rationality. Present-day philosophers arrive at the 
common conclusion that one will not succeed to reach something like the correspondence 
with the Absolute or with the reality like it is in itself. This does not mean that people will 
live, and should live, without any concept of objectivity, that is to say, without objectively 
grounded values. 


Anton CARPINSCHI, 
The culture of confession and the horizon of truth ........... cc... 145 


After presenting truth’s horizons and after demonstrating the need of comprehension, the 
conference underlines that the path towards the truth of self-recognition and recognition 
of another presupposes the permanent meeting of reason and faith. We find out that at 
the base of comprehensive truths’ configuration stands the profound connection between 
comprehension and recognition. The third part of the conference remains over the fallible 
man, over the hypostasis of human and the comprehensive truth, showing that the variety 
is the key of human nature, a plastic and malleable. Eventually our attention is drawn 
upon a culture of confession, being underlined again the importance of the connection be- 
tween truth and comprehension. Of all this the culture of confession appears as a cultural 
synthesis of a mature humanity. 


Valerius M. CIUCA / Paul TIBULEAC, 
From where should justice assume the definition of human life? 
From religion either morality, philosophy of science or? .................. 160 


Thanks to the apparition of new phenomena and thanks to the fact that the yesterday 
unimaginable has become possible the juridical definition of human life is now imposed. 
But who is the most adequate to offer this definition: the priest, the philosopher or the sci- 
entist? Or in other words: religion, morality or the philosophy of science will offer the real 
definition of human life? The entire conference suggests, on an optimistic-realistic tone, 
the necessity of everyone’s collaboration since the answer falls on them in equal measure: 
there has to be a fruitful collaboration between the priest, philosopher, jurist and science 
man. Through their collaboration human life will have to receive its true definition. 


Lucian Farcas 
The moral evasion. Man between ethics and factualism. .......... 0000s 166 


In the first part of this study, with a marked theoretical character, it is analyzed the condi- 
tion of man called to live together with his neighbors. The quality of common life is offered 
by people’s fidelity given to truth, which, thus, becomes the foundation of communion 
between people. Further on, it is noticed the danger which threatens truth avowal in the 
social life, the gravest situation being the neighbor’s discrediting and, trough this, jeopar- 
dizing the common life. Understanding and avowing truth must cont of biblical exigencies 
concerning truth. This exigencies refer both to itself truth and to the importance of its 

avowing, to person’s and community good. Than it is analyzed what is not and what is lie 
and this is denounced like a grave form of destroying a culture which has to promote an 
authentic human pro-existence. The second part of the study, more practical, has in view 
the delicate situation in which the man can be forced at deceiving by necessity. There are 
not forgotten the conditions in which social-political mechanism practices an oppression of 
truth, and, trough this, a systematic destruction of man and of society. It is mentioned the 
importance of truth in publicity and in propaganda actual forms, emphasizing the good and 
the bad they could do. Finally, there are shown the special situations in which the professi- 
onal secret and the persons who detain it must be protected. 


Isidor CHINEZ, 
The never-ceasing temptation of lie and man’s hunger for truth............ 181 


Any moral value has its foundation in truth because good is the manifestation of good. The 
problem of truth and lie has been considered as having great importance in man’s life of 
all times. Man is measured by truth. The first lie is the simulation of truth by man himself. 
Man is tempted by lie and accepts the temptation of denying his ontological truth. Since the 
man is endowed with freedom, he is self-possession, trusted to him and disposing of him, 
but he did not offered by him this self-possession, instead he owns it to another. God puts 
his own infinite freedom in relation with the finite freedom of man. With his sinful pre- 
sumption of wanting to be like God man has denied the truth of his being. For the modern 
man, his person has become the trustful point of reality. Lie knows today a collective and 
public dimension which amplified thanks to the social communications. 


Alois BISOC, 
The Church’s mission in the contemporary world .......... cc... 194 


In order to better involve in the life of nowadays world the Church must know this world 
and must take into account in its pastoral work of the social-cultural pluralism. A very 
complex phenomenon that characterizes the contemporary world is the secularization, an 
ambivalent phenomenon that has a global influence over Christianity. There aren’t few 
those who, thanks to the secularization process have ended to oppose the human primacy 
as an alternative to the primacy of God. Within a context in which the main problem is the 
report between the man’s primacy and admitting God’s existence, the Church must remain 
the one who shows man the plan of God with humankind, the meaning of man’s life and the 
purpose of its role in the world. Even if the post-modern world considers itself sometimes 
post-Christian, the Church remains capable to give man the most adequate answers. 


ROUND TABLE I 
Man between the truth of faith and the truth of reason. ........ 00000 eee 209 


The discussions have focused, in the beginning, over the elite: can we adumbrate a portrait 
of the elite, of a man who has truth as base and moral treasure as light? Continuing the 
discussion on this idea, the following problem came up: how much is supposed a leader, a 
personality to open up? It has to be open to anything and to anyone or it is too much in the 
present day? Another theme of the discussions has been the report that has to exist betwe- 
en the elite and the institutions. The report person-institution is important since without 
institutions, without structures, the elite, a personality may disappear. But, in the same 
time, we must keep in mind that not all the elites prefer the shadow of the institutions and 
therewith not all the institutions promote elite. 

ROUND TABLE II 
Man between the political and moral law ......0 660s 224 


The direction of this debate has been set by father Danca through the following questions: 
How are able to dialogize the civil society and the Church, the State (political law) and the 
Church (revealed law)? What does the dialogue with others, with us, with God mean? Whi- 
ch are the dialogue’s conditions between the public and the private sphere? The discussions 
concentrated over the self-preservation perspective, over the task of philosophers, over the 
meaning of understanding the other, over the fact that nowadays man has lost the moral 
sense of good and evil, over the dialogue between the Church and the civil society on the 
line of truth, over the elegant way in which persons and institutions must dialogize. An 
interesting idea is the underlining of the three conditions: of space, of time and opening 
towards another, that are necessary for the meeting between those who are having a dia- 
logue to have place. 

EDITORIAL 


CE FACEM CU ADEVARUL IN SPATIUL PUBLIC? 


Wilhelm DANCA 
Institutul Teologic Romano-Catolic, Iasi 


Toţi oamenii caută să afle adevărul şi sunt interesați de conduita morală 
a persoanelor cu responsabilități publice. Aici, în spaţiul public, nu toţi cei 
care spun adevărul vor binele altora, nu toţi cei care neagă adevărul vor 
răul altora. Aruncatul cu privirea în curtea vecinului poate să urmărească 
obiective complet diferite de calitatea premiselor de la care se porneşte. 
Dacă te afli cumva în România, poți să vezi cum adevărul a devenit un interes 
nelegitim, ceva care pune în pericol siguranța naţională. Oricum, chiar şi 
în condiţiile unei societăți normale, cu tradiție în respectarea adevărului 
persoanei şi administrarea binelui comun, interesul fata de calitatea ac- 
torilor din spațiul public este greu de gestionat. În afară de mostenirile 
rămase de la un sistem ticăloşit, se pare că şi atmosfera culturală din zilele 
noastre favorizează raporturi schizofrenice cu adevărul. Astfel, cum să te 
raportezi la adevăr când unele mode culturale propun o ştiinţă fără cer- 
titudine, o etică fără adevăr, o metafizică fără fundamente, un creştinism 
fără Cristos, o societate deschisă şi niciodată perfectă, un viitor în care 
omul nu este şi nu va fi niciodată stăpânul propriului destin? În cheie locală, 
s-ar putea adăuga: cum să înţelegi adevărul când se doreşte sinceritate 
fără adevăr, sfințenie fără Dumnezeu, politică fără principii, un prezent şi 
un viitor continuu, dar fără trecut? 

Evident, acolo unde sensul absolut este absent, dar şi dorit, omul devine 
o conştiinţă neliniştită, un cerşetor de sens, un relativist, creându-se con- 
ditii pentru saltul credinței în Dumnezeu. Acest context cultural explică 
într-un anumit fel revenirea în forță a religiosului şi a sacrului, precum şi 
deprecierea rolului rațiunii. Deoarece numai divinul este absolut, iar uma- 
nul este contingent, istoric, perfectibil, contestabil, unii au propus această 
sintagmă: sunt creştin, deci relativist sau sunt relativist, deci creştin!. 

Această formulă ispititoare ascunde de fapt teama de rațiunea teoretică 
şi simpatia exagerată fata de rațiunea contingentei. Deşi urmăreşte pro- 
tejarea rațiunii de tentatia încrederii absolute în sine prin asumarea unui 
fel de failibilism gnoseologic, rațiunea contingentei nu poate fi totuşi un fun- 
dament potrivit pentru întrebarea cu privire la sensul vieții’. Supralicitarea 


1 D. ANTISERI, Cristiano perché relativista, relativista perché cristiano. Per un razionalismo 
della contingenza, Editore Rubbettino, Soveria Mannelli 2003, vii. 

2 Cf. R. FISICHELLA, „Da credente in difesa della ragione”, în D. ANTISERI, Cristiano perché 
relativista, relativista perché cristiano, 139-153. 

rolului ratiunii in dimensiunea practica, existentiala duce la neincrederea 
in puterea ei de a sustine un discurs despre temeiurile metafizice. 

Desigur, somnul raţiunii naşte monştri, dar şi criza rațiunii este peri- 
culoasă. Cert este că de la F Nietzsche încoace, filozofia este marcată de 
un scepticism bolnav şi nu mai acceptă discursul despre primele principii, 
legea morală naturală, realitatea ultimă religioasă, pe care îl cataloghează 
ca fiind lipsit de sens. Dar nici discursul despre adevăr nu mai este văzut 
cu ochi buni; în filozofia contemporană, adevărul are doar o dimensiune 
retorică şi se referă strict la observarea unor proceduri statornicite prin 
consens. 

Dar scepticismul nu a rămas doar în filozofie, ci a trecut şi în Biserică. 
Trei generaţii de exegeti semnifică trei mari direcții de gândire în istoria 
Bisericii din secolul al XX-lea. La început au fost exegetii liberali care au 
văzut în Isus pe marele individualist ce eliberează religia de instituțiile 
culturale şi au redus religia la etică pură, bazată pe responsabilitatea con- 
ştiinţei individuale’. Fiind adversar al tuturor instituţiilor, nici Isus nu 
avea să creeze vreo Biserică. În perioada interbelică s-a dezvoltat o puter- 
nică nevoie de comunitate. Teologii protestanți, catolici şi ortodocşi (din 
exil) au dezvoltat în opoziţie cu ideile liberale o exegeză culturală care nu 
a mai văzut în Isus pe criticul cultului public, ci a înțeles liturgia ca spațiu 
vital al Bibliei şi a încercat să înțeleagă voinţa lui Isus plecând de la marele 
curent al Liturghiei trăite. După al Doilea Război Mondial, tendinţele teo- 
logice s-au împărţit în variante noi ale individualismului liberal. În lumina 
acestor tendințe, Isus trebuia să proclame sfârşitul instituţiilor, să dezvolte 
mesajul escatologic, să sublinieze primatul profetiei in detrimentul cul- 
tului. În consecință, ecleziologia devine un fel de dialectică între preoți şi 
profeti, instituție şi popor, pe care o vor prelua nu doar curentele teologice 
liberale, ci şi cele marxiste. 

Aceste modele de interpretare provin din modul de gândire, din menta- 
litatea epocilor respective, iar Biserica poate să înveţe ceva din experien- 
tele istorice ale omenirii. Însă, deoarece scepticismul este mereu prezent 
acolo unde apar noi interpretări, pentru a descoperi adevărul trebuie să 
facem distincţie între ceea ce provine din ideologia modernă şi ceea ce tine 
de chipul fundamental al Bisericii, prezent în Sfânta Scriptură şi în învă- 
tatura tradiţiei“. 

Soluţia pentru a ieşi din această fundătură culturală ne este sugerată 
de H. Urs von Balthasar care, preluându-l pe Goethe, spune: „în vremea 
de acum, nimeni nu trebuie să tacă sau să cedeze. Trebuie să vorbim şi să 


3 J. RATZINGER, Biserica. Chemare spre comunitate (1991), (trad. I. P Puiu, I. Mitrofan), 
Editura ARIDIA, Blaj 2005, 8-9. 
1 Cf. J. RATZINGER, Biserica..., 11. 

ne urnim. Nu ca să o luăm înainte, ci ca să ne menţinem la posturi. Daca 
suntem printre majoritari sau printre minoritari, e totuna”. 

Cu referire la criza raţiunii, rămânerea la post înseamnă aprofundarea 
referintei notionale adecvate şi autentice a termenului de adevăr. Pe ur- 
mele lui Aristotel şi ale sfântului Toma de Aquino, prin acest termen se 
înțelege, înainte de toate, o calitate pe care discursul sau gândirea cuiva 
poate să o aibă sau să nu o aibă şi din care sunt derivate toate celelalte 
semnificaţii: „Dicendum quod sicut verum per prius invenitur in intellectu 
quam in rebus, ita etiam per prius invenitur in actu intellectus componen- 
tis et dividentis”®. Prin urmare, adevărul logic are întâietate în raport cu 
celelalte semnificaţii dar, în cazul de fata, întâietate nu înseamnă exclu- 
sivitate, ci doar punct de referință de la care se pleacă pentru a înțelege 
celelalte determinări. 

Adevărul logic se defineşte prin formula ,,adaequatio rei et intellectus”. 
Adevărul logic care se realizează în judecată - a doua operaţie a minţii 
-este o calitate a gândirii, este perfecțiunea naturală sau rectitudinea gân- 
dirii, este totuna cu cunoaşterea în sine sau cunoaşterea împlinită. Acest 
fel de a înțelege adevărul poate fi acceptat numai dacă cunoaşterea este 
inserată într-un orizont metafizic, în care gândirea nu este autonomă sau 
activitate pură, ci ființa este rădăcina cunoaşterii. 

Sfântul Toma spune că chiar definiția de adaequatio exprimă această exi- 
genta, şi anume că „ratio veritatis fundatur in esse”. Cu referire la struc- 
tura ontologică a ființei finite care se vede în compozitia-distinctia reală 
dintre actus essendi şi potentia essendi, adevărul fiecărei gândiri „fundatur 
in esse rei magis quam in quidditate”, în care „intellectus noster mensura- 
tus [est] et non mensurans res quidam naturales”". 

Termenii care se unesc în judecată sunt numiţi în logică „subiect” şi 
„predicat”. Predicatul, la rândul său, poate să fie verbal sau nominal; în 
primul caz avem de-a face cu atribuirea unui act la un subiect, care în ul- 
timă analiză este actul de a fi, existenţa, iar judecata se numeşte din acest 
motiv ,,existentiala”; in al doilea caz, însă, avem atribuirea unei calități 
sau caracteristici la un subiect, iar judecata care derivă de aici este numită 
„predicativă” sau „atributivă”. Din punct de vedere logic, judecatile exis- 
tentiale preced şi întemeiază judecatile atributive, pentru că nu se poate 
atribui nici o calitate la ceva despre existența căruia nu se ştie nimic. Tre- 
buie să precizăm, de asemenea, că judecata de existență ajunge la faptul 


5 H. Urs von BALTHASAR, „Spirit şi foc. Un dialog cu Hans Urs von Balthasar de Michael 
Albus”, în Hans Urs von Balthasar despre opera sa (2000), (trad. W. Tauwinkl), Editura 
Galaxia Gutenberg, Tg. Lăpuş 2005, 103. 

6 TOMA DE AQUINO, De veritate, q. 1, a. 3. 

T TOMA DE AQUINO, De veritate, q. 1, a. 2. 

de a fi (esse) care determina si perfectioneaza, nu la fiinta determinabila 
şi perfectionabila; ea percepe faptul de a fi ca pe ceva infinit mai intens şi 
mai bogat decât simplul fapt de a fi prezent, de a fi la îndemână, în care caz 
lucrul este perceput ca simplă prezenţă în lumea mea şi nu ca realitate sau 
existență „absolută”:. 

Pe drumul logicii aletheice (se exprimă în termeni indicativi) şi episte- 
mologice se ajunge la identificarea unui nucleu de adevăruri primordiale 
şi de judecăți incontestabile, a unui sistem organic şi genetic de judecăți 
spontane şi necesare inteligenței umane ce constituie punctul de pornire al 
reflectiilor ştiinţifice”. Într-adevăr, urmând această cale, se poate constata 
că şi misterele supranaturale au aceleaşi caracteristici de logică aletheică 
şi pragmatică (cer şi permit decizii vitale) precum misterele naturale — lu- 
mea, eu-l, ceilalți, legea morală, Dumnezeu -, adică acele mistere care stau 
la baza vieţii noastre pentru că sunt la baza cunoaşterii noastre; în fapt, ele 
sunt parti constitutive din adevărurile inițiale ale simțului comun. Certi- 
tudinile simțului comun sunt date în mod natural inteligenței umane, sunt 
un patrimoniu comun, sunt universale în timp şi în spațiu, sunt o constantă 
între variabilele de cultură şi de condiţie socială. În sensul acesta, Papa Ioan 
Paul al II-lea spunea că 


se poate recunoaşte, în ciuda schimbării timpurilor şi a progreselor ştiinţei, un 
nucleu de cunoştinţe filozofice care este prezent în mod constant în istoria gân- 
dirii. Să ne gândim, doar ca exemplu, la principiile non contradictiei, finalității, 
cauzalitatii, ca şi la concepția despre persoană ca subiect liber şi inteligent şi 
la capacităţile sale de a cunoaşte pe Dumnezeu, adevărul, binele; în plus, să ne 
gândim la unele norme morale fundamentale care se dovedesc a fi împărtăşite 
în mod obştesc. Acestea şi alte teme arată că, în afara curentelor de gândire, 
există un ansamblu de cunoştinţe în care se poate recunoaşte un fel de patri- 
moniu spiritual al omenirii. Ca şi cum ne-am găsi în fața unei filozofii implicite, 
datorită căreia fiecare în parte simte că posedă principiile acestea, chiar dacă 
într-o formă generică şi nu reflexă!0. 


Adevărurile simțului comun, în calitate de adevăruri prime, nu pot fi de- 
monstrate. Ele sunt evidente în mod nemijlocit şi, totuşi, pot fi cumva de- 
monstrate apelând la metoda numită elenchos (în greacă), respingerea celui 
care intenționează să le nege. Celebrul elenchos constă în a arăta contradic- 
tia in care cade cel ce le neagă. Într-adevăr, dacă cineva neagă adevărurile 
prime se contrazice, pentru că, în momentul în care le neagă, le afirmă. 


8 V. PossENTI, Nichilismo e metafisica. Terza navigazione, Armando Editore, Roma 2004, 73. 

® Cf. F CORALLUZZO, Verità, interpretazione, dialogo. Studio sulla metafisica della conos- 
cenza, PUL, Roma 2005, 3-5. 

19 IOAN PAUL AL II-LEA, Scrisoarea enciclică privind raportul dintre credință şi rațiune 
Fides et ratio (1998), (trad. W. Dancă), Editura Presa Bună, Iasi 1999, nr. 4. 

În ciuda atractiei care emană din evidenţa primelor adevăruri, omul 
contemporan rătăceşte în nisipurile mişcătoare ale scepticismului. Nu 
este locul potrivit pentru a analiza cauzele acestui fenomen care, în cele din 
urmă, este un act de voință unilateral, arbitrar. Dă de gândit situaţia omului 
de azi care, afişând o falsă modestie, „se mulţumeşte cu adevăruri parțiale 
şi provizorii, fără a mai încerca să pună întrebări radicale referitoare la 
sensul şi la ultimul temei al vieții umane, personale şi sociale”!!. Pe cale de 
consecință, scepticismul a trecut din ordinea teoretică în ordinea practică 
a vieții omului propunând şi susținând relativismul moral. 

Potrivit doctrinei tomiste, norma morală constă în ,,dictamen”-ul rati- 
unii drepte, adică a rațiunii informate de legea naturală şi de legea divină. 
Din acest punct de vedere, sfântul Toma, ca şi Socrate, a identificat viața 
rațională cu viata virtuoasă. Rațiunea din cadrul concepției tomiste este 
chemată să se conformeze realității”, este o rațiune deschisă, o rațiune 
„întru ființă”, de aceea exprimă şi ratifică nemijlocit aspiraţiile esenţiale 
ale naturii, căci ea însăşi este natură, element al „formei” umane, astfel 
încât există armonie sau identitate între ceea ce ea prescrie şi ceea ce na- 
tura umană revendică. Finalitatile esenţiale ale diferitelor activităţi na- 
turale constituie pentru om determinările cele mai universale ale binelui 
propriu, pe care Toma nu-l deosebeşte de binele moral". În sensul acesta, 
susține un acord între realitatea şi eficacitatea lucrurilor şi, tot la fel, între 
bunătatea naturilor şi validitatea exigenţelor acestora. Ceea ce corespunde 
tendințelor profunde ale animalului rațional nu are nevoie de vreo altă 
justificare, pentru că raționalitatea îi este inerenta™. 

Ordinea morală descrisă de Socrate, Aristotel şi Toma de Aquino s-a 
întunecat din cauza schimbărilor introduse de curentele moderne -— ratio- 
nalismul, idealismul, pozitivismul etc. Potrivit lui MacIntyre, 


cea mai izbitoare trăsătură a discursului moral contemporan este că, în mare 
parte, e folosit pentru a exprima dezacorduri; iar cea mai izbitoare trăsătură a 
disputelor prin care se exprimă aceste dezacorduri este caracterul lor intermi- 
nabil (...) S-ar părea că în cultura noastră nu există nici o modalitate rațională 
de a asigura acordul moral”. 


Intr-adevăr, concepte ca virtute, lege morală, datorie, dreptate au cunos- 
cut o evoluţie semnificativă în timp, astfel încât vocabularul nostru moral 
de astăzi este un amalgam de concepte desprinse din mediul lor natural. 


1 Ioan PAUL AL II-LEA, Fides et ratio, nr. 5. 

12 TOMA DE AQUINO, De veritate, q. 1, a. 9. 

13 Toma DE AQUINO, Summa theologiae I-II, q. 94, a. 2. 

14 Cf. J. de FINANCE, Personne et valeur, PUG, Roma 1992, 123-135. 

15 A. MACINTYRE, Tratat de morală. După virtute (1985), (trad. C. Pleşu), Editura Huma- 
nitas, Bucureşti 1998, 34. 

Nu ma opresc la cauzele acestei stari de lucruri, dar vreau sa subliniez un 
aspect: în contextul societății contemporane, moralitatea a devenit o ches- 
tiune de reguli. Astfel, omul modern nu mai este guvernat de un telos ex- 
terior, ci doar de regulile pe care şi le-a dat (stabilit) el însuşi. Trecerea de 
la ordinea morală independentă de voința omului la raționalitatea practică 
imanenta a făcut ca să nu mai putem distinge ceea ce suntem (hic et nunc) 
şi ceea ce ar trebui să fim. Moralitatea contemporană contopeşte actul cu 
potenta, eliminând diferenţa dintre ele şi face să triumfe eul emotivist, eul 
cosmpolit şi dezrădăcinat, care se încarnează în câteva tipuri umane repre- 
zentative: estetul, terapeutul şi managerul — raporturile lor cu lumea sunt 
de natură instrumentală, adică ceilalți oameni nu sunt trataţi ca scopuri 
în sine, ci drept simple mijloace. Forma socială născută de această morali- 
tate emotivistă este societatea managerială, dominată de individualismul 
birocratic". 

În concluzie, reflectia teoretică, nu doar practică şi existențială, asupra 
adevărului poate să-l conducă pe omul contemporan la descoperirea funda- 
mentului dătător de sens. În sensul acesta, se cer câteva condiții minime: 
societatea sa fie deschisă pentru filozofie şi filozofare!”, Biserica să exercite 
cu mai mult curaj „diaconia adevărului” pentru a vesti lumii că „orice ade- 
văr la care s-a ajuns este mereu doar o etapă către adevărul întreg ce se va 
manifesta în revelația ultimă a lui Dumnezeu”'5, filozofia, „care are marea 
responsabilitate de a forma gândirea şi cultura prin apelul peren la cău- 
tarea adevărului, trebuie să-şi recupereze din plin vocaţia sa originară”!?. 
Această reflecţie nu trebuie să renunţe la ceea ce este bun în recentele 
teorii empiriste, rationaliste şi idealiste etc., însă, pentru a putea ajunge 
la adevărul întreg este necesar să reaşeze ființa deasupra cunoaşterii şi 
să trezească in om dorința de a căuta ceea ce este fundamental şi de care 
depinde în totalitate existența sa: Ipsum Esse Subsistens. 

Paginile care urmează cuprind in cea mai mare parte reflectiile şi discu- 
tiile care au avut loc în timpul Congresului International organizat la Iasi 
de Institutul Teologic Romano-Catolic şi Universitatea Catolică a Americii 
din Washington (S.U.A.) pe tema „Adevăr şi Moralitate în spațiul public” 
în zilele de 1 şi 2 iunie 2005. Filozofi, teologi şi jurişti din tara şi din strai- 
nătate (SUA, China, Turcia, Ucraina, Polonia, Bulgaria, Canada şi Elveţia) 
au dezbătut diferite aspecte pe care le implică raportul dintre adevăr şi 


16 Cf. A. CRĂIUŢU, „Alasdair MacIntyre sau noul catehism tomist”, în A. MACINTYRE, Tra- 
tat de morală. După virtute, 5-21. 

1 Cf. V. PossENTI, Cattolicesimo & modernità. Balbo, Del Noce, Rodano, Edizioni Ares, 
Milano 1995, 162-164. 

18 Ioan PAUL AL II-LEA, Fides et ratio, nr. 2. 

19 Toan PAUL AL II-LEA, Fides et ratio, nr. 6. 

moralitate căutând să răspundă la câteva întrebări ce-i preocupă astăzi 
pe actorii scenei publice din societatea românească: cât mai contează as- 
tăzi adevărul în spaţiul public? cum ne raportăm la valorile tradiționale şi 
moderne într-o societate postmodernă? ce înseamnă discernământul mo- 
ral? care sunt condiţiile de realizare a binelui individual şi comun? cât de 
morale sunt legile corecte din punct de vedere politic?, şi altele. Una din 
concluziile dezbaterilor merită să fie subliniată chiar de pe acum: trebuie 
să facem distincţie clară, dar nu radicală, între ordinea teoretică şi ordinea 
practică, între adevărurile ce corespund acestor două domenii de referință; 
pentru a asigura unitatea lor este necesară asumarea statutului rațiunii 
umane ca recta ratio, adică drept rațiune deschisă spre transcendenta şi 
capabilă să perceapă adevărul. Adoptarea acestor principii de înțelegere şi 
discernământ poate fi sprijinită şi de o educaţie în dimensiunea valorilor 
perene. 

Participarea numeroasă şi interactivă la lucrările acestui congres ne-a 
încredințat de un lucru, şi anume că revenirea la recta ratio, la rationalita- 
tea normală, dialogală, deschisă spre ceilalți şi spre Altul este posibilă. 


COMUNICARI 


BISERICA CATOLICĂ ÎN EUROPA, ASTĂZI 


I.PS. dr. loan ROBU 
Arhiepiscop şi mitropolit de Bucureşti 


Cu ocazia Sinodului Episcopilor din Europa, un cardinal relansa o în- 
trebare: „Ce este cu adevărat Europa?” O întrebare la care aş mai adăuga 
altele: Cum se conturează cu adevărat noua Europă? Ce valori creştine 
mai supraviețuiesc în noua Europă? Cum înțelege Biserica să contribuie la 
acest proiect de viitor? 

Aceste întrebări sunt motivate de faptul că Europa nu reprezintă doar 
un spațiu istorico-geografic, ci comunitatea naţiunilor care au primit şi dez- 
voltat moştenirea civilizației greco-romane, iudaice şi creştine. Tradițiile na- 
tionale au transformat moştenirea clasică şi credința creştină în cutume, 
tradiții şi instituţii. Evanghelizarea continentului european a contribuit în 
mod decisiv la dezvoltarea unei culturi umaniste transnationale, născută 
din întâlnirea dintre credinţa biblică şi filozofia greacă, întemeiată pe pri- 
matul persoanei umane. La întrebarea „Ce este Europa?”, poetul Paul Va- 
lery răspundea prin trei cuvinte: „Atena, Roma, Ierusalim”. Atena a desco- 
perit individul, Roma a creat cetățeanul, Ierusalimul a revelat persoana. 

Accentuarea acestor rădăcini ale civilizației europene nu înseamnă 
în nici un caz să excluzi contribuţia celorlalte popoare la formarea ei, de 
exemplu, aceea a islamului. Nu se poate afirma însă despre cultura isla- 
mică faptul că face parte din memoria noastră istorică, la fel ca şi tradiția 
iudeo-creştină. 

De la început trebuie să spunem cu fermitate că edificarea noii Europe 
nu se va putea realiza dacă nu vom şti să oferim Europei unite, dincolo 
de dimensiunea politică, o spiritualitate puternică, o dimensiune profund 
etică şi culturală. 

Contribuţia Papei loan Paul al II-lea în acest demers dificil este prețioasă 
şi remarcabilă. În exortatia apostolică Ecclesia in Europa!, la care vom 
face referință în cele ce urmează, găsim ecoul apelului lansat Europei la 
Santiago de Compostella: „Fii tu însuţi. Redescoperă originile tale. Reinvie 
rădăcinile tale” (EIE 120). 

Este un apel care ne invită să păstrăm identitatea, apartenenţa şi me- 
moria noastră istorică, chiar dacă timpul în care trăim — afirma Papa Ioan 
Paul al II-lea — „apare ca o epocă a rătăcirii” (EIE 7) şi „cultura europeană 


1 IOAN PAUL AL II-LEA, Exortatia apostolică sinodala Ecclesia in Europa (28 iunie 2003), 
Editura Presa Bună, laşi (în formă prescurtată: EIE). 

dă impresia unei „apostazii tăcute” din partea omului care are tot ce-i tre- 
buie şi care trăieşte ca şi cum Dumnezeu nu ar exista”(EIE 9). 

Dacă ar fi să facem o diagnosticare a situaţiei în care ne aflăm, putem să 
începem prin a spune că astăzi în Europa trăim un moment cu mari pericole 
şi mari oportunități pentru om şi pentru omenire, un moment care este 
şi de o mare responsabilitate pentru noi toți. De-a lungul secolului trecut, 
posibilitățile omului şi capacitatea sa de a stăpâni materia au sporit în mod 
considerabil. Dar puterea lui de a dispune de lume a făcut şi ca puterea lui 
de distrugere să ajungă la dimensiuni care uneori ne ingrozesc. În acest 
sens, gândul se îndreaptă aproape spontan către amenințarea terorismului, 
acest nou război fără graniţe şi fără fronturi. Mai puţin vizibile, dar toc- 
mai de aceea nu mai putin neliniştitoare, sunt posibilitățile de auto-mani- 
pulare pe care le-a dobândit omul. El sondează tainele ființei, a descifrat 
componentele ce alcătuiesc ființa umană, iar acum este în stare, să spunem 
aşa, să „construiască” singur omul, care în acest fel nu mai vine în lume ca 
dar al Creatorului, ci ca produs al acțiunii noastre, produs ce poate fi chiar 
selecționat după exigenţele stabilite de noi. În acest fel, asupra acestui Om 
nu mai străluceşte splendoarea faptului că este imagine a lui Dumnezeu, 
ceea ce îi conferea demnitate şi inviolabilitate, ci doar puterea capacităţii 
umane. Nu mai este altceva decât imaginea omului — a cărui om? 

La aceasta se adaugă marile probleme planetare: inegalitatea în repar- 
tizarea bunurilor pământului, sărăcia crescândă, ba, mai mult, sărăcirea, 
exploatarea pământului şi a resurselor sale, foametea, bolile ce amenință 
întreaga lume, conflictul dintre culturi. Toate acestea arată că sporirii ca- 
pacitatilor noastre nu-i corespunde o egală dezvoltare a energiei noastre 
morale. Forța morală nu a crescut împreună cu dezvoltarea ştiinţei, ba, 
dimpotrivă, mai degrabă a scăzut, deoarece mentalitatea tehnică se apro- 
pie de morală în mod subiectiv, în timp ce noi avem nevoie tocmai de o 
morală publică, o morală care să ştie să răspundă la amenințările ce apasă 
asupra existenței noastre a tuturor. Adevăratul şi cel mai grav pericol al 
acestui moment constă tocmai în acest dezechilibru între posibilităţile teh- 
nice şi forța morală. Siguranţa de care avem nevoie ca supozitie a libertăţii 
şi demnităţii noastre nu poate veni în ultimă instanță din sistemele teh- 
nice de control, poate apărea însă numai din forța morală a omului: acolo 
unde ea lipseşte sau nu este suficientă, puterea pe care omul o are se va 
transforma tot mai mult într-o putere de distrugere. 

Desigur, observăm că astăzi există un nou moralism ale cărui cuvinte-cheie 
sunt „dreptate”, „pace”, „conservare a mediului”, cuvinte ce amintesc va- 
lori morale esenţiale de care avem cu adevărat nevoie. Însă acest moralism 
rămâne vag şi alunecă astfel, aproape în mod inevitabil, în sfera politică şi 
de partid. Impunându-se ca un moralism politic ce fascinează, de cele mai 

multe ori ia o direcţie greşită deoarece este lipsit de o senină raționalitate 
şi pune utopia politică deasupra demnităţii individului, dovedind chiar că, 
în numele marilor obiective, poate ajunge să dispretuiasca omul ca atare. 

Această analiză rapidă a situaţiei lumii ne face să reflectăm asupra si- 
tuatiei de azi a creştinismului şi, de aceea, şi asupra fundamentelor Euro- 
pei; acea Europă care cândva, putem spune, a fost continentul creştin, dar 
care a fost şi punctul de plecare al acelei noi rationalitati ştiinţifice ce ne-a 
oferit mari posibilităţi, dar şi ameninţări tot la fel de mari. Bineînţeles, 
creştinismul nu a pornit din Europa şi, aşadar, nu poate fi clasificat drept 
o religie europeană, religia ambientului cultural european. Însă în Europa 
a primit amprenta sa culturală şi intelectuală cea mai eficientă din punct 
de vedere istoric şi, de aceea, rămâne strâns legat de Europa într-un mod 
deosebit. Pe de altă parte, este adevărat că această Europă, încă din timpul 
Renaşterii, şi într-o formă deplină în perioada Iluminismului, a dezvoltat 
tocmai acea raționalitate ştiinţifică ce în epoca descoperirilor a dus nu doar 
la unitatea geografică a lumii, la întâlnirea continentelor şi a culturilor, 
dar care acum, mult mai profund, datorită culturii tehnice, devenită posibilă 
datorită ştiinţei, pune cu adevărat o amprentă proprie în întreaga lume, ba, 
mai mult, într-un anume, fel o uniformizează. Şi mergând pe urmele acestei 
forme de raționalitate, Europa a dezvoltat o cultură care, într-un mod ne- 
cunoscut până acum de către omenire, îl exclude pe Dumnezeu din conşti- 
inta publica, fie negându-l cu totul, fie considerând existenţa lui imposibil 
de demonstrat, incertă, şi deci aparținând alegerilor subiective, ceva care 
oricum nu este relevant pentru viata publică. 

Această raționalitate pur funcţională, ca să spunem aşa, a comportat o 
zguduire a conştiinţei morale la fel de noua pentru culturile existente pana 
acum, deoarece susține că este rațional numai ceea ce se poate dovedi prin 
experimente. Întrucât morala aparține unei sfere cu totul diferită, drept 
categorie în sine, ea dispare şi trebuie să fie regăsită într-un alt mod, de- 
oarece trebuie să admitem că, oricum, morala, într-un fel, este necesară. 
Într-o lume bazată doar pe calcul, tocmai calcularea consecințelor determină 
ce anume trebuie sau nu trebuie considerat moral. Şi astfel, categoria de 
bine, aşa cum a fost ea evidențiată in mod clar de către Kant, dispare. Ni- 
mic în sine nu este bine sau rău, totul depinde de consecințele pe care o 
acțiune ne permite să le prevedem. 

Putem să constatăm cu stupoare că aparenta stiintificitate ascunde un 
dogmatism intolerant: spiritul este produsul materiei; morala este produ- 
sul circumstanțelor şi trebuie definită şi practicată după scopurile soci- 
etatii; tot ceea ce contribuie la favorizarea unei stări fericite este moral. 
Valorile care au constituit altădată Europa sunt lăsate uitării. Mai mult, 
apare o fractură cu toată tradiția morală a omenirii; nu mai sunt valori 

independente de scopul progresului; în vederea posibilului, totul devine 
licit şi chiar necesar, totul devine moral în noul sens al termenului. Chiar 
şi omul poate deveni un instrument; nu contează individul, contează nu- 
mai viitorul care devine teribila divinitate ce delibereaza peste toţi şi peste 
toate. 


1. In ce punct ne aflăm astăzi? 


Ne aflăm în faţa unei întrebări: Cum evoluează lucrurile? În gravele 
evenimente ale timpul nostru există o identitate a Europei care să aibă un 
viitor şi pentru care putem să ne angajăm cu toţii? Nu sunt pregătit pentru 
a intra într-o discuţie detaliată despre Constituţia Europei. Aş vrea doar 
să indic pe scurt elementele morale de bază, care, după părerea mea, nu ar 
trebui să lipsească. 

Un prim element esențial este ,neconditionarea” cu care demnitatea 
umană şi drepturile omului trebuie prezentate ca valori ce preced orice ju- 
risdictie statală. Drepturile fundamentale nu sunt create de legislator, nici 
conferite cetățenilor, ci, mai degrabă, există prin drept propriu, sunt mereu 
de respectat din partea legislatorului, sunt dintotdeauna date ca valori de 
ordin superior. Valoarea demnității umane, precedentă oricărei acțiuni po- 
litice şi oricărei decizii politice, trimite la Creator: numai El poate stabili 
valorile pe care se fondează esența omului şi care sunt inviolabile. Garantia 
adevărată şi proprie libertăţii noastre şi a măreției umane stă în faptul că 
există valori pe care nimeni nu le poate modifica; credința creştină vede în 
aceasta misterul Creatorului şi a condiției ce a fost conferită omului: aceea 
de imagine a lui Dumnezeu. 

Astăzi, aproape nimeni nu va nega in mod explicit precedenta demnității 
umane şi a drepturilor umane fundamentale cu privire la orice decizie po- 
litică; sunt încă prea apropiate recentele orori ale nazismului şi ale doctri- 
nei rasiste. Dar în domeniul concret al aşa-numitului progres al medici- 
nei sunt amenințări reale ale acestor valori: dacă ne gândim la clonare, la 
producerea şi păstrarea embrionilor umani în vederea cercetării şi donării 
de organe; sau dacă ne gândim la manipularea genetică, lenta desconside- 
rare a demnităţii umane, care aici este amenințată, nu poate fi negată. La 
acestea se adaugă într-un mod ascendent traficul de persoane, noile forme 
de sclavie, comerțul cu organele umane în vederea transplanturilor. Din- 
totdeauna se subliniază finalitati bune pentru a justifica ceea ce nu este 
justificabil. 

Un al doilea element care califică identitatea europeană este căsătoria 
şi familia. Căsătoria monogamă, ca structură fundamentală a relației din- 
tre bărbat şi femeie şi, în acelaşi timp, ca celulă în formarea comunităţii 

statale, a fost clădită plecând de la credința biblică. Aceasta a dat Europei 
Occidentale, cât şi celei Orientale chipul şi umanitatea sa. 

Europa nu ar mai fi Europa dacă această celulă fundamentală a edifi- 
ciului ei social ar dispărea sau ar fi schimbată în esenţa ei. Cu toții ştim cât 
de amenințate sunt căsătoria şi familia: pe de o parte, se pierde valoarea 
indisolubilitatii căsătoriei, care se traduce în forme din ce în ce mai uşoare 
de divorț, pe de altă parte, se răspândeşte practica unei convietuiri între 
bărbat şi femeie fără forma juridică a căsătoriei. 

Dimpotrivă, în mod paradoxal, homosexualii cer să fie conferită unirii 
lor o formă juridică, care să fie mai mult sau mai putin egală cu căsătoria. 
În acest mod, se iese din complexul istoriei morale a umanității, care, în 
ciuda diversităţii formelor juridice exprimate, nu a pierdut niciodată din 
vedere că, în esenţa ei, căsătoria este comuniunea specială dintre un băr- 
bat şi o femeie, care se deschide către fii, şi astfel, către familie. 

Aici nu este vorba despre discriminare, ci de a răspunde la întrebarea 
ce este persoana umană ca bărbat şi ca femeie şi cărei uniri i se poate recu- 
noaşte forma juridică. Dacă, pe de o parte, unirea dintre bărbat şi femeie se 
distanțează din ce în ce mai mult de forme juridice şi dacă, pe de altă parte, 
unirea homosexuală este văzută din ce în ce mai mult ca fiind pe acelaşi 
plan cu căsătoria, ne aflăm în fata unei desfigurări a imaginii de om, ale 
cărei consecințe nu pot să fie decât grave. 

Ultimul element este problema religioasă. Nu aş vrea să intru acum în 
discuțiile complexe din ultimii ani, ci să scot în evidență un aspect funda- 
mental al tuturor culturilor: respectul fata de ceea ce pentru celălalt este 
sacru, şi în mod special respectul pentru sacru în sensul cel mai înalt, pen- 
tru Dumnezeu. În societatea în care respectul nu există, ceva esențial se 
pierde. În societatea noastră actuală, datorită lui Dumnezeu, este pedepsit 
cel care dezonorează credința Israelului, imaginea sa despre Dumnezeu, 
şi marile sale figuri. Este pedepsit şi oricine necinsteşte Coranul şi con- 
vingerile Islamului. Dacă, în schimb, este vorba despre Cristos şi despre 
ceea ce este sacru pentru creştini, iată că în acest caz libertatea de opinie 
devine binele suprem. Dacă se încearcă limitarea acestuia, ar echivala cu o 
amenințare sau, de-a dreptul, abolirea tolerantei şi a libertăţii, în general. 
Libertatea de opinie îşi găseşte limita tocmai în aceasta: că nu poate dis- 
truge onoarea şi demnitatea celuilalt, nu înseamnă libertatea de a minţi 
sau de a şterge drepturile umane?. 

Să aruncăm o privire mai atentă asupra acestei opoziții dintre cele două cul- 
turi ce au marcat Europa. În dezbaterea asupra preambulului la Constituţia 


2 Cf. M. PERA — J. RATZINGER, Senza radici. Europa, relativismo, cristianesimo, islam, Ed. 
Mondadori, Milano, 2004, 67-70. 

europeană, aceasta contrapozitie s-a evidenţiat in două puncte controverse: 
chestiunea referintei la Dumnezeu în Constituţie şi cea a mentionarii ră- 
dăcinilor creştine ale Europei. Dat fiind faptul că în Articolul 52 din Con- 
stitutie sunt garantate drepturile instituţionale ale Bisericilor, se spune că 
putem sta linistiti. Dar aceasta înseamnă că ele, in viata Europei, află loc 
în terenul compromisului politic, în timp ce, în cel al fundamentelor Euro- 
pei, amprenta conținutului lor nu are nici un loc. Argumentele ce se aduc 
în dezbaterea publică pentru acest categoric „nu” sunt superficiale, şi este 
evident că, în loc să evidentieze adevărata motivaţie, o ascund. Afirma- 
tia conform căreia menţionarea rădăcinilor creştine ale Europei răneşte 
sentimentele multor necreştini din Europa este prea putin convingătoare, 
dat fiind faptul că este vorba despre un dat istoric pe care nimeni nu-l 
poate nega in mod serios. Natural, această trimitere istorică conține şi o 
referință la prezent, din moment ce, prin menţionarea rădăcinilor, sunt 
indicate izvoarele de ordin moral ce au rămas, adică un factor de identitate 
a acestei formațiuni care este Europa. Cine ar fi ofensat? Identitatea cui 
este amenințată? Musulmanii, care, în acest sens, adesea şi cu uşurinţă 
sunt amestecați, nu se simt amenințați de fundamentele noastre morale 
creştine, ci de cinismul unei culturi secularizate, care-şi neagă propriile 
fundamente. Şi chiar şi concetatenii noştri evrei nu se simt ofensati de 
referința la rădăcinile creştine ale Europei, întrucât aceste rădăcini provin 
de pe Muntele Sinai — poartă cu sine glasul ce s-a făcut auzit pe muntele lui 
Dumnezeu - şi ne unesc în marile orientări fundamentale pe care Decalo- 
gul le-a oferit omenirii. Acest lucru este valabil şi în ce priveşte referința 
la Dumnezeu: nu menționarea lui Dumnezeu este cea care îi ofensează 
pe membrii altor religii, ci, mai degrabă, tentativa de a făuri comunitatea 
umană absolut fără Dumnezeu. 

Motivatiile acestui dublu „nu” sunt mai profunde decât dau de gândit 
argumentele aduse. Presupun ideea că numai cultura iluministă radicală, 
care a ajuns la deplina sa dezvoltare în zilele noastre, ar putea fi constitutivă 
pentru identitatea europeană. Aşadar, alături de ea pot coexista diferite 
culturi religioase cu respectivele lor drepturi, cu condiția şi în măsura în 
care respectă criteriile culturii iluministe şi se subordonează acesteia. 

Această cultură iluministă este definită în mod substanţial de dreptu- 
rile la libertate; porneşte de la libertate ca valoare fundamentală care este 
măsura a toate: libertatea alegerii religioase, care include neutralitatea 
religioasă a statului; libertatea de exprimare a propriei opinii, cu condiția 
ca aceasta să nu pună la îndoială tocmai acest canon; orânduirea democra- 
tică a statului, adică controlul parlamentar asupra organismelor statului; li- 
bera formare a partidelor; independența magistraturii; şi, în fine, tutelarea 
drepturilor omului şi interzicerea discriminării. În acest punct, canonul 

este încă în curs de formare, dat fiind faptul că mai sunt încă drepturi ale 
omului contrastante, ca, de exemplu, în cazul contrastului dintre dorința 
de libertate a femeii şi dreptul la viata al pruncului încă nenăscut. Concep- 
tul de discriminare este lărgit tot mai mult, şi astfel, interzicerea discrimi- 
nării se poate transforma tot mai mult într-o limitare a libertății de opinie 
şi a libertăţii religioase. Curând nu vom mai putea afirma că homosexuali- 
tatea, aşa cum învață Biserica Catolică, constituie un obiect de dezordine 
în structurarea existenței umane. lar faptul că Biserica este convinsă că 
nu are dreptul să acorde hirotonirea sacerdotală femeilor este considerat 
de unii până acum inconciliabil cu spiritul Constituţiei europene. 

Este evident faptul că acest canon al culturii iluministe, departe de a fi 
definitiv, conţine valori importante, de care noi, tocmai în calitate de creş- 
tini, nu vrem şi nu putem să ne lipsim; dar este tot la fel de evident faptul 
că conceptul greşit definit sau deloc definit de libertate, care stă la baza 
acestei culturi, comportă în mod inevitabil contradicții; şi este evident că 
tocmai ca urmare a modului în care este utilizat (o utilizare ce pare a fi 
radicală) comportă limitări ale libertăţii, pe care cu o generaţie în urmă nu 
puteam nici măcar să ni le imaginăm. O ideologie confuză a libertăţii duce 
la un dogmatism ce se revelează a fi tot mai ostil față de libertate. 

Fără îndoială, ar trebui să revenim încă o dată asupra chestiunii con- 
tradictiilor interne ale formei actuale a culturii iluministe. Dar, înainte de 
toate, ar trebui să încercăm definirea ei. Faptul că se mândreşte cu o pre- 
tentie universală şi se concepe drept completă în sine, deci nu are nevoie 
de vreo completare prin alti factori culturali, tine de natura sa, întrucât 
este cultura unei rațiuni care este în cele din urmă pe deplin conştientă 
de sine. Această nouă identitate, determinată în exclusivitate de cultura 
iluministă, comportă şi faptul că Dumnezeu nu are nimic de a face cu viața 
publică şi cu fundamentele unui stat. 

Mă întreb dacă această cultură iluministă laică este cu adevărat cultura 
unei rațiuni comune a tuturor oamenilor, cultură descoperită în cele din 
urmă ca universală; cultura ce ar trebui să aibă acces peste tot, chiar pe un 
humus diferențiat din punct de vedere istoric şi cultural. Şi ne întrebăm şi 
dacă este cu adevărat completă în sine, aşa încât să nu aibă nevoie de nici 
o rădăcină din afara ei. 


2. Semnificaţia şi limitele actualei culturi rationaliste 


Acum trebuie să abordăm aceste ultime întrebări. La prima, adică la 
întrebarea dacă s-a ajuns la filozofia universal valabilă şi, în cele din urmă, 
definită întru totul ştiinţifică, prin care s-ar exprima rațiunea comună a tu- 
turor oamenilor, trebuie să răspundem că, fără îndoială, s-a ajuns la lucruri 

importante, care pot pretinde o valabilitate generala: faptul ca religia nu 
poate fi impusă de stat, ci că poate fi acceptată doar în libertate; respec- 
tarea drepturilor fundamentale ale omului egale pentru toți; separarea 
puterilor şi controlul puterii. Nu putem considera însă că aceste valori 
fundamentale, recunoscute de noi ca general valabile, pot fi realizate la fel 
în orice context istoric. Nu există în toate societăţile condiţiile sociologice 
pentru o democraţie bazată pe partide, aşa cum este în Occident; la fel, de- 
plina neutralitate religioasă a statului, în majoritatea contextelor istorice, 
trebuie considerată o iluzie. 

Şi, prin aceasta, ajungem la problemele ridicate de a doua întrebare. 
Dar să clarificăm mai întâi întrebarea dacă filozofiile moderne iluministe, 
văzute în ansamblul lor, pot fi considerate ultimul cuvânt al rațiunii co- 
mune a tuturor oamenilor. Aceste filozofii sunt caracterizate de faptul că 
sunt pozitiviste şi, de aceea, anti-metafizice, cu atât mai mult cu cât, în cele 
din urmă, Dumnezeu nu poate avea nici un loc în ele. Ele sunt bazate pe 
o auto-limitare a rațiunii pozitive, care este adecvată în ambientul tehnic, 
dar care, acolo unde este generalizată, comportă, în schimb, o mutilare a 
omului. Din aceasta rezultă că omul nu mai admite nici o instanță morală 
în afara calculelor sale şi, după cum am văzut, şi conceptul de libertate, 
care, chiar dacă la prima vedere poate părea că se lărgeşte în mod nelimi- 
tat, în cele din urmă duce la autodistrugerea libertăţii. 

Este adevărat că filozofiile pozitiviste conțin importante elemente de 
adevăr. Acestea sunt însă bazate pe o autolimitare a rațiunii, tipică pentru 
o determinată situaţie culturală — cea a Occidentului modern -, astfel ne- 
putând fi în nici un caz ultimul cuvânt al rațiunii. Deşi par a fi pe deplin 
raționale, nu sunt vocea rațiunii înseşi, ci sunt şi ele legate cultural, adică 
legate de situația Occidentului de astăzi. De aceea, nu constituie deloc acea 
filozofie care într-o zi va trebui să fie valabilă în toată lumea. Dar, mai ales, 
trebuie să spunem că această filozofie iluministă şi cultura ei sunt incom- 
plete. Ea îşi taie în mod conştient rădăcinile istorice, privându-se de forțele 
originale din care a izvorât, acea memorie fundamentală a omenirii, ca să 
spunem aşa, fără de care rațiunea îşi pierde orientarea. 

De fapt, acum este valabil principiul conform căruia capacitatea omului 
este măsura acțiunii sale. Ceea ce ştim să facem, putem face. Nu mai există 
un „ştiu să fac” separat de „pot să fac”, deoarece ar fi împotriva libertăţii, 
care este valoarea supremă în absolut. Dar omul ştie să facă multe, şi ştie 
să facă tot mai multe; şi dacă această capacitate de a face nu-şi află măsura 
într-o normă morală, devine, aşa cum putem vedea deja, putere de distrugere. 
Omul ştie să cloneze oameni, şi de aceea face acest lucru. Omul ştie să-i fo- 
losească pe oameni ca „depozite” de organe pentru alti oameni, şi de aceea 
face acest lucru; îl face pentru că aceasta pare a fi o exigenta a libertăţii sale. 

Omul ştie să construiască bombe atomice, şi de aceea le construieşte, fiind 
dispus, în principiu, chiar să le folosească. Şi terorismul, până la urmă, 
se bazează pe această modalitate de „auto-autorizare” a omului, şi nu pe 
învățăturile Coranului. 

Detaşarea radicală a filozofiei iluministe de rădăcinile sale devine, în cele 
din urmă, o abandonare a omului. Omul, în fond, nu are nici o libertate, ne 
spun purtătorii de cuvânt ai ştiinţelor naturale, în deplină contradicție cu 
punctul de plecare al întregii chestiuni. El nu trebuie să creadă că este ceva 
diferit în comparaţie cu toate celelalte ființe vii, şi de aceea ar trebui să fie 
tratat ca şi ele, ne spun chiar purtătorii de cuvânt cei mai avansați ai unei 
filozofii net separate de rădăcinile memoriei istorice a omenirii. 

Ne-am pus mai devreme două întrebări: dacă filozofia rationalista (pozi- 
tivistă) este strict rațională şi, prin urmare, universal valabilă, şi dacă este 
completă. Îşi este suficientă sieşi? Poate sau chiar trebuie să lege din nou 
rădăcinile sale istorice în domeniul trecutului, şi deci în domeniul a ceea 
ce poate fi valabil doar în mod subiectiv? Trebuie să răspundem la ambele 
întrebări cu „nu”. Această filozofie nu exprimă rațiunea deplină a omului, 
ci doar o parte a acesteia, şi datorită acestei schimbări radicale a rațiunii 
nu poate fi considerată rațională. De aceea, este şi incompletă, şi se poate 
vindeca numai restabilind din nou contactul cu rădăcinile sale. Un copac 
fără rădăcini se usucă... 

Afirmând acestea, nu se neagă tot ceea ce această filozofie spune ca po- 
zitiv şi important, ci se afirmă mai degrabă nevoia de completare, profunda 
sa lipsă de deplinătate. Şi astfel, ajungem să vorbim din nou despre cele 
două puncte contradictorii din preambulul la Constituţia europeană. 

Adăugarea rădăcinilor creştine nu se dovedeşte a fi expresie a unei tole- 
rante superioare ce respectă toate culturile în aceeaşi măsură, nedorind sa 
privilegieze vreuna, ci, mai curând, o absolutizare a unui mod de a gândi şi 
de a privi, care sunt în radicală opoziţie, printre altele, cu celelalte culturi 
istorice ale omenirii. Adevărata contrapozitie ce caracterizează lumea de 
astăzi nu este cea dintre diversele culturi religioase, ci cea dintre radicala 
emancipare a omului şi rădăcinile vieţii, pe de o parte, şi marile culturi 
religioase, pe de altă parte. Dacă se va ajunge la o ciocnire între culturi, nu 
se va întâmpla din cauza ciocnirii dintre marile religii — dintotdeauna în 
luptă unele împotriva celorlalte, dar care, în cele din urmă, au şi ştiut me- 
reu să trăiască una alături de cealaltă —, ci va fi din cauza ciocnirii dintre 
această emancipare radicală a omului şi marile culturi istorice. 

În acest fel, chiar şi refuzul de a face referință la Dumnezeu nu este o 
expresie a unei tolerante care vrea să protejeze religiile non-teiste şi dem- 
nitatea ateilor şi a agnosticilor, ci, mai degrabă, o expresie a unei consti- 
inte ce ar vrea să-l vadă pe Dumnezeu şters definitiv din viata publică a 

omenirii şi lăsat deoparte în domeniul subiectiv al ramasitelor de culturi 
din trecut. Relativismul, care constituie punctul de plecare a toate acestea, 
devine astfel un dogmatism ce crede că posedă cunoaşterea definitivă a ra- 
tiunii, şi că are dreptul să considere restul drept un stadiu al omenirii de- 
acum depăşit şi care poate fi relativizat în mod corespunzător. În realitate, 
acest lucru înseamnă că avem nevoie de rădăcini pentru a supraviețui şi că 
nu trebuie să-l pierdem pe Dumnezeu din vedere, dacă vrem ca demnitatea 
umană să nu dispară. 


3. Semnificaţia permanentă a credinţei creştine 


Credinţa creştină înseamnă refuzarea Iluminismului şi a modernității? 
Nicidecum. Creştinismul, încă de la început, s-a înțeles pe sine ca religie 
a logos-ului, ca religie conform raţiunii. Nu şi-a individualizat precursorii 
mai întâi în alte religii, ci în acel iluminism filozofic ce a lăsat calea tra- 
ditiilor pentru a se îndrepta spre căutarea adevărului şi spre bine, spre 
unicul Dumnezeu care este mai presus de toți dumnezeii. Ca religie a celor 
persecutați, ca religie universală, dincolo de diversele state şi popoare, i-a 
negat statului dreptul de a considera religia ca parte a orânduirii de stat, 
postulând astfel libertatea de credință. I-a definit mereu pe oameni, pe toţi 
oamenii, fără distincţie, creaturi ale lui Dumnezeu şi chip al lui Dumne- 
zeu, proclamându-le aceeaşi demnitate în termeni generali, deşi în limitele 
orânduirilor sociale de care nu se poate face abstracţie. 

În acest sens, iluminismul este de origine creştină şi s-a născut, nu în- 
tâmplător, în mod exclusiv şi chiar în ambientul credinţei creştine, acolo 
unde creştinismul, împotriva naturii sale, devenise totuşi tradiție şi religie 
de stat. Deşi filozofia, ca studiu rationalist — chiar şi al credinței noastre 
—, a fost mereu o prerogativă a creştinismului, vocea rațiunii a fost prea 
liniştită. Iluminismul, şi este meritul său, a fost cel care a propus aceste 
valori originale ale creştinismului şi care a redat glas rațiunii. Conciliul al 
II-lea din Vatican, în constituția despre Biserica în lumea contemporană, 
a evidențiat din nou această profundă corespondenţă dintre creştinism şi 
Iluminism, căutând să ajungă la o adevărată reconciliere dintre Biserică 
şi modernitate, care este marele patrimoniu pe care trebuie să-l tuteleze 
ambele părți. 

Cu toate acestea, este necesar ca ambele parti să reflecteze asupra lor 
înseşi şi să fie gata să se corecteze. Creştinismul trebuie să-şi amintească 
mereu că este religia Jogos-ului. Este credință în Creator spiritus, in Spi- 
ritul creator, de la care vine tot ceea ce este real. Aceasta ar trebui să fie 
astăzi forța lui filozofică, întrucât problema este dacă lumea provine din 
irațional, şi rațiunea nu este atunci altceva decât un „sub-produs”, poate 

chiar dăunător, al dezvoltării sale, sau dacă lumea provine din rațiune, şi 
acesta este, prin urmare, criteriul şi scopul său. Credinţa creştină înclină 
spre această a doua teză, având astfel, din punct de vedere pur filozofic, 
atuuri bune, deşi prima teză este considerată şi astăzi de multi singura 
„rațională” şi modernă. Dar o rațiune izvorâtă din irațional, şi care este, in 
cele din urmă, ea însăşi iraţională, nu constituie o soluție la problemele noas- 
tre. Numai rațiunea creatoare, şi care s-a manifestat ca iubire în Dumne- 
zeu răstignit, ne poate arăta cu adevărat calea. 

Biserica Catolică din Europa înțelege să participe la acest proiect de vii- 
tor: continuând să proclame misterul lui Cristos împreună cu toți creştinii 
şi în dialog cu celelalte religii, în special, cu iudaismul şi islamul, aşa cum 
subliniază documentul papal Ecclesia in Europa, la care mă voi raporta in 
ceea ce urmează. 


4. Proclamarea misterului lui Cristos 


Vocatia proprie Bisericii, oricând şi oriunde, este să vestească evanghelia 
speranței prin mărturia zilnică. Aceasta este şi misiunea Bisericii astăzi 
in Europa. Evanghelizarea este, într-adevăr, harul şi vocaţia proprie Bisericii, 
identitatea sa cea mai profundă. Ea există pentru evanghelizare, adică 
pentru a predica şi învăţa, pentru a fi canalul de transmitere a harului, 
pentru a-i reîmpăca pe cei păcătoşi cu Dumnezeu, pentru a perpetua jertfa 
lui Cristos în sfânta Liturghie, care este memorialul morţii şi învierii sale 
glorioase” (EIE 45). 

În diferite părți ale Europei este nevoie de o primă vestire a evangheliei: 
creşte numărul de persoane nebotezate, fie din cauza prezenței însemnate 
de imigranţi aparținând altor religii, fie din cauza faptului că chiar fiii unor 
familii cu tradiție creştină nu au primit Botezul sau din cauza stăpânirii 
comuniste ori a unei răspândite indiferente religioase”. De fapt, Europa se 
situează de acum printre acele locuri tradițional creştine în care, pe lângă o 
nouă evanghelizare, în unele cazuri este nevoie de o primă evanghelizare. 

Biserica nu se poate sustrage de la datoria de a da un diagnostic curajos 
care să permită stabilirea de terapii potrivite. Şi pe „bătrânul” continent 
există zone sociale şi culturale întinse unde s-a dovedit necesară o adevă- 
rată missio ad gentes’. 


3 J. RATZINGER, Europa în criza culturilor — Discurs la primirea Premiului „Sf. Benedict” 
oferit de Fundaţia „Vita e Famiglia”, la Subiaco, în 1 aprilie 2005. 

* PAUL AL VI-LEA, Exortatia apostolică Evangelii nuntiandi (8 decembrie 1975), 14: AAS 
68 (1976) 13. 

5 Cf. Propositio 3b. 

6 Cf. IOAN PAUL AL II-LEA, Scrisoarea enciclică Redemptoris missio (7 decembrie 1990), 
37: AAS 83 (1991) 282-286. 

Apoi, pretutindeni este nevoie de o reînnoită vestire şi pentru cei care 
sunt deja botezați. Multi europeni contemporani cred că ştiu ce este cresti- 
nismul, dar, în realitate, nu-l cunosc. Adesea, chiar elementele şi noțiunile 
fundamentale ale credinței nu mai sunt cunoscute. Multi botezați trăiesc 
ca şi cum Cristos nu ar exista: sunt repetate gesturile şi semnele de credință, 
mai ales, prin practicile de cult, dar lor nu le corespunde o adevărată ac- 
ceptare a conținutului credinţei şi o adeziune la persoana lui Isus. Marile 
certitudini ale credinței au fost înlocuite de către multi cu un sentiment 
religios vag şi mai puţin angajator; se răspândesc diferite forme de agnos- 
ticism şi de ateism practic, care fac să se agraveze distanța dintre credință 
şi viata; unii s-au lăsat molipsiti de spiritul unui umanism imanentist, care 
le-a slăbit credința, ducându-i adesea, din păcate, la a o abandona cu totul; 
se asistă la un fel de interpretare seculară a credinței creştine, care ero- 
dează şi de care se leagă o profundă criză a conştiinţei şi a practicii morale 
creştine”. Marile valori care au inspirat mult cultura europeană au fost 
separate de evanghelie, pierzându-şi astfel sufletul cel mai adânc şi lăsând 
loc multor devieri (cf. EIE 46-47). 

Pentru a putea vesti evanghelia speranţei, este necesară o solidă fideli- 
tate față de evanghelia însăşi. Aşadar, propovăduirea Bisericii, în toate for- 
mele sale, trebuie să fie tot mai mult concentrată asupra persoanei lui Isus 
şi trebuie să orienteze tot mai mult spre el. Trebuie să veghem, pentru ca 
el să fie prezentat în integralitatea sa: nu doar ca model etic, ci, înainte de 
toate, ca Fiu al lui Dumnezeu, Mântuitorul unic şi necesar al tuturor, care 
este viu şi acționează în Biserica sa. Pentru ca speranța să fie adevărată şi 
de nezdruncinat, „propovăduirea integră, clară şi reînnoită a lui Isus Cris- 
tos înviat, a învierii şi a vieţii vesnice”® va trebui să constituie o prioritate 
în acțiunea pastorală din următorii ani. 

Dacă evanghelia pe care trebuie să o vestim este identică în orice timp, 
modalitățile prin care putem realiza această vestire sunt diferite. Aşadar, 
fiecare este invitat să-l „proclame” pe Isus şi credința in el in orice cir- 
cumstanta; să-i „atragă” pe alţii la credință, adoptând moduri de viata 
personală, familială, profesională şi comunitară, care să reflecte evanghe- 
lia; să „iradieze” în jurul său bucuria, iubirea şi speranța, pentru ca mulţi, 
„văzând faptele voastre bune, să-l cinstească pe Tatăl care este în ceruri” 
(cf. Mt 5,16) (EIE 48). 

Forța vestirii evangheliei speranţei va fi mai eficientă daca va fi legată 
de o unitate şi o comuniune profundă în Biserică. Bisericile particulare 


7 Cf. SINODUL EPISCOPILOR - A I-a Adunare Specială pentru Europa, Relatio ante discep- 
tationem, I, 2: Osservatore romano (3 octombrie 1999) 7. 

8 SINODUL EPISCOPILOR - A II-a Adunare Specială pentru Europa, Relatio ante disceptati- 
onem, III, 1: Osservatore romano (3 octombrie 1999) 8. 

in parte nu pot fi singure in infruntarea provocarilor ce le asteapta. Este 
nevoie de o colaborare autentică între toate Bisericile particulare de pe 
continent, care să fie expresie a comuniunii lor adânci; o colaborare care 
este cerută si de noua realitate europeană? (EIE 53). 


5. Împreună cu toţi creştinii 


Reprezintă un dar al Duhului Sfânt progresele pe care le-a realizat dru- 
mul ecumenic, mai ales pe un continent ca cel european, ce a dat naştere 
gravelor diviziuni dintre creştini în al doilea mileniu, şi care suferă încă 
mult din cauza consecințelor acestora. În ciuda problemelor ce rămân încă 
şi a celor noi care apar, dialogul ecumenic nu poate fi întrerupt, ci trebuie 
continuat cu o ardoare reînnoită, cu o hotărâre mai adâncă şi cu dispo- 
nibilitatea umilă a tuturor spre iertare reciprocă. Progresul în dialogul 
ecumenic, care îşi are fundamentul cel mai adânc în însuşi cuvântul lui 
Dumnezeu, reprezintă un semn de mare speranță pentru Biserica de as- 
tăzi: într-adevăr, creşterea unității dintre creştini este spre îmbogățirea 
reciprocă a tuturor”. 

Viitorul evanghelizării este strâns unit de mărturia unităţii pe care toți 
discipolii lui Cristos o vor da: 


Toţi creştinii sunt chemaţi să desfăşoare această misiune conform vocației 
lor. Misiunea evanghelizării include înaintarea unul spre celălalt şi înaintarea 
împreună a creştinilor, care trebuie să pornească din interior; evanghelizarea 
şi unitatea, evanghelizarea şi ecumenismul sunt indisolubil legate între ele™ 
(EIE 54). 


6. În dialog cu celelalte religii: iudaismul şi islamul 


Aşa cum este pentru întreaga angajare în noua evanghelizare, şi pentru 
vestirea evangheliei speranței este necesar să se instaureze un dialog in- 
terreligios profund şi clar, în particular cu iudaismul şi cu islamul. Inteles 
ca metodă şi mijloc pentru o cunoaştere şi o îmbogățire reciprocă, el nu 
este în poziție contradictorie cu misiunea ad gentes, ba chiar este legat în 
mod deosebit de ea şi este o expresie a acesteia”. A practica acest dialog nu 
înseamnă a te lăsa cucerit de o „mentalitate marcată de indiferentism, din 


% Cf. Ioan PAUL AL II-LEA, Exortatia apostolică Catechesi tradendae (16 octombrie 1979), 
21: AAS 71 (1979) 1294-1295. 

19 Cf. IOAN PAUL AL II-LEA, Exortatia apostolică postsinodala Christifideles laici (30 de- 
cembrie 1988), 26: AAS 81 (1989) 439. 

™ IOAN PAUL AL II-LEA, Discurs în timpul celebrării ecumenice a cuvântului în Catedrala 
din Paderborn (22 iunie 1996), 5: Insegnamenti XIX/1 (1996), 1571. 

12 IOAN PAUL AL II-LEA, Scrisoarea enciclică Redemptoris missio (7 decembrie 1990), 55: 
AAS 83 (1991), 302. 

păcate, larg răspândită şi printre creştini, adesea înrădăcinată în viziuni 
teologice incorecte şi marcată de un relativism religios care duce la consi- 
deratia că «toate religiile sunt valabile»”*. 

Este vorba, mai degrabă, de a constientiza mai mult raportul ce leagă 
Biserica de poporul iudeu şi de rolul singular al Israelului în istoria mân- 
tuirii. Aşa cum a rezultat deja din prima Adunare Specială pentru Europa 
a Sinodului Episcopilor, şi cum a fost subliniat şi în ultimul Sinod, trebuie 
recunoscute rădăcinile comune ce există între creştinism şi poporul iudeu, 
chemat de Dumnezeu la un legământ care rămâne irevocabil (cf. Rom 
11,29)"*, şi care a ajuns la împlinirea definitivă în Cristos. 

Aşadar, este necesar să se favorizeze dialogul cu iudaismul, ştiind că 
acesta este de o importanță fundamentală pentru autocunoaşterea creş- 
tină şi pentru depăşirea diviziunilor dintre Biserici, şi să se lucreze ca să 
înflorească o nouă primăvară în relaţiile reciproce. Acest lucru înseamnă 
că fiecare comunitate eclezială trebuie să se implice, atât cât permit cir- 
cumstantele, în dialogul şi colaborarea cu credincioşii de religie iudaică. 
Acest angajament implică, printre altele, necesitatea de „a ne aminti de 
contribuția pe care fiii Bisericii au putut-o avea la apariția şi răspândirea 
unei atitudini antisemite în istorie şi să cerem iertare de la Dumnezeu, 
favorizând în toate felurile întâlnirile de reconciliere şi de prietenie cu fiii 
lui Israel”35. În plus, în acest context, va fi de datoria noastră să ne amintim 
de atâţia creştini care, uneori cu prețul vieţii, i-au ajutat şi salvat, mai ales 
în perioadele de persecuție, pe aceşti „frați mai mari” ai lor. 

Înseamnă şi să ne lăsăm impulsionati spre o mai bună cunoaştere a 
altor religii, pentru a putea instaura un colocviu fratern cu persoanele ce 
aderă la ele şi care trăiesc în Europa de astăzi. În particular, este impor- 
tant un raport corect cu islamul. Acesta, aşa cum a rezultat de mai multe 
ori în aceşti ani în conştiinţa episcopilor europeni, „trebuie să fie condus 
cu prudenţă, cu idei clare în ce priveşte posibilităţile şi limitele sale şi cu 
încredere în planul de mântuire al lui Dumnezeu fata de toți fiii săi”!6. 
Este necesar, printre altele, să fim conştienţi de diferența semnificativă 


13 IOAN PAUL AL II-LEA, Scrisoarea enciclică Redemptoris missio (7 decembrie 1990), ??: 
AAS 83 (1991), 281. 

14 Cf. SINODUL EPISCOPILOR - Prima Adunare Specială pentru Europa, Declaraţia finală 
(13 decembrie 1991), 8: EnchVat 13, 653-655; A II-a Adunare Specială pentru Europa, In- 
strumentum laboris, 62: Osservatore romano, 6 august 1999 - supliment, p. 13; Propositio 
10. 

15 Propositio 10; cf. COMISIA PENTRU RELAȚIILE RELIGIOASE CU IUDAISMUL, Ne amintim: o 
reflecţie asupra Shoah (16 martie 1998): EnchVat 17, 520-550. 

16 SINODUL EPISCOPILOR — Prima Adunare Specială pentru Europa, Declaraţia finală (13 
decembrie 1991), 9: EnchVat 13, 656. 

dintre cultura europeană, care are rădăcini profund creştine, şi gândirea 
musulmană”. 

În acest sens, este necesar să-i pregătim în mod adecvat pe creştinii care 
trăiesc zilnic în contact cu musulmanii ca să cunoască în mod obiectiv isla- 
mul si să ştie să se confrunte cu el; această pregătire trebuie să-i privească, 
în particular, pe seminaristi, pe preoți si pe toți lucrătorii pastorali. În plus, 
este de înțeles faptul că Biserica, în timp ce cere ca instituțiile europene 
să promoveze libertatea religioasă în Europa, subliniază şi necesitatea ca 
reciprocitatea în a garanta libertatea religioasă să fie respectată şi în țările 
cu o tradiție religioasă diferită, în care creştinii sunt in minoritate!€. 

În acest context, sunt de înţeles uimirea şi sentimentul de frustrare al 
creştinilor care-i primesc, de exemplu, în Europa, pe credincioşii de alte 
religii, oferindu-le posibilitatea de a-şi practica cultul lor, şi cărora le este 
interzisă practicarea cultului lor creştin!” în țările în care aceşti credin- 
cioşi majoritari au făcut din religia lor unica religie admisă şi promovată. 
Persoana umană are dreptul la libertate religioasă şi toți, în orice parte a 
lumii, „trebuie să fie imuni de orice constrângere din partea indivizilor sau 
a grupurilor sociale şi a oricărei puteri omeneşti” (EIE 55-57). 


Concluzie 


Iată, deci, în ce mod Biserica Catolică înțelege să contribuie la dezvolta- 
rea dimensiunii spirituale a noii Europe: anunțând fără încetare misterul 
lui Cristos, fiind aproape, prin dialog, de celelalte Biserici creştine şi apro- 
fundând cunoaşterea celorlalte religii sosite în Europa, dezvoltând, înainte 
de toate, dialogul cu iudaismul şi islamul. 

Îmi place să închei citând din nou câteva dintre cuvintele adresate Euro- 
pei de către Sfântul Părinte, de fericită amintire, Papa Ioan Paul al II-lea: 


Nu te teme! Evanghelia nu este împotriva ta, ci în favoarea ta. Acest lucru îl 
confirmă constatarea că inspiraţia creştină poate transforma gruparea politică, 
culturală şi economică într-o convietuire în care toți europenii să se simtă in 
casa lor şi să alcătuiască o familie a națiunilor, din care celelalte religii din lume 
se pot inspira cu folos (EIE 121). 


Şi pentru a sfârşi, gândindu-mă la intrarea României în Europa, doresc 
să spun şi să repet fraţilor creştini din tara noastră: Ramaneti fideli lui 


11 Cf. Propositio 11. 

18 Propositio 11. 

19 IOAN PAUL AL II-LEA, Discurs către Corpul Diplomatic (12 ianuarie 1985), 3: AAS 77 
(1985) 650. 

2 CONCILIUL AL II-LEA DIN VATICAN, Declaraţia despre libertatea religioasă Dignitatis hu- 
manae, 2. 

Cristos in credinta voastra! Purtati de suflul credintei noastre, sa partici- 
pam la lărgirea dimensiunii spirituale a Europei, rămânând deschişi dia- 
logului şi iubirii de fraţii noştri care nu împărtăşesc aceeaşi credință. Ceea 
ce este necesar în mod deosebit în acest moment din istorie sunt oamenii 
care, printr-o credință luminată şi trăită, să-l facă credibil pe Dumnezeu 
în această lume. Mărturia negativă a creştinilor ce vorbeau despre Dum- 
nezeu şi trăiau împotriva lui a întunecat imaginea lui Dumnezeu şi a des- 
chis poarta necredintei. Avem nevoie de oameni care-şi tin privirea atintita 
spre Dumnezeu, învățând din aceasta adevărata umanitate. Avem nevoie 
de oameni a căror inteligență să fie luminată de Dumnezeu şi cărora Dum- 
nezeu le deschide inima, aşa încât inteligenţa lor să poată vorbi inteligen- 
tei celorlalți şi inima lor să poată deschide inimile celorlalți. Numai prin 
oameni care sunt transformați de Dumnezeu, Dumnezeu se poate întoarce 
la oameni. 


BISERICA ORTODOXĂ ÎN EUROPA, ASTĂZI! 
Prejudecati şi realităţi, experienţă ecumenică şi perspective 


I.PS. Daniel CIOBOTEA 
Mitropolit al Moldovei şi Bucovinei 


1. Incertitudine şi speranţă 


Atitudinea ortodocşilor fata de Uniunea Europeană este foarte diferită 
de la o tara la alta şi de la o persoană la alta. În prezent, singurele tari cu 
majoritate ortodoxă, membre ale Uniunii Europene, sunt Grecia şi Cipru, 
care numără în jur de 10 milioane de ortodocşi. În acelaşi timp, în 2007, 
o dată cu intrarea României şi a Bulgariei, mai mult de 25 de milioane 
de ortodocşi vor face parte din Uniunea Europeană, ca urmare a recentei 
semnări a Tratatului de Aderare a României şi Bulgariei la Uniunea Eu- 
ropeană (Luxemburg, 25 aprilie 2005). În ajunul aderării, România, cu cei 
20 de milioane de ortodocşi, va fi cea mai mare țară cu majoritate ortodoxă, 
membră a Uniunii Europene. 

Atitudinea rezervată a unui număr de ortodocşi față de Uniunea Euro- 
peană are mai multe cauze: 

1. Amintirea antagonismului religios şi cultural dintre Orientul ortodox şi 
Occidentul catolic şi protestant, cauzat de vechea separare a Bisericilor, de 
uniatism şi prozelitismul religios contemporan?. 

2. Urmele obişnuinței ideologice care opune cele două parti ale Europei, 
adică a părții occidentale mai degrabă capitaliste şi a părţii orientale ex- 
comuniste, ca urmare a educaţiei şi a propagandei din timpul Războiului 
Rece şi al blocurilor politice. 

3. Decalajul economic actual dintre țările europene occidentale şi țările 
Europei centrale şi orientale. 

4. Lipsa de informatie adecvată şi nuanțată privind natura, structurile, 
principiile şi scopurile Uniunii Europene. 

5. Teama de o integrare totalizantă şi secularizantă, care nivelează şi uni- 
formizează culturi şi identități diferite pentru profilul economic şi strate- 
gic global. 


1 Conferinţă susținută în 27 mai 2005 la Universitatea „Marc Block” din Strasbourg 
(Franţa). 

2 Cf. Vasilios Maxripes — Dirk UFFELMANN, „Studying Eastern Orthodox Anti-Wester- 
nism: the Need for Comparative Research Agenda”, in Orthodox Christianity and Contem- 
porary Europe, ed. Jonathan Sutton, Wil van der Berchen, Peeters, Leuven-Paris-Dudley 
(MA) 2003, 87-120. 

In acelasi timp, sunt multi ortodocşi romani, mai ales din noua gene- 
ratie, care privesc spre Uniunea Europeana cu speranta, ca fiind sansa 
pentru un viitor mai bun al tarii lor si ca o normalitate pentru un continent 
prea adesea divizat din punct de vedere religios şi politic. Motivatiile sunt 
următoarele: 

1. Pentru a depăşi criza economică actuală a țării, avem nevoie de un spri- 
Jin extern. 

2. Implementarea democrației şi dezvoltarea socială rapidă cer cooperare şi 
coresponsabilitate naţională şi internaţională. 

3. Siguranţa națională, progresul ştiinţific şi tehnic cer o integrare euro- 
peană a României. 

4. Cultura naţională nu trebuie să se izoleze, ci să se intre în circuitul con- 
tinental şi universal. 

5. Mărturia creştină comună şi contribuţia comunităţilor religioase la viața 
umană, la nivel național şi internaţional, au mai multe şanse într-o Europă 
unită decât într-o Europă divizată. 

Ţinând cont de aceste aspecte, toate Bisericile creştine din România, 
împreună cu religia iudaică, au exprimat, de o manieră solemnă, în 16 mai 
2000, la Snagov, aproape de Bucureşti, acordul şi susținerea lor pentru in- 
trarea României în Uniunea Europeană. Conducătorii Bisericilor şi comu- 
nitatilor religioase care au semnat împreună o declaraţie in acest sens au 
ţinut să precizeze că intrarea României în Uniunea Europeană va fi pentru 
noi, în acelaşi timp, o şansă de a fi ajutaţi şi o posibilitate de a contribui 
din punct de vedere spiritual şi cultural la viața Uniunii Europene. Textul 
oficial pune în evidenţă religiozitatea profundă a românilor şi deschiderea 
lor către Europa: 


Având o viaţă religioasă, România este pregătită să contribuie la îmbogățirea 
patrimoniului spiritual şi cultural european, reafirmând respectul pentru viata, 
pentru demnitatea persoanei umane, pentru dreptul la proprietate, pentru va- 
lorile familiei şi solidarității umane, acordând o atenţie particulară garantării 
libertăţii de gândire, de conştiinţă, de credinţă şi de viata religioasă. Procesul 
unificării europene, vizând, mai ales, o unificare economică, îşi poate câştiga 
plenitudinea în cadrul unei imbogatiri spirituale europene. Privind la propria 
sa identitate spirituală, făurită în decursul istoriei, alături de alte {ari euro- 
pene, contribuţia României va mări valoarea tezaurului spiritual şi cultural 
european?. 


Particularitatile culturale şi religioase ale fiecărei naţiuni pot servi ca o legă- 
tură şi ca o resursă pentru o Europă unită şi stabilă, în loc de a se constitui în 
factor de conflict, aşa cum deseori s-a întâmplat în decursul istoriei. Cultele 


3 SECRETARIATUL DE STAT PENTRU CULTE, Declaraţia Cultelor religioase din România, Bu- 
cureşti 2000, $ 4. 

religioase au vocaţia sfântă de a reconcilia şi de a apropia indivizii şi popoarele 
pentru slava lui Dumnezeu şi pentru mântuirea oamenilor“. 


Această atitudine pozitivă a Bisericilor şi a comunităților religioase ale 
României privind Uniunea Europeană se explică, de asemenea, prin expe- 
rienta ecumenică națională şi internațională pe care ele au trăit-o de dece- 
nii şi prin experienţa sintezelor culturale pe care România le-a dezvoltat 
de multe secole ca puncte între Orient şi Occident. O atare sinteză este 
Biserica Ortodoxă Română însăşi, care uneşte în identitatea ei spirituali- 
tatea ortodoxă orientală şi limba latină occidentală. 


2. Cunoaşterea Uniunii Europene şi contribuţia la viaţa ei 


Ortodocsii au nevoie astăzi de o informare constantă, comprehensibilă şi 
foarte largă asupra Uniunii Europene, nu numai la nivel de reprezentanți 
ai Bisericilor şi la nivel de experţi, ci, de asemenea, la nivelul clerului şi al 
credincioşilor. Fără o atare informare, va exista tentatia fie de a idealiza 
Uniunea, fie de a o condamna sau ignora. Se pare că mulți reprezentanţi 
ai Bisericii şi oameni politici care cunosc instituţiile europene, şi chiar cei 
care sunt credincioşi practicanți, nu sunt suficient angajaţi într-o reflecţie 
comună având ca subiect percepţia Uniunii de către comunitățile religioase 
de bază. Spre exemplu, se anunţă din timp în timp în România că va fi 
un pret de plătit pentru integrarea europeană, pentru care trebuie să fim 
pregătiţi, dar trebuie şi explicat în mod constant şi sistematic tot ceea ce 
înseamnă aceasta în practică. Există, deci, mult de făcut! 

Pe de altă parte, Uniunea însăşi nu este o simplă organizaţie gata fă- 
cută, ci ea însăşi este un proces de construcție după un proces perfectibil, 
care, cu timpul, va putea deveni un mod de viață, o experiență dobândită 
(aquis) care se transformă într-o trăire (vecu) de interpretat şi de transmis. 
Dacă acest proces de construcţie sau de reconstrucție europeană schimbă 
într-o anumită măsură viața naţiunilor şi a persoanelor, el poate constitui, 
de asemenea, o provocare sau/şi o şansă pentru Biserici şi comunităţi reli- 
gioase, care vor fi astfel chemate să înțeleagă propria lor tradiţie vie ca pe 
un proces de înnoire a identităţii lor într-un context nou, tradiție pe care o 
putem numi fidelitate reînnoită. În acest sens, adevărul principiilor religioase 
fundamentale trebuie gândit şi exprimat într-un context şi într-un climat 
complex, sau, mai bine zis, complicat, elaborând, pe baza reflectiei teologice 


1 SECRETARIATUL DE STAT PENTRU CULTE, Declaraţia Cultelor religioase din România, § 5. 

5 „Modernitatea, pentru că exprimă o realitate fragmentată, disimulează tot ceea ce nu 
este inedit şi actual, dar ea valorizează, în schimb, tot ceea ce acordă un loc vast efemerită- 
tii, ceea ce îl împinge pe individ la cucerirea prezentului şi impune o gestionare a vieţii care 
se orientează către momentele următoare (cf. G. BALANDIER, Le détour. Pouvoir et Modernité, 

şi a experienţei sociale, reguli reînnoite de comportament şi acțiune. Spre 
exemplu, respectând principiile canonice şi pastorale ale trecutului, Orto- 
doxia în era construcției europene trebuie să-şi dezvolte tradiția sa crea- 
toare: aceea de a stabili reguli misionare şi pastorale noi, care intensifică 
comuniunea fraternă şi apărarea demnităţii umane, căutarea sfinteniei şi 
a unităţii, precum şi expresia solidarităţii sociale într-un context cu o pu- 
ternică tendinţă secularizantă şi individualistă. Acest context este astăzi 
descris de sociologi ca fiind marcat de „radicalizarea secularizării şi emer- 
genta noilor utopii cu caracter non-politic”, precum şi de o ,,.emergenta a 
policentrismului. Aceasta se manifestă pe plan mondial, unde universalita- 
tea drepturilor omului se confruntă cu diversitatea culturilor”. Ca urmare, 
„este vorba de o reexaminare a semnificației apartenenţei naționale într-un 
context de mobilitate şi de cosmopolitism”®. 

La toate acestea se adaugă relativizarea sensului sacrului şi al moralei”, 
împreună cu un recul al politicii, al socialului şi al umanitarului în fata 
profitului economic până şi în noua Constituţie europeană’. 

La rândul său, teologul ortodox Olivier Clement constată: 


Cultura occidentală, în momentul în care tinde să asume toate aspectele aven- 
turii umane, destructurează alte structuri — mai întâi în suflete — şi, în final, 
propria sa moştenire. Rațiunea instrumentală, prin maşinăriile sale de vis — de 
la televiziune până la „spaţiile virtuale” —, penetrează şi condiționează psi- 
hismul colectiv şi dezintegrează marile referințe simbolice care nu au încetat 
niciodată să protejeze şi să fecundeze umanitatea”. 


Acelaşi autor propune: „Impotriva unui laicism care marginalizează Bi- 
sericile şi face din religie o afacere pur privată, creştinii trebuie să favorizeze 


Fayard, Paris 1985). Cucerirea imediatului şi a efemerului, a cărui purtătoare este ea, refuză 
tot ceea ce este construit şi definit, în favoarea a tot ceea ce preaslăveşte experimentele 
provocatoare ce contrastează cu viata cotidiană. Urbanizarea crescândă a locurilor unde se 
joacă cea mai mare parte a existenței umane impune ritmuri şi secventialitati temporale ce 
sunt tot mai mult regizate de artificiu, şi din ce in ce mai putin de natură. Progresul acce- 
lerat al ştiinţelor şi tehnicilor, dezvoltarea sintetică a forțelor de producţie, intensificarea 
muncii omului în sensul productivităţii crescânde, toate acestea au creat în Europa un Stat 
puternic birocratic-informatizat” (Luigi Tomasi, „Les contestations politiques et religieuses 
de l’Europe”, in Religions et transformations de l’Europe, ed. Gilbert Vincent et Jean-Paul 
Willaime, Presses Universitaires de Strasbourg 1993, 402-403). 

6 Jean Remy, „Laïcité et construction de l’Europe”, in Religions et transformations de 
l’Europe, 367. 

1 Cf. Cardinal Joseph RATZINGER, L’Europe, ses fondements, aujourd’hui et demain, Edi- 
tions Saint-Augustin, Saint-Maurice (Suisse) 2005, 35-37. 

8 Cf. Ignace BERTEN, „La Constitution europeéne et les religions”, Revue théologique de 
Louvain 35 (2004) 477. 

°? Olivier CLEMENT, Sillons de lumière, Fates Cerf, Paris 2002, 21. 

o autentică laicitate, în care toate religiile să îşi găsească locul, un loc de 
parteneri recunoscuți şi al căror aviz va fi solicitat”. 

Un alt exemplu de fidelitate reînnoită şi creatoare: fiind națională, Or- 
todoxia Bisericilor autocefale trebuie, de asemenea, să-şi intensifice ca- 
tolicitatea (sobornost), universalitatea sau ecumenicitatea sa la nivel in- 
ternational sau mondial, până la a uni libertatea locală şi națională cu 
coresponsabilitatea continentală şi universală, nu pentru a sucomba în uni- 
formitatea globalizării, ci pentru a-i aduce un corectiv. Căci orice unire care 
nu este unitate în libertate nu poate exprima viața şi comuniunea vivantă. 

În prezent şi în viitor, în construcția europeană, alături de cler, un rol 
important trebuie să fie jucat şi de laicatul ortodox, care poate mărturisi o 
fidelitate dinamică şi creatoare, care nu este nici revoltă, nici resemnare, 
ci pasiune inteligentă pentru comuniunea vie în adevăr şi în iubire şi, mai 
ales, în respectul demnităţii umane iubite de Dumnezeu dincolo de toată 
diversitatea culturală sau naţională. 

În acest sens, numărul mare de studente şi studenţi români care stu- 
diază astăzi teologia şi alte discipline în Europa occidentală, împreună cu 
numărul mare de muncitori români ce se găsesc în țările care sunt de mai 
multă vreme membre ale Uniunii Europene, aduc mărturie despre fideli- 
tatea lor la religia şi cultura lor, dar şi despre deschiderea către alteritate, 
către cultură şi către experienţa altora. 

Desigur, tensiunea dintre propria identitate religioasă şi culturală, pe 
de o parte, şi primirea sau acceptarea altor persoane sau popoare diferite 
în credinţa şi cultura lor, pe de altă parte, nu este întotdeauna o experiență uşor 
de primit. În acest sens, Biserica Ortodoxă este chemată să găsească în propria 
sa tradiţie de ospitalitate şi coexistenta paşnică cu celelalte confesiuni sau 
religii surse noi de inspiraţie creatoare, ţinând cont şi de experiența Biseri- 
cilor occidentale — Catolică şi Protestantă — în interiorul Uniunii Europene. 
De asemenea, dialogul şi cooperarea ecumenică şi chiar inter-religioasă nu 
constituie o modă a zilei, ci un mod constant de viaţă. Bisericile trebuie să 
aducă mărturia faptului că, deşi Europa unită nu are ca scop să devină o 
Comuniune de credință, aceste Biserici pot să-şi trăiască credinţa şi pot să 
lucreze după credinţa lor în Dumnezeu care a devenit Om în istorie pentru 
ca oamenii să poată participa la viața eternă a lui Dumnezeu. Desigur, ade- 
vărata credință nu sacralizează construcţiile umane, dar ea sfinteste viata, 
care devine comuniune de iubire între Dumnezeu şi oameni. 

Împreună cu celelalte Biserici ale Europei, care mărturisesc universa- 
litatea iubirii lui Dumnezeu pentru oameni, Ortodoxia trebuie să prive- 
gheze şi să amintească faptul că nu trebuie niciodată să opunem unitatea 


1 Olivier CLEMENT, Sillons de lumiére, 31. 

şi libertatea, piața economică şi viata spirituală, identitatea culturală şi 
solidaritatea mondială, finitudinea umană şi transcendenta firii umane, 
utilitatea materială şi demnitatea umană. Şi, mai ales, aşa cum spunea 
— acum doi ani — un episcop catolic francez, trebuie „să refuzăm ideologia 
câştigătorilor şi a ucigaşilor”!!. 

Mai multe Biserici ortodoxe regretă faptul că noua Constituţie europeană 
nu menționează rădăcinile creştine ale Europei. În acelaşi timp, trebuie 
notat că Bisericile nu sunt total uitate, căci articolul I — 52 asigură că 


Uniunea respectă şi nu prejudiciază statutul de care beneficiază, în virtutea 
dreptului naţional, Bisericile şi asociaţiile sau comunitățile religioase ale Statelor 
membre (...) Recunoscând identitatea şi contribuţia lor specifică, Uniunea 
menţine dialogul deschis, transparent şi susținut cu aceste Biserici. 


În consecință, este important pentru toate Bisericile, inclusiv pentru 
Bisericile ortodoxe, de a se pregăti şi de a urma un dialog deschis, trans- 
parent şi susținut cu Uniunea. Un principiu de speranţă şi o lucrare pe 
termen lung! Un rol important în acest sens îl pot juca ortodocşii din Occi- 
dent, a căror cultură este occidentală şi credinţa le este ortodoxă”. 

In loc de concluzie, putem afirma că lucrarea de construcție a Europei 
unite devine pentru Ortodoxie o provocare nouă şi o nouă şansă pentru a 
exprima, într-un mod nou, fidelitatea noastră fata de evanghelia Iubirii 
divine pentru umanitate într-un context nou în care coexistă şi uneori se 
confruntă laicitatea secularizată şi pluralismul religios, amenințarea per- 
manentă a fragmentării şi dorința unităţii, tensiunea între unirea statelor, 
fondată pe principii juridice, şi comuniunea existenţială trăită de persoane 
şi de popoare diferite. 

In procesul construcției europene, Bisericile trebuie să evite deopotrivă 
izolarea şi dizolvarea. Aceasta înseamnă că ele trebuie să găsească, să ex- 
prime şi să aibă contribuţia lor specifică şi de neînlocuit. Aceasta va fi un 
corectiv la liberalismul modernizării actuale, dacă Bisericile vor şti să re- 
înnoiască şi să aprofundeze viata lor liturgică şi spirituală". Trebuie să 
ştim că vom găsi în Uniune şi ceea ce am adus în ea! lată vocația comună 
pentru toate țările membre şi pentru toate Bisericile Uniunii Europene. 
Acest lucru este adevărat, de asemenea, pentru Ortodoxia trăitoare în era 
construcției europene, fără a uita vocaţia ei pentru viața veşnică. În acest 
sens, sfântul Ioan Gură de Aur spunea: „Ce câştig avem noi de la viata 
prezentă daca nu o folosim pentru a câştiga viata viitoare?”™ 


u Jean-Pierre RICARD, Sept défis pour l’Église, Bayard, Paris 2003, 93-95. 

12 Cf. Irina PAERT, „Crossing Confessional Boundaries: Western Europeans as Orthodox 
Christians”, în Orthodox Christianity and Contemporary Europe, 121-132. 

13 Cf. Daniel Payne, „The Challenge of Western Globalisation to Orthodox Christianity”, 
în Orthodox Christianity and Contemporary Europe, 133-144. 

14 IOAN GURĂ DE AUR, Omilii la Evanghelia după Matei, 90, 3. 


OMUL INTRE BINE SI RAU 
Omul de lângă noi 


PS. Petru GHERGHEL 
Episcop de Iasi 


„Ce este omul, că te gândeşti la el, 
sau Fiul omului, că îl cercetezi pe el?” (Ps 8,4) 


În anul 2002, sub iscălitura şi coordonarea arhitectului urbanist Neil 
Parkun, jurnalist şi ilustrator remarcabil englez, a apărut o lucrare la care 
şi-au dat concursul alte 27 de personalități în mai multe domenii, inginerii, 
arhitectură şi istorie, cu titlul Saptezeci de minuni arhitecturale ale lumii. 
Parcurgând lucrarea, rămâi uimit. Din cele peste 3000 de pagini se poate 
trage o concluzie impresionantă: în spatele acestor mari minunăţii se află 
geniul uman capabil să realizeze adevărate minuni ale vieții şi ale istoriei: 
OMUL. 

De la apariţia lui pe pământ şi până astăzi s-au scurs mii şi mii de ani, 
după unii, chiar milioane, iar urmele activităţii omului s-au întipărit în 
memoria istoriei primitive, a istoriei vechi şi a istoriei recente. Lucrările 
sale sunt adevărate minunatii. Ne-am prea obişnuit cu el şi uităm, de fapt, 
măreţia sa, valorile sale, vocaţia sa şi destinul său. Dar dacă analizăm şi 
istoria zbuciumată a lumii, teribilele invazii şi războaie, crimele ce au inva- 
dat pământul, nenumăratele arme şi bombe ce s-au construit şi acumulat pe 
cap de locuitor, precum şi lacrimile vărsate în atâtea parti ale lumii, cu adeva- 
rat ne întrebăm: Ce este omul? Cine este el (înger sau demon)? Oare aşa a fost 
conceput de la început sau ceva s-a întâmplat în decursul istoriei sale? 

Cercetătorii din toate timpurile s-au îndreptat spre om privindu-l şi ana- 
lizându-l din toate părțile, căutând să-i afle originea şi scrutandu-i trecu- 
tul, intrând în tainele prezentului şi încercând să-i prevadă viitorul. Cum 
l-a văzut şi cum îl prezintă Biblia? Cum îl vede Biserica? Ce rol are omul 
în societate şi care este menirea lui? Ce misiune reprezintă omul pentru 
societate şi lume? Ce e de făcut ca el să-şi împlinească vocaţia şi destinul? 
Iată câteva subiecte pe care aş dori să le reliefez în cele ce urmează. 


1. Măreţia omului 


Chiar pe prima pagină a Bibliei, în primul capitol al Genezei stă scris: „Să-l 
facem pe om după chipul nostru, după asemănarea noastră” (Gen 1,26) şi 

adaugă în capitolul 2: „Şi Domnul Dumnezeu l-a făcut pe om din tarana 
pământului, i-a suflat în nări suflare de viață, şi omul a devenit un suflet 
viu” (Gen 2,7), aşezându-l în paradisul pământesc ca să stăpânească peste 
toate vietuitoarele pământului. 

Omul, aşadar, poartă în sufletul său, în toată ființa sa, chipul lui Dum- 
nezeu, devenind astfel capodopera şi coroana creaţiei, înzestrat cu calități 
dumnezeieşti şi fiind pe pământ oglinda în care se oglindeşte Creatorul. 
Prima pagină a cărţii sfinte consemnează şi vesteşte marea şi minunata 
lucrare a lui Dumnezeu, aşezând în centrul creaţiei şi pe toată suprafața 
pământului făptura cea mai minunată a planului său. De aici a început is- 
toria omului, care s-a învrednicit să devină partenerul Creatorului la desă- 
vârşirea lumii, aşa încât el să poată cu adevărat purta în Univers mareata 
imagine a veşnicului Dumnezeu. Într-un trup omenesc a aşezat Dumnezeu 
un suflet nemuritor, destinat la fericire şi viata veşnică. 

Nu e de mirare că toți profeţii, psalmii, toate cărțile Sfintei Scripturi ale 
primului legământ, ca şi cele ce prezintă învățătura şi gândul Cuvântului 
veşnic în cărțile noului legământ, preamăresc marea lucrare a Creatorului, 
prezentandu-l pe cel ieşit din mâinile sale drept mesagerul său pe pământ, 
purtătorul chipului său. 


Doamne Dumnezeul nostru, cât de minunat este numele tău pe tot pământul: 
când privesc cerurile, lucrul mâinilor tale, Luna şi stelele pe care le-ai înte- 
meiat, [mă întreb]: „Ce este omul, că-ţi amintesti de el, sau fiul omului, că îl 
cercetezi pe el? L-ai făcut cu puţin mai prejos decât îngerii şi l-ai încununat cu 
slavă şi cu cinste; i-ai dat în stăpânire lucrările mâinilor tale; pe toate le-ai pus 
la picioarele lui” (Ps 8,4-6). 


Ceea ce a hotărât Dumnezeu la începutul istoriei omului — alegerea lui 
de a fi cu putin mai prejos de îngeri şi mai presus de orice făptură, misiu- 
nea lui de a stăpâni şi de a desăvârşi pământul — este preluat şi subliniat 
de autorul Scrisorii către Evrei, cap. 2 versetul 6, reproducând, de fapt, 
cuvintele psalmistului (Ps 8), cuvinte pe care le aplică la „omul cel nou”, 
care a fost aşezat pentru o clipă mai prejos de îngeri, care a fost micşorat 
şi umilit, pe Isus pe care îl vedem apoi încununat cu cinste şi cu slavă, 
pentru moartea şi umilirea sa, pe care a gustat-o pentru toţi şi pentru 
fiecare, făcându-se întru totul asemenea oamenilor, în afară de păcat. Au- 
torul Scrisorii către Evrei vede în cuvintele psalmistului, care descrie locul 
şi menirea omului în fața Creatorului, aşezat deasupra tuturor făpturilor, 
pe cel ce a ales să se facă om, dând astfel planului lui Dumnezeu cu omul o 
dimensiune mesianică. Învierea lui Cristos din morți, care este parga celor 
adormiti, este o confirmare a demnității omului răscumpărat prin moartea 
şi învierea sa. 

Măreţia omului şi demnitatea lui a fost mereu obiectul iubirii divine, 
chiar şi în situația când omul şi-a arătat nefericita alegere păcătuind şi ne- 
ascultând de hotărârea şi planul său veşnic, prin care-l învrednicise pe om 
cu atâtea daruri. Hotărârea de a-l trimite pe Fiul său în lume reprezintă o 
iubire şi mai mare ca cea prin care l-a creat. Catehismul Bisericii Catolice 
prezintă chiar de la început, din „prolog”, planul lui Dumnezeu cu care s-a 
îndreptat spre om. 


Dumnezeu, infinit de perfect şi fericit în sine însuşi, într-un plan de pură bu- 
nătate, l-a creat in mod liber pe om, ca să-l facă părtaş la viata sa fericită. De 
aceea, în orice timp şi în orice loc, el se apropie de om. Îl cheamă, îl ajută să-l 
caute, să-l cunoască şi să-l iubească din toate puterile. Îi cheamă pe toți oame- 
nii pe care păcatul i-a risipit în unitatea familiei sale, Biserica. Pentru aceasta, 
la plinirea timpurilor, el l-a trimis pe Fiul său ca Răscumpărător şi Mântuitor. 
În el şi prin el îi cheamă pe oameni să devină, în Duhul Sfânt, fiii săi adoptivi 
şi, deci, moştenitorii vieţii sale fericite (CBC 1). 


La acest moment ne întrebăm din nou: Ce ne-a învăţat şi ce ne învață 
Biserica despre om? Respectând învățătura Sfintei Scripturi şi opera lui 
Cristos în favoarea omului pentru care a venit în lume, încă din epoca 
apostolică s-a cristalizat şi s-a stabilit Crezul apostolic, preluat şi apro- 
fundat de Conciliile din Niceea şi Constantinopol, unde se precizează cu 
claritate scopul întrupării lui Cristos: „propter nos homines et propter 
nostram salutem descendit de coelis” — pentru om şi pentru a sa mântuire 
s-a întrupat Fiul lui Dumnezeu. Făcându-se analiza profundă a valorii şi 
demnităţii omului, multi au afirmat că şi numai pentru un singur om, Fiul 
lui Dumnezeu s-ar fi întrupat, ca dovadă a valorii sale de care se bucură şi 
pe care Creatorul a aşezat-o şi a reînnoit-o în el. 

Antropologia biblică, atât de diferită de mentalitatea altor antropologii 
sau filozofii, vede omul doar în lumina şi perspectiva lui Dumnezeu, al 
cărui chip este. Limitele naturale sunt depăşite, omul este privit mereu în 
relație cu Dumnezeu care, după ce l-a creat pe om, pentru a-l răscumpăra, 
La trimis pe Fiul său să se facă el însuşi om. În felul acesta, antropologia 
biblică şi creştină, care ţine cont de o adevărată teologie, nu poate să se 
separe de cristologie. Ca atare, omul văzut în istoria sa este privit ca ade- 
vărata imagine a lui Dumnezeu, iar pentru că el a păcătuit şi a compromis 
planul primordial al Părintelui ceresc, este introdus în actul răscumpărării 
sale prin lucrarea mântuitoare a omului-Dumnezeu, Cristos, care îl reabi- 
litează şi îl face să fie omul cel nou. 

Teologia creştină îl vede astfel pe cel dintâi om, Adam, ca reprezentan- 
tul tuturor oamenilor, iar prin intervenţia salutară a Omului-Dumnezeu, 
el devine figura şi tipul omului viu ce nu mai rămâne omul cel dintâi, ci 

omul cel reînnoit după chipul lui Cristos. Aşadar, în această lumină, proto- 
tipul omului viu nu este Adam, ci Isus Cristos; nu este cel iegit din pământ, 
ci cel coborât din cer, sau, mai degrabă, este Isus Cristos, prefigurat în 
Adam, un Adam ceresc schițat de cel pământesc. 

Când îl privim pe om în lumina Sfintei Scripturi, cu cele câteva referințe 
făcute anterior, trebuie să facem câteva precizări: Omul Adam nu este un 
dumnezeu decăzut, nici o părticică de spirit căzută din cer într-un trup, ci 
este o creatură liberă, înzestrată cu calități deosebite într-o relație conti- 
nua şi esențială cu Creatorul său. Cartea Genezei ne prezintă originea sa. 
El este născut din pământ, dar nu se limitează la acest pământ; el depinde 
de „duhul de viata” pe care Dumnezeu l-a suflat asupra sa si prin care 
devine suflet viu, o ființă personală ce depinde de Dumnezeu. Numai aga 
trebuie să-l vedem pe om si numai aga trebuie să definim o persoană creată 
după chipul şi asemănarea cu Dumnezeu. Când vorbim despre om, făptura 
lui Dumnezeu, nu-l putem prezenta decât în relație cu Dumnezeu. 

Sfântul Irineu, unul dintre cei mai mari teologi din secolul al II-lea 
(anul 130-140), originar din Asia Mică, mort in Galia, la Lion (aprox. 198), 
cunoscător al relațiilor pe care le are Creatorul cu creatura sa — omul -, 
între multe alte afirmații cu referire la raporturile dintre om şi Dumnezeu, 
foloseşte acea arhicunoscută definiție: Homo vivens gloria Dei et vita ho- 
minis visio Dei est (Adversus haereses, IV, 20, 5-7), adică: „Omul viu este 
gloria lui Dumnezeu şi viata omului este vederea lui Dumnezeu”. Omul 
viu, omul care a primit viața, care a primit darul lui Dumnezeu, transpiră, 
oferă aceasta viata şi răspândește în jur glorie, gloria celui ce i-a dat această 
viata; cu alte cuvinte, îl preamăreşte pe Dumnezeu prin insasi trăirea sa, 
după cum si viata omului, trăită în aceasta lumină, il face vizibil pe Dum- 
nezeu, adică faptul că este făcut cunoscut si este manifestat prin Duhul lui 
Cristos, care singur îl poate revela pe Dumnezeu. 

În contextul în care vorbeşte despre homo vivens gloria Dei et vita ho- 
minis visio Dei, el arată că acest lucru este posibil numai pentru că Cristos, 
Cuvântul veşnic, „s-a facut impartitor al harului Tatălui pentru beneficiul 
oamenilor, în favoarea cărora el a îndreptat toată economia mântuirii, ară- 
tându-l pe Dumnezeu oamenilor şi prezentându-l pe om lui Dumnezeu”, 
astfel încât, deşi Dumnezeu este invizibil, el poate fi văzut şi descoperit 
prin multe intervenţii providentiale, deoarece omul viu este gloria lui 
Dumnezeu şi viața omului este vederea lui Dumnezeu (Adversus haereses, 
IV, 20, 5-7). 

La acest glas din primele veacuri trebuie adăugat cuvântul unui alt 
mare papă şi teolog, Leon cel Mare (440-461), care, în predicile şi scrierile 
sale, insistă asupra chemării omului, a omului creştin. 

Trezeşte-te, o, omule, şi recunoaşte demnitatea naturii tale! Adu-ti aminte ca 
ai fost creat după chipul lui Dumnezeu. Chiar dacă acest chip a fost degradat 
de Adam, totuşi el a fost refăcut în Cristos. Foloseşte-te de creaturile vizibile, 
aşa cum trebuie, aşa cum te foloseşti de pământ, de mare, de cer, de aer, de iz- 
voare, de râuri. Tot ceea ce este frumos şi minunat în el, îndreaptă spre lauda 
şi mărirea Creatorului. 


De data aceasta, toate trebuie să fie îndreptate spre Dumnezeu şi spre 
slava sa, dar, mai ales, subliniază papa Leon, spre om, spre noi, „căci dacă 
suntem templul lui Dumnezeu şi Duhul lui Dumnezeu locuieşte în noi, 
are mai multă valoare ceea ce fiecare credincios poartă în inima sa, decât 
ceea ce admiră în cer” (Leon cel Mare, Predici, 7, 26). Cu adevărat măreția 
omului şi recunoaşterea acestei maretii este un imn de laudă adus Creato- 
rului şi un motiv de inaltare spre el. 

Referindu-se la motivul întrupării Fiului lui Dumnezeu care a împlinit 
voința Tatălui de a intra în lume, marele teolog al Bisericii Catolice, sfântul 
Toma de Aquino, răspunzând la întrebarea de ce Cuvântul s-a făcut trup, 
spune: „Unigenitus Dei Filius, suae divinitatis volens nos esse participes, 
naturam nostram assumpsit ut homines deos faceret factus homo” (Fiul 
unul-născut al lui Dumnezeu, vrând să ne facă părtaşi la dumnezeirea sa, 
şi-a luat firea noastră, pentru ca el, făcut om, să-i facă pe oameni dumnezei) 
(Summa theologiae, I, q. 57). 

Dumnezeu se indreapta spre om pentru a multiplica in om si prin om 
imaginea sa, pentru a răspândi în lume iubirea sa dumnezeiască, pentru a 
face vie relația de iubire din sânul veşnicei Treimi în sufletul omului. Fiul 
lui Dumnezeu comunică, prin întrupare, firii sale omeneşti propriul său 
mod de a exista personal în Treime. Astfel, în sufletul şi trupul său, Cristos 
exprimă omeneşte comportamentele divine ale Treimii. 

Conciliul al II-lea din Vatican, vorbind despre Cristos care se face om, 
spune: „Fiul lui Dumnezeu a muncit cu mâini de om, a gândit cu o inteli- 
genta de om, a acționat cu o voință de om, a iubit cu o inimă de om. Născut 
din Fecioara Maria, el a devenit într-adevăr unul dintre noi, asemenea 
nouă, în toate afară de păcat” (GS 22). 

Aşadar, părinţii Bisericii, teologii şi conciliile, de la cel din Ierusalim şi 
până la cel de-al II-lea din Vatican, au subliniat şi prezentat marea dem- 
nitate a omului pe care l-a creat Dumnezeu ca să fie purtătorul chipului 
şi imaginii sale, pe care Fiul său venit în lume l-a răscumpărat din păcat, 
redându-i demnitatea dintru început şi pe care Duhul cel Sfânt îl împodo- 
beşte mereu cu daruri cereşti, ca să fie şi să rămână locaş vrednic în care 
să locuiască toată Sfânta Treime. 

Acest adevăr este prezentat în formă clară şi concisă de către Catehis- 
mul Bisericii Catolice, făcând un adevărat portret al omului, spunând: 

Dintre toate creaturile văzute, numai omul este capabil să-l cunoască şi să-l 
iubească pe Creatorul său (cf. GS 12,3), el este singura făptură de pe pământ pe 
care Dumnezeu a voit-o pentru ea însăşi; doar el este chemat să împărtăşească, 
prin cunoaştere şi iubire, viata lui Dumnezeu. Cu această menire a fost creat şi 
aceasta este rațiunea fundamentală a demnităţii sale (CBC 356). 


El cu adevărat nu este ceva, ci este cineva. Toate au fost create pentru 
el, iar omul a fost creat ca să-l slujească pe Dumnezeu, să-l iubească şi ca 
să-i ofere întreaga creație. Preluând cuvintele unui mare părinte al Bisericii, 
sfântul Ioan Crisostomul, Catehismul continua: 


Care este fiinţa ce este înconjurată de atâta prețuire? Este omul mare şi minu- 
nat, chip viu, mai de preţ în ochii lui Dumnezeu decât creaţia întreagă; omul 
pentru care există cerul şi pământul, marea şi întreaga zidire şi a cărui mântui- 
re Dumnezeu a socotit-o atât de însemnată, încât pentru el nu l-a cruțat nici pe 
Fiul său unul născut. Căci Dumnezeu nu a pregetat să facă totul ca să-l ridice 
pe om până la el şi să-l aşeze la dreapta sa (CBC 358). 


Dacă adăugăm la aceste cuvinte ceea ce a spus Sfântul Părinte Ioan 
Paul al II-lea despre om, atunci cu adevărat ne aflăm în fata celui mai mare 
miracol al istoriei planetei noastre! 


2. Drama păcatului 


Dumnezeu l-a creat pe om după chipul său şi l-a statornicit în prietenia 
sa. Acest lucru impunea o condiţie obligatorie, o supunere de bunăvoie față 
de el printr-un răspuns de prietenie de care urma să fie legată întreaga sa 
fericire. 


Omul, ispitit de Diavol, a lăsat să se stingă în inima sa încrederea fata de Cre- 
atorul său şi, abuzând de libertatea proprie, nu s-a supus poruncii lui Dumne- 
zeu. În această nesupunere a constat cel dintâi păcat, iar de aici, toate conse- 
cintele acestui act de neîncredere şi revoltă (CBC 397). 


Drama păcatului l-a însoţit şi-l însoţeşte pe om până în zilele noastre. 
Locul său între făpturi s-a clătinat şi aureola sa a fost compromisă, iar 
urmările l-au dus în situaţia de a pierde şi realizarea propriului bine: Ar- 
monia în care au fost introdusi cei dintâi oameni, Adam şi Eva, prin acest 
păcat a fost distrusă, iar moartea şi-a făcut intrarea în istoria omenirii. 

Este cunoscută poziția Bisericii încă din primele veacuri în această pri- 
vinta a căderii omului, dar şi a ridicării sale din această situație dureroasă 
de către Fiul lui Dumnezeu venit pe pământ şi devenit Fiul Omului. 


Ceea ce ni se dezvăluie prin revelaţia divină este confirmat de propria noastră 
experiență. Într-adevăr, omul, dacă îşi cercetează lăuntrul inimii, descoperă că 
este înclinat spre rău şi cufundat în multe feluri de rele, ce nu pot proveni de la 

Creatorul său, care este bun. Refuzând deseori să-l recunoască pe Dumnezeu 
ca pe principiul său, omul a frânt şi ordinea cuvenită în relaţie cu scopul său 
ultim şi, în acelaşi timp, întreaga armonie cu sine, cu semenii săi şi cu toată 
creația (GS 13,1). 


Peste toată această dramă a intervenit şi intervine necontenit Dumne- 
zeu. După căderea sa, omul nu a fost părăsit de Dumnezeu, a fost introdus 
într-o nouă hotărâre de reabilitare, de mântuire, prin opera Fiului său. Un 
nou Adam va interveni şi, în chip misterios, răul va fi biruit şi omul va fi 
ridicat din cădere, din păcat, cum ne lasă să înțelegem Cartea Genezei în 
cap. 3, în acea vestită pericopă numită „protoevanghelie”, fiind o primă 
vestire a lui Mesia Răscumpărătorul, a acelei lupte dintre femeie şi şarpe 
şi a biruintei finale a celui ce se va ridica din ea (cf. Gen 3,15). Noul Adam, 
„prin ascultarea lui până la moartea pe cruce” (Fil 2,8), repară cu prisosinta 
neascultarea celui dintâi Adam. 

Drama păcatului a introdus cu adevărat o dezordine teribilă cu atâtea 
consecințe şi cu atâtea pierderi, dar intervenția nouă a lui Dumnezeu prin 
Cristos ne-a adus, după declaraţia sfântului Paul şi a sfinţilor părinţi, un 
har şi mai mare: „acolo unde s-a înmulțit păcatul, a prisosit harul” (Rom 
5,20). Despre acest adevăr, sfântul papă Leon cel Mare afirmă: „Harul ne- 
grăit al lui Cristos ne-a dat lucruri mai bune decât acelea pe care ni le-a 
luat invidia Diavolului” (Sermo, 73,4). Răul s-a transformat în bine. Omul 
rămâne mai departe lucrarea cea mai mare a Creatorului, iar răscumpăra- 
rea realizată de Cristos este o dovadă şi mai mare a iubirii sale față de el, 
precum şi un argument al demnității şi vocației sale. 


3. Realităţi existenţiale 


Ne înconjoară o lume ce ne impresionează, cu extraordinar de multe 
minunatii, cu atâtea opere acumulate în decursul istoriei, cu civilizații şi 
civilizații care au marcat viața planetei noastre, cu reuşite răsunătoare în 
domeniul ştiinţelor şi al artelor. Cercetătorii şi oamenii de ştiinţă ne vor- 
beau despre atâtea minuni ale lumii şi despre descoperiri impresionante în 
cercetarea macrocosmosului şi al ingineriei şi cercetării genetice. Ne este 
dat să participăm la realități inimaginabile altădată şi încă necunoscute 
de toți. Şi asta, datorită omului, ființă încă nu pe deplin cunoscută, chip şi 
asemănare cu Dumnezeu, înzestrat cu calități dumnezeieşti, rege al întregii 
creaţii şi responsabil al întregii vieți pe pământ. 

Este un titlu de mare glorie, dar suntem, pe de alta parte, sufocati de 
atâtea rele, războaie, invazii, dictaturi şi tiranii, nedreptati şi nelegiuiri, 
suferințe şi pericole, lacrimi şi lipsuri. De unde provin, cine le-a generat, 
cine le produce, cine le-a coordonat şi realizat? 

Nu putem nega. E omul. E drept că nu acestea sunt cele care domină şi 
care se impun, ci cele frumoase şi bune, marile realizări şi lucruri minu- 
nate, care sunt nenumărate şi impresionante. Imaginea pozitivă a omului 
domină, e o realitate ce ne dă acea satisfacție pozitivă prin care îl preamă- 
rim pe Creator. Lângă atâtea minunăţii, cele rele ne întristează şi ne fac sa 
ne întrebăm: Ce va fi cu lumea şi cu omul în viitor dacă nu-şi controlează 
poziția în lume, vocaţia între popoare şi nu-şi înscrie numele în cartea 
vieţii, după cum a fost creat şi, mai ales, recreat, răscumpărat cu pret dum- 
nezeiesc? 

De viitorul omenirii şi al planetei noastre se interesează Dumnezeu, dar 
el l-a trimis în lume pe cel ce a primit atâtea calități şi daruri, pe om, să-i 
poarte chipul şi imaginea între celelalte făpturi, să răspundă de toate făp- 
turile şi de întreaga natură, să răspândească în lume adevărul şi binele. 

La realizarea acestui proiect trebuie să lucreze fiecare persoană ce intră 
în lume, în societate. Omul este din natura sa chemat la o viata de comuni- 
une, la o trăire în comunităţi, în familii, cu alte cuvinte, în societate. Omul 
nu e destinat la izolare, la circuit privat şi la îndepărtare de lume. „Bărbat 
şi femeie” l-a creat Domnul şi i-a trasat un destin, un plan ce trebuie să-l 
urmărească punct cu punct pentru a ajunge la scopul şi realizarea sa, nu 
singur, ci împreună cu ai săi, cu ceilalți fraţi, chiar am putea spune, cu în- 
treaga societate şi cu tot ce-l înconjoară. La o astfel de misiune trebuie să 
gândească mereu şi este chemat să lucreze şi să-şi pună la dispoziţie toate 
calitățile. Crescut într-o astfel de atmosferă din familie, educat în şcoală la 
un program de formare a caracterului şi a personalității, omul trebuie să 
simtă mereu sprijinul celorlalți. 

Misiunea societăţii civile a responsabililor cetăţii şi a cetățenilor este 
fundamentală. Ea va exista dacă cei care o compun îşi cunosc demnitatea 
şi vocaţia şi vor şti să o făurească şi să o apere. Acolo unde responsabilii 
societăţii şi-au înțeles menirea, acolo au crescut pacea, armonia, bunăstarea 
şi speranța. Acolo unde responsabilii au uitat de rolul şi importanța lui 
Dumnezeu, de misiunea Bisericii, precum şi de demnitatea persoanei umane, 
acolo au invadat nedreptatile, suferinţele şi lacrimile. 

Mai ales, Biserica trebuie să-şi ofere toată bogăţia de valori şi invata- 
minte pentru desăvârşirea omului nou, a omului creatură a lui Dumnezeu, 
cu un destin nobil şi veşnic. Interpretă autentică a legilor divine şi naturale, 
Biserica trebuie să propună mereu linia morală a comportării omului, în 
conformitate cu revelaţia divină, fie ea naturală sau evanghelică. Actele 
sale trebuie să corespundă moralității fireşti prin care să se promoveze ne- 
încetat binele şi adevărul, ca, astfel, toate să se transforme într-o preamă- 
rire a Creatorului şi să fie spre înălțarea propriei persoane, ca şi a întregii 
colectivităţi. Moralitatea actelor umane depinde de obiectul ales, de scopul 

urmărit, precum şi de împrejurările acțiunii, ce devin, de fapt, izvoarele 
sau elementele constitutive ale moralității actelor umane. 

Valoarea omului zilelor noastre, ca şi a tuturor timpurilor, stă, aşadar, 
în conştiinţa sa morală. Faptele lui vor fi bune daca nu va uita niciodată de 
marea sa demnitate şi de rolul său în mijlocul creaţiei şi al societăţii. 

Drept concluzie, putem afirma cu întreaga Biserică, cu tradiția creştină şi 
cu îndrumarul credinței creştine, Catehismul Bisericii Catolice (aici putem 
enumera şi prezenta normele de credință şi de morală a celorlalţi fraţi creg- 
tin ortodocşi sau de alte denominatiuni), cu referință la om şi la faptele sale: 
»Constiinta este nucleul cel mai tainic şi sanctuarul omului, unde omul se 
află singur cu Dumnezeu, al cărui glas îi răsună în străfunduri” (GS 16). 
Ea se formează urmând cuvântul lui Dumnezeu, care este lumină pentru 
paşii săi. E nevoie ca omul să-şi însuşească acest cuvânt în credință şi ru- 
gaciune şi să-l pună în practică. Aşa se va forma în mod sigur o conştiinţă 
morală vrednică de omul creat după chipul şi asemănarea cu Dumnezeu. 
Pe acest drum al afirmării demnității omului şi al realizării identității sale 
cu omul cel nou, Fiul lui Dumnezeu făcut om, lumea creştină a beneficiat 
şi beneficiază de atâtea lumini, faruri, exemple şi modele. 

Vă provoc la o redescoperire a acestor valori şi a acestei conştiinţe mo- 
rale, invitându-vă să vă apropiaţi de figurile marilor eroi ai creştinătăţii, de 
sfinții calendarului nostru, într-un chip special de cei mai apropiaţi de noi: 
sfânta Tereza a Crucii (Edith Stein), sfântul Padre Pio de Pietrelcina, feri- 
cita Maica Tereza de Calcutta, fericitul Papă Ioan al XXIII-lea şi, de ce să 
n-o spunem cu aleasă bucurie şi speranță, să ne apropiem de eroii noştri, 
care au demonstrat valoarea omului, ridicând-o pe cele mai înalte culmi: 
episcopii noştri martiri — vestitori ai demnității creştine româneşti, între 
care mă bucur să-l nominalizez pe marele nostru păstor Anton Durcovici, 
despre care se va mai vorbi şi în cadrul acestui simpozion, episcop mărtu- 
risitor şi martir ce şi-a oferit toată slujirea şi viața pentru a arăta frumuse- 
tea şi măreţia omului creştin, oferindu-si şi el viata în apărarea libertăţii şi 
a demnităţii sufletului nobil al celei mai valoroase făpturi — omul. La toate 
acestea adaug un mare apărător şi propovăduitor al măreției omului, Papa 
Ioan Paul al II-lea, de fericită amintire, care a purtat pe cele mai înalte 
culmi această demnitate şi a spus despre om că el este calea Bisericii şi că 
aceasta se realizează numai prin Acela care a arătat şi a realizat adevărata 
înălțarea a omului: Omul Isus Cristos — Redemptor hominis. 


MORALA COMUNICARII ADEVARULUI 
Dialogul dintre filozofie, teologie si stiinta 


Pr. prof. univ. dr. Wilhelm DANCA 
Institutul Teologic Romano-Catolic, Iasi 


In conditiile unei deschideri evidente, mai ales in vremea din urma, a 
comunităţii oamenilor de credință către comunitatea oamenilor de stiinta, 
şi invers — explicabilă si prin aceea că lumea în care trăim se arată lentă 
sau chiar inerta din punct de vedere moral, pe de o parte, iar pe de alta, 
actualele dezechilibre sociale şi economice par să nu poată fi depăşite decât 
printr-o reacţie etică generalizată, menită să favorizeze în orice împreju- 
rare valoarea unică a persoanei umane — se cuvine asumarea provocărilor 
prin motivații care să susțină dialogul dintre filozofi, teologi şi oamenii de 
ştiinţă, ţinând cont de contribuțiile filozofiei, teologiei şi ştiinţei la comu- 
nicarea adevărului. Aşa fiind, s-ar obține un corpus de exigente şi finalitati 
ale moralei comunicării adevărului. 

Întâi, însă, trebuie conştientizate crizele din lumea civilizată, care lan- 
sează multiple provocări de ordin antroplogic, moral şi filozofic. 


1. Crizele lumii civilizate 


Prima criză ar fi aşa-numita dramă a umanismului ateu, a cărei con- 
secinta este renegarea originilor creştine şi îndepărtarea de Dumnezeu a 
omului european. Astfel, mentalitatea omului contemporan este pătrunsă 
de un imanentism de natură mistică şi de o conştiinţă clara a devenirii sale 
umane, în măsura în care adoptă principiile unuia dintre cele trei feluri de 
umanism ateu, care se deosebesc din punct de vedere geografic şi istoric: 
umanismul pozitivist simbolizat de A. Comte şi L. Feuerbach, umanismul 
marxist teoretizat de K. Marx şi umanismul nihilist gândit şi propus de 
E Nietzsche. Mai mult decât un ateism propriu-zis, negația care stă la 
baza fiecărui umanism indicat mai sus este un anti-teism şi, mai precis, 
un anti-creştinism. Deşi sunt opuse între ele, relaţiile reciproce, ascunse 
sau evidente, sunt numeroase; având un fundament comun - izgonirea lui 
Dumnezeu -, cele trei feluri de umanism au rezultate analoge, principalul 
dintre ele fiind distrugerea persoanei umane. 

A doua criză este de ordin moral; ea nu constă doar în faptul că sunt 
puse sub semnul întrebării invatamintele normative, în general, ci că sunt 


1 H. de LuBac, Il dramma dell’umanesimo ateo (1943), Morcelliana, Brescia 1988, 7-8. 


54 DIALOG TEOLOGIC 15 (2005) 


contestate in mod global si sistematic universalitatea si imutabilitatea 
normelor morale şi, in special, normele ce interzic mereu şi fără excepţii 
actele în mod intrinsec rele?. 

Dimensiunile crizei sunt evidente la nivel filozofic şi la nivel teologic. 
După ce a rupt legătura constitutivă dintre libertate şi adevăr, filozofia a 
furnizat teologiei morale un concept de autonomie, care neagă orice fel de 
dependenţă a libertăţii de adevăr: rațiunea umană este înțeleasă ca fiind 
autonomă şi creatoare în determinarea normelor morale. De asemenea, 
filozofia a dezvoltat un personalism desprins de orice referință obligatorie 
la natură, în aşa fel că dimensiunea spirituală a persoanei ar putea şi ar 
trebui să se dezvolte eliberându-se de natură, de orice referință la adevărul 
obiectiv sau la legea universală. 

Dar ruptura cea mai profundă se verifică la nivel teologic, acolo unde 
s-a făcut separație între credință şi morală. Drept condiție a validității 
sale universale, secularizarea moralei este un proces cu rădăcini istorice în 
perioada războaielor religioase ce au tulburat Europa între sfârşitul seco- 
lului al XVI-lea şi începutul secolului al XVII-lea. Acest proces se răsfrânge 
şi în domeniul teologic, mai precis, în distincția radicală dintre acțiunea 
pământească şi dimensiunea specific creştină. Fiind înțeleasă ca raportare 
corectă la bunurile temporale, morala nu ar mai avea relevanţă î în ordinea 
mântuirii şi nu ar mai depinde de credință. În consecință, revelaţia nu ar 
mai oferi în Sfânta Scriptură norme morale categoriale şi determinate de 
o valoare permanentă şi obligatorie, ci doar indicaţii parenetice transcen- 
dentale. În acelaşi sens, magisteriul Bisericii nu mai poate să-şi revendice 
competențe specifice în determinarea normelor morale ce tin de domeniul 
comportamentului pământesc. Aşadar, pluralismul etic (cu referință fie la 
contextele istorice şi culturale diversificate, fie la judecatile de conştiinţă 
divergente) ar trebui să fie pe deplin susținut ca legitim şi compatibil cu 
unitatea Bisericii, potrivit sintagmei: o singură credinţă şi diferite opțiuni 
morale’. 

In sfârşit, a treia criză este de ordin metafizic; ea se reflectă, in special, 
în separarea ştiinţei de metafizică. Într-adevăr, unul dintre locurile comune 
ale culturii europene contemporane este că ştiinţa reprezintă unicul in- 
strument adecvat prin care se poate cunoaşte natura. Ştiinţa a dobândit 
acest drept exclusiv de a vorbi despre natură, expulzând progresiv metafi- 
zica din domeniul său de cercetare. Această stare de lucruri nu se datorează 
numai ştiinţei, ci şi filozofiei occidentale contemporane, care a renunțat, 
mai mult sau mai putin pe fata, la orice pretenţie de cunoaştere, lăsând 


2 IOAN PAUL AL II-LEA, Scrisoarea enciclică Veritatis splendor (06.08.1993), nr. 115. 
3 L. MELINA, „La luce di Cristo sull’agire umano”, în G. BoRGONUOVO — A. CATTANEO, ed, 
Giovanni Paolo Teologo. Nel segno delle encicliche, Mondadori, Milano 2003, 216-217. 

toata zona cunoasterii in seama stiintei. Totusi, filozofia nu a incetat sa 
fie rationala, insa finalitatile cercetarii rationale au fost orientate in alte 
directii, cum ar fi actiunile umane, analiza existentiala a situatiei omului 
in viata sau descrierea fenomenologica a multor feluri de activitate sau de 
condiții umane, inclusiv cercetările referitoare la limbaj şi structura stiin- 
tei. Devenind analitică, filozofia s-a mărginit să descrie, să descompună şi 
să pună la loc ceea ce, într-un anumit fel, este dat în mod empiric, dar în 
această analiză nu trebuie să se introducă ceva ce ar proveni din rațiunea 
noastră. Astfel, filozofia contemporană a devenit neîncrezătoare fata de 
capacitatea rațiunii de a sintetiza şi de a crea ceva doar cu ajutorul puterii 
sale, fără apelul continuu la controlul empiric. Cu siguranță, în secolul 
trecut, ştiinţa a dat destule exemple de cunoaştere solidă. Dar ştiinţa a fost 
capabilă să realizeze acest lucru prin interzicerea in mod clar a relationarii 
cu experiența. Filozofia a procedat la fel: după ce a renunţat la relația cu 
experienţa, a respins şi orice fel de discurs metafizic’. 

În fata acestor provocări, răspunsul nu poate să fie unilateral, ci global. 
Dacă prin cultură înțelegem „toate mijloacele prin care omul îşi cizelează 
şi îşi dezvoltă multiplele daruri spirituale şi fizice”’, atunci soluţia acestor 
probleme culturale necesită contribuția mai multor discipline. Cercetările 
ştiinţifice sunt necesare pentru indicaţiile de metodă şi de analiză, isto- 
ria şi filozofia pentru reflectiile critice, etica şi teologia pentru propunerile 
orientative spre finalitati, semnificaţii şi valori ultime. De aceea, diferitele 
feluri de cunoaştere şi ştiinţele (filozofia şi teologia) sunt chemate să des- 
copere căi de dialog şi modalități de colaborare, depăşind neînțelegerile 
şi conflictele apărute în modernitate. Relaţiile însănătoşite dintre ştiinţă, 
filozofie şi teologie ar trebui să fie riguroase, senine şi constructive, pentru 
a valorifica elementele utile elaborării unei culturi ştiinţifice, care să tina 
cont de aspiraţiile profunde ale omului. 


2. Motivatiile dialogului 


În virtutea provocărilor amintite mai sus, la care se pot adăuga altele, 
cum ar fi criza ecologică, criza demografică etc., comunitatea oamenilor de 
credință şi comunitatea oamenilor de ştiinţă au început să se întâlnească 
şi să colaboreze; oamenii credincioşi au cerut ajutorul ştiinţei, pentru a se 
purifica de eroare şi de superstiție, iar oamenii de ştiinţă au căutat ajutor 
în religie, pentru a se elibera de falsele idolatrizări şi absolutizări. Astfel, 

ca fiecare să rămână ceea ce a fost chemat să fie, ştiinţa — ştiinţă, religia 
- religie, s-a ajuns la concluzia că este necesar ca opțiunile filozofilor, teolo- 
gilor şi oamenilor de ştiinţă să nu comporte izolare, ci colaborare, dialog“. 

Un factor determinant pentru favorizarea acestui fel de dialog este pro- 
cesul globalizării, care implică toate culturile. Procesul mondializării duce, 
pe de o parte, la primenirea culturilor, iar pe de alta, le slăbeşte puterea 
de impact. Într-adevăr, în situaţia noastră concretă, cultura în care ne-am 
născut îşi pierde forța de odinioară, lăsând spaţiu de acțiune resturilor 
scientiste din cultura occidentală, care continuă să răspândească explicaţii 
sectoriale, convingeri reductive, idealuri false şi confuze despre om. Dar, 
având în vedere problemele noi cu care se confruntă oamenii de știință din 
zilele noastre, cum ar fi calitatea, finalitatea, complexitatea, relationarea 
etc., se simte nevoia de a recurge la o pluralitate de modele, de a trece de la 
explicarea lumii în lumina fenomenelor elementare la recunoaşterea fap- 
tului că întregul este mai mult decât suma părților sale. Aşadar, diferitele 
domenii de cunoaştere a realităţii sunt invitate la dialog”. 

O altă motivaţie a dialogului se bazează pe recentele descoperiri din do- 
meniul ştiinţelor umane şi sociale. Astfel, conditionarile biologice, impul- 
siunile psihologice, incongruentele istorice, convingerile sociologice oculte, 
manipulările ideologice şi politice şi presiunile economice ce condiționează 
rațiunea şi derutează mintea şi gândirea au dărâmat potentialele certitu- 
dini ale rationalitatii moderne, distrugând bazele şi instrumentele gândirii 
ştiinţifice, care delegitimaseră filozofia, etica şi religia şi discreditaseră dis- 
cursul despre finalitati, sensuri, semnificaţii şi valori. Aceste descoperiri 
au introdus o linie de despărțire între ştiinţă şi viata omului, care nu mai 
poate fi înlăturată dacă se adoptă doar un singur punct de vedere’. 

Dar cele mai serioase motivații s-au ivit în cadrul discuţiei despre carac- 
terul neutru al ştiinţei, adică ştiinţa ar fi absolut independentă de judecăţi 
şi interferenţe exterioare, mai ales de cele cu valoare etică. În prima parte 
a secolului al XX-lea, Heidegger a fost unul dintre filozofii care au criticat 
pretenția de neutralitate a ştiinţei, arătând că ea provenea dintr-un uma- 
nism exagerat ce refuza orice fel de limitare”. Din a doua jumătate a seco- 
lului al XX-lea, s-a subliniat caracterul aplicativ al majorităţii cercetărilor 

ştiinţifice, finanţate şi condiționate de puteri militare, politice, economice 
şi financiare, deci nici vorbă de obiectivitate şi lipsă de motivații. În sensul 
acesta, ştiinţa ar fi neutră, dacă nu intervin factori sau interese străine 
cercetării. Totuşi, fiind o activitate specific umană, ştiinţa depinde mereu 
de motivații personale, de condiţionări sociale şi culturale, de împrejurări 
istorice care nu-i permit să fie neutră. În acest caz, se pune problema etică 
a cercetării ştiințifice!”. 

__ Deşi această etică este necesară, ea nu a fost deocamdată elaborată. 
In momentul de fata se discută condiţiile de posibilitate ale acestei etici: 
este nevoie de un discurs articulat despre ştiinţă din perspectivă istorică şi 
teoretică, trebuie reluată dezbaterea etică, discuţia interdisciplinară în le- 
gătură cu unele probleme specifice, cum ar fi bioetica, ecologia etc. De ase- 
menea, se discută şi despre obstacolele ce se opun configurării acestui tip 
de etică: convingerea modernă că nu există legătură între etică şi ştiinţă, 
dezagregarea sistemelor clasice de valori, criza normelor etice, pluralismul 
contemporan, ideea larg răspândită că sensurile, semnificaţiile, finalitatile 
şi valorile sunt rezultatul consensului etc. Dar cele mai mari obstacole sunt 
reprezentate de poziția rigidă a raționalismului şi pozitivismului modern 
- credinţa că adevărul obținut cu ajutorul cercetării ştiinţifice este absolut 
—, şi de poziţia irationalismului şi gândirii slabe postmoderne, care neagă 
faptul că omul, prin puterea raţiunii, poate să ajungă la adevăr" 

Cu toate acestea, trebuie să spunem că 


filozofia modernă are marele merit de a-şi fi concentrat atenţia asupra omului. 
Pornind de aici, rațiunea plină de întrebări a dezvoltat ulterior dorința de a 
cunoaşte mai mult şi mai profund. În felul acesta, au fost construite sisteme 
de gândire complexe, care au rodit în diferite domenii ale ştiinţei, favorizând 
dezvoltarea culturii şi a istoriei. Antropologia, logica, ştiinţele naturii, istoria, 
limbajul..., într-un anumit fel, universul ştiinţei a fost cuprins. Totuşi, rezul- 
tatele pozitive la care s-a ajuns nu trebuie să ducă la neglijarea faptului că ace- 
eaşi rațiune, având intenţia de a face cercetări în mod unilateral asupra omului 
ca subiect, pare să fi uitat că acesta este mereu chemat să se îndrepte spre 
un adevăr care îl transcende. Fără referința la el, fiecare om rămâne în voia 
arbitrarului şi condiția sa de persoană sfârşeşte prin a fi apreciată cu criterii 
pragmatice, bazate în mod esenţial pe datul experimental, în convingerea ero- 
nată că totul trebuie să fie dominat de tehnică. Astfel, s-a întâmplat că, în loc 
de a exprima mai bine tensiunea sa spre adevăr, rațiunea sub greutatea unei 
ştiinţe aşa de mari s-a curbat asupra ei înseşi, devenind, zi de zi, incapabilă de 
a ridica privirea spre înălțimi pentru a îndrăzni să ajungă la adevărul ființei. 
Filozofia modernă, uitând de datoria de a-şi orienta cercetarea asupra ființei, 


10 Cf. G. GIsMoNDI, „Etica del lavoro scientifico”, 539-552. 
1 Cf. M. PERA — J. RATZINGER, Senza radici. Europa, relativismo, cristianesimo, islam, 

şi-a concentrat propria cercetare asupra cunoaşterii umane. In loc sa facă apel 

la capacitatea omului de a cunoaşte adevărul, a preferat să sublinieze limitele 
> 

şi conditionarile”. 


Împotriva agnosticismului şi relativismului, împotriva falselor absolu- 
tizări moderne şi a negatiilor postmoderne, gândirea creştină apără exis- 
tenta adevărului şi puterea rațiunii de a ajunge la adevăr, chiar cu prețul 
unor erori şi limite. În plus, la nivel antropologic, se impune o antropolo- 
gie întemeiată pe adevărul şi demnitatea omului ca bază a eticii!5. Numai 
aceasta poate să armonizeze autenticitatea, demnitatea, libertatea, sensul 
şi valoarea omului cu semnificaţia şi scopul cunoaşterii. Această poziție 
este necesară, mai ales, în culturile tehnico-stiintifice închise în fata trans- 
cendentei, care subordonează persoanele şi subiectele exigențelor materiale 
din sistemele lor imanente. Într-adevăr, absolutizând raţiunea sau, dim- 
potrivă, excluzând capacitatea de a cunoaşte adevărul şi negând adevărul 
însuşi, se distrug bazele, nu doar ale eticii, ci ale întregii cercetări tehnico- 
ştiinţifice. Recunoscând finitudinea ontologică a omului şi necesitatea lui 
de a se deschide în fata transcendentei, „umanismul limitei” pune bazele 
unei „etici a responsabilitatii” bazate pe demnitatea persoanei umane. 

Această concepție redimensionează orice pretenție de autonomie abso- 
lută care violează condiția concretă de creatură. Fiind valori acceptate atât 
de cultura religioasă, cât şi de cea laică, demnitatea şi responsabilitatea 
umană consimt centrarea eticii pe valori, şi nu pe limite, pentru a orienta cer- 
cetarea ştiinţifică liberă, responsabilă şi conştientă. De asemenea, permit 
depăşirea umanismului exagerat, care, teoretizând autonomia absolută a 
omului, ar vrea să rezolve problemele umane numai cu ajutorul ştiinţei şi 
tehnicii!“. 


3. Modalităţi de a comunica adevărul 


Drumul căutării adevărului de-a lungul istoriei nu a fost uşor. Privind 
retrospectiv itinerarul parcurs, constatăm lumini şi umbre, inaltare şi că- 
dere, agonie şi extaz. Chiar dacă eforturile de a descoperi adevărul au fost 
mari, iar momentele de desfătare în fata lui au fost scurte, multe generaţii 
de oameni au împărtăşit convingerea lui Aristotel şi a sfântului Toma de 
Aquino, potrivit cărora minimum quod potest haberi de cognitione rerum 


12 IOAN PAUL AL II-LEA, Scrisoarea enciclică Fides et ratio (1998), Presa Bună (traducere 
de W. Dancă), Iasi 1999, nr. 5. 

18 Cf. IOAN PAUL AL II-LEA, Discorso alla Pontificia Accademia delle scienze din 28.10.1994, 

altissimarum desiderabilis est quam certissima cognitio quae habetur de 
minibus rebus!” 

In zilele noastre, oamenii respira greu pe drumul spre adevar, deoarece 
nu s-a reuşit depăşirea lipsei de echilibru dintre progresul tehnic al civili- 
zatiei şi slăbirea interesului pentru viata morală sau pentru aprofundarea 
normelor etice™. Într- adevăr, cercetarea ştiinţifică a îngreunat şi complicat 
itinerarul adevărului pentru om. A complicat problema adevărului, fie ri- 
dicând probleme noi, fie largind domeniile cercetării şi, în fine, compromi- 
tand căutarea cu parcursurile înşelătoare ale scientismului şi tehnicismului. 
Astfel, s-a acordat mai multă importanţă functionalitatii şi eficienței decât 
adevărului, s-a absolutizat adevărul parțial şi s-a exasperat logica dome- 
niului. De aici, dificultăţi, crize şi nelinişti care au dus la căutarea eliberării 
ştiinţei de alunecarea ei în nisipurile mişcătoare ale dezvoltării tehnice, 
instrumentale. Pentru a reuşi în această privință, s-a considerat că este 
necesară o gândire deschisă spre dimensiunea existențială a adevărului!” 
spre toate nivelurile adevărului şi, în primul rând, spre adevărul ființei sau 
„adevărul ontologic”, potrivit căruia orice ființă este adevărată, întrucât 
coincide cu sine însăşi sau cu ideea pe care Dumnezeu o are despre ea. În 
al doilea rând, s-a afirmat că este nevoie de adevărul minţii sau „adevărul 
logic”, potrivit căruia inteligența este adecvată adevărului ontologic!ă. 

Aceste două adevăruri fac parte din patrimoniul sapiential al gândirii 
creştine, care susține că falsul nu se poate găsi în lucruri, ci in rațiune”, 
şi, chiar mai mult decât atât, că adevărul se găseşte în judecată, iar ființa 
este fundamentul adevărului”. În judecată, mintea cuprinde adevărul, iar 
mintea este cuprinsă de adevărul ontologic. La nivel ontologic, neadevărul 
înseamnă închidere sau refuzul de a te fi cuprins de fiinţa existentelor. In 
acest caz, subiectul este ignorant. La nivel logic, neadevărul este eroarea 


15 Toma DE AQUINO, Summa Theologiae, I, q. 1, a. 5, ad 1: „este mai de dorit minimumul 
de cunoaştere a lucrurilor foarte înalte decât cunoaşterea socotită foarte sigură a lucrurilor 
foarte mărunte”. A. Durcovici traduce şi comentează această formulare: „Cunoaşterea cea 
mai redusă (minimală) ce putem dobândi despre adevărurile cele mai înalte este mai preti- 
oasa şi mai de dorit decât cunoştinţa cea mai sigură despre lucrurile cele mai mici (minimale) 
— un diamant preţios cât un bob de rouă, şi nu un munte de nimic” (A. Durcovici, Lecţii de 
religie [lecţia II din 10 noiembrie 1936], A.E.R.C., Iasi, Dosar 2/1936); cf. W. DANcă, Fascinatia 
adevărului. De la Toma de Aquino la Anton Durcovici, Sapientia, laşi 2005, 13-111. 

16 Cf. IOAN PAUL AL II-LEA, Scrisoarea enciclică Redemptor hominis (4.03.1979), nr. 15. 

1 Cf. P HENRICI, „La Verità e le verità. Riflessioni sull’Enciclica di Giovanni Paolo II 
Fides et ratio”, in L’Osservatore Romano din 11 noiembrie 1998. 

15 Cf. V. PossENTI, „Verită”, în G. TANZELLA-NITTI — A. STRUMIA, ed., Dizionario interdis- 
ciplinare di Scienza e Fede, II, Urbaniana University Press — Cittă Nuova, Roma 2002, 
1502-1518. 

19 ARISTOTEL, Metafizica, VI, 4. 

20 TOMA DE AQUINO, De veritate, I, q. 2; Summa theologiae, I, q. 16, a. 1. 

sau adecvarea insuficientă la adevăr. În sfârşit, minciuna este refuzul ade- 
vărului. În aceste cazuri, subiectul se înşală sau devine inselator. 

În timpul modernităţii, gândirea umană a eliminat anumite probleme 
teoretice specifice filozofiei clasice şi s-a oprit cu predilecție la marile po- 
laritati ale raportului dintre adevăr şi fals, şi anume, inteligibilitatea ființei, 
intentionalitatea rațiunii şi diferitele sensuri ale adevărului: subiectiv, 
apofatic, pragmatic, empiric, istoric. În felul acesta, a curățat conceptul 
adaequatio de anumite abstractizări şi reductii, permițându-i să exprime 
întâlnirea gândirii cu realitatea în mod mai concret şi mai dinamic. De 
acum înainte, zonele de căutare a adevărului şi modalităţile pentru a ajunge 
la el devin mai numeroase: metafizica se ocupă de finalitatile, sensurile şi 
valorile ultime; etica se interesează de valorile şi sensurile referitoare la 
acțiunea umană; ştiinţa caută să dezvolte cunoştinţele experimentale cu 
scopul de a controla lucrurile prin intermediul observaţiilor, experimentelor, 
proceselor cantitative şi operative etc. Deşi s-a întărit şi s-a perfecționat 
mai mult, perspectiva ştiinţifică nu a reuşit să satisfacă autoconstiinta 
transcendentă a omului. 

Privind istoric şi sintetic chestiunea adevărului, putem spune că ur- 
mătoarele şapte concepte fundamentale de adevăr au marcat tot atâtea 
tradiții şi momente în istoria gândirii: adevărul în calitate de corespon- 
denta sau conformitate între gândire şi realitate; adevărul ca manifestare, 
deschidere, evidenţă, contact direct; adevărul ca revelaţie divină; adevărul 
în calitate de coerență; adevărul ca o conformitate cu o regulă; adevărul ca 
un consens inter-subiectiv; adevărul ca utilitate şi eficiență”. Dintre toate, 
tradiția cea mai lungă a propus înțelegerea noțiunii de adevăr ca adaequatio 
intellectus et rei. Ideea de adevăr ca adaequatio se traduce deseori ca adec- 
varea intelectului la lucru sau la ființă. Traducerea este corectă, însă poate 
da ocazie la răstălmăciri, de aceea, se preferă termenii de ,,corespondenta” 
şi de „conformitate”, care păstrează deschisă tema adecvării continue la 
res. Sfântul Toma de Aquino spune: Unumquodque ens in tantum dicitur 
verum, in quantum conformatum est vel conformabile intellectui”, lăsând 
să se înțeleagă că adaequatio include mereu şi adaequabilitas, că adevărul 
lucrurilor este mereu, iar mintea îl cunoaşte trecând treptat de la potenta 
la act. Prin urmare, în ideea de adevăr, conformitatea sau corespondența 
dintre enunturi şi realitate se cuprinde un raport dialectic sau o relaţie în- 
tre doi poli, mintea şi res, care nu se termină niciodată şi care se hrăneşte 
din logica descoperirii a ceva. În sensul acesta, logica adevărului este logica 
descoperirii, logica noutatii, şi nu logica oglindirii a ceea ce este deja ştiut. 


21 V, PossENTI, Essere e libertà, Rubbettino, Soveria Mannelli 2004, 55s.u. 
22 TOMA DE AQUINO, De veritate, I, q. 21, a. 1. 

Putem spune ca ideea de adevar ca descoperire face parte din conceptul de 
conformitate, deoarece descoperirea intemeiata este conformitatea unui 
răspuns nou la o întrebare noua. Sustinandu-se ideea de adevăr drept co- 
respondenta între gândire sau limbaj şi realitate sau ființă, acest mod de 
înțelegere a adevărului devine pe deplin universal şi valabil peste tot: în 
domeniul ştiinţelor, în filozofie, în teologie, în lumea naturală şi în lumea 
supra-naturală (Revelația). Apropierea dintre aceste diferite domenii nu 
provine din obiectul lor de cercetare, ci din modul în care este afirmat de 
toate disciplinele. Aşadar, se pare că 


adevărul se spune în diferite feluri, potrivit ființei, şi că există un adevăr meta- 
fizic, unul ştiinţific, unul moral, unul estetic, unul hermeneutic, în care concep- 
tul de conformitate sau de corespondență nu se aplică într-o manieră univocă 
şi nici echivocă, ci analogă, sau potrivit modalitatilor specifice. Acest concept 
rămâne normativ, deşi intenţia de a părăsi determinarea adaequatio pare să 
fi influențat unele sectoare ale filozofiei şi teologiei, unde recent s-a răspândit 
(chiar şi în teologia catolică) o fină neîncredere față de această idee, ca şi cum 
ea ar constitui o piedică, o expresie formală, o sărăcire sau chiar un atentat la 
persistenta misterului. Totuşi, dacă se distruge în conceptul de adevăr radaci- 
na sa originară, care exprimă o conformitate (între gândire şi lucru, între voință 
şi regulă, între model / maestru şi ucenic), nu se mai poate gândi sau realiza 
nimic în care ideea de regulă, referință sau măsură să mai rămână prezentă”. 


În lumina acestui mod de înțelegere a ideii de adevăr, în calitate de con- 
formitate, putem vedea şi legătura strânsă dintre adevăr, etică şi persoana 
umană. Adevărul persoanei este natura sa spirituală, psihică şi corporal 
conştientă de propria măreție, finitudine şi dependenţă de un altul ce o 
transcende. O astfel de natură îi permite să cunoască şi să reflecteze (rati- 
onalitatea), să aleagă (libertatea) şi să decidă (responsabilitatea)™. Aceste 
elemente sunt importante atât pentru etica adevărului, cât şi pentru dia- 
logul dintre filozofie, teologie şi ştiinţă. Dacă subiectul eticii şi al oricărei 
activități poate fi numai persoana umană, care nu e niciodată în totalitate 
autonomă şi neutră, ştiinţa nu poate fi considerată nici subiect etic auto- 
nom, nici neutră. Deci adevărul persoanei fundamentează valoarea onto- 
logică, antropologica şi etică a cercetării ştiinţifice şi stabileşte principiile 
şi criteriile sale”. 

Încercând să intrăm în profunzimea raportului dintre persoană şi ade- 
văr, vom constata că adevărul persoanei este modalitatea sa de a fi spirit 
creat, finit, întrupat, în comuniune, conştient, liber, responsabil, îndreptat 
spre adevăr şi spre iubire. Acest adevăr este natura sa şi întemeiază scopul, 


2 V, PossENTI, Essere e libertà, 58. 
24 Cf. IOAN PAUL AL II-LEA, Scrisoarea enciclică Veritatis splendor (6.08.1993), nr. 5 şi 115. 
2% Cf. A. LLANO, Filosofia della conoscenza (1984), Le Monier, Firenze 1987, 144-147. 

semnificatia şi valoarea sa. Cu alte cuvinte, omul este pentru adevăr şi 
adevărul pentru om; suferă in absenţa sa şi atunci când este limitat. In 
consecință, deoarece iubirea adevărului este prima exigenta a propriei fi- 
inte, omul nu poate să renunțe niciodată la adevăr, chiar dacă căutarea şi 
raportul cu adevărul nu sunt niciodată chestiuni uşoare sau lipsite de ris- 
curi. Omul şi omenirea cresc numai în iubirea fata de adevăr, motiv pentru 
care căutarea sa constantă este factorul cel mai elevat al umanizarii”®. 

Persoana umană este structurată pentru adevărul care „i se potriveşte” 
şi la care „se conformează”. Este vorba despre adevărul metafizic (dincolo 
de orice fizică) şi, mai ales, religios, cu alte cuvinte, despre semnificaţiile 
profunde, despre scopurile ultime şi despre valorile decisive. Cu cât omul 
se maturizează, cu atât descoperă că adevărul nu este un obiect ce poate fi 
stăpânit, ci un Subiect de care se lasă stăpânit, nu doar căutat şi acceptat, 
ci de care se lasă căutat şi acceptat. În afară de acest lucru, apropierea de 
adevărul exprimat în evenimentele libere, în ceea ce e inefabil şi non-veri- 
ficabil, transcende domeniul purei observaţii, descrieri sau experimentări, 
pentru a se deschide spre cele ce presupun invocarea şi aşteptarea. Numai 
recunoscând toate acestea, se poate elabora o autentică etică a adevăru- 
lui, de care nu poate să facă abstracţie etica cercetării ştiinţifice. In ea îşi 
asumă deplină importanță exigenţele de adevăr ce se găsesc in orice acti- 
vitate umană, inclusiv cea ştiinţifică, şi anume, veracitatea, sinceritatea, 
veridicitatea. Ele au legătură cu exigenţele generale ale adevărului (etica 
adevărului), cu cele specifice activităţii ştiinţifice (ştiinţa şi adevărul) şi cu 
cele referitoare la relaţiile dintre activitatea ştiinţifică şi etică a adevărului 
(ştiinţa şi etica adevărului). 


4. Exigente si finalitati în morala comunicării adevărului 


Într-o cultură dominată de concepții relativiste şi nihiliste despre ade- 
văr, etica afirmării sau comunicării adevărului are o importanță decisivă, 
pentru că pune în lumină permanenta nevoie a omului de veritabilitate, 
sinceritate şi veridicitate. 

În general, fata de adevărul ca valoare este nevoie de un comportament 
al veritabilitatii. Mai exact, este nevoie de virtutea morală şi socială ce 
implică persoana în fidelitatea sa față de adevăr, fie când este vorba de 
sine însăşi, fie când se pune problema raporturilor cu alţii, şi este esen- 
tial în comunicare. În cazul de fata, veritabilitatea înseamnă o distincţie 
riguroasă între cunoştinţele consolidate şi cunoştinţele provenite din ipo- 
teze, opinii, aproximări, extrapolări şi speculaţii. De asemenea, adevărul 


2 B, MONDIN, L’uomo: chi è? Elementi di antropologia filosofica, Editrice Massimo, 1989, 
115-121. 

ca valoare înseamnă şi sinceritate fata de sine însuşi şi fata de alţii, iar in 
dialogul dintre filozofie, teologie şi ştiinţă implică manifestarea exactă nu 
doar a conţinutului oricărei informaţii şi cunoştinţe ştiinţifice, ci şi natura 
lor, gradul lor de adevăr şi câtă încredere li se poate acorda. La rândul ei, 
veridicitatea cere ca informaţiile şi cunoştinţele să fie fidele fata de adevăr 
şi să fie comunicate cu prudenta şi flexibilitatea cuvenite”. Aşadar, toate 
trei cer aprofundarea continuă a naturii cunoaşterii şi a activității de cer- 
cetare, pentru a recunoaşte şi a face cunoscute limitele lor epistemologice, 
euristice şi etice, şi pentru a dezvolta deschideri umaniste şi culturale. Ele 
sunt necesare în procesul de educaţie, dar şi în activitățile de comunicare 
şi informare publica”. 

În legătură cu cercetarea ştiinţifică, trebuie să subliniem câteva exigente 
specifice: comunicarea sau transmiterea datelor ținând cont de interacțiunea 
dintre actorii sociali, expeditori şi destinatari, informația, şi anume, răs- 
pândirea corectă, publică şi la timp a faptelor şi evenimentelor, precum 
şi formarea sau maturizarea calitativă a persoanelor. Şi în acest caz sunt 
fundamentale: sinceritatea sau expresia genuină a gândirii; veridicitatea 
sau aderenţa la realitatea evenimentelor, persoanelor şi ideilor, în funcție 
de contextul lor; onestitatea sau transparența limbajului, respectând pro- 
fesionalitatea şi competenţa. Aşadar, comunicarea şi informarea la nivel 
atât profesional, cât şi popular necesită oportunitate, veridicitate, since- 
ritate, onestitate, integritate şi competenţă; manifestarea fidelă a realită- 
tii; prezentarea transparentă şi completă; aderenţa la datele prezentate in 
contextele lor globale; formularea corectă a judecăților. Ele trebuie totuşi 
să respecte şi anumite limite ce derivă din tutelarea bunului nume, intimi- 
tatea individuală şi familială, secretul natural şi profesional, integritatea 
şi utilitatea publică etc. Trebuie amintite aici propaganda şi publicitatea, 
care au menirea de a trezi consensul ce determină o acțiune. Ele se deo- 
sebesc, întrucât prima intenționează să determine participarea la alegeri 
şi acțiuni considerate utile şi bune pentru societate, iar a doua urmăreşte 
scopuri şi participări limitate. Dar şi ele trebuie să fie pătrunse de valorile 
veracitatii, sinceritatii, veridicitatii şi onestitatii. În această privinţă, de- 
cretul Conciliului al II-lea din Vatican, Inter mirifica”, şi precizările pas- 
torale din Communio et progressio*® au subliniat necesitatea de a respecta 


27 Cf. P BOTEZATU, Discursul metodei. Un itinerar logico-filozofic (antologie îngrijită de 
P Ioan şi S. Pârvu), Editura Junimea, Iaşi 1995, 291-333. 

25 Cf. G. GIsMONDI, „Etica del lavoro scientifico”, 549-551. 

29 Cf. CONCILIUL AL II-LEA DIN VATICAN, Decretul privind mijloacele de comunicare socială 
Inter mirifica (4.12.1963). 

30 Cf. CONSILIUL PONTIFICAL PENTRU COMUNICAȚII SOCIALE, Instrucţiunea pastorală Communio 
et progressio (23.05.1971). 

drepturile persoanelor individuale şi drepturile grupurilor de persoane. 
Înainte de toate, dreptul de a accede la informaţii cu privire la schimbările 
continue, pentru a putea alege şi decide în mod responsabil. În plus, drep- 
tul de acces liber la circulaţia ştirilor şi a ajunge la izvoare diferite pentru 
formarea unor opinii motivate critic. În fine, dreptul de a primi informaţii 
adevărate şi integrale, pentru a cunoaşte faptele în contextul lor, respec- 
tând exigenţele dreptăţii şi carităţii”!. 

Datorită schimbărilor continue şi rapide ce au loc, exigenţele etice le- 
gate de adevăr devin importante şi greu de clasificat; una dintre cauze ar 
fi aspectul lor poliedric, ce ridică multiple responsabilități personale, cul- 
turale, politice şi sociale. Totuşi, amintim câteva mai urgente: depăşirea 
mentalitatii care vrea să rezolve problemele umane, culturale şi sociale, 
numai cu ajutorul ştiinţei şi tehnicii, mai ales, atunci când ele sunt provo- 
cate în mare parte de activitatea tehnico-stiintifica; găsirea acelor modali- 
tati de participare a persoanelor şi a comunităţilor la alegerile şi deciziile 
privitoare la cercetarea ştiinţifică; respectarea dreptului cetățenilor de a fi 
corect şi oportun informați cu privire la deciziile asupra cărora trebuie să 
se pronunţe; orientarea cercetării ştiinţifice spre cunoaşterea teoretică şi 
practică în folosul persoanelor mai mult decât în creşterea puterii instru- 
mentale şi de producţie; favorizarea unei perspective mondiale care sa tina 
cont de exigenţele tuturor popoarelor şi comunităților de oameni. 

Se constată astăzi o anumită inerție morală față de problemele create 
de progresul tehnologic, care este întărită de una dintre caracteristicile 
procesului tehnologic în sine, şi anume, ritmul rapid al dezvoltării şi apli- 
cării noilor descoperiri tehnico-ştiinţifice*?. La prima vedere, aceasta ca- 
racteristică ar putea să însemne un pas înainte spre condiții de viață mai 
bune, dar rezultatul real este întotdeauna echivoc. Pentru a rezolva această 
problemă, se caută metode şi instrumente de lucru pentru reconcilierea 
şi unificarea ştiinţelor. Atmosfera pare să fie favorabilă unor noi tipuri de 
lectură a realităţii şi unui dialog mai senin între ştiinţe, cum ar fi episte- 
mologia, istoria ştiinţelor, filozofia, etica şi teologia. Dar cum să facem ca 
dialogul dintre ştiinţe să devină real? 

Soluția propusă de ecologiştii radicali din zilele noastre nu poate fi 
acceptată; ea are ceva în comun cu mai vechea invitaţie a episcopului de 
Ripon, dr. E. A. Burroughs care, în cadrul Conferinţei de la Leeds din 
septembrie 1927, a invitat întreaga comunitate ştiinţifică să suspende 


31 CONSILIUL PONTIFICAL PENTRU COMUNICAŢII SOCIALE, Instrucţiunea pastorală Communio 
et progressio, nr. 33-35; 37-40; 65; 82; 107. 

32 Cf. S. JAKI, Il Salvatore della scienza (1988), Libreria Editrice Vaticana, Citta del Va- 
ticano 1992, 175-184. 

cercetarea ştiinţifică şi tehnologică pentru câţiva ani’. În timpul acestei 
vacanțe ştiinţifice, susținea episcopul Burroughs, s-ar pierde unele „forme 
noi de comoditate şi de convenienta”, „mijloace noi de îmbogăţire pentru 
puţini, cu preţul reducerii locurilor de muncă pentru mulți”, şi „o justă 
curiozitate despre multe lucruri, care ar rămâne pentru o lungă perioadă 
de timp nesatisfăcută”. Dar în schimbul pierderilor, episcopul întrevedea 
câteva avantaje importante: „fericirea umană nu ar suferi în mod necesar”, 
comunitatea ştiinţifică ar avea timp „să citească lucrările colegilor lor”, 
lumea întreagă ar putea să se informeze în legătură cu descoperirile şti- 
intei, am putea asista la creşterea lumii în înțelepciune, condiția necesară 
pentru a reaşeza persoana umană în locul care i se cuvine. 

Oamenii de ştiinţă care nu au ascultat de invitația episcopului, pe motiv 
că descoperiri importante şi benefice ar fi întârziat sau s-ar fi pierdut, au 
fost indreptatiti in mare parte. În următorii ani, între 1927 şi 1937, au 
avut loc descoperiri importante: în fizică a început elaborarea mecanicii 
cuantice şi s-a descoperit antimateria; în matematică, Gödel a demonstrat 
teorema absenței de coerență internă în orice mulțime non-nesemnificanta 
de propoziţii aritmetice; în medicină, s-a descoperit penicilina şi aşa mai 
departe. 

Oricare au fost motivele, bune sau rele, cercetarea ştiinţifică şi aplicarea 
sa tehnologică s-au dezvoltat neîntrerupt până astăzi, şi este evident că 
lucrurile vor continua la fel; vor apărea alte dileme în urma dezvoltarilor 
în domenii riscante; vom avea alte provocări de ordin etic, însă, oricât de 
mari vor fi dezvoltările tehnice, ele nu vor putea distruge vreodată sensi- 
bilitatea morală a omului. 

Lăsând deoparte justificările morale de tip reductiv, ce provin din po- 
zitii ideologizate politic sau motivate financiar şi militar, baza judecăților 
morale pentru omul de ştiinţă se află în omul de ştiinţă. Dar, pentru ca 
şi în acest om se găseşte duplicitatea despre care scrie sfântul Paul — „nu 
fac binele pe care îl vreau, ci fac răul pe care nu-l vreau” (Rom 7,20) — ne 
putem întreba împreună cu scriitorul latin Iuvenal: Quis custodiet ipsos 
custodes? 


1 Cf. The Times (Londra) din 5 septembrie 1927, pag. 15, col. 1-2, apud S. JAKI, 1] Sal- 
vatore della scienza, nota 9, pag. 176. 


ADEVAR SI MORALITATE 
Adevarul este cheia integritatii 


Edward McLEAN 
West Hartford, SUA 


Vin în fata voastră ca un căutător, ca un ascultător, ca un observator... 

Mi s-a cerut să vă împărtăşesc astăzi câte ceva din experienţele trăite 
de mine, în calitate de căutător al adevărului şi a căilor acestuia care duc 
la bunătate, pace şi la unitatea familiei umane. Suntem cu toţii, în felul 
nostru, căutători ai adevărului. Şi suntem conştienţi de faptul că există 
multe căi de a ajunge la adevăr. Ştiinţa, teologia, filozofia ne conduc pe 
acest drum în căutarea acelui „Adevăr” care atinge inimile şi schimbă cur- 
sul vieților. 

Anthony de Mello povesteşte o veche istorioară hindu, numită „Cânte- 
cul păsării”. Discipolii aveau multe întrebări despre Dumnezeu. Invatato- 
rul le-a spus: „Dumnezeu este necunoscutul şi ceea ce nu poate fi cunoscut. 
Orice afirmaţie făcută despre el, orice răspuns la întrebările voastre nu este 
decât o distorsionare a adevărului”. Discipolii au rămas uimiti. „Atunci de 
ce mai vorbiti despre el?”, au întrebat. Şi învățătorul le-a răspuns: „De ce 
cântă pasărea? Pasărea nu cântă pentru că ar avea ceva de spus, ci pentru 
că are un cântec de cântat...” 

Cuvintele celor ce învață sunt de înțeles. Cuvintele învățătorului nu 
sunt de înțeles. Cuvintele lui trebuie ascultate aşa cum ascultăm şuiera- 
tul vântului printre ramurile copacilor, susurul râului şi cântecul păsării. 
Toate acestea trezesc un sentiment în inimă, care este dincolo de orice 
cunoştinţă. Această trezire a inimii este o Călătorie Spirituală, care ne con- 
duce la adevărul de dincolo de orice înțelegere. Este un proces ce porneşte 
de la intelect, de unde analizăm adevărul, spre acel loc sacru, în adâncul 
sufletului unde întâlnim divina personificare a adevărului însuşi, care ne 
conduce pe cărările bunatatii, păcii, reconcilierii şi spre unitatea universu- 
rilor noastre personale, profesionale şi politice. 

Şi cum are loc această trezire a inimii? Cum se desfăşoară această că- 
lătorie interioară? Cum îl găsim pe acest Dumnezeu al Adevărului şi al 
Moralitatii? Nu-l găsim noi. Dumnezeul Adevărului şi al Moralitatii ne 
găseşte pe noi. „Deoarece doar atunci când studentul este pregătit, soseşte 
profesorul”. 

Pregătirea pentru această întâlnire necesită două lucruri: Spaţiu şi Li- 
nişte. Primul lucru pe care trebuie să-l fac în fiecare dimineață — fără a fi 

distras de ziar sau radio — este să ma agez într-un loc liniştit, să creez un 
spațiu, să invit Duhul să intre în acest spațiu şi aştept în linişte... Cand 
am terminat, braţele par să mi se deschidă spre a îmbrăţişa întreaga lume 
— deoarece în acea întâlnire sfântă toate problemele, durerile, resentimen- 
tele mele etc. par să se topească şi să dispară —, pacea mă stăpâneşte din 
nou şi iubirea îmi inundă iar sufletul... Sunt iarăşi în pace cu lumea... nu 
mai am duşmani şi bucuria mea este completă... Inima mi-a fost dezarma- 
tă... barierele au fost înlăturate, sunt una cu întreaga creaţie, în armonie 
cu Universul, din nou reconectat cu Sursa... Sunt din nou acasă, în familia 
lui Dumnezeu. „Acolo unde”, aşa cum spune sfântul Paul, „nu mai există 
evrei sau greci, sclavi sau oameni liberi, bărbaţi sau femei”. 


Suntem o singură familie! 


Cred că suntem de acord că cea mai mare provocare a lumii de astăzi 
este: cu toate religiile diferite care există, culturi, politici, limbi şi, da, chiar 
istorii ale conflictelor, atât de demult, cât şi recente, cum vom fi capabili să 
trăim împreună pe această planetă într-o societate care să fie atât civilă, 
cât şi dreaptă pentru toți? 

Cred că „Adevărul” ne va elibera. Va îndepărta ura, violența, lăcomia, 
suspiciunea, va alunga dorința de răzbunare. Şi, în calitate de creştin, cred 
că acel Adevăr ce ne va elibera este o Persoană, Isus, Fiul Tatălui, care 
a spus: „Eu sunt calea, adevărul şi viața” (n 14,6), iar lui Pilat i-a spus: 
„Pentru aceasta m-am născut, pentru aceasta am venit în această lume 
pentru a da mărturie despre adevăr” (In 18,27). 

Adevărul fundamental pentru lumea de astăzi este acesta: suntem cu 
toţii copiii unicului Dumnezeu! Apartinem cu toţii aceleaşi familii! Suntem 
cu toţii frați şi surori, unul altuia. Şi acesta este Adevărul, cheia Morali- 
tatii, Integritatii şi a Bunei Conduite în cadrul familiei lui Dumnezeu - a 
familiei națiunilor. Acesta este adevărul pe care îl caut la începutul fiecărei 
zile. 

Să ne amintim promisiunea făcută de Dumnezeu lui Ezechiel: 


Vă voi scoate dintre neamuri, vă voi aduna din toate țările, şi vă voi duce iarăşi 
în tara voastră [aproape de inima lui Dumnezeu]. Vă voi stropi cu apă curată 
şi veţi fi curăţaţi; vă voi curăța de toate spurcăciunile voastre şi de toți idolii 
voştri. Vă voi da o inimă nouă şi voi pune în voi un duh nou; voi scoate din 
trupul vostru inima de piatră şi vă voi da o inimă de carne. Voi pune Duhul 
meu în voi... şi voi veţi trai (...) Voi veți fi poporul meu şi eu voi fi Dumnezeul 
vostru (Ez 36,24-28). 


In încercarea mea de a crea acel spaţiu în care îl voi invita apoi pe Duhul 
Domnului, îmi urmez respirația. Devine o rugăciune de cerere — inspirând 

Duhul dătător de viata, soptesc „Umple-mă”, şi apoi, expirand, spun ,,Go- 
leşte-mă”. Uneori trebuie să eliberam acest spațiu de unele lucruri ce în- 
tunecă sufletul, cum ar fi: dureri trecute, resentimente, îngustimea minţii, 
mândria, aroganta... frica şi suspiciunea, pentru a face loc darurilor data- 
toare de viață aduse de Duh. 

În acest Spaţiu sfânt, pe măsură ce liniştea se intensifică, Duhul pătrunde, 
aducând cu el daruri care sensibilizează inima şi transformă sufletul. Şi, 
puţin câte puţin, devenim conştienţi de această legătură reciprocă; de fap- 
tul că suntem cu toții membri ai aceleaşi unice familii a lui Dumnezeu. Si 
astfel, devenim capabili să iubim ceea ce ni se pare că nu poate fi iubit... să 
iertăm ce pare de neiertat... şi să facem ceea ce considerăm că nu poate fi 
făcut. Devenim capabili să stăm împreună, să ne ajutăm reciproc, să vinde- 
căm, să iertăm, să ne împăcăm, să fim alături de cei care au nevoie de noi şi 
să fim din nou un singur popor. „«Şi voi veţi fi poporul meu», a spus Iahve, 
«şi eu voi fi Dumnezeul vostru»” (Ez 36,28). 

Darurile Duhului, care ne deschid inima către Dumnezeul creator şi 
care ne deschid braţele pentru a îmbrăţişa lumea, sunt: Dragostea, Bu- 
curia, Pacea, Răbdarea, Bunătatea, Blandetea, Credinţa şi marele dar ce 
le uneşte pe toate acestea — Reverenta: Reverenta fata de Dumnezeu, Re- 
verenta fata de viata, Reverenta fata de noi înşine şi Reverenta reciprocă 
fata de fiecare. 

„Adevărul” la fel ca şi „Speranţa” scriitoarei Emily Dickinson: 


Îşi face lăcaş în sufletul nostru, 
Îşi cântă cântecul 

Fără cuvinte 

Şi nu se opreşte niciodată. 


În călătoria voastră, prieteni, 

Patrundeti adesea 

In acea camaruta sacră 

A inimii voastre 

Şi ascultați acea muzică 

Pe care o veţi auzi când veți fi destul de linistiti; 

Este Cântecul Păsării, 

Pulsatia eternă, dătătoare de viata, Duhul lui Dumnezeu. 


ADEVAR, VALOARE 
SI PROLIFERAREA DREPTURILOR 


Dr. Yuriy PIDLISNYY 
Universitatea Catolica a Ucrainei, 
Kiev, Ucraina 


1. Proliferarea drepturilor 


Este greu să ne imaginăm societatea vestică contemporană, împreună 
cu sistemul ei de piață, fără legi contractuale solide şi dezvoltate. Însă există 
un mare pericol, acela ca logica relaţiilor de piață să determine toate cele- 
lalte relații umane. Există pericolul de a intra într-o societate individua- 
listă — contractuală — apersonală, o „societate-contract” ca o continuare a 
pieţei sau a relaţiilor ei. Natura unei asemenea patologii implică prolifera- 
rea drepturilor. 


Aproape toate democratiile liberale au asistat la o masivă proliferare a unor noi 
„drepturi” de-a lungul generaţiilor trecute. Fără a proteja doar viata, liberta- 
tea, proprietatea, multe state democratice au definit dreptul la viata privată, 
la călătorie, la angajare, recreere, preferinţe sexuale, avort, copilărie şi tot aşa. 
Nu mai este necesar să spunem că multe dintre aceste drepturi sunt reciproc 
contradictorii şi ambigue în conţinutul lor social (...) Incoerenta discursului 
nostru despre natura drepturilor este consecinţa unei crize filozofice mai adân- 
ci cu privire la posibilitatea unei înțelegeri raționale a omului. Drepturile re- 
zulta direct din înțelegerea a ceea ce este omul’. 


Suportul legislativ al unor idei false poate da naştere uşor unor situaţii 
în care legile ce introduc şi sprijină aceste idei vor conduce societatea con- 
ducând toate sferele, inclusiv cea privată?. 

Logica interioară a acestui „drept” îl face egal cu celelalte drepturi fun- 
damentale ale omului, producând astfel ipso facto o devalorizare a drep- 
turilor fundamentale ale omului. Adoptarea legislativă a drepturilor ase- 
mănătoare „dreptului la moartea asistată”, datorită logicii lor interioare, 
face ca drepturile reciproc contradictorii să fie egale, deoarece, în acest caz, 
naşterea asistată şi moartea asistată capătă o valoare egală în practicile 
medicale şi juridice. 


1 Francis Fukuyama, The Last Man and the End of History, Avon Books, New York 1992, 
296. 

? „Ideile nu sunt jucăriile intelectualilor: ele au consecinţe, bune şi rele”. Cf. George 
WEIGEL, „A Better Concept of Freedom”, în First Things 121 (Martie 2002) 14. 

Crearea unei asemenea atmosfere juridice este insotita de nonsens juri- 
dic. Cand un pacient susține că vrea să moară şi medicul refuză să-l „asiste” 
la moarte, doctorul devine vinovat de negarea şi violarea unui drept al 
omului. Însă, pe de altă parte, când „asistă” la moarte, devine criminal, 
chiar dacă acceptă acest lucru sau nu. Şi indiferent dacă legea permite 
acest lucru sau nu. 

Naşterea proliferării drepturilor omului a transformat procesul politic 
şi chiar noțiunea de politic însăşi. Încă din antichitate, procesul politic 
clasic consta în promovarea legilor de viata pentru binele comun şi o viata 
bună a polis-ului. Viața bună era percepută ca o vocaţie pe care toată lu- 
mea trebuia să o conceapă ca pe nişte linii ghid care să le conducă viața, ca 
un tip de comportament. 

Politica recentă, cel putin versiunea liberală, înlătură din vocabularul 
ei însăşi noțiunea de viata buna. Dacă conceptul de viata bună, criteriul 
transcendent de verificare a procesului politic este exclus din politică, 


ideea suveranităţii individului alături de principiile de libertate şi egalitate au 
fost şi au rămas complet radicalizate. În Cidul lui Corneille, Rodrigue îi spune 
Chimenei: j ai fait ce que ] ai du, je fais ce que je dois („am făcut ceea ce a trebuit 
să fac, fac ceea ce trebuie să fac”). Omul contemporan spune: „Fiecare dintre 
noi este suveran, fiecare este egal cu ceilalţi; trăiesc aşa cum vreau şi felul meu 
de a trăi este egal cu cel al celorlalți”?. 


Excluderea criteriului transcendent al vieţii bune şi proliferarea drep- 
turilor individuale cu scopul de a stabili egalitatea indivizilor sau a gru- 
purilor individuale are consecința ei naturală. Nu doar viata buna este 
trecută cu vederea, ci însăşi viața se schimbă, adică are loc o mişcare de la 
»viata” spre „stil de viata”, şi o egalizare a tuturor stilurilor de viata. 


2. Stiluri de viata 


Pericolul ce stă în spatele acestui fapt este crearea unei lumi virtuale, 
în care bunul-simt şi naturaletea nu au nici un loc. Mai mult decât atât, 
se pare că nu este nici un loc nici pentru distincția între bine şi rău, între 
corect şi greşit. 

Etica tradițională, în timp ce declara ceva ca fiind bun sau rău, oferea 
şi o argumentatie bazată pe natura omului, pe legea naturală şi pe teorii 
complicate şi complexe despre bine şi rău, cu scopul de a face aceste decla- 
ratii etice evidente. Acum se pare că unele interpretări descriu democrația 
ca un sistem de societate care garantează recunoaşterea diferitelor drep- 
turi ale indivizilor şi grupurilor ca egale, fie că este vorba despre preferințe 


3 Philippe BENETON, „The Languages of the Rights of Man”, in First Things 37 (noiem- 
brie 1993) 12. 

sexuale ne-naturale, dreptul la moartea asistata sau adoptia unui copil de 
catre familii de homosexuali. 

De Facto Unions, parteneriat şi trăire comună a bărbatului şi femeii 
(sau a partenerilor homosexuali), inclusiv relaţiile sexuale care nu se în- 
cheie cu căsătoria, devin în prezent o mare problemă din mai multe puncte 
de vedere. Recunoaşterea legislativă a unirilor de facto le face să fie egale 
în drepturi şi demnitate cu căsătoria şi familia. Argumentul invocat pen- 
tru a veni în sprijinul acestei inițiative este foarte simplu în statul liberal 
democratic. Unirile de facto au fost prezentate ca dreptul omului de a alege 
să încheie o căsătorie sau nu şi să trăiască cu orice persoană dacă aceasta, la 
rândul ei, este de acord fără să fie constrânsă. Tocmai aici se iveşte problema. 
Dacă, din punct de vedere juridic, încheierea unei căsătorii este acelaşi 
lucru cu a face parte din uniri de facto, atunci însăşi instituția căsătoriei 
este anihilată. Pentru că aceste relaţii între persoane de sex opus sunt pre- 
zentate de logica legalizării unirilor de facto ca fiind formaţii încheiate de 
bunăvoie, din care fiecare este liber să facă parte şi să se retragă, asemenea 
unui club. Mai mult, logica interioară a legalizării face ca orice luptă pen- 
tru stabilitatea familiei să fie iraţională, şi deci ruineaza familia ca institu- 
tie. Orice angajament şi orice obligaţie în cadrul familiei devin iraționale, 
deoarece statul tratează ca egale familia cu angajamentele şi obligaţiile 
reciproce şi unirile de facto fără nici un fel de obligaţii. 

Răspunderea conceperii urmaşilor şi a creşterii lor nu este luată în con- 
siderare de către legislație. Copiii din cadrul acestor uniuni simt foarte des 
o lipsă a identităţii lor. Şi această lipsă de identitate este şi mai serioasă 
atunci când un copil este adoptat de către parteneri homosexuali. Acest 
copil se găseşte într-o situaţie în care nu poate spune cine l-a născut, cine 
este tatăl şi cine este mama lui. Se simte străin fata de cei care l-au adop- 
tat. Nu este doar un sentiment de înstrăinare; este chiar o condiție de în- 
străinare. 


3. Instrainare a „naturalului” 


Experimentele recente de clonare a ființelor umane pot duce la o înstră- 
inare mai serioasă. Născut într-un laborator, ca urmare a manipulărilor 
tehnologice, copilul adoptat în familii ne-naturale este privat total de isto- 
ria umană naturală. 

Natura şi viața devin ceva ce poate fi manipulat. Astfel, oricine abordează 
natura în acest fel şterge orice diferență dintre lumea naturală şi cea artifi- 
cială; este eradicata diferența dintre biologic şi construit şi nu mai este loc 
pentru recunoaşterea ierarhiei ontologice şi axiologice din lume (din punct 
de vedere al demnităţii). Este zguduit acel Ordo Amoris. Dacă Natura este 

conceputa ca un material brut ce poate fi manipulat sau modelat dupa do- 
rinta omului, şi dacă omul este parte a naturii (un material brut), atunci 
logica rațiunii sugerează că însuşi omul este un material brut ce poate fi 
manipulat. Deci clonarea, avortul, eugenia au din această perspectivă o 
explicaţie şi justificare. Omul pierde locul său natural în natură şi devine 
un obiect. 

Afirmatii de genul „omul este un simplu biprodus-potrivit-pentru-ale- 
gere” afectează relaţiile umane. Pentru că nu avem nici un motiv să res- 
pectăm biprodusul unei simple alegeri ce ar putea fi diferită. Martin Buber 
exprimă acest lucru ca o inabilitate de a stabili relaţii de tipul Eu - El cu 
un alt om. Înstrăinarea de acest tip se încadrează în schema de relație 
„Eu - Celălalt”, în care celălalt este un obiect ce trebuie tratat exact ca un 
obiect. 

Dacă tratăm binele şi răul, ceea ce este corect şi ceea ce este greşit ca 
fiind egale în drepturi, înseamnă că cel care face bine este egal cu cel care 
face rău. Astfel, dacă cineva acceptă acest lucru ca fiind adevărat, atunci 
nu mai există nici un impuls rațional să facem binele. Deoarece, în acest 
caz, orice ar face omul este bun prin definiție. 

Potrivit lui John Rawls, într-un stat liberal, 


sistemele de scopuri nu sunt enumerate după valoare; planurile de viata” indi- 
viduale pot fi distinse după raționalitatea mai mare sau mai mică, dar nu după 
natura scopurilor sau finalitatilor pe care le stabilesc (...) Teoreticienii legali 
de după Rawls, cum ar fi Ronald Dworkin şi Bruce Ackerman, încearcă să de- 
finească legile unei societăţi liberale, fără să facă vreo referință la priorităţile 
scopurilor umane sau, într-un limbaj mai contemporan, la posibilele stiluri de 
viata‘. 

Oricum, relativisme de acest gen îi discrimineaza pe cei care sunt in 


căutarea realului şi a binelui absolut şi a modului de viata privilegiat in 
sensul moral. 


4, Egalitate şi identitate 


Raționamentul de mai sus deschide tema relaţiei dintre egalitate şi 
identitate. Aceasta nu este identitate, totuşi, în sensul că totul este unul şi 
acelaşi lucru, ci în sensul identității individuale ca fiind distinctă de cele- 
lalte. Omul empiric, aşa cum este de fapt, nu un om imaginar de contract 
social, privat de istorie, nu manifestă vreo însuşire care să ne spună că nu-şi 
pune întrebări în legătură cu identitatea lui. Fiecare om se naşte într-o 
familie ce aparține unei culturi concrete, unui limbaj, unei religii etc. Îşi 


1Francis Fukuyama, Our Posthuman Future. Consequences of the Biotechnology Revolu- 
tion, Farrar, Straus si Giroux, New York 2002, 119-120. 

cunoaşte mediul înconjurător, îl analizează (mai naiv sau mai ştiinţific) şi 
îl interiorizează mai mult sau mai puţin selectiv sau complet. 

O asemenea interiorizare a mediului este însoțită de întrebări despre 
calitatea mediului în care trăieşte omul. Ideea că omul va scăpa de astfel de 
întrebări nu are fundament. Faptul banal că omul întreabă într-un magazin 
despre calitatea bunurilor pe care le cumpără dovedeşte că această între- 
bare este importantă. Dacă este importantă în cazul bunurilor pe care le 
cumpără, este cu atât mai importantă atunci când omul îşi pune întrebări 
despre mediul pe care îl interiorizează pas cu pas. Interiorizarea mediu- 
lui cultural creează identitatea omului, care poate fi bună sau rea. Astfel, 
omul este pus în fata unei opțiuni între bine şi rău, corect sau păcătos. 

Grecii antici au pus această întrebare cu privire la cultura lor şi cea bar- 
bară, deoarece era vorba despre o viata mai bună. Chiar natura omului ne 
oferă numeroase exemple ale faptului că omul îşi face probleme în legătură 
cu identitatea lui. Fiecare om vrea să se înscrie pe linia binelui şi nu vrea 
să dea greş. 

Ceea ce este important pentru identitatea omului nu este doar istoria 
lui, interiorizarea mediului în care trăieşte, ci şi căutarea adevărului, a 
autenticului şi a binelui. Educaţia ne ajută să găsim ceea ce este adevărat, 
autentic şi bun. Ea ne ajută să înțelegem şi să conducem această lume. 
Însă, pentru a o putea conduce, omul trebuie să ajungă la adevărul despre 
lumea lui. A cunoaşte adevărul şi a eşua în cunoaşterea lui nu este acelaşi 
lucru. Acest lucru este valabil şi pentru adevărul despre relațiile umane. 


5. Egalitatea stilurilor de viaţă 
şi efectul lor de înstrăinare asupra educaţiei 


Egalitatea drepturilor părerilor şi teoriilor diferite, anihilarea binelui şi 
răului fac ca educația să fie un pur nonsens în înțelegerea clasică. Pentru 
că, dacă printre scopurile educaţiei se numără şi acela de a ne ajuta să deo- 
sebim ceea ce este corect de ceea ce este greşit, a discerne între bine şi rău, 
de a ne ajuta să găsim adevăratul sens al vieţii, atunci, în noua atmosferă 
descrisă, educaţia riscă să fie redusă la o unică sarcină, aceea de a ne învăța 
că orice este ales înseamnă că este bun şi că oricine intervine în alegerea 
altcuiva este intolerant. 

Această nouă situație mă împiedică să particip la destinul semenilor 
mei, deoarece aş fi considerat ca fiind intolerant. Astfel, devenim străini 
unul față de celălalt, deoarece nu avem nimic de împărțit, cu excepţia ide- 
ilor impuse sau contractate că orice alegere a unei persoane este bună. 
„Oamenii sunt toţi la fel, însă nu mai au nimic în comun, cu excepția... 

dreptului de a nu avea nimic în comun”5. Excluderea participării la des- 
tinul celorlalți pentru binele lor face ca relaţiile dintre oameni, numite 
intentio benevolentiae şi intentio unionist, să fie imposibile. 


Acest tip de egalitate formală, care este prezent astăzi, transformă natura re- 
latiilor dintre oameni. [Această] egalitate separă oamenii între ei: dat fiind că 
fiecare om este propriul lui stăpân, orice inegalităţi devin pur contractuale şi 
funcționale şi nu se extind asupra modului de viata al nimănui. Nimeni nu este 
responsabil pentru altcineva; ideea adevăratei educatii este desconsiderata; şi 
relaţiile devin funcţionale, abstracte şi reci. Ideea contemporană de egalitate 
este indiferența reciprocă (...) Consecința este că omul modern este o ființă 
izolată”. 


Francis Fukuyama are perfectă dreptate când spune că „familiile nu 
funcționează când sunt bazate pe principii liberale, adică dacă membrii 
acestora se văd ca formând o companie pe acțiuni, formată pentru necesi- 
tatea ei, în loc ca aceasta să fie bazată pe legături de datorie şi dragoste”®. 
Într-adevăr, pentru a iubi ceva sau pe cineva şi pentru a ne lua un anga- 
jament, persoana sau lucrul trebuie să poată fi iubite, adică să fie bune şi 
exclusive, şi să aibă o demnitate proprie. Deoarece, dacă totul şi toți sun- 
tem egali (nu din punct de vedere ontologic, dacă vorbim despre persoane), 
nu are nici un sens să iubim sau să ne luăm vreun angajament fata de o 
persoană sau un lucru. Nietzsche avea dreptate când a scris că nimeni nu 
poate trăi fără un orizont; fără un set de valori, omul se declară exclusiv şi 
privilegiat, deoarece nici un artist nu ar putea să-şi picteze tablourile, nici 
un general nu ar învinge în luptă, nici o națiune nu şi-ar câştiga libertatea 
fără să pretuiasca valoarea şi fără să iubească ceea ce a ales să facă exclu- 
siv, mai mult decât orice alt lucru?. Fără un scop la care să râvnim, fără un 
bun transcendent pe care să-l iubim şi fără valori pe care să le impartim cu 
ceilalți, dacă nu este nici o valoare drept criteriu transcendent, dacă sin- 
gurul standard comun este dorința individuală, atunci societatea devine 
un colectiv de ființe umane doritoare, concentrate asupra propriei ființe şi 
atomizate astfel încât comunitatea nu mai este posibilă. 


5 Philippe BENETON, „The Languages of the Rights of Man”, in First Things 37 (noiem- 
brie 1993) 9-12. 

6 Cf. Dietrich von HILDEBRAND, Metaphysik der Gemeinschaft şi Das Wesen der Liebe. 

7 Philippe BENETON, „The Languages of the Rights of Man”, in First Things 37 (noiem- 
brie 1993) 9-12. 

8 Francis Fukuyama, The End of History and the Last Man, Avon Books, New York 1993, 
324. 

° Cf. Friedrich Nierzscue, The Use and Abuse of History, (tradus de A. Collins), Bobbs- 
Merrill, Indianapolis 1957, 9. 

În timp ce proiecte ca cel al lui Platon trebuiau să le spună cetățenilor 
ce este bun, ce stil de viață corespunde într-adevăr aspirațiilor umane au- 
tentice şi ce va îmbunătăţi viețile lor, democratiile liberale contemporane 
nu le spun cetățenilor lor ce este bun şi ce îi va face şi mai buni, deoarece 
se crede că acest lucru va face ca unii să fie mai buni şi îi va eticheta pe 
alții ca fiind mai răi. Evenimentele istorice, cum ar fi războaiele religioase, 
regimul nazist din Germania, statul bolşevic, oferă fundamentul, explică 
şi justifică această opțiune. 

În timp ce vorbim despre posibilități egale, trebuie să spunem şi că ab- 
senta absolută a prioritatilor este imposibilă, deoarece însăşi ideea de a 
trata ca egale toate posibilitățile în baza alegerii lor de către oameni implică 
conceptul realității de mai bine, deci a binelui. Pentru că, dacă nu ar fi aşa, 
ar fi de înțeles de ce tratarea lor ca egale, mai mult chiar tratarea lor ca 
egale, ar fi egală cu tratarea lor ca fiind inegale. 


6. Proiectul abordării fără critică 


Creând contextul juridic, politic şi cultural, punând accentul pe o ati- 
tudine necritică fata de orice stil de viata sau punct de vedere al lumii, ne 
este oferită o siguranță pe care nimeni nu o va judeca greşită sau ca fiind 
alegeri individuale sau comportament greşit cauzat de felul în care cineva 
percepe lumea. În acest fel, respectiva persoană va avea un sentiment de 
pace psihologică şi „o stare de adevăr”. Pe de altă parte, absența unei astfel 
de judecăţi nu ne asigură, nici nu ne garantează că alegerea a fost autentică 
şi adevărată. Vedem astfel că există o ruptură între absenţa contractată a 
judecății negative şi judecata negativă a stării de fapt a lucrurilor. Vreau 
să spun că starea de fapt a lucrurilor în virtutea logicii interioare ar putea 
fi, de fapt, lumea interioară a alegerii unui individ. Altfel spus, acea trans- 
gresiune a logicii interioare a stărilor de fapt ale alegerii individului este în 
ea însăşi o judecată negativă în ceea ce priveşte alegerea. 

Siguranța psihologică pare să contribuie la pacea socială şi toleranța 
în societate. Însă ne putem imagina că oamenii nu vor ridica întrebări 
despre autenticitatea alegerilor lor, despre criteriile de autenticitate, des- 
pre alegeri bune şi rele, succes şi eşec, bine şi rău? Însăşi ideea abordării 
fără critică este un obiect al unei asemenea întrebări. Această idee, deşi 
favorizează (ordonă) absenţa judecății, poartă în ea o abordare de judecată 
ce evaluează, deoarece implică evaluarea ei însăşi ca fiind mai bună decât 
celelalte abordări. Astfel, ideea abordării fără critică presupune o judecată 
prin însăşi natura ei. 

Din punctul de vedere al educaţiei, ea are impactul ei specific. Interzi- 
cerea judecăților care evaluează (deci căutarea adevărului despre alegerile 

si preferintele unei persoane) poate ridica bariere in drumul spre familia- 
rizarea si insusirea unui mediu, de exemplu, al naturalului, artificialului, 
lucrurilor create, lumii umane, ca si pe drumul insusirii moştenirii cultu- 
rale şi civilizaţiei. Este adevărat, mai ales, in ceea ce priveşte moştenirea 
spirituală, care constă în mare parte în distincţia între bine şi rău, frumos 
şi urât, sublim şi josnic etc. 

Pe lângă faptul că aceste idei fac omul incapabil să deosebească între 
bine şi rău, corect şi greşit, adevăr şi falsitate, ele îl fac şi incapabil să se 
integreze în societate. Astfel, el este străin de societate, cultură, tradiție, 
civilizație, pe care nu le poate înțelege, evalua şi în care nu se poate inte- 
gra. În această situație, omul îi devine străin şi semenului său, deoarece nu 
mai este capabil să-şi facă griji pentru acesta. 

Să privim această problemă şi din partea opusă. Dacă toate alegerile şi 
practicile aparținând unor diverse puncte de vedere sunt egale, înseamnă 
că nu există nici o anormalitate sau deviere. Înseamnă că orice comporta- 
ment este normal şi uman prin definiție. Nu există nici un criteriu în baza 
căruia să considerăm un comportament ca fiind normal şi uman şi să dis- 
criminăm un altul ca fiind anormal sau inuman. Dacă aşa stau lucrurile, în 
concordanță cu logica rațiunii, orice face omul este uman. În acest context, 
ne apropiem de problema termenilor folosiți: „uman” şi „normal”. 

Termenul de „normă” poate însemna un fapt statistic. Să spunem că, 
după meciul de fotbal, fanii merg, de obicei, la bar. Ar fi normal dacă cineva 
ar merge la bar după meciul de fotbal. Alt exemplu: poate fi considerată 
normă ca tinerii cu drept de vot să voteze cu partide radicale, iar persoa- 
nele mature să voteze pentru partide moderate. Anormal în acest caz ar fi 
să se meargă la Operă după un meci de fotbal sau să se voteze la o vârstă 
înaintată cu radicalii. O astfel de normă este, pur şi simplu, descriptivă. 
Spune ceea ce este. Este arbitrară, pentru că nu este nimic în descriere 
care să ne spună că lucrurile nu pot sta şi altfel. 

Un alt sens al cuvântului „normă” poate fi mai restrâns. Putem spune 
că este normal ca oamenii să aibă 170 cm înălțime şi că 140 cm poate fi o 
deviere de la normă. Dar, de asemenea, nu este nimic necesar în acest fapt. 
Pentru că, dacă majoritatea oamenilor ar avea 140 cm înălțime, atunci cei 
care ar fi înalţi de 170 cm ar reprezenta devierea de la normă. Această norma 
este mai puternică, deoarece este vorba despre natura corpului, care este 
un punct de referință independent de voința umană. 

Şi mai există un alt tip de normă ce presupune un punct de referință 
de o asemenea natură, care ne-ar putea spune că chiar dacă toți bărbaţii 
ar practica promiscuitatea, acest lucru nu este normal. O astfel de normă 
este înrădăcinată în natura umană, demnitatea umană şi valorile morale. 
Această normă nu este descriptivă, ci prescriptivă, ne spune ce ar trebui să 

fie. Să nu ucizi este o normă prescriptivă. Devierea de la această normă ar 
însemna transgresiunea a ceea ce, în principiu, nu poate fi altfel. În timp 
ce transgresiunea unei normative statistice este o transgresiune a ceea ce, 
în principiu, se poate schimba. 

A declara toate practicile egale înseamnă a opera în domeniul primului 
tip de normativa şi confundarea acesteia cu alte tipuri de normativitate! 
Excluderea sensului prescriptiv al normativitatii duce la excluderea dis- 
tinctiei între normal-anormal şi bine-rau in al treilea sens, astfel, făcând 
faptele oricărui comportament normale. 

O situaţie similară este cea a termenului „uman”. Uman poate însemna 
tot ce este făcut de om, dar poate însemna şi tot ce-i este caracteristic omului, 
tot ce corespunde esenței ființei umane şi face omul distinct de orice alta 
ființă. În acest ultim sens, întrebările în legătură cu autenticitatea alege- 
rilor unei persoane, cu comportamentul ei sunt normale. A acționa moral 
este uman par excellence, deoarece este o distincţie esențială a omului. 
Aceasta este o caracteristică fundamentală a ființei umane ca persoană. 
Max Scheller accentuează în mod deosebit acest lucru, mai exact, capacita- 
tea pentru transcendenta. 

In contextul egalizarii, putem afirma ca tot ce face omul este uman. 
Putem să ne întrebăm: dacă totul este egal, atunci de ce să accentuam atât 
ideea aceasta a egalității? Deoarece, ca să fim consecventi, ideea egalităţii 
este egală cu ideea inegalitatii, toleranța egalității este egală cu intoleranta 
egalităţii sau toleranța inegalitatii. La fel, norma descriptivă este egală cu 
norma prescriptivă şi ceea ce este descriptiv uman este egal cu ceea ce este 
esențial uman. 

Desi chiar postulatul că toate stilurile de viata sunt egale în valoare, 
din moment ce sunt umane, este prin natura lui descriptiv. Implică sau, 
mai bine spus, pretinde introducerea prescriptiei. Acest postulat prescrie 
recunoaşterea tuturor stilurilor de viață ca egale. Însă acest lucru con- 
trazice însăşi ideea abordării fără critică. Contradictia constă în faptul ca 
ideea egalităţii şi a abordării fără critică dobândeşte o condiție privilegiată 
şi este favorizată când, în acelaşi timp, altor abordări şi idei, şi stiluri de 
viata, de asemenea, le sunt negate condiţiile privilegiate. Acest lucru este 
foarte asemănător descrierii făcute de Nietzsche resentimentului!!. Negând 
stiluri de viață sau preferințe privilegiate, cel care le neagă sau neagă fap- 
tul că ceva ar putea fi privilegiat introduce implicit propriile preferințe şi 
stiluri de viață ca privilegiate. 


1 Pentru o discuţie largă despre norme, cf. Leszek KoraxowskYy, „Normy-nakazy i nor- 
my-twierdzenia”, (tradus de Ewa Burska) în Moje sBuszne poglody na wszystko, Wydawnic- 
two Znak, Krakow 2000, 116-136. 

1 Cf. Friedrich NieTzscHE, Genealogy of Morals. 

Prescriind anumite practici, comportamente sau stiluri de viata ca fiind 
normale fara a baza aceasta prescriptie pe temelia ferma a normelor trans- 
cendente, ea va fi transformata in cvasi-norme descriptive sau istorice 
tranzitive, care o vor face straina de ordinea naturala a lucrurilor. Singurul 
motiv ce ar putea explica într-o oarecare măsură de ce trebuie să ne su- 
punem acestei norme este voința celor care respectă de bunăvoie această 
normă. Această voință ar putea fi externă (altul), şi astfel, un motiv să ne 
supunem lucrurilor care pot şi ar putea fi altfel în orice alt moment. Acest 
aspect are o importanţă deosebită în ceea ce priveşte morala”. 

Dacă societatea legalizează toate stilurile de viata, toate comportamen- 
tele sau practicile, mai exact, dacă societatea nu mai recunoaşte distincția 
între bine şi rău, ea introduce automat singurul bine posibil, adică propria 
ei voință. Deci răul este o deviatie a acestei voințe. Acesta ar putea fi pri- 
mul pas spre comandarea celor care se află în vârful piramidei sociale şi 
care sunt de acord cu această legalizare. Astfel, societatea riscă să creeze 
situaţia în care prea multi vor fi la mila a prea puțini. 


7. Motive să speculăm egalitatea 


Are sens această discuție despre egalitate? Liberalismul şi creştinismul 
spun că oamenii sunt inegali în diferite aspecte şi că această inegalitate 
este naturală. Sunt, de exemplu, inegali în ceea ce priveşte sănătatea lor, 
cunoaşterea, abilitățile, originile (născut în familie săracă sau bogată) şi 
tot aşa. 

Ontologic vorbind, toți oamenii sunt egali, pentru că împărtăşesc una 
şi aceeaşi natură şi demnitate umană. Această egalitate nu este prescrisă 
de un anume corp care este de acord cu ea (a contractat-o). Este transcen- 
dentă. Dacă acceptăm o poziție existentialista, conform căreia nu ar fi o 
natură umană deja dată în sensul ideii normative transcendente, atunci 
singura sursă de demnitate umană este activitatea persoanei, ceea ce în 
sistemul dimensiunii ontologico-existentiale a ființei umane corespunde 
dimensiunii existenţiale. Într-un asemenea caz, omul se identifică cu ceea 
ce face. Acest lucru fiind astfel, orice judecată de evaluare a comportamen- 
tului uman oferă culoare celui care are un astfel de comportament. Astfel, 
judecarea unui stil de viață sau comportament ca fiind mai bun decât altul 
şi un altul ca fiind mai rău însemnă să judecăm un om mai bun şi altul mai 
rău. Această confuzie existentialista face dificile asemenea judecăţi de eva- 
luare, deoarece orice judecată în ceea ce priveşte activităţile trece în acest 


12 Cf. Michael Novak, The Catholic Ethics and the Spirit of Capitalism, The Free Press, 
New York 1998, 96. 

sistem asupra celui care le îndeplineşte. Chiar si fiind adevărat, acest fapt 
nu afectează demnitatea ontologică a omului ca persoană umană. 

Este adevărat că la nivel existenţial sunt personalități mai bune şi per- 
sonalitati mai rele. Nu ar avea sens să considerăm talentul lui Beethoven 
egal cu orice alte capacități de combinare a sunetelor. Desigur, persoanele 
talentate sunt mai bune decât cele fără talente, cei care muncesc din greu 
sunt mai buni decât cei leneşi. Însă acesta nu este sistemul ontologic. Ace- 
laşi lucru este adevărat, sau poate este adevărat par excellence în sfera 
moralității. 

Abolirea a ceea ce am numit norme prescriptive transcendente apare 
pentru unii liberali similar cu a-i da unei persoane o parte ce corespunde 
uneia dintre aspiraţiile acesteia de care se simte înstrăinată când aceste 
criterii sunt prezente, adică siguranța ei. Se spune că omul este obişnuit 
să-şi facă griji dacă va reuşi sau va eşua. Această condiţie face ca omul să 
fie dependent de ceva asupra căruia nu are nici un control şi care nu poate 
fi nici posedat. Pentru ca omul să aibă siguranță şi certitudine, se propune 
abolirea criteriilor transcendente. Se spune că, dacă criteriile ar aparține 
puterii omului, atunci omul ar avea siguranță. Pe de altă parte, oricum, 
dacă criteriul binelui şi al răului este în puterea omului, atunci problema 
siguranței se ridică iarăşi, însă dintr-o alta perspectivă". Se poate aştepta 
siguranţa la schimbări în orice moment din partea componentelor proble- 
mei? Este o siguranță adevărată atunci când omul schimbă criteriile în 
mod liber? 

Conform acestei poziții, criteriile discriminatorii, care favorizează anu- 
mite stiluri de viata, pot oferi unor grupuri o argumentatie pentru a înstrăina 
din societate acele grupuri ce au un stil de viata diferit. Deşi poate părea 
rațional să proliferăm dreptul la recunoaşterea egală chiar şi a stilurilor de 
viata contradictorii, acest lucru poartă cu sine şi anumite pericole. 

Mai întâi, legitimează intervenţia statului în sfera moralității, decre- 
tând ceea ce ar trebui tratat ca moral fără nici o obiectie. Datorită acestui 
lucru, asemenea drepturi ajung să facă confuze sfera morală şi cea legală. 
În al doilea rând, întăreşte opiniile anumitor grupuri de persoane, care vor 
ajunge să dicteze asupra celorlalți. Pare să fie o convingere că un grup poate 
forța oamenii prin decret să recunoască fiecare om ca fiind egal. Această 
eliminare instituțională a discriminării poartă în ea o contradicție. Dacă 
toate grupurile şi toate persoanele au drepturi egale să practice stilurile 
proprii de viata, atunci nimeni nu are dreptul să forțeze oamenii să accepte 
părerea că toate stilurile de viata sunt egale, din moment ce această opinie 


13 Cf. Leszek KoLAKOwsKI, „Rozpad Komunizmu jako wydarzenie filosoficzne”, in Moje 
sBuszne poglody na wszystko. 

este o parte a stilului de viata al unei persoane. Astfel, proliferarea drep- 
turilor enuntate mai sus ajunge sa fie un mecanism totalitarist in cadrul 
democratiei liberale. 

In al treilea rand, daca toate stilurile de viata sunt egale, atunci nu am 
nici un fundament sa spun ca celalalt are dreptate sau greseste in alegerea 
lui. Pur şi simplu, alegerea lui este diferită, nici mai rea, nici mai buna de- 
cat alegerea mea. Lucrurile fiind astfel, nu exista nici un fundament pen- 
tru a învăța lumea despre o viata privilegiată, nu există nici un fundament 
să împărtăşim oamenilor moştenirea culturală, descoperirile. 

În alpatrulea rând, însuşirea acestei lumi devine problematică, mai ales, 
dacă punctul al treilea este adevărat. Dacă lumea nu poate fi nici înțeleasă, 
nici însuşită, atunci toate procesele sunt străine omului şi omul însuşi nu 
se simte sigur în lume. Lumea pare să-l zdrobească. Acest fapt ne trimite 
la o altă situație numită de Marx înstrăinare (alienation), de Durkheim 
— anomie (anomie) şi de Buber — vagabondaj (homelessness). 

În al cincilea rand, aspiraţiile la siguranță ne sunt furate. Astfel, sin- 
gura posibilitate de a ne îndeplini aspiraţiile la siguranță este să găsim 
criterii de adevăr transcendente, care nu se pot schimba, şi să descoperim 
ce este potrivit ființelor umane, în calitate de ființe categoric distincte de 
orice alte ființe. 


8. Perspectiva antropologică ca sursă a înstrăinării 


Este adevărat că uneori teoriile filozofice sau descoperirile şi ipotezele 
ştiinţifice influențează un număr de oameni şi devin un fel de Zeitgeist. 
Crearea unor idei substitut despre om, societate, relații interpersonale şi 
relaţii dintre om şi societate, teorii substitut despre progresul de-a lungul 
istoriei şi despre morală, poate conduce la înstrăinare pe diferite niveluri. 

Filozofia politică clasică susținea că omul are o demnitate undeva între 
cea a bestiilor şi cea a zeilor; natura omului era în parte animală, însă 
avea rațiune şi, de aceea, o virtute specific umană care le lipsea celorlalte 
specii. „Fiinţele umane aveau o demnitate superioară oricărui alt lucru din 
natură, deoarece doar ele erau libere; mai exact, ele erau cauze necauzate, 
nedeterminate de instincte naturale şi capabile să facă alegeri morale au- 
tonome”!f. 

Însă teoriile moderne despre om, în special, teoriile contemporane, par 
să ne spună că omul nu este decât un produs al evoluției, că a evoluat de 
la subuman şi este diferit de celelalte animale, cantitativ, şi nu calitativ, şi 
deci demnitatea sau valoarea lui este cantitativ diferită de valoarea unui 


1 Francis Fukuyama, The Last Man and the End of History, Avon Books, New York 1992, 
296. 

câine sau a clisei; sau că omul este un produs al forțelor economice şi că tot 
ceea ce noi considerăm ca fiind acțiuni pur umane îşi găseşte explicaţia în 
sfera legilor deterministe. 

Dar Papa Ioan Paul al II-lea, în scrisoarea enciclică Centesimus annus 
„a decodat imediat noile amenințări la «misterul persoanei umane»” din 
lumea de după Războiul Rece şi şi-a petrecut marea parte a decadei anilor 
1990 încercând să explice că libertatea separată de adevărul moral — „liber- 
tatea indiferentei”, care domină cultura înaltă a Vestului triumfant — este, 
inevitabil, auto-canibalizare!?. 

Refuzând căutarea adevărului despre om, socialismul s-a condamnat 
singur la auto-distrugere. Acelaşi lucru li se poate întâmpla şi democra- 
tiilor de piață. Refuzul acestei căutări este un mecanism interior ce duce 
la dezintegrarea interioară, care, deşi latentă, este o reală posibilitate a 
democratiilor liberale. 

În scrisoarea Centesimus annus, Papa scria: 


Cultura unei națiuni îşi formează caracterul prin căutarea deschisă a adevăru- 
lui (...) Când o cultură priveşte doar în interior şi încearcă să perpetueze mo- 
duri neobişnuite de viata, refuzând orice schimbare sau dezbatere cu privire la 
adevărul despre om, atunci ea devine sterilă şi se îndreaptă spre decadenta”. 


Din nefericire, pentru multi oameni, astăzi problema adevărului a de- 
venit o simplă problemă de gusturi. Pentru ei, aceasta este o problemă de 
păreri personale. O asemenea confuzie este larg răspândită, mai ales, în 
rândul celor cu o educație bogată. Aceasta, împreună cu problemele educa- 
tiei mai sus menţionate şi cu participarea la altele, duce la înstrăinarea de 
sine, de semeni şi de natura umană, pe scurt, la înstrăinarea de adevăr. 


15 George WEIGEL, „John Paul II and the Crisis of Humanism”, în First Things 98 (de- 
cembrie 1999) 31-36. 
16 Ioan PAUL AL II-LEA, Scrisoarea enciclică Centesimus Annus (1 mai 1991), 50. 

Introducere 


In timpurile noastre, ingrijorarea tuturor fata de ecologie creşte, şi ast- 
fel, şi nevoia pentru o etică ecologică bine fondată. Căutarea de principii 
etice călăuzitoare, normative şi de legătură, menită să reglementeze acti- 
vitatea ecologică a oamenilor; se speră că acest lucru va duce la o relaţie 
mai responsabilă şi mai viabilă cu mediul înconjurător natural şi social. 
Dorinţa de a trăi într-o lume mai sănătoasă şi cu mai multă pace şi de a 
lăsa o natură mai bună generaţiilor viitoare face parte din îngrijorarea tot 
mai mare fata de problemele ecologice cu care ne confruntăm astăzi. 

Sunt mai multe premise ce subliniază abordările etice ale ecologiei. Dat 
fiind faptul că era în care trăim este caracterizată ca post-metafizică sau 
post-modernă, în sensul filozofic, orice căutare a eticii ecologice legată de 
concepția adevărului pare să fie de negăsit. Însă o analiză atentă a preo- 
cupării etice față de ecologie ar dezvălui anumite concepţii ale adevărului, 
cu rădăcini metafizice adânci. Acestea ar putea fi enumerate astfel: mai 
întâi, nevoia de principii călăuzitoare etice pentru un mediu înconjurător 
uman mai bun presupune ca: a) mediul să fie o unitate luată în discuţie 
astăzi; b) un tot inter-relational, ale cărui parti componente să fie îmbinate 
interdependent; c) să fie in el însuşi o unitate finită şi compozită, care ar 
putea sau nu să fie dezintegrată decât dacă este păstrată intactă. In al 
doilea rând, pentru ca un mediu să fie deteriorat, şi astfel, să aibă nevoie 
de îmbunătăţiri, acest lucru implică faptul ca el să aibă o valoare estetică 
inerentă. În al treilea rând, pentru ca mediul să fie respectat, trebuie să 
aibă o valoare obiectivă şi ontologică; în sfârşit, trebuie să aibă o valoare 
practică pentru oameni. Toate acestea sunt judecăţi implicite de valoare, a 
căror fixare reprezintă o concepție de adevăr. 

Oricum, concepția de adevăr, definită ca o convenţie socială sau coerentă 
a ideilor, nu este de ajuns pentru o etică ecologică. Conceptul de adevăr 
trebuie să îndeplinească cerințele alegerilor noastre morale cu privire la 
mediul înconjurător. Acest concept poate avea un fundament metafizic sau 
poate deriva din teologii, dar poate servi şi ca bază a unei etici ecologice. 
În cele ce urmează voi discuta despre posibilitatea eticii ecologice cu un 

concept al adevarului relativist sau neobiectiv si voi analiza valorile con- 
stitutive ale eticii aşa cum rezultă din exemple luate din învăţăturile etice 
ale Islamului cu privire la mediul inconjurator. 

Traditiile religioase ale diverselor popoare ale lumii pot ajuta daca in- 
vataturile lor, in ceea ce priveste relatia omului cu natura, sunt aduse in 
lumină şi interpretate cu scopul trezirii conştiinţei ecologice a omului mo- 
dern. În paginile următoare vă voi atrage atenţia asupra învățăturilor mo- 
rale ale religiei musulmane, cu relevanță pentru problemele mediului. O 
teologie ecologică va avea diferite surse: scripturale, ştiinţifice şi filozofice. 
Sursele scripturale din teologia musulmană a naturii vor fi clarificate mai 
târziu; acum voi enumera câteva concepte importante ce derivă din ştiinţa 
contemporană. 


1. Definiţia termenilor 


Mediu înconjurător. În sensul larg al cuvântului, mediul este atât lu- 
mea naturală, cât şi cea socială în care trăim. 

Ecologia. Totalitatea relaţiilor, inclusiv relaţiile umane, din cadrul na- 
turii, şi interdependenta fiecărui element din natură se numeşte ecologie. 
Ecologia este studiul relaţiilor şi al mediilor în sistemele echilibrate ce al- 
cătuiesc toată viata, in general. 

Adaptarea se referă la un aspect particular al relaţiilor ecologice. „Adap- 
tarea umană este procesul prin care omul se foloseşte efectiv, pentru sco- 
puri productive, de potenţialul de energie din habitatul lui”. În acest fel, 
oamenii dintr-un mediu extrag şi folosesc resursele provenite din natură 
pentru cele necesare supraviețuirii şi întreținerii lor (mâncare, adăpost, 
protecţie, creşterea celor mici şi tot aşa); aceasta este o strategie de adap- 
tare. Ştiinţa, tehnologia şi atitudinile spirituale, mentale şi morale pot fi 
considerate toate parti ale strategiei de adaptare a omului la şi împotriva 
mediului înconjurător. 

Mediul înconjurător uman. De aceea, dintr-un punct de vedere ecologic 
şi al mediului înconjurător, definiția mediului implică nu doar participarea 
interactivă a omului la lumea naturală, dar, pe lângă participarea lui, este 
prezentă şi participarea lumii sociale. Din acest motiv, mediul înconjurător 
uman înseamnă atât lumea naturală, cât şi cea socială în care trăim. Re- 
latiile umane cu natura sunt, mai întâi, felul în care utilizăm şi ne folosim 
de resursele ei şi, apoi, aprecierea morală a valorii acesteia de către om, iar 
în al treilea rând, o apreciere conştientă a ordinii ei, o apreciere estetică a 
frumuseţii ei. Activiştii conservării mediului sunt preocupaţi de deprecie- 
rea şi distrugerea naturii în civilizația modernă încă de la începutul erei 
industriale din secolul al XIX-lea. 

Natura ca proces dinamic. De la începutul ştiinţei newtoniene a naturii 
până la sfârşitul secolului al XIX-lea, lumea a fost percepută ca o maşinărie 
cu un comportament static şi mecanic determinat. Din perspectiva materi- 
alismului secolului al XIX-lea, Cosmosul şi viața au fost considerate nimic 
mai mult decât accidente, în ultimă instanță, reductibile la materie moartă 
în mişcare. Din această perspectivă, Universul nu are nici o valoare în sens 
obiectiv, şi nici un scop dincolo de supraviețuirea pe termen scurt şi repro- 
ducerea pur instinctuală şi, în final, mecanică. Căutarea unui reper moral 
în această lume părea absurdă. O soluție la problema valorii afirmate a 
naturii în discuţia estetică, morală şi religioasă despre natură a descoperit 
în abordarea dualistă că valorile obiective nu există extern, ci există ca un 
sentiment intern impus naturii de către oameni. 

Această soluție de dualism al naturii şi valorii este contrară înțelegerii 
de astăzi a naturii vitale şi dinamice. Se ştie că natura este un proces de 
schimbare, evoluție şi creaţie. Acesta este un univers deschis, inca în for- 
mare. Totuşi, există indeterminare la nivel fizic şi biologic şi, în acelaşi 
timp, previzibilitate şi ordonare. Cu alte cuvinte, natura are limitele şi 
potentialurile proprii. De aceea, este posibil să luăm în serios ştiinţa, şi 
totuşi, să afirmăm că scopul şi valoarea nu sunt o creație umană subiectivă 
sau fictivă, ci sunt baza asemănării dintre specii. Faptul că ființele umane 
sunt înrudite cu alte forme de viata poate fi şi este afirmat de ştiinţă. 

Interdependenta creaturilor vii. Natura este un tot sau o comunitate in- 
ter-relationala. Spre deosebire de perspectiva ştiinţifică modernă a naturii, 
amintită mai sus, acum adoptăm o „privire de ansamblu” pentru a aborda 
natura ca un ecosistem integral. Acum suntem mai conştienţi de interde- 
pendentele şi reciprocitatile minunate dintre creaturi, lungile lanțuri de 
hrană ce leagă specii diferite în locuri diferite de pe pământ, complexitatea 
ciclurilor şi a componentelor şi echilibrele subtile ce pot fi uşor date peste 
cap. Mediul şi sistemul de menținere a vieții pe pământ nu sunt produsul 
creaturilor vii. Diversitatea formelor de viata, interdependenta şi vulnera- 
bilitatea sunt trăsăturile de bază ale lumii naturale. 

Relaţia omului cu natura. Omul este înrudit cu toate creaturile, îm- 
partind cu ele modelul de bază şi materialul vieții şi participând la acelaşi 
proces de creaţie de lungă durată. Omul este dependent de plantele ce 
purifică aerul pe care îl respirăm, ca şi de elementele pământului, care 
purifică apa pe care o bem. Multe religii tradiţionale împart aceeaşi teologie a 
creației potrivit căreia în compoziția corpului uman aceste elemente sunt 
prezente. Chiar şi cuvântul „uman” vine din latină şi înseamnă „care vine 
din pământ, sol, humus”. Deci, un fundament teologic al iubirii față de 
„natură”, fata de „creaturile vii”, fata de biophilia, ca virtute ce poate fi 
dezvoltată dintr-o perspectivă religioasă. Nu vom încerca să salvăm ce nu 

traim. Lumea lui Dumnezeu poate fi iubita; un teolog poate gasi multe 
motive pentru care sa se indragosteasca de natura, mai multe decat poate 
gasi un om de stiinta. Religiile traditionale sunt, de fapt, impotriva ideii ca 
omul este un creator accidental prin intermediul stiintei si al tehnologiei; 
sau ca lumea naturala este doar un instrument pentru a fi folosit mai de- 
parte in proiectele arbitrare ale unei specii fara scopuri. De aceea, trebuie 
să alcătuim o cosmologie mai coerentă prin intermediul ştiinţei, dar şi te- 
ologia naturii, pentru a instala o stare de uimire şi sfântă teamă fata de 
distrugerea naturii. 


2. Cosmos în Islam: Valori moral-spirituale şi motive ecologice 
Conceptul de natură 


Coranul, Scriptura musulmană, vorbeşte despre natură, despre crearea 
şi despre scopul ei mai mult decât despre orice altceva. Face portretul fru- 
musetii ei şi al aspectelor minunate ale lumii naturale. Intenţia Coranului 
nu este doar de a descrie cele mai mici detalii ale naturii, ci şi să atragă 
atenția omului asupra răspunderilor lui față de creaţiile lui Dumnezeu. 
Omul trebuie să fie atent fata de mediul natural care îl înconjoară, cel 
apropiat şi cel mai îndepărtat, fata de atmosferă şi spațiu. 

Coranul pune accent şi pe trăsăturile minunate şi frumoase ale lumii 
naturale, pentru a provoca mintea umană să reflecteze asupra intentiilor 
lui Dumnezeu în creaţie. Mentionarea frecventă a naturii în Coran pare 
să servească pentru a aminti următoarele lucruri. Mai întâi, lumea naturii 
şi evenimentele naturale indică existența Creatorului, arată permanenta 
vieţii în tensiunea dintre schimbare şi temporaneitate, şi astfel, posibili- 
tatea unei vieți dincolo de viața naturală. A doua concluzie pe care o oferă 
Coranul este că scopul creării naturii este de a fi folosită, ca oamenii să be- 
neficieze de ea. În al treilea rând, determină omul să înveţe despre natură 
pentru a nu o exploata pentru beneficii egoiste şi de scurtă durată. 


Integritatea naturii 


Natura nu este contrariul a ceea ce este grațios, sau un eveniment ne- 
fericit care tocmai a avut loc. Natura este o creaţie şi un dar din partea 
Creatorului. În Coran, natura drept creație este perfectă, ordonată şi cu un 
scop; ca dar uman este un bun divin pus în serviciul omului. Scopul divin 
al creării naturii pentru folosul omului este acela de a-l determina pe om 
să facă binele şi să fie fericit. De aici, cunoscutul anunţ divin: ,, daca tu nu 
erai, eu nu aş fi creat planetele”. Această triplă valoare a naturii, ca ordo- 
nată, cu un scop şi plină de bunătate, caracterizează integritatea naturii. 

Ordinea naturii 


Dumnezeu este singurul creator al fiecărei ființe, este cauza finală a fie- 
cărui eveniment şi scopul a tot ceea ce există. Universul este, de fapt, dez- 
văluirea legilor divine ale naturii, manifestări ale voinței lui Dumnezeu. De 
aceea, pentru un musulman, Universul este o scenă vie pusă în mişcare de 
creativitatea divină şi pe care Dumnezeu încă operează activ, determinând 
şi menținând viata Universului. Nu există deci o altă forță care operează 
în natură, decât legile imutabile ale naturii înfăptuite de Creator. Aceasta 
însemnă că nici un alt agent, prin magie, vrăjitorie sau spirite, nu poate in- 
terveni în procesul naturii. Astfel, religia musulmană vede întreaga creaţie 
supusă unui singur Dumnezeu transcendent şi nu permite nici o asociere a 
sacrului cu natura. Perspectiva teologică a naturii în religia islamică a făcut 
posibilă „secularizarea” ştiinţei naturii. Ştiinţele naturale s-au dezvoltat 
prin înlăturarea oricăror cauze spirituale, fantomatice sau misterioase din 
natură. Adevărata ştiinţă nu trebuie să-l înlăture pe Dumnezeu din Uni- 
vers, ci să înlăture forțele misterioase atribuite lui, presupuse a acționa 
arbitrar şi neprevăzut. Potrivit perspectivei musulmane asupra naturii, 
Dumnezeu nu acționează niciodată arbitrar şi legile lui sunt imutabile şi, 
deci, previzibile. Este explicat în Coran că „nu veţi găsi niciodată excepție 
la modelele creaţiei lui Dumnezeu şi modelele lui (sunnah) sunt imutabile” 
(85:49). 

Din moment ce Dumnezeu este cauza ordinii Universului, şi nici nu poate 
fi vorba despre un Haos, ci despre un Cosmos, modelele felului în care lu- 
crează Universul pot fi cunoscute, descoperite prin observație şi gândire. 
Dumnezeu i-a dat deja omului aceste facultăţi la creaţie, cu puterea „de a 
numi lucruri” (2:7). Ştiinţa trebuie să presupună că natura funcționează 
după modele, deci după un sistem ordonat. Posibilitatea că comportamen- 
tul natural este arbitrar, poate extravagant, şi că totul este întâmplător 
face ca nici o ştiinţă să nu fie posibilă. Stiinta este posibilă în baza presu- 
punerii că de fiecare dată este o cauză şi că efectul va urma după ea. Dacă 
omul de ştiinţă descoperă o lege adevărată a naturii, însemnă că, dată fiind 
aceeaşi cauză, acelaşi efect va avea loc. Astfel, natura, cu modelele ei imu- 
tabile, este potrivită şi gata pentru observarea şi analiza ,,stiintifica”. Este 
la fel şi în cazul cauzelor şi echilibrelor ecologice. „Priviţi creaţia lui Dum- 
nezeu iar şi iar, şi mai mult chiar să vedeți dacă găsiți vreo imperfecţiune. 
Nu veţi găsi nici una. Privirea voastră se va întoarce spre voi umilă, dar 
convinsă” (67:4). Aşa cum spune Coranul, natura ni se prezintă printr-un 
spectacol sublim; în fata echilibrului ecologic complex şi fascinant, mintea 
umană este umilită. Evoca iubire, admiraţie, apreciere şi teamă. 

Ordinea naturii nu este doar ordinea cauzelor si efectelor materiale, na- 
tura este şi un tărâm de finalitati. Totul în natura îndeplineşte un scop, şi 
astfel, contribuie la balanța şi prosperitatea tuturor. Micii oameni din vale, 
cele mai mici organisme vii din oceane, de la galaxii la stele, de la balene la 
termite, de la copacii uriaşi la ciuperci, totul în lume îndeplineşte un scop 
desemnat lui în geneză şi dezvoltarea lui, viata şi moarte. Toate creaturile 
sunt interdependente şi toată viata naturală îşi continuă parcursul dato- 
rita armoniei perfecte dintre părţile ei. Dumnezeu spune în Coran că „El 
a dat fiecăruia o măsură potrivită lui” (54:49; de comparat şi 19:94; 65:3). 
Efectele corozive ale exploatării contemporane a naturii au adus la cunoş- 
tinta amenințarea alarmantă pe care o prezintă pentru echilibrul ecologic. 
Musulmanii atenţi la implicaţiile ecologice ale mesajului Coranului au fost 
conştienţi de acest lucru de secole şi au invitat toată lumea să se închipuie 
pe sine ca stând în acest echilibru. Pentru că fiecare ființă umană este o 
parte a lui ca orice altă creatură. 


Unitatea omului cu natura şi responsabilitatea lui 


Faptul că fiecare element al creaţiei se hrăneşte cu un altul şi un al treilea 
se hrăneşte cu el arată o unitate a finalitatilor, poate cel mai vizibil dintre 
creaturile mai mari. Acelaşi nucleu de finalitati domină lumea nevăzută a 
micro-organismelor, cum ar fi enzimele şi algele. Este greu de imaginat sau 
de observat această legătură în toate dimensiunile ei, dar acest lucru nu 
o face să fie mai puţin reală. Totuşi, mai greu de descoperit sunt modelele 
de hrănire a vieţii vegetale şi animale şi lanțul de interdependenta din 
activităţile tuturor creaturilor. Cunogtinta noastră despre complexitatile 
ecologiei naturii pare să fie încă redusă. Ştiinţele naturale au descoperit 
multe lucruri, dar au arătat prea puţine ca să ne putem imagina sistemul 
ecologic ca un întreg. 

Până recent, ştiinţa modernă a naturii a avut succes in mare parte prin 
izolarea fiecărui segment al naturii pentru a putea analiza fiecare parte se- 
parat. Efectul acestei metode pierdea din vedere unitatea şi inter-relatia lu- 
crurilor. Omiterea întregimii naturii poate părea o problemă trivială dacă 
este comparată cu câştigurile în precizie în prezicerea evenimentelor natu- 
rale şi în aplicaţiile ştiinţei ce duc la dezvoltări tehnologice. Însă aplicarea 
unei asemenea metode ştiinţifice parțiale naturii a cauzat distrugerea unei 
parti atât de mari din natură şi ne-a ameninţat cu atâtea crize ecologice. 
Omul sensibil la problemele mediului recunoaşte că numai după această 
amenințare ne dăm seama că este necesară o abordare a naturii ca întreg. 
Ideea este că întregul naturii este atât de armonios că nici o parte a ei nu 
funcționează dacă nu este în conexiune cu celelalte părți. Acum omul este 

pus în fata faptului că nevoile umane şi resursele ce asigură traiul lui sunt 
inter-relationate cu celelalte parti ale lumii, animate sau inanimate, într-un 
fel pe care practicile ştiinţei nu l-au putut înțelege din cauza limitelor pro- 
prii impuse. 

Nu doar oamenii care studiază ştiinţele naturale, poeţii, misticii lumii 
musulmane, ci şi oameni din partea de vest a lumii au exprimat o viziune ce 
include întreaga creaţie ca o unitate. Poeți ca John Donne au scris: „Nici 
un om nu formează o insulă întreagă singur, /Fiecare om este o parte a 
unui Continent, o parte principală”. Un musulman din Persia, Shabis- 
tari, a scris: „Pentru cel al cărui spirit trăieşte în contemplarea viziunii lui 
Dumnezeu, [întreaga lume este cea mai valoroasă carte a lui Dumnezeu”. 
Oameni aparținând unor culturi diverse ale lumii musulmane au fost im- 
presionati de-a lungul secolelor de frumuseţile naturii, ca reflexii ale mă- 
rinimiei lui Dumnezeu, şi de frumusețile paradisului în care oamenii vor 
fi reimprospatati şi reinnoiti. Literatura misticilor (Sufis), în special, este 
bogată în descrieri ale acestei perspective în care totul este relationat cu 
fiecare în parte. Aceşti Sufis acceptă perspectiva conform căreia toate cre- 
aturile lui Dumnezeu sunt fraţi în iubire şi armonie. Aşa cum scrie unul 
dintre poeţii turci Sufi, Yunus Emre, în secolul al XIII-lea: 

Cu munții şi stâncile 

Te invoc pe tine, Dumnezeul meu, 

Cu păsările care anunță sosirea dimineții 

Te invoc pe tine, Dumnezeul meu, 

Cu Isus din cer, 

Cu Moise pe Muntele Sinai, 

Înălţându-mi privirea, 

Te invoc pe tine, Dumnezeul meu. 


Această abordare a naturii ca inter-relationare a tuturor şi reflexii ale 
lui Dumnezeu în natură îşi găseşte expresia clară în Coran: „Nu există nici 
un lucru în cele şapte ceruri şi pe pământ şi în tot ce este între, care să nu 
laude gloria lui infinită, însă voi nu reusiti să vedeţi felul în care ei îl laudă 
pe el” (17:44). Într-un alt verset suntem întrebaţi: „Nu vedeţi că în fata lui 
Dumnezeu se închină în adoratie toate lucrurile din ceruri şi de pe pământ 
— soarele, luna, stelele, dealurile, copacii, animalele?” (22:18) Potrivit Co- 
ranului, există o slujire ce este scoasă în evidenţă în Univers. Această teo- 
logie sistematică a Cosmosului poate fi dedusă nu doar prin calcule mate- 
matice (husban, 6:97), ci şi prin descoperirea balanței armonioase (mizan 
55:7) şi a funcţiilor lucrurilor (qadar sau taqdir (54:49; 65:3). 


1 Emre Yunus, Selected Poems, tr. de T. Halman, Ankara 1990, 158. 

În această servire a creației, Dumnezeu spune în Coran: „Nu am creat ce- 
rurile şi pământul şi tot ce este între pentru sport, ci le-am creat cu un scop 
serios, chiar dacă majoritatea lor nu ştiu” (44:38). Recunoaşterea acestei 
slujiri a creaţiei este posibilă la nivel uman, deoarece omul însuşi, ca parte 
integrantă a vieţii naturale, este singura ființă conştientă de sine, cu o dis- 
poziție rațională şi etică să facă acest lucru. Ca ființă rațională, omul poate 
cunoaşte natura şi descoperi integritatea şi valoarea ei. Ca ființă morală, 
totuşi, omul este unul dintre „scopurile serioase” pentru care natura a fost 
creată. Acest fapt pune pe umerii omului răspunderile protejării şi folosirii 
naturii pentru scopuri bune. Natura este singurul loc în care trăim, dar 
este şi un teatru al activității morale a omului, pentru scopul de a nimici 
răul şi greşeala prin adevăr şi valoare (21:18). 

La rândul ei, natura este creată gata să primească rezultatele bune ale 
activităților morale eficace ale omului şi să le ajute în eforturile lor spre 
perfecțiunea morală. Oamenii care sunt mereu alerti la responsabilitatea 
îndeplinirii unei asemenea funcţii sunt numiţi de Coran „buni reformişti” 
sau „realizatori” ai mediului natural şi social. Aceştia au o contribuţie la 
vitalitatea şi vioiciunea mediului nostru social şi natural. Opusul „re-for- 
mistului” (muslih) este cel care este descris în Coran ca singurul cu obiceiul 
să corupă atât natura, cât şi societatea. Cât despre distrugerea naturii de 
către asemenea oameni, Coranul avertizează: „Corupţia apare pe mare şi 
pe uscat din cauza a ceea ce au făcut mâinile omului, şi astfel, poate el îi va 
face să guste o parte din ceea ce au făcut, pentru ca ei să se întoarcă (de la 
rău şi corupție)” (30:41). 

Indiferenta fata de problemele ecologice şi fata de distrugerea naturii 
este în ea însăşi o trădare a încrederii pe care Dumnezeu o are în oameni 
şi este o renunțare la datoria de urmaş pe care Dumnezeu i-o dă omului. 
Făcând astfel omul se închide în fata lui Dumnezeu care se oferă prin mă- 
rinimia naturii, în folosirea naturii de către om pentru scopul perfecțiunii 
estetice şi morale, şi nu pentru exploatare şi corupție. Această temă a co- 
ruptiei pe pământ ocupă un loc central în Coran. Aceste versuri nu scapă 
atenţiei cititorilor atenți. Un comentator al Coranului scrie: 


Corupţia tot mai mare şi distrugerea mediului natural înconjurător, atât de 
minunat — chiar dacă doar partial deocamdată — demonstrată în timpul nostru, 
este aici predicată ca „un rezultat a ceea ce mâinile omului au făcut”... aşa auto- 
distructiv — din cauza inventivitatii materialistice şi a activităţii frenetice care 
acum amenință omenirea cu dezastre ecologice de neimaginat mai înainte?. 


Prima semnificaţie a corupției (fasad) este putrefactia şi decăderea biolo- 
gică. „Mâinile care corup” sunt doar instrumentele externe ale oamenilor 


2 M. Asap, The Message of the Qur’an, Gibraltar 1980, 623. 

corupti moral. Indiferenta in fata efectelor corozive ale activitatilor noas- 
tre in natura si coruptia incep din viata interioara a omului, adica din viata 
lui morala; acestea se extind la ordinea sociala si eventual la cea naturala. 
In limbajul Coranului, coruptia rezulta din activitatile acelui om ,,care ori- 
când triumfa, aleargă răspândind corupţia şi distrugând recoltele şi copiii. 
Însă Dumnezeu nu iubeşte corupția” (2:205). 

Toate speciile animale sunt descrise în Coran drept „comunitățile seme- 
nilor”. Este scris: „Nici o creatură nu se târăşte pe pământ, nici o pasăre 
nu zboară cu două aripi, ci sunt naţiuni ca şi voi” (6:38). 

Tot astfel, oamenii de ştiinţă ai naturii musulmani medievali au acor- 
dat o atenţie deosebită locului plantelor şi animalelor în ierarhia cosmică, 
genezei şi dezvoltării lor. Au considerat că natura ilustrează, în multe pri- 
vinte, puterea şi înțelepciunea Creatorului. Istoricii naturii musulmani au 
încercat să înțeleagă comportamentul acestor creaturi, în ceea ce priveşte 
facultăţile cu care au fost înzestrate pentru funcţiile vitale. Împărtăşind 
părerea că toate lucrurile vii şi că plantele şi animalele au suflete proprii, ei 
au arătat dificultatea considerării plantelor şi animalelor ca „maşinării”, 
parti ale unui univers mecanic. Este interesant de observat că un scriitor 
medieval vorbeşte chiar despre învierea plantelor în „Ziua Învierii”?. 

Autorii lucrării Resail al-Ikhvan al-Safa au o secțiune specială dedicată 
povestirii în care animalele se luptă cu omul asupra dreptului de a se folosi 
de ele pentru scopurile proprii. Animalele refuză pretenţia totală a omului 
de superioritate, demonstrând calităţile şi virtuțile lor spirituale şi tru- 
peşti. Numai după ce realizează că printre oameni există şi câțiva înţelepţi 
şi oameni deştepţi ce cunosc scopurile întregii creaţii, animalele sunt de 
acord să se supună, în sfârşit, omului“. 


Răspunderea omului de a proteja mediul înconjurător 


Omul este dependent de natură pentru satisfacerea necesităților de 
bază ale vieţii. Producţia implică extragerea materialelor, iar producătorii 
se folosesc de forțele naturii. Fie că producţia este din agricultură sau din 
industrie, această utilizare a naturii trebuie să fie responsabilă. Depinde 
de societate, care acționează prin organele ei, să reglementeze folosirea 
naturii pentru a îndeplini această cerință de răspundere. Răspunderea nu 
implică nici risipa, nici extravaganta. Coranul îi numeşte vinovaţi de am- 
bele pe „asociaţii Satanei” (17:27). Le impune musulmanilor să folosească 
natura în măsura în care se pot justifica în ceea ce priveşte nevoia umană. 


3 Sadra Mora, Risale fi al-Hashr, citat în S. Nasr Hussein, Islamic Life and Thought, 
State University of New York Press, Albania 1981. 
1 Dispute between Man and the Animals, tr. de J. Platts, Londra 1869. 

Aceasta raspundere cere sa nu fie facuta nici o paguba naturii in timpul 
procesului in care este folosită de către om. Deoarece forțele şi materialele 
naturale sunt daruri ale lui Dumnezeu către om, nu suntem posesorii lor. Este 
vorba doar despre o permisiune de a le folosi pentru scopurile adecvate. 

Natura este conacul lui Dumnezeu, iar omul este aproape chiriaşul. 
Acest dar trebuie redat Creatorului la moarte sau la pensie, îmbunătățit şi 
dezvoltat prin producția omului. Ce poate face omul, cel puţin, este să o re- 
turneze intactă aşa cum a primit-o. Coranul exprimă această răspundere, 
reafirmând că „tot ce este în creaţie se va întoarce la Dumnezeu” (11:123; 
2:210; 28:39; 5:48). 

Abuzurile fata de natura in procesul productiei sunt diametral opuse 
eticii musulmane de producţie, şi sunt condamnate in termeni clari. Ope- 
rațiile de producţie trebuie să fie inocente şi pure de la început şi până la 
sfârşit. Nici plantele, nici animalele, nici oamenii nu trebuie să fie răniți în 
timpul acestui proces. Dacă mediul suferă stricăciuni, trebuie compensat. 
Omul este tutorele naturii şi este obligat să-l aducă pe cel care abuzează 
în fata legii, aşa cum trebuie să răspundă pentru faptele lui şi în fata soci- 
etatii şi a statului. 

Intr-adevăr, Islamul pare să privească fiecare act ca fiind capabil să se 
adauge, fie şi într-o mică măsură, la totalul valorilor Cosmosului, ca un act 
de venerație, ca un serviciu făcut lui Dumnezeu, desigur, doar dacă este 
îndeplinit de dragul lui. Conceptul de serviciu adus lui Dumnezeu este prin- 
cipiul potrivit căruia omul devine capabil să transforme pământul într-o li- 
vadă în care omul trebuie să-şi găsească hrana şi plăcerea. Coranul afirmă 
că Dumnezeu a creat lumea pentru om şi, deci, tot ce se află în natură este 
spre folosul şi plăcerea omului. Pământul, mările, râurile, munții, chiar şi 
stelele şi cerurile, Soarele şi Luna, toate au fost create spre folosul şi plă- 
cerea estetică a omului. 

Coranul atrage atenţia asupra acestei plăceri. „Şi am decorat cerul şi 
l-am făcut frumos ca omul să se bucure de el” (15:16). „Am plantat pe pă- 
mânt câte o pereche din tot ce este frumos” (22:5). „Dumnezeu a făcut să 
fie în serviciul vostru tot ce se află în cer şi pe pământ. În acestea se află 
semne pentru cei care gândesc şi rationeaza” (45:13). „Dumnezeu este cel 
care a făcut pământul supus designului şi acțiunii voastre. Raspanditi-va 
deci pe pământ, hraniti-va din marinimia lui Dumnezeu şi amintiti-va ca 
la el vă veţi întoarce” (67:15). 

Poluarea Pământului sau ruinarea resurselor lui este opusul scopului 
pentru care Dumnezeu l-a lăsat pe om pe Pământ, spre a-l dezvolta şi re- 
vitaliza spre mai bine. 

Dumnezeu v-a dat casele voastre ca locuri de odihnă şi linişte; blănuri, lână 
şi piei de animale ca materiale pentru îmbrăcămintea şi corturile voastre, din 
care să trageţi alte avantaje în timpul vieţii voastre pe pământ... Dintre creatu- 
rile lui, Dumnezeu v-a dat pentru umbra voastră adăpostul munților. V-a creat 
îmbrăcăminte să vă protejeze de căldură şi armuri să vă protejeze de violenţă. 
În acest fel trimite Domnul binecuvântările lui asupra voastră, ca voi să vă 
supuneti (lui) (16:80-81). 

V-a dat putere să cultivați câmpiile (Pământului), să construiți palate şi să 
sculptați munţii. Amintiti-va de darurile făcute vouă de către Dumnezeu. Nu 
impanziti corupția şi nu poluati pământul (7:74). 

V-a creat din tarana şi a stabilit ca voi să dezvoltați pământul după planul lui 
(isti'mar) (11:61). 

Dumnezeu a făcut marea supusă vouă, ca voi să extrageti carne din ea să va 
hrăniţi, bijuterii frumoase pe care să le purtaţi, şi ca vapoarele să o traverseze 
să vă aducă mărinimia lui. De aceea, să fiți recunoscători (16:14). 

O, copii ai lui Adam, priviti-va podoabele în orice loc de închinare, mâncaţi şi 
beti, însă nu exagerati! Dumnezeu nu-i iubeşte pe cei care depăşesc limitele 
(7:31). 


Natura nu este proprietatea omului; este un dar al lui Dumnezeu. Deşi 
natura a fost creată spre folosul şi plăcerea omului, această stăpânire i-a 
fost dată de Dumnezeu şi pentru scopurile stabilite de Dumnezeu. Omul 
are şi datoria evidentă de a avea grijă de proprietatea Stăpânului, unde 
este chiriaş. Dreptul lui de a se folosi şi de a beneficia de pe urma naturii 
nu-i dă dreptul să distrugă şi să ruineze echilibrul ei ecologic. Acest drept 
uman de a folosi natura pentru plăcerea lui este un drept individual, pe 
care Dumnezeu îl reînnoieşte la naşterea fiecărei persoane. Nu este nici 
un drept delegat, nici unul ereditar, şi, de aceea, nu împuterniceşte omul 
să prezică viitorul altor oameni de a se bucura de natură. Omul este ad- 
ministratorul întregii creaţii — într-adevăr, un participant la actul divin al 
creației. El trebuie să redea natura lui Dumnezeu într-o stare mai buna 
decât era atunci când a primit-o. 

Ordinea naturii este receptivă la schimbările pe care omul le poate face 
după pofta inimii. Natura este flexibilă, capabilă să sufere intervenţii în 
lucrările ei, capabilă să suporte rătăcirea nucleului cauzal al faptelor ome- 
nesti. Nici o zonă sau tărâm al naturii nu este dincolo de raza de acțiune a 
omului. Pământul, cerul, mările, cu tot ceea ce cuprind, sunt ale omului, 
ca el să le exploreze şi să le folosească pentru utilitate, plăcere şi confort 
sau ca să le contemple. Toată creaţia este la dispoziția omului, iar modul 
în care se foloseşte de ea depinde de el. Însă nu poate fugi de răspunderile 
fata de întreaga creație. 

Practici de protecție ecologică 


Există mai multe numere de rapoarte cu privire la sfatul şi practica de 
protecție ecologică a profetului Mahomed. A transformat respectul şi pro- 
tectia mediului în caritate religioasă. A spus: „Oricine plantează un copac 
din care să se hrănească oamenii, animalele domestice şi bestiile sălbatice 
sau păsările, aceasta va fi caritate, şi el va merita răsplata carității”5. 

Potrivit unor rapoarte de încredere, la întoarcerea dintr-o expediţie, 
când profetul Mahomed s-a apropiat de Medina, a arătat spre oraş şi l-a 


implorat pe Dumnezeu: 


O, Doamne, aşa cum profetul Abraham a consacrat vecinătatea oraşului Mecca 
zonă interzisă şi protejată, şi eu declar Medina zonă consacrată şi interzisă. 
Zona dintre două stânci din jurul oraşului este o zonă protejată! Copacii nu 
trebuie tăiaţi, animalele de pradă nu trebuie vânate, iarba nu trebuie tunsă, 
iar frunzele copacilor nu trebuie adunatef. 


Pe lângă Medina, se ştie că Profetul a mai declarat Valea Taif ca parc 
natural protejat. „Nici copacii, nici tufişurile Văii Taif nu trebuie distruse, 
animalele de pradă nu trebuie vânate. Oricine încalcă aceste reguli trebuie 
arestat””. 

Unul dintre cele cinci ritualuri religioase musulmane, pelerinajul, are 
multe aspecte legate de mediul înconjurător. În timpul sezonului peleri- 
najului, în zona interzisă Kaabah nici un lucru viu nu poate fi ucis sau 
distrus. Potrivit tradiției, oraşul Mecca a fost sfințit de profetul Abraham. 
Uciderea oricărei fiinţe vii în acest oraş a fost interzisă în unele luni ale 
anului, iar purtarea războaielor era împotriva legii în aceste luni, deşi care 
dintre lunile anului erau sfinte a fost un lucru disputat între arabii din 
acea vreme. În Islam, tradiția este continuată, cel puţin, în timpul peleri- 
najului. 

Am menţionat că profetul Islamului a stabilit cel puţin trei zone natu- 
rale şi parcuri naturale protejate în jurul oraşelor Mecca, Medina şi Taif. 
Tot el a dat şi sfaturi bune oamenilor cu privire la protecția mediului în- 
conjurător. lată câteva exemple: 


Plantati un arbust, dacă aveţi, chiar şi la sfârşit, când nu mai aveţi decât ulti- 
mul moments. 
Oricine plantează un copac va fi răsplătit doar dacă copacul va da roade”. 


5 Sahih al-Muslim, Musaqat, 7,8,10. 

ê Bukhari, Jihad, 71; Muslim, Hajj, 458, 464; Abu Davud, Manasegq, 96. 

1 M. HAMIDULLAH, al-Wasaik al-Siyasiyya, Beirut 19695, 236-238. 

8 aL-Munawl, Fayz al-Qadir, 3/30; BUKHARI, al-Adab al-Mufrad (Cairo, 1379), 168. 
9 aL-Munawl, Fayz al-Qadir, 5/480. 

Oricine păzeşte şi cultivă un pământ părăsit, sterp si arid va fi răsplătit de 
Dumnezeu si va fi trecut în condica lui doar dacă oamenii şi animalele vor be- 
neficia de pe urma îmbunătăţirii aduse pământului”. 

Oricine ucide fie şi o vrabie fără un motiv întemeiat va răspunde în fata lui 
Dumnezeu în Ziua Judecăţii!!. 


A interzis, de asemenea, distrugerea cuiburilor de păsări şi spargerea 
ouălelor”. 

Răspunderile nu pot fi limitate la răspunderile noastre față de alți oa- 
meni, ci includ gi datoriile noastre față de toate ființele vii. Profetul Maho- 
med a avertizat odată că, în ziua Judecății de Apoi, o anumită persoană va 
fi aruncată în iad pentru că a legat sus un animal cu o sfoară, fără a-i da 
mâncare sau apă, astfel cauzând moartea bietului animal. Iarăşi, profetul 
vorbeşte despre pedeapsa divină a celor care nu şi-au îndeplinit datoria 
chiar gi fata de animale, nu le-au dat hrană suficientă, sau le-au încărcat 
peste puterile lor etc. Profetul a interzis chiar gi tăierea copacilor fără a fi 
necesară. 


Concluzie 


Pentru musulmani sau pentru oricine ține la mediul înconjurător, mo- 
delul unei naturi unde să putem trăi si de care să ne putem bucura poate fi 
găsit în descrierea paradisului făcută în Coran, ca destinație finală a vieții 
după moarte. Puritatea si serenitatea locului descris ca paradis are rele- 
vanta pentru perspectiva umană asupra mediului înconjurător. Ar trebui 
să dăm atenție referintelor frecvente din revelatiile divine despre paradis 
ca scenă exemplară a locuințelor senine gi pure, necorupte, asemănătoare 
naturii. Se spune: „Cine a interzis ornamentele (delicatetile, lucrurile fru- 
moase) pe care Dumnezeu le-a dat slujitorilor lui? Ele aparțin în lumea 
aceasta celor care cred in el. Si ei se vor bucura de ele încă o dată în puri- 
tate în cealaltă lume” (7:31-32). 

Satisfacerea instinctelor şi a dorințelor in această lume, pentru un cre- 
dincios conştient, este o „gustare” a bucuriilor paradisului din lumea de 
după, dacă el continuă să-şi îndeplinească răspunderile. Dincolo de descri- 
erile escatologice ale lumii de după, presupune în mod clar muncă ce ono- 
reaza, succes si realizări în transformarea naturii. Ar fi prea optimist să 
facem lumea în care trăim un paradis pentru toți cei care sunt şi care vor 
trăi în ea. Este posibil prin efort si speranță. Coranul atrage atenția asupra 
acestei paralele între viata naturală si viata în lumea de după în paradis, si 


10 Ar-MUNAwI, Fayz al-Qadir, 6/39. 
4 Dharemi, 2/11 
12 ABU DAVUD, Janaiz, 1; BUKHARI, al-Adab al-Mufrad, 139. 

ne invită să ne gândim dacă este posibil să le facem la fel. Iată întrebarea 
ce exprimă acest lucru: „l-ar plăcea vreunuia dintre voi să aibă o grădină 
de palmieri şi viță-de-vie, cu râuri curgătoare, cu tot felul de fructe... apoi 
un vânt puternic o loveşte, şi totul este ars de foc? Astfel, Dumnezeu va 
face clare semnele ca voi să vă gândiţi” (2:266). 

Aceasta este o întrebare foarte importantă, cu multe implicații ecolo- 
gice. Pentru că aici, acest paradis lumesc este descris şi ne invită să ne 
imaginăm că, dintr-odată, acest paradis este distrus de foc. Cine nu ar fi 
trist dacă o asemenea calamitate s-ar abate asupra proprietăţii lui? Ast- 
fel, Dumnezeu atrage atenţia tuturor oamenilor, în Coran, asupra valorii 
protejării naturii, de a o păstra curată şi de a o face un loc bun în care să 
locuiască toți. 


ANTROPOLOGIE SI ACTIUNE POLITICA 
Preambulul etic la politica justa 


P Abelardo LOBATO, op. 
Lugano, Elvetia 


Aceasta conferinta se situeaza in studiul raportului ce trebuie sa existe 
între etică şi politică. Nu sunt acelaşi lucru, aşa cum au afirmat totalita- 
rismele de-a lungul istoriei, şi nu trebuie să fie separate complet, aşa cum 
credea Machiavelli şi aşa cum pare să fie acceptat cu uşurinţă de marea 
parte a personalităților politice ale modernității. Aceste două poziții s-au 
dovedit a fi nefaste în secolul trecut şi trebuie lăsate deoparte. Rămâne ast- 
fel o a treia cale, aceea a distinctiei între cele două şi complementaritatea 
lor. Această cale, începută de Aristotel şi puternic dezvoltată de Toma de 
Aquino, pare să fie adecvată situației noastre. Pe această linie de gândire, 
etica şi politica trebuie să aibă o autonomie reală şi, de asemenea, un anu- 
mit primat. 

Politica este prin natura ei „arhitectonică”, fiind chemată să conducă 
toate activităţile cetățenilor, propunând scopurile potrivite şi căutând mij- 
loacele necesare vieții omului în societate. Politica administrează şi guver- 
nează viața oraşului. Primatul ei este directiv. 


Aplicând deci criteriul în baza căruia are mai multă valoare acea acțiune care 
are un obiect mai nobil şi mai elevat, trebuie să admitem că, dintre toate ştiin- 
tele practice, politica ocupă primul loc şi are o funcție ordonatoare ce urmăreşte 
obţinerea binelui ultim şi perfect în realitățile umane ( Pol. Proem, 7). 


De partea sa, şi etica are un primat în acțiunea umană, deoarece rea- 
lizează într-un mod perfect promovarea omului, dat fiind că nu doar face 
opera lui bună, ci face ca şi omul să fie bun, lucru despre care nu putem 
vorbi în cazul virtuților intelectuale şi factuale. Primatul eticii este mai 
deosebit şi are un orizont mai amplu. 

Dintre aceste două „primate”, cultura actuală este mai dispusă să-l ac- 
cepte pe cel al politicii: D’abord la politique! („Mai întâi politica!” ) Politica 
este mai atentă la putere şi la avere, deci la dominarea omului asupra 
omului. În schimb, etica presupune un mare efort pentru achiziționarea şi 
dobândirea virtuţilor cardinale, efort pe care, de obicei, doar puţini sunt 
dispuşi să-l facă. Omul culturii de astăzi nu mai caută adevărul, nici bi- 
nele, deoarece sunt exigente, ci se mulţumeşte cu părerile şi justificările 
propuse de aşa-numita „gândire slabă”. Însă paradoxul este că omul de 

astazi, de obicei, fara ocupatie, cere din ce in ce mai mult oamenilor poli- 
tici motivele şi fundamentele acţiunii lor şi este infometat şi însetat de o 
politică în serviciul omului. 

În această situaţie, pare oportună întoarcerea la dimensiunea etică a 
omului. Şi în acest domeniu, gândul lui Toma de Aquino, propus de magis- 
teriul Papei loan Paul al II-lea ca Doctor humanitatis, ne ajută să recupe- 
ram această dimensiune etică necesară exerciţiului corect al politicii. 

Acest Congres, având ca temă „Politica”, are un precedent în România. 
SITA (Societatea Internaţională Sfântul Toma de Aquino) şi-a început ac- 
tivitatile culturale la Sinaia in 2001 şi în mai 2002 a avut loc la Oradea al 
doilea Congres având ca temă chiar „Sfântul 'Toma şi filozofia politică”. 
Discursul meu la acea întâlnire a vorbit despre doctrina tomistă cu refe- 
rinta la acțiunea morală în politică. Un volum editat şi un CD au făcut 
cunoscute în limba romană lucrările Congresului. Prezentarea de astăzi 
urmăreşte dezvoltarea doctrinei tomiste în această privinţă şi se situează 
în contribuţia pe care etica o poate avea şi trebuie să o aibă în politică în 
situaţia culturală prezentă, fără a-i minimaliza autonomia în vreun fel. 
După părerea noastră, este vorba despre o contribuție importantă de care 
politica are nevoie. Politica se ocupă de dimensiunea socială a omului, de 
lucrurile umane, de conducerea societăţii, de binele comun. Pentru a fi 
corectă, politica, ce propune scopurile şi adoptă mijloacele, trebuie să aibă 
o cunoaştere suficientă a realității umane. 

Activitatea politică implică antropologia. O mică eroare, o ignoranță a 
omului la punctul de plecare, dacă nu este corectată, va deveni mereu tot 
mai mare. Sfântul Augustin, care propunea construirea „cetății lui Dum- 
nezeu”, observa că în trecut imperiile erau fondate pe nedreptate: Magna 
imperia, magna latrocinia! Privirea noastră către trecutul neîndepărtat 
al secolului al XX-lea ne duce în fata celor mai mari calamitati din istorie. 
Punctul de plecare al unor astfel de monstruozitati politice şi inumane 
îl reprezintă erorile şi teoriile false despre om. De fapt, criza epocală a 
timpului prezent are o cauză politică. Carlo Levi a descris-o în cartea sa 
— Se questo è un uomo! (Dacă acesta este om!). Potrivit lui Hume, devenise 
normal să lăsăm la o parte, ca realități private, fie etica, fie religia, fără 
să ne gândim că ambele sunt cele mai universale componente ale culturii, 
sunt valori transcendente. Pierderea simțului moral, uitarea ființei şi a 
sufletului au favorizat pierderea umanității omului. Recuperarea acestei 
umanităţii este o condiţie de salvare. De aceea, prima contribuţie a eticii in 
politică este aceea de a dezvălui omul în întregul lui adevăr. Antropologia, 
sau umanismul integral, a devenit un preambul necesar politicii drepte. 

Omul este subiectul şi obiectul politicii. Metantropologia, în dimensiu- 
nea sa etică, are o importanță deosebită în ceea ce priveşte omul, propune un 

preambul ce revelează omul omului, ca răspuns la întrebarea: Tu cine esti? 
Acest preambul poate fi dezvoltat în trei dimensiuni, şi anume, identitatea 
personală, calea specifică sau legea omului şi drepturile care-i aparțin. Ac- 
tiunea politică, pentru a fi dreaptă, trebuie să respecte aceste componente 
dacă vrea să fie în serviciul omului. 


1. Omul, ființă personală 


Gândul modernităţii şi-a pierdut transcendenta prin renunțarea la 
metafizică. Consecințele unei asemenea renuntari sunt grave. Apoi, prin 
abordarea antropologică, şi-a axat atenția asupra căutării adevărului des- 
pre om, formulată de Kant ca o întrebare radicală: Was ist der Mensch? 
Răspunsurile la această întrebare nu au lipsit, însă sunt insuficiente. Max 
Scheler ne amintea trei răspunsuri, cel biblic — imago Dei —, cel grec — zoon 
logicon sau animal rationale —, şi cel darwinian — vârful săgeții evoluției. 
În realitate, odată lăsate deoparte fiinţa şi „lanţul vietatilor”, şi acea mi- 
rabilis connexio a celor trei ordini ale creaturilor din lume - materială, 
vie, umană —, rămâneau în memorie descrierile ființei umane ca microcos- 
mos, quodammodo omnia, „sinteză a Universului”. Paradoxul era evident: 
omul modern, ca şi fiul risipitor al parabolei lui Luca, după ce a părăsit 
casa părintească, s-a înstrăinat într-o regiune îndepărtată, a uitat aminti- 
rile originii lui şi nu era capabil să-şi cunoască propriul destin. În realitate, 
a rămas singur, fără Dumnezeu, fără lume, şi s-a văzut ca un produs al 
hazardului şi necesităţii. 

După aclamata „moarte a lui Dumnezeu”, a venit şi fatala oră a „morţii 
omului” şi deja se începe să se vorbească despre „viitorul său post-uman”. 
În afara orizontului fiinţei, omul se rătăceşte. S-au înmulţit ştiinţele omului 
şi a redevenit actual visul prometeic de a produce, prin intermediul ştiin- 
tei şi al tehnicii, oameni clonati sau programati ca nişte roboți. În timp ce 
ni se arată aceşti „androizi” „după imaginea omului”, în realitate, omul 
adevărat devine tot mai asemănător cu produsele lui. În această climă de 
confuzie, prinşi în această cultură ce ignoră profunda realitate umană, răs- 
punsul la întrebarea despre om devine imposibil. Niciodată omul nu s-a 
ignorat pe el însuşi aşa cum o face astăzi. New Age sau Harta pământului 
sunt expresii ale rătăcirii în care ne găsim. Din multe situații de nesupor- 
tat se înalță un strigăt de SOS ce denunţă criza epocală şi cere ajutor. Însă 
de unde poate veni salvarea? Vor putea oamenii politici de astăzi să dea un 
răspuns de salvare omului aflat în agonie? 

Se impune calea întoarcerii pentru a ajuta omul rătăcit. Aristotel ne-a 
lăsat câteva căi valide pentru această întoarcere. În cartea lui despre suflet, 
pe care Hegel o apreciază ca fiind unul dintre pilaştrii culturii occidentului, 

Aristotel propune un punct de plecare pentru intelegerea sufletului omului: 
acesta este un act prim şi substantial. De aceea, omul este o ființă deschisă 
totalitatii, quodammodo omnia, pentru că are intelectul şi mâinile. El ne-a 
dat două definiții complementare ale omului, una despre omul singur şi 
alta despre omul cu om. Omul este o ființă vie, dotată cu intelect: „animal 
rațional”. Acest lucru îl distinge de toate celelalte ființe. Însă nu este so- 
litar, ci social şi politic prin natura lui. Mai mult, se naşte într-o familie, 
trăieşte în relaţie cu ceilalți, aparține unei comunități umane, fie deoarece 
doar în cadrul acesteia găseşte răspunsul nevoilor lui, fie deoarece comu- 
nică cu oamenii prin limbaj. Familia şi oraşul îi sunt necesare omului. De 
aceea, este nevoie să înțelegem omul şi ca animale politicum. Polis-ul nu 
este doar un loc, este o dimensiune co-naturală şi necesară. După cum este 
descris de Aristotel, omul se găseşte între theos şi zoon. Unii oameni pot 
alege viata solitară, însă doar partial. Dezvoltarea totală a vieții umane 
depinde de introducerea lui în viata socială. Omul nu este sufletul, deoarece 
are corpul cu simțurile, însă sufletul său conţine corpul fiind formă a lui, 
formă substanţial unică, din care ia naştere specia. Omul este cetățean, şi 
este în măsura în care trebuie să participe la viața oraşului, pentru condiția 
lui de a fi liber. În acest cadru Aristotel nu a găsit loc pentru sclavi şi femei. 

Adevărul întreg despre om nu ne este dat de ereditatea culturilor, fie 
greacă sau romană. Cultura ebraică ne-a lăsat un element decisiv pentru 
înțelegerea omului. Privilegiul acestei culturi este de a fi primit o revelaţie 
despre Dumnezeu, ființa absolută, Cel care este (Ex 3,14), spirit, creator, 
care a dorit omul după chipul şi asemănarea lui, şi mai mult, prin faptul 
surprinzător al întrupării, s-a făcut om. 

Descoperirea libertăţii subiectului uman, care fascinează cultura noastră, a 
ajuns numai odată cu creştinismul, pentru ca problema şi misterul omului 
să-şi găsească o soluţie doar în lumina misterului lui Cristos. Această cale 
antropologică creştină are un răspuns la întrebarea despre om, întrebare 
şi răspuns pe care le găsim propuse în mod exemplar în psalmul 8. Omul 
descoperă locul său în lume, făcut pentru el, numai în fața lui Dumnezeu, 
care l-a făcut şi spre care se îndreaptă; în faptul că este după chipul lui (ad 
imaginem) îşi găseşte fundamentul demnitatea lui umană. Această „ima- 
gine” (imago) se realizează deplin în primul cuplu, Adam şi Eva, şi în omul 
perfect care este Isus Cristos. Antropologia creştină propune adevărurile 
radicale despre om: realitatea lui compusă din trup şi suflet spiritual, dem- 
nitatea lui spirituală ca imagine a lui Dumnezeu (imago Dei), destinul său 
în comuniunea cu Dumnezeu pentru totdeauna, binele şi răul prezente în 
realitatea istoriei. 

Nucleul antropologiei creştine este omul ca ființă personală. Acest termen 
— „persoană” — s-a încărcat de sensuri şi semnificații de-a lungul istoriei. Se 

crede că la origine ar fi fost un cuvânt etrusc, care înseamnă „mască”, 
mereu folosit în teatrul grec sau latin. Numai în cugetările lui Seneca se 
observă saltul de la teatru la subiectul ce poartă masca, de la persoană la 
personaj, apoi trece la subiecţii care au un rol important în societatea civilă 
şi religioasă, şi, în sfârşit, se foloseşte pentru o anume înțelegere a miste- 
relor, fie a celui central al Sfintei Treimi — un singur Dumnezeu şi trei per- 
soane -, fie al întrupării lui Cristos — două naturi şi o singură persoană. 
Conceptul de persoană, cel mai dens al metafizicii, coboară din înălțimi 
şi nu se aplică doar persoanelor divine, ființelor spirituale, ci tuturor fiin- 
telor umane. De la Boetiu încoace, persoana desemnează un subiect indi- 
vidual de natură spirituală sau, după cum va spune sfântul Toma: cea mai 
perfectă dintre toate realitățile, subiectul care există în natura spirituală. 
Folosirea acestui cuvânt în cultura modernă se extinde la toate persoanele 
umane. Kant îl propune în deosebirea fata de cuvântul „lucru”. Lucrul 
poate fi schimbat cu altul, are un pret, este mereu un mijloc. Total contrară 
este persoana ce are mereu o valoare infinită, nu admite schimbul cu o altă 
persoană, este mereu un scop, nu tolerează manipulări. Persoana nu este 
niciodată singură, este în raport cu o altă persoană. Persoana se exprimă 
printr-un pronume: „eu” — „tu” — „noi”, are nevoie de un communio perso- 
narum. Relaţia esenţială este aceea de „a fi cu cineva”. Raportul interperso- 
nal este de ,,convietuire”, „cunoaştere” şi, înainte de toate, „dragoste”. 
Întregul adevăr despre om, din perspectiva umanismului creştin, fiind 
un preambul, condiționează acțiunea politică în toate activităţile lui în ser- 
viciul omului. loan Paul al II-lea, în prima enciclică, Redemptor hominis, 
afirma că şi pentru Biserică omul este prima şi principala cale de parcurs. 
Politica este în mod propriu o cultură a cărei bază se găseşte în natura ce nu 
poate fi ignorată. Întregul adevăr despre om nu se mulţumeşte cu cunoas- 
terea ființei omului, ci îmbrăţişează întreaga sferă a dezvoltării umane, in 
familie şi în societate. Din această perspectivă se poate descoperi noblețea 
acțiunii politice şi a complexităţii ei. Sferei politice i se poate aplica, cu 
distanţa şi analogia necesară, sfatul pe care sfântul Leon cel Mare îl dădea 
creștinului pentru a-l încuraja la şcoala lui Cristos: Agnosce, oh politico, 
dignitatem tuam! Recunostinta cuvenită fiecărui om, ca subiect şi obiect al 
artei, şi exercițiul politicii sunt primul pas spre o politică dreaptă. 
Preambulul etic, în calitate de stea polară, poate lumina noaptea poli- 
tică actuală. 


2. Legea omului liber 


Nu este de ajuns ca lumea politică să fie conştientă de demnitatea ființei 
personale a fiecărui om şi de respectul ce i se cuvine, în exerciţiul artei sale 


ANTROPOLOGIE SI ACTIUNE POLITICA 101 


de procurare a binelui comun tuturor din societate. Are nevoie de un alt 
preambul de aceeaşi importanţă şi valoare. Dat fiind că omul este mereu 
homo viator, călătoreşte mereu, în acelaşi timp, este şi devine. ,,Fiinta” lui 
implică „abilitatea”, „natura” lui implică „cultura”. În timp ce celelalte 
ființe sunt conduse de natură, numai omul are nevoie să o domine, să o 
pună în serviciul său. „Cultura” este ceea ce omul adaugă naturii sale, de 
la care porneşte şi pe care o ajută. Kant ne sfătuia, în antropologia lui, să 
lăsăm la o parte tradiția care până la Cartesiu se limita la cunoaşterea a 
ceea ce omul a primit de la natură, pentru a descoperi ceea ce poate face el 
cu libertatea lui. Pico della Mirandola indică această cale a libertăţii, care 
deosebeşte omul de toate celelalte ființe din Cosmos. În viziunea lui, omul 
nu primeşte o ființă fixă, ci are privilegiul să se modeleze cum vrea. 

În acest climat cultural are loc ruptura dintre natură şi libertate. Natura 
este negată, uitată, călcată în picioare, iar libertatea devine un mit. Drama 
modernităţii îşi are rădăcinile în mistificarea libertăţii în dauna naturii 
omului. Problema politică a zilelor noastre, după Auschwitz, Gulags, Shoă 
şi atâtea alte genociduri, este întoarcerea la fondarea libertăţii în aceeaşi 
unică persoană umană. La începutul celui de-al treilea mileniu constatăm 
peste tot foamea şi setea după fundamentul libertăţii. Se simte nevoia nor- 
melor şi regulilor respectate de toţi la nivel mondial, nevoia unei Weltethik 
care să deschidă drumul păcii. Cultura prezentului a ajuns la „abolirea 
omului”, dar caută, în acelaşi timp, un fundament absolut, la nivel uni- 
versal. Răspunsul la această nevoie de fundament al dezvoltării omului în 
lume, ca ființă personală de natură liberă, se găseşte propus şi bine fondat 
în „legea morală a omului”, în aşa-numita lex naturalis. Cunoaşterea aces- 
tei legi este un al doilea preambul antropologic, presupus ca fiind necesar 
pentru o acțiune politică dreaptă. Aşa-numita lex naturalis propune punc- 
tul de întâlnire între natura şi libertatea umană, garantează fundamentul 
cerut la nivel universal şi dă rațiune infinitei creativitati culturale a isto- 
riei umanității. 

Întoarcerea la legea naturală trebuie să depăşească unele obstacole. 
Primul este refuzul modern al naturii, sau al esenței, al tuturor realită- 
tilor, chiar şi al celei umane. Natura este înlocuită de mit, de hazard şi de 
necesitate, de ideologii, pentru a fi apoi aruncată pe fereastră. Omul post- 
modernităţii a devenit arogant, şi încearcă chiar să-l înlocuiască pe însuşi 
Creatorul lumii. Poetul roman Horaţiu ne avertiza: natura dată afară pe 
uşă, intră pe fereastră: Natura si furca expellas, tamen usque recurret! 
Natura se găseşte în orice realitate creată sau necreată. Putem vorbi des- 
pre natura lui Dumnezeu, a îngerilor, a oamenilor, a ființelor. Natura nu 
se opune libertății. Pot exista ființe în cultura cărora să fie şi libertatea, 
aşa cum este cazul ființelor spirituale. Natura omului implică libertatea în 

măsura în care el este stăpânul actelor sale. Fiinţa lui implică rațiunea şi 
libertatea. Bonum hominis est secundum rationem esse! Omul este liber, 
însă libertatea lui nu este una absolută, care să-l excludă pe Dumnezeu, 
aşa cum credea Sartre; se bucură de libertatea umană, personală. 

Al doilea refuz este cel al imperativelor morale, al conştiinţei şi al sen- 
sului moral. Omul a pierdut acest sens, aşa cum a pierdut şi sensul pă- 
catului, sau al răului prezent în istorie. Pornind de la Hume, încep să fie 
refuzate dimensiunea etică şi religioasă. Este refuzată capacitatea umană 
a transcendentei. Hume invită cititorii să intre in bibliotecă şi să arunce 
pe fereastră, în Tamisa, toate cărțile care vorbesc despre metafizică. Kant 
spune că aşa s-a eliberat de visul său dogmatic. 

În faţa acestei propuneri, inteligenţa umană revendică spaţiul cultural 
al adevărului. Pentru a refuza metafizica, trebuie să apelăm la metafizică. 
Împotriva rătăcirii „gândirii slabe” este necesară întoarcerea la lucrurile 
adevărate, la forța invincibilă a adevărului şi la capacitatea umană de a 
ajunge la adevăruri absolute, lucru pe care şi aşa-numita „gândire slabă” 
îl afirmă în timp ce vrea să îl refuze. 

În acest context, propunerea sfântului Toma referitoare la „legea morală 
a omului”, sau lex naturalis, îşi recuperează toată importanţa. Trebuie 
să cunoaştem de aproape propunerea şi dezvoltarea ei. Articolul 2 al ali- 
neatului 94, din I-II Summae theologiae, este unul dintre monumentele 
geniului, similar celui despre cele cinci căi, sau celui despre proprietăţile 
transcendente ale ființelor. Noţiunea de lex naturalis, departe de a fi o ne- 
gare a orizontului libertăţii, înseamnă o anumită cooperare cu Dumnezeu 
în opera conducerii lumii prin intermediul providentei. Formula defini- 
tivă, lucidă şi transparentă este aceasta în formularea ei latină precisă: 
Lex naturalis nihil aliud est quam participatio legis aeternae in creatura 
rationali. Toate creaturile au un rol in providenta ce guvernează lumea, 
prin intermediul propriilor operaţii. Însă în ceea ce priveşte ființele fără 
rațiune, este vorba doar despre o participare pasivă, în timp ce vorbim 
despre o participare activă în cazul creaturilor dotate cu rațiune. Omul şi 
ființele spirituale au o participare liberă. În lumea materială, doar omul 
este providenta pentru el însuşi, decide şi colaborează într-un mod res- 
ponsabil, ia parte la activitatea lui Dumnezeu care guvernează lumea prin 
legea eternă. Lex naturalis este legea raţiunii fie speculative, fie practice. 
Ea dirijează activitățile umane. Acţiunea umană speculativă porneşte de la 
principiul pe care se fondează cunoştinţa, ființa. Totul porneşte de la acest 
prim concept şi de la prima judecată, prin intermediul căreia este afirmat 
sau este negat principiul de contradicție şi legea rațiunii. În raţiunea prac- 
tică este şi un principiu analog care este formulat ca o lege: a face binele, a 
nu face răul: bonum est faciendum et prosequendum, et malum vitandum. 

Binele se prezinta ca scop absolut, ca primul principiu al ordinii practice. 
Lex naturalis impune ratiunii practice binele ca scop de dorit. Aceasta este 
prima dintre inclinatiile naturii umane. 

Din acest punct de plecare al ratiunii practice deriva alte precepte, care 
se manifesta in inclinationem naturales. Sfantul Toma descopera trei or- 
dini ale acestor inclinatii: prima este cea a naturii vii, a doua — a naturii 
animale şi a treia — a naturii rationale; prima natură are înclinații spre 
ființă şi refuză nefiinta; a doua ordine are înclinații spre transmiterea vie- 
tii prin specie, iar a treia ordine prezintă înclinații superioare spre adevăr, 
Dumnezeu, spre viața persoanei în societate. Toate acestea sunt la nivel 
universal. In cazul omului, toate pornesc de la suflet care este forma sub- 
stantiala. Între ele este mereu o ordine. Ordinea înclinațiilor manifesta 
ordinea preceptelor legii morale. 

Lex naturalis, manifestată de înclinații, este legea morală a ființei om. 
Legea este după măsura omului, ființă personală liberă. înclinațiile sunt 
din natură, însă au nevoie de o „lege culturală” . Sunt „semne” pe drumul 
călătorilor, indicaţii pentru a nu greşi drumul în timpul călătoriei, „pre- 
cepte” pentru siguranță. Aplicarea concretă este încredințată oamenilor 
politici; ei sunt chemați să alcătuiască legile pozitive în orizontul diver- 
selor posibilităţi. Ceea ce nu putem face este să ne împotrivim acestei lex 
naturalis. Dat fiind că această lege este fundamentul ultim al valorii sale 
universale, ea este şi un zid care nu poate fi escaladat. Legile contrarii 
acestei lex naturalis nu sunt angajatoare, nu pot obliga, nu trebuie numite 
legi, pentru că, în realitate, sunt coruptii ale legii. În latină este formulat 
astfel: Unde omis lex humanitus posita in tantum habet de ratione legis, 
inquantum a lege naturae derivatur. Si vero in aliquo a lege naturali dis- 
cordet, iam non erit lex, sed legis corruptio. 

Acest al doilea preambul al acţiunii politice nu este doar în perfectă co- 
nexiune cu primul, ca o prelungire a acestuia, ci este şi răspunsul cerut ca 
fondare a unei etici la nivel universal, pentru toţi oamenii şi pentru toate tim- 
purile. Este confirmarea necesităţii eticii pentru o acțiune politică dreaptă. 
Nu va fi o temă uşoară pentru cultura actuală, care refuză natura, care se 
încredințează „dictaturii relativismului”, care se mulţumeşte cu majori- 
tatea sau consensul pentru legiferare şi se încrede în puterea ştiinţei şi a 
tehnicii pentru a realiza ceea ce este posibil, fără a se interesa dacă este 
permis sau nu. Dând curs invitatiei lui Hume, de a ne aşeza lângă fereas- 
tră pentru a arunca în râu toate cărțile „îmbibate” de metafizică, am avea 
nevoie acum de un bun cunoscător al lex naturalis, care să se aşeze lângă 
fereastră pentru a face acelaşi lucru cu toate sentintele şi legile pozitive în 
vigoare contrarii acesteia. Numărul lor este atât de mare încât ar ajunge 
să formeze un dig şi să oprească curentul râului. 

Nu ne luptăm degeaba împotriva naturii. Se spune că Dumnezeu iartă 
mereu, oamenii uneori, însă natura niciodată. Marile catastrofe ale secolului 
al XX-lea sunt o lecţie foarte clară a acestei politici a Ubermensch-ului, sau 
a „Fratelui mai mare” (Big Brother). Filozoful Bacon, care a intuit marea 
schimbare modernă, când ştiinţa nu mai este căutată pentru contemplare 
sau pentru gaudium de veritate, ci pentru a stăpâni, dat fiind că ştiinţa 
este putere — scientia et potentia in unum coincidunt —, ne-a indicat şi me- 
toda de adoptat în fata naturii, care învinge atunci când o urmăm - natura 
parendo vincitur! Totul stă în indicarea drumului spre o acțiune politică 
dreaptă: să ţinem cont de lex naturalis, ca preambul etic necesar şi funda- 
ment solid al adevărului omului. 


3. Drepturile umane 


Un al treilea preambul, în strânsă legătură cu cele precedente, tot de 
natură etică, îl identificăm în ospitalitatea manifestată de aşa-numitele 
„drepturi umane”. Lex naturae sau „legea morală a omului” are o legătură 
profundă cu dreptul, dat fiind că legea este mereu aliqualis ratio juris. În 
realitate, gândul modern, care manifestă o atât de mare dificultate în a 
accepta „legea morală a omului”, primeşte cu pasiune „drepturile umane”. 
Sub un anumit aspect, aceste drepturi sunt expresia contemporană a lex 
naturae, dat fiind că au devenit piatra unghiulară a societăţii moderne şi 
semnul promovării umane la nivel mondial. Jus sive iustum este ceea ce 
se potriveşte prin natura sa altuia. Sunt drepturi naturale care privesc 
lucrurile şi „drepturile umane” exclusive omului: ius sive iustum naturale 
est quod ex sua natura est adaequatum vel commensuratum alteri UL-II, 
57, 2). Însăşi natura înclină spre om ceea ce este spre binele lui. Când 
vorbim despre „drepturi umane”, facem un salt dincolo de drepturile na- 
turale pentru a include facultățile subiective. Juriştii nu sunt de acord cu 
acest mod de a vorbi, care pune la acelaşi nivel drepturile naturale, acelea 
subiective şi uneori legile. Pe de altă parte, drepturile umane nu au lăsat 
loc datoriilor asociate, care le preced. 

Drepturile umane s-au dezvoltat pornind din secolul al XVIII-lea până 
astăzi, şi au intrat pe fereastra revoluțiilor, mai ales, a Revoluţiei Franceze, 
care a proclamat les droits de l'homme et du citoyen. Astăzi astfel de drep- 
turi sunt văzute ca „semne ale timpului”. Punctul culminant al acestui 
proces ascendent are loc în anul 1948, când ONU, după îngrozitorul al 
Doilea Război Mondial, a propus şi a publicat aşa-numita „Declaraţie uni- 
versală a drepturilor omului”. Rolul acestui document este tot mai mare. 
Atitudinea magisteriului Bisericii față de această Declaraţie este simpto- 
matică. S-a trecut de la refuzul adoptării ei, du rejet a l'engagement, cum 

spune cardinalul Roger Etchegaray: primul moment a fost cel al unui re- 
fuz, ca şi cum ar fi fost opus diaboli care lucrează împotriva „drepturilor 
lui Dumnezeu”; al doilea moment a fost de primire in enciclica Pacem in 
terris din anul 1968, in care drepturile sunt vazute ,,ca o piatra miliara in 
drumul umanitatii” si completate cu cercetarea fundamentului demnitatii 
persoanei umane si a datoriilor asociate. Al treilea pas s-a verificat in pon- 
tificatul Papei Ioan Paul al II-lea, care din prima lui enciclică merge din- 
colo de litera, pentru a culege spiritul si pentru a face din aceste drepturi 
norma societății de astăzi şi măsura promovării celui singur şi a comuni- 
tatii popoarelor. 

Desigur, nici în acest domeniu nu este aur tot ce străluceşte, şi drepturile 
umane, împreună cu datoriile respective, trebuie să fie acceptate de po- 
poare. Există o ordine în drepturile persoanei. După dreptul la viata vine 
cel la libertatea religioasă. Drepturile nu sunt concesii ale statului, mai 
degrabă, trebuie recunoscute, tutelate, promovate şi bine fondate. Piatra 
unghiulară este sacralitatea persoanei umane, care trebuie respectată şi 
recunoscută. Persoana umană nu este supusă complet comunităţii politice, 
ci este un subiect unic şi irepetabil, care se supune total lui Dumnezeu. 

Drepturile umane sunt şi un preambul etico-juridic ce condiționează 
arta şi activitatea politicii. În confuzia doctrinală a timpului nostru, în ob- 
scuritatea noțiunii răului, s-au dezvoltat şi au fost acceptate atâtea drep- 
turi false împotriva vieţii, a demnităţii, a naturii umane, care trebuie de- 
nuntate. Politica are nevoie de ajutorul eticii. 


Concluzie: primatul eticii în activitatea politică 


Cultura contemporană a trezit acel animale politicum ce se găseşte în 
fiecare om. În trecut, această dimensiune stătea în umbră sau era un organ 
uitat. Aceeaşi antropologie se mulțumea cu analiza „animalului rațional”. 
Acum situaţia este cu totul invers. S-ar putea spune că animalul politic 
acaparează dimensiunea rațională. Ființa omului cedează locul puterii 
asupra omului. Pragmatica se impune asupra ştiinţei şi a filozofiei politice. 
Politica devine nu doar autonomă, ci şi omnipotentă, şi îşi asumă acel jus, 
ca jus utendi et abutendi. 

Vine momentul să construim digul pentru a opri apele devastatoare ale 
torentului politic. Filozofia este chemată în ajutor. Politica este o artă în 
serviciul omului, nu împotriva omului. Este potrivită sentința lui Prota- 
gora: omul este măsura şi norma activităţilor lumii politice. Şi în această 
perspectivă se găseşte echilibrul între dimensiunile rationalului şi ale poli- 
ticului, primatul reciproc al ambelor. Sfântul Toma de Aquino, Doctor hu- 
manitatis, ne arată drumul de urmat. Pe de o parte, trebuie să recunoaştem 

primatul naturii umane asupra culturii, şi deci limitele activității umane. 
Primatul eticii în exercițiul politicii este concluzia discursului nostru. 

Importanţa gândirii sfântului Toma este decisivă. El a descoperit ro- 
lul virtuţilor morale în fața celorlalte dimensiuni ale umanului. De fapt, 
virtuțile morale sunt virtuțile autentice, care nu doar fac bune lucrarea şi 
lucrul, ci fac bun însuşi omul. Şi acesta este lucrul care contează: cunoaş- 
terea şi operarea sunt supuse acțiunii. În ordinea făcută de rațiune în acti- 
vitatile politice sunt două virtuţi centrale — prudenta şi dreptatea. Aceasta 
este virtutea omului în societate, care este capabilă să-i dea fiecăruia ceea 
ce i se cuvine. Aristotel o compară cu steaua dimineţii. Sfântul Toma ne 
spune că virtuțile morale sunt proprii omului, creatură ce se găseşte în 
lanţul ființei între spirite şi bestii. Sfera politicului se ocupă de dreptate şi 
de pace în oraşul de pe Pământ. 

Sfântul Toma tine cont şi de măsura umană a politicii. El exprimă acest 
lucru când arată orizontul legilor: în dependenţa fata de lex naturalis sunt 
legile şi drepturile, fie ale oamenilor, fie cele civile. Sfântul Toma numeşte 
aceste legi lex humanitus posita. Adverbul humanitus este foarte semni- 
ficativ, arată faptul că legile propuse de om trebuie să aibă un raport cu 
legea morală a omului, deoarece fie sunt concluzii ale principiilor prime, 
fie aplicaţii ale realității existenţiale. Totul trebuie făcut având în vedere 
umanitatea omului: humanitus. 

Primatul eticii asupra politicii îşi are rădăcinile în raportul cu natura 
omului, cu actul uman şi condiţia lui liberă, care implică libertatea de con- 
trarietate căreia îi aparține alegerea între bine şi rău. Această condiție de 
etică precede sfera politică. Politica dreaptă are nevoie de oameni corecti, 
condiție foarte exigentă, care nu se verifica ut in pluribus. Această lacuna 
etică stă la originea crizei epocale a modernității. Cum poate fi vindecată 
această stare de rau? Doar prin oameni corecti. Criza politică ne trimite 
iarăşi la origini, la primatul eticii. Ne găsim în situația lui Prometeu, în- 
sărcinat de Zeus să creeze oamenii. Ei aveau toate elementele esenţiale 
necesare noii specii, însă când erau puse la un loc, convietuirea era imposi- 
bilă: le lipsea respectul față de zei şi sensul celuilalt, adică rațiunea şi etica. 
Prometeu a găsit remediul printr-un salt în cer şi prin furtul virtuţilor ce 
le lipseau. Şi astăzi, în timp ce nu funcționează nici familia, nici şcoala, de- 
scrise de sfântul Toma ca uterus spiritualis, ne aflăm în întunericul nopții 
politice, atât timp cât vor fi desconsiderate şi uitate etica şi religia, dimen- 
siunile cele mai profunde şi universale ale culturii umane. 

ADEVAR, BINE SI MORALITATE 


Prof. George McLEAN 
Universitatea Catolica a Americii 
Washington, D.C., S.U.A. 


1. Adevarul si binele, caracteristici ale fiintei: 
domeniul pozitiv al moralitatii 


În trecut, moralitatea a fost concepută de prea multe ori ca fiind ceva 
negativ. Acest lucru este determinat de perceperea moralității, in princi- 
pal, ca un set de interdicții. Şi de aici urmează o degenerare progresivă. 
Moralitatea ajunge să fie considerată ca o limitare a libertății umane, care-l 
împiedică pe om să facă un lucru sau altul. Consecința acestui fapt este că 
moralitatea este astăzi considerată, în general, ca un set arbitrar de reguli, 
menit să ne ţină departe de ceea ce este bun pentru noi şi pentru ceilalți. 
De aici ia naştere supoziţia că un lucru este greşit pentru că ne este inter- 
zis, şi nu că ne este interzis pentru că este greşit. Despre acest lucru a scris 
şi Platon. 

În vorbirea comună, aceste lucruri au ajuns în ultimă instanță exact 
contrariul moralității. Auzim: „nu ar fi bine să pot spune, pur şi simplu, că 
nu am fost de fata la crima pe care am comis-o?”, sau, la extremă: „nu ar 
fi bine daca aş putea, pur şi simplu, să ucid toți martorii?” Desigur, a minţi 
nu este bine, deoarece ar prejudicia comunicarea umană; şi, evident, nu 
este bine să ucizi toți martorii. Minciuna şi omorul sunt interzise tocmai 
pentru că sunt fapte rele, nu bune. 

De aceea, ceea ce aş dori să fac eu aici este să schimb perceperea negativă 
a adevărului şi moralității în una pozitivă, şi voi face acest lucru în trei 
etape: mai întâi, în contextul fiinţei şi al proprietăţilor unităţii, adevărului 
şi binelui acesteia, transcendentale sau permanente; în al doilea rând, din 
perspectiva obiectivitatii şi, în final, din prisma subiectivitatii. 

Să începem cu adevărul şi fapta bună ca fiind latura bună a moralității, 
din care ambele sunt caracteristici fundamentale ale ființei. Dar ce este, de 
fapt, ființa? Descoperim că, pentru noi, ființa este rezultatul final al actu- 
lui de creaţie al lui Dumnezeu, care ne face să fim opusul nimicului. Este 
acea erupție in timp a puterii şi dragostei divine prin care am luat ființă 
noi şi tot ce ne înconjoară. Deci ființa este un lucru bun. 

Dacă vrem să mai dezbatem asupra acestui lucru, putem spune imediat 
că este, pur şi simplu, împărțită împotriva sau opusă nefiintei sau că este 

una singură si nedespartita în ea însăşi. Mai mult, daca corelam acest lu- 
cru la intelectul uman, acesta nu ni se pare a fi opac sau de necunoscut, ci 
are capacitatea, si intr-adevar este o capacitate, de a fi dezvoltat, adica de 
a fi intelectual sau cunoscut. Ființa este atunci inteligibilă în esenţă şi, in 
acest sens, adevărată. Dacă există şi în măsura în care poate fi cunoscută. 
Dacă ar fi să o comparăm cu un sistem de telecomunicaţii, ființa comunică 
sau este oarecum transparentă, motiv pentru care imaginea sfintei Tereza 
de Avila despre cele şapte stări ale sufletului este cea a unui cristal. 

Dar ar fi mai mult decât insuficient să percepem ființa ca fiind doar inte- 
ligibilă şi adevărată, manifestându-se printr-o minte sau un suflet inert şi 
neinteresat. Din contră, ființa se manifestă ea însăşi într-un suflet limitat, 
prin simplul fapt că promite să-şi ducă la sfârşit şi să îndeplinească toate 
speranțele şi dorințele proprii. Această promisiune este cea care exercită 
o forță de atracție asupra persoanei umane, până când se transforma în 
puterea ființei. 

De fapt, exact aceasta este ființa ca lucru bun, şi această atracţie di- 
namică a binelui este tocmai domeniul, însăşi inima moralității. Aceasta 
este atracția binelui, care la nivelul gândului se manifestă prin dorință, şi 
atunci când dorinţa este împlinită, are ca rezultat fericirea. Tot aceasta 
este şi ispita atunci când gândul se îndreaptă spre un lucru rău. 

Iată deci care este domeniul de activitate al adevărului şi al binelui, al 
adevărului şi moralității. Este acel domeniu dinamic şi creativ în care ne 
aflăm şi noi prin creație. Dacă nu ar fi fost incapacitatea noastră de a cre- 
de în promisiunea lui, lumea ar fi şi astăzi o grădină a Paradisului. Însă, 
desigur, am păcătuit şi acum ne aflăm în mijlocul unei lupte pe viață şi pe 
moarte pentru a încerca să facem bine într-o lume mereu sub tentatia rau- 
lui, care ricoşează şi asupra adevărului pe care încearcă să-l îndepărteze de 
dreptate şi să-l aducă aproape de nedreptate, să facă din adevăr minciună. 
Trebuie deci să privim în aşa fel această luptă, încât viața noastră în lume 
să fie una morală. 


2. Adevărul obiectiv şi moralitatea 


În cea mai mare parte a istoriei filozofiei vestice, adevărul a fost conce- 
put ca un lucru obiectiv. Mai exact, a fost un fel de a conforma mintea, gân- 
dul şi acțiunea omului la ființă ca şi cum ar fi existat deja înaintea noastră 
sau chiar ca şi cum ar fi făcute împotriva noastră, etimologic, ca „ob-iect”. 

Acest lucru nu a fost arbitrar. Nu suntem ființe absolute, ci limitate, care 
trăiesc într-o lume cu o mare putere şi maiestuozitate. Pentru a obține bu- 
nuri reale într-o manieră reală, trebuie să judecăm lucrurile aşa cum sunt. 
Astfel, adevărul devine o cerință de bază pentru însăşi supraviețuirea şi 

pentru orice interactiune pozitiva cu lucruri din natura sau cu alte per- 
soane din societate. A fi real într-o lume reală înseamnă că mintea noastră 
trebuie să corespundă cu ceea ce este, şi deci să opereze în termeni de ade- 
văr de corespondenţă. A nu acționa în acest fel — a opera orbeşte — poate 
duce atât la distrugerea noastră, cât şi a celorlalți. Şi acest lucru ar fi con- 
trariul căutării binelui, ceea ce este, de fapt, moralitatea. Progresul, chiar 
şi numai supraviețuirea, cere să vedem lucrurile aşa cum sunt. 

Extinzând această judecată, ajungem în sfera justiţiei, adică recunoaş- 
terea celorlalți, a drepturilor şi nevoilor lor şi asigurarea celor trebuincioase 
acestora în termenii proportionali ai justiției comutative şi distributive. 
Tot în aceşti termeni au şi ceilalți cerințe în ceea ce ne priveşte pe noi, ce- 
rinte care, dacă sunt ignorate, vor constitui baza unor ulterioare conflicte 
şi tensiuni. 

Despre acest lucru se vorbeşte şi într-o lucrare din Zimbabwe, numită 
„Luptele de după luptă”, în cadrul seriei „Moştenire culturală şi schim- 
bare contemporană”. În această lucrare, primele capitole vorbesc despre 
procesul de eliberare de colonialism şi felul în care acesta a îngheţat, pur şi 
simplu, distribuirea nedreaptă a proprietăţii între populaţia locului şi colo- 
nizatori. Felul nedrept în care era împărțită proprietatea de către puterea 
colonizatoare şi excluderea populaţiei africane de la educaţia ce ar fi putut 
oferi şansa unui viitor mai bun au constituit situația de nedreptate care 
a dus la izbucnirea luptei de eliberare. La sfârşitul acestei lupte, pentru 
a obţine iertarea şi împăcarea care au pus capăt distribuţiei nedrepte şi 
flagrante a proprietăţii, se prevedea un viitor ce nu avea să fie unul pacific, 
aşa cum nici astăzi nu este. Adevărul este esența dreptăţii şi dreptatea este 
contextul esențial pentru bine, al cărui semn în viața socială este pacea. 

Din contra, când se recunoaşte adevărul — chiar şi în cazul de nedreptate 
menționat mai sus —, poate constitui propulsia dinamică pentru reinstau- 
rarea dreptăţii printr-o redistribuire corectă a pământului şi a educaţiei 
pentru a crea un context favorabil dreptăţii. Dar acest lucru nu este nici 
el inteligibil luat singur. Scopul nu este doar acela de a fi egal cu ceilalți, 
ci de a fi egal sau, cel puţin, proporţional cu ceilalți, pe aceeaşi scară când 
vorbim de o stare de bine. Această orientare a adevărului şi a dreptăţii 
spre bine constituie domeniul moralității — câmpul realizării şi împlinirii 
depline a ființei. 

Cu acest context putem confrunta şi fenomenul corupţiei, care nu doar 
împiedică proiecte având ca scop dezvoltarea popoarelor, ci pune în pericol 
chiar şi dorinţa lor de progres. Minciuna acestei nedreptati, pusă în practică 
in mod flagrant pentru îmbogățirea unora în defavoarea nevoilor altora şi 


1 David Kaulemu. 

chiar a binelui comun însuşi, contamineaza satisfacția socială şi constituie 
impedimentul cel mai mare al dezvoltării pentru cea mai mare parte a 
populaţiei lumii. Deoarece nu este doar îmbogățirea nedreaptă a unora 
suportată de cei mai multi, ci transformarea structurilor pentru cooperare 
umană în mijloace de exploatare şi opresiune. Corupţia sistematică devine 
corupția structurilor sau a sistemului, având ca rezultat influențarea, per- 
vertirea şi, în final, blocarea efortului adevărului de a genera bine. 

Din această cauză, modelul obiectiv al neadevarului, nedreptatii şi co- 
ruptiei asociate din punct de vedere cultural trebuie corectat, pentru ca 
adevărul să nu mai pună în pericol binele, astfel corupând moralitatea în 
esenţa ei, ci să promoveze iarăşi progresul uman. 


3. Adevărul subiectiv şi speranţa pentru o nouă moralitate 


Deşi este adevărat că cea mai mare parte, cel puţin, din istoria filozofiei 
vestice a fost dedicată adevărului obiectiv, de exemplu, studiul lui Descartes 
a fost axat asupra naturilor obiective simple, şi, aşa cum a scris Marcel, 
chiar şi ego cogitans a rămas pentru Descartes un subiect epistemologic al 
gândirii obiective?. Cu toate acestea, a rămas totuşi un mare sector ne-explo- 
rat, nu obiectul, ci subiectul însuşi. 

În gândirea modernă, acest lucru a început să se schimbe o dată cu lu- 
crările lui Kant. Pentru prima dată a început să fie considerat că structu- 
rile şi categoriile realității ar putea să nu fie doar o serie de simple lucruri 
în afară şi în contrast cu mintea, ci ca aparținând minţii în operarea ei cu 
lucruri sau „obiecte”. Nu trebuie să mergem chiar atât de departe cu Kant 
încât să spunem că lucrul în sine nu este cunoscut locului structurilor re- 
alitatii în minte, sau să considerăm in mod special aceste structuri ca fiind 
universale şi necesare. Dar în mod sigur este o mare descoperire, în ce pri- 
veşte moralitatea, să începem să apreciem rolul, şi astfel, responsabilitatea 
omului nu doar în a răspunde realităţii, ci în a da o formă acestei realități 
şi experienței pe care o are în acest sens. 

În secolul al XX-lea, această turnură spre subiectivitate a fost puternic 
explorată. La începutul acestui secol, proiectul rationalist de a spune totul 
clar şi folosind termeni obiectivi precişi părea să fie aproape complet. Acest 
lucru urma să fie efectuat fie prin termenii empirici ai tradiției pozitiviste 
a cunoaşterii sensului, fie prin termenii formali şi esențialişti ai tradiției 
intelectuale kantiene. Whitehead scria că, la începutul secolului, când a 
mers împreună cu Bertrand Russell la Primul Congres Internaţional de 


? Gabriel MARcEL, The Philosophy of Eustime, (trad. M. Harare), Hawil Press, London 
1948, reluat in Perspectives on Reality, ed. G. Kreyche — J. Mann, Harcourt, Brace and 
World, New York, 630. 

Filozofie de la Paris, cu exceptia unor detalii de aplicare, studiul fizicii pa- 
rea sa fie complet. Din contră însă, orice încercare de a finaliza cercetarea 
ştiinţifică cu cele mai evoluate concepte ale ei demonstrau radicala insu- 
ficienta a abordării obiectiviste şi cereau o nouă apreciere a importanţei 
subiectivităţii. 

La fel, Wittgenstein a început să-şi scrie lucrarea Tractatus Logico-Phi- 
losophicus* pe baza supozitiei lui Lockean că o cunoştinţă bogată constă în 
a construi o hartă mentală care să corespundă punct cu punct lumii exter- 
ne aşa cum este percepută de experiența simțurilor. Într-un asemenea pro- 
iect, elementul spiritual al înțelegerii, de exemplu, recunoaşterea relațiilor 
dintre punctele acestei hărți mentale şi lumea externă ajungea la margini 
ca ceva „ce nu putea fi rostit”. Totuşi, experiența ulterioară acumulată în 
lucrul cu copiii l-a condus pe Wittgenstein la concluzia că aceasta proiec- 
tare empirică mentală nu era ceea ce se petrecea în conştiinţa umană. In 
lucrările sale, intitulate Blue and Brown Books“ şi Philosophical Inves- 
tigations’, Wittgenstein a mutat conştiinţa sau intentionalitatea umană, 
care fusese asociată periferiei, chiar către centrul preocupării lui. Accentul 
filozofiei lui nu mai cădea pe pozitivism, presupus ca fiind obiectiv, replică 
a lumii externe, ci pe construcția umană a limbajului şi a sferelor de sem- 
nificatie®. 

Un proces similar se desfăşura si in tabăra kantiană. Aici, încercarea 
lui Husserl de a separa toate elementele pentru a izola esentele pure de 
cunostintele stiintifice a facut ca atentia sa fie indreptata asupra limitarii 
unui esentialism pur şi a deschis calea noului studiu efectuat de Martin 
Heidegger pentru a redescoperi dimensiunile esenţiale şi istorice ale rea- 
litatii, în lucrarea sa, Being and Time’. Implicatiile religioase ale acestei 
in the World, şi în constituţia Gaudium et spes a Conciliului al II-lea din 
Vatican’. 

Pentru Heidegger, semnificația ființei şi a vieţii au devenit clare şi au 
emers în viata umană conştientă (dasein) — cele două procese erau iden- 
tice —, au trăit de-a lungul timpului şi deci al istoriei. Această conştiinţă 
umană a devenit noul focar al atenţiei. Descoperirea aducerii în lumină 
(etimologia termenului „fe-nomeno-logie”) a modelelor care o compun şi a 
inter-relatiilor subiectivitatii aveau să inaugureze o nouă eră a cunoaşterii 


3 Trad. C. K. Ogden, Methuen, Londra 1981. 

+ Harper and Row, New York. 

5 Trad. G.E.M. Anscombe, Blackwell, Oxford 1958. 

6 Brian WIcKER, Culture and Theology, Sheed and Ward, London 1966, 68- 88. 
1 Harper and Row, New York 1962. 

8 Documents of Vatican IT, ed. W. Abbott, New Century, New York 1974. 

umane. Epistemologia şi metafizica urmau să se dezvolte — şi să înainteze 
- chiar în munca de a depista natura şi direcția acestui proces. 

Astfel, sarcina lui Hans-Georg Gadamer”, succesorul lui Heidegger, va fi 
aceea de a dezvălui cum persoanele umane, provenind din familii, vecină- 
tati şi popoare, prin exercitarea libertății creatoare, îşi alcătuiesc tradiția 
culturală. Această istorie nu este o simplă compilație a ceea ce face sau 
operează umanitatea, ci cultura ca efect al conştiinţei umane şi simboluri 
prin care începutul existenței unui grup uman este descoperit în timp. 

Rezultatul este o inversiune dramatică: înainte, toate începeau de sus 
şi pluteau in jos — în structurile puterii politice sau rationarii abstracte - la 
ivirea noului mileniu atenția este îndreptată mai mult asupra dezvoltării 
libertăţii creative a oamenilor din şi ca societate civilă, ca un partener nou 
şi responsabil de guvern şi afaceri în efortul continuu pe care îl implica 
realizarea binelui comun. Acest fapt poate fi observat şi în agenda Nati- 
unilor Unite, în dezbaterile despre Războiul Rece dintre sistemele econo- 
mice şi puterile lor politice, la marile conferințe de la Rio despre mediul 
înconjurător, de la Cairo despre familie, de la Beijing despre femei. Agenda 
nu mai este realitate, fiind obiectiv cuantificabilă şi conflictuală, dar poate 
mai dificilă sau, cel puţin, cu cea mai multă logică în ceea ce priveşte viața 
umană trăită conştient, împreună cu domeniile demnității umane, valori 
şi schimb cultural. 

Drept consecință, vedem acum relaţia dintre adevăr şi moralitate, într-ade- 
var, mult mai îmbogăţită. Nu mai este doar o problemă de corespondență la 
ceea ce este, ci de a lucra cu ceea ce este pentru a da o formă realității. In 
acest sens, umanitatea nu mai este doar ghidată să evite unele lucruri pen- 
tru că pot distruge ființa ca bun, ci, mai degrabă, aşa cum se poate observa 
în tradiţia islamică, omul este în slujba Dumnezeului creator, îndatorirea 
umană este de a continua procesul creaţiei, lucrând cu ea pentru a desco- 
peri binele care i-a fost dat, iar realizarea lui pentru ca acest bine să dea 
roade, toate acestea depind de acțiunea creatoare a omului. 

Dacă alăturăm acum subiectivitatea şi obiectivitatea, putem vedea cum 
are loc acest proces. 


4. Valorile 


Drama liberei auto-determinări, şi astfel, dezvoltarea persoanelor şi a so- 
cietatii civile, este fundamental o problemă a ființei, ca afirmare sau stare 
definitivă împotriva ne-fiintei descrisă în opera lui Parmenide, primul me- 
tafizician grec. Identic, aceasta este relaţia binelui pe care îl căutăm pe 
parcursul vieţii, pentru care supravietuim şi la care aspirăm. Binele se 


* Truth and Method, Crossroad, New York. 

manifesta in experienta ca obiect al dorintei, ca acel lucru la care ne gan- 
dim in absenta lui. Este, in mare, ceea ce face viata noastra completa; este 
acel ,,per-fect”, inteles in sensul etimologic ca ceea ce este realizat sau com- 
pletat pas cu pas. Deci, odata obtinut, nu mai este nici dorinta, nici gand, 
ci ne bucuram de el. Si acest lucru se reflecta in felul in care fiecare lucru, 
chiar şi o piatră, îşi are existența şi realitatea ei şi rezistă reducerii la ne-fiinta 
sau nimic. Tot ce putem face este să schimbăm sau să transformăm un 
lucru în altceva; nu-l putem anihila. La fel, o plantă sau un copac, în condi- 
tiile adecvate, se dezvoltă complet şi înfloresc sau dau roade. În sfârşit, un 
animal îşi protejează viata — prin forță, dacă este necesar — şi caută hrana 
necesară pentru a avea putere. La rândul ei, mâncarea, capabilă să con- 
tribuie la creşterea şi întreținerea unui animal, constituie un bun auxiliar 
sau un mijloc de existență pentru acel animal. 

În acest fel, lucrurile ca bunuri, adică realizând într-adevăr menținerea 
şi fiind capabile să contribuie la binele altora, constituie baza unui set de 
relaţii. Cum aceste relaţii sunt bazate atât pe perfecțiunea reală pe care o 
au lucrurile, cât şi pe perfecțiunea potentiala pe care o au în scopul în care 
sunt folosite, un bun este perfect atât pentru că este atractiv înainte de a fi 
obținut, cât şi pentru că este cauza împlinirii o dată ce a fost obţinut. Deci 
bunurile nu sunt arbitrare sau doar rodul unei imaginatii bogate; ci, mai 
degrabă, dezvoltarea completă a lucrurilor, dar şi tot ceea ce este necesar 
pentru a ajunge la ea. În acest sens ontologic sau obiectiv, toate ființele 
sunt bune din moment ce există şi pot contribui la perfecțiunea altora. 

Binele moral este un domeniu mai restrâns, deoarece cuprinde numai 
acțiunile libere şi responsabile ale omului. Are notată deasupra realitatea 
obiectivă a binelui ontologic, deoarece cuprinde acțiuni reale care sunt in 
relaţii distincte fata de perfecțiunea unuia sau a celorlalți — şi, într-adevăr, 
fata de universul fizic şi chiar fata de Dumnezeu. Astfel, multe modele 
posibile de acțiuni pot fi corecte obiectiv, deoarece promovează binele celor 
implicaţi, în timp ce altele, fiind inconsistente în relaţie cu binele real al 
persoanelor şi lucrurilor, sunt dezordonate sau greşit ordonate obiectiv. 
Aceasta este baza obiectivă pentru ceea ce este bun sau rău, din punct de 
vedere etic. 

Cu toate acestea, din moment ce sfera relaţiilor obiective este infinită, iar 
acțiunile noastre sunt singure, este necesar nu doar să alegem, în general, 
între bine şi rău, ci în fiecare caz în parte să alegem care dintre posibilită- 
tile nenumărate este cea corectă. 

Oricât de puţine sau limitate ar fi opțiunile, cât de responsabilă sau esen- 
tiala este o acțiune, depinde de cât de voită este de un subiect. De aceea, 
pentru a urma necesitatea domeniului acțiunii morale concrete, nu este 
suficient să examinăm doar aspectul obiectiv, adică natura lucrurilor 

implicate. Pe lângă aceasta, trebuie să considerăm acțiunea ca fiind în re- 
latie cu subiectul, mai exact, în relație cu persoana care, în contextul socie- 
tatii şi culturii ei / lui, apreciază binele acțiunii lui, o alege în favoarea altor 
alternative şi, în final, doreşte îndeplinirea acelei acţiuni. 

Termenul „valoare” are aici un sens aparte. A fost preluat din sfera 
economică, unde însemna cantitatea unui lucru pentru a avea o anumită 
valoare. Acest lucru se poate observa şi la cuvântul „axiologie”, a cărui ră- 
dăcină înseamnă „cântăreşte atât” sau „valorează atât”. Este nevoie de un 
conținut obiectiv — binele trebuie într-adevăr să „cântărească” şi să aibă o 
valoare; însă termenul „valoare” exprimă acest bine, în special, ca fiind în 
legătură cu o voință care să-l recunoască ca bun şi ca fiind doriti. Astfel, 
indivizi diferiți sau grupuri de persoane şi în diferite perioade de timp au 
seturi diferite de valori. Un popor sau o comunitate este sensibilă la, şi 
apreciază, un set distinct de bunuri sau, mai degrabă, stabileşte o scară 
diferită a gradelor de apreciere conform căreia preţuieşte bunuri diferite. 
Făcând astfel, delinează un anumit model între bunuri obiective fără limite, 
model care într-un mediu mai stabil ilustrează alegerile libere ale acelei 
comunități. 

Aceasta este topologia de bază a unei culturi; aşa cum a fost afirmat 
şi repetat de-a lungul timpului, se construieşte o tradiție sau moştenire 
despre care vom vorbi mai jos. De asemenea, se construieşte primul model 
şi prima clasificare a bunurilor sau a valorilor pe care oamenii le întâlnesc 
din primii ani şi în baza cărora interpretează relaţiile lor de dezvoltare. 
Persoanele tinere văd lumea prin lentile care par să fi fost create de familia 
şi cultura lor, şi configurate pentru a fi adecvate modelelor alegerilor acelei 
comunități de-a lungul istoriei — adesea în cele mai chinuitoare circum- 
stante. Asemenea unei perechi de ochelari, valorile nu creează obiectul, 
ci concentrează atenţia asupra unor anumite bunuri, mai mult decât asu- 
pra altora. Acesta devine factorul principal de orientare al vieţii afective 
şi emoţionale descrise de Scotts, Adam Ferguson şi Adam Smith, ca fiind 
inima societăţii civile. Cu timpul, el încurajează şi reîntăreşte anumite mo- 
dele de acțiune, care, la rândul lor, reîntăresc modele de valori. 

Prin intermediul acestui proces, un grup îşi stabileşte mijloacele prin 
care se luptă să înainteze sau, cel puţin, să continue să existe, îşi plânge 
eşecurile şi îşi sărbătoreşte succesele. Aceasta este lumea sperantelor şi 
temerilor unei persoane sau a unui popor, prin care, aşa cum a scris Platon 
în lucrarea Laches, vieţile lor au semnificație morală!!. Această lume este 
variată în funcție de numeroasele mijloace şi grupuri ce se mişcă în jurul 


1 Ivor LECLERC, „The Metaphysics of the Good”, Review of Metaphysics 35 (1981) 3-5. 
4 Laches, 198-201. 

acestora. Din moment ce acestea sunt în strânsă legătură şi interdependente, 
un model de scopuri şi mijloace sociale se dezvoltă ca acțiune de ghidare. La 
rândul lor, se dezvoltă şi capacităţile pentru acțiune sau virtuțile. 

Într-adevăr, Aristotel abordează această temă de la începutul eticii lui. 
Pentru a face logică dimensiunea practică a vieții noastre, este necesar să 
identificăm binele sau valoarea spre care ne conducem viața sau pe care o 
găsim satisfăcătoare. El numeşte această valoare fericire şi apoi porneşte 
sistematic pentru a vedea care scop poate fi cu adevărat satisfăcător. Testul 
lui nu este trecut de bunurile fizice sau onoruri, ci de cea care corespunde 
şi îndeplineşte cea mai mare capacitate a noastră — contemplarea celei mai 
înalte ființe sau a vieţii divine” 


5. Virtutile 


Martin Heidegger descrie un proces prin care „eu”-l acționează ca per- 
soană în domeniul acțiunii morale. Procesul constă în a trece dincolo de 
sine sau de a se elibera de simpla preocupare de sine şi proiectarea în afară 
ca o ființă a cărei proprie natură este de a împărți cu ceilalţi la care tine şi 
pentru care îşi face griji. În acest proces identificăm noi scopuri sau țeluri 
de dragul cărora trebuie îndeplinită o acțiune. În relație cu aceste țeluri, 
anumite combinaţii de posibilităţi, cu naturile şi normele lor, prezintă o im- 
portanță aparte gi, de aceea, încep să facă parte din peisajul lumii noastre 
de semnificație”. Libertatea devine astfel mai mult decât simplă spontane- 
itate, mai mult decât alegere, si chiar mai mult decât auto-determinare in 
sensul de a te determina singur să actionezi cum am descris mai sus. Acest 
lucru dă forma — fenomenologistii ar spune că constituie — lumii noastre ca 
ambient al deciziilor umane şi acțiunii dinamice. Astfel, ia naştere ordonarea 
socială complexă a grupurilor sociale care constituie societatea civilă. 

Acest proces de alegere si decizie deliberată transcende dinamismele so- 
matice şi psihice. În timp ce dimensiunea somatică este foarte reactivă, di- 
namismele psihice ale afectivității şi apetitului sunt în totalitate orientate 
spre bine şi atrase complet de un set de valori. Acestea, la rândul lor, evocă 
un răspuns activ din partea emoțiilor în contextul libertății responsabile. 
Însă în cadrul dimensiunii responsabilități întâlnim dimensiunea morală 
si socială a vieții. Deoarece, pentru a putea trăi împreună cu ceilalți, omul 
trebuie să ştie, să aleagă si, in sfârgit, să realizeze ceea ce conduce cu ade- 
vărat la binele lui şi al celorlalți. Astfel, persoanele şi grupurile de persoane 


12? Metaphysics, XII, 7. 

13 Gerald F. STANLEY, „Contemplation as Fulfillment of the Human Person”, în Persona- 
list Ethics and Human Subjectivity, vol. II of Ethics at the Crossroads, George F. McLean, 
ed., The Council for Research in Values and Philosophy, Washington, D.C. 1996, 365-420. 

trebuie să fie capabile să judece adevărata valoare a ceea ce urmează să fie 
ales, adică valoarea lui obiectivă, atât a lucrului în sine, cât şi în relație cu 
celelalte lucruri. Acesta este adevărul moral: a judeca dacă acțiunea face 
persoana şi societatea bună, în sensul împlinirii autentice individuale şi 
sociale, sau invers. 

În acest proces, deliberarea şi alegerea voluntară sunt necesare pentru 
exercitarea conştiinţei de sine şi a propriei guvernări. Prin hotărârea de 
a urma această judecată, omul este capabil să depăşească determinarea 
prin stimuli şi chiar prin valori culturale dobândite şi să le transforme, în 
schimb, în deschideri spre acțiune liberă în concordanţă cu ceilalți, pentru 
a da formă atât comunității din care face parte, cât şi mediului înconjurător. 
Acest lucru poate fi bun sau rău, în funcție de caracterul acțiunilor mele. 
Prin definiție, numai acțiunile bune din punct de vedere moral contribuie 
la împlinirea personală şi socială, mai exact, la dezvoltarea şi perfecționarea 
persoanelor în comunitate cu ceilalți. 

Această funcție a conştiinţei, ca judecată morală a omului, este cea care 
identifică caracterul binelui moral în acțiune. Astfel, libertatea morală este 
abilitatea de a ne urma conştiinţa. Această muncă a conştiinţei nu este o 
simplă judecată teoretică, ci exercițiul auto-posesiunii şi auto-determinării 
în acţiunile pe care le întreprindem. În acest fel, referința la adevărul mo- 
ral constituie simțul propriu al datoriei, pentru că acțiunea judecată ca 
fiind cu adevărat bună ar trebui să fie şi ceea ce ar trebui să facem. 

Când acest lucru este experimentat sau trăit, se dezvoltă modele de ac- 
tiuni ce devin obişnuite, în sensul că sunt repetate. Acestea sunt tipurile 
de activitate care ne sunt familiare; în exerciţiul lor, pe lângă dinamismele 
naturale coordonate care sunt necesare, căpătăm experienţă; şi cu prac- 
tica dobândim şi uşurinţă şi spontaneitate. Asemenea modele constituie 
influența de bază, continuă şi permanentă din viața noastră. De aceea, 
sunt considerate în mod clasic ca fiind indicatorii de bază la ceea ce viața 
noastră ca întreg se va alătura sau, aşa cum se mai spune adesea, „ceea ce 
va fi viața noastră”. După Socrate, termenul tehnic folosit pentru aceste 
speciale capacități dezvoltate este ,,virtuti” sau puncte forte. 

Dar dacă abilitatea de a ne urma propria conştiinţă şi, deci, de a ne 
dezvolta propriul set de virtuţi trebuie stabilită prin intermediul dinamis- 
melor interioare ale persoanei, această abilitate trebuie protejată şi pro- 
movată de realităţile fizice şi sociale în care trăim. Acesta este un drept 
de bază al persoanei — probabil Dreptul uman şi social cel mai important 
— pentru că numai astfel putem transcende dincolo de condiția noastră şi 
spera la împlinirea proprie. Promovarea acestui drept trebuie să fie o pre- 
ocupare de bază a oricărei ordini care se vrea democratică şi directionata 
spre binele poporului. 

6. Traditia culturala 


Împreună, aceste valori si virtuți ale unui popor alcătuiesc modelul vie- 
tii sociale prin care libertatea se dezvoltă şi se manifestă. Aceasta este 
„cultura”. Pe de o parte, termenul derivă din cuvântul latin ce înseamnă 
cultivarea pământului. Cicero şi alți autori latini l-au folosit pentru culti- 
varea sufletului sau a minţii (cultura animi), deoarece, aşa cum pământul 
fertil, când nu este cultivat, va produce doar vegetaţie dezordonată de o 
mică valoare, la fel, şi spiritul uman nu va ajunge la rezultatele dorite dacă 
nu este instruit sau educatit. Acest sens al culturii corespunde cel mai 
mult cu cel al termenului grec ,,educatie” (paidea) ca dezvoltare a carac- 
terului, gusturilor şi judecății, şi cu cel al termenului german „formare” 
(Bildung). 

Aici atenţia se concentrează asupra capacităţii creative a spiritului unui 
popor şi asupra abilității persoanelor de a lucra ca artişti, nu doar în sensul 
restrâns de a produce obiecte pur estetice, ci în sensul mai dezvoltat de a 
da formă tuturor dimensiunilor vieții, materială şi spirituală, economică şi 
politică, spre împlinire. Rezultatul este o viață completă, caracterizată de 
unitate şi adevăr, bunătate şi frumuseţe, şi astfel, având o semnificație şi 
o valoare foarte mare. Această capacitate nu poate fi învățată, deşi poate fi 
îmbogăţită prin educaţie; cercetările fenomenologice şi hermeneutice mai 
recente au arătat că, la baza ei, cultura este o reînnoire, o retrăire a origi- 
nilor printr-o atitudine de profundă apreciere’®. Ea ne conduce dincolo de 
sine şi de ceilalţi, dincolo de identitate şi diversitate, pentru a le înțelege 
pe ambele. 

Pe de altă parte, cuvântul „cultură” îşi poate avea originea în termenul 
civis (cetăţean, societate civilă şi civilizație)". Aceasta reflectă nevoia unei 
persoane de a aparține unui grup social sau comunităţi, pentru ca spiritul 
uman să producă rezultatele dorite. Punându-i la dispoziție persoanei re- 
sursele tradiţiei, tradita sau înțelepciunea din trecut, rezultat al spiritului 
uman, comunitatea facilitează înțelegerea. Imbogatind mintea cu exemple 
de valori identificate in trecut, persoana invata si este inspirata sa creeze 
ceva analog. Pentru G. E Klemm, acest sens mai obiectiv al culturii este 


MV. MATHIEU, „Cultura”, în Enciclopedia Filosofica, II, Sansoni, Firenze 1967, 207-210; 
şi Raymond WiLuiAMs, „Culture and Civilization”, în Encyclopedia of Philosophy, II, Mac- 
millan, New York 1967, 273-276, şi Culture and Society, London 1958. 

15 'TONNELAT, ,, Kultur”, in Civilisation, le mot et l’idée, II, Centre International de Syn- 
these, Paris. 

16 V, MATHIEU, ,,Cultura”, în Enciclopedia Filosofica, II, 207-210; şi Raymond WILLIAMS, 
„Culture and Civilization”, în Encyclopedia of Philosophy, II, 273-276, şi Culture and So- 
ciety, London 1958. 

11 V. MATHIEU, „Civiltă”, in Enciclopedia Filosofica, I, 1437-1439. 

parte a caracterului't. E. B. Tyler a definit-o clasic pentru ştiinţele sociale 
ca „întregul complex care include cultura, credința, arta, morala, legea, 
obiceiurile şi multe alte capacități şi tradiții necesare omului, în calitate de 
membru al societății”!*. 

În contrast cu cele spuse, Clifford Geertz s-a concentrat asupra semni- 
ficatiei tuturor acestora pentru un popor şi asupra felului in care acțiunea 
intenționată a oamenilor dă forma lumii in care ei trăiesc. Astfel, ştiinţei 
experimentale în căutare de legi, el contrastează analiza culturii ca ştiinţă 
interpretativă în căutare de sens”. Ceea ce se caută sunt produse de arta 
sau acțiuni, mai exact, fie că e vorba de „ridicol sau provocare, ironie sau 
mânie, snobism sau mândrie, lucruri care sunt spuse prin manifestarea 
acestor atitudini”?!. Acest lucru necesită atenţie asupra „universului ima- 
ginatiei în cadrul căruia actele lor devin semne”. În această perspectivă, 
Geertz defineşte cultura ca fiind mai degrabă „un model transmis de-a 
lungul istoriei, de semnificaţii sub forma unor simboluri, un sistem de con- 
ceptii intenționate exprimate sub forme simbolice prin mijloace prin care 
oamenii comunică, îşi perpetuează şi dezvoltă cunoştinţele şi atitudinile 
despre viață”. 

Fiecare întreg complex sau cultură este specific unui anume popor; o 
persoană care ia parte la această cultură se numeşte civis sau ,,cetatean” şi 
aparține unei civilizaţii. Pentru lumea greacă mai restrânsă în care s-a dez- 
voltat termenul, alții (extratereştri) erau cei care nu vorbeau limba greacă; 
erau numiţi barbaroi, pentru că limba lor suna mai mult ca un babel. Deşi 
la început acest cuvânt se referea doar la ceea ce nu era greacă, maniera 
negativă în care era exprimat s-a împânzit cu uşurinţă, poate şi reflectă, 
şi, cu siguranță, a favorizat o conotaţie axiologică negativă, care a devenit 
curând semnificaţia de bază a cuvântului „barbar”. Prin implicatia inver- 
să, a ataşat o conotație exclusivistă termenului ,,civilizatie”, astfel încât 
identitatea culturală a popoarelor a început să implice nu doar modele de 
simboluri gratioase pe care omul le întâlneşte şi le foloseşte în proiecte 
dezvoltate împreună cu alte persoane şi popoare, ci şi înstrăinare culturală 
între popoare. Astăzi, cum comunicarea se dezvoltă tot mai mult şi po- 
poare din ce în ce mai diferențiate intră într-o interacțiune şi dependență 
reciprocă tot mai mare, putem observa un efect nedorit al acestei conotaţii 


15 G. F KLEMM, Allgemein Kulturgeschichte der Menschheit, Leipzig, 1843-1852. 
1 E. B. TYLOR, Primitive Culture, VII, London 1871, 7. 

2 Clifford GEERTZ, The Interpretation of Cultures, Hutchinson, London 1973, 5. 
21 Clifford GEERTZ, The Interpretation of Cultures, 10. 

2 Clifford GEERTZ, The Interpretation of Cultures, 13. 

2 Clifford GEERTZ, The Interpretation of Cultures, 85. 

negative. Dezvoltarea unui sens mai putin exclusivist al culturii si civiliza- 
tiei trebuie să fie o prioritate. 

Dezvoltarea valorilor şi virtuţilor şi integrarea lor, la fel ca şi orice cul- 
tură de o anumită profunzime şi bogăţie, necesită timp, şi deci depinde 
de experiența şi creativitatea multor generații. Cultura care este trans- 
misă mai departe, sau tradita, ajunge să fie numită tradiție culturală; ea 
transmite bogăţia acumulată de popor în descoperirile lui, în reflectarea şi 
transmiterea celor mai adânci semnificaţii ale vieţii. Aceasta este tradiția 
în sensul sincronic ca manifestare a înțelepciunii. 

Acest sens al tradiţiei este foarte viu în comunităţile de la sat şi pre- 
moderne. Pare să fie cu totul altfel în centrele urbane moderne, fără îndo- 
ială, din cauza dificultăților întâlnite în formarea comunităților de viață 
active în marile centre urbane. Totuşi, procesul cumulativ de transmitere, 
ajustare şi aplicare a valorilor, ca şi cultura, de-a lungul timpului, nu este 
doar moştenire sau ceea ce este primit, ci şi creaţie nouă, deoarece este 
transmisă în moduri noi. Păstrarea tradiţiei, luată în acest sens activ, ne 
permite nu doar să descoperim adevărurile permanente şi universale pe 
care le-a căutat Socrates, ci şi să înțelegem importanța valorilor pe care le 
primim prin tradiţie şi să mobilizăm propriul nostru proiect activ de viata 
spre viitor. 


7. Geneza tradiţiei în comunitate 


Deoarece tradiția a fost uneori interpretată ca o ameninţare la adresa 
libertăţii personale şi sociale, esenţiale democraţiei, este important să ştim 
că tradiţia culturală este generată de viata liberă şi responsabilă a mem- 
brilor unei comunităţi sau societăţi civile şi permite generaţiilor următoare 
să-şi realizeze viața prin libertate şi creativitate. 

Autogeneza nu este mai caracteristică naşterii cunoaşterii decât este 
caracteristică naşterii persoanei. Constiinta omului se formează, nu cu si- 
nele, ci în relaţie cu ceilalți. În pântece, prima cunoştinţă este cea a bătăii 
inimii unei mame. După naştere, nou-născutul face parte dintr-o familie 
în cadrul căreia trăieşte în pace şi se dezvoltă. În cadrul familiei, în pri- 
mele săptămâni sau luni, îşi dezvoltă sau nu aptitudinile fundamentale de 
încredere care îl încurajează sau nu mai târziu să-şi dezvolte capacităţile 
pentru viitoarele relaţii sociale. Aici are parte de grijă şi preocupare fata 
de ceilalți, independent de ceea ce ei fac pentru el, achiziționează limbajul 
şi sistemul de simboluri cu care va conceptualiza, comunică şi înțelege”. 
Aşa cum o persoană se naşte într-o familie de care el sau ea depinde toată 


24 John Caputo, „A Phenomenology of Moral Sensibility: Moral Emotion”, în George 
E McLean - Frederick ELROD, ed., Philosophical Foundations for Moral Education and 


ADEVAR, BINE SI MORALITATE 121 


viata, întreținere, protecție şi dezvoltare, şi înțelegerea ei se dezvoltă in 
comunitate. Ca persoane ne naştem într-o familie şi într-o vecinătate în 
cadrul căreia învăţăm şi trăim în armonie. 

La fel, prin etapele diferite ale dezvoltării unei persoane, aşa cum cercul 
comunității acesteia se extinde în vecinătate, şcoală, munca şi recreatie, 
ea ajunge să învețe şi să răspundă personal şi pasional la interpretarea 
realităţii şi la o serie de modele de valori. Fenomenologistul vede această 
viata în cadrul diferitei societăți civile ca pe o nouă sursă de înțelepciune. 
De aceea, decât să ne îndepărtăm de viaţa de zi cu zi pentru a contempla 
idei abstracte şi fără substanţă, locul pentru a descoperi semnificaţie este 
în viata trăită în familie şi progresiv în cercuri sociale mai mari in care ne 
integrăm cu timpul. 

Dacă ar fi totuşi vorba doar despre o problemă de comunitate, am putea 
limita totul doar la prezent, fără vreun loc pentru tradiție, drept ceea ce 
este „transmis mai departe” de la o generaţie la următoarea. De fapt, pro- 
cesul judecății şi al erorii, al continuei corectări şi alăturări la dezvoltarea 
sensului demnității umane şi al scopului unui popor constituie un fel de 
laborator pentru învăţarea şi testarea generaţiilor viitoare. În acest labo- 
rator al istoriei, punctele forte ale numeroaselor priviri în interior, asupra 
modelelor de comportament, pot fi identificate şi reîmputernicite, în timp 
ce deficiențele sunt corectate progresiv sau eliminate. Pe linie orizontală, 
învăţăm de la experiență ce promovează şi ce distruge viata şi, după cum 
este necesar, facem schimbări pragmatice. 

Dar chiar şi acest limbaj rămâne prea abstract, prea limitat la metodă 
sau tehnică, prea unidimensional. În timp ce tradiția poate fi descrisă în 
general şi la un anumit punct în termeni de mecanisme de feed-back şi poate 
părea să arate doar cum să ne descurcăm în viata de zi cu zi, noi vorbim, 
de fapt, despre acte libere, expresia angajamentului pasional uman şi al 
sacrificiului uman ca răspuns la pericolul concret, la alianțe de construire 
şi reconstruire a familiei şi construirea şi apărarea naţiunii. Mai mult, 
această înțelepciune nu este doar o problemă de simple ajustări tactice 
la îngrijorări temporare; priveşte mai mult semnificaţia pe care suntem 
capabili să o dăm vieții şi pe care dorim să o obținem prin toate aceste 
ajustări de-a lungul mai multor generații, de exemplu: ce lucruri merită 
într-adevăr să luptăm pentru a le obţine şi modelul de interacțiune socială 
în cadrul căruia putem trăi această experiență din plin. Rezultatul acestui 
proces extins de învățare şi angajare constituie conştiinţa noastră, a bazelor 
pentru deciziile din care se formează istoria. 


Character Development: Act and Agent, The Council for Research in Values and Philosophy, 
Washington, D.C. 1992, 199-222. 

Acest proces ne situeaza dincolo de planul orizontal al diferitelor epoci 
ale istoriei si ne indreapta atentia vertical spre bazele lui, si astfel, spre 
bazele valorilor pe care umanitatea, in diversele circumstante, incearca sa 
le realizeze”. Aici căutăm baza absolută a sensului şi valorii despre care a 
scris Iqbal. Fără ea, totul este relativ în ultimă instanță doar la o reţea de 
consum, apoi insatisfactie şi, în final, dezorganizare şi plictiseală. 

Impactul convergentei experienței şi reflectiei cumulative este mărit de 
elaborarea lui graduală în muzică şi ritualuri, ca şi de configurația imagi- 
nată în lucrări epice extraordinare, cum sunt ,,Iliada” şi „Odiseea”. Toate 
conlucrează pentru a forma o cultură care, ca un mare mijloc de telecomu- 
nicatie, dă formă, intensifică şi extinde gama şi penetrarea sensibilităţii 
noastre personale, deciziei libere şi grijii reciproce. 

Deci tradiția nu este, spre deosebire de istorie, pur şi simplu, ceea ce s-a 
întâmplat până în acest punct, fie rău sau bun. Este ceea ce este semnifi- 
cativ pentru viata umană: este ceea ce s-a văzut în timp şi în experiența 
umană ca fiind necesar şi adevărat pentru viata omului. Conţine valorile 
în slujba cărora strămoşii noştri şi-au luat primul angajament pasional în 
circumstanțe istorice specifice şi pe care apoi le-au revizuit, rectificat şi 
transmis progresiv generațiilor următoare. Cuprinsul unei tradiții, expri- 
mat în opere literare şi prin toate aspectele culturii, se prezintă ca fiind 
fundaţia pe care poate fi construit caracterul personal şi societatea civilă. 
Constituie o sursă bogată din care pot fi extrase mai multe teme, cu condiția 
să fie acceptat şi îmbrăţişat, afirmat şi cultivat. 

Astfel, nu din cauza inertiei noastre personale sau a voinței arbitrare a 
strămoşilor noştri ne oferă cultura un model sau exemplu. Din contră, im- 
portanta tradiției derivă atât din caracterul cooperant al învățării din care 
extragem înțelepciunea din experiență, cât şi din actele libere cumulative 
de angajare şi sacrificiu, care au definit, apărat şi transmis mai departe în 
timp viata de cooperare a comunităţii ca societate civilă”. 

În ultimul timp, tradiția face punte de legătură între filozofia antică 
greacă şi societatea civilă de astăzi. Aduce darurile divine ale vieţii, sensului 
şi dragostei, descoperite pentru a înfrunta provocările vieţii civile de-a lun- 
gul anilor. Reprezintă atât drumul înapoi spre originile lor, în acel arché ca 


23 H.-G. GADAMER, Truth and Method, Crossroads, New York 1975, 245-253. 

25 H.-G. GADAMER, Truth and Method, 245-253. Gadamer a pus accentul pe cunoştinţă ca 
fiind baza tradiţiei în contrast cu cei care o percepeau peiorativ ca rezultatul voinței arbi- 
trare. Este important să alăturăm cunostintei actele libere care, de exemplu, duc la naşterea 
unei națiuni şi dau formă atitudinilor şi valorilor generaţiilor următoare. Ca exemplu am 
putea vedea impactul continuu pe care l-a avut Magna Carta prin Declaraţia de Indepen- 
denta asupra vieții Americii de Nord, sau impactul Declaraţiei Drepturilor Omului asupra 
vieţii naționale a multor state. 

exercițiu al existenței libere, personale şi responsabile, cât şi sursa divină a 
acestuia, şi drumul înainte spre scopul divin, drumul spre Alfa şi Omega. 


8. Valori spirituale şi progres social 


Începând din zilele fabuloase ale anticei căi de comerţ care lega China 
şi Vestul lumii, în timpul Imperiului Roman, şi care traversa deşerturile 
Asiei, Asia Centrală este considerată răscrucea lumii - balanța delicată 
dintre Est şi Vest. Numeroase mari civilizații au fost provocate acolo să 
joace acest rol: zoroaştri, creştini, islamici, marxişti. În prezent, noile state 
din această regiune se confruntă cu nevoia de a-şi asuma acest rol într-un 
context ce a devenit deodată global. 

Este o provocare ce produce confuzie: este necesar să se evite pierderea 
moştenirii de civilizație rămasă de la generaţiile trecute, şi totuşi, să creeze 
o identitate clară şi fermă, care să deosebească aceste națiuni de Rusia, 
la Nord; să retrăiască rădăcinile islamice ale identităţii lor, dar fără să 
se afunde sau să cadă pradă unui fundamentalism ce ar putea împiedica 
progresul; să-şi dezvolte baza economică, însă nu cu costul unei noi sclavii; 
şi, în final, să-şi ia locul politic în lume, însă să-şi păstreze şi să promoveze 
independența lor. 

Pornind de la o economie centralizată spre una mai deschisă, naţiunile 
Asiei Centrale sunt angajate nu doar în balansarea tuturor marilor puteri 
din lume, ci şi în integrarea lor într-un tot nou şi viabil. În acest sens, este 
în joc viitorul civilizației. 

Într-adevăr, progresul uman va fi posibil doar în măsura în care aceste 
popoare vor fi capabile să găsească mijloace menite să inspire cu valori ele- 
mentele lor disparate, astfel încât să promoveze atât demnitatea persoanei 
umane, cât şi coeziunea socială şi cooperarea între popoare. Această provo- 
care a zilelor noastre îşi are punctul focal în Asia Centrală. 

Profesorul S. Shermukhamedov ne oferă o descriere excelentă a culturii 
spirituale. Aceasta este 


sistemul în care sunt reflectate valorile societății umane şi ale umanităţii, în- 
carnate şi cuprinse în nevoile, dorințele, interesele, speranţele, credințele şi 
convingerile lor. Aceasta este lumea emoţiilor, senzatiilor, aspirațiilor, perspec- 
tivelor, vointelor, impulsurilor şi acțiunilor, aşa cum sunt cuprinse în lumea in- 
ternă a omului şi realizate prin interacțiunea dintre societate şi natură, în care 
omul este subiect al valorilor naționale şi comune. Omul este cea mai prețioasă 
valoare şi viata lui, bunătatea, interesele, armonia sunt scopurile societăţii. 


Aceste cuvinte reflectă o schimbare importantă ce are loc în cultura 
contemporană. 

Mai inainte, de fapt, din timpul trio-ului marilor filozofi greci Socrate, 
Platon şi Aristotel, gândirea a mers într-o direcție obiectivista. Preocu- 
parea era îndreptată mai mult asupra felului în care erau lucrurile, decât 
asupra persoanei umane ce le cunoaşte şi le foloseşte. Această orientare a 
fost ridiculizată la începutul timpurilor moderne care au ajuns astfel să fie 
caracterizate de rationalism. 

Deci faptul că în prezent noi ar trebui să fim conştienţi nu numai de 
realizarea acestei orientări, ci şi de limitările felului în care aceasta ne-a 
ţinut captivi, devine un moment epic. Astăzi, grijile atât de corect subliniate 
de profesorul Shermukhamedov au ieşit la suprafață. Acestea nu sunt re- 
flectate numai în noua libertate din Asia Centrală şi în noile speranţe şi 
aspirații ale acestui popor. 

Acest lucru ne oferă direcţia cercetării noastre mai departe în natura 
civilizației spirituale, în fundaţiile ei şi a importanţei ei pentru progresul 
social. 

Una dintre cele mai importante caracteristici ale persoanelor şi socie- 
tatilor umane este capacitatea lor de dezvoltare şi creştere. Ne naştem cu 
puteri nesfârşite şi nelimitate de cunoştinţă şi iubire. Viaţa constă în dez- 
voltarea, formarea şi exercitarea acestor capacități. Dat fiind caracterul 
comunitar al dezvoltării şi învăţării umane, dependența de alții nu este 
naturală — ci chiar contrariul. În cadrul, ca şi în afara, grupurilor noastre 
sociale depindem de alte persoane, deoarece au capacități de care noi, ca 
indivizi şi comunităţi, avem nevoie pentru dezvoltarea noastră, propria 
noastră realizare şi împlinire. 

Această dependenţă nu este o problemă de supunere a noastră în fața 
voinței celorlalți, ci se bazează pe excelența comparativă a unor dimensi- 
uni — fie ea aptitudinea doctorului de a vindeca sau vederea omului înțelept 
şi judecata lui în probleme care necesită înțelegerea profundă. Această ca- 
litate a oamenilor înţelepţi în comunitate nu este ceva de care se folosesc 
în mod fraudulos sau cu care sunt înzestrați arbitrar; este, mai degrabă, 
bazată pe capacităţile lor, ei fiind recunoscuți în mod liber şi rezonabil de 
ceilalți. 

Mai departe, nu este vorba despre o lege universală impusă de sus şi re- 
petată uniform în termeni univoci. Mai degrabă, este o problemă de învățare 
organizată de componenții unei societăţi civile, fiecare cu preocupările lui 
personale şi fiecare în relație cu ceilalți printr-un raport de subsidiaritate. 

Toate acestea - rolul comunităţii în învăţare, contribuţia experienței 
istorice extinse în ceea ce priveşte axele orizontale şi verticale ale vieții şi 
semnificației, şi îngrădirea dependenței în competenţă — se combina pen- 
tru a înzestra tradiția cu autoritate pentru vremurile următoare. Acest 

lucru este diferit in functie de diversele componente ale traditiei si inter- 
relationarii lor. 

Avem motive să credem că tradiţia nu este o magazie pasivă de materiale ce 
aşteaptă, pur şi simplu, cercetătorul, ci că cuprinsul ei de autentică inte- 
lepciune joacă un rol normativ pentru viata în următorii ani. Pe de o parte, 
fără un astfel de referent normativ, prudenta ar fi la fel de relativistă şi 
fără efect ca acțiunea musculară fără o substructură scheletică. Viaţa ar fi 
o simplă problemă de compromis şi acomodare în orice condiţii, fără vreun 
sens al valorii fie a ceea ce este compromis, fie a lucrului pentru care este 
compromis. Pe de altă parte, dacă factorul normativ ar fi doar în viziunea 
transcendentală sau abstractă, rezultatul ar fi golit de conținut existențial. 

Faptul că oamenii, oricât de diferiţi ar fi din punct de vedere cultural, nu 
rămân indiferenți în fata fluxului de evenimente, ci dezbat — chiar cu tărie 
— asupra direcției schimbării potrivite pentru comunitatea lor, reflectă ca 
orice umanism este comis activ pentru realizarea unui simț al perfecțiunii 
comune — dacă este general. Fără acesta, chiar şi conflictul ar fi imposibil, 
deoarece nu s-ar realiza nici o intersectare de poziţii divergente şi, deci, 
nici o dezbatere sau vreun conflict. 

De-a lungul istoriei, comunităţile descoperă viziunea care transcende 
timpul, dar şi directioneaza viata noastră spre toate timpurile - trecut, 
prezent şi viitor. Conţinutul acestei viziuni este un set de valori care, prin 
plinătatea şi armonia măsurii lor, arată calea spre formarea umană matură, 
şi astfel, orientează viața”. O asemenea viziune este istorică, deoarece se 
prezintă în viața unui popor în timp. Este şi normativă, deoarece oferă 
bazele de judecată pentru epocile istorice trecute, opțiunile prezentului şi 
posibilitățile viitorului; prezintă un mod potrivit de a păstra acea viata in 
timp. Ceea ce începe să reiasă este felul în care Heidegger abordează Fi- 
inta şi caracteristicile ei de unitate, adevăr şi dreptate, bunătate şi iubire. 
Acestea nu sunt simple idei fără conţinut, ci temelia, ascunsă sau învăluită 
cum era, care erupe în timp prin intermediul vieții conştiente personale şi 
de grup ale ființelor umane libere de-a lungul istoriei. Văzut în această lu- 
mină, procesul cercetării umane, dezbaterea şi decizia — astăzi numită de- 
mocratie —, devine mai mult decât o metodă de a conduce afacerile umane; 
este felul dezvoltării ființei în timp, realitatea exactă a vieţii persoanelor 
şi societăților. 

Moştenirea culturală sau tradiția unui popor constituie o specificare a 
sensului general al ființei sau perfecțiunii, dar nu ca şi cum ar fi distan- 
tata cronologic în trecut, şi astfel, fiind necesară aducerea ei în lumină 


21 Toward a Rational Theory of Tradition”, în K. Popper, Conjectures and Refutation: 
The Growth of Scientific Knowledge, Routledge and Keegan Paul, London 1963, 254. 

prin intermediul vreunui mijloc artificial. Mai degrabă, ființa şi valorile ei 
trăiesc şi acționează în viata tuturor celor pe care îi inspiră şi îi judecă. În 
forma ei sincronica de-a lungul timpului, tradiția este dimensiunea fara 
sfârşit a istoriei. În loc să ne gândim că o reconstruim, ar fi mai potrivit 
să spunem că îi apartinem — aşa cum şi ea ne aparține nouă. Atunci tra- 
ditiile sunt, de fapt, comunităţile finale ale eforturilor omeneşti, in care 
viata şi înțelegerea umană sunt implementate, nu de acțiuni subiective 
individuale şi izolate — descrise de Gadamer ca scântei în circuitele închise 
sau conştiinţa personală —, ci de situarea noastră într-o tradiție. Făcând 
legătura între prezent şi trecut, tradiția permite grupurilor ce alcătuiesc 
societatea civilă să determine direcția specifică a vieților lor şi să mobilizeze 
angajamentele consensuale şi reciproce, pe baza cărora adevărata viată de 
comunitate progresivă este construită”. 

La fel, şi invers, sensul binelui şi al valorii, care se manifestă în experi- 
enta trăită, concretă a unui popor de-a lungul istoriei lui şi care constituie 
moştenirea culturală, este cel ce permite societăţii, la rândul ei, să-şi eva- 
lueze propria viata pentru a urmări apoi binele adevărat şi să evite ceea 
ce poate distruge societatea. În absenţa tradiției, evenimentele prezente 
ar fi simple fapte urmate apoi de altele care să le contrazică. Valurile ce 
urmează unor asemenea întâmplări contrarii ar constitui o istorie scrisă 
în termeni violenti. Acest lucru, la rândul lui, ar putea fi minimalizat doar 
de vreo abstracţie utopică construită pe limitările reductiviste ale rationa- 
lismului modern. O asemenea eliminare a tuturor expresiilor libertăţilor 
democratice este arhetipul coşmarului modern. 

Toate acestea sunt într-un contrast clar cu moştenirea sau tradiția unui 
popor ca expresie bogată cumulativă de semnificație dezvoltată de un popor 
de-a lungul timpului până la un punct de perfecțiune normativă şi clasică. 
Exemplificat arhitectural într-un Panthenon sau un Taj Mahal, se întru- 
chipează într-un Confucius sau Gandhi, un Bolivar sau Lincoln, un Martin 
Luther King sau o Maica Tereza. Numite în mai multe feluri, „personali- 
tati carismatice” (Shils)%, „indivizi paradigmatici” (Cua)*" sau caractere ce 
au îmbinat rolul şi personalitatea în oferirea unui ideal cultural sau moral 
(MacIntyre), ei depăşesc simplele fapte istorice. Ca universalii concrete, ei 
exprimă prin modelele variate ale societăţii civile acea armonie şi plinătate a 


% Toward a Rational Theory of Tradition”, 245. 

2 „Toward a Rational Theory of Tradition”, 258. 

30 Edward Suits, Tradition, University of Chicago Press, Chicago 1981, 12-13. 

31 Dimensions of Moral Creativity: Paradigms, Principles and Ideals, Pennsylvania Sta- 
te University Press, University Park 1978. 

32 After Virtue, 29-30. 

perfecțiunii care este, în acelaşi timp, clasică şi istorică, ideală şi personală, 
inaltatoare şi care pune în mişcare — într-un cuvânt, eliberatoare. 

Nu întâmplător mi-au venit spontan în minte ca exemple fondatorii ma- 
rilor tradiţii religioase. Desigur, nu pentru că oamenii nu ar forma sau nu 
pot forma grupurile componente ale societăţii civile în baza preocupărilor 
lor concrete pentru educaţie, ecologie sau viata. Însă motivaţia lor în a 
face acest lucru ca persoane umane merge dincolo de pragmatic, scopurile 
externe spre angajamentul social intern, care în cele mai multe culturi este 
bazat pe religie. 

Atunci este necesar să privim la natura tradiţiilor culturale, fiind consti- 
tuite din libertatea ce formează valori, virtuţi şi tradiţie şi spre hermeneu- 
tici din moment ce aceştia pot fi interpretati într-o manieră progresivă. 

În aceasta găsim cele trei dimensiuni ale adevărului, cea obiectivă, care 
priveşte ceea ce este şi ceea ce presupune modul în care ar trebui să actio- 
năm, a doua subiectivă, care ne permite să apreciem răspunderea noastră 
proprie, umană, pentru a da forma locului unde ne aflăm şi vieţii, ca lu- 
cruri bune. 

Însă, dincolo de acestea două, dimensiunea metafizică şi religioasă a 
conştiinţei ne ajută să vedem ce este efortul personal într-adevăr, şi anume, 
continuarea creaţiei în care prin a fi noi înşine ceea ce suntem impartim 
adevărul şi bunătatea cu şi ca ființe limitate. Este gloria şi provocarea 
omului faptul că numai el din toată creația poate înțelege acest lucru şi se 
poate alătura liber şi responsabil ca slujitor al lui Dumnezeu spre a duce la 
împlinire însăşi opera creaţiei. El nu face acest lucru singur, ci ca membru 
al comunităţilor umane, din care fiecare şi-a dezvoltat cultura prin inter- 
mediul căreia această sarcină este înțeleasă şi oamenii sunt mobilizați să 
răspundă. Astăzi acest lucru a devenit într-adevăr o sarcină globală. Mora- 
litatea pe care o promite viitorul cu sonoritatile tuturor. În principal, acest 
fapt pune provocarea adevărului şi moralității într-o lumină nouă, atintita nu 
asupra negativismului minciunii, nedreptatii, corupţiei şi răului, ci asupra 
adevărului şi dreptăţii, creativităţii şi împlinirii. 

Dacă privim la noi în lumea de astăzi, putem vedea multe lucruri ce 
sunt într-adevăr rele, dar putem descoperi şi frumuseţea naturii în înflori- 
rea copacilor primăvara, în arhitectura marilor oraşe care oferă protecția 
şi întreținerea populațiilor, şi structurile sociale care, în timp ce nu sunt 
perfecte şi uneori chiar aplecate asupra distrugerii, totuşi încurajează coo- 
perarea umană în căutarea binelui. Acesta este un angajament al adevăru- 
lui, atât ştiinţific, cât şi uman, în căutarea binelui ca moral, în sensul crea- 
tiei bunului comun. Ca artişti angajaţi în crearea viitorului nostru. Acesta 
este lucrul pe care trebuie să-l urmărim cu puterea maximă a înțelepciunii 
umane şi speranţei creative. 


O VIATA ADEVARATA SAU O PROPOZITIE ADEVARATA 


Dr. Dr. Gabriela BLEBEA NICOLAE 
Universitatea Ottawa, CIRCEM 


Acest text este dedicat celor care nu au trădat in timpul comunismului. 
Celor care nu şi-au denunțat semenii. Celor care au preferat o viata adeva- 
rată unei propoziții adevărate. 

Înaintea oricărei analize, trebuie să subliniez, deşi intuitiv poate fi uşor 
de înțeles care mi-a fost intenţia, că viață adevărată înseamnă aici viață 
bună, corectă din punct de vedere moral, iar propoziţie adevărată înseamnă 
aici propoziție nemincinoasă (şi nu propoziție ne-eronata). 

Relaţia de disjunctie, ca cea enunțată în titlul acestui text, între o propo- 
zitie adevărată şi o viata adevărată este de neconceput pentru o întreagă tra- 
ditie filozofică ce vede în propoziția mincinoasă, ca să dau doar un exemplu 
clasic, o duplicitate care împiedică integritatea unei persoane pentru că 
antrenează contradictia logică a unei gândiri, indiferent cât de generoase 
pot fi intenţiile ei imediate (Kant). 

Textul meu nu-şi propune să contrazică relația conjunctiva între o pro- 
poziție adevărată şi o viata adevărată, ci doar să vadă în ce măsură o viata 
adevărată este absolut dependentă de condiţia veridicitatii. Altfel zis, spu- 
nerea adevărului este condiția necesară unei vieți adevărate? Întrebarea 
de față, oricât de naivă şi simplistă ar putea părea, mai cu seamă după 
referirea la Kant, este născută din dramatismul prin care experiența co- 
munismului a impus practica delatiunil. În urma acestei experiențe, mă 
pot legitim întreba dacă delatiunea, însemnând o informare, o spunere 
a adevărului, poate fi acceptabilă moral chiar şi atunci când este pusă în 
pericol viața unei persoane inocente? Sau, cu alte cuvinte, este spunerea 
adevărului oricând şi oricum condiţia unei vieţi corecte din punct de vedere 
moral? 

În mod tradițional, considerăm anumite răspunsuri, printre care cele 
ale sfântului Augustin, ale sfântului Toma de Aquino şi ale lui Kant, ca 
fiind răspunsuri afirmative la această întrebare. Sustinem, de obicei, într-o 
interpretare care a făcut carieră şi pe care conventional o numim deonto- 
logie, că adevărul trebuie spus indiferent de consecințele lui. Argumentăm 
insistând pe imperfectiunea minciunii, pe incapacitatea ei de a asigura efectul 
scontat şi, mai ales, pe imposibilitatea de a universaliza regula minciunii. 
Facem, în felul acesta, o conversie între a nu minţi şi a spune adevărul. 
Altfel spus, dacă acceptăm că minciuna este un rău, ne simțim, cel putin 

logic, obligați să acceptăm că spunerea adevărului este un bine. Acest fel 
de a gândi în oglindă, chiar dacă foarte răspândit, nu acoperă toată argu- 
mentarea în favoarea spunerii adevărului. Uneori, rareori!, demonstrația 
obligativitatii spunerii adevărului se face direct, având doar în plan secund 
minciuna. În acest caz (mă refer mai cu seamă la textul lui Kant - „Un 
pretins drept de a minti”'), angajarea fata de adevăr are semnificația unei 
angajări contractuale în care veridicitatea funcționează ca o obligație sina- 
lagmatică valabilă atâta vreme cât funcționează pactul social. Fidelitatea 
fata de acest acord întemeietor devine condiţia necesară tuturor celorlalte 
contracte, a tuturor drepturilor, a vieţii în colectivitate, în ansamblul ei. 
Spus altfel, fugarul trebuie denunțat ca o probă a încrederii in corectitu- 
dinea justitiara, căci altfel „toate drepturile fondate pe contracte devin ca- 
duce, îşi pierd toată forța”?. Ar trebui, în felul acesta, să justificăm respon- 
sabilitatea față de o faptă prin fidelitatea față de un imaginat pact social 
originar, un pact contradictoriu în raport cu o realitate plină de nedreptati şi 
abdicări contractuale punctuale nepedepsite. La fel de neacoperită intuitiv ca 
şi respectarea pactului originar este o prezumție corelativă, respectiv că părțile 
contractuale sunt egale, nediscriminatoriu participante şi beneficiare. 
Regimurile totalitare sunt ilustrative pentru o astfel de încălcare a pac- 
telor sociale şi, de aceea, mult mai aproape de intuiţia noastră este, zic eu, 
imaginea unei lumi guvernate de „legea subordonării”, o lume construită 
în algoritmul puterii, de unde şi necesitatea unei morale în termenii ata- 
cului şi apărării, ai dominării şi supunerii, termeni reductibili, evident, 
doar pentru una dintre parti, la tema supraviețuirii, fie ea fizică sau psi- 
hică?. Tocmai această înțelegere diferită a lumii impune, cred eu, o intele- 
gere diferită a obligativitatii spunerii adevărului. Altfel spus, dacă mizăm 
pe ordinea lumii, prin spunerea adevărului, ne obligăm să recunoaştem 
această ordine. Dacă ce ne izbeşte este nedreptatea acestei lumi, cred că 
putem presupune că, prin nespunerea adevărului, ne propunem să-i redu- 
cem imperfectiunea’‘. In felul acesta, in primul caz, vointa premergatoare 
nespunerii adevărului face o alegere pentru un act accidental contradicto- 
riu fata de esența lumii, in cel de al doilea caz, face o alegere pentru un act 
de îndreptare, ceea ce înseamnă, în alti termeni, că recunoaşte necesitatea 


1 Immanuel KANT, Uber ein vermeintes Recht aus Menschenliebe zu lügen (1797), trad. 
franceză de Francoise Proust: Théorie et pratique; Un pretendu droit de mentir par huma- 
nité; La fin de toutes choses et autres textes, Flammarion, Paris 1994. 

2 Immanuel KANT, Théorie et pratique..., 101. 

° Tradiţia hobbesiană e elocventă în acest sens. 

1 Las la o parte cazul în care, în ciuda recunoaşterii dezordinii din lume, nu vrem ca prin 
nespunerea adevărului să contribuim la sporirea acestei dezordini. El mi se pare mai puţin 
plauzibil intuitiv în raport cu autorizarea nespunerii adevărului ca mijloc de îndreptare a 
unei lumi în care „adevărul” este folosit împotriva omului. 

nespunerii adevărului. Aşadar, de la imperfectiunea lumii poate fi doar 
un pas până la firescul ce caracterizează nespunerea adevărului in abor- 
dările psihologice şi sociologice din ultima vreme’. Într-o lume nedreaptă 
şi ostilă, nespunerea adevărului, spun aceste teorii, ne protejează. Tema 
nespunerii adevărului se mută astfel dintr-un pre-spatiu interesat să dea 
întemeiere morală unei decizii într-un post-spatiu al cărui rol este de a o 
constata şi descrie. 

Persistând să nu vorbesc exclusiv despre minciună, deşi ea este per- 
manent în umbra acestui subiect, am să reformulez o întrebare specifică 
problematicii minciunii şi am s-o pun în termenii nespunerii adevărului. 
Am să mă întreb cum se pot conjuga într-un fel coerent atitudini atât de 
diferite fata de spunerea sau nespunerea adevărului? Altfel zis, cum se 
face că, deşi nu spunem întotdeauna adevărul şi numai adevărul, vrem să 
ştim adevărul ca pe o libertate de a alege, chiar dacă alegerea presupune 
suferință, deceptie. Cum se face că, deşi găsim deseori oportun moral să as- 
cundem adevărul, îi discredităm pe cei care o fac? Trebuie să mărturisesc 
că aş fi renunțat la aceste întrebări la care un prim răspuns ar fi constat 
în dubla măsură, dacă nu le-aş fi considerat un necesar preambul pentru 
intrebarea-,,cheie” a textului meu, respectiv: Cum se face că, deşi, in gene- 
ral, îi detestăm pe cei care nu spun adevărul, îi dispretuim (sau, cel putin, 
eu îi dispretuiesc) pe cei care în timpul comunismului „au spus adevărul” 
când au denunțat fata de ,,autoritati” că vecinul asculta un post de radio 
interzis, că avea rude în străinătate, că citea o carte subversivă, că mergea 
la biserică de sărbători, că a spus sau n-a spus ceva anume? 

Pentru cei obişnuiţi cu abordările morale contemporane, ar părea nor- 
mal să răspund la întrebările pe care tocmai le-am pus, în termenii uzi- 
taţi ai intenției şi scopului, ai consecinţelor şi beneficiilor, ai drepturilor 
şi contractelor. N-am să aleg nici una dintre posibilitățile de analiză pe 
care le propune gândirea sistematizată sub etichetele deontologiei (deşi 
la aceasta am făcut referire prin cele câteva cuvinte care privesc gândirea 
lui Kant), contractualismului sau consecintialismului (ca să nu dau de- 
cât câteva exemple de astfel de abordări posibile într-o asemenea analiză), 
ci am să aleg textul sfântului Augustin (Mendacio şi Contra mendacium) 
ca sursă de reflecţie asupra unor necesare distincţii terminologice pentru 


5 Pe tema aceasta e o întreagă literatură. N-am să citez decât două dintre cărțile pe care 
le-am parcurs şi care mi se par cele mai elocvente pentru acest subiect. Ele sunt: Caroline 
SARNI — Michael Lewis, ed., Lying and Deception in Everyday Life, The Guilford Press, 1993; 
J. A. Barnes, A Pack of Lies- Towards a Sociology of Lying, Cambridge University Press, 1994. 


O VIATA ADEVARATA SAU O PROPOZITIE ADEVARATA 131 


ceea ce înseamnă raportul între o propoziție adevărată şi o viata adevărată 
în cazul particular al delatiunii®. 

„Omul este responsabil nu numai de ceea ce face el însuşi, dar şi de ceea 
ce el consimte să se facă””, ar fi fost argumentul meu împotriva delatiunii. 
Doar că, pentru Augustin, el este tocmai un argument în favoarea delatiunii. 
Eu aş fi spus: mai bine să nu spui adevărul decât să consimti la uciderea 
unei vieți inocente. Augustin spune, din contră, să spui adevărul chiar dacă 
astfel condamni o viata inocentă. Diferenţa importantă dintre interpreta- 
rea mea şi textul sfântului Augustin este ca, prin crima consimtita, Au- 
gustin înțelege, în acest citat, că propria noastră viata ar fi pusă în pericol, 
or, eu mă refer, în principal, la viața altcuiva, fără să exclud posibilitatea 
ca propria noastră viata să fie obiectul acelei crime. Argumentatia lui Au- 
gustin, care este formulată în termenii minciunii, urmează următorii paşi: 
Chiar dacă prin minciună ne-am putea salva viața, nu facem altceva decât 
să transferăm în sarcina noastră răul pe care altul l-ar face, absolvindu-l 
pe acesta din urmă de un păcat, respectiv de o crimă, dar încărcându-ne pe 
noi înşine cu povara unui rău, aşa cum este minciuna. Refuzând să mintim, 
nu înseamnă că aprobăm răul pe care credem că minciuna l-ar putea evita, 
căci putem împiedica doar actele care sunt în puterea noastră, pe celelalte 
nu putem decât să le condamnăm sau să încercăm să le îndreptăm prin 
sfaturi. Aşadar, pus în alte cuvinte, citatul din Augustin nu semnifică, aşa 
cum mi-a fost mie intenţia, o responsabilizare fata de actele celuilalt, caz 
în care nespunerea adevărului ar fi un mijloc de a evita ca cel minţit să nu 
comită o crimă, ci o responsabilizare exclusivă față de actele noastre, fie ele 
directe sau indirecte. 

Pledoaria lui Augustin se întemeiază pe convingeri pe care spiritul mo- 
dern le-a pierdut. Prima dintre ele, cea mai importantă, este aceea că trăim 
într-o lume ordonată de voia lui Dumnezeu, o lume în care ordinea politică, 
cu toate imperfectiunile ei, este ea însăşi expresia voinței lui Dumnezeu. 
Subsecvent acestei convingeri întemeietoare, funcționează ca argumente 
pentru aceeaşi intransigenta fata de neacceptarea ascunderii adevărului 
alte două convingeri: egalitatea axiologică a viciilor şi, implicit, unitatea 
lor. Or, astăzi ne vine mai greu să acceptăm cum o minciună poate fi în orice 
condiții condamnabilă la fel ca şi o crimă. Chiar la nivelul fiecărui viciu: 
oricât de mult am înțelege că un furt rămâne condamnabil, indiferent dacă 


6 Stiu că s-ar putea face din textul lui Augustin un argument pentru una dintre abordă- 
rile menţionate. Mai cu seamă pentru deontologie. Nu mă pot limita la o astfel de „citire”, 
pentru că, din perspectiva mea, textul lui Augustin depăşeşte încadrarea strictă într-o 
astfel de orientare. 

7 Aurelius Aucustinus, De Mendacio, IX, 12: „pertinere autem ad facta hominum non 
solum quidquid faciunt sed quidquid etiam cum consensione patiuntur”. 

hoțul fură pentru salvarea unei vieți omeneşti sau, pur şi simplu, pentru 
plăcerea de a-şi însuşi ceva ce nu-i aparține, nu ni se pare tocmai firesc să 
considerăm cele două furturi egalet. Si mai extins: astăzi nu mai suntem 
convinşi că acceptarea unui viciu, ca, de exemplu, nespunerea adevărului, 
înseamnă implicit acceptarea tuturor celorlalte vicii. Corelativ acestor 
„mutaţii” stă, cred eu, pierderea altor două convingeri, pentru Augustin 
esenţiale, cea că salvarea sufletului este mai importantă decât a corpului 
şi cea că nu poți prefera nici binele tau, nici binele celuilalt, pentru că ai 
încălca astfel porunca divină a iubirii nepreferentiale. Inutil să precizez ca 
semnificația acestor pierderi este dezinteresul pentru valorile eterne în fa- 
voarea celor trecătoare. Astăzi apare ca inacceptabil să nu minţi dacă poţi 
evita suferința, tortura, insulta doar din dorința ca sufletul tau să rămână 
nepângărit. Cum să nu ţii cont de tortura la care poate fi supus corpul 
tău sau al altuia, de dramele posibile care ar însemna sărăcia lucie sau / 
şi închisoarea? Şi mai mult, cum să nu preferi păcatul minciunii când poţi 
să salvezi viata cuiva, chiar dacă astfel manifeşti o iubire mai mare pentru 
celălalt decât pentru tine? 

Dacă în firescul spiritului modern au intrat aceste „mutaţii”, pentru 
Augustin salvarea propriei vieți nu justifică nici un păcat, adică nici cel al 
minciunii. Subliniez: salvarea propriei vieți, pentru că, atunci când este 
vorba de salvarea unei alte vieți, demonstraţia lui Augustin nu este întru 
totul aceeaşi. Când este vorba de salvarea unei alte vieţi, obligativitatea 
ne-minciunii nu se converteşte în obligația sinceritatii decât într-un singur 
caz: cel în care persoana căutată este un infractor. În cazul denuntului 
unui criminal, zice Augustin, esti obligat la sinceritate tocmai ca să nu 
acoperi prin minciuna un pacat. 

Dacă denuntul unui criminal se justifică fără rezerve când suntem si- 
guri de vinovăția acestuia şi de corecta judecată ce i se va aplica, nu la fel 
stau lucrurile când ne putem îndoi de vinovăția lui sau / şi de judecata la 
care va fi supus. Dificultatea nesigurantei este sporită de interdicţia din 
chiar Sfânta Scriptură de a preda morții un nevinovat. Or, atunci, greuta- 
tea ar sta, în primul rând, zice Augustin, în posibilitatea de a distinge cali- 
tatea omului căutat, căci nu e tocmai simplu să fii sigur dacă este vinovat 
sau nu, dacă este un om drept sau nu, un simplu executant sau autorul 
unei decizii nedrepte. Şirul întrebărilor poate continua descumpănitor. Şi 
fiecare întrebare este importantă, deoarece clarificarea statutului celui că- 
utat este conexă moralității actului de întreprins. Dacă cel căutat ar fi, cu 
siguranță, un infractor, situaţia ar fi simplă: el trebuie denunţat. În situ- 
atia asta, dreptatea judecății lui e secundară. Dacă nu suntem convinşi de 


8 De curând am aflat că, în Dreptul francez, furtul în caz de necesitate este absolvit. 

vinovatia celui căutat, devine esenţială justetea judecatii lui. În acest ultim 
caz al denuntului, avem de ales între două rele: păcatul falsei mărturii sau 
păcatul trădării. Aşadar, dilema se sprijină în acest punct pe două coordo- 
nate: vinovăția celui căutat şi justetea judecății. Cele două componente se 
reunesc în confuzia ce priveşte definiția trădării: Ar fi vorba de trădare 
cand denunti „într-un mod spontan un ucigaş fata de un judecător integru 
şi n-ar fi vorba de trădare dacă am informa un judecător nedrept despre 
ascunzatoarea unui inocent care s-ar încredința loialității noastre?” 

Dacă vinovăția celui căutat şi dreptatea judecătorului sunt esenţiale 
pentru moralitatea actului de decis, mă pot legitim întreba ce vinovăţie 
putea avea un om care în timpul comunismului sau nazismului era căutat 
pentru „crime” pe care doar un regim aberant le poate socoti infracțiuni 
de pedepsit cu privarea de libertate sau cu moartea? Cum să fii vinovat că 
te-ai născut într-un anume neam, că ştii mai multe limbi străine, că citeşti 
ce ai chef, că ai credință în Dumnezeu? Şi mai mult: ce încredere să ai într-un 
judecător care judecă astfel de fapte, aplicând orbeste nişte legi făcute să 
construiască o lume aberantă? 

Şi atunci, înseamnă că, de îndată ce ambele coordonate, respectiv vi- 
novatia celui denunțat si impartialitatea judecătorului, nu mai au perti- 
nent, putem accepta excepţii de la regula spunerii adevărului? Astăzi am 
răspunde fără multă şovăială că da. Sau, eu, cel puţin, aş răspunde da. În 
anumite circumstanţe, aş zice, denuntul nu evită o falsă mărturie, ci e un 
act de trădare. 

Poate că aş fi putut să mă opresc aici. Nu mi-ar mai fi rămas decât să 
definesc trădarea şi să demonstrez de ce e ea un rău. Dacă aş fi făcut aşa, 
n-aş fi în spiritul augustinian, pentru că soluția mea ar implica o opţiune 
împotriva trădării, dar în favoarea falsei mărturii. Or, soluţia lui Augustin este 
şi împotriva trădării, şi împotriva falsei mărturii”. E în favoarea „eroismu- 
lui”. Adică spui că ştii adevărul, dar nu vrei să îl spui. Faci, zice Augustin, 
ca Firmus, episcop de Tagaste. Când forţele de ordine trimise de împărat 
au venit să ceară un om care se refugiase la el şi pe care el îl ascunsese 
cât putuse de bine, a răspuns că nici nu poate să minta, nici să denunțe 
persoana căutată. În ciuda tuturor torturilor la care a fost supus, nu şi-a 


Aurelius Aucustinus, De Mendacio, XIII, 22: „An ille erit proditor qui justo judici 
latentem hominem ultro detulerit et ille non erit qui judici injusto ubi lateat innocens eum 
qui se fidei ejus commiserat?” 

1 Aurelius Aucustinus, De Mendacio, XIII, 22: „Quanto ergo fortius, quanto excellentius 
dices: Nec prodam, nec mentiar”. 

schimbat poziția. Ajuns in fata împăratului, a obţinut gratierea omului 
căutat". 

Oricât de emotionant poate fi curajul lui Firmus, astăzi ne este greu să 
ne imaginăm că el poate salva viața unui om. Ignorând slaba probabilitate 
ca lucrurile să se petreacă conform celor imaginate de Augustin, pledoaria 
lui mi se pare extrem de explicită: nu poți trăda ascunzătoarea unui om, 
indiferent la ce torturi te expui. Altfel spus, trebuie să spui adevărul ca să 
anunti că n-ai să spui tot adevărul. Soluția ar părea năucitoare, dacă Augus- 
tin nu ar argumenta-o, nu atât prin autoritatea principiului veridicitatii, ci 
prin exercițiul prevederii, tipic inteligenței practice. Să spui o minciună nu e 
asigurator, zice Augustin, pentru că „anchetatorii, neîncrezători, pot veri- 
fica chiar locul bănuit”. Tăcerea însăşi poate fi o cale sigură de a-l preda pe 
cel căutat. Or, recunoscând ca stim, dar refuzând să colaborăm, am rămâne 
oameni (în termenii lui Augustin: am păstra „sentimentul de umanitate”), 
ferindu-ne să ne expunem noi îngine unor greşeli grave. 

Subzistă, în încercarea lui de a găsi o soluție pentru salvarea unui om 
căruia i-ai promis ,,fidelitate” prin actul găzduirii, recunoaşterea că a nu 
minți sau a minți este o dilemă mult mai puțin trangantă în favoarea ve- 
ridicitatii decât el însuşi susține în alte ocazii. Constient că alegerea, prin 
refuzul minciunii, a unei mari suferințe poate fi o greşeală stupida”, dar şi 
convins că orice derivă din minciună are o viata foarte scurtă”, Augustin 
propune această soluție a ne-minciunii, dar şi a semi-sinceritatii. Să nu 
minţi, dar să nu spui ceea ce ştii, spunând totuşi că ştii, adică să anunti ca 
vei păstra un secret, devine, în acest context, o virtute care, deşi periculoasă 
la adresa celui ce o practică, se poate dovedi salvatoare de vieți!“. 


1 Aurelius Aucustinus, De Mendacio, XIII, 23: „Fecit hoc Episcopus quondam Thagas- 
tensis Ecclesiae Firmus nomine firmior voluntate. Nam cum ab eo quareretur homo jussu 
Imperatoris per apparitores ab eo missos, quem ad se confugientem diligentia quanta pote- 
rat occultabat ; respondit quaerentibus nec mentiri se posse nec hominem prodere passusque 
tam multa tormenta corporis (nondum erant Imperatores christiani) permansit in senten- 
tia. Deinde ad Imperatorem ductus, usque adeo mirabilis apparuit ut ipsi homini quem 
servabat indulgentiam sine ulla difficultate impetraret. Quid hoc fieri potest fortius atque 
constantius?” 

12 Aurelius Aucustinus, De Mendacio, XIII, 23: „cum autem peccatum non sit ita men- 
tiri ut neque cuiquam obsis neque falsum testimonium dicas et prosis alicui, stultum est et 
grave peccatum voluntaria frustra sustinere tormenta et fortassis utilem salutem ac vitam 
incassum saevientibus projicere”. 

13 Aurelius Aucustinus, De Mendacio, XIII, 23: „Perdes omnes qui loquuntur menda- 
cium (Ps, v, 7)”. 

14 Aurelius Aucustinus, De Mendacio, XIII, 23: „Horum ergo timorem sic accipio ut ta- 
men illum laudabilem virum qui nec mentiri voluit nec hominem prodere et melius arbitrer 
intellexisse quod scriptum est et intellectum fortiter implevisse”. 

Exemplul ales de Augustin ca pledoarie pentru eroism este ilustrativ, in 
demonstratia lui, pentru fidelitatea fata de promisiunea facuta prin actul 
gazduirii si pentru felul cum se poate iesi, in opinia lui, din dilema: tradare 
sau falsă mărturie. Piedica cea mai importantă în a accepta astăzi un ase- 
menea exemplu este reacția împăratului ce îl gratiaza pe cel căutat. Astăzi 
ne vine greu să ne închipuim un judecător impresionat de curajul celui 
care preferă tortura decât să denunțe. Din contră, puterea totalitară din 
secolul al XX-lea considera infracțiune orice îi împiedica exercițiul abuziv. 
Situaţia delatiunii în comunism, de exemplu, ilustrează una dintre cele 
mai controversate situaţii ale deontologiei ne-minciunii, adică cel mai pro- 
blematic tip de minciună: minciuna către un agresor, către un înşelător. Pe 
lângă minciuna ce aduce un serviciu unui semen”, fără să pricinuiască cui- 
va un rău, acest tip de minciună, care îşi propune să restabilească o ordine 
amenințată de un periculos arbitrar, pare astăzi mai degrabă un act virtuos, 
căci unul dintre cei doi termeni ce definesc minciuna, respectiv intenţia de 
a ingela’®, îşi pierde pertinenta. Despre ce fel de înşelăciune mai poate fi 
vorba când mobilul e cel de a înşela un înşelător, de a stăvili un viciu, de a 
împiedica un rău? Restabilirea ordinii printr-o manevră frauduloasă devine 
astăzi un merit. Se recunoaşte astfel că, în anumite situaţii, ordinea stă în 
puterile noastre şi, odată stabilit scopul, mijloacele sunt negociabile. 

Aşadar, în felul în care ne închipuim ordinea lumii stă, în principal, 
ne-coincidenta dintre denuntul într-un regim totalitar şi denuntul de care 
vorbeşte Augustin. Punctul de sprijin al acestei ordini este la nivelul in- 
stantei de judecată. Or, din perspectiva augustiniană, instanța ultimă a 
judecării unui act nu se reduce la autoritatea mundană. Nu se reduce la 
posibilele situaţii dintr-un tribunal, unde ori demontăm acuzaţiile care i 
se aduc unei persoane, ori elucidăm circumstanțele fraudei lui, ori, în ge- 
neral, participăm prin informaţiile noastre la corecta judecată a cazului”. 
Pentru Augustin, a nu depune falsă mărturie nu are în vedere o persoană 
privată, ori un tribunal, oricât de legitim ar fi el. În spunerea adevărului, 


15 Aurelius Aucustinus, De Mendacio, XII, 20: „Non enim quisquam peccat abscondendo 
rem suam quam timet amittere. Sed si propterea non peccamus mentiendo quia nullius pecca- 
tum tegentes et nulli obsumus et alicui prosumus quid agimus de ipso peccato mendacii?” 

16 Aurelius Aucustinus, De Mendacio, IV, 5: „quapropter enuntiationem falsam cum vo- 
luntate ad fallendum prolatam, manifestum est esse mendacium”. 

1 Aurelius Aucustinus, De Mendacio, XII, 21: „An falsum testimonium non est nisi 
cum quisque ita mentitur ut aut crimen confingat in aliquem aut alicujus crimen occultet 
aut quoquo modo quemquam in judicio premat? Videtur enim testis judici necessarius ad 
causae cognitionem”. 

pentru Augustin, interlocutorul e Dumnezeu şi lui îi depunem mărturie, 
oricât de banală ar fi mărturisirea noastră!s. 

Astăzi, recunoaşterea unui asemenea interlocutor, şi a instanței pe care 
el o reprezintă, este din ce în ce mai rară, cel putin în filozofia contemporană. 
Mai răzbat doar ca presupozitii tacite ecourile laice ale unei ordini mai înalte, un 
reper pe care îl aduce mereu în atenţie conceptul legii naturale. În conso- 
nanta cu el şi cu orice reprezintă conexiunea la o ordine mai înaltă, stă, 
dacă nu încrederea, măcar temerea că orice faptă îşi are răsplata ei, că 
nimic nu rămâne pe veci ascuns. În afara acestui orizont, morala devine o 
convenție pasageră, cu reguli din ce în ce mai precare, căci, prin pierderea 
posibilității de a intui un martor permanent al faptelor noastre, un judecător 
corect, chiar dacă iertător, morala îşi pierde un pivot esenţial. Acestui mar- 
tor capabil să detecteze disimularea faptelor şi acestei frici de judecată, le 
spunem astăzi, într-un limbaj din ce în ce mai laicizat, conştiinţă, un con- 
cept a cărui relevanţă teoretică nu este atât de convingătoare pe cât este 
de populară simbolistica pe care el o poartă. 


x 


Asa cum am anunțat dintru început, scopul acestui text nu este de a 
propune o disjunctie între o propoziție adevărată şi o viata adevărată, ci să 
semnaleze că în anumite situaţii acest raport este mult mai problematic 
decât poate părea la prima vedere. Am găsit nesatisfăcătoare abordările 
clasice în care relația dintre o propoziţie adevărată şi o viata adevărată ar 
fi fost mult mai uşor de tranşat fie în favoarea conjunctiei lor complete, fie 
în cea a disjunctiei lor absolute. Găsesc că cele două extreme sunt in sine 
periculoase. Prima, pentru că ar face dintr-o lege, oricât de nedreaptă ar 
fi ea, un imperativ. A doua, pentru că ne-am putea prevala, chiar şi atunci 
când precaritatea legilor e mai puţin evidentă, de condiţiile de criză su- 
biectivă. 

Aşadar, scopul acestui text nu este nici o pledoarie pentru a spune ade- 
vărul în orice condiţii, nici o pledoarie de a-l ascunde în condiții speciale. 
El vrea doar să introducă, în argumentatia deciziei morale a spunerii sau 
nespunerii adevărului, două repere. Un viciu: cel al trădării. Şi o virtute: 
cea a eroismului. 


18 Aurelius Aucustinus, De Mendacio, XII, 21: „Sed si hactenus testem Scriptura nomi- 
naret non diceret Apostolus: „Invenimur et falsi testes Dei si testimonium diximus adversus 
Deum, quia excitavit Christum quem non excitavit” (1Cor 15,15). Ita enim ostendit falsum 
testimonium esse mendacium etiamsi in cujusquam falsa laude dicatur”. 

Dragi prieteni din România şi din străinătate, 

la începutul discursului meu, aş dori să spun câteva cuvinte pentru a-mi 
exprima sincerele mele mulțumiri organizatorilor acestui congres pentru 
invitaţia de a participa la acest mare eveniment: prof. Dancă Wilhelm şi 
celorlalți membri (profesori) ai Institutului Catolic din Iaşi, prof. George 
McLean şi domnişoarei Hu Yepping de la Consiliul pentru Cercetarea Va- 
lorilor şi Filozofiei din Washington. Pentru mine este o onoare şi, fără în- 
doială, o plăcere de a lua parte la congresul organizat în această țară cu 
care Polonia întotdeauna - şi, în special, în momentele dificile ale istoriei 
- a avut relaţii foarte bune. 

În lucrarea mea, pregătită pentru acest congres, nu aş dori să mă pre- 
zint ca un mărturisitor al unei religii sau al alteia, ori ca un susținător al 
unui curent filozofic, şcoli sau orientare, ci ca un cercetător al filozofiei 
contemporane în sfera ei largă. În cercetările mele încerc să arăt ceea ce 
are de spus filozofia contemporană in multe privinţe ce tin de filozofia soci- 
etatii şi filozofia culturii. De exemplu, criza societății contemporane, ratiu- 
nea problemelor umane şi sociale, problema metafizicii, problema valorilor 
şi a solidificării lor, precum şi altele. 

Voi încerca să trasez unele concluzii ce provin din punctele de vedere 
ale atât de multor şcoli filozofice, curente etc. şi, uneori, intentionez sa 
formulez propriile mele opinii care-mi par a fi convingătoare pe baza ar- 
gumentărilor bogate create de către filozofii contemporani. În lucrarea de 
fata voi face referință la lucrarea pe care am sustinut-o cu ocazia semina- 
rului organizat de către Consiliul pentru Cercetarea Valorilor şi Filozofiei 
din Washington, în toamna anului 2004. Ceea ce doresc să prezint aici, în 
raport, este (de fapt) o continuare a conținutului acelei lucrări. Această 
lucrare se referă, îndeosebi, la problema fundamentului obiectiv pentru 
valori în condiţiile în care ar putea fi create de către paradigma aşa-numi- 
tului ,,rationalism dialogic”! care a reprezentat axioma de bază a lucrării 


1 Asupra subiectului „raţiunea dialogică”, vezi, de asemenea, lucrarea mea: Z. WEN- 
DLAND, „Rațiunea dialogală ca fundament cultural pentru societatea civilă universală”, Di- 
alog şi Universalism 5-6 (2005) 111-181. 

mele, pe care am sustinut-o în Washington, presupunând că, în orice mo- 
ment, această paradigmă s-ar putea realiza. 

Prezint aici principalele propoziţii ale punctului meu de vedere asupra 
„rațiunii dialogice” ca pe fundamente culturale pentru societatea civilă 
contemporană. În general, sunt înclinat să recunosc că această criză a lu- 
mii din ziua de astăzi este în însăşi esenţa ei o criză a raţiunii. Este cu 
adevărat ceva simptomatic pentru gândirea critic-negativă despre societa- 
tea actuală şi despre starea ei viitoare faptul că această criză a civilizaţiei 
poate fi adusă la criza rațiunii, pentru ca, în schimb, căderea rațiunii să fie 
tratată ca cel mai important simptom şi, simultan, cauza decăderii întregii 
civilizații occidentale. Ca o consecință la acestea, criticii percep o semni- 
ficatie aflată în declin a modelului prezent al raționalismului occidental, 
care mai devreme fusese recunoscut ca cel mai hotărâtor factor al progre- 
sului civilizaţiei noastre, ca sinonimul iluminării şi modernităţii. În tre- 
cut, iluminarea şi rațiunea erau în relaţie cu progresul şi modernitatea, cu 
toate că, în prezent, rațiunea, înțeleasă prin ştiinţă, tehnologie, economie 
şi sisteme de putere, s-a dovedit a fi un instrument foarte ambiguu, care 
conduce în mod frecvent la rezultate nedorite, fiind înşelătoare, absurdă, 
uneori chiar criminală, rațiune ale cărei simboluri au devenit coşurile ce 
fumegă de la Auschwitz, în Gulagurile din Munţii Ural şi, nu cu mult timp 
în urmă, unele cazuri de genocid în Africa şi în Balcani, precum şi cele 
două turnuri gemene devastate de terorişti ale World Trade Center din 
New York, şi moartea sutelor de copii din Beslan’ (Rusia). Cunostinta ca 
omul, care îşi gândeşte acțiunile în mod elaborat, fiind calificat ca o crea- 
tură rațională încă din zorii civilizației occidentale şi, deci, drept creatorul 
bunatatii şi a altor valori pozitive, poate cauza atât de mult rău, dezastre 
programate in mod rational, a trebuit să se zguduie alături de credința 
întru temeinicia rațiunii. 

Luând în considerare aventurile rațiunii active din cadrul civilizaţiei 
occidentale, voi indica două mari tipuri de existență a raționalismului, 
din trecut până astăzi, ca două paradigme ale rațiunii active: (1) ,,ratio- 
nalismul metafizic” şi (2) „raționalismul instrumental”. Cu alte cuvinte, 
propun o teză în care cele două paradigme de rationalism, fata de toate 
conditionarile contemporane: sociale, culturale, politice, filozofice şi altele, 
şi-au epuizat astăzi posibilitățile lor creatoare. A venit un timp în care tre- 
buie să căutăm un alt tip de rationalism menit să corespundă mai bine la 
provocările existente în prezent, provocări în fața cărora omenirea a luat 


? Mă refer aici la acţiunile teroriste ce au avut loc la începutul lunii septembrie a anului 
2004 într-un oraş în Caucazul de Nord, în urma cărora multi copii şi oameni adulți au fost 
ucişi. 

poziţie şi, mai mult, acest nou tip de rationalism să se integreze în starea 
de cunoştinţă filozofică contemporană. 

Raționalismul instrumental pare să fie ambiguu în consecințe si, pe dea- 
supra, prezintă o înclinație de a se transforma într-un fel de irationalitate. 
De partea cealaltă, raționalismul metafizic şi-a pierdut puterea de a fi efi- 
cace ca urmare a evoluţiei istorice a filozofiei însăşi. Secolul al XX-lea a fost 
anunțat ca fiind post-metafizic sau chiar anti-metafizic prin multitudinea 
de curente filozofice contemporane, precum şi prin mulțimea de filozofi. 
Şi totuşi, chiar dacă metafizica ar merita să fie apărată în continuare — şi 
sunt multi cei care reuşesc aceasta cu succes —, eu sunt de părere că pro- 
blema metafizicii, şi, cel putin, aşa-numita metafizică a temeliilor — luând 
în considerare multiplele amenințări esenţiale pentru existenţa în viitor a 
omenirii, precum şi a lumii fizice — şi-a pierdut importanţa. 

Toate eforturile filozofilor, precum şi ale tuturor oamenilor rationali şi 
activi, ar trebui să fie direcționate către procesul de sculptare a unui nou 
tip de rationalism ca o nouă paradigmă ce ar putea funcţiona în toate civi- 
lizaţiile existente astăzi. Propunerea mea este de a marca acest nou tip de 
rationalism cu termenul de ,,rationalism dialogic”. Acest tip de rationalism 
ar putea fi agentul care să unească oameni, națiuni, regiuni, civilizaţii, 
culturi, religii, direcţii filozofice etc., dincolo de diferențele şi controversele 
care există în zilele noastre, iar aceasta, în numele celor mai importante 
valori actuale, după cum ar putea să diminueze, dacă nu să anihileze ma- 
rile amenințări. Conceptul de ,,rationalism dialogic” poate fi discutat pe 
baza punctelor de vedere ale marilor realizări a filozofiei contemporane, 
precum filozofia dialogului sau punctele de vedere ale lui Jaspers, Popper, 
Habermas, ale reprezentanților post-modernismului şi alții. 

Referindu-mă la filozofia post-modernistă, care respinge ferm ideea de 
obiectivitate metafizică cu aplicație la adevăr, bunătate şi toate celelalte 
valori, aş dori totuşi să spun că, în timp ce vorbim despre problema obiec- 
tivitatii cu referire la lumea pluralista a valorilor ce a fost postulată de 
reprezentanţii postmodernismului, ar trebui să punem această problemă 
la un nivel mai general şi în relaţie cu mai multe puncte de vedere, decât 
cu unul singur care înseamnă postmodernism. 

Apare aici o întrebare mai generală şi mai importantă: ce se va întâmpla 
cu ideea de obiectivitate cu aplicaţie la valori, dacă cineva recunoaşte plu- 
ralitatea ca pe o valoare, poate ca pe una dintre cele mai importante în 
lumea contemporană a multitudinii de culturi, religii, civilizaţii, regiuni 
geografice, puncte de vedere filozofice, a varietatii de popoare, de oameni 
etc.? Iar în fata „realităţii pluralismului” (aşa cum a fost numită de către 
John Rawls), vorbim aici despre raționalismul dialogic, care, ca paradigmă, 
oferă tuturor participanţilor la dialog drepturi egale în a-şi exprima părerile 

sau propunerile pentru a intelege o atare valoare, principiu, lege, notiune 
morala etc. Aceasta conduce la situatia in care cineva poate suspecta ca 
orice poate fi o valoare, indiferent de ceea ce se propune ca valoare şi de 
cine face acea propunere. Sau poate că răspunsul ar fi că nu există deloc 
valori care să aibă caracterul universal binevoitor? 

Ambele atitudini: prima — relativismul, în relaţie cu scepticismul, su- 
biectivismul, sociologismul etc.; a doua — nihilismul, în relaţie cu subiec- 
tivismul extrem şi anarhismul, nu trebuie păstrate ca ultimul cuvânt de 
spus, pentru că aceste atitudini lasă omenirea într-o mare confuzie, iar 
uneori au trezit opoziții acerbe. Uneori, cum ar fi în cazul relativismului şi 
scepticismului, avem de-a face cu atitudini care din punct de vedere logic 
se răstoarnă ele însele din cauza unei tensiuni interne în contradicţiile lor 
de bază. 

Printre altele, aşa cum s-a demonstrat în lucrarea mea de la Washington, 
motivul cel mai important pentru susținerea unei opoziții puternice îm- 
potriva postmodernismului a fost o neînțelegere din partea multor filozofi 
asupra asasinării postmodernismului pe baza atitudinii obiectivismului 
metafizic fata de valori, in special, fata de trei, care sunt cele mai funda- 
mentale în civilizația noastră: adevărul, binele şi frumosul. Dar, de fapt 
— după părerea mea -, gânditorii postmodernisti, multi dintre ei, resping 
doar obiectivismul metafizic, însă atitudinea lor nu vrea să însemne nici 
un fel de nihilism, anarhism sau subiectivism extrem fata de valori. Aceasta 
înseamnă că postmodernistii serioşi nu vor ca lumea să existe fără nici un 
fel de valori. Ei doar accentuează faptul că toate valorile au un caracter 
exclusiv uman. Mai mult, apreciez câteva conținuturi de valoare pe care 
postmodernismul le introduce, în special, fata de filozofia contemporană 
a culturii. Merită întotdeauna să subliniem faptul că mişcarea postmo- 
dernistă asigură un sprijin puternic celor două principii importante ce au 
determinat bazele fundamentale ale civilizației occidentale: „libertatea 
creației” şi „pluralitatea opiniilor”. Celălalt conţinut valoros care este in- 
trodus de postmodernism în cultura prezentă este un interes şi un respect 
fata de ceea ce este mic, putin, individual, periferic, irepetabil şi, deci, ceea 
ce este amenințat în existența lui şi lipsit de apărare în înfăţişare fata de 
diferitele mari puteri. Eu percep acest aspect al gândirii postmoderniste 
ca un leit-motiv luat din „Dialectica negativă” a lui Theodor W. Adorno’, 
unul dintre cei doi fondatori ai Şcolii de la Frankfurt, leit-motiv care a fost 
numit scufundarea micro-logică (mikrologische Versenkung) în acea non- 
identică schemata ce sfârşeşte, în genere, în reguli universal recunoscute, 
standarde obligatorii ş.a.m.d. Drept exemple ne folosesc cazuri precum: 


3 Cf. Th. W. ADORNO, Negative Dialektik, Frankfurt am Main 1966. 

natiuni mici amenintate, culturi care dispar, limbi uitate, indivizi umani 
respinsi, persoane private de demnitate, intelesuri subestimate, posibili- 
tati nepercepute etc. Exemplele date mai sus tintesc asupra ariilor de in- 
teres din partea diferitelor curente filozofice care sunt aruncate in sacul 
comun sub numele de ,,postmodernism”, cu intentia frecventa de a plasa 
acest sac pe gramada de gunoi de material aruncat sau de creaturi avortate 
ale culturii‘. 

Desigur, curentele postmoderne nu merită o asemenea soartă, întrucât ele 
se încadrează foarte bine în peisajul gândirii filozofice a secolului al XX-lea, 
creat de multe direcții filozofice. 

Ţinând seama de problema obiectivitatii valorilor, se poate spune că 
singura diferență esenţială — pe de o parte, fata de orice anti-obiectivism 
al gânditorilor moderni şi, pe de altă parte, fata de multi filozofi care se 
recunosc pe ei înşişi drept avocaţi ai obiectivitatii adevărului şi ai altor 
valori, filozofi precum Bubber, Popper, Habermas şi alţii — este doar aceea 
că primii propun deschis şi sincer eliminarea noțiunii de obiectivitate din 
limbajul ştiinţei şi filozofiei, înlocuind această noţiune cu altele precum: 
toleranță, solidaritate şi inter-subiectivitate, în timp ce ultimii păstrează, 
într-adevăr, noțiunea de obiectivitate, negând totodată, expressis verbis, 
toate suspiciunile asupra relativismului, dar, în acelaşi timp, ei, de fapt, 
identifică obiectivitatea cu inter-subiectivitatea obținută în virtutea dialo- 
gului şi a înțelegerii. 

Aşadar, diferența dintre postmodernişti şi adversarii lor nu este mare, 
ci, mai degrabă, pare să fie, şi aceasta datorită faptului că şi unii şi alții 
renunţă la obiectivitatea metafizicii, o diferență de eforturi în a recunoaşte 
existența unor sfere autonome, independente de ființă, la care omul, într-o 
oarecare măsură, ar putea să găsească o cale de acces, o cheie sub forma 
unui sistem de cunoaştere construit în mod adecvat, având la dispoziţia sa, 
în mod simultan, orice fel de posibilități supra-umane de a preciza cât de 
corespunzător este acest sistem de gândire cu acea sferă de existență au- 
tonomă, dincolo de om. Un bun exemplu al acestui punct de vedere poate 
fi Habermas, cel mai mare adversar al postmodernismului, care acceptă, 
simultan, argumentul despre sfârşitul metafizicii privind epoca prezentă 
ca fiind post-metafizică şi ne asigură univoc că obiectivitatea nu este nimic 
altceva decât inter-subiectivitatea, fixată ca un rezultat al proceselor de 
comunicare dintre oameni, care, pe calea acesteia, stabilesc acorduri în 
privința substanţei şi sferei valorilor recunoscute. 


+ Numai într-o asemenea manieră înțeleg scrisoarea scandaloasă şi care îşi compromite 
autorii, scrisă de către cercul de filozofi de la Cambridge, protestând împotriva venirii la 
Cambridge a creatorului filozofiei deconstructiei, Jacques Derrida, cu ocazia premierii sale 
de către Universitatea Cambridge în 1992. 

O poziţie similară lui Habermas în ceea ce priveşte metafizica este cea a 
lui Popper, cu singura diferență că poziția acestuia era mai neconsecventă 
în aparenţă, şi aceasta, din cauză că Popper, pe de o parte, respingea meta- 
fizica, de exemplu, sub forma atitudinii istorismului, dar, pe de altă parte, 
autorul „Sărăciei istorismului” vorbea despre existența adevărului obiec- 
tiv ca despre ceva care există, deşi era obţinut prin procesul neîntrerupt 
de apropiere față de idealul presupus. Aceeaşi problemă o avem şi în ceea 
ce priveşte faimosul concept al lui Popper despre existența „lumii a treia” 
într-o formă de colectare a tuturor ipotezelor ştiinţifice, legilor şi teoriilor, 
precum şi a produselor altor tipuri de activitate umană (opere de artă, 
creaţii ale tehnicii etc.), care erau comparate cu existența lumii platonice a 
ideilor de către autorul ,,Cunoasterii obiective”’. 

De asemenea, reprezentanţii filozofiei dialogului, ale căror opinii au 
fost expuse în secolul al XX-lea, au putut fi recunoscuți ca deschizători ai 
procesului de formare a raționalismului dialogic şi care, pe de o parte, au 
aruncat tradiționala metafizică a temeliilor, însă, de cealaltă parte, în mod 
deliberat au folosit expresii precum: metafizica orientării, metafizica dia- 
logului, metafizica întâlnirii şi altele. 

Dar, mai mult, există unele cazuri precum cel al lui Heidegger şi Levi- 
nas, care arată că uneori filozofii exprimă o atitudine critică fata de meta- 
fizică, ceea ce înseamnă, de fapt, doar către un singur tip de metafizică, şi 
imediat revin la metafizica unei alte arte. 

Toate aceste exemple, care arată eforturile de părăsire a metafizicii şi de 
revenire la ea, care resping metafizica, dar care nu sunt, sub nici o formă, 
consistente şi finale, doar atrag atenţia că metafizica, ce constă în căutarea 
certitudinii şi obiectului final ca temelie a tot ceea ce există, constituie o 
tentatie continuă şi o nevoie a minţii umane. Şi deşi există anumite ten- 
dinte distincte, strâns legate de modernitate şi post-modernitate, de re- 
nuntare la investigațiile metafizice şi de închidere fata de aşa-numitele 
adevăruri empirice şi convenții umane sau acte de învoială, nu ne vom 
descotorosi niciodată de această tentatie ancorată în natura umană de a 
percepe lumea în categorii codate într-un fel, a căror cheie se găseşte un- 
deva în orice adânc. 

Multi filozofi şi curente filozofice contemporane au renunțat la concep- 
tul metafizic de obiectivitate. Unul dintre motivele acestei renuntari este 
presupunerea că, procedând în felul acesta, filozofia scapă de întrebările 
dificile şi nesigure — unii încearcă — şi de controversele ce nu se mai termina 
ale acesteia, în măsura în care este posibil să intri în contact cu realitatea, 
fiind independent de minte, cultură şi limbaj. 


5K. R. POPPER, Objective Knowledge, Londra 1972. 

Filozofii din ziua de azi ajung într-o măsură din ce in ce mai mare la 
concluzia că nimeni nu va putea găsi un atare punct de fixare datorită căruia 
vom putea fi capabili să găsim ceva precum concordanța cu Absolutul sau 
cu realitatea aşa cum este în sine însăşi. Aditional, mai există şi alte ar- 
gumente culturale, sociologice sau chiar politice, care ne permit să tragem 
concluzia că în condiţiile contemporane este lipsit de sens şi ineficient să 
persistăm asupra conceptului metafizic de obiectivitate. De exemplu, cineva 
poate presupune că renunțarea la disputele asupra adevărului obiectiv, 
înțeles în sens metafizic, înlătură una dintre cauzele ce generează funda- 
mentalismele politice, care sunt o sursă a disputelor, conflictelor, chiar a 
războaielor şi a activităţilor teroriste. 

Dar aceasta nu înseamnă că oamenii nu vor trăi, şi ar trebui să tră- 
iască, fără nici un concept de obiectivitate, aceasta însemnând, de fapt, 
valori întemeiate obiectiv. În primul rând, din cauză că mai există şi un 
al doilea tip de obiectivitate, la care obiectivitatea este echivalentă cu in- 
ter-subiectivitatea, atinsă pe calea dialogului interpersonal, internațional, 
intercultural etc., rezultând din actele sale de înțelegere; în al doilea rând, 
e greu de imaginat că toți oamenii vor dori să trăiască fără valori obiective 
fundamentate metafizic. 

După cum s-a spus şi adineauri, metafizica împlineşte o nevoie constantă 
a minţii umane, şi este mai degrabă imposibil de presupus că oamenii, în 
orice clipă, vor renunța de a-şi mai indreptati faptele lor în relație cu va- 
lorile obiective ce au fundament metafizic şi se vor limita numai la valori 
care posedă numai acordul uman. Kant a fost filozoful ce a cunoscut acestea 
mai îndeaproape, când şi-a alcătuit faimoasa sa formulă: „A trebuit să sus- 
pend cunoaşterea pentru a face loc credinței”. Se pare că această formulă a 
lui Kant nu şi-a pierdut nimic din topic şi îşi poate găsi aplicare la situația 
prezentă determinată de relaţia filozofiei contemporane fata de metafizică. 
Această nouă aplicare se poate vedea după cum urmează: dacă filozofia, al 
cărei instrument este rațiunea, fiind ghidată de factori diferiți, nu va mai 
satisface nevoia umană de fundamentare a vieții umane pe valori înteme- 
iate metafizic, acest spaţiu gol va fi umplut de credință, pentru care — după 
cum ştim de la multi înţelepţi, care au aparținut nu numai civilizației creg- 
tine, dar şi civilizaţiei islamice şi hinduse - filozofia este, într-adevăr, foarte 
necesară, dar nu indispensabilă. Potrivit lui Kant, putem întotdeauna să 
spunem: „Trebuie să suspend filozofia pentru a face loc acelor valori obiec- 
tive care îmi sunt oferite de credința mea”. 

Rezumând, sunt de părere că lumea de astăzi, care este o lume a plura- 
lismului în creştere, care iese la iveală în multe domenii şi aspecte ale vieţii 
umane, pentru a exista pe mai departe, are nevoie de valori. Are nevoie 
de valori care să fie recunoscute şi respectate în mod universal. Problema 

valorilor ar trebui să fie cea mai importantă grijă a tuturor oamenilor, în 
special, a intelectualilor, a preoţilor, filozofilor etc. Valorile recunoscute şi 
respectate ar trebui să fie luate din achizițiile multor civilizații, culturi, 
religii şi puncte de vedere filozofice, precum şi din diversitatea şi bogăția 
gândirii personale a oamenilor care sunt legaţi de o grijă comună pentru 
soarta pe viitor a lumii fizice şi viitorul speciei umane. 

Singura cale pe care este posibilă recunoaşterea valorilor necesare, pre- 
cum şi fixarea conținutului şi extinderii lor logice, constă în dorinţa de a 
găsi înțelegere şi dialog. În paradigma „raționalismului dialogic”, despre 
care am vorbit în raportul meu, cel mai important lucru este dialogul ca 
singura cale de a regla valorile comune. Totuşi, în această paradigmă nu 
este important din care surse şi rațiuni concrete fiecare participant la dia- 
log îşi extrage valorile şi argumentele prin care îşi determină dreptatea. În 
această întrebare am putea să admitem întreaga varietate de surse şi argu- 
mente, după cum sunt, de exemplu, rațiunea filozofilor, credința mărturi- 
sitorilor diferitelor religii, anumite puncte de vedere practice, cunoaşterea 
amenințărilor existente, acceptarea unor țeluri comune şi altele. 

Paradigma raționalismului dialogic derivă dintr-o „distrugere” pozitivă 
- în sensul pe care-l înțelege Hegel despre cuvântul Aufhebung — a două 
paradigme precedente, adică paradigma „rațiunii metafizice” şi paradig- 
ma „rațiunii instrumentale”. În paradigma „raționalismului dialogic”, 
una dintre măsurile suficiente pentru obiectivitatea valorilor este puterea 
acceptării lor inter-subiective ce rezultă din dorința de a găsi convenții şi 
din dorința de a purta un dialog sincer. 

Vă mulțumesc foarte mult pentru atenţie! 


CULTURA RECUNOASTERII 
SI ORIZONTURILE ADEVARULUI 


Prof. univ. dr. Anton CARPINSCHI 
Universitatea „Al. I. Cuza”, Iasi 


Centrat pe dinamica relaţiilor dintre adevăr şi recunoaştere, acest stu- 
diu avansează următorul set de ipoteze: 1) între „esența adevărului”, ca 
revelaţie şi experiență referentiala, instanță cognitivă şi morală supremă 
şi diferitele întruchipări ale adevărurilor parțiale, provizorii şi relative 
există un spațiu operational de gândire şi acțiune propice adevărurilor, 
denumite de noi comprehensive; 2) în aspiraţia permanentă de depăşire a 
adevărurilor parţiale şi apropiere asimptotică de „esenţa adevărului”, ade- 
vărul comprehensiv este acea stare de veghe a conştiinţei de sine pândită de 
nelinişti şi îndoială, care, prin căutările credinței şi rațiunii, devine capabilă 
de recunoaştere; 3) adevărul comprehensiv este, din punct de vedere exten- 
sional, o recunoaştere în plan informational-cognitiv, iar din punct de ve- 
dere intensional, recunoaştere în plan axiologic şi moral; 4) dacă prin com- 
prehensiune recunoaştem ceva sau pe celălalt, atunci comprehensiunea şi 
recunoaşterea interacționează, iar drumul spre o cultură a recunoaşterii se 
poate realiza prin trăirea adevărului comprehensiv ca adevar-recunoastere 
orientat spre înțelegere şi comunicare; 5) drumul spre o cultură a recu- 
noaşterii, adevărată provocare pentru fiecare dintre noi, presupune pro- 
iectarea şi implementarea unui model uman. Modelul antropologic propus 
în această lucrare porneşte de la dinamica ipostazelor umanului. Conform 
acestui model, natura umană, ca esență naturală a ceea ce este omenesc 
şi condiția umană a împlinirii morale şi spirituale, se întâlnesc în esența 
umană sintetizată prin ceea ce Sfântul Părinte loan Paul al II-lea denumea 
persoana în act!. Modelând omul real, failibil şi creativ, prin dinamica ipos- 
tazelor sale, configurăm un adevăr comprehensiv privind ființa umană, 
adevăr pe care se întemeiază o cultură a recunoaşterii. De altfel, ideea cen- 
trală a demersului nostru este aceea că între recunoaştere şi comprehensi- 
une există o legătură profundă, organică pentru adevărul comprehensiv ce 
stă la baza culturii recunoaşterii. 

Argumentarea acestor ipoteze se structurează în prezentul studiu ast- 
fel: I) Orizonturile adevărului şi nevoia de comprehensiune; II) Adevărul 


1 Karol Wostyta, The Acting Person, D. Reidel Publishing Company, Dordrecht 1980; de 
asemenea, versiunea franceză: Personne et acte, Editions du Centurion, Paris 1983; lucra- 
rea originală în limba polonă a apărut cu titlul Osoba i czyn. 

comprehensiv ca adevar-recunoastere; III) Omul failibil, ipostazele uma- 
nului şi adevărul comprehensiv; IV) Comprehensiune şi adevăr: spre o cul- 
tură a recunoaşterii. Aceasta înseamnă că, după ce vom urmări succint 
„meandrele adevărului” în teoria cunoaşterii şi hermeneutică, vom recon- 
strui, prin interacțiunile ce stabilesc între nelinişte, îndoială, credință şi 
rațiune acea stare a conştiinţei de sine care, prin înțelegerea şi recunoaş- 
terea celuilalt sau a ceva şi prin orientarea spre comunicare şi comuniu- 
ne, capătă denumirea de adevăr comprehensiv. Vom elabora, apoi, pornind 
de la ipostazele umanului, un model antropologic ce defineşte omul faili- 
bil, autor al adevărului comprehensiv orientat spre cultura recunoaşterii. 
Aceasta, deoarece omul infailibil, ferit de nelinisti şi îndoieli, trăind numai 
în revelație şi adevăr absolut, este un ideal-tip. Omul failibil este, de fapt, 
ființa concretă ce are nevoie de comprehensiune şi recunoaştere şi este, la 
rândul său, capabilă de acestea după îndelungi căutări. Omul failibil este 
acela care, prin trăirea adevărurilor comprehensive, îşi antrenează capaci- 
tatea de a recunoaşte, de a recunoaşte, în primul rând, propria failibilitate, 
aspirând, astfel, spre o cultură a recunoaşterii. 


1. Orizonturile adevărului şi nevoia de comprehensiune 


Cercetările din logică şi epistemologie au contribuit la acumularea unei 
bogate problematici a adevărului, din care nu lipsesc o serie de aspecte 
importante: natura, criteriile, dimensiunile, felurile adevărului etc. Co- 
respondenta cu realitatea, verificarea coerentei argumentării, obținerea 
succesului au deschis orizonturi de expresie, întemeind totodată criterii de 
legitimare a adevărului. Nu întâmplător, se vorbeşte, în acest sens, despre 
adevarul-corespondenta, adevarul-coerenta, adevărul-utilitate. Experiența, 
credința, rațiunea au devenit, fiecare în parte, surse şi căi ale adevărului. 
În acelaşi timp, adevărul a căpătat forme diferite: a priori şi a posteriori, 
analitic şi sintetic, absolut şi relativ, abstract şi concret, teoretic şi empiric, 
formal şi experimental, iar în funcție de registrul existenţial, el se manifestă 
ca factual, logic, matematic, ştiinţific, artistic, filozofic, religios. 

O direcţie fecundă în cercetarea adevărului a furnizat-o teoria seman- 
tică a adevărului, elaborată de Alfred Tarski, mai precis, metoda sa de 
formalizare sistematică a relaţiilor dintre expresii şi obiectele pe care aces- 
tea le desemnează. Prin înțelegerea consecintei logice ca o transmitere a 
adevărului şi reabilitarea noțiunii de adevăr prin corespondenţă, Tarski 
a introdus un spirit realist în domeniul logicii, pândit adesea, ca urmare 
a exceselor coerentismului, de un formalism steril. Pe drumul deschis de 
Tarski, Hans Herzberger a dezvăluit aspectul semantic al dimensiunilor 
alethice, elucidând supozitiile de sens ce însoțesc faptul corespondenței şi 

care fac din aceasta o realitate posibilă. Astfel, a fost introdusă competența 
semantică, adevărul însemnând: corespondență + competenţă semantică. 
Distincția din interiorul semanticii dintre teoria sensului şi teoria referintei a 
permis cercetarea dimensiunilor referentiale ale adevărului. Însăşi ideea de 
corespondență se instituie ca o dimensiune referentiala a adevărului, com- 
portând grade diferite. Mergând pe acest drum, Petre Botezatu a arătat că 
cele patru dimensiuni alethice — corespondența, reprezentarea, referința şi 
informaţia — necesită un procedeu de evaluare ce conduce, finalmente, spre 
o definiţie sintetică a adevărului ca „evaluare a gradului de corespondență din- 
tre mulțimea constructelor şi mulțimea obiectelor, corespondență dotată 
cu capacitate reprezentativă, cu forță referentiala şi cu transport de infor- 
matie”’. Integrarea într-un sistem conceptual a dimensiunilor semantice 
ale adevărului a dat posibilitatea re-evaluării teoriei adevărului-corespon- 
denta, în climatul epistemologie al complementaritatii teoriilor corespon- 
dentei, coerentei şi utilității. 

Varietatea şi incompletitudinea perspectivelor cercetării adevărului 
ne-a readus, prin raportare la problematica hermeneuticii, explicitării şi 
interpretării, la mai vechea idee a „cercului comprehensiunii”, deosebit 
de importantă în metodologia argumentării în filozofie şi ştiinţele socio- 
umane. După cum s-a spus, circularitatea comprehensiunii trimite la om 
şi la totalitatea formelor fiintarii sale. Comprehensiunea a deschis gnose- 
ologia, nu numai spre universul hermeneutic, ci şi spre fenomenologie şi 
ontologie. Initiata în registrul gnoseologismului modern post-kantian al 
emancipării ştiinţelor socio-umane, „comprehensiunea comprehensiunii” 
a evoluat prin „hermeneutica universală”, sau ştiinţa despre comprehen- 
siune a lui Schleiermacher, hermeneutica istorică a lui Dilthey, sociologia 
comprehensivă a lui M. Weber şi, ulterior, prin deschiderea spre fenome- 
nologie şi ontologie a hermeneuticii la Heidegger, Ricoeur sau Gadamer, 
spre o comprehensiune văzută ca mediu universal uman şi, în primul rând, 
mediul uman al „producţiei operelor”, structură a modului de a fi uman, şi 
nu doar cuprindere a acestuia. 

În contextul acestor achiziţii ale teoriei cunoaşterii în coniventa cu her- 
meneutica, fenomenologia şi ontologia, ne-am propus, plecând de la setul 
de ipoteze avansat, schitarea unei teorii a culturii recunoaşterii, inteme- 
iată pe adevărul comprehensiv conceput ca adevăr-recunoaştere exersat 
de omul failibil. Este ştiut că în cunoaşterea socio-umană a modernităţii 
târzii şi-au făcut loc tot mai mult exegezele hermeneutice, demersurile 
relativist-contextualiste, epistemologia sistemistă a complexităţii. Într-o 


2 Petre BOTEZATU, „Dimensiunile adevărului”, în IDEM, ed., Adevăruri despre adevăr, 
Editura Junimea, laşi 1981, 47. 

atmosferă intelectuală antipozitivista, câştigă teren abordările de factură 
comprehensivă?. În opinia noastră, eterogenitatea faptelor socio-umane 
purtătoare de sens, interdependenta obiectului şi subiectului cunoaşterii şi 
acțiunii, cunoaşterea prin intuiție sintetică şi experiență trăită, atitudinea 
empatică şi responsabilizarea subiectului, sensibilizarea față de contextele 
ecologice, istorice şi multiculturale, analiza contradictiilor şi asumarea pa- 
radoxurilor complexității socio-umane, preeminenta analizelor calitative 
fac din paradigma comprehensivă, cu atât mai mult în epoca provocări- 
lor postmoderne, un model analitic adecvat, caracterizat printr-un stil de 
gândire nuantat, atent la consecinţele şi derapajele hiper-rationalismului, 
determinismului sau istoricismului. 

Generat prin căutările credinței şi rațiunii pândite permanent de ne- 
linişti şi îndoială, adevărul comprehensiv coagulează conştiinţa de sine, 
încrederea în propria persoană. şi confirmarea acesteia prin recunoaştere 
şi comunicare cu ceilalţi. Dezvoltat în orizontul autoconstiintei personale, 
drumul spre adevărul recunoaşterii de sine şi de celălalt presupune întâl- 
nirea permanentă a credinței şi rațiunii, căci — ne întâmpină din primele 
rânduri enciclica Fides et ratio — 


credinţa şi rațiunea sunt ca două aripi cu care spiritul uman se înalță spre con- 
templarea adevărului. Dumnezeu este cel care a pus în inima omului dorința 
de a cunoaşte adevărul şi, în definitiv, de a-l cunoaşte pe el, pentru ca, cunos- 
cându-l şi iubindu-l, să poate ajunge la adevărul întreg despre sine însuşit. 


Drumul adevărului spre adevărul întreg despre sine însuşi este, în fond, 
drumul prin credință şi rațiune al adevărului comprehensiv trăit prin con- 
ştiinţa de sine, prin „mărturia adevărului filozofic” şi „memoria adevărului 
teologic”5 ce se împletesc permanent. 

Într-unul dintre aforismele sale, Lucian Blaga afirma că filozofia este 
bemolul vieţii, pentru că adânceşte tonul acesteia cu un semiton, transpu- 
nându-ne, astfel, într-un registru mai grav. Preluând o parafrază avansată de 
noi într-o altă lucrare®, am putea afirma următoarele: conştiinţa filozofică este, 


3 John R. SEARLE, Realitatea ca proiect social, Polirom, Iasi 2000; Gary Kinc — Robert 
KEOHANE — Sidney VERBA, Fundamentele cercetării sociale, Polirom, Iasi 2000; Alex MuccHIELLI, 
ed., Dicţionar al metodelor calitative în ştiinţele umane şi sociale, Polirom, laşi 2002; Ro- 
nald F. Kina, Strategia cercetării. Treisprezece cursuri despre elementele ştiinţelor sociale, 
Polirom, Iasi 2005. 

1 Ioan PAUL AL II-LEA, Scrisoarea enciclică Fides et ratio (14.09.1998), Editura Presa 
Bună, laşi 1999, 3. 

5 Wilhelm DANcĂ, Fascinatia adevărului. De la Toma de Aquino la Anton Durcovici, 
Editura Sapientia, Iasi 2005. 

6 Anton CARPINSCHI, „Nevoia de filozofie politică în lumea de astăzi”, Dialog teologic 13 
(2004) 19-30. 

la randu-i, ,,bemolul filozofiei”, deoarece, in complexa ei calitate psiho-spi- 
rituala, se manifesta printr-o stare de maxima luciditate fata de rostul di- 
verselor demersuri ale filozofiei. Constiinta filozofică este, „atunci când ia 
ființă şi acolo unde se împlineşte, un produs de supremă veghe a omului,... 
un «ceva» ce rămâne în permanenţă de făcut, iar câtuşi de puţin un ce în- 
cheiat şi dat o dată pentru totdeauna, ca un pretins «canon», ce ar trebui 
doar să ia act de sine”’. Formă a conştiinţei de sine, conştiinţa filozofică 
este încercarea omului ca ființă rațională de a deveni, prin sine, mai inte- 
lept şi comprehensiv. Ceea ce ne propunem aici este să corelăm conştiinţa 
filozofică şi comprehensiunea. Act personal de trăire rațională şi înțelegere 
a celuilalt, conştiinţa filozofică veghează drumul reflexivitatii spre măsură 
şi acceptarea rezonabilă a diferenţei prin asumarea responsabilităţi şi re- 
cunoaşterea propriilor limite. Contracarând derapajele periculoase, amo- 
rale, ale „ştiinţei fără conştiinţă”, pe acelea teziste şi manipulatorii ale 
ideologiei şi propagandei, sau ale fundamentalismului, conştiinţa filozofică 
în calitate de comprehensiune în act se manifestă „în lumina naturală a 
rațiunii”, antrenând capacitatea de înțelegere şi interpretare, judecată şi 
discernământ. 

Provocată de griji şi îngrijorări, nelinişti şi îndoieli provenite dinafara 
şi dinăuntrul ei, ființa umană se mobilizează, asumându-şi funcția de în- 
grijire a sufletului prin credinţă şi rațiune. În această operă există diferite 
căi de cunoaştere şi raportare la lume: cunoaşterea obiectivă a realităţii 
prin achiziţii ştiinţifice, cunoaşterea subiectivă prin creaţie artistică şi ex- 
perienta estetică, cunoaşterea prin credință, revelație şi raportarea ființei 
umane la perfecțiunea divină. Prin ştiinţă cunoaştem cauzele şi efectele în 
lumina raţiunii şi, pe baza acestora, proiectăm şi construim tehnologiile ce ne 
asigură confortul şi binele material. Prin artă trăim experienţe estetice şi 
stări sufleteşti ce ne ajută la înțelegerea propriei noastre ființe şi a semeni- 
lor noştri. Prin cunoaştere şi trăire „în lumina supranaturală a credinței”, 
ne raportăm, ca ființe limitate, la Referentialul divin, căci, spune Toma de 
Aquino, „a fost necesar pentru om, spre salvarea sa, să-i fie descoperite 
prin revelație divină cele ce transcend raţiunii umane (...) A fost necesar, 
deci, ca, pe lângă disciplinele filozofice, care sunt cercetate prin rațiune, 
să primească doctrina sfântă prin revelație”, căci, „nimic nu opreşte ca 
aceleaşi lucruri, despre care disciplinele filozofice tratează în măsura în 
care sunt cognoscibile prin lumina rațiunii naturale, altă ştiinţă să le tra- 
teze după felul cum sunt cunoscute prin lumina revelatiei divine”?. Nici 


7 Lucian BLAGA, Despre conştiinţa filosofică, Editura Facla, 1974, 172-173. 

8 Toma DE AQUINO, Summa theologiae. Despre Dumnezeu, Opere I, Partea I, Quaestio I, 
Capitolul 1, Editura Ştiinţifică, Bucureşti 1997, 40. 

® Toma DE AQUINO, Summa theologiae. Despre Dumnezeu, 41. 

neutralitatea impersonala a ştiinţei în căutarea adevărului obiectiv, nici 
sensibilitatea trăirii estetice prin actul artistic şi nici credința religioasă 
şi revelaţia Persoanei absolute a lui Dumnezeu nu pot exclude însă conşti- 
inta filozofică, actul comprehensiv al omului ca om, interogatiile şi proble- 
matizările acestuia asupra condiției intelectuale şi morale a omului, a me- 
ritelor şi limitelor reflectiei filozofice. Respingând orgoliile scientismului, 
platitudinea lozincarda a propagandei şi ambițiile fanatismului, conştiinţa 
filozofică este un act comprehensiv de înțelegere şi recunoaştere a propriilor 
limite şi deschidere, totodată, spre alte orizonturi de cunoaştere şi acțiune, 
sub semnul înțelepciunii şi măsurii. 

Exigenta conştiinţei filozofice ca act comprehensiv pare cu atât mai ac- 
tuală astăzi, într-o lume aflată în „criza sensului” prin fărâmițarea cunoaş- 
terii, relativizarea valorilor şi teribila experienţă a răului. Confruntată cu 
ambiguitatile eclectismului, relativismul istoricismului, suficiența scien- 
tismului, negativismul dizolvant al nihilismului, filozofia nu trebuie să se 
lase atrasă în situaţia riscantă de a abandona problema „naturii lucrurilor”, 
a angajării morale şi a responsabilitatii, degradând rațiunea la funcţiile 
instrumentale şi lipsind-o, astfel, de dimensiunea sapientiala, de metafi- 
zica şi axiologia deschiderilor spre transcendenta, sens, valoare. Tocmai 
de aceea, sensibilă la deschidere, diferență, dialog şi complementaritate, 
conştiinţa filozofică se manifestă ca stare de veghe a conştiinţei de sine prin 
dialogul cu celălalt, aşadar, ca act de comprehensiune. 


2. Adevărul comprehensiv ca adevăr-recunoaştere 


O idee importantă a studiului nostru este aceea că între comprehensi- 
une şi recunoaştere există o legătură profundă şi originară ce stă la baza 
configurării adevărurilor comprehensive. Comprehensiunea presupune 
recunoaşterea, iar recunoaşterea, la rândul său, comprehensiunea. Dacă 
prin comprehensiune recunoaştem ceva sau pe cineva, iar prin recunoaş- 
tere realizăm comprehensiunea, atunci comprehensiunea şi recunoaşterea 
interacționează organic. Nu întâmplător, această interpretare este conti- 
nută în însăşi etimologia latină a termenului ce pune în evidenţă atât sen- 
sul propriu (a apuca, a cuprinde ceva), cât şi sensul figurat: a cuprinde cu 
sufletul şi mintea, a înțelege şi simți împreună cu cineva”. 

În opinia noastră, cele două sensuri ale termenului de comprehensiune 
se regăsesc în cele două niveluri ale adevărului comprehensiv, respectiv ale 
adevărului prin recunoaştere: nivelul extensional, detectabil în recunoas- 


1 Verbul din limba latină, comprehendo, - dere, - di, - sum (compus din cum şi prehen- 
do), însemna „a apuca”, „a lua”, „a prinde”, „a cuprinde”, „a arăta”, „a număra”, dar şi „a 
înțelege”, adică a cuprinde ceva cu sufletul şi cu mintea. 

terea informational-cognitiva ce se referă la cuprinderea cu puterea minţii, 
implicit, la recunoaşterea neutră a elementelor, trăsăturilor, dimensiunilor 
caracteristice unui obiect, proces, entităţi, concept şi nivelul intensional, 
prezent în recunoaşterea axiologică şi morală ce vizează experiențe comune 
şi rezonanță afectivă. 

Din perspectiva informational-cognitivd, recunoaşterea nu are nici o 
conotaţie axiologică, juridică sau morală, ci doar una minimală, dar foarte im- 
portantă din punct de vedere cognitiv: transmiterea, receptarea şi creş- 
terea numărului şi calităţii informaţiilor şi a volumului de cunoştinţe. 
Recunoaşterea informațională presupune intervenția memoriei prin care 
conştiinţa identifică obiectul unei reprezentări actuale cu un obiect anteri- 
or perceput. Este vorba despre o apropiere între percepţie şi amintire, prin 
care are loc examinarea unei realități pentru a-i determina conţinutul, tră- 
săturile, devenirea. Vorbim, în acest sens informaţional şi neutru, despre 
recunoaşterea ca atare, fără conotaţii afective, a unei persoane sau a unor 
locuri, despre recunoaşterea traseului înaintea unei curse oficiale, despre 
acțiunea militară de recunoaştere a terenului, despre recunoaşterea unei 
cărți ca obiect sau a unui titlu, a unui text sau a unei melodii etc. 

Există însă şi un nivel mai profund, intensional, comprehensiunea în- 
semnând, în această situaţie, recunoaşterea a ceva sau a cuiva prin puterea 
de pătrundere a sensului şi de înțelegere a semnificatiilor spirituale şi su- 
fleteşti ale acțiunii umane, co-trăire prin empatie, autodepăşirea şi auto- 
obiectivarea propriului „eu”, transpunerea în situaţia celuilalt. Practicată 
la nivelul intensional al trăirii unor experienţe similare, comprehensiunea 
înseamnă recunoaşterea principiilor, normelor şi valorilor celuilalt. Aceasta 
înseamnă că, pe lângă recunoaşterea informațională şi comprehensiunea 
în plan cognitiv, există şi alte tipuri de recunoaştere — axiologică, juridică, 
morală —, în funcţie de nivelul de profunzime şi de registrul de manifestare 
al comprehensiunii. 

Astfel, în plan axiologic, recunoaşterea are în vedere evaluarea şi recu- 
noaşterea valorii cuiva sau a ceva, din punct de vedere profesional, politic, 
economic, religios, artistic, sportiv etc. Aceasta înseamnă aprecierea şi vali- 
darea competențelor, abilităților şi performanțelor unei persoane sau grup 
în funcţie de domeniul activităţii; prețuirea volumului şi calității informa- 
tiilor, demonstrațiilor sau stilului unui text, fie acesta, religios, ştiinţific, 
literar, filozofic; valorizarea achiziţiilor culturale şi a experienței politice, 
economice, religioase, artistice a diferitelor tipuri de societăți. Recunoas- 
terea axiologică depăşeşte recunoaşterea informaţională, dar nu se con- 
fundă cu recunoaşterea morală. Putem recunoaşte sau aprecia pe cineva 
din punct de vedere profesional, politic, economic, artistic sau sportiv etc., 
fără a-l recunoaşte şi în plan moral. Viaţa a fost şi continuă să fie martora 

activității unor persoane importante din punct de vedere profesional, po- 
litic, economic, artistic etc., dar departe de standardele minimei moralia. 
Gradele recunoaşterii axiologice variază în funcție de valoarea operei sau 
activităţii în cauză, domeniu, coordonate spatio-temporale etc. Se vorbeşte 
astfel despre recunoaştere la nivel local, naţional, regional, internaţional. 
Este ştiut că procesele de evaluare şi stabilire a ierarhiilor se numără prin- 
tre cele mai complexe şi controversate activități umane, ele declanşând 
deseori un adevărat „turbion” al orgoliilor, invidiilor şi animozitatilor. 

Din perspectivă juridică, recunoaşterea înseamnă oficializarea a ceva 
sau a cuiva, acceptarea cu statut de legalitate a unei persoane, grup poli- 
tic, confesional-religios, sexual, etnic, generational etc., consfintirea unei 
stări de fapt nerecunoscute legal până atunci. Recunoaşterea juridică a 
ceva sau a cuiva nu înseamnă automat recunoaşterea axiologică şi, cu atât 
mai puţin, recunoaşterea morală a acelui ceva sau cuiva. Dintre formele 
recunoaşterii, cea juridică pare a fi cea mai apropiată de tolerare. Cineva 
poate să nu agreeze comportamentele homosexuale, sau anumite modele 
culturale exotice, dar dacă acestea nu afectează libertatea şi securitatea 
celorlalți, dacă nu prezintă un pericol social şi nu destabilizează un re- 
gim democratic, încep să fie acceptate şi legalizate ca atare în societăţile 
cu democraţie stabilă. Cineva poate să agreeze, în particular, doctrinele şi 
practicile unor partide şi grupări fundamentaliste, extremiste. Dincolo de 
caracterul discutabil, această opțiune personală este sanctionata ca atare, 
din punct de vedere juridic, în eventualitatea materializării sale politice. 
Caracterul criminal al activităților exclude partidele şi orientările extre- 
miste din eşichierul politic legal recunoscut. 

În ceea ce priveşte recunoaşterea religioasă a unei persoane sau grup 
din afara propriei religii, dar de factură nonfundamentalistă, aceasta pre- 
supune, în primul rând, recunoaşterea juridică. Desigur, poate fi vorba şi 
despre o recunoaştere axiologică şi morală în grade variate, chiar dacă nu 
apartinem sau nu aderăm la respectiva religie. Cineva care nu recunoaşte 
adevărul doctrinar al unei religii sau confesiuni nu înseamnă că nu poate 
accepta recunoaşterea legală a acelei religii sau confesiuni, dacă acestea nu 
aduc atingere principiilor de drept şi practicilor democratice. Din punct de 
vedere legal, recunoaşterea religioasă a unui grup este oficializarea acelui 
grup, recunoaşterea juridică a organizării şi practicilor religioase ale respec- 
tivului grup. 

În sens moral, recunoaşterea a ceva sau a cuiva înseamnă, de la caz la 
caz, acceptarea, consideratia, admiraţia, respectul fata de acel ceva sau 
cineva. Recunoaşterea morală semnifică, în fond, maximumul puterii com- 
prehensive şi, implicit, realizarea condiției umane, împlinirea omului ca 
om. Recunoaşterea morală se centrează pe conştiinţa morală, aşadar pe 

evaluarea etică şi valorile morale şi mai putin sau deloc pe evaluarea cali- 
tatilor profesionale, politice, economice, sportive etc. Chiar cu preţul unor 
pierderi în planul recunoaşterii axiologice sau juridice, recunoaşterea mo- 
rală rămâne semnul atingerii condiției umane. O înfrângere pe câmpul de 
luptă sau în vâltoarea competiţiilor profesionale, politice, artistice, spor- 
tive se poate converti într-o victorie morală, atunci când omul se ridică 
la nivelul condiției umane, când, plecând de la recunoaşterea limitelor şi 
propriilor greşeli, este capabil să recunoască superioritatea celuilalt. Lec- 
tia recunoaşterii morale este una a discernământului şi corectitudinii, a 
maturizării spirituale şi autodepăşirii. 

Bogăția de sensuri a termenului „recunoaştere” poate fi pusă în valoare 
şi prin alte distincţii de planuri. Trecută prin filtrul diatezelor, recunoas- 
terea poate fi reflexivă, activă, pasivă. Vorbim, în primul rând, despre re- 
cunoaşterea reflexivă, deoarece, în contextul coagulării conştiinţei de sine 
şi al plămădirii personalității, un rol esenţial îl joacă momentul reflexiv al 
auto-cunoasterii şi al justei auto-recunoaşteri. În procesul formării adevă- 
rurilor comprehensive, propria cunoaştere şi recunoaştere sunt validate şi 
prin cunoaşterea şi recunoaşterea celuilalt. În unele situaţii, chiar înainte 
de a recunoaşte ceva sau pe cineva, trebuie să ne auto-cunoaştem şi să fim 
capabili să ne recunoaştem cât mai bine calităţile şi limitele. De dorit este 
ca numai după rezolvarea cât mai corectă şi sinceră a momentului reflexiv 
al auto-recunoasterii să se treacă la evaluarea celorlalți. Recunoaşterea 
onestă a propriilor limite şi greşeli implică, totodată, curaj din partea per- 
soanei în cauză şi încredere în judecata critică, discernământul şi înțelegerea 
celorlalți. 

Recunoaşterea presupune momentul activ — a recunoaşte pe cineva sau 
ceva — şi momentul pasiv: a fi recunoscut de cineva. În consecință, recu- 
noaşterea poate fi nonreciprocă sau reciprocă. Este nonreciprocă atunci 
când are loc într-un singur sens, fie activ, fie pasiv. Recunosti pe cineva, 
dar nu eşti, la rândul tău, recunoscut de acel cineva, sau eşti recunoscut de 
cineva, dar tu nu-l recunosti. A îl recunoaşte, de pildă, pe B ca un bun pro- 
fesionist, dar B nu recunoaşte calitățile profesionale ale lui A. În acest caz, 
se manifestă o recunoaştere univoca, unidirectionata, nonreciprocă. Re- 
cunoaşterea este reciprocă, reunind momentul activ şi pe cel pasiv, atunci 
când este în dublu sens: recunosti şi eşti, la rândul tău, recunoscut. 

O altă distincție cu consecințe social-politice importante poate fi opera- 
tă, din perspectiva numărului actorilor implicaţi, între recunoaşterea inter- 
personală şi cea inter-grupală, în diferite planuri: informaţional, axiologic, 
juridic, moral, religios. Marile probleme de ordin politic — de acceptare, 
proiecție şi construcţie a unei culturi a recunoaşterii — le ridică grupurile 
minoritare în relațiile lor cu majoritarii sau în relațiile dintre ele, atunci 

cand apar probleme si interese specifice de ordin profesional, cultural, con- 
fesional, sexual, generational etc. Trecerea de la planul inter-personal la 
cel inter-grupal pune recunoasterea nu numai sub aspectul multiplicarii 
şi complicării problemelor, dar şi sub acela al complexificării politice şi al 
implicatiilor multiple pe care aceasta le presupune. 

Pornind de la nivelurile extensional şi intensional al comprehensiunii şi 
adevărului comprehensiv, diferitele fațete ale recunoaşterii ne-au relevat 
bogăţia de sensuri şi nuanţe pe care le îmbracă recunoaşterea ca fapt şi 
proces psihosocial. Dar trăirea sinceră a recunoaşterii presupune, după 
cum spuneam, un anume tip uman. Omul real, conştient de propria-i fai- 
libilitate, capabil să-l recunoască pe celălalt, devine, prin aceasta, un pur- 
tător al adevărului comprehensiv. Cum ar arăta un asemenea tip uman? 
Cum am putea modela profilul acestui actor al adevărului comprehensiv şi 
al culturii recunoaşterii? 


3. Omul failibil, ipostazele umanului şi adevărul comprehensiv 


Modelul ipostazelor umanului este expresia unui adevăr comprehensiv 
ce s-a născut prin înțelegerea faptului că omul trăieşte într-un câmp an- 
tropologic ce funcţionează ca matrice a naturii sale specifice. Conceput ca 
o totalitate prin dinamica elementelor sale complementare şi concurente, 
câmpul antropologic reuneşte, conform cercetărilor interdisciplinare din 
ultimele decenii: sistemul genetic (cod genetic, genotip), creierul (epicen- 
trul fenotipic), sistemul socio-cultural (sistem fenomenal-generativ), eco- 
sistemul (nişă ecologică, mediu înconjurător)!!. Ecosistemul controlează 
codul genetic, creierul şi societatea; sistemul genetic produce creierul, care 
condiționează societatea şi dezvoltarea complexității culturale. La rândul 
său, sistemul socio-cultural actualizează competențele şi aptitudinile cre- 
ierului, modifică ecosistemul, influențează selecția şi evoluţia genetică. 
Aceasta înseamnă că, din punct de vedere ştiinţific, orice secvență compor- 
tamentală umană se manifestă într-un câmp antropologic ce prezintă câte o 
dimensiune genetică, cerebrală, socială, culturală, ecosistemică. Acest fapt 
semnifică, din punct de vedere filozofic, că omul este o ființă multidimensi- 
onală, natura umană nefiind exclusiv genetică sau culturală. Multidimen- 
sional, circumstantial, plastic şi creativ, omul poate fi considerat un sistem 
genetico-cerebro-socio-cultural, al cărui epicentru organic este creierul, 
adevărata „placă turnantă bio-culturală” prin care comunică organismul 
individual, sistemul genetic, mediul ecosistemic, sistemul socio-cultural. Cen- 
tru integrator al câmpului antropologic, creierul lui Homo sapiens permite 


1 Edgar Morin, Paradigma pierdută: natura umană, Editura Universităţii „Al. I. 
Cuza”, Iasi 1999. 

comunicarea dintre biologic si cultural, conferind specificul naturii umane 
şi, implicit, deschiderea spre celelalte ipostaze ale umanului: condiția şi 
esența. 

Interactiune mereu schimbătoare a capacităților, condiţiilor şi necesita- 
tilor, natura umană este dinamică şi contradictorie. „Cheia naturii umane 
constă în varietate” — scria John W. Chapman. „Natura noastră este plas- 
tică şi maleabilă. Noi simbolizăm nişte artefacte culturale auto-modelate. 
Sau, mai degrabă, natura noastră este un amalgam de tendințe şi atri- 
bute permanent confruntate cu o varietate de circumstanţe şi sensuri”!?. 
Instinctuali şi rationali, optimişti şi pesimişti, constructivi şi distructivi, 
ordonati şi dezordonati, eroici şi laşi, tragici şi comici, oamenii prezintă 
o uluitoare diversitate ce nu poate fi înțeleasă plecând de la un principiu 
simplu şi rigid de unitate, ci doar de la un ansamblu de principii gene- 
ratoare ce acționează specific în contexte istorice diferite. Natura umană 
multidimensională face ca oamenii să fie mereu paradoxali şi imprevizibili 
ca urmare a clivajelor ce apar între substratul biologico-genetic, bogăţia 
activității cerebrale şi a trăirilor psihice, pluralitatea socială şi diversitatea 
grupurilor de interese. Realitate dinamică exprimând esența naturală a 
ceea ce este omenesc, natura umană s-a modelat în cursul procesului de 
hominizare prin exigenţele supraviețuirii şi selecției. 

Plastică şi inovativă, inteligentă şi amorală, natura umană le permite 
oamenilor diverse forme de manifestare şi performanțe adaptative. Conse- 
cintele şi riscurile sociale ale acestei stări de fapt, indiferente în raport cu 
valorile morale şi de drept, dezvăluie limitele naturii umane. Mai mult, su- 
punându-se legilor implacabile ale naturii, omul rămâne, tocmai prin na- 
tura sa, o ființă limitată şi dependentă. Constiinta dureroasă a finitudinii 
şi emoția in fata morţii au produs însă in om „setea de nemurire”, conştiinţa 
subiectivă fondată pe credinţa în valorile spirituale ale transcendentei şi 
transmortalitatii. „In fata morţii” — atrag atenţia documentele Conciliului 
ecumenic al II-lea din Vatican — „enigma condiţiei umane îşi atinge culmea 
(...) Sămânța veşniciei, pe care o poartă în sine, neputându-se reduce la 
materie, se răzvrăteşte împotriva morţii”! şi, prin revelaţia divină, omul 
află că, fiind creat de Dumnezeu pentru un scop fericit, a fost înzestrat cu 
demnitatea conştiinţei morale, al cărei temei rezidă în chemarea omului la 
comuniunea cu Dumnezeu cel veşnic. 

Din cele spuse până acum rezultă că semnificaţia transcendentă a exis- 
tentei umane nu poate fi înțeleasă exclusiv din perspectiva naturii umane. 


12 John W. CHAPMAN, „Toward a General Theory of Nature and Dynamics”, în J. ROLAND 
Pennock — John W. CHAPMAN, Human Nature in Politics, Nomos XVII, New York University 
Press, New York 1977, 293. 

In aspiraţia spre spiritualitate, omul îşi asumă şi depăşeşte natura. De al- 
tfel, o dată cu apariţia „breşei antropologice”, omul a făcut primul pas spre 
disocierea destinului său spiritual de cel natural. Indiferentă, obiectivă şi im- 
placabilă, natura umană nu putea pătrunde, sua sponte, în lumea valorilor 
etice, a libertăţii spirituale şi deciziilor personale. Numai aspirând spre 
starea de maximum axiologic şi altitudine spirituală a condiției umane, 
omul poate rezona cu transcendenta. Sondând adâncul conştiinţei, omul 
descoperă „o lege pe care nu şi-o dă el însuşi, dar căreia trebuie să i se su- 
pună şi al cărei glas, chemându-l neîncetat să iubească şi să facă binele şi 
să evite răul, răsună la momentul potrivit în urechea inimii: «Fă aceasta, 
fugi de aceea!»”!1. Numai printr-o „întâlnire interioară în experienţa spiri- 
tuală”, omul devine mai bun, mai om, atingându-şi condiția umană. 
Imanent prin natura sa proteică, transcendent prin condiția spirituală, 
omul se realizează ca „persoană în act” în viata socială. Esenţa umană se 
fenomenalizează în praxis. Problemele ce confruntă orice societate declan- 
şează potenţialul naturii umane, reclamând, totodată, principiile şi valorile 
condiţiei umane. Întâlnirea naturii şi condiţiei umane se consumă în act, 
în marile sisteme de activitate socio-umană. Fiecare dintre aceste sisteme 
de activitate ce pun în valoare esența umană constituie, totodată, condiţii 
de existență pentru orice comunitate umană. Astfel, fiecare comunitate se 
menține în viață şi se reproduce (sistemul biosocial), locuieşte şi îşi amena- 
jează spaţiul, coabitând cu alte specii (sistemul ecosocial), comercializează 
bunurile pe care şi le produce (sistemul economic), creează şi asimilează va- 
lori culturale (sistemul cultural), comunică informații, imagini, simboluri, 
mediind între parti şi mediatizând totodată (sistemul comunicational), 
reglementează grupurile de interese, raporturile sociale şi directioneaza 
acțiunile colective pe baza detinerii puterii (sistemul politic). Observăm că 
fiecare dintre condiţiile de existenţă ale unei societăți umane este cadrul 
apariției sistemului social corespunzător. Fiecare dintre aceste sisteme în- 
deplineşte funcţii specifice prin mijloace proprii, dar şi prin interacțiunea 
cu celelalte sisteme. Deşi autonome, sistemele sociale nu sunt „entități in- 
dependente”, ,,esente” sau „substanţe metafizice”, ci ansambluri de activi- 
tati în interacțiune în totalitatea concretă a unei societăţi globale. Autonome 
şi interdependente totodată, sistemele sociale multistabile constituie îm- 
preună societatea globală ce se manifestă ca „integron” (Francois Jacob), 
complex posedând proprietatea de multifinalitate'?. În acest context social 


14 GS 16 

15 Anton CARPINSCHI, „Inovația socială şi puterea politică - fundamente pentru o pa- 
radigmă anti-utopică”, studiu introductiv la volumul: Jean-William LAPIERRE, Viaţă fara 
stat?, Institutul European, Iaşi 1997; de acelagi autor, studiul: „Paradigma complexității 
şi sistemul acțiunii concrete”, în Adrian-Paul Ivrescu, ed., Mentalități şi instituții. Carente 

(social-global, societal), esența umană apare ca rezultanta efectivă a naturii 
şi condiției umane. 

Natura, condiţia şi esenţa în dinamica lor modelează profilul omului 
failibil ca „persoană în act”. Dar numai în calitate de actor al adevărului 
comprehensiv ca adevăr-recunoaştere, omul failibil este capabil să-şi recu- 
noască propriile limite şi să recunoască valoarea celuilalt, aspirând, toto- 
dată, spre o cultură a recunoaşterii. Lung şi anevoios, drumul de la recu- 
noaştere la cultura recunoaşterii trece prin comprehensiunea şi adevărul 
de care este capabil omul failibil. 


4. Comprehensiune şi adevăr: spre o cultură a recunoaşterii 


Prin coroborarea sensurilor termenului de recunoaştere, am putea 
identifica două forme majore ale procesului recunoaşterii: una limitată sau 
parțială şi cealaltă globală sau multidimensională. Atunci când vorbim 
despre recunoaşterea limitată sau parțială, avem în vedere recunoaşterea 
nonreciprocă, interpersonală, informațională, eventual, axiologică şi / sau 
juridică. Limitată la anumite sensuri şi planuri, incompletă şi fragilă, recu- 
noasterea parțială este încă departe de o adevărată cultură a recunoaşterii. 
În opinia noastră, drumul spre cultura recunoaşterii marchează procesul 
de trecere spre recunoaşterea reciprocă, intergrupală în plan informatio- 
nal, axiologic, juridic, religios şi, mai ales, moral. Recunoaşterea ce atinge 
la nivelul unei comunități stadiul de cultură a recunoaşterii presupune un 
proces sistematic, de durată, cu urcusuri şi coborâşuri, în care comprehen- 
siunea nu mai joacă doar un rol cognitiv-informational, ci şi unul moral şi 
practic. 

Cultură a unei umanitati maturizate, cultura recunoaşterii adjudecă di- 
versitatea planurilor şi sensurilor culturii — filozofic, sociologic, antropologic 
—, topindu-le într-un concept de sinteză. Astfel, ea reuşeşte să cuprindă cva- 
sitotalitatea elaboratelor colectivitatilor omeneşti prin care are loc trans- 
formarea conştientă a mediului natural şi social, implicit, dezvoltarea 
omului ca ființă umană. Modalitate colectivă de a gândi şi simţi, cod vital 
al umanităţii, cultura devine o cultură a recunoaşterii atunci când, prin 
„jocul” elementelor sale componente — simboluri, rituri, limbaj, norme, 
tradiții, moravuri, valori —, poate comunica la nivel interpersonal şi intergru- 
pal în medii sociale, etnice, confesionale, profesionale, generationale diferite. 
Cultura recunoaşterii este, în fond, sistemul de punere-în-formă a diferitelor 
expresii de viaţă, corelarea necesară a unor conținuturi existențiale dina- 
mice şi adesea contradictorii. În acest context, trebuie menţionat rolul 


de mentalitate şi înapoiere instituțională în România, Editura Ars Docendi, Universitatea 
Bucureşti 2002, 319-338. 

constructiv al criticii in proiectarea si faurirea unei culturi a recunoaste- 
rii. Recunoaşterea autentică, interpersonală sau intergrupala, axiologica, 
juridică, morală presupune judecata şi evaluarea critică din perspectiva 
activării permanente a discernământului. Am putea spune că cine nu este 
luat în colimatorul judecății critice în plan profesional, politic, artistic etc., 
nu este recunoscut. 

Cultura recunoaşterii este un adevărat concept multidimensional şi sin- 
tetizator al culturii. Realitate interioară marcând „drumul sufletului spre 
sine insusi”’®, implicit, „procesul autoeliberării progresive a omului”! şi 
construirii prin limbaj, artă, religie, ştiinţă a propriului univers, cultura 
recunoaşterii se raportează, în mod necesar, la natură, societate şi deve- 
nirea umană. Aceasta îi dă conceptului filozofic de cultură a recunoaşterii 
un sens emancipator. Dintr-o perspectivă comportamentistă, cultura re- 
cunoaşterii poate fi văzută ca o „configurație a comportamentelor învă- 
tate şi a rezultatelor”!* acestora împărtăşite şi transmise către membrii 
unei societăţi. În acceptiune sociologică, cultura desemnează „valorile, 
normele şi bunurile materiale caracteristice unui anumit grup”!?. Cu alte 
cuvinte, societatea, prin ansamblul elaboratelor sale, este mediul propice 
unei culturi a recunoaşterii. Având ca actor omul failibil şi creativ, cultura 
recunoaşterii este un întreg ce cuprinde limbajul, arta, obiceiurile şi mora- 
vurile, diferitele cunoştinţe, mentalitatile, credințele religioase, principiile 
de drept dobândite de om într-un cadru social. În ceea ce priveşte originea 
elaboratelor culturale, adoptăm punctul de vedere culturologic inițiat de 
Alfred L. Kroeber şi Clyde Kluckholm?%, conform cărora cultura, implicit 
cultura recunoaşterii, nu este doar comportament, ci şi o realitate nesub- 
stantiala, supraorganică, simbolică, creatoare de structuri, semnificaţii şi 
modele pentru gândire şi acțiune. 

Folosirea concomitentă în planuri diferite — propriu-figurat, subiec- 
tiv-obiectiv —, sau din perspective ştiinţifice complementare — sociologică, 
psihologică, etnologică, antropologica, istorică, politologică etc. —, face din 
conceptul multidimensional de cultură a recunoaşterii, unul de sinteză. De 
altfel, într-o încercare de sistematizare, Raymond Williams distingea trei 
mari direcţii: 1) procesul general al dezvoltării intelectuale, spirituale şi 


16 Georg SIMMEL, „Despre filosofia culturii”, în Cultura filosofică. Despre aventură, sexe 
şi criza modernului, Humanitas, Bucureşti 1998, 209. 

1 Ernst CASSIRER, Eseu despre om. O introducere în filosofia culturii umane, Humanitas, 
Bucureşti 1994, 314. 

8 Ralph Linton, Fundamentul cultural al personalităţii, Editura Ştiinţifică, Bucuresti 
1968, 72. 

19 Anthony GippEns, Sociologie, All, 2001, 624. 

2 A. L. KROEBER — C. KLUCKHOLM, Culture, A Critical Review of Concepts and Definitions, 
Vintage Books, Random House, New York 1963. 

estetice; 2) modul particular de viata al unui popor, epoci, grup sau umani- 
tati, in general; 3) operele si practicile activitatii intelectuale si, in special, 
artistice filtrate in timp?!. Observăm întrepătrunderea planurilor si sen- 
surilor pe care le vom denumi: psiho-educational, etno-sociologic, istorico- 
axiologic. Procesul psiho-educational dă măsura instruirii şi socializării 
individului, planul etno-sociologic surprinde legăturile indestructibile din- 
tre cultură şi grupul social, iar cel istorico-axiologic, cultura ca sinteză a 
valorilor şi factor istoric. Desluşim aici articulațiile logico-istorice ale unei 
culturi a recunoaşterii ce se constituie în spatiul-timp al devenirii pluralis- 
mului social şi al maturizării colectivitatilor multiculturale. Cultura recu- 
noasterii apare, astfel, ca o sinteză culturală a unei umanități maturizate”. 
Când vorbim despre o sinteză culturală, avem in vedere forța şi vocația 
sintetizatoare a culturii şi, în particular, capacitatea de conciliere, reconci- 
liere şi sinteză a culturii recunoaşterii într-o comunitate experimentată şi 
inteleptita a oamenilor failibili. 


21 Raymond Wir1AMs, Keywords. A Vocabulary of Culture and Society, Fontana Press, 
An Imprint of Harper Collins Publisher, 1988. 

2 Anton CARPINSCHI, „Cultură”, in Bogdan S. Pîrvu, ed., Dicţionar de genetică literară, 
Institutul European, Iasi 2005. 


DE UNDE AR TREBUI SA PREIA DREPTUL 
DEFINIȚIA VIEȚII UMANE? 
DIN RELIGIE, MORALA, ORI DIN FILOZOFIA ŞTIINŢEI? 


Conf. dr. Valerius M. CIUCĂ, 
Lector dr. Paul TIBULEAC, 
Universitatea „Alexandru Ioan Cuza” Iasi 


Motto: 
Vita magis in pretio est 
quam quaeque temporalia bona’. 


Vechile concepţii comune in drept îşi aveau rădăcinile in credinţa ali- 
mentării dreptului cu valori exclusiv religioase. Timp de mii de ani, dreptul 
reprezenta un atribut exclusiv al claselor sacerdotale, până la nivelul pon- 
tifilor supremi. 

Religia, generatoare, de asemenea, de morală şi, prin aceasta, de civili- 
zatie, modela principiile juridice într-o manieră simplă, neechivoca şi efi- 
cientă. În acest mod, chiar dacă, „de la apariția lui Homo sapiens până 
astăzi, materialul genetic nu s-a schimbat,... totuşi diferențe există! Aces- 
tea sunt rezultatul nu al mecanismelor evoluționiste biologice, ci al progre- 
sului realizat la nivelul software-ului cerebral prin funcția modulatoare a 
mecanismelor sociale (ale culturii şi civilizatiei)”’, în care noi integram, in 
mod fundamental, religia, urmată de drept, filozofie şi ştiinţă. 

Nimic nu părea să zdruncine acea temelie sacerdotală a dreptului şi să 
conducă la reconsiderarea ă rebours a vectorului influențelor externe asu- 
pra domeniului prin excelență nomotetic (domeniul juridic, fireşte). Din 
fiu legitim al religiei, acesta a devenit, prin laicizare, emul al ei şi, mai apoi, 
în regimurile politice atee, uzurpator chiar al ordinii naturale sau divine. 

Asistăm, astăzi, în prezenţa unui veritabil asalt anti-spiritualist şi al 
unui evanescent (prin vacuitatea sa) curent de decreştinare, la constitu- 
irea unui considerabil inventar (la rându-i, emergent) al patafizicelor ce 
reclamă drept de cetate în sfera normalitatii. Acestea sunt alimentate de 
credința oarbă în virtuțile determinărilor cantitativiste ale cunoaşterii în 


1 Publius Ovidius Naso, Metamorphosis, 1, 5, apud Ioan Inocenţiu Micu-KLEIN, Illustri- 
um poetarum flores, ediţie de: Florea Firan şi Bogdan Hâncu, Editura Ştiinţifică, Bucureşti 
1992, 512. 

? Constantin BALACEANU-STOLNICI, Cunoastere şi ştiinţă, Editura Fundaţiei „Andrei a- 
guna”, Constanta 1997, 472-473. 

detrimentul celor calitative (selective sau responsabile), desi stim prea 
bine că fundamentele gnostice ale cunoaşterii sunt nutrite de spiritul de 
libertate, iar libertatea este, înainte de toate, paviment al discernământului, 
al alegerii, în valeryană viziune. 

Acest fenomen al dilutiei normalitatii prin centrarea exceptionalitatii 
într-un registru al benignei alteritati ne prilejuieşte, în câmpul normelor 
juridice pe seama ştiinţelor vieții omeneşti, momente şi motive de reflecţie 
şi o căutare din nou ferventă a izvoarelor înțelepciunii în plan nomotetic. 

Aşadar, aceste patafizici se înmulțesc pe zi ce trece. Ritmurile proprii 
ştiinţelor pozitive, atât de allegre, sunt imposibil de susținut de către na- 
tural-contemplativele domenii ale spiritului şi moralei. Chiar dreptul (cu 
descalificanta-i „normoză”) răspunde cu oarecare inerție acestor energu- 
menice creaţii ale unei realități materiale în plină expansiune. Inimagina- 
bilul de altădată a devenit posibil: bunicii şi străbunicii vor putea fi (prin 
forța manipulării embrionilor) mai tineri, în ordine temporal-naturală de- 
cât nepoții şi stranepotii (ca atare, timpul, ca element de primă referință 
în religie, morală şi drept, ar putea fi reconsiderat); inseminarea artificială 
ar putea transforma radical conceptul de „rudenie” (un concept esenţial în 
raporturile matrimoniale, de stare civilă şi în cele succesorale), făcând din 
acesta un element benign. Acest fenomen ar adânci dincolo de suportabil 
falia dintre indivizi, alienându-i mai mult decât o face viata în registru 
super-individualist; diferențierea sexuală naturală este şi ea supusă unei 
psihologizări artificioase, care anunţă un planetar câmp de bătălie pentru 
un nou conflict zigotic; la această selecţie artificială se adaugă transsexu- 
alismul (ce nu mai apare ca fiind paranoic, ci, în numele proprietății abso- 
lute asupra corpului, ca panaceu psihic, argument folosit şi de susținătorii 
eutanasiei şi, paradoxal, de cei ai eugeniei), chiar dacă acesta traumatizează 
familii întregi, colectivități de prieteni şi, mai ales, progenituri; povestea 
lui Ganymede se complică şi ea tot mai mult; el, bietul Ganymede, nu mai 
doreşte simpla toleranță, încearcă să-şi asume şi instituțiile specifice, tra- 
ditionale şi natural create pentru cuplurile heterosexuale, unele dintre 
ele având vechimea Antichității (precum, e.g., căsătoria); în sfârşit, fara 
a epuiza decorul acestor patafizici, uniformismul acablant mai cunoaşte 
o redutabilă arma - posibilitatea clonării omului, ceea ce aduce în scenă 
desăvârşirea despiritualizării ființei umane, prin desprinderea totală a cor- 
pului biologic de universul său psiho-cultural care, până de curând, era 
coparticipant primar la individualizarea şi personificarea omului. 


3 Paul VALERY, Criza spiritului şi alte eseuri, trad. de Maria Ivănescu, Editura Polirom, 
Iaşi 1996, 29. 

Pentru a trata juridic, într-un mod coerent, organic, toate aceste fenomene 
ce fac obiectul bioeticii şi biodreptului, se impune cu evidenţă satisfacerea 
unei nevoi de ordin conceptual: definirea juridică a vieții umane. Cine să o 
facă: preotul, filozoful, juristul sau omul de ştiinţă? 

În ceea ce ne priveşte, credem că răspunsul la sus-mentionata întrebare 
le revine, în egală măsură şi împreună, viața umană fiind în mod echili- 
brat guvernată de norme şi prescriptii religioase şi civile, de la concepţie 
şi naştere până la bătrâneţe şi supremum exitus, trecând prin educaţie şi 
instrucţie, prin parentate, dragoste şi căsătorie, prin maturitate creatoare 
şi emancipare redemptorie, atât în substanța sensibilă a metamorfozelor 
fiziologice, cât şi în aceea, mai subtilă, a alchimiei psihice (în imensa paletă 
dintre reprezentările sceptice şi cele dionisiac vitaliste). Nimeni dintre ei 
nu este astăzi tezaurizatorul adevărului, unul perfect independent, perfect 
autonom sub raport euristic şi moral, chiar dacă se comportă ca atare sub 
aspect actional, praxiologic. 

Poate nicicând n-a fost absolut necesară definirea vieţii şi a omului ca 
acum, când, după un secol de continua despiritualizare, de carnagii şi expe- 
rimente, putem face aparent nelimitate intervenții asupra omului şi vieţii 
sale, atât în sens individual, dar şi colectiv. Să fi devenit rațiunea utilitaristă 
hipertrofiată un pandant al sufletului şi sensibilităţii omului, încât să le 
perceapă ca fiind inamici inavuabili ai singurului ei ideal — pragmatismul 
universal? Să se fi topit în neant visul lui Toma de Aquino, concrescut cu 
convingerea lui Maimonide şi pecetluit de Edouard Schuré, acela al frater- 
nizării Spiritului cu Rațiunea? 

Noi nu suntem sceptici. Meta-ratiunea dictează in mod natural un con- 
trol rezonabil al acesteia. Spiritul, prototip universal al oricărei renaşteri, 
cere, la rându-i, acomodarea cu propria noastră natură şi cu limitele ne- 
pervertirii Firii noastre; însăşi rațiunea de-a fi a naturii este ordinea, iar 
ordinea, după Denis Diderot (Cugetări filozofice) este semnul evident al 
prezenţei lui Dumnezeu în lume. În fine, dreptul dezvoltă propria-i filozofie 
(jusnaturalistă, fără doar şi poate, deoarece pozitivismul juridic este un 
nonsens din moment ce valorile juridice nu se nasc în prosopopeea legilor, 
ci în „cuibul” religiei şi al filozofiei sociale). Această filozofie jusnaturalistă 
îl dislocă din condiția umilă de „notar” al devenirii şi îl face părtaş, cu 
„drept de cetate”, în conclavul inteleptilor. Prin definiție, jusnaturalismul 
este un „apostol” al limitei şi al congruentei, al finitudinii, în care se ma- 
nifestă Dumnezeu; astfel, în acceptiune pauliană, Dumnezeu îşi găseşte 
reflectarea în fiecare dintre noi. Avem puterea de-a-l manifesta diferit de 
ceilalți, dar după voinţa sa. A experimenta contra naturii (şi in mod nea- 
decvat justificat prin implicarea sa) înseamnă, finalmente, a experimenta 

contra sa. Ceea ce i se permite Spiritului — dominarea naturii — nu ne este 
recomandabil nouă — ignorarea legilor naturale. 

Numitorul comun al eticii vieţii şi al dreptului vieţii este, evident, însăşi 
viata omului. Dar dacă la ea ne raportăm şi îi cerem ştiinţei să o respecte, 
trebuie să o definim. Valorile ei sunt multiple: dăinuire, libertate, împlinire şi 
mântuire. Le găsim, în variate forme, în expresii particulariste religioase, filo- 
zofice, juridice şi ştiinţifice. Nu avem însă o perspectivă comună, integrală, 
organică, demnă de a fi criteriu suprem în câmpul aplicaţiilor praxiologice. 
Ca atare, să medităm. 

Care este perspectiva esenţială a religiei? Viața este un atribut divin. 
Putem, ca atare, să-i cunoaştem formele de manifestare, dar numai în mă- 
sura devoalării intenţiei sale, Dumnezeu ne oferă rațiunea creării omului 
(ca supremă expresie a Universului de el creat). Divinitatea vieţii atrage, 
ipso facto, intangibilitatea ei. Doar prin atitudine furtivă putem asimila 
planul divin al creaţiei celui uman al modelării. Astfel, rațiunea umană 
apare ca fiind un aspect particular sau, mai simplu, precum natural codicil 
al rațiunii şi voinţei divine; şi atunci, nu mai suntem surprinşi de faptul ca 
cele mai importante descoperiri ştiinţifice (de la teorema lui Pitagora, la 
Legea lui Arhimede şi la teoria einsteiniană a relativității) au fost revelate; 
inclusiv legea gravitaţiei a lui Newton. Altfel spus, experimentul, deductia 
şi inducția logică sunt esențialmente reproductive, pe când cu geniu ne 
investeşte şi ne înnobilează Dumnezeu. 

Mai observăm totodată că religia ce favorizează visarea (palladium şi 
revelator al contemplatiei) stimulează creativitatea şi permite, astfel, afir- 
marea geniului. În această lumină, vehiculul rațiunii dumnezeieşti, care 
este creştinismul, inspiră creația şi face să vibreze antenele gnozei prin 
care se răspândesc darurile cunoaşterii. Modelarea cunoaşterii este umană, 
dar impulsul şi scopul ei sunt divine: teleologia ei este însăşi perfecțiunea 
divină. 

Care este perspectiva filozofică? Îndoiala în cristalizarea definitivă a as- 
pectelor vieții umane ce îmbracă aparenţa perfecțiunii este marca de spirit 
a filozofiei (chiar curentele vitaliste şi-o însuşesc). Cu alte cuvinte, tot ce 
este amprentat de filozofie poartă ca semn distinctiv relativismul cultural. 
Osmoza acestui relativism cu spiritul în sufletul omului îi conferă acestuia 
din urmă identitate şi loc în istorie. Ca atare, perspectiva filozofică este 
indelebilă fata de aceea spiritualist-religioasa. 

Care sunt constantele definitionale ale ştiinţei? Viaţa umană se circum- 
scrie câmpului de manifestare a legilor naturii pe care ajunge a le cunoaşte 
şi integra, chiar manipula, dar nu le poate elimina. Fundamentală, din per- 
spectiva ştiinţei, este mişcarea şi suportul ei energetic (de esență termodi- 
namică, atât la nivel celular — până la micro-dimensiunea componentelor 

ADN-ului din codul genetic al fiecăruia —, cât şi la acela organic, integral, 
al ființei noastre). Decelarea inanimatului de animat, a mutabilitatii de 
inerție într-un principiu vitalist cuibărit în sânul ,,actiunii”* este necesară, 
dar nu suficientă. Fără a putea fi considerat om de ştiinţă, însuşi sfântul 
Toma de Aquino considera mişcarea sau simplele ,,operatiuni” a fi de prima 
relevanță pentru viața umană atunci când aceasta nu se limitează la o 
simplă metaforă”. Din această perspectivă, prin prisma ştiinţei, embrionul 
uman conține viata, ceea ce este de capitală importanţă într-o sumă de 
preocupări ale bioeticii şi biodreptului, precum următoarele: terapia fe- 
tală, cercetările asupra embrionilor umani, tehnicile reproductive şi im- 
plantatorii, semnificația juridică şi etică a avortului, sterilizarea celor ce 
suferă de maladii psihice, moartea cerebrală şi experimentele efectuate pe 
celulele cerebrale ale fetuşilor avortati, efectele idealului uman al salvării 
vieţii cu orice pret, eutanasia şi marele proiect al genomului uman, limitele 
morale ale testelor genetice predictive etc.6 

La toate acestea se pot adăuga numeroasele chestiuni etice legate de 
proiectata viata artificială, astfel cum a fost aceasta definită de Christopher 
G. Langton, in 1989, în lucrarea Artificial Life: „sisteme construite de om, 
care prezintă comportamente caracteristice sistemelor vii naturale”. Care 
ar fi aceste proprietăţi pe care Langton le preia de la J. Doyne Farmer şi 
Alleta d'A Belin? Iată, în primul rând, grupul celor patru proprietăţi obli- 
gatorii, la care se adaugă alte trei proprietăţi aleatorii: 


1. Fiinţa umană a contribuit la procesul apariţiei oricărui sistem de viata ar- 
tificială; 

2. Un sistem de viata artificială este autonom; 

3. Un sistem de viata artificială se află în interacțiune cu mediul său înconju- 
rător; 

4. Se manifestă o dezvoltare a comportamentelor într-un sistem de viata arti- 
ficială (...) 

5. Un sistem de viață autonomă nu se poate reproduce prin el însuşi; 

6. Un sistem de viata artificială posedă o capacitate de adaptare; 

7. Un sistem de viata artificială nu constituie o unitate. Contrar vieţii [naturale 
- n. n.], un sistem de viata artificială poate fi răspândit în mai multe locuri: e.g., 
un robot şi un calculator pot efectua calcule fiind conectaţi prin unde. Chiar în 


1 Pierre LAROUSSE, Grand dictionnaire universel du XIX siècle, XV, Paris, 1005. 

5 TOMA DE AQUINO, Somme théologique, I, q. 18, a. 1 corp, trad. A.D. Sertillanges, tome 
III, Edition De la revue des jeunes, Paris 1935. 

® David J. Roz — John R. Wituiams — Bernard M. Dickens — Jean/Louis BAUDOIN, La bi- 
oéthique: ses fondements et ses controverses, Ed. du Renouveau Pédagogique Inc., Saint-La- 

la_bioethique_fondements.html). 

interiorul unui calculator, nimic nu garanteaza ca octetii acestui sistem sunt 
toţi regrupati’. 


În sfârşit, care sunt perspectivele juridice comune? Unicitatea ipostazelor 
antropice şi participarea la salvarea valorilor speciei fac din viața umană 
individuală un bun de patrimoniu al întregii umanitati, ceea ce elimină 
posibilitatea juridică a fascizării lumii sau, bien au contraire, a colectivizării uni- 
formiste a ei prin clonare sau prin tehnici reproductive selective şi predic- 
tive. Pentru întreaga societate, viața unui om nu apare ca o amoeba arcella 
unicelulară perfect autonomă capabilă de autoreproducere şi, pe cale de 
consecință, perfect dispensabilă. Societatea umană, privită cu ochi hobbesian, 
apare ca o metazoară în care întregul depinde de parte şi partea de întreg, 
tocmai pentru faptul că gradul de organizare este atât de elevat, încât in- 
terdependentele sunt imposibil de ignorat. Există un invizibil vinculum 
Juris între toţi membrii componenți ai marelui lant uman. 

Pentru a răspunde tuturor criteriilor esențiale expuse în perspectivele 
celor patru dimensiuni ale existenței conştiente a omului, am înțeles să de- 
finim reperul primar al acţiunilor şi experimentelor noastre, viata umană 
însăşi, după cum urmează: viața umană este un univers bio-psiho-cultural 
în care, sub impulsul vital divin şi perfect, se nasc, se ameliorează, se re- 
produc, se sting şi se stochează noetic ipostaze antropice unice şi valori 
seriale, comune speciei, pe un traseu destinal independent, cu mijloace 
adjuvante dependente şi într-un sens al perfecțiunii divine. 

În acest mod, noi, jurişti şi oameni de ştiinţă patrunsi de adevărurile ste- 
nice ale spiritualității meditatiei filozofice, răspundem la întrebarea care-a 
ocazionat reflectiile noastre pe seama definiției vieții umane („De unde 
ar trebui să preia dreptul definiția vieții umane: din religie, morală, ori 
din filozofia stiintei?”), cu simplitatea logicii, bunului-simt şi credinței: din 
sincretismul acestor forme particulare de apreciere a fenomenului funda- 
mental al existenţei noastre, viata umană însăşi. Bioetica şi biodreptul vor 
putea astfel, în consonanta cu neincetatul marş al ştiinţelor vieții declanşat 
de Andreas Vesalius prin lucrarea sa, De humani corporis fabricat, să-şi ex- 
tindă desenul şi țesătura de reguli, în mod natural, ca domenii ale gândirii 
organice pe canavaua necesarei definiţii a vieții umane. 


7 http://hwww.vieartificielle.com/index.php?action= article&id="7 

8 Despre structura corpului omenesc, 1543, apud Ray SPANGENBURG — Diane K. MosER, 
Istoria ştiinţei, I, trad. română: Constantin Dumitru-Palcus, Editura Lider, Bucureşti 1994, 
1841; 


_EVAZIUNEA MORALA. 
OMUL ÎNTRE ETICĂ ŞI FACTOLOGIE: 


Pr. Lect. univ. dr. Lucian FARCAŞ 
Institutul Teologic Romano-Catolic, laşi 


Este binecunoscută în popor expresia: „Teoria, ca teoria! Practica mă 
omoară!” Prin aceasta se dă glas unei experienţe pe care o face omul în 
viata de zi cu zi. Cuvintele, ideile, teoriile pot fi asimilate uneori mai uşor, 
în schimb, este ceva mai grea punerea lor în practică, indiferent care ar fi 
motivele. Alegând titlul „Evaziunea morală — omul între etică si factolo- 
gie”, se intenționează analiza morală a unor situaţii de abandonare a idea- 
lului etic în viata concretă. Situatiile de conflict cu care se confruntă omul 
în viata îl pot duce uneori la subestimarea, ocolirea sau chiar abandonarea 
exigențelor morale, pentru a se lăsa condus în faptele sale de interese pro- 
prii, de manipulări exterioare sau chiar de o anumită comoditate. Dacă 
ținem cont de faptul că ființa umană este prin excelență „persoană”, adică 
„ființă în relație cu Dumnezeu şi cu semenii”?, în acelaşi timp, „individ” 
şi „membru”, viața lui nu poate să apară, să se dezvolte şi să se împli- 
nească fără „comuniunea” şi „comunicarea” la baza cărora stau adevărul 
şi mărturisirea corectă a adevărului. Diversele forme de sustragere de la 
responsabilitatea fata de viata comunitară, precum şi multele strategii de 
infidelitate fata de mărturisirea adevărului în favoarea binelui persoanei 
şi a binelui comun constituie un fenomen ce poate fi numit „evaziune mo- 
rală”. La baza comuniunii şi a comunicării dintre oameni trebuie să stea 
fidelitatea fata de adevăr în contextul vieții sociale’. 


1 Pentru elaborarea acestui material au fost folosite, în principal, două izvoare: capitolul 
„Die normative Kraft des Faktischen”, din A. AuER, Zur Theologie der Ethik. Das Weltethos 
im theologischen Diskurs, Studien zur theologischen Ethik 66, Freiburg 1995, 113-130, şi 
„Wahrhaftigkeit als Grundlage menschlicher Kommunikation”, din Fr. FuRGER, Ethik der 
Lebensbereichen — Entscheidungshilfen, Freiburg — Basel — Wien 19925, 146-162. 

2 „«Dumnezeu, creându-l pe om, nu l-a lăsat singur: încă de la începuturi, bărbat si 
femeie i-a creat» (Gen 1,27), iar insotirea lor constituie prima formă a comuniunii dintre 
persoane. Căci omul, din natura sa intimă, este o ființă socială, şi fără relaţii cu ceilalți nu 
poate nici să trăiască, nici să-şi dezvolte calitățile” (CONCILIUL AL II-LEA DIN VATICAN, Consti- 
tutia pastorală Gaudium et spes, GS 12). 

3 Este bine de precizat că prin termenul „social” se înțeleg cele trei domenii principale 
ale vieţii comunitare: „domeniul politic, economic şi cultural”. 

1. Persoana în dependenţă de factorul comunicării 
1.1. Fidelitatea fata de adevăr - fundament al comuniunii 


Experiențele cele mai vechi ale omenirii arată că omul, în momentul în 
care este nevoit să trăiască singur, se îndreaptă spre propria-i prăbuşire. 
Lucrul acesta este vizibil mai întâi în situaţia vieții umane aflate la început 
de drum. Este condiţia copilului „care, fără de grija multiplă a părinţilor 
săi, este sortit morţii în cel mai scurt timp, ar înfometa din punct de vedere 
trupesc, dar şi din punct de vedere spiritual şi sufletesc, din cauza lipsei de 
dragoste şi de ocrotire, ar fi incapabil de viata din cauza fricii”. Datorită 
progreselor făcute de ştiinţele socio-umane, azi se ştie mai bine decât în 
timpurile de altădată ce fel de daune permanente apar într-un om din cauza 
lipsei de dragoste, de îngrijire şi de ocrotire din perioada copilăriei sale 
timpurii. Astfel, poate fi apreciată şi mai corect importanța pe care o are 
calitatea raporturilor cu ceilalți oameni. De această calitate depinde modul 
în care omul poate mai întâi „fi” şi apoi „deveni” om. 

Importanţa raportului de comuniune cu ceilalți nu se opreşte la vârsta co- 
pilăriei, ci rămâne semnificativă şi pentru vârsta adultă. Relaţiile de bună 
comuniune şi comunicare se dovedesc indispensabile şi pentru cei adulți, 
chiar dacă lucrul acesta se verifică într-o formă mai puţin pregnantă. „Fără 
recunoaştere umană reciprocă, fără prieteni sau un partener drag, persoana 
adultă este repede afectată interior de daune semnificative, fără a mai tine 
cont de faptul că, fără o colaborare plină de sens şi o diviziune corespunză- 
toare a muncii, nu ar fi posibilă o cultură şi o civilizație înaltă”?. 

Este adevărat că raportul de comuniune are o importanţă la nivel exis- 
tential, cu toate acestea, el nu este asigurat ca atare de la începutul vieţii 
umane. Nu există un sistem de reglementări instinctuale perfect puse la 
punct, aşa cum este cazul multor creaturi, de exemplu, un „stat de furnici” 
sau un „popor de albine”. Omului nu-i este dat, pur şi simplu, dinainte un 
comportament privind viata lui în comunitate. Acesta trebuie învățat pas 
cu pas, în măsura în care omul pătrunde progresiv în complexul social al 
vieţii. Este vorba, deci, de formarea proprie, aşa cum aspectul formării este 
necesar şi în alte domenii ale vieţii, cum ar fi cel intelectual, afectiv etc. 
Se poate spune pe drept cuvânt că „viața umană comunitară nu este doar 
«natură», ci este «cultură» formată în mod propriu, creată împreună”$. 

Însă pentru ca aşa ceva să fie posibil, este nevoie, înainte de toate, de 
un grad ridicat de comunicare cu ceilalți oameni, folosind mijloace cores- 
punzătoare de înțelegere, cum ar fi, în primul rând, limba, care în forma 


1 Fr. FURGER, Ethik der Lebensbereichen — Entscheidungshilfen, 146. 
5 Fr. FURGER, Ethik der Lebensbereichen — Entscheidungshilfen, 146-147. 
6 Fr. FURGER, Ethik der Lebensbereichen — Entscheidungshilfen, 147. 

sa atat de extraordinara este proprie in mod semnificativ doar omului. Pe 
de altă parte, doar schimbul, repartizarea obligațiilor şi mijloacele cores- 
punzătoare de comunicare nu sunt suficiente pentru a realiza în mod sigur 
o comunicare reală. De aici reiese importanța raportului dintre persoana 
umană şi societate, mai ales, în contextul vieții moderne. 


Din natura socială a omului, apare evidentă interdependenta dintre progresul 
persoanei umane şi dezvoltarea societăţii. Într-adevăr, principiul, subiectul şi 
scopul tuturor instituţiilor sociale este şi trebuie să fie persoana umană, de- 
oarece ea, din natura ei, are absolută nevoie de viata socială. Aşadar, viata 
socială nefiind ceva adăugat omului, prin relaţia cu ceilalţi, prin reciprocitatea 
serviciilor, prin dialogul cu fraţii săi, omul creşte în toate înzestrările şi poate 
răspunde vocației sale’. 


Pentru aceasta mai este nevoie de siguranță şi încredere. Aceasta se 
justifică prin faptul că omul se poate dedica liniştit şi pe deplin unei misi- 
uni particulare doar atunci când poate fi sigur că şi celălalt îşi îndeplineşte 
propria misiune conform aşteptării şi înțelegerii cu semenii. 


Doar acolo unde sunt respectate înțelegerile şi convențiile, prin urmare, acolo 
unde ceea ce s-a spus corespunde cu realitatea, respectiv acolo unde se strădu- 
ieşte fiecare după propriile puteri în vederea acestei corespunderi, este posibi- 
lă, în primul rând, încrederea şi, prin aceasta, o viață şi o acțiune comunitară 
folositoare în rândul oamenilor. A zidi şi a asigura această voință puternică, a 
promova o astfel de încredere şi a nu o dezamăgi în mod egoist prin trezirea 
unor aşteptări false numim noi cinste ca atitudine personală şi, prin aceasta, 
ne referim la un efort continuu în vederea unei sinceritati reale. În mod co- 
respunzător, minciuna nu mai este în esența sa doar o simplă afirmaţie falsă, 
incorectă, ci o falsitate care distruge omul. 


1.2. Amenințarea adevărului în viata socială şi discreditarea celuilalt 
ca element distrugător al comunităţii 


În contextul relaţiilor pe care oamenii le au unii cu alţii în viata comuni- 
tatii umane, credibilitatea — înțeleasă mereu ca fidelitate sau sinceritate fata de 
adevăr — poate fi definită ca fiind atitudinea de fidelitate fata de înțelegeri 
şi promisiuni, care nu pot fi încălcate nici din comoditate şi nici din cauza 
unui posibil avantaj. O astfel de atitudine de „fidelitate şi credință” oferă 
chiar şi pentru dreptul civil modern fundamentul necesar pentru siguranța 
juridică contractuală. Dacă aşa stau lucrurile, situația trebuie văzută la 
fel de semnificativă şi în latura ei negativă. În mod concret, încălcările 
contractelor au efecte distructive pentru buna convietuire a oamenilor. 


7 CONCILIUL AL II-LEA DIN VATICAN, Constituţia pastorală Gaudium et spes, 25. 
8 Fr. FURGER, Ethik der Lebensbereichen — Entscheidungshilfen, 147. 

Urmările, mai mult sau mai puţin imediate sau îndepărtate, se pot vedea 
în atmosfera de neîncredere care se instaurează treptat, în sentimentul de 
părăsire şi de nesiguranţă, în nelinişte şi lipsă de pace şi bună înțelegere 
între oameni. 

Conciliul al II-lea din Vatican subliniază suficient de bine importanța 
vieţii sociale, condiţiile ce favorizează binele persoanei şi binele comun, 
dar avertizează că păcatul, înțeles de data aceasta ca formă gravă de „eva- 
ziune morală” în contextul social, are consecințe nefaste pentru toți: 


Dacă persoanele umane primesc mult de la această viata socială pentru impli- 
nirea vocației lor, chiar şi religioase, nu se poate nega faptul că oamenii sunt 
adesea abatuti de la calea binelui şi împinşi spre rău de condiţiile sociale in care 
trăiesc şi în care sunt cufundati încă din copilărie. Este sigur că perturbările 
care apar atât de frecvent în ordinea socială provin, în parte, din tensiunile ce 
există în cadrul structurilor economice, politice şi sociale. Dar, mai profund, ele 
se nasc din trufia şi egoismul oamenilor, care pervertesc şi mediul social. Acolo 
unde ordinea lucrurilor este tulburată de urmările păcatului omului, omul, în- 
clinat din naştere spre rău, găseşte noi imbolduri la păcat, care nu pot fi învinse 
fără mari eforturi, cu ajutorul harului”. 


Dacă în cazurile evidente de infidelitate față de adevăr pot fi percepute 
uşor efectele adânc pătrunzătoare în sistemul de relaţii interumane, nu 
se verifică acelaşi lucru în cazul unor forme mai greu de sesizat. Având 
în vedere experiența zilnică a vieții comunitare, este destul de incomodă 
şi apăsătoare constatarea „neîncrederii în viața comună”. Poate că este o 
neîncredere de multe ori banalizată, şi totuşi, ea deranjează calitatea co- 
municării dintre oameni”. 


Aceasta are la bază mai putin o rea-vointa sau o dorință nestăpânită după 
propriul avantaj, cât, mai degrabă, o comoditate şi o lipsă de atenţie, unde, 
de altfel, comoditatea egoistă, care se ascunde de cele mai multe ori în spatele 
neîncrederii, aduce cu sine destul de uşor alte încălcări ale cuvântului, şi astfel, 
se extinde prin minciună şi infidelitate". 


Dacă în spatele neîncrederii, a comoditatii şi a încălcării înțelegerilor 
dintre oameni se află, de cele mai multe ori, urmărirea nestăpânită a avan- 
tajului reciproc, paguba pe care o cauzează un astfel de comportament față 
de comunitate este cu greu intenționată în mod direct. Ea este o „conse- 
cinta”, nu un scop urmărit direct în modul omului de a se comporta. Dar şi 


9 CONCILIUL AL II-LEA DIN VATICAN, Constituţia pastorală Gaudium et spes, 25. 

1 Pentru o prezentare mai amplă a acestei situaţii, cf. H. WEBER, Spezielle Moraltheolo- 
gie, Graz — Wien — Köln 1999, 52ş.u.; A. ExELER, In Gottes Freiheit leben. Die Zehn Gebote, 
Freiburg — Basel — Wien 19812, 185 s.u. 

1 Fr, FURGER, Ethik der Lebensbereichen — Entscheidungshilfen, 148. 

faptul acesta are destul de multe consecinte nefaste pentru calitatea inter- 
personală a vieţii umane. Însă lucrurile se schimbă in mod radical atunci 
când este vorba despre o vătămare direct voită a aproapelui. O observaţie 
făcută cu răutate, negarea conştientă a unei situaţii cunoscute, discredi- 
tarea intenţionată şi mărturiile false sunt forme diferite, dar foarte grave, 
ale inversării adevărului. Aici este de importanţă secundară, dacă respec- 
tivele forme au ca motiv o ambiţie fără scrupule, care urmăreşte irespon- 
sabil avantajul propriu, sau decurg din invidie, dispreț sau ură. 


În acest caz, n-ar trebui să se înşele nimeni în privința efectelor: este posibil ca 
o observaţie făcută cu răutate să apară în exterior încă nevinovată în efectele 
sale şi aparent să poată fi suportată destul de bine de către cei afectați, însă 
dauna interioară, sufletească, provocată este de cele mai multe ori mai mare 
decât se crede, fără a mai tine cont de faptul că mai întotdeauna încrederea şi 
armonia dintre oameni este distrusă”. 


Lucrul acesta are loc, mai ales, acolo unde calomniile îl vatămă direct 
pe un om în reputația sa socială sau chiar îi distrug complet poziția socială 
şi, prin aceasta, în mare parte, şi baza existenţei sale. Prin aceasta, calomnia 
devine deja discreditare, mai ales atunci când merge împreună cu o măr- 
turie falsă publică. În cadrul formelor sociale mai simple, cu un sistem 
juridic rapid şi draconic, cum se mai poate vedea parţial în scrierile vetero- 
testamentare, aşa ceva ar putea duce direct la execuție şi, prin aceasta, la 
asasinat judiciar”. Situaţii similare pot fi întâlnite şi în societățile moderne, 
aşa-zis democratice, unde pot fi constatate deficite morale în privința res- 
ponsabilitatii fata de adevăr şi, în consecință, fata de binele celorlalți şi al 
vieţii publice!. Efectele lipsei de sinceritate, care distrug cel mai mult vie- 
tile oamenilor, nu sunt nicăieri mai evidente ca în cazul „discreditării” şi 
al „mărturiei false”. „Ele sunt adversarul prin excelenţă al fidelității fata 
de adevărul menit să păstreze şi să justifice comuniunea şi, în felul acesta, 
într-o aşa-zisă lumină contrară, ele arată şi mai clar importanţa sinceritatii 
pentru aproapele”!5. 


1.3. Exigentele Bibliei fata de adevăr 


Analizând astfel efectul distrugător al mărturiei false şi al discreditării, 
surprinde mai puţin faptul că indicaţiile morale veterotestamentare încep 
exact în astfel de situaţii şi preiau în lista principală a celor Zece Porunci 


12 Fr. FURGER, Ethik der Lebensbereichen — Entscheidungshilfen, 148-149. 

13 Cf. Fr. Furcer, Ethik der Lebensbereichen — Entscheidungshilfen, 149; H. WEBER, Spe- 
zielle Moraltheologie, 40-42. 

14 Cf. CONCILIUL AL II-LEA DIN VATICAN, Constituţia pastorală Gaudium et spes, 27. 

15 Fr. FURGER, Ethik der Lebensbereichen — Entscheidungshilfen, 149. 

constatarea poruncitoare: „să nu dai mărturie falsă” (Ex 20,12, respectiv Dt 
5,20)". Povestiri cum ar fi cea despre cei doi bătrâni libidinoşi care o acu- 
zau pe Suzana pe nedrept de infidelitate matrimonială, în care doar inter- 
ventia iscusită a tânărului Daniel împiedică în ultimul moment execuția", 
ilustrează ce semnificație concretă îi revenea acestei porunci în realitate: 
cine ameninţă existența semenului său prin „falsificarea adevărului” şi 
„dispreţuieşte” prin aceasta „făptura” lui Dumnezeu, precum şi „comuni- 
tatea” sa ca popor, se plasează el însuşi în afara alianței lui Dumnezeu. 

Pe aceeaşi linie, însă ceva şi mai sensibil pentru valoarea sinceritatii, se 
află şi avertismentul moral al mesajului neotestamentar. Astfel, Scrisoarea 
către Efeseni cere renunțarea la orice fel de minciună, asta, pentru că creş- 
tinii între ei sunt membrii unei singure comunităţi, aşadar frați în Cristos 
(cf. Ef 4,25). Fata de jurământ şi declaraţii exagerate privind adevărul, 
Evanghelia cere vorbirea simplă şi clară a lui DA şi NU (cf. Mt 5,37). Nea- 
devărul şi minciuna aparțin de lucrurile care nici n-ar trebui să fie numite 
între creştini. Cu toate acestea, in fata inclinatiei omeneşti spre nesinceri- 
tate, etica creştină are datoria de a descrie şi ea mai precis ce trebuie să se 
înțeleagă prin minciuna”™. 


1.4. Ce se înțelege prin „minciună ”? 


În antichitate, la vechii greci, se întâlnea deja o formă ce prezenta min- 
ciuna ca fiind o „falsificare conştientă”. Ulterior, Augustin face referință mai 
precisă la efectul „distrugător de comunitate” al minciunii atunci când 
adaugă faptul că ea ar fi „declaraţie falsă conştientă depusă în vederea 
înşelării”!*. Fără a mai pleca de la calitatea declaraţiei, ci pornind de la 
semnificația comunicării dintre oameni, la începutul epocii moderne, Hugo 
Grotius o descrie, din contră, ca „o respingere a adevărului datorat”%. 

Spunând acestea, ies în evidență principalele aspecte legate de tema- 
tica „adevăr-minciună”. Este necesară acum o aprofundare etică pentru 
a ilustra şi mai bine importanţa lor pentru viața socială. Mai întâi, este 
„calitatea adevărului” privind mărturia ca atare, fie ca redare a unei si- 
tuatii existente sau ca o promisiune care se obligă pentru viitor, urmând 
apoi rolul acestei mărturii în împletitura relaţiilor interumane”. Aceasta 


16 Cf. A. EXELER, In Gottes Freiheit leben. Die Zehn Gebote, 182-183. 

17 A se vedea Dan 13,1-64. 

18 Cf. H. WEBER, Spezielle Moraltheologie, 33-37. 

1% Locutio contra mentem şi falsiloquium cum intentione fallendi (AuGusTiN, De menda- 
cio 1,1; Contra mendacium 26), cf. Kl. DEMMER, „Liige”, în G.W. HUNOLD — J. SAUTERMEISTER, 
ed., Lexikon der christlichen Ethik, II, Freiburg — Basel — Wien 2003, 1101-1103,1101. 

20 Cf. Fr. FURGER, Ethik der Lebensbereichen — Entscheidungshilfen, 150. 

21 Cf. Catehismul Bisericii Catolice, 2464-2470. 

înseamnă că mărturia falsă care nu a fost intenționată direct şi se dato- 
rează unei erori în constatare, într-o apreciere greşită a consecințelor şi a 
proportiei, dar şi într-o interpretare falsă a posibilităţilor de cunoaştere a 
partenerului, nu condiționează încă nici o minciună. Lucrul acesta este va- 
labil, desigur, cu condiţia ca cineva să se fi străduit în mod sincer să elimine 
aceste pericole de eroare. Din contră, acolo unde se face uz în mod consti- 
ent de mărturia falsă, şi asta, pentru că cerința unei clarificări mai exacte a 
condiţiilor concrete i se pare cuiva prea costisitoare, sau unde aceasta este 
folosită în mod direct pentru a înşela, amenință deja apariția minciunii. 
Această situaţie duce mai departe la apariţia distrugerii unei posibile co- 
municări stabile, este vorba în mod concret despre afectarea gravă a unei 
forme de ,,pro-existenta” umană” 

Tocmai pentru că minciuna are o forță atât de mare de a pătrunde în 
sfera umană, se poate înțelege cum persoanele preocupate de o moralitate 
umană au conceput obligația morală privind mărturia necondiționată față 
de adevăr într-un mod atât de absolut, cum a făcut-o, de exemplu, Kant 
într-o lucrare scrisă contra lui Benjamin Constant, în care intervenea 
atât de vehement împotriva „presupusului drept de a minţi din iubire”. 
În această privință, marele filozof german se întâlneşte, de altfel, cu un 
mare număr de teologi creştini care caracterizează minciuna ca fiind „rea 
in sine” şi care privesc sceptic chiar şi poezia romantata sau minciuna 
spusă în glumă. În practica de zi cu zi nu s-a putut menţine o cerință atât 
de riguroasă”. 

Ulterior au fost permise totuşi motive de scuză pentru o minciună în caz 
de necesitate sau a fost lăsată deschisă un fel de uşă din spate, recurgând 
la aşa-numita restrictio mentalis pentru protejarea secretelor profesionale. 
Prin restrictio mentalis se înţelegea o restrângere intelectuală a afirmației, 
deci nu una formală, cum ar fi cazul propoziției „eu nu ştiu”, la care să ai 
în gând „pentru tine, întrucât tu nu ai nici un drept ca să ştii aceasta, iar 
eu sunt obligat la aceasta datorită secretului profesional”. Cu atât mai 
puţin poate fi considerată drept minciună istoria apărută din arta de a 
fabula, plină de fantezie, a unui povestitor, de la care nu aşteaptă nimeni o 
corectitudine protocolară la obiect. În cazul acesta, trebuie precizat că 


între o mărturie falsă, care sub forma unei discreditări face să apară daune 
existențiale pentru aproapele, sau o înşelare intenţionată în cazul unei decla- 
ratii false sau al unei promisiuni ce nu a fost respectată, care toate împreună 


2 Cf. Fr. FURGER, Ethik der Lebensbereichen — Entscheidungshilfen, 150-151. 

23 Cf. H. WEBER, Spezielle Moraltheologie, 34-35. 

Pentru condițiile de folosire a acestei expresii, dar şi riscurile pe care le implică, cf. A. 
AUTIERO, „Reservatio mentalis”, în G.W. HUNOLD — J. SAUTERMEISTER, ed., Lexikon der christ- 
lichen Ethik, II, 1505-1506. 

distrug comunicarea dintre oameni, şi aceste cazuri, în care partea umană, 
după cum se vede, trebuie ocrotită în fața unor pretenţii nedrepte sau trebuie 
să crească şi să se bucure cu ajutorul fabulei, există în mod evident o mare 
deosebire”. 


Dar, cu toate că unele acceptări, ca uga din dos, au fost susținute de 
renumiți învățători de morală din Occident, cum ar fi Clement de Alexan- 
dria, Origene, Augustin sau Toma de Aquino, si în ciuda faptului că au 
usurat, fără îndoială, in mod existential găsirea deciziei practice şi judecata 
acțiunii, totuşi ele nu pot satisface pe deplin; rămâne mai departe impre- 
sia unei anumite inconsecvente gi a unui joc de cuvinte ca un sentiment 
neplăcut. Perceperea unui astfel de sentiment incomod vrea să arate că 
punctul de plecare al întregii reflecții a fost formulat prea subțire: „se pare 
că pentru definirea unei minciuni nu este suficient să te limitezi la textul 
unei declarații”. Mai mult decât atât, atunci când este vorba despre pro- 
blematica legată de comunicare, este bine de acordat importanță încă de la 
început izvoarelor biblice. În primul rând, a fi sincer nu înseamnă, pur si 
simplu, a fi obligat orbeşte în fata unei corectitudini, ci trebuie ținut cont 
de capacitatea de receptare a celuilalt. În al doilea rând, trebuie acordată 
importanță şi faptului că celălalt are dreptul de a i se comunica adevărul. 
De exemplu, dacă există situaţii în care informaţia, cunoştinţele şi promi- 
siunea sunt cerute sau sunt căutate doar în mod egoist pentru avantajul 
propriu, în vederea unor interese meschine, fără a tine cont de situația 
delicată în care se poate afla persoana celuilalt, nu poate fi vorba despre 
prezența unei comunicări interumane. Ca urmare a acestor condiții, nu 
poate fi vorba nici despre exigenta absolută a unei sinceritati. 

„Ţinând cont de sensul problemei, minciuna trebuie văzută în cazul 
acesta ca fiind o declaraţie falsă, cu intenţia de înşelare a celor care ar avea 
dreptul la adevăr, iar sinceritatea înseamnă a da cont fata de acest drept, 
cu declaraţii corecte in mod concret”. 

Totuşi, prin aceasta, încă n-au fost eliminate toate dificultăţile, pentru 
că limba nu se mărgineşte nicidecum la transmiterea prin concepte exacte 
şi printr-o gramatică sever prescrisă, aşa cum ar fi cazul în limbajul dife- 
ritelor domenii de ştiinţă. Din contră, spectrul comunicării este mult mai 
extins şi, în vederea transmiterii, se tine cont, înainte de toate, de situaţiile 
importante pentru viață. Acestea pot avea un caracter existenţial, la nivel 
personal, în parte, pot avea nuanţe foarte fine, care stau dincolo de con- 
cept şi gramatică şi pot fi înțelese doar de cei care se confruntă cu situația 


% Fr. FURGER, Ethik der Lebensbereichen — Entscheidungshilfen, 151. 
26 Fr. FURGER, Ethik der Lebensbereichen — Entscheidungshilfen, 151. 
27 Fr. FURGER, Ethik der Lebensbereichen — Entscheidungshilfen, 152. 

respectivă. Astfel, se ştie, in general, că o scrisoare de dragoste nu spune 
nimic unei terțe persoane care stă la distanţă, în timp ce pentru cel în ca- 
uză spune ceva decisiv în cuvinte neînsemnate. Însă este valabil şi pentru 
alte domenii faptul că anumite declaraţii nu pot fi luate textual, şi asta, 
nu pentru că aici s-a exagerat ceva în vederea înşelării, ci pentru că vor- 
bitorul nu vrea să se facă înţeles textual. De exemplu, atunci când are loc 
o masă festivă într-o societate cunoscută pentru arta de a tine discursuri 
în care una se spune în cuvinte şi alta este realitatea intenționată, nu se 
poate aştepta nimeni ca în laudatio să afle o informatie obiectivă. Cel care 
nu a priceput stilul unui astfel de discurs, care intenționează o exprimare 
prietenoasă şi elegantă, nu trebuie să se considere minţit, ci trebuie să 
recunoască faptul că nu pricepe jocul de cuvinte?. În acelaşi fel, legendele 
nu vor să ofere orientare precisă în privința evenimentelor şi contextelor 
istorice, ci să îndrepte atenţia către adevărul mai profund, mai uman, de 
cele mai multe ori, apelurile vor să aducă în memorie anumite obiective şi 
să nu fie înțelese greşit ca porunci reale. 


Cel care înțelege limbajul numai ca pe un joc de cuvinte menit să redea perfect 
corectitudinea, îl interpretează greşit, pentru că instrumentarul sinceritatii 
este mai fin şi mai vast. Astfel, limbajul transmite mesaje între doi oameni, 
ca să spunem aşa, între un ,,emitator” şi un „receptor”. Între ei se află pun- 
tea. Astfel, adevărul este, de cele mai multe ori, ceva mai mult decât simpla 
corectitudine care se poate exprima într-o formulă general valabilă şi uşor de 
înțeles”. 


Folosind acest exemplu, se poate înțelege că pentru comunicarea adevă- 
rului de o importanță deosebită si foarte personal trebuie căutată mereu 
expresia proprie. Aceasta se realizează pornind de la atitudinea sinceri- 
tatii, aşa cum a fost descrisă mai sus. În sensul acesta, adevărul nu este 
posedat niciodată pe deplin, ci apare de fiecare dată nou în contactul dintre 
oameni, datorită voinței de a transmite reciproc tot ceea ce este mai bun 
posibil, pentru a depăşi împreună si problemele, si datoriile ivite. În fond, 
aici se pune în mod serios problema unei convietuiri bazate pe comunicare 
constructivă, care, la rândul ei, este strâns legată de fidelitatea față de 
adevăr în trăirea vieții concrete. 


% Problema limbajului în contextul mărturisirii adevărului şi al evitării minciunii ne- 
cesită o atenție analitică mai profundă, cf. H. WEBER, Spezielle Moraltheologie, 34 ş.u.; A. 
Auer, Die normative Kraft des Faktischen, 119-120. 

2 Fr. FURGER, Ethik der Lebensbereichen — Entscheidungshilfen, 152-153. 

2. Importanţa fidelității fata de adevăr în viata concretă 
2.1. Minciuna din necesitate, adevărul asuprit, propaganda 


Cu siguranţă că cea mai des întâlnită şi, în acelaşi timp, cea mai nevi- 
novată formă de încălcare a sinceritatii este „minciuna din necesitate”, 
în spatele căreia nici nu se ascunde, de fapt, starea de necesitate reală“. 
Minciuna din necesitate are în vedere protejarea formei cerută de compor- 
tament şi normele convenționale. Se porneşte de la considerentul că ceva 
n-ar fi chiar corect, este ocolit răspunsul sincer, care, ulterior, ar trebui să 
justifice excepţia indreptatita a formei care, de altfel, este confirmată ca 
regulă şi se caută refugiu în minciuna mai comodă. Se practică lucrul aces- 
ta cu atât mai uşor cu cât se pare sau se presupune că prin aceasta nu are 
nimeni de suferit daune. Cu toate acestea, sinceritatea — „fidelitatea fata de 
adevăr” — ajunge să sufere tocmai la acest nivel al contactelor dintre oameni 
din cauza comoditatii şi a lipsei de curaj civic. Tocmai aici se regăseşte starea 
de „evaziune morală”: este iluzia că se poate trece mai comod pe lângă 
obligația de a mărturisi adevărul în favoarea fundamentelor vieţii sociale 
— comuniunea şi comunicarea. De fapt, omul s-a obişnuit deja cu prac- 
tica „minciunii salvatoare” în cadrul comportamentului fata de semeni. 
Anumite formulări, cum ar fi informaţia „cutare tocmai lipseşte”, nici nu 
mai sunt luate în serios cuvânt cu cuvânt, la fel de puţin ca şi promisiunile 
politicienilor înainte de alegeri sau optimismul dirijat al personalităţilor 
aflate la conducere?. Însă, chiar dacă cineva a ajuns să facă şi carieră cu 
această formă de minciună din necesitate, înțeleasă ca un fel de deficit al 
sinceritatii, prin aceasta, au totuşi de suferit cinstea şi încrederea comuni- 
cării dintre oameni tocmai în viata publica. 

Această daună devine şi mai gravă pentru onoarea persoanei umane, 
în calitatea de membru al unei societăţi, acolo unde într-un mediu cu am- 
prentă totalitară sinceritatea începe să acționeze în dezavantajul propriu, 
unde copii nu mai au curajul să urmeze propria gândire şi acțiune din 
cauza fricii cauzate de acuzaţii exagerate sau chiar de pedeapsă. Aceeaşi 
situaţie se regăseşte acolo unde cineva nu-şi mai poate respecta opinia per- 
sonală la locul de muncă şi în alte situaţii ale vieţii publice”. Este posibil 


30 Cf. Fr. Furcer, „Wahrhaftigkeit”, în H. ROTTER — G. VIRT, ed., Neues Lexikon der 
christlichen Moral, Innsbruck — Wien 1990, 846-852, 848. 

31 Cf. H. WEBER, Spezielle Moraltheologie, 48-49. 

32 Cf. H. WEBER, Spezielle Moraltheologie, 58; Fr. FuRGER, Ethik der Lebensbereichen 
- Entscheidungshilfen, 153 ş. u. 

33 In astfel de ,,conflicte” socio-politice, când oamenii găsesc cu greu o ieşire, se prega- 
teşte treptat posibilitatea de manipulare a cetăţenilor în formele cele mai totalitare, cf. A. 
AUER, Die normative Kraft des Faktischen, 116-118. 

ca in aceste situatii obligatia individului fata de marturisirea adevarului sa 
depaseasca propria-i capacitate morala: 


Cinstea ar deveni o virtute eroică, şi oricât de dorită ar fi aceasta, ea nu mai 
poate fi trăită de fiecare şi, prin aceasta, nici nu mai poate fi, pur şi simplu, 
cerută din punct de vedere etic. Minciuna din necesitate, care decurge dintr-o 
astfel de asuprire a personalităţii libere, şi care, în cele din urmă, ar trebui 
să-i asigure celui strâmtorat, înainte de toate, un rest de libertate, cade, prin 
urmare, mai putin în responsabilitatea acestuia decât în cea a asupritorului. 
Din acest motiv, ea nu este mai puţin nocivă pentru sinceritate şi, prin aceasta, 
pentru comunicarea dintre oameni. 


Situaţia poate deveni mult mai gravă atunci când o astfel de constrân- 
gere a sinceritatii apare nu numai în situaţii particulare, ci, aşa cum este 
cazul destul de des în statele totalitare, afectează, mai presus de toate, rea- 
litatea socială şi opinia ei publică”. Desigur că există, din fericire, şi într-o 
astfel de situaţie oameni care, de dragul sinceritatii, nu se dau înapoi speri- 
ati din cauza jertfelor personale. Însă în majoritatea cazurilor omul „se 
adaptează în funcție de ipocrizia publică”: nu mai acordă crezare nici unei 
opinii oficiale; mijloacele de comunicare în masă, şi-aşa conforme cu cen- 
zura, nu mai prezintă interes, şi el însuşi, atunci când nu se poate închide 
în tăcere, exprimă fraze conforme cu sistemul”, Câtă vreme mai merge, 
sinceritatea se târăşte către ultimele spații de libertate care încă n-au fost 
asediate, spre familie sau biserici, unde, amenințată încontinuu, fidelitatea 
fata de adevăr reuşeşte, de altfel, doar să supraviețuiască la limita. „Asupri- 
rea adevărului constrânge la minciună şi duce la ea, aceasta o învață isto- 
ria regimurilor totalitare într-o claritate impresionantă, «pro-existenta» 
umană se stinge din ce în ce mai mult”. 

În realitate, se întâmplă ceva asemănător acolo unde, ce-i drept, ade- 
vărul nu este asuprit direct, ci în formă de reclamă, publicitate şi propa- 
gandă, adevărul este voalat printr-o laudă exagerată a anumitor avantaje 
şi printr-o concomitentă trecere sub tăcere a unor posibile dezavantaje. 
Folosind instrumentul laudei, nu trebuie oferită doar informaţia, ci, în spi- 
ritul scopului propus, nu trebuie mai putin animat şi sugerat în privința 


34 Fr. FURGER, Ethik der Lebensbereichen — Entscheidungshilfen, 154. 

3 „Distrugerea conştiinţei este condiţia proprie a supunerii totale, ca şi a stăpânirii 
totalitare”, J. RATZINGER, Kirche, Ökumene und Politik. Neue Versuche zur Ekklesiologie, 
Einsiedeln 1987, 153. Cardinalul Ratzinger face această afirmaţie în cadrul unei conferințe 
(Das Gewissen in der Zeit) ţinute în fata fundaţiei Reinhold-Schneider-Geselischaft. 

3% Dictatorul Adolf Hitler se considera un eliberator al oamenilor: îi elibera de conştiinţa 
văzută ca o himeră ce torturează şi de libertatea la care nu pot ajunge decât câţiva aleşi. 
Goring ar fi declarat astfel: „Eu nu am nici o conştiinţă! Constiinta mea se cheamă Adolf 
Hitler” — citat de J. RATZINGER, Kirche, Okumene und Politik..., 153. 

37 Fr. FURGER, Ethik der Lebensbereichen — Entscheidungshilfen, 154-155. 

argumentelor care să determine cumpărarea şi utilizarea celor prezentate. 
În acelaşi timp, informaţia trebuie să aibă drept efect sentimentul omului 
de a fi legat cumva de produsul lăudat, să se simtă invitat să-l procure, 
iar prin aceasta, lucru pe care îl aşteaptă oricine, informaţia publicitară 
va evidenția avantajele de rigoare mai clar, în timp ce dezavantajele vor fi 
trecute, mai degrabă, sub tăcere. Dar în cazul în care reclama depăşeşte 
această măsură şi, în realitate, prezintă o informaţie falsificată, care, în ciuda 
unui succes de scurtă durată, va avea un efect contraproductiv, pentru că 
nimeni nu se lasă înşelat de două ori, simpla reclamă nu mai reprezintă o 
problemă pentru interesele oamenilor. În cele din urmă, ea are efect numai 
atunci când se mişcă în spaţiul cinstei şi, de aceea, este fidelă fata de reali- 
tate de cele mai multe ori în interesul cel mai personal. 

Din contră, pe terenul publicităţii şi al propagandei stau cu totul altfel 
problemele ce sunt construite pe analizele precise din domeniul economic 
şi psihologic privind piața şi consumatorii. Se înțelege de la sine că există 
şi publicitate şi propagandă care au un grad de credibilitate, care prezintă 
realmente calități disponibile într-un mod corect fata de public şi, prin 
aceasta, vin în întâmpinarea unor necesităţi reale. Numai că publicitatea 
apelează cam des la necesitățile de bază ale omului şi sugerează că obiectul 
lăudat, cu toate că nu are nimic de a face cu aceasta, ar putea satisface o 
necesitate fundamentală apărută. Astfel se exploatează o anumită formă 
de ambiţie cu un slogan de tipul „bărbaţii fumează pipă”, ca şi cum fuma- 
tul ar putea face pe cineva mai bărbătos, sau sunt lăudate stilouri şi gen- 
tute pentru manageri, ca şi cum cel care le poartă şi-ar putea îmbunătăți 
poziţia socială. Dar se mai reuşeşte câte ceva abordând domeniul delicat al 
sănătății, nu mai puţin cel al dorinţei de ocrotire şi siguranţă. 

Atunci când o firmă de asigurare se prezintă pe sine ca fiind mâna care ajută, 

ca sprijin şi mângâietor stabil, precum şi ca solidaritate activă, apelează, în cele 

din urmă, într-o formă secularizată, la nevoia religioasă a omului de sens şi de 
speranţă, nefiind în stare să ofere ceva pentru această dimensiune“. 


Este interesant de subliniat faptul că, deşi mijloacele publicitare uti- 
lizate în multe clipuri erotice, de genul sex-appeal sau snob-appeal, sunt 
destul de evidente, ele par să nu fi pierdut din succes. Printr-o sugestie 
iscusită, sunt abordate şi activate necesităţile omului, fără ca la urmă să se 
poată oferi ceva mai mult decât un fel de satisfacere aparentă, fapt care nu 
înseamnă altceva decât ipocrizie. Cel care pretuieste cu adevărat cinstea 
va aborda tocmai terenul publicităţii şi al propagandei cu discernământ 
şi spirit critic, pentru ca, dintr-o publicitate orientată, pur şi simplu, spre 


38 Cf. H. WEBER, Spezielle Moraltheologie, 59. 
39 Fr. FURGER, Ethik der Lebensbereichen — Entscheidungshilfen, 155-156. 

creşterea consumului, să nu se ridice în domeniul vieții publice un climat 
de falsitate. Nu trebuie desconsiderat următorul fapt: aşa cum o putere 
totalitară este în stare să distrugă un climat de sinceritate, folosindu-se de 
propagandă şi de teroarea opiniei, acelaşi lucru se poate întâmpla printr-o 
publicitate care nu mai tine cont de adevăr şi de exigenţele sale. 


2.2. Secretul profesional şi fidelitatea fata de adevăr 


În cadrul secretului profesional este vorba despre o dilemă etică auten- 
tică: pe de o parte, în anumite condiţii, este interesul celui care întreabă, 
pe de altă parte, este sfera intimă a celui în cauză, protejată de secretul 
profesional. Este situaţia diferitelor domenii de responsabilitate profesio- 
nală: a avocatului, a medicului sau a păstorului de suflete. Întrucât detina- 
torul secretului a primit cunoştinţele sale in mod expres numai cu condiția 
că acesta îl priveşte doar pe el, interesul justificat al unei terțe persoane 
nu poate suspenda obligaţia fata de secret. Tocmai din acest motiv, dreptul 
public al celor mai multe state protejează secretul profesional din cadrul 
diferitelor servicii, care presupun un grad ridicat de încredere, şi chiar pun 
sub pedeapsă divulgarea lui“. 

La nivel pur teoretic, această situaţie de început este cât se poate de 
clară: secretul trebuie ocrotit. Cu toate acestea, în practică, mai ales când 
nu este vorba despre o curiozitate lipsită de tact a celui care întreabă, pro- 
blema devine dificilă. Un soţ este neliniştit în privința stării de sănătate a 
partenerului său. Părinţii se interesează de comportamentul copiilor lor. 
Vor să ştie mai mult, nu din curiozitate şi nu numai pentru liniştire, ci, mai 
degrabă, pentru a-i putea ajuta mai bine. În timp ce unii care întreabă în 
mod incorect mai pot fi încă respinşi pe drept, şi astfel de indivizi trebuie 
respinşi, o astfel de admonestare nu merge în situaţiile de mai sus. Cel mai 
uşor ar fi, fără îndoială, răspunsul unui simplu „nu ştiu” cu sensul restric- 
tiv „nu pot şti pentru tine”. 


Aceasta, pentru că, acolo unde este vorba înainte de toate, despre persoane 
oficiale, un astfel de răspuns ar putea împiedica de la bun început un comen- 
tariu ulterior şi, eventual, unul trădător, şi în felul acesta este valabilă, de cele 
mai multe ori, acceptarea că „nu ştiu” spus de un deţinător al secretului este 
înțeles în acest sens restrictiv. În felul acesta, nici sinceritatea nu este lezată, 
chiar dacă trebuie acceptat faptul că obişnuita expresie engleză pentru astfel 
de situaţii, no comment, ca un refuz politicos, dar clar, al declarației, este mai 
precisă şi, prin aceasta, şi mai cinstită“. 


10 Cf. H. WEBER, Spezielle Moraltheologie, 51 ş.u. 
4 Fr. FURGER, Ethik der Lebensbereichen — Entscheidungshilfen, 157. 

Lucrurile devin însă mai complicate în fata întrebării privind situația 
unui om foarte bolnav: cât de departe se poate merge cu adevărul deplin 
privind starea reală a sănătăţii sale? Întrucât se ştie din experiența în- 
delungată că o speranță de însănătoşire, mai puţin justificată din punct 
de vedere medical, mai poate ameliora starea unui bolnav şi că uneori 
duce, cel puţin, la succese parțiale în ciuda oricăror aşteptări, se întârzie 
pe bună dreptate cu informarea bolnavului privind diagnosticul corect al 
stării sale. Dar şi invers, tocmai ținând cont de lucrul acesta, bolnavul, ce 
a devenit între timp destul de dependent de alții din cauza suferinței, este 
tratat în personalitatea sa din ce în ce mai mult ca o ființă imatură. Modul 
de a-l trata seamănă cu situaţia unui copil care n-a ajuns încă la vârsta 
priceperii, se pune la îndoială capacitatea sa de a primi adevărul, iar prin 
aceasta, se pune, într-un fel, la îndoială şi personalitatea sat. Unde se află 
aici dreapta cale de mijloc, căutată, pe de o parte, între informarea inexactă, 
inoportună şi brutală şi, pe de altă parte, în tăcerea incorectă - ei bine, 
lucrul acesta nu este întotdeauna uşor de realizat pe deplin. 


Aceasta, pentru că tăcerea continuă în privința adevăratei stări, despre care 
până la urmă tot se ştie cu claritate aproximativă, îngreunează într-un caz 
raportul de încredere dintre cel bolnav, rude şi persoanele care-l îngrijesc şi 
mai poate îngreuna inutil agonia unui om, în timp ce informarea strict precisă 
privind diagnosticul ar putea într-un alt caz să ducă la o prăbuşire a persoanei 
pacientului cu un acut pericol de sinucidere. Însă din cauză că nu se poate sti 
dinainte exact care dintre cele două alternative se va adeveri, nu pot fi prescrise 
reguli generale pentru o procedură prudentă“. 


În schimb, trebuie mai degrabă căutată o rezolvare viabilă, care să por- 
nească de la cunoştinţele de bază. Asta înseamnă că trebuie avut în vedere 
mereu faptul că „adevărul este ceva mai mult decât simpla corectitudine”, 
că, mai mult decât atât, adevărul realizează o punte de comunicare între 
doi oameni, şi asta, într-o situaţie foarte concretă, în care unul dintre ei 
este afectat în personalitatea lui profundă. Va mai trebui ţinut cont şi de 
faptul că, pe de o parte, şi cel mai bun diagnostic al unei boli şi, mai ales, 
prognoza privind evoluţia ulterioară nu pot atinge niciodată siguranţa ab- 
solută. 

În acest context, se pune mereu întrebarea prealabilă legată de sigu- 
ranta verdictului privind starea sănătăţii şi posibilitatea de înțelegere a 
celor afectați. Abia plecând de aici, va fi posibilă aprecierea modului în care 
trebuie formulată o declarație, pentru ca aceasta să nu mintă, ci, cel puţin 
în general, fără a se intra în multe detalii, să spună atât adevăr cât poate fi 


12 Cf. H. WEBER, Spezielle Moraltheologie, 55-57. 
43 Fr. FURGER, Ethik der Lebensbereichen — Entscheidungshilfen, 157-158. 

receptat şi prelucrat in mod corect de omul bolnav. Orientarea şi motivația 
pentru un astfel de comportament trebuie să fie în mod natural respectul 
şi consideratia fata de persoana umană aflată în suferință. Doar pornind 
de la o ,,pro-existenta” umană marcată de dragostea creştină, poate fi gă- 
sită apoi forma potrivită a sinceritatii — „a fidelității fata de adevăr” —, in 
timp ce comoditatea sau, pur şi simplu, motivul unei functionari linistite a 
clinicii nu pot fi privite în nici un caz ca nişte criterii definitive, ci constituie, 
mai degrabă, forme de evaziune morală. 


Apoi, în aceste condiţii, se pune problema ca toţi cei implicaţi, medici şi personal 
îngrijitor, rude, precum şi pacientul, să încerce să accepte în mod existențial 
adevărul fundamental despre ființa umană, atât de cunoscut, de altfel, la nivel 
teoretic, că omul trebuie să moară, şi nu cum se întâmplă astăzi atât de des, 
când în astfel de situaţii adevărul este refuzat. În acest orizont, care nu trebuie 
să fie cunoscut neapărat în mod declarat, ci cel putin în mod ascuns, va fi posi- 
bil ulterior de a-l familiariza pe cel bolnav cu situaţia sa încet şi pas cu pas“. 


Din acest motiv, obligația față de adevăr amintită aici nu înseamnă, pur 
şi simplu, informarea lipsită de control responsabil privind ceea ce este 
corect din punct de vedere ştiinţific, ci, în parte chiar, o zidire anevoioasă 
şi de durată a unor orizonturi de înțelegere, atât de necesare promovării 
adevăratului bine al persoanei umane şi al întregii comunități umane. 


44 Fr. FURGER, Ethik der Lebensbereichen — Entscheidungshilfen, 158-159. 

1. „La început a fost...” adevărul 


„Să nu minţi!” Acest absolut moral al legii naturale este exprimat în 
legea divină pozitivă prin „să nu mărturiseşti strâmb împotriva aproape- 
lui tău”. Este, de fapt, porunca a opta din Decalog, care, în formularea ei 
negativă, pune în evidență datoria omului (aici este inclus şi creştinul) 
de a fi în adevăr întotdeauna, de a căuta adevărul, de a realiza raporturi 
autentice şi coerente cu Dumnezeu, cu semenul şi cu sine însuşi, căci ati- 
tudinea sa morală ori este întotdeauna orientată spre bine, spre binele 
întreg, spre impartialitatea absolută a unui raport de stabilit cu realita- 
tea în termeni de adevăr, ori nu este deloc. Orice valoare morală îşi are 
fundamentul în adevăr, întrucât binele nu există decât ca manifestare şi 
splendoare a adevărului. În afara adevărului, omul rămâne în întuneric, 
trădat în una dintre exigenţele sale fundamentale, şi sfârşeşte prin a căuta 
eroarea şi minciuna, preferând răul. De aceea, problema adevărului şi a 
minciunii a fost considerată de mare importanţă în viața omului din toate 
timpurile. „În mintea noastră” — scria Cicero — „există o dorință intensă 
insatiabila după adevăr”!. Seneca o spune foarte clar: „Tot ce amăgeşte 
nu are temeinicie. Minciuna-i transparentă: dacă vei privi cu atenţie, vei 
vedea bine prin ea”?. Iar sfântul Augustin constata: Quid fortius desiderat 
anima quam veritatem ?? 

Omul tinde cu toate forțele sale spre adevărul pe care nu poate să-l 
ignore, acesta fiind căutat şi posedat de intelect pentru hrana sa vitală: de 
aici, foamea lui continuă după adevăr. Odată atins, recunoscut, adevărul 
nu-l lasă indiferent — adică liber de a adera sau nu -, dar îl provoacă să ia o 
atitudine, exercitând, în acelaşi timp, o forță de atracţie. Omul se măsoară 
cu adevărul şi cu el este măsurat. De la adevăr primeşte sens şi valoare 
toată ființa şi existența. Adevărul plăsmuieşte viața: o fundamentează, o 
dirijează, o finalizează. Adevărul este binele-valoare constitutiv şi decisiv 
al ființei umane. Fiinţă pentru adevăr şi în adevăr: acesta este omul. 


1 CICERO, Tusculanae disputationes, 1, 1. 
2 SENECA, Epistulae ad Lucilium, 79, 16. 
3 AUGUSTIN DE HIPPONA, Tractatus in Iohannem, XXVI, 5: PL 35, 1609. 

Recunoaşterea adevărului şi a fidelitatii fata de adevăr formează într-însul 
o unitate care nu poate fi ruptă din punct de vedere etic, dacă omul vrea să 
fie ceea ce este. Atunci când omul cunoaşte adevărul, dar nu rămâne fidel 
în viata acestui adevăr, el trăieşte în minciună. Aceasta intervine tocmai în 
unitatea dintre adevăr şi urmarea lui fidelă, sfărâmând-o. Astfel, minciuna 
este negare a adevărului cunoscut — o negare nu numai la nivelul intelec- 
tului, ci al întregii existente —, este infidelitate, trădare şi nerecunoastere 
a sa. 


2. Prima tentatie a minciunii: negarea adevărului ontologic 


Constituit în adevăr, chiar de la începutul existenţei sale, omul este 
tentat de minciună şi acceptă tentatia negării adevărului său ontologic, a 
adevărului său originar şi fundamental, care determină ființa sa, întrucât 
există. Ceea ce există, se manifestă şi este perceptibil. În existența sa, omul 
îşi manifestă ființa, este manifestare a esenței sale. 

Fidel adevărului în „cuvântul conform adevărului”, omul şi-l spune mai 
întâi lui însuşi şi după aceea şi altora. Mai întâi lui însuşi, pentru că prima 
relaţie, relaţia interioară, este cu sine însuşi. De aceea, prima minciună 
este simularea adevărului sie însuşi, după un proces de „acomodare” a 
adevărului mai mult sau mai putin reflex. Astfel, orice minciună este in- 
totdeauna o autoînşelare, care creează o ruptură în sine însuşi. Omul nu 
mai este conform adevărului, ci este alienat de imaginea pe care tinde să o 
acrediteze despre sine şi despre realitate, trădând adevărul ființei sale. 

Acest adevăr al ființei nu este unul fragmentar, expus unor determinări 
mutabile, ci este în raport cu o gândire care l-a conceput şi a cărei idee o 
reflectă, în modul în care orice lucru reflectă ideea originară a creatorului 
său, proiectul autorului. În ultimă instanță, această gândire este Dum- 
nezeu, gândirea subsistentă şi „adevărul perfect”, fundamentul şi izvorul 
oricărui adevăr particular, pe care îl revelează orice adevăr. Astfel, ființa 
umană este in se, adevărată întrucât în esența sa intimă coincide cu ideea 
pe care Dumnezeu o are despre eat. 


a) Care este adevărul ființei umane? 


Insusi autorul proiectului originar ni-l descoperă. Sfânta Scriptura ne 
învaţă cu insistență că „Dumnezeu l-a creat pe om după chipul său: după 


+ Cf. M. Cozzoul, „Verità e veracità”, în F COMPAGNONI — G. Piana, ed., Nuovo Dizionario 
di Teologia Morale, Edizioni Paoline, Cinisello Balsamo 1990, 1438. Nerecunoasterea aces- 
tui raport imanent şi constitutiv al adevărului ontologic cu adevărul absolut înseamnă a 
deschide porţile „relativismului”, unde adevărul pierde valoarea obiectivă, reducându-se 
la opinie. 

chipul lui Dumnezeu l-a creat” (Gen 1,27). Această teologie a imaginii este 
fundamentul a ceea ce numim analogie teologică, adică un proces cognosci- 
tiv care merge de sus în jos, de la Dumnezeu spre om, de la Imagine la ceea 
ce a fost creat după imagine. Astfel, punctul de referință al omului — dacă 
vrea să fie după proiectul lui Dumnezeu - este Imaginea (Icoana, Chipul). 

Textul sacru ne spune mai întâi că Dumnezeu este Creatorul, apoi că 
omul este creatură: viata şi existența sa sunt în relaţie cu cel care l-a creat; 
omul datorează existența sa Altuia, iar dăinuirea sa în existență este re- 
lationata la Dumnezeu. Nu este el Imaginea, ci este „conform imaginii”. 
Deci între el şi imagine există o mare afinitate, dar, în acelaşi timp, şi o 
diferență de nivel. Aceasta înseamnă că nu este infinit, ci creatură finită: 
adevărul său se află în Imaginea după care a fost creat; libertatea sa există, 
dar nu este libertatea absolută a Imaginii, ci libertatea creaturii, o libertate 
limitată şi finită. Astfel, omul nu este liber să fie un om diferit de cel care 
este. Adevărul său ontologic este: a fi creatură finită, limitată. Iar adevărul 
este întotdeauna un bine. În acest sens, şi limita este un bine, căci numai 
prin limitare creatura dobândeşte autonomia sa relativă. 

Cunoscând şi evaluând finitul ca finit, omul arată că nu este constrâns, 
pur şi simplu, în finit, ci este deschis unui orizont infinit. „În acest punct, 
omul se ridică deasupra animalului, al cărui cap nu iese din oglinda apei 
timpului. Omul înoată împotriva curentului cu capul liber — prin urmare 
- şi cu orizontul nelimitat al ființei, al adevărului său, precum şi al bună- 
tatii dinaintea sa”5. Această deschidere spre total şi universal face din om 
un subiect liber. El nu este determinat de altul ca un obiect, ci este încre- 
dintat în libertatea sa sie însuşi. Este autonom, spunem noi, modernii. 
Este autokrates, ar spune Grigore de Nyssa. Libertatea sa nu înseamnă, 
aşadar, în primul rând, a putea face această sau acea acțiune, ci facultatea 
de a fi încredințat sie însuşi şi de a putea decide în mod responsabil de sine; 
libertatea sa înseamnă autoguvernare în sensul de autonomie. Şi această 
facultate îi este dată omului chiar de la început. Libertatea nu este ceva 
care vine la lumină într-un anumit moment al vieţii ca rezultat al evolu- 
tiei şi al unor evenimente, ci chiar de la început, calificând ontologic orice 
viata umană. Fiecare om este deschis spre tot şi spre absolut deja în vir- 
tutea propriei ființe umane, şi aceasta, în ciuda finitudinii sale, a tuturor 
determinărilor, şi, de aceea, omul încă de la început nu este un obiect obuz, 
ci un subiect liber, chemat ca atare să-şi actualizeze propria viata „autogu- 
vernându-se” în mod responsabil. 


5 H. U. von BALTHASAR, Teodramatica. IV. L’Azione, Jaca Book, Milano 1982, 78. 
6 Cf. B. Hipser, Il peccato, un tradimento della libertà. Prolegomeni di una teologia del 
peccato (pro manuscripto), Accademia Alfonsiana, Roma 1993, 138. 

A spune ca libertatea umana face omul subiect, care se apartine in mod 
autonom, nu înseamnă totuşi a spune că această libertate ar subzista şi s-ar 
actualiza în mod monadic în sine însăşi, refuzând să se supună oricărei 
legături. Absența de legături ar putea fi cel mult definită ca libertate goală, 
care s-ar termina în mod necesar prin a se anula, întrucât nu ar putea să 
se orienteze spre nimic şi să se decidă spre nimic. 

În schimb, intră tocmai în esenţa libertăţii ca ea să se orienteze în des- 
chiderea sa spre un conținut şi să-l caute, un conţinut care să-i corespundă 
şi cu care să se poată completa. Acest conţinut trebuie să fie ceva amplu şi 
complet. Tinta orientării sale nu poate să se găsească într-un obiect mate- 
rial, ci doar în cineva care să fie, la rândul său, subiect. Astfel, libertatea 
este orientată spre o altă libertate. Ea dobândeşte un conţinut, întrucât 
afirmă altă libertate, vrea să intre în relaţie cu ea şi se leagă astfel de ea. 
Aceasta presupune un moment dublu în dinamismul libertăţii. Libertatea 
înseamnă autodeterminare în opoziție cu heterodeterminarea şi autodeter- 
minare în opoziţie cu nedeterminarea (arbitrul). Libertatea concepută fără 
scopul determinării ar fi o abstracţie inadmisibila’. Doar voința determină- 
rii face autodeterminarea şi libertatea concretă. Libertatea este aşadar cu 
totul altceva decât un zbor în aer fără a cunoaşte nici o legătură. De aceea, 
„Domnul Dumnezeu i-a dat apoi lui Adam poruncă şi a zis: «Din toţi pomii 
din Rai poți să mănânci, iar din pomul cunostintei binelui şi răului să nu 
mănânci, căci în ziua în care vei mânca din el, vei muri negreşit!»” (Gen 
2,16-17). Porunca nu-i este impusă omului pentru a-l mortifica şi aliena. 
„Legea lui Dumnezeu nu restrânge libertatea umană şi cu atât mai puţin 
o elimină; dimpotrivă, o protejează şi o promovează”t. Ea îi spune omului 
mai curând că este pus cu libertatea sa nu într-un spaţiu de indiferență 
unde totul ar fi arbitrar, ci este pus de la început în acea tensiune în care 
el este orientat dincolo de sine spre ceea ce numai Dumnezeu îi poate da. 
Este pus să se decidă, să ia poziţie. 


b) Care este conținutul acestei „alte libertăţi”? 


Libertatea interumană este, desigur, un conţinut corespunzător pentru 
libertate. Cu toate acestea, nu poate să fie niciodată conținutul pe deplin 
satisfăcător, căci şi libertatea aproapelui este, la rândul ei, o libertate limi- 
tată şi finită. Acum însă, esenţa libertăţii tinde, în deschiderea sa spre tot 
şi spre necondiționat, să depăşească orice limitare. Din cauza deschiderii 
sale necondiționate, libertatea finită este, deci, corelată la o libertate care 


1 Cf. B. Hipser, Il peccato, un tradimento della libertà, 139. 
8 Ioan PAUL AL II-LEA, Scrisoarea enciclică despre câteva probleme fundamentale ale 
învățăturii morale a Bisericii Veritatis splendor (6 august 1993), 35. 

este, la rândul său, nelimitată şi necondiționată în esența sa. Numai in 
această libertate nelimitată poate să-şi afle o adevărată împlinire liberta- 
tea noastră limitată. În acest sens, libertatea umană nu poate fi concepută 
rațional decât ca libertate corelată la Dumnezeu. De fapt, numai Dumne- 
zeu este acea ființă pe care o numim infinită, nelimitată în libertatea sa, şi 
care este totuşi atât de personal, încât putem intra cu adevărat în comuni- 
care cu el. Aici trebuie notat că libertatea infinită a lui Dumnezeu nu este 
un rival, nu este o ameninţare, nu este o frână pentru libertatea umană, 
ci este aceea care o face in ultima analiză posibilă şi o perfectioneaza’. „Li- 
bertatea lui Dumnezeu nu se revelează ca o limită a libertăţii umane, ci ca 
fundamentul său ultim”. 

Şi mai este ceva important de specificat: însuşi Dumnezeu pune în rela- 
tie propria libertate infinită cu libertatea finită a omului. Cu alte cuvinte: 
nici Dumnezeu nu lasă — ca să spunem aşa — să zboare veşnic propria sa 
libertate în nedeterminat, dar vrea să o pună în mod spontan în relaţie 
cu oamenii şi o leagă de ei. El, cel nedeterminat, se determină să nu fie 
Dumnezeu fără om. Chiar şi de aici se poate vedea adevărul creaţiei omului 
după „chipul şi asemănarea lui Dumnezeu”. 


c) Omul - o fiinţă paradoxală 


Reflectia asupra esenței libertății umane ne descoperă omul ca o figura 
cu totul paradoxală. El este libertate finită. Însă deja conceptul de liber- 
tate finită pare în el însuşi contradictoriu: cum poate cineva care se ridică 
împotriva propriilor limite esenţiale să nu fie prizonier, ci liber? Întrucât 
este înzestrat cu libertate, omul este autoposedare (causa sui — ar spune 
sfântul Toma), încredințat sieşi şi dispunând de sine însuşi; întrucât este 
finit, nu şi-a dăruit singur această autoposedare, o datorează altuia, nu 
dispune, deci, de fundamentul şi de esența propriei libertăți; el poate să se 
completeze în propria libertate numai dincolo de sine însuşi. 

B. Hidber" — pe care îl urmez îndeaproape în expunerea acestui argu- 
ment — face referință pentru înțelegerea acestui paradox al ființei umane 
la Søren Kierkegaard, care — pe linie filozofică, in Die Krankheit zum Tode 
(1849) — vede omul ca o sinteză de trup şi suflet, timp şi etern, finitudine şi 
infinit, necesitate şi posibilitate. Omul este tensiune între aceşti doi poli, 
iar destinul său stă în a se realiza in această tensiune, sau — cum spune el 
- „în a se comporta bine în ea fata de sine însuşi”. În libera autocunoastere, 
omul recunoaşte acum că această situație, această tensiune între timp şi 


° Cf. B. HIDBER, Il peccato, un tradimento della libertà, 140. 
10 W. KASPER, Gesù il Cristo, Queriniana, Brescia 19896, 71. 
1 Cf. B. HIDBER, Il peccato, un tradimento della libertà, 142. 

eternitate, intre posibilitate si necesitate... nu a fost creata si data de el in- 
susi, ci de un altul, de un ,,Eu infinit”, de Dumnezeu. Aceasta insa cere ca 
el să se accepte in mod liber ca o sinteză neîmplinită, ca un paradox, care 
poate să existe doar în Dumnezeu, pentru că Dumnezeu este puterea care 
l-a pus în această sinteză plină de tensiune. De aceea, în libertatea sa, omul 
se comportă în mod just față de sine însuşi, „raportându-se la Dumnezeu”. 
Atitudinea opusă, prin care omul vrea să ignore propria sinteză paradoxală 
şi să se fundamenteze în virtutea propriei libertăţi singur, este numită de 
Kierkegaard disperare. În loc să urmeze adevărul ființei sale, identitatea 
sa, el îl pierde. „Acel «eu» care vrea să fie cu disperare este un «eu» care 
nu este,... adică el vrea să rupă propriul «eu» de acea putere care l-a pus”. 
Această disperare este o „boală mortală”. 

Şi la nivel teologic, problema rămâne deschisă. B. Hidber apelează aici 
la aprofundarea pe care o face Henri de Lubac acestei structuri paradoxale 
a omului!?. Pentru el, paradox înseamnă că omul, dotat cu spirit, este, pe 
de o parte, în existența sa cea mai intimă, orientat spre Dumnezeu ca spre 
scopul unic care îl satisface. Această orientare este înscrisă în om. Ea se 
exteriorizează într-un desiderium naturale, iar omul realizează propria li- 
bertate dacă se orientează şi tinde spre acest scop unic™. Pe de altă parte, 
omul nu poate să atingă acest scop cu vreo energie naturală a sa. Poate 
să-şi orienteze spre el toată dinamica propriei libertăţi, cu toate că rămâne 
în afara capacităţii sale în mod absolut. Suntem creaturi şi ne-a fost făcută 
promisiune că îl vom vedea pe Dumnezeu. Dorinţa de a-l vedea este în noi, 
se identifică cu noi, şi nu este satisfăcută decât printr-o favoare. 


În definitiv — observă W. Kasper — omul se simte o problemă deschisă, pen- 

tru care el nu are o soluţie. Trece peste toate spre un mister de nepătruns, 

ba chiar se cunoaşte pe sine însuşi ca mister. Omul experimentează propria 
transcendenta ca imposibilitate constitutivă de integrare a propriei existente 
în istorie”. 

Astfel, sub profil ontologic, omul „şchioapătă”; el este un paradox, pen- 
tru că scopul care îl determină lucrează în intimitatea sa ca obiectum incli- 
nationis şi orientează spre sine toate facultăţile sale, în special, libertatea 
sa, dar ca obiectum attingentiae, este împiedicat cu rigurozitate, din care 
cauză nici cea mai mare angajare a libertăţii sale nu va putea vreodată sin- 
gură să urmeze ceea ce caută în sfera sa cea mai intimă. Aceasta înseamnă acum 
că omul este orientat de esența şi de tendința cea mai intimă a propriei 


12 S. KIERKEGAARD, Íl concetto di angoscia. La malattia mortale, Sansoni, Firenze 1953, 25. 
13 Cf. B. HIDBER, Il peccato, un tradimento della libertà, 143. 

14 Cf. H. DE LUBAC, Il mistero del soprannaturale, Il Mulino, Bologna 1967, 251 s.u. 

15 W. Kasper, Gesù il Cristo, 70. 

libertăţi spre o altă libertate, pe care însă nu poate niciodată să o atingă 
singur şi pe care trebuie să o accepte în dar în măsură totală!$. 


d) Negarea adevărului ontologic al ființei umane 


Această situaţie paradoxală, în care libertatea umană este plasată, pune 
acum omul în fața unei decizii fundamentale. Posibilitatea de a se decide 
intră, de fapt, în mod constitutiv în libertate. Fiind omul în libertate în- 
credintat sie însuşi, nimic nu este decis în ceea ce îl priveşte, ci numai el 
poate lua poziţie. Aici este el invitat la decizie. Nu poate să se sustraga de 
la aceasta, pentru că, cu libertatea sa, este pus de facto nu într-un spațiu 
indiferent şi neutru. Alegerea, în fața căreia se vede pusă libertatea finită, 
corespunde aşadar în mod exact situației paradoxale în care ea însăşi se 
află încă din punctul de plecare, situație paradoxală, care cere din partea 
sa imperios decizia. Sfânta Scriptură este foarte concretă: Adam este pus să 
se decidă: să mănânce sau să nu mănânce din pomul oprit (cf. Gen 2,16-17). 
Omul este pus în fața acestei alternative: 

— ori alege ca libertatea sa finită, cu deschiderea sa spre total, să se orienteze 
spre libertatea infinită a lui Dumnezeu, recunoscând şi afirmând că ea nu 
poate niciodată să fie exactă, precisă, ci trebuie să se deschidă singură. În 
acest caz, omul actualizează libertatea sa într-o atitudine fundamentală 
formată din disponibilitatea de a se lăsa gratificat, trăind în adevărul său 
ontologic; 

- ori alege ca libertatea sa finită, cu bogăția deschiderii sale spre tot, să 
devină un mijloc de afirmare a sa în mod absolut sau ca ceva care este 
la îndemâna sa. Atunci, omul trăieşte într-o atitudine de autosuficienta 
prometeică şi de refuz față de acea libertate infinită care este Dumnezeu, 
negând adevărul său ontologic. 

Textul sacru ne spune că primul om s-a lăsat înşelat de minciuna şar- 
pelui care l-a purtat pe calea neincrederii în Dumnezeu - căci „Dumnezeu 
ştie că, în ziua in care veți mânca din el, vi se vor deschide ochii şi veți fi ca 
Dumnezeu” (Gen 3,15) —, făcându-l să creadă că, prin decizia sa, el poate fi 
„ca Dumnezeu”. Şi omul a acționat în acest sens. A ales „să fie”, dar nu în 
adevărul în care a fost creat şi pus să existe, ci în minciuna cu care a voit să 
depăşească nivelul stării sale, condiției sale creaturale. „Vi se vor deschide 
ochii şi veţi fi ca Dumnezeu” (Gen 3,5) - era tentatia minciunii: negarea 
adevărului ontologic. Acum, „li s-au deschis ochii şi au văzut că erau goi” 
(Gen 3,7). Cu prezumția sa păcătoasă de a voi să fie ca Dumnezeu, omul a 
negat adevărul ființei sale, făcând-o să iasă din raportul care o constituie. 
Acum el este redus în mod dureros la propriile limite. Cu atitudinea sa, 


16 Cf. H. pe Lusac, Il mistero del soprannaturale, 261-273. 

omul voia să elimine diferența de nivel dintre Creator şi creatură. Sen- 
tinta de condamnare înfige acum asemenea unui piron această denivelare 
în realitatea sa. Cu decizia sa de refuz, omul a ieşit din relaţia de iubire şi 
de protecţie cu Dumnezeu, experimentând acum finitul creatural cu toate 
limitele sale. 


3. Neîntrerupta tentatie a minciunii 


Drama omului nu se sfârşeşte aici. Tentaţia minciunii continuă în isto- 
rie: este neîntreruptă, de la început şi până astăzi. 


Ascultarea de adevăr nu este întotdeauna uşoară — ne explică Ioan Paul al II-lea. 
Ca urmare a misteriosului păcat originar, săvârşit la instigatia Satanei, „min- 
cinos şi tatăl minciunii”, omul este ispitit în permanenţă să-şi întoarcă privirea 
de la Dumnezeul cel viu şi adevărat pentru a şi-o îndrepta spre idoli, schimbând 
„adevărul lui Dumnezeu în minciună”; atunci, însăşi capacitatea de a cunoaşte 
adevărul este întunecată, iar voința de a i se supune - slăbită. Şi astfel, prin 
căderea în relativism şi în scepticism, omul caută o libertate iluzorie în afara 
libertăţii însăşi". 


a) Negarea adevărului istorico-salvific 


Termenul ebraic 'emeth, folosit de Vechiul Testament — spun lingvistii 
— pentru „adevăr”, îşi are rădăcina în verbul aman şi înseamnă a fi con- 
sistent, stabil, fundamentat. De aceea, 'emeth este calitatea a ceea ce este 
solid, constant, sigur: ceva pe care se poate sprijini, în care se poate avea 
încredere. Adevărul este încredere şi fidelitate, spre deosebire de minciună 
— sequer —, care este inconsistenta şi nimic. Mai mult decât un concept 
ontologic, 'emeth este un concept de relationare: este „încrederea” pe care 
cineva sau ceva o trezeşte şi o fundamentează. 

În acest sens, Iahve este primul ’emeth fundamental şi definitiv: Dum- 
nezeu — cuvântul său, legea sa — este adevărul. Din încrederea pe care o 
trezeşte adevărul lui Dumnezeu, provine alianța (berit), care este relația 
adevărată ce-l descoperă omului pe Dumnezeu ca stabilitate de nezdruncinat 
şi veşnică şi în care omul, încrezându-se, devine sigur, stabil în adevărul 
divin creator şi salvific. 

Acest caracter relational al adevărului este pus in contingenta eveni- 
mentelor umane, are deci o conotație „istorică”, ce articulează responsa- 
bilitatea omului, pus în fata alternativei de a-l primi sau de a-l refuza. 
Fiind un adevăr sub instanța istoriei, este, în acelaşi timp, sub instanța 


1 Ioan PAUL AL II-LEA, Veritatis splendor, 1. 

„viitorului”, pe care îl deschide ca orizont şi scop: un adevăr ce deschide 
spre viitorul împlinirii sale’®. 

Ce face poporul Vechiului Testament, pus în fata acestui adevăr? ÎI ac- 
ceptă. Însă cărțile profetice ne vorbesc îndelung despre neîntrerupta ten- 
tatie la acest popor de a nega adevărul istorico-salvific, de a refuza stabi- 
litatea pe care i-o dă Dumnezeul adevărat şi de a se îndrepta — nu o dată 
— spre zeii falşi, care nu sunt decât minciună. Tema cea mai importantă a 
vestirii profetice este aceea a fidelității lui Dumnezeu si fidelității poporului: 
este rechemare la adevăr, la iubirea fidelă şi milostivă a lui Dumnezeu care 
salvează. 

Aletheia, adevărul din Noul Testament, în semnificația sa nouă, este 
adevărul-fidelitate a lui Dumnezeu care s-a făcut prezent în punctul cel 
mai înalt si definitiv în Isus „plin de har si de adevăr” (In 1,14): martorul 
adevărului (In 18,37; Ap 3,14), în care este adevărul (Ef 4,21), fiind el în- 
suşi adevărul (In 14,6). În Isus Cristos se află posibilitatea nouă, supremă, 
ultimă, oferită de Dumnezeu omului de a deveni adevărat, adică de a da 
sens (stabilitate si consistență) vieții sale. Cristos este adevărul ce se au- 
todăruieşte: nu adevărul-idee, nici adevărul-obiect, ci adevărul eveniment 
salvific: adevărul care eliberează (In 8,32) şi sfinteste (In 17,17). Evanghe- 
liile ni-l prezintă preocupat de realitatea profundă a acestui adevăr pe care 
îl revelează lumii, pentru ca cel ce îl acceptă prin credință să fie salvat. Si 
multi oameni l-au urmat, căci au văzut în Cristos fundamentul solid pe 
care se edifică viața umană gi se împlineşte. El oferă stabilitate aici, acum 
şi în viitor. 

Tentaţia minciunii pătrunde şi aici, căci vedem cum negarea adevărului 
istorico-salvific oferit omului în Cristos se resimte imediat, chiar în Bise- 
rica primară. Ne-o spun clar sfântul Ioan şi sfântul Paul în scrierile lor. 
Este tentatia de a-şi găsi stabilitatea, justificarea în faptele legii, şi nu in 
Domnul. Cristos este superfluu. 

Nu pot să mă opresc pentru a vedea nenumăratele tentaţii de refuz a 
lui Dumnezeu şi a lui Cristos, Salvatorul omenirii prezente de-a lungul is- 
toriei, dar am să fac referință la omul modern, care nu vrea să ştie că viața 
şi realizarea sa, mântuirea sa, se datorează Altuia: el caută un surogat şi 
îl află în ceva creat (aversio a Deo cere numaidecât surogatul: conversio ad 
creaturam, şi este posibil a-l găsi, întrucât — ne spune sfântul Augustin — în 
orice creatură există un reflex al Creatorului divin). 


18 Spre deosebire de concepția greacă, pentru cea ebraică, adevărul nu este ceva care ar 
sta într-un fel sub ori în spatele lucrurilor şi la care se ajunge când se pătrunde în profun- 
zimile sale, în intimul său; adevărul este ceea ce iese în evidenţă în viitor. Omul biblic are o 
concepţie dinamică despre adevăr. 

O conspiratie teribila impotriva adevarului tulbura astazi omenirea in 
toate straturile vieţii sociale. Refuzând orice ingerinta a adevărului abso- 
lut, se trece de la un sistem de heteronomie la un sistem de autonomie, 
care funcționează în afara oricărei referințe la Dumnezeu. După cum scrie 
R. Guardini, 


omul modern este convins că acum se află, în sfârşit, in fata realității. Acum i 
se vor deschide izvoarele existenţei. Energiile naturii, făcute să se deschidă, se 
vor îmbina cu acelea ale propriei sale ființe, iar marea viata se va realiza. Di- 
feritele sfere ale cunoaşterii, acțiunii şi creaţiei se vor înălța după propriile lor 
legi; o sferă se va ataşa altei sfere; va creşte un întreg de o copleşitoare bogăție 
şi unitate... şi omul se va împlini în ea!?. 


Acum omul nu se mai înțelege plecând de la contextul global al unei 
realități care îl înconjoară, care i se impune ca măsură şi ordine. Acum 
persoana sa a devenit punctul de referință al realului. El este homo faber, 
care nu se mai recunoaşte ca pelerin între pământ şi cer, ci stăpân al aces- 
tei lumi, care nu-i rămâne doar obiect al cunoaşterii sale, ci este făcută 
obiect al voinței sale, care este voință de putere asupra lucrurilor şi care 
ajunge să fie dorință fara limite”. Dacă omul s-a facut pe sine stăpânul 
realității, aceasta a devenit obiect pur care se poate aprofunda cu ajutorul 
ştiinţei şi stăpâni cu ajutorul tehnicii. Omul crede că este de acum în stare 
să cunoască mereu mai mult în profunzime cauzele reale ale lucrurilor şi 
de a dispune de ele cu o mai mare amploare şi autonomie. El este Demiur- 
gul. Nu se mai simte necesitatea unui Dumnezeu creator şi salvator. Este 
vorba aici — folosind expresia lui J. Ratzinger — despre o „cădere efectivă a 
gândirii despre Dumnezeu”?!. 


b) Negarea adevărului etic 


Adevărul etic — studiat de teologia morală — este adevărul raportat la 
viața şi la conduita omului în diferitele circumstanțe. Prin ascultarea cre- 
dintei, creştinul primeşte „cuvântul adevărului” (Ef 1,13; Col 1,15; 2Cor 6,7) 
pentru „a ajunge la cunoaşterea adevărului” (2Tim 3,8). Această ascultare 
este sub acțiunea „Duhului adevărului” care „conduce la adevărul întreg” 
(n 16,13): adevăr care luminează şi sfinteste, pentru că în el cuvântul şi 
actul se identifică. Astfel, creştinul este din adevăr (In 18,37; 1In 3,19) 
şi acesta locuieşte în el (2In 3-4). Ascultând, creştinul „se lasă făcut” de 
adevăr. Adevărul constitutiv al vieţii celei noi — Cristos — este dinamismul 


19 R. GUARDINI, Sfârşitul modernităţii, Humanitas, Bucuresti 2004, 86. 

2 Cf. H. Jonas, Dalla fede antica all’uomo tecnologico, Il Mulino, Bologna 1991, 263. 

21 J. RATZINGER, Introducere în creştinism: prelegeri despre Crezul apostolic, Sapientia, 
Iaşi 2004, 12. 

întregii acțiuni a creştinului: el este principiul interior al vieții morale. De 
aceea, coerent cu ființa sa, creştinul trebuie „să umble în adevăr” (2In 4; 
3In 3 ş.u.), „să facă adevărul” (n 3,21; 1In 1,6; Ef 4,15), „să iubească în 
adevăr” (2In 1; 3In 1). Sunt expresii ale imperativului moral al adevărului. 
Viața morală a creştinului este „fidelitate fata de adevăr”, urmare a lui 
Cristos — „calea, adevărul şi viata”. 

Şi aici există mereu tentatia minciunii de a nega adevărul etic. Mă opresc 
la timpul nostru. Romano Guardini face această radiografie a societății şi 
omului modern: 


Adevărul Revelatiei creştine este tot mai adânc pus în discuţie; valabilitatea ei 
în ceea ce priveşte făurirea şi ducerea vieţii este tot mai hotărât contestată. Pe 
deasupra, atitudinea culturală intră într-un conflict tot mai ascuţit cu Biserica. 
Noua pretenţie, că diversele domenii ale vieţii şi creației: politica, economia, or- 
dinea socială, ştiinţa, arta, filozofia, educaţia etc., ar trebui să se dezvolte doar 
pe baza criteriilor lor imanente, apare tot mai mult ca o pretenţie de la sine 
înțeleasă. Astfel, se cristalizează o formă de viață necreştină, adesea anticreşti- 
nă. Ea se impune atât de consecvent, încât pare, pur şi simplu, ca reprezentând 
normalul, iar cerința cum că viata trebuie determinată de Revelatie capătă ca- 
racterul de abuz bisericesc. Până şi credinciosul acceptă în mare măsură această 
situație, gândindu-se că lucrurile religioase sunt o chestiune aparte, iar cele 
lumesti la fel: fiecare domeniu ar trebui să se alcătuiască pornind de la propria 
esenţă şi ar trebui să se lase în seama insului cât de mult doreşte să trăiască 
în cele doua”. 


Consecința? la naştere o existență autonomă a lumii, desprinsă de ade- 
vărul absolut. „Societatea care se creează puţin câte puţin sub ochii noştri” 
-constata G. Bernanos — „va realiza, pe cât mai perfect posibil, cu un fel de 
rigoare matematică, idealul unei societăți fără Dumnezeu””. 

De fapt, modul în care popoarele Europei moderne se raportează la 
Cristos este conceput în mod diferit, fiind legat de considerente politice, 
sociale şi naționaliste, ajungându-se chiar până la a nu mai fi recunoscute 
„rădăcinile creştine ale Europei”. În acest context, etica filozofică duce la 
drumul următor: nemaiavând o viziune unică asupra problemelor supreme 
ale existenței, este clar că aceste probleme nu mai pot pune bazele unei 
morale comune care să reglementeze în mod pacific convietuirea socială, 
devenind ele însele cauze de diviziune, de ură şi de neînțelegeri reciproce. 
De aceea, întrebările ultime (cele referitoare la realizarea şi împlinirea fiin- 
tei umane) sunt înlăturate din discuţiile publice, rămânând închise în con- 
ştiinţa religioasă privată. Prin urmare, se caută un alt mod de a fundamenta 


2 R. GUARDINI, Sfârşitul modernităţii, 108. 
23 G. BERNANOS, „La grande peur des bien-pensants”, în IDEM, Essais et écrits de combat, 
I, Gallimard, Paris 1971, 350. 

universalistic regulile necesare pentru garantarea convietuirii sociale. Etica 
modernă nu se mai ocupă de întrebările ultime, scopurile ei sunt noi: si- 
guranta, libertatea şi dreptatea. Acestea ar fi singurele scopuri care pot fi 
urmărite în comun în mod realist, pentru că nimeni nu poate să renunțe la 
ele şi pentru că numai ele ar putea fi fundamentate de o rațiune concepută 
ca organ neutral”. Aşadar, se propune o etică fără absolute morale, fără 
Dumnezeu, fără Cristos. Aceasta înseamnă, de fapt, negarea adevărului 
etic al omului şi al creştinului. 


Concluzie 


Există o poveste despre cineva care trebuia să poarte o mască pentru 
a arăta mai bine decât era în realitate. A trebuit să poarte masca ani de 
zile. Când şi-a scos masca, a descoperit că fața lui se modelase după mască. 
Acum era cu adevărat mai frumos. Ceea ce începuse cu o deghizare a devenit 
acum o realitate. 

Minciuna cunoaşte astăzi o dimensiune colectivă şi publică, ce se am- 
plifică datorită comunicaţiilor sociale. Există riscul ca mulți să accepte să 
poarte această mască. Există riscul ca mulți să se modeleze după această 
mască, negându-şi adevărul ontologic, salvific şi etic. Şi din această cauză 
ne cuprinde teama. 

Ce este de făcut? „Nu există aici alt remediu” — ne spune Pius al XII-lea 
— „pentru a depăşi neliniştea pe care o semnalează în scrierile lor contem- 
poranii, decât întoarcerea la adevăratul realism, realismul creştin, care 
imbratiseaza cu aceeaşi certitudine demnitatea omului, dar şi limitele sale, 
capacitatea sa de a se depăşi, dar şi realitatea păcatului”. 

Ce înseamnă aceasta? La începutul Evangheliei sale, sfântul Ioan scrie: 
„lumina străluceşte în întuneric, dar întunericul n-a cuprins-o” (In 1,5). 
Cristos, cu viata şi cuvântul său, luminează sensul existenței noastre, ne 
dă plinătate de adevăr, de bine. „Lumina străluceşte în întuneric”. Ima- 
ginea tenebrelor indică o realitate care se opune adevărului ce luminează 
viata omului, indică o „lume” care se opune lui Dumnezeu şi adevărului 
său. Textul evanghelic indică această opoziție la prezent, spunând „stră- 
luceşte”. Vrea să spună că există o luptă între întuneric şi lumină, o luptă 
care continuă şi astăzi, o luptă în care sunt implicați ucenicii lui Cristos, 
căci lumina lui continuă să strălucească prin credința ucenicilor. Prin ei 
continuă să lucreze forța luminii, deşi împotriva lor este şi rămâne puterea 
întunericului, a minciunii. Există o lume, există puteri care nu primesc 


24 Cf. A. R. LUNO, Coscienza, verità e libertà nella civiltà tecnologica, apud http://www. 
clerus.org/clerus/dati/2000-01/24-2/Coscienza.rtf.html. 
25 Pius AL XII-LEA, Inesauribile mistero: AAS (1957) 11-12. 

lumina: o refuză şi o combat (cf. In 15,18-19). Dar nu trebuie să ne facem 
iluzii. Să fim realişti, adică nici optimişti, nici pesimişti. Lumina strălu- 
ceşte în întuneric, dar întunericul n-a cuprins-o. Numai înarmându-ne cu 
curaj pentru a proclama în cuvânt şi faptă mesajul adevărului, se va realiza 
ordinea libertăţii: „adevărul vă va elibera pe voi” (n 8,32). Ioan al XXIII-lea 
a sintetizat astfel exigenţele fundamentale ale vieții umane şi creştine in 
fata adevărului: a gândi, a cinsti, a spune şi a face adevărul. Astfel, civili- 
zatia nu trebuie inventată, nici cetatea cea nouă nu trebuie construită pe 
nori. Ele există deja: este civilizația adevărului, este cetatea luminată. Este 
necesar doar a le instaura sau a le restaura fără încetare pe fundamentele 
lor naturale şi divine. 

Omul din pragul mileniului al treilea, după ce a pierdut în încercarea 
sa de a se face „demiurg”, nu are altă opţiune legitimă decât să renunţe la 
minciună şi să se întoarcă la adevăr: la adevărul naturii sale, la adevărul 
revelat, să-l accepte, să se lase luminat, să „facă adevărul”, iar societatea 
să se angajeze în promovarea adevărului în toate domeniile şi componentele 
sale: în câmp profesional, social şi politic. În aceste domenii, în care mai 
mult decât în oricare altul se descoperă minciuna — cancerul timpului nos- 
tru —, este mai necesară ca oricând prezența unor oameni „tentaţi nein- 
trerupt de adevăr”, mai mult, „martori ai adevărului”. Pe acest tărâm se 
întâlnesc toţi: creştini şi necreştini, căci „din fidelitate fata de conştiinţă, 
creştinii se unesc cu ceilalți oameni pentru a căuta adevărul şi rezolvarea 
în adevăr a atâtor probleme morale ce apar în viața indivizilor, precum şi 
în relaţiile sociale””. Astfel, pe bolta celui de al treilea mileniu va străluci 
„splendoarea adevărului”. 


25 Toan AL XXIII-LEA, „Radiomessaggio 22-12-1960”, în Scritti e Discorsi, VI, Siena 1961, 
144. 

21 CONCILIUL AL II-LEA DIN VATICAN, Constituţia pastorală despre Biserica în lumea con- 
temporană Gaudium et spes, 16. 


MISIUNEA BISERICII IN LUMEA CONTEMPORANA 


Pr. Dr. Alois BISOC 
Institutul Teologic Romano-Catolic, Iasi 


1. Necesitatea cunoasterii lumii contemporane 


Traind într-o „nouă epocă a istoriei umane”!, Biserica nu poate să nu 
se intereseze de problemele lumii şi să răspundă la acestea cu o pastoratie 
adecvată şi eficientă. Deja în Conciliul al II-lea din Vatican, într-un mod 
special în constituția pastorală Gaudium et spes, părinţii conciliari încearcă 
să facă o analiză concretă a lumii contemporane, cu scopul de a trasa nişte 
linii pastorale specifice. Această analiză este făcută atât la lumina Reve- 
latiei creştine, cât şi a datelor furnizate in mare parte de ştiinţele umane. 
După Gaudium et spes, a devenit un fapt normal ca să se pornească de la 
această analiză când e vorba de a lua decizii concrete într-un anumit sector 
al vieții Bisericii. Aşa se procedează în documentele oficiale ale Sfântului 
Scaun, enciclice, sinoade episcopale, documente ale congregatiilor romane 
şi ale Bisericilor particulare. Astfel, Papa Ioan Paul al II-lea, în exortatia 
apostolică Pastores dabo vobis, afirmă că 


este importantă cunoaşterea situației. O simplă reliefare de date nu este sufici- 
enta; este necesară o cercetare ştiinţifică în măsură să permită stabilirea unui 
cadru precis şi concret al circumstanțelor reale socio-culturale şi ecleziale. Şi 
mai importantă este interpretarea situaţiei. Ea este cerută de ambivalenta şi, 
uneori, de caracterul contradictoriu specific situaţiei ce se prezintă ca o îmbi- 
nare profundă de dificultăți şi potentialitati, elemente negative şi motive de 
speranta’. 


Perioada postconciliara a fost caracterizata de multe tulburari pe plan 
doctrinal şi practic, ca urmare a influenței puternice a unor ideologii ca ne- 
ocapitalismul, marxismul, freudismul etc. In realitate, caracterul stiintific 
al acestor ideologii a ajuns sa fie foarte mult pus in discutie. Asa dupa cum 
afirma cardinalul Ratzinger: 


Doctrina marxistă a mântuirii, bineînţeles, în diferite forme de instrumentare, 
apărea, în fond, ca singura motivată din punct de vedere etic şi, în acelaşi timp, 
singura călăuză spre viitor conformă cu imaginea ştiinţifică a lumii (...) Nu 


1 CONCILIUL AL II-LEA DIN VATICAN, Constituţia pastorală privind Biserica în lumea con- 
temporană Gaudium et spes (07.12.1965), 54 

? Ioan PAUL AL II-LEA, Exortatia apostolică postsinodală Pastores dabo vobis (25.03.1992), 
Iaşi 2000, 10. 

mai există încredere în marile promisiuni de natură morală, iar marxismul 
s-a văzut pe sine tocmai ca una dintre acestea. El propunea dreptatea pentru 
toți, pacea, desființarea relaţiilor nedrepte de conducere etc. De dragul acestor 
idealuri, s-a crezut că principiile etice trebuie abandonate şi că teroarea poate 
fi folosită ca mijloc de instaurare a binelui’. 


Fără îndoială, Revelația creştină este de mare ajutor la analizarea na- 
turii umane şi a istoriei şi face ca să fie descoperite realităţi la care nu 
ajung ideologiile caracterizate de imanentism, pozitivism, fenomenalism 
etc. Este de ajuns să ne gândim că nici o ideologie nu poate să ajute la 
descoperirea păcatului înțeles în semnificaţia sa specifică de rebeliune fata 
de Dumnezeu. Şi totuşi, păcatul personal şi păcatul lumii au o importanță 
determinantă în evoluţia istoriei mântuirii. Pentru a diagnostica bine re- 
alitatea, trebuie să fie luată în considerare libertatea umană. Unde există 
omul, există libertate, şi unde există libertate, există ambivalenta, contra- 
dictie, imprevizibil. 

In fata schimbărilor pozitive şi negative din lumea contemporană, este 
necesar un model nou de pastoratie, un raport nou dintre Biserică şi lume 
sau o acțiune diferită a Bisericii în noul context socio-cultural. Creştinii 
sunt, ca toți ceilalți oameni, cetățeni ai acestei lumi. Transformările din 
lume influențează mentalitatea şi conştiinţa creştinilor şi, prin urmare, 
şi Biserica este influențată chiar în viata sa internă. Biserica nu poate ră- 
mâne indiferentă sau pe poziții conservatoare sau de refuz total al schim- 
barilor din lume, dar nici nu poate să cadă in extrema cealaltă, adică de 
a accepta fără discernământ toate componentele transformărilor sau de a 
avea atitudini oportuniste. Există o singură atitudine care trebuie luată, 
aceea ce se concretizează în întruparea Fiului lui Dumnezeu. Întruparea 
indică realitatea totală şi profundă a lui Isus Cristos şi defineşte modul 
în care mântuirea se realizează în istorie. Implicarea lui Dumnezeu în si- 
tuatia omenirii înseamnă că el ia în serios realitatea şi istoria sa, că o ia 
asupra sa în ascultare până la moarte, că o răscumpără, nu de undeva de 
deasupra sau de undeva din afară, ci dinlăuntru. Din moment ce Biserica 
realizează în natura sa teandrică modelul Cuvântului întrupati, ea trebuie 
să realizeze modelul lui Cristos şi în misiunea sa. Ea nu este chemată să fie 
deasupra, dedesubtul sau în afara lumii, ci înlăuntrul ei, ca un „aluat” de 
comuniune şi de slujire. 

Metodologia pe care Biserica o poate adopta față de lumea contemporană 
poate avea trei variante: Biserica nu salvează lumea dacă refuză lumea; 
Biserica nu salvează lumea dacă devine asemenea lumii, chiar şi în păcat; 


3 J. RATZINGER, Introducere în creştinism: prelegeri despre Crezul apostolic, laşi 2004, 9. 
+ Cf. CONCILIUL AL II-LEA DIN VATICAN, Constituţia dogmatică despre Biserică Lumen gen- 
tium (21.11.1964), 8. 

Biserica salvează lumea dacă, precum Cristos, devine in toate asemenea 
lumii, în afară de păcat. Fata de lumea contemporană, Biserica trebuie 
să tina seama de aceste criterii fundamentale ale istoriei mântuirii, să fie 
gata să reconsidere orientările şi metodele pastorale, să caute modalităţile 
cele mai bune de a-i propune omului de astăzi evanghelia lui Cristos ca un 
răspuns unic la problemele sale. Pe aceste criterii se bazează învățătura 
Papei loan Paul al II-lea, care afirmă că, „pentru credincios, interpretarea 
situaţiei istorice... se face în lumina şi forța evangheliei, a evangheliei vii şi 
personale, care este Isus Cristos, şi prin darul Duhului Sfânt”?. 

Un aspect foarte important este cel dat de „semnele timpurilor”. Este 
vorba despre o cunoaştere şi o interpretare care trebuie făcute cu discernă- 
mânt eclezial înțelept şi responsabil, sub influența Duhului Sfânt, în mod 
liber şi disponibil, pentru a descoperi în interiorul faptelor istoria mântu- 
irii, „noul” care vine de la Dumnezeu, evitând astfel riscul de a confunda 
semnele timpurilor cu faptele pur sociologice. În acest sens, Conciliul este 
foarte clar: 


Poporul lui Dumnezeu, împins de credinţa că este călăuzit de Duhul Domnului 
care umple pământul, se străduieşte ca, în evenimentele, în exigenţele şi in 
aspiraţiile la care participă împreună cu ceilalți oameni ai vremurilor noastre, 
să discearnă care sunt adevăratele semne ale prezenței sau ale planului lui 
Dumnezeuf. 


În doctrina conciliară, semnele timpurilor sunt fapte sau evenimente ce 
au un sens dublu: unul mai perceptibil la nivel istorico-sociologic şi altul mai 
profund şi tipic teologic. Misiunea Bisericii nu este numai de a cunoaşte 
evenimentele lumii, ci de a le interpreta, de a discerne semnele timpurilor, 
care sunt căi concrete deschise de Dumnezeu pentru misiunea sa pastorală. 


2. Pluralismul socio-cultural 


Pluralismul este contextul nou în care se desfăşoară pastorația Bisericii. 
Din punct de vedere social, lumea modernă este divizată în diferite clase so- 
ciale, cu diferite roluri şi tipuri de muncă: categorii de persoane ce lucrează 
în sectorul primar, secundar şi terțiar, patroni şi muncitori, sindicate etc. 
În politică ne confruntăm cu regimuri monarhice şi republicane, cu diverse 
tipuri de dictaturi şi de democraţie, cu numeroase partide şi organizații. În 
zilele noastre, avansează tot mai mult concepţia de a instaura „statul etic”, 
în sensul de a revendica autonomie deplină, nu numai fata de Biserică, ci 
şi fata de Dumnezeu şi morala transcendentă. Statul vrea să devină stăpân 
nu numai asupra dreptului care reglementează comportamentul extern 


5 IOAN PAUL AL II-LEA, Exortatia apostolică postsinodală Pastores dabo vobis, 10. 
6 CONCILIUL AL II-LEA DIN VATICAN, Constituţia pastorală Gaudium et spes, 11. 

al cetățenilor, ci şi asupra eticii sau asupra principiilor ce reglementează 
viata lor interioară. O astfel de autonomie este revendicată adesea cu spi- 
rit polemic fata de Biserică şi fata de Revelația creştină. Polemica atinge 
sectoare foarte delicate ale vieţii, probleme inerente familiei (concubinaj, 
divorț, avort, sexualitate etc.), probleme inerente persoanei umane înseşi 
(droguri, eutanasie, clonare), elemente specific religioase (libertatea cre- 
dincioşilor, învăţarea religiei, asistența religioasă, asociaţiile de binefacere, 
concordatele). Este foarte greu să se perceapă diferența dintre caracterul 
laic al statului şi principiile laicismului imanentist, care transferă în seama 
omului şi a societății tot ceea ce îi aparține lui Dumnezeu. 

Din punct de vedere cultural, până nu de mult, se considera că singura 
cultură validă este cea europeană, dar, după căderea regimurilor coloniale şi 
cucerirea autonomiei noilor popoare ale Lumii a Treia, s-a ajuns la con- 
vingerea că există şi alte tipuri de cultură de mare valoare, chiar dacă nu 
excelează prin abundența de expresii literare şi artistice. În ultimele secole, 
cultura europeană a căpătat şi caracteristicile ideologiei, încercând să se 
impună în fata altor ideologii şi să justifice o anumită situaţie socială. În 
acest context, şi creştinismul a fost considerat de unii ca o ideologie oa- 
recare. Efortul actual al diferitelor ideologii este de a deveni cultură pre- 
ponderentă, dacă nu chiar exclusivă. Lupta pentru dominație se dă prin 
mass-media, orientarea şcolii, influența economică. 

Pluralismul religios devine şi el tot mai evident. Până acum, se pornea 
de la premisa că unica religie în mod obiectiv adevărată este cea creştină, 
existentă în Biserica Catolică. Orientarea gândirii moderne se bazează pe 
subiectivitate şi, deci, se afirmă nu numai pluralismul religiilor ca fiind 
recunoscute cu drepturi egale in fata organismelor sociale şi politice, ci 
şi libertatea religioasă a individului, chiar şi libertatea de necredinta. S-a 
creat astfel o nouă situaţie în raportul dintre religii şi stat. A căzut prin- 
cipiul cuius regio, eius et religio, a căzut principiul că trebuie să existe o 
religie de stat, cu unele excepţii, în unele tari în care persistă această ten- 
dinta exclusivista. Chiar şi în ţările cu o veche tradiţie creştină, se constată 
prezența grupurilor consistente de diferite rase şi religii. În acest sens, 
papa loan Paul al II-lea afirmă: 


Se dezvoltă astfel tot mai mult o societate multirasială şi plurireligioasă. Dacă, 
pe de o parte, acest fenomen poate fi o ocazie pentru un exercițiu mai frecvent 
şi mai fructuos de dialog, pentru o deschidere a mentalitatii, a experiențelor 
acceptării şi a justei tolerante, pe de altă parte, el poate fi cauză de confuzie 
şi de relativism, îndeosebi pentru persoanele şi populațiile cu o credință mai 
puţin matură”. 


7 IOAN PAUL AL II-LEA, Exortaţia apostolică postsinodala Pastores dabo vobis, 7. 

Pluralismul reprezinta o valoare atunci cand duce la contributii reci- 
proce în toate sectoarele. Este de condamnat însă când este folosit pentru 
a impune propria ideologie, pentru a fi de partea opusă sau pentru a câştiga 
puterea. In fata tendinţelor autoritare şi opresive, se naşte necesitatea unei 
mai mari unităţi între oameni, între clasele sociale şi între popoare. Însă 
unitatea de astăzi va trebui să fie diferită de cea din trecut. Unitatea este 
posibilă nu ca formare a unei mase de oameni şi negare a pluralismului, ci 
ca recunoaştere reciprocă şi convergentă a diferitelor componente sociale, 
culturale, religioase. Criteriile de uniformitate şi de contrapunere vor fi 
înlocuite cu criteriile complementaritatii, care, respectând diversitatea, le 
va face să conveargă spre scopuri comune, pentru binele tuturor. 

In pastorația sa, Biserica trebuie să ia act de situaţia ce s-a creat cu plu- 
ralismul. Ea trebuie să recunoască diversitatea ca un dat, să recunoască 
faptul că pluralismul este pozitiv, chiar dacă omul poate să-l manipuleze 
pentru a face să triumfe minciuna şi nedreptatea şi să instaureze forme 
de dictatură. Însă formele istorice de degenerare nu trebuie să ne facă 
să uităm că pluralismul este unul dintre semnele bogăției nesecate şi ale 
atotputerniciei lui Dumnezeu care creează mereu lucruri noi (cf. Ap 21,5; 
Mt 13,52). Pluralismul este proba că omul are posibilitatea să organizeze 
viata în forme diferite, mereu noi. 

Metodologia tipică pentru situaţia istorică a pluralismului este dialogul. 
De aceea, Papa Paul al VI-lea, după ce a vorbit despre reînnoirea Bisericii, 
a treia parte a enciclicii Ecclesiam suam o dedică metodologiei dialogului, 
ca atitudine tipică a Bisericii în acest moment, dialog care „astăzi, adică în 
fiecare zi, trebuie să reinceapa; şi de la noi mai întâi, decât de la cei cărora 
le este adresat”®. Izvorul dialogului se află în însăşi comportarea pe care 
Dumnezeu a avut-o cu oamenii în decursul istoriei mântuirii. 

O dată cu trecerea de la societatea majoritar creştină la societatea plu- 
ralistă, activitatea pastorală a Bisericii a devenit mult mai dificilă. Biserica 
nu mai poate, ca în trecut, să-i transforme pe cetățeni în creştini cu metode 
bazate pe autoritatea bisericească indiscutabila, ci va trebui să adopte un 
nou stil de apropiere față de oameni, pentru a-i chema la convertire, la îm- 
brăţişarea şi trăirea credinţei, pentru ca lumea „să fie transformată dupa 
planul lui Dumnezeu şi să ajungă la desavarsire”®. 


3. Secularizarea şi secularismul 


Lumea contemporană este caracterizată de un fenomen istoric-cultural 
foarte complex, care se numeşte secularizare. Acest cuvânt, derivând de 


8 PAUL AL VI-LEA, Scrisoarea enciclică Ecclesiam suam (06.08.1964): EnchVat 2, 265. 
9 CONCILIUL AL II-LEA DIN VATICAN, Constituţia pastorală Gaudium et spes, 2. 

la latinescul saeculum, vrea să însemne că omul este îndreptat mai mult 
spre pământ decât spre cer, că el se opune sacralizării lumii. Pentru omul 
din trecut, totul era sacru, în schimb, pentru cel de astăzi, totul este sau 
trebuie să fie secularizat. 

Conciliul al II-lea din Vatican consideră secularizarea un fenomen am- 
bivalent”. Ea influențează în mod global creştinismul, şi nu numai unele 
aspecte doctrinale şi practice. Poate fi considerată ca un fel de eliberare a 
structurilor şi a persoanelor de orice formă de sacralitate şi, în consecință, 
ca un fel de creştere de autonomie. De asemenea, o astfel de eliberare se 
extinde de la eliberarea de clericalism la eliberarea de Dumnezeu. Astfel, 
de la secularizare se ajunge la secularism, care este „o concepţie despre 
lume, în care aceasta se explică de la sine, fără a fi nevoie de a recurge la 
Dumnezeu care a devenit superfluu şi deranjant. Un asemenea secularism, 
pentru a recunoaşte puterea omului, sfârşeşte prin a se dispensa de Dum- 
nezeu şi chiar a-l nega”!!. Aşadar, secularismul este rezultatul negativ al 
secularizării, este refuzarea lui Dumnezeu, teoretic şi practic. Oamenii nu 
se mai gândesc la el, iar criteriile lor de judecată şi de acțiune sunt elabo- 
rate ca şi cum Dumnezeu nu ar exista. S-a ajuns până acolo încât să se 
vorbească despre „moartea lui Dumnezeu” şi, ca atare, s-a ajuns la o altă 
concepție despre lume, o altă cosmologie, o altă cosmogonie, alte semnifica- 
tii ale vieții şi ale morții, toate acestea conducând la o nouă etică. 

Există un element esenţial de care trebuie ținut seama atunci când vrem 
să vorbim despre activitatea misionară a Bisericii în lumea contemporană 
şi care trebuie să conducă la o schimbare radicală în pastoratie. În epoca 
în care creştinismul era generalizat, exista convingerea că toți oamenii au 
acceptat sau ar fi trebuit să accepte în mod necesar mântuirea săvârşită 
de Cristos. În consecință, pastorația consta în a-i conduce pe oameni ca să 
trăiască în mod concret mântuirea acceptată sau presupusă ca fiind accep- 
tată. În schimb, în epoca secularizării, problema constă în însăşi accepta- 
rea mântuirii aduse de Cristos. De fapt, în afara creştinismului, sunt multi 
aceia care refuză sau consideră ca fiind alienantă orice fel de mântuire ce 
vine din exterior sau orice fel de mântuire transcendentă. Oamenii simt 
o foarte mare nevoie de mântuire, dar unii sunt convinşi că aceasta poate 
fi realizată numai cu propriile lor forte: ei vor automântuirea. În acest 
context, religia, orice religie, este considerată ca o componentă alienantă 
şi o forță ce frânează înaintarea spre automântuire şi chiar spre progresul 
omenirii. Problema nu este numai sociologică, ci şi teologică. Unii au des- 
coperit că originea secularizării se află în Biblie, în afirmarea constantă a 


19 CONCILIUL AL II-LEA DIN VATICAN, Constituţia pastorală Gaudium et spes, 7 
1 PAUL AL VI-LEA, Exortatia apostolică Evangelii nuntiandi (08.12.1975): EnchVat 5, 55. 

transcendentei pentru care niciodata nu este posibil ca Dumnezeu sa fie 
identificat cu lumea ființelor create. Este cert însă că memoria creştină are 
un punct de referință istoric: este misterul pascal al lui Cristos. În natura 
sa cea mai intrinsecă, acesta reprezintă iruptia lui Dumnezeu în istorie; 
deci este in mod intrinsec prezenţa transcendentei in imanenta. De aceea, 
orice celebrare creştină este marcată de acest fapt trecut, fapt care este 
germene al viitorului. Dumnezeu care s-a revelat în istorie în Isus Cristos 
nu constrânge, ci se limitează să-i propună omului mântuirea şi să-i dez- 
volte capacităţile pozitive de a face binele cu harul său, totul depinzând 
însă de libera acceptare din partea omului. 

Rămâne să ne întrebăm dacă am înțeles cu adevărat procesul seculari- 
zării şi consecințele sale, nu numai pe plan conceptual, ci şi în cel al pasto- 
ratiei. Ne gândim, în special, la fenomenul secularismului, care este aşa de 
răspândit, care a intrat aşa de profund în mentalitatea şi modul de viata 
al lumii contemporane. Ne gândim la tara noastră şi la ţările din jurul 
nostru, care, după ce 


au recuperat o libertate, îndelung sufocată de marxism-leninismul ateu la pu- 
tere, rămân rănite de o deculturalizare violentă a credinței creştine: raporturile 
dintre oameni - artificial modificate, dependența creaturii de Creatorul său 
- negată, adevărurile dogmatice ale Revelatiei creştine şi etica sa — combatute. 
Acestei deculturalizări violente i-a urmat o radicală punere la îndoială a valo- 
rilor esenţiale pentru creştini. Efectele reductive ale secularismului, răspândit 
în Europa Occidentală la sfârşitul anilor şaizeci, contribuie la destructurarea 
culturii țărilor din Europa Centrală şi Orientală. Alte tari, de la tradiționalul 
pluralism democratic, experimentează, pe un fond masiv de adeziune socio-re- 
ligioasă, impulsul curentelor pline de secularism şi de expresii religioase popu- 
lare aduse de valurile de emigranți”. 


În mijlocul atâtor probleme, este necesară „o serioasă instruire teologică, 
istorică şi culturală, ca şi o judecată sănătoasă, pentru a discerne ceea ce 
este necesar, sau util, sau chiar inutil ori periculos pentru credință”, este 
necesar de a forma creştini maturi în credință, capabili să dea seamă de 
conținuturile şi motivațiile profunde ale credinței lor, mereu dispuşi să se 
comporte în calitate de creştini în societatea secularizată şi secularistă. 


4. Primatul lui Dumnezeu şi primatul omului 


Procesul secularizării a condus la o nouă concepţie despre om. Acesta 
a început să se considere stăpânul propriei existente, liber de a face tot 


12 CONSILIUL PONTIFICAL PENTRU CULTURĂ, Pentru o pastorală a culturii (23.05.1999), Iasi 
1999, 23. 
13 CONSILIUL PONTIFICAL PENTRU CULTURĂ, Pentru o pastorală a culturii, 7. 

ceea ce este capabil să facă, fără a tine seama de tradiţii şi de religie. Este 
vorba despre concepţia care îi acordă omului un primat absolut. Această 
concepție a înflorit atât pe plan doctrinal, cât şi practic. După cum afirmă 
Papa loan Paul al II-lea, 


chiar şi după căderea ideologiilor care şi-au făcut din materialism o dogmă şi 
din refuzul religiei un program, se răspândește un fel de ateism practic şi exis- 
tential, care coincide cu o viziune secularizată a vieţii şi a destinului omului. 
Acest om, totalmente preocupat de el însuşi, acest om, care se face nu numai 
centrul oricărui interes, dar îndrăzneşte să se numească principiul şi rațiunea 
întregii realități, se vede din ce în ce mai sărăcit de acel supliment al sufletului 
care îi este cu atât mai necesar cu cât o mai mare disponibilitate fata de bunu- 
rile materiale şi de resurse îi dă iluzia autosuficientei. Nu mai este nevoie de a-l 
combate pe Dumnezeu, crede că se poate, pur şi simplu, lipsi de el". 


Din moment ce afirmația primatului omului a fost pusă în termeni de 
contrapunere şi de alternativă la primatul lui Dumnezeu, problema poate 
fi schematizată în aceşti termeni: este admisibil primatul omului, sau tre- 
buie susținut, în contrapunere, primatul lui Dumnezeu? Primatul omului 
trebuie susținut ca alternativă la primatul lui Dumnezeu şi, deci, derivând 
din negarea lui Dumnezeu, sau trebuie susținut ca derivând din accepta- 
rea lui Dumnezeu? Primatul omului - cu Dumnezeu sau fără Dumnezeu 
- trebuie realizat prin sistemul individualist (capitalist) sau sistemul so- 
cialist (marxist sau nemarxist)? Orientările actuale ale societății par să 
favorizeze ambele ipoteze pe plan socio-politic, deşi se constată o tendință 
crescândă spre sfera privată. Dar şi aşa, 


după spectaculosul faliment al marxism-leninismului colectivist ateu, ideologia 
rivală a liberalismului îşi arată incapacitatea de a construi fericirea neamului 
omenesc, prin demnitatea responsabilă a fiecărei persoane. Un ateism practic 
antropocentric, o indiferență religioasă ostentativă, un materialism hedonist in- 
vadator marginalizează credința care devine tot mai firavă, fără consistență sau 
pertinenta culturală, în cadrul unei culturi preponderent ştiinţifice şi tehnice”. 


Este clar că, în orice situaţie, problema de fond rămâne cea a raportului 
între primatul omului şi admiterea existenței lui Dumnezeu. De aceea, în 
viitorul apropiat, se va pune problema de a decide dacă omul îşi va câştiga 
primatul eliminându-l pe Dumnezeu sau bazându-l chiar pe Dumnezeu. 
Aceasta este problema-cheie care se pune acum la începutul mileniului al 
III-lea, problemă care a fost pusă deja încă din primele pagini ale Bibliei 
prin relatarea creaţiei şi a păcatului: „Constituit de Dumnezeu în dreptate, 
omul, totuşi, împins de Cel Rău încă de la începutul istoriei, a abuzat de 


14 JOAN PAUL AL II-LEA, Exortatia apostolică postsinodala Pastores dabo vobis, 7. 
15 CONSILIUL PONTIFICAL PENTRU CULTURĂ, Pentru o pastorală a culturii, 7. 

libertatea sa, ridicându-se împotriva lui Dumnezeu şi dorind să-şi atingă 
scopul în afara lui Dumnezeu”!$. 

Până acum, omul a fost înțeles ca persoană singură, a fost supus struc- 
turilor sociale, politice, economice, religioase etc., structuri care au trecut 
sub denumirea de bine comun sau de necesitate pentru convietuirea so- 
cială. Până acum, s-a considerat că fiecare om trebuie să sacrifice o parte 
din personalitatea sa în vederea binelui comun sau de a delega o parte 
dintre drepturile sale altora pentru a se putea bucura de avantajul de a 
trăi în comunitate. Deci s-a trăit într-o societate în care structurile preva- 
lau asupra persoanelor. În prezent, se asistă la o răsturnare de tendință: 
nu omul pentru structuri, ci structurile pentru om. De aceea, asistăm la 
atâtea lupte în favoarea omului, revendicări, contestaţii, revoluţii, acestea 
transformându-se uneori în „anarhie organizată şi violentă”. Ne aflăm în 
fata răsturnării a însăşi concepției de societate, cu pretenţia chiar de a 
instaura o convietuire fără structuri. 

Toate aceste probleme nu pot să nu intereseze Biserica. Omul contem- 
poran este un adevărat „loc teologic”. Este dreptul şi datoria Bisericii să 
examineze care este identitatea omului, în ce raport se află primatul omului 
cu Revelația creştină, cu primatul lui Dumnezeu. Este obligația Bisericii 
de a-i arăta omului contemporan care este planul lui Dumnezeu cu el, care 
este scopul vieţii sale, care este rolul său în Biserică şi în lume. Este vorba 
despre însuşi viitorul Bisericii şi al lumii. De aceea, Biserica, în îndeplinirea 
misiunii sale de proclamare a evangheliei, 


îl ajută pe om să depăşească drama umanismului ateu şi să creeze un nou 
umanism capabil să facă să apară, peste tot în lume, culturi transformate de 
prodigioasa noutate a lui Cristos care „s-a făcut om pentru ca omul să devină 
Dumnezeu”, să se reînnoiască după chipul Creatorului său (cf. Col 3,10) şi, „la 
măsura creşterii sale de om nou” (cf. Ef 4,24), să reînnoiască toate culturile cu 
puterea creatoare a Duhului Sfânt, izvor inepuizabil de frumuseţe, de iubire şi 
de adevăr”. 


5. O lume postereştină într-o lume postmodernă? 


Din nefericire, din cauza pluralismului şi secularismului, Biserica se 
află într-o situaţie dificilă, devenind o minoritate, chiar şi în țările de veche 
tradiție creştină şi catolică. Este vorba despre o minoritate numerică, pen- 
tru că mulți nu mai frecventează Biserica; minoritate culturală, deoarece 
cultura creştină influențează mai putin mulțimile, iar mass-media şi edu- 
catia în şcoli aparțin puterii laice; minoritate politică, pentru că partidele de 
inspirație creştină luptă pentru supravieţuire. În această situație, Biserica 


16 CONCILIUL AL II-LEA DIN VATICAN, Constituţia pastorală Gaudium et spes, 13. 
11 CONSILIUL PONTIFICAL PENTRU CULTURĂ, Pentru o pastorală a culturii, 39. 


MISIUNEA BISERICII ÎN LUMEA CONTEMPORANĂ 203 


şi creştinii sunt chemaţi să trăiască în minoritate, să fie o „mică turmă” 
(cf. Le 12,32). 

Din păcate, Biserica se confruntă şi astăzi, ca, de fapt, în toată istoria sa 
zbuciumată de două milenii, cu probleme de lipsă de unitate chiar în inte- 
riorul său. Se verifică divergențe profunde chiar şi în răspunsul doctrinal 
pe care trebuie să-l dea situaţiei noi care s-a creat, dar divergentele se in- 
multesc atunci când trebuie să fie date răspunsuri practice. Unii considera 
că răspunsul cel mai bun este cel al autoritarismului, dar tocmai autorita- 
rismul reprezintă una dintre principalele cauze pentru care Biserica este 
respinsă astăzi. 

Tot mai mult se vorbeşte despre o lume postcrestina, înțeleasă ca ambient 
şi cultură, dar unii sociologi mai radicali s-au întrebat dacă Europa a fost 
vreodată cu adevărat şi profund creştină şi dacă nu cumva trebuie să vor- 
bim despre o lume precreştină. Un fapt este cert: răspunsurile variază de 
la ambient la ambient, de la naţiune la naţiune, de la Biserică la Biserică 
şi de la diferitele curente de teologie şi de gândire, printre care câştigă tot 
mai mult teren principiul pluralismului. 

Biserica este chemată să activeze în mijlocul celor mai diferite categorii 
de oameni. Sunt unii care au lăsat creştinismul sau nu au fost niciodată în 
mod real creştini, deşi figurează ca atare în actele publice. Alții n-au avut 
curajul să părăsească în mod explicit creştinismul, ci l-au „golit” în mod re- 
petat, reducându-l la un fel de „coregrafie” pentru anumite fapte mai im- 
portante ale vieţii. Suntem în pericolul chiar de a fi în mijlocul unui „ate- 
ism de masă”, cu o puternică bază ideologică şi existențială. Există oameni 
cu adevărat atei, în sensul etimologic al cuvântului, oameni care nu-şi pun 
problema existenţei lui Dumnezeu, sau chiar îl neagă in mod explicit. Viața 
lor nu are nici o referință la el. În mare parte, noua formă de ateism nu 
derivă de la o alegere conştientă, ci de la o situaţie existenţială. Este locul 
de muncă, ambientul de viata, cultura ca mentalitate, care nu mai contin 
nici o referință la Dumnezeu. Toate activitățile comune ale vieţii publice se 
desfăşoară etsi Deus non daretur („ca şi cum Dumnezeu nu ar exista”). În 
acest context, s-a vorbit chiar despre „moartea lui Dumnezeu”. 

Este destul de evident că un asemenea context nu mai consimte pă- 
trunderea mesajului creştin, pentru că nu se găseşte timp pentru a-i da 
atenţie, sau dacă este timp, lipseşte predispoziția psihică. Ajungem astfel 
la convingerea că multe persoane trăiesc într-o stare de ateism permanent, 
fără o adevărată responsabilitate personală. Este vorba despre atei in bona 
fide, la care face aluzie Conciliul al II-lea din Vatican!? 


18 Cf. J. RATZINGER, Introducere în crestinism..., 12. 
19 CONCILIUL AL II-LEA DIN VATICAN, Constituţia pastorală Gaudium et spes, 19. 

Într-o astfel de situaţie, este natural ca Biserica să se angajeze cu toate 
forțele pentru a evangheliza sau „reevangheliza” aceşti noi necredincioşi 
al căror număr creşte mereu. Aceasta, şi pentru faptul că, după prevede- 
rile sociologilor, popoarele Lumii a Treia sunt în continuă creştere, ceea 
ce înseamnă că procentajul creştinilor se va micşora mereu, iar misiunea 
Bisericii va deveni tot mai dificilă într-o lume cu o minoritate creştină. 

Minoritatea nu este numai numerică sau cantitativă. Biserica este în 
minoritate, mai ales, în influența sa asupra culturii şi asupra structurilor 
umane. Cu unele excepţii de vitalitate, Biserica pierde teren chiar şi în 
țările cu tradiție creştină. Influenţa magisteriului Bisericii este tot mai 
putin simțită. Se înmulțesc formele de cultura necreştină, in timp ce cul- 
tura creştină este în declin. Sfârşitul ecleziocentrismului este o realitate, şi 
aceasta, din cauza pluralismului cultural, ideologic şi structural. 

Biserica pare uneori mai puţin pregătită şi dispusă să recunoască trans- 
formările ce au loc şi să se insereze în evoluţia istoriei. Ea trebuie însă să 
înveţe să poarte evanghelia la toți oamenii, la toate formele de cultură. 
Situaţia socio-culturală s-a schimbat aşa de mult şi, de aceea, şi Biserica 
trebuie să schimbe metodologiile şi modelele de pastoratie, dacă vrea să-şi 
îndeplinească misiunea primită de la Cristos de a proclama evanghelia sa 
la toată faptura (cf. Mc 16,15). Aceasta este misiunea esenţială a Bisericii, 
harul său şi vocaţia sa proprie, ca şi identitatea sa cea mai profundă”, este 
o exigenta care a marcat întregul său drum istoric, dar astăzi aceasta exi- 
genta este foarte acută şi urgentă”. 


6. Pentru un răspuns pastoral adecvat din partea Bisericii 


Problemele oamenilor de astăzi sunt foarte multe şi foarte complexe, de 
la cele biologice, materiale, economice la cele comunitare, instituționale, 
familiale, culturale, politice etc. Oamenii de ştiinţă şi instituţiile statului 
caută să dea răspunsuri adecvate tuturor acestor probleme şi să le rezolve 
într-o măsură mai mare sau mai mică. Biserica nu poate să se eschiveze de 
la această datorie fundamentală de a răspunde şi ea la timp numeroaselor 
probleme cu care se confruntă lumea contemporană. Ne permitem să pu- 
nem o serie de întrebări. În faţa acestei multitudini de probleme, care este 
poziția Bisericii? Ce cer oamenii de la Biserică sau ce aşteaptă ei de la ea? 
Reuseste Biserica să le înțeleagă problemele? Ce fel de răspuns le dă? Un 
răspuns adecvat şi la timp? În fata acestor interpelări neliniştitoare, nu este 
în joc valoarea intrinsecă a creştinismului, ci funcţionalitatea Bisericii sau 


20 Cf. PAUL AL VI-LEA, Evangelii nuntiandi, 14. 
21 Cf. IOAN PAUL AL II-LEA, Scrisoarea enciclică Redemptoris missio (07.12.1990), EnchVat 
12, 52. 

pastorația sa. De aceea, astăzi se vorbeşte despre prezența instituțională a 
Bisericii şi despre absența pastorală. Valoarea intrinsecă a mesajului evan- 
ghelic şi energia transformatoare a sacramentelor rămân intacte. Nu intră 
în discuţie principiul ex opere operato, ci ceea ce rămâne de discutat este 
principiul ex opere operantis Ecclesiae. 

Dacă s-ar întâmpla ca Biserica să nu dea răspunsuri adecvate, ea ar de- 
veni inutilă şi nesemnificativă şi ar risca să fie marginalizată. Aceasta nu 
înseamnă sfârşitul Bisericii, ci lipsă de întâlnire cu istoria. Acesta este un 
lucru grav, pentru că Biserica are ca finalitate intrinsecă a naturii sale să 
fie sacrament universal de mântuire?, are misiunea să fie ferment al isto- 
riei în orice moment al său”, să fie „în mod real şi intim solidară cu neamul 
omenesc şi cu istoria lui”24. 

În urma acestor constatări, se vede clar că Biserica trebuie să organizeze 
o pastoratie care să fie un răspuns adecvat şi eficient la problemele actuale 
ale lumii. Nu se poate continua a organiza viata Bisericii ca şi cum în so- 
cietate nu ar exista probleme. În trecut, Biserica era preocupată mai mult 
de problemele interne. Exista convingerea că oamenii trebuie să accepte 
cu docilitate şi fără contestaţii toate învăţăturile şi deciziile magisteriului 
Bisericii; exista convingerea că omul ar fi mereu acelaşi şi, deci, mutatiile 
socio-culturale ar fi numai superficiale. Una dintre ratiunile care stătea la 
baza acestei convingeri depindea de faptul că se făcea în mod exclusiv refe- 
rinta la antropologia filozofică, şi nu şi la omul cunoscut prin intermediul 
ştiinţelor umane ca sociologia, psihologia, antropologia culturală etc. Nu 
vom face cu adevărat pastoratie sau mediatie mântuitoare dacă nu vom fi 
capabili să analizăm acest „astăzi” al istoriei şi să-i dăm răspunsurile mân- 
tuitoare adecvate, dacă nu vom reînnoi pastorația Bisericii ținând cont de 
noile exigente, răspunzând la necesităţile reale şi cererile făcute Bisericii. 

O mare dificultate întâmpinată de pastoratie este pe plan cultural. Papa 
Paul al VI-lea afirmă că 


ruptura dintre evanghelie şi cultură este, fără îndoială, drama epocii noastre 
(...) De aceea, trebuie să se facă toate eforturile în vederea unei generoase evan- 
ghelizări a culturii, mai exact, a culturilor. Ele trebuie să fie regenerate prin în- 
tâlnirea cu evanghelia. Însă această întâlnire nu se va produce dacă evanghelia 
nu este proclamată”. 


Cultura este identificată cu mentalitatea conform căreia omul evaluează 
totul după convingerile sale de fond. De aceea, el nu reuşeşte să perceapă 


22 CONCILIUL AL II-LEA DIN VATICAN, Constituţia dogmatică despre Biserică Lumen gentium, 1; 8. 
23 CONCILIUL AL II-LEA DIN VATICAN, Constituţia pastorală Gaudium et spes, 40. 

24 CONCILIUL AL II-LEA DIN VATICAN, Constituţia pastorală Gaudium et spes, 1. 

25 PAUL AL VI-LEA, Evangelii nuntiandi, 26. 

negativitatea intrinseca a actiunilor sale, ba, dimpotriva, le considera per- 
fect morale, convingerile de fond conditionand judecata sa. Cu tot dreptul, 
Papa Paul al VI-lea avertizeaza ca 


pentru Biserică nu este vorba numai de a predica evanghelia în arii geografice 
tot mai vaste sau la populaţii tot mai extinse, ci şi de a ajunge şi de a influența, 
prin forța evangheliei, criteriile de judecată, anumite valori, puncte de interes, 
linii de gândire, izvoare de inspirație şi modele de viata ale umanităţii, care 
sunt în contrast cu cuvântul lui Dumnezeu şi cu planul mântuirii?6. 


Este problema care îl preocupa foarte mult şi pe Papa Ioan Paul al II-lea, 
care, într-unul dintre discursurile sale, cerea Consiliului Pontifical pentru 
Cultură: 


Dumneavoastră trebuie să ajutaţi ca întreaga Biserică să răspundă la aceste 
întrebări fundamentale pentru culturile actuale: cum este accesibil mesajul 
Bisericii noilor culturi, formelor actuale de înțelegere şi sensibilitate? Cum poate 
Biserica lui Cristos să se facă înțeleasă de spiritul modern, aşa de mândru de rea- 
lizările sale şi, în acelaşi timp, aşa de nelinistit pentru viitorul familiei umane?” 


Un alt punct esențial pentru răspunsul pastoral este reprezentat de 
importanța crescândă a poporului considerat ca protagonist. Schimbările 
impuse „de sus” provoacă de multe ori reacţii diferite, opoziţie chiar, când 
este vorba despre adevăruri evidente. Acelaşi lucru se poate întâmpla şi 
cu adevărurile propuse de către cler, numai pentru faptul că pornesc de la 
ierarhie. Nu fără motiv, Lumen gentium pune capitolul despre Poporul lui 
Dumnezeu înaintea celui referitor la ierarhie. Nu este uşor să facem ca 
poporul să fie protagonist pe plan bisericesc ca şi în cel social. Documentele 
Bisericii, care au o mare valoare intrinsecă, cu greu ajung pe masa credin- 
cioşilor, sau sunt cunoscute numai de o anumită elită, sau sunt cunoscute 
numai parțial, mai ales, din mijloacele de comunicare socială care formează 
opinia publică. Rămâne de văzut apoi dacă aceste documente răspund ne- 
cesitatilor reale ale poporului, dacă dau răspunsuri adecvate mutatiilor 
radicale culturale şi sociale. 

Pastoratia trebuie să dea o importanță deosebită şi promovării umane. 
Evreul antic îi cerea lui Dumnezeu darul sănătăţii, al fiilor, al victoriei 
asupra duşmanilor, al bunurilor pământului. În mod treptat, Revelația 
creştină a descoperit că păcatul, înțeles ca refuz al lui Dumnezeu, dezuma- 
nizează mai mult decât foamea şi boala. Isus Cristos a dat răspunsul just, 


26 PAUL AL VI-LEA, Evangelii nuntiandi, 19. 

2! IOAN PAUL AL II-LEA, „Discurs adresat Consiliului Pontifical pentru Cultură” (15.01.1985)), 
L’Osservatore romano (16.01.1985), 4. 

25 CONCILIUL AL II-LEA DIN VATICAN, Constituţia dogmatică Lumen gentium, 9-29. 

unificând cele două lucruri: pâinea şi cuvântul lui Dumnezeu, sănătatea 
trupului şi credința, iubirea de Dumnezeu şi iubirea fata de oameni. 

Istoria creştină a înregistrat un dezechilibru continuu în sinteza făcută 
de Cristos. Astfel, istoria recentă atestă schimbarea treptată a atenţiei de 
la păcat şi de la bunurile veşnice la bunurile imediate şi temporale. Omul 
contemporan caută un punct de întâlnire între multe exigente: de la pâine 
şi alte conforturi la libertate şi dreptate. El nu simte păcatul ca cel mai 
mare rău, iar paradisul ceresc ca cel mai mare bine. El caută numai bunu- 
rile secularizate, lumeşti. Biserica nu poate să accepte aceste cereri sic et 
simpliciter, dar nici nu poate să le ignore. 

Este necesar de a clarifica problema raportului dintre credință şi bu- 
năstare, de a arăta cum valorile ce umanizează provin din acceptarea lui 
Cristos şi a mesajului său prin credință şi de la participarea la viața bi- 
sericească. Refuzarea acestora face ca să fie compromisă prin tensiuni şi 
violenţe construirea unei societăți drepte. Dacă Biserica nu va reuşi să dea 
un răspuns adecvat exigențelor omului contemporan, ea va risca să nu mai 
fie considerată ca o instituţie necesară pentru promovarea umană. Prin 
constituția pastorală privind Biserica în lumea contemporană, Gaudium et 
spes, sunt propuse coordonatele esenţiale pentru soluționarea acestei pro- 
bleme de realizare deplină a omului în istorie, în conformitate cu mesajul 
evanghelic. 

Ritmul agitat, anonimatul, incomunicabilitatea sunt deficiențe care 
compromit psihologia omului şi viata sa în societate. El îşi pierde „eu”-l său 
în spatele unui număr, într-o calificare profesională sau ideologică, într-un 
ghişeu etc. La orele de vârf, se pierde în aglomeratiile publice, în mijloacele 
de transport. Omul de azi simte nevoia unui raport uman, de la om la om, 
pe care nu reuşeşte să-l aibă nici chiar în propria casă sau familie. Omul 
trăieşte în singurătate şi incomunicabilitate chiar şi în mijlocul mulțimii. 
El are nevoie să întâlnească persoane reale, şi nu roboți. Comunitatea 
creştină trebuie să-i răspundă la aceasta exigenta, trebuie să-i ofere această 
posibilitate. Se înţelege că o parohie cu dimensiuni imense nu poate să 
satisfacă această exigenta. Parohia trebuie concepută in aşa fel încât sa 
devină un loc de întâlnire umană şi de credinţă. În acest context, trebuie 
recunoscut şi rolul comunităţilor religioase, al grupărilor şi mişcărilor care 
fac ca parohia să devină o comuniune de comunități. 

Omul de azi are ferma convingere că a ajuns la un grad suficient de ma- 
turitate şi de coresponsabilitate şi pretinde să fie recunoscut ca atare. O 
mare parte dintre tensiunile sociale provin din această cauză. Trebuie ofe- 
rită tuturor posibilitatea de a-şi maturiza propria responsabilitate. Aceasta 
înseamnă că omul, care se bate pentru recunoaşterea totală a responsabi- 
litatilor sale pe plan social, nu poate suporta să fie tratat ca un minor în 

contextul comunitatii ecleziale. Nimeni nu trebuie sa se simta pasiv in 
Biserică. Parohia trebuie să devină tot mai mult locul de participare si de 
coresponsabilitate, loc în care, „ca părtaşi la misiunea lui Cristos preot, 
profet şi rege, laicii îşi au partea lor activă în viata şi în acțiunea Biseri- 
cii”>. Recuperarea laicatului la viata şi la apostolatul Bisericii nu trebuie 
să rămână doar o simplă dorinţă a teologiei şi a magisteriului Bisericii. 

Fără îndoială că pastorația devine tot mai dificilă în contextul transfor- 
mărilor sociale şi culturale. Trebuie să avem un sens profund al istoriei, să 
ştim să descoperim la timp problemele, exigenţele de reînnoire şi să dăm 
răspunsurile adecvate. Un proiect pastoral valid trebuie să ia în considerare 
scopul propus pe o durată medie, şi nu numai rezultatele imediate sau 
scopul ultim. De aceea, este nevoie de o sintonizare deplină între teolog, 
istoric şi antropolog. 

Chiar dacă au trecut 40 de ani de la încheierea sa, Conciliul al II-lea 
din Vatican continuă să fie un tezaur imens, capabil să dea răspunsuri 
adecvate problemelor şi exigențelor omului contemporan, să menţină sau 
să restabilească puntea între Biserică şi omul modern, să facă să-i ajungă 
invitaţia, într-un limbaj accesibil, de a-i deschide porţile lui Cristos, pentru 
a regăsi, o dată cu motivele speranței, speranța mântuirii. Rămâne datoria 
de a construi cu adevărat o Biserică nouă pentru o lume nouă, o Biserică 
menită să fie „fermentul sau sufletul societății omeneşti chemate să se 
reînnoiască în Cristos şi să se transforme în familia lui Dumnezeu”%. În 
îndeplinirea acestei misiuni pastorale, 


Biserica nu este mânată de nici o ambiție pământească; ea urmăreşte un sin- 
gur scop: sub călăuzirea Duhului sfătuitor şi mângâietor, să continue lucrarea 
lui Cristos, care a venit în lume pentru a da mărturie adevărului (cf. In 18,37), 
pentru a mântui, şi nu pentru a judeca (cf. In 3,17), pentru a sluji, şi nu pentru 
a fi slujit (cf. Mt 20,28; Mc 10,45). 


29 CONCILIUL AL II-LEA DIN VATICAN, Decretul despre apostolatul laicilor Apostolicam ac- 
tuositatem, 10. 

30 CONCILIUL AL II-LEA DIN VATICAN, Constituţia pastorală Gaudium et spes, 40. 

31 CONCILIUL AL II-LEA DIN VATICAN, Constituţia pastorală Gaudium et spes, 3. 


Masa rotunda I 
Miercuri, 1 iunie 2005 


OMUL ÎNTRE ADEVĂRUL CREDINȚEI 
ŞI ADEVARUL RAŢIUNII 


Moderator: Pr. lect. dr. Lucian Farcaş 


Pr. lect. dr. Lucian Farcaş: Anul trecut eram în Austria şi, mergând 
cu maşina spre Mariazell, tot ascultam ştirile care vorbeau despre o temă 
politică, o problemă ce trebuia rezolvată, şi se tot vorbea despre divizen. Şi 
nu pricepeam ce înseamnă die Weisen, pentru că pentru mine divizen, în 
limbajul biblic, înseamnă magii de la Răsărit. Trebuia să pricep că era vorba 
despre nişte experți care erau chemați în numele poporului să găsească 
nişte soluții. Mi-am amintit de acest lucru pentru a-i ruga pe toți invitaţii 
noştri de astăzi să-şi rânduiască gândurile ca o sinteză la ceea ce s-a pre- 
zentat astăzi aici. 

Să trecem de la partea teoretică a ceea ce s-a prezentat, adevăr şi mo- 
ralitate, la aspectele mai practice. Cum îşi găsesc o realizare toate aceste 
frumoase discursuri? Vă propun să ne legăm de un anume proiect: e posibil 
să se formeze elite, experți, persoane carismatice cu o profundă responsa- 
bilitate, atât pentru viața personală, cât şi pentru viața publică? În acest 
sens, ca un gând pe care l-am întâlnit la cei mai multi care au vorbit astăzi, 
este faptul că noi suntem încă pe drum, cu toţii suntem homo viator, cu 
proiectul vieţii noastre personale şi comunitare, început, dar încă netermi- 
nat. Că e vorba despre persoană, despre comunitatea noastră în tara noas- 
tră, sau că s-au făcut referinţe şi la viitoarea casă a Europei, avem aceeaşi 
problemă, aceeaşi responsabilitate. 

În mod concret, îi rog pe participanţii la masa rotundă, făcând o rapor- 
tare la ceea ce au prezentat, mai întâi cum pot schița portretul unei elite, 
unui om atât de bine înzestrat moral, încât în viaţa lui, în gândirea lui, în 
acțiunea lui, în planul particular şi în cel public, să aibă adevărul ca funda- 
ment, iar tezaurul moral să-l aibă ca lumină, ca un far care dă orientare? A 
doua întrebare care va reveni: putem schița un portret al elitei? Care sunt 
strategiile concrete? Cu ce mijloace? Cum? Ce iniţiative trebuie încurajate 
pentru ca într-adevăr acest portret să fie şi realizabil? 


Pr. prof. dr. Wilhelm Dancă: Posibilitatea unei elite în domeniul vie- 
tii morale cred că este o provocare, o întrebare. Răspunsul îl văd în această 
direcție: omul despre care vorbim aici trebuie să-şi aibă rădăcinile în pă- 
mânt, adică în tradiția proprie, în cultura ce l-a format, în credința pe care 
a primit-o, iar privirea sau idealurile acestui om trebuie să se îndrepte, fără 

nici un fel de exagerare, spre cer, spre inaltimi. Omul situat la intersectia 
dintre pământ şi cer, omul care reuşeşte să facă un pod, o legătură între 
cer şi pământ, acel om cred că se va încadra într-o elită, dacă vrem, morală. 
De ajutor ne poate fi unul dintre titlurile papilor, care păstrează şi astăzi 
semnificația de pontifex. De la papi ar trebui trecut la episcopi, la preoți, la 
credincioşi şi la oamenii obişnuiţi. Fiecare creştin, într-o anumită măsură, este 
un pontifex, un făcător de poduri, de legături între cer şi pământ. Cum? 
Coborând în adâncul tradiţiei, culturii şi credinței, omul devine liber, iar 
în cazul de față, libertatea înseamnă opțiune pentru valori, pentru o lume 
orientată, posesoare de sens. 


Prof. Osman Bilen: Cred că această întrebare, dacă ar trebui sau nu 
să avem elite, elite morale, mă duce cu gândul la idealuri precum cele ale 
filozofilor, aşa cum au fost enunțate şi de Habermas. Să ne întoarcem la 
filozoful american Pierce; el a enunțat următoarea idee: din moment ce 
nu putem găsi adevărurile ştiinţifice doar cu ajutorul cercetării unei sin- 
gure persoane, este mai bine să avem o comunitate de cercetători liberi. 
Ar trebui să stabilim adevăruri permanente prin acordul asupra descope- 
ririlor lor comune. Şi această idee a fost adoptată şi de Habermas; el face 
distincția între idealuri care ar trebui realizate de o astfel de comunitate 
liberă de cercetători, fie în istorie, fie la nivel rațional. Deci, la fel ca şi titlul 
acestei mese rotunde, „Omul între adevărul credinţei şi adevărul rațiunii”. 
Idealul de a fi de acord asupra adevărului este sprijinit şi de o învățătură 
musulmană numită Igima, care înseamnă, pur şi simplu, consens sau co- 
munitate. Însă termenul elită poate fi problematic aici şi, de aceea, eu m-aş 
referi mai degrabă la un grup de cercetători sau de oameni în căutarea 
adevărului, în loc să fac distincţia între omul obişnuit, de rând şi elita, ca 
având o misiune specială. 


Pr. lect. dr. Lucian Farcas: Eu am ales special termenul de elită, pen- 
tru că provoacă şi cere precizări, în sens biblic, creştin, pentru mine, o per- 
soană de elită este cel care nu prelucrează doar harul lui Dumnezeu pentru 
propria-i devenire, ci devine un carismatic, primeşte carismele ca să se pre- 
gătească pentru ceilalți, pentru comunitate, pentru binele comun, pentru 
cauze superioare. Aş vrea să amintesc ceva despre Habermas care, atunci 
când a primit premiul Cartea Germană în Biserica „Sfântul Paul” de la 
Frankfurt, a ţinut o cuvântare în timpul căreia lumea credea că de acum 
Habermas s-a convertit la credință; era vorba despre embrionul uman, des- 
pre clonarea cu scop terapeutic, şi Habermas a insistat mult pe importanța 
valorilor creştine pe care nu le-a mărturisit, dar le-a presupus, şi a spus că, 
fără Dumnezeu, nu avem nici un fundament să apărăm ființa umană. 

Prof. dr. George McLean: Eu aş continua în direcția sugerată de Osman. 
Cred că trebuie să ne gândim la noi ca îndreptându-ne mereu spre viitor. 
Am învăţat lucruri în trecut, putem trăi în prezent, însă viitorul este me- 
reu ceva nou. Şi tocmai de aceea, ce am descoperit în trecut trebuie să fie 
mereu înnoit, avansat şi proiectat către viitor. Când am început să predau 
metafizica, un coleg din comunitatea mea a spus: „Vei avea o viață uşoară; 
vei preda de două ori metafizica, filozofia perenă, şi apoi va trebui doar să 
repeti acelaşi lucru toată viata”. Cred că este chiar contrariul, pentru că, 
dacă studiezi în detaliu realitatea, atunci trebuie să fii angajat în această 
proiectare a ei în viitor. Cine poate face acest lucru? Osman a folosit cu- 
vântul comunitate şi cred că este foarte, foarte adevărat; o comunitate. 
Biserica este, într-un fel, o comunitate; este formată din oamenii minunati 
ai Domnului şi este organizată astfel încât aici avem un Institut Teologic, 
în alt loc avem un Centru de Cercetare şi altundeva avem o Universitate. 
Biserica, prin structurile ei, are posibilitatea de a aduna împreună echipe 
capabile să investigheze şi să aducă la lumină tot ce este mai bun în cu- 
nostinta umană, pentru explorarea viitorului. Aceste echipe trebuie să fie 
multi-disciplinare, avem nevoie de ştiinţele sociale, însă avem nevoie şi de 
reflectiile teologice şi filozofice. Şi atunci, Biserica, ca instituţie ce se în- 
dreaptă spre viitor, trebuie să adune competențele necesare acestui efort. 
În Washington există un Centru Cultural numit „Papa loan Paul al II-lea”. 
Acolo se va dezvolta un institut de cultură şi religie, care se va ocupa spe- 
cial de acest proces continuu. Şi se pot spune atât de multe lucruri legate 
de acest subiect, se pot spune atâtea despre providenta lui Dumnezeu care 
lucrează în oamenii lui. Dacă avem o credință adevărată, dacă Biserica 
poate crede în Duhul Domnului care lucrează în oamenii lui, atunci putem 
asculta noile sensibilitati care se formează, putem reflecta asupra acestui 
lucru cu ajutorul competenţelor ştiinţifice, putem pătrunde adânc prin in- 
termediul analizei Scripturii şi a părinţilor tradiției. Acesta este un lucru 
pe care Biserica îl poate face. Părerea mea este că ne-am concentrat prea 
mult asupra instruirii generaţiilor mai tinere, şi astfel, nu am apreciat 
aceste instituţii ca organe de competență necesare analizei oamenilor, şi 
acest simț al misiunii este un lucru de o importanță foarte mare; nu doar de a-i 
educa pe cei tineri, ci de a găsi o cale care să conducă oamenii mai departe. 


Pr. lect. dr. Lucian Farcaş: Mulţumesc, părinte George. Mă gândeam, 
în timp ce spuneati despre această capacitate de a gândi spre viitor, că, de 
fapt, aceasta este una dintre bogăţiile tradiției noastre, mai întâi a celei 
ebraico-biblice, apoi a celei creştine, pentru că întotdeauna credința este o 
forță venită de sus, ca să poţi pasi în viitor fără să te laşi paralizat de frică, 
pentru că te susține Domnul. În cazul acesta, aşa cum vedem şi în Biblie, 

şi-n istoria creştinismului, cred că rămâne mai departe rolul acesta condu- 
cător, dar responsabil, de tip slujitorial, a ceea ce am numit elită. 


Dr. Yuriy Pidlisnyy: Când ne referim la elită, vorbim de fapt de aris- 
tocratie. Însă nu mă refer la acea aristocratie mostenita despre care am 
invatat la istorie. Ma refer la altceva. Despre acest lucru a vorbit Aristotel, 
Cicero, de asemenea, si Kant a vorbit despre acest subiect, Platon si Ortega 
y Gasset au abordat si ei aceasta tema. Ce vreau sa spun? Ce inseamna, de 
fapt, un aristocrat? Persoana care igi conduce viata dupa virtuti. In aceasta 
definitie, avem fundamentul si impulsul catre inainte, de a ne construi pe 
baza virtuţilor, de a fi responsabili de acțiunile noastre conform virtuților. 
Deoarece suntem ceea ce facem şi ceea ce decidem. Şi pe ce bază decidem 
şi pe ce bază actionam? Când Socrate a fost închis, discipolii au venit la el 
şi au început să-i vorbească despre evadare. Însă Socrate le-a vorbit despre 
aristocrație. Şi Isus Cristos ne-a vorbit despre aristocrație. Când Petru l-a 
întrebat: „Ce trebuie sa facem?”, El i-a răspuns: „După ce te vei întoarce, 
întăreşte-i pe fraţii tăi în credință”. Vorbea despre aristocrație. Şi în tot 
acest întreg, eu văd o elită. Până acum doar ipotetic, pentru că depinde 
de voi: ce bază veţi căuta pentru a vă construi? Şi acum avem şansa de a ne 
construi şi de a-i ajuta şi pe ceilalți. Aceasta este semnificaţia aristocrației. 


PS. Petru Gherghel: Eu voiam să spun că noi am suferit foarte mult 
în ultimul timp şi poate suferim şi acum mai departe, atunci când ne în- 
dreptăm cu gândul spre om, pe care-l privim numai dintr-o singură latură. 
Omul este aşa cum am auzit şi am subliniat în acest cuvânt al meu; de 
atâtea ori am auzit: omul este compus din trup şi suflet. Dacă i se acordă 
prea mult sufletului şi nu i se acordă nimic vieţii sale omeneşti, trupesti, 
atunci putem avea o idee greşită despre om. Dacă i se acordă prea mult 
omului, din punct de vedere material, şi nu se ia deloc în seamă partea lui 
spirituală, atunci iarăşi gresim; ca dovadă, să vedem ce se întâmplă în jurul 
nostru de multe ori, în special, în aşa-numitele dictaturi politice, economice 
etc. Mă întorc la Sfântul Părinte Papa Ioan Paul al II-lea, care, fiind un 
expert în antropologie, a spus şi a insistat să-l privim pe om în integritatea 
sa. Mă gândesc că, atunci când omul înțelege care este cu adevărat dem- 
nitatea sa, îşi cunoaşte ființa, poate deveni un lider. Şi avem aşa de multi 
lideri în istoria popoarelor noastre. Cred că aceştia trebuie să ne vorbească 
despre formarea conştiinţei. Biserica, cum afirmam şi în cuvântul meu, 
este chemată să insiste şi să prezinte omul în adevărata sa poziție, valoare, 
demnitate. Mă gândesc că, în această combinaţie, cunoscându-i valorile 
spirituale şi celelalte calități omeneşti, se poate realiza o asemenea trăire 
şi poate deveni un lider. Cred că trebuie să-i urmăm pe cei care au înțeles 

mesajul evanghelic prezentat de Cristos. Dar niciodată numai câțiva, sau 
unul, sau altul, ci toţi cei care au aceste daruri trebuie să contribuie la re- 
alizarea elitei, liderilor, ținând cont şi de valorile spirituale şi de celelalte 
valori ale omului. 


Pr. lect. dr. Lucian Farcas: Un lider, o personalitate este acel martu- 
risitor ce poartă la el un singur paşaport, dar cu două cetăţenii: cetățean al 
cerului şi cetățean responsabil al pământului. Un astfel de om îşi lărgeşte 
propriul orizont vizitând alte tari, alte popoare. Dar în ce măsură trebuie 
să se deschidă o personalitate? Oricât de mult? Nu i se cere prea mult? Nu 
este o suprasolicitare? 


Pr. Edward McLean: Am doar câteva gânduri pe care aş dori să vi le 
împărtăşesc. Vorbim despre cum să răspândim mesajul şi să construim o 
împărăție, în final; Dumnezeu ne-a dat atât de multe resurse. Mă gândesc, 
în mod special, la o experiență trăită de mine la începutul anului 1960, 
în timpul celui de-al doilea Conciliu Vatican. Arhiepiscopul de Hartfield, 
arhiepiscopul meu la acea vreme, m-a trimis la Roma ca delegat al său la 
cel de-al doilea Conciliu Vatican, şi această experienţă a fost foarte educa- 
tivă şi informativă pentru mine; ştiţi cum a fost, însă un lucru important 
pentru mine este că Biserica nu este doar o ierarhie de instituţii. Biserica 
este o familie, suntem cu toții membri ai Bisericii. Toţi suntem apostoli, 
voci ale iubirii lui Dumnezeu. Şi dacă ne putem privi în această lumină, 
atunci suntem toţi elite. Să vorbim despre această elită a lui Dumnezeu. 
Însă pentru a ne putea îndeplini misiunea, misiunea pastorală, trebuie să 
fim conectaţi cu Sursa: „Eu sunt Vita, voi sunteți mladitele. Fără mine nu 
puteţi face nimic”. Nu doar să fim în legătură cu el, ci să continuăm să fim 
în legătură; să fim cu toţii voci ale lui Dumnezeu prin prezența noastră. 
Nu cred că putem fi şovăitori şi să spunem: „Ei, conducătorii, episcopii, 
teologii şi discipolii mei, ei toţi vor face treaba în locul meu”. 

Să ne amintim de primul capitol din Ieremia. Ieremia era un profet 
foarte şovăitor, nu dorea să fie profet şi a făcut tot ce i-a stat în putință 
pentru a evita acest lucru. Însă, ne spune el în primul capitol al cărții lui, 
Dumnezeu a venit la el şi i-a spus: „leremia, înainte să fii în pântece, eu 
te-am iubit. Înainte să te nasti, eu te-am ales. Şi te-am numit profet pentru 
popoare”. Şi leremia i-a spus: „Nu, nu, nu eu, Doamne. Sunt prea tânăr, 
nici nu ştiu să vorbesc”. Şi Domnul i-a răspuns: „Nu spune că eşti prea tâ- 
nar. La cine te voi trimite, te vei duce. Orice iti voi spune să spui, vei spune. 
Vei fi un profet al popoarelor”. Şi apoi a spus că lahve şi-a întins mâna, 
i-a atins gura şi i-a spus: „lată, mi-am pus cuvintele mele pe buzele tale”. 
Cuvintele Duhului lui Dumnezeu sunt pe buzele noastre, ale tuturor, în 

inimile noastre. Oriunde mergem, suntem misionari, fie că suntem printre 
ai noştri sau în alte locuri unde suntem trimişi. 

Vă voi spune povestea sfântului Francisc de Assisi. Mergea să predice 
despre iubirea lui Dumnezeu şi unul dintre fraţii lui i-a spus: „Frate Fran- 
cisc, când vei merge să predici, pot veni şi eu cu tine într-o zi?” Şi Francisc 
i-a răspuns: ,,Bineinteles”. Şi a doua zi, Francisc a ieşit să predice, şi-a 
luat ucenicul cu el şi au mers din sătuc în sătuc, dintr-o colibă în alta şi 
Francisc petrecea puţin timp vorbind cu oamenii despre problemele lor, îi 
binecuvânta, îi încuraja, apoi mergea mai departe. La sfârşitul zilei, când 
se îndreptau înapoi, discipolul i-a spus: „Ei bine, frate Francisc, când o să 
predicăm?”, iar el i-a răspuns: „Asta am făcut toată ziua”. Cel care răs- 
pândeşte mesajul este mesajul in sine. Ceea ce sunteți, ceea ce suntem. 
Suntem chemaţi să fim, şi darurile pe care Dumnezeu ni le dă fiecăruia 
sunt darurile ce formează împărăţia. Da, avem nevoie de discipolii noştri, 
avem nevoie de ierarhii, de instituţii, şi toate acestea sunt daruri speciale 
de la Dumnezeu. Însă în acest minister, Dumnezeu are nevoie de fiecare 
dintre noi, şi nu de fiecare dintre noi cei prezenţi aici, ci de fiecare membru 
al familiei lui Dumnezeu, minunatii apostoli. Există o expresie rabinică ce 
spune că orice persoană care merge pe stradă este precedată de o întreagă 
oştire de îngeri care strigă: „Apleacă-te, apleacă-te, apleacă-te în prezența 
Domnului!” 


DI. Bogdan Tătaru-Cazaban: V-aş mărturisi că am ezitat îndelung să 
răspund la câteva invitaţii pe care mi le-aţi făcut până acum, pentru că nu 
eram foarte hotărât dacă să vă spun câte ceva despre situaţia elitelor, care 
au voce publică la noi şi în Europa, sau să vă spun mai degrabă ceea ce cred 
eu. Răspund foarte scurt la primul şi apoi ceva mai în detaliu la al doilea 
punct. Întâi de toate, cred că Bisericile au putut resimti ca pe un imens 
eşec faptul că oameni cu răspundere publică şi care au putut vota au discu- 
tat şi au putut vota, atunci când s-a pus problema rădăcinilor creştine ale 
Europei, nu au făcut-o. Sigur că rămâne de văzut în ce măsură cei care fac 
parte din aceste foruri îşi păstrează fidelitatea pe care o presupui față de 
Bisericile din care fac parte. Grupul cel mai important de acolo este grupul 
popular, care adună crestin-democrati şi, într-un fel, adeziunea aceasta pe 
care o presupui nu a avut reflectare în decizia finală. Şi acest lucru poate 
să ridice serioase probleme Bisericii, în sensul că nu mai este foarte clar în 
ce fel se transmite mesajul şi în ce fel se manifestă fidelitatea, nu fata de 
Biserică, ca instituție, ci fata de adevărul pe care trebuie să-l mărturisim. 

Acum vă voi spune cum văd eu această conexiune dintre adevăr şi mo- 
ralitate. Cred în mod profund că ea nu poate fi abordată decât în felul 
următor: atunci când, punând accent pe căutarea adevărului, iti păstrezi 

întreaga receptivitate pentru a-l primi aşa cum este el şi pentru a-l lăsa să 
se dezvăluie aşa cum vrea el. Există, şi aici este rezerva principală, există 
profesionişti ai căutării adevărului, există diferite comunităţi în care se 
caută adevărul, care au metodologii, norme şi protocoale, ritualuri de că- 
utare şi de aprobare a rezultatului căutării, şi care sunt cu adevărat elite, 
dar care pot oricând să devieze, în sensul că ar adapta adevărul la ceea ce 
aşteaptă ei să găsească. Cred că, în căutarea adevărului, principalul crite- 
riu, principala normă este tocmai această receptivitate fata de el; deşi noi 
avem iniţiativa de a-l căuta, el are întotdeauna o iniţiativă ce ne precede. 
Si, într-un fel, moralitatea se manifestă tocmai în fidelitatea pe care o avem 
fata de nazuinta noastră originară, de a căuta adevărul şi de a-l lăsa să se 
manifeste. Cu alte cuvinte, fiind mult mai clar şi pe înțelesul tuturor, mai 
degrabă pentru a veni în aşteptarea tuturor celor de aici, cred că adevăr 
şi moralitate, această conexiune intră perfect în orizontul cuvintelor din 
Noul Testament, şi anume că scopul vieții noastre este acela de a-l cunoaşte 
pe Dumnezeu. Şi această cunoaştere ne va face liberi. Se spune că marja ce 
ne este îngăduită şi în care situația noastră escatologica se va decide este 
tocmai gradul de fidelitate pe care l-am avut față de acest adevăr. 


Pr. prof. dr. Wilhelm Dancă: Vreau să adaug câteva cuvinte. Sfântul 
Vasile cel Mare, comentând capitolele Genezei care vorbeşte despre creaţia 
omului, spune că omul este creat după chipul şi asemănarea lui Dumnezeu. 
Chipul nu poate fi atins de nimeni, rămâne aşa cum a fost creat de Dum- 
nezeu. În schimb, asemănarea trebuie asumată şi sporită. Aici intervine li- 
bertatea omului. Prin alegerile sale, el trebuie să ajungă la statura omului 
desăvârşit în Cristos. Deci asemănarea se posedă în germene şi, prin exer- 
citiul responsabil al libertăţii, poate fi dezvoltată. Problema care nu-mi da 
pace este tocmai „modalitatea de exercitare responsabilă a libertăţii”: Cine 
o propune? Cum? Părinții nu au timp să stea cu copiii, profesorii oficiali- 
zează şi birocratizează relația cu elevii şi studenţii etc. Legătura directa 
dintre oameni se chirceşte, se usucă. 

Papa Paul al VI-lea spunea că lumea de astăzi nu are nevoie atât de 
maeştri, cât, mai ales, de martori, mărturisitori, oameni care să vorbească şi 
să lucreze prin exemplu. Pentru a spori numărul martorilor, propun câteva 
direcții de meditaţie şi, după aceea, de acțiune: să redescoperim importan- 
ta contactelor personale, începând de jos, din familie; în Biserică, să re- 
descoperim inițierea creştină; la nivelul instituţiilor sau şcolilor, să găsim 
spațiu şi pentru educația personalizată. 


Pr. lect. dr. Lucian Farcaş: Mulţumesc pentru intervenţie şi pen- 
tru că deja ai făcut trecerea la a doua întrebare: raportul dintre persoane, 

dintre elite şi instituţii. Pentru că, fără instituţii, structuri, fără astfel de 
elemente ale vieții moderne, o elită, o personalitate poate să dispară. De 
exemplu, cred că instituţiile de la noi din tara, în planul economic, politic, 
ştiinţific, au trebuit să părăsească țara, pentru că nu au fost protejate, sus- 
ţinute. La tema aceasta, raportul persoand-institutie, responsabili in fata 
adevărului, dacă aveţi întrebări, să le pregătiţi. 


PS. Petru Gherghel: Eu doream să revin puţin la două momente: la 
dl. Cazaban, care a precizat ceva referitor la situaţia din Europa şi la situ- 
atia Constituţiei europene. Surpriza noastră mare e că nu s-a acceptat nici 
un fel de exprimare asupra rădăcinilor creştine. Am avut recent vizita unui 
episcop din Europa de Vest şi ne-a precizat câteva lucruri despre Consti- 
tutia europeană. Din țările care fac parte din UE, dacă una se opune prin 
dreptul de veto, nu se va aproba acea intervenţie. Şi ni s-a spus că deja două 
tari au spus NU. 

Referitor la afirmaţiile părintelui Farcaş, că instituțiile nu mai pun accent 
atât de mult pe valorile spirituale ale omului, ci numai pe valorile materiale. 
Sigur că se promovează valori spirituale, dar mai mult cele materiale. În 
cazul acesta, instituțiile nu reuşesc să determine membrii care le compun 
şi care ar contribui cu adevărat la afirmarea moralității, adevărului, bine- 
lui. Intra în joc egoismul, materialismul şi mai putin acea dimensiune spi- 
rituală a fraternității, a acelei apartenente a fiecăruia la acest corp comun 
care este familia umană. Revin la ce spuneam mai devreme, că aceasta ar 
fi una dintre problemele cele mai dificile cu care practic ne confruntăm noi. 
Şi intoarceti-va în timp şi vedeţi: unde s-a pus accent numai pe valorile 
materiale, dezechilibrul a fost aproape catastrofal; lucru care s-a întâm- 
plat şi pe la noi. Sperăm ca încet, încet, prin contribuţia unor instituţii 
care iubesc valorile spirituale, şi celelalte instituţii să le pretuiasca şi să se 
îndrepte spre ambele. Şi atunci, sigur că Europa va fi altfel şi țara noastră 
va fi altfel. 


Pr. Edward MeLean: Am doar un lucru pe care aş dori să-l adaug; este 
un adevăr şi cred că este foarte important pentru noi toți. Vorbim despre 
structurile violenței şi nimic nu poate fi mai violent decât războiul. La 
mijlocul secolului al XIX-lea, în țara mea, în America, a avut loc un război 
teribil, Războiul Civil. Nordul şi Sudul țării s-au luptat şi sute de mii de 
vieți au fost pierdute. Când războiul s-a terminat, cu victoria Nordului, 
preşedintele al cărui nume era Abraham Lincoln se afla la Casa Albă. Lo- 
cotenentii lui au venit şi i-au spus: „Domnule preşedinte, am câştigat răz- 
boiul; acum este timpul să-ţi distrugi duşmanii”. Şi Lincoln le-a răspuns: 
„Oare nu-i distrug făcându-i prietenii mei?” Să ne întoarcem la Evanghelie: 

»lubiti-va duşmanii, faceţi bine celor care va rănesc, rugati-va pentru cei 
care vă persecută, şi atunci veţi fi copii ai Tatălui din cer”. 


Prof. Osman Bilen: Cred că această problemă este dificilă pentru 
mine, deoarece în sesiunea de deschidere s-a făcut o evaluare a Uniunii 
Europene şi a Bisericilor Catolică şi Ortodoxă, ca fiind speranța viitorului. 
Deci eu sunt singurul musulman de aici şi nu reflect nici un organism ofi- 
cial. Pentru mine personal, ca cetățean al Turciei, este o problemă delicată. 
De exemplu, dacă creştinismul este menţionat în Constituţia europeană, 
atunci, situaţia noastră, a musulmanilor, va fi dificilă. Turcia este o tara 
musulmană în proporție de 99% din populaţie. Bogdan Tătaru-Cazaban a 
spus ceva despre Uniunea Europeană ca reprezentând Republica christiana, 
dacă nu cumva s-a tradus greşit. Dacă asta a vrut să spună, atunci nouă 
ne este greu să facem parte din ea. Atunci, de ce să nu fim mai coerenti 
în ideile noastre? Dacă acțiunea vorbeşte mai clar decât cuvintele, făcând 
parte din Uniunea Europeană, nu mai avem nevoie de un alt nume. Tu 
vei fi creştin în ea, iar eu voi fi musulman. Însă dacă o numesti iar, atunci 
dublezi procesul. Pentru că tu eşti creştin în ea, şi nu ai nevoie de un alt 
nume. Dar în scris, devine o acțiune discriminatorie. De aceea, aş vrea să 
reflectez pe marginea acestei probleme cu ajutorul unui mare Sufi, Rumi. 
El a spus că, din moment ce Dumnezeu creează oamenii ştiind că ei vor 
deveni creştini, evrei, hinduşi, budişti, şi totuşi nu-şi pierde speranța în 
oameni, cu ce drept credem că putem fi dezamagiti de viitorul omenirii? 
Nu avem dreptul să fim pesimisti in ce priveşte viitorul, ştiind că poate 
diferențele noastre sunt o sursă de îmbogăţire, în loc să fie un motiv care 
să ne despartă dându-ne un alt nume. Diferențele noastre sunt, de fapt, 
felul nostru de a percepe adevărul; şi atunci, poate ar fi mai bine să evităm 
să dăm un al doilea nume. Acesta este probabil cel mai bun mod în care pot 
privi această perspectivă. 


Dl. Bogdan Tataru-Cazaban: Aş vrea să precizez că fraza mea suna 
exact aşa: în intenţia părinţilor fondatori ai UE, UE nu a fost o Republica 
christiana şi nici nu poate fi; ea nu şi-a propus să fie aşa ceva. De aceea, a 
treia provocare a creştinismului în Europa, despre care vorbeam, este în- 
telegerea din interior a căutării adevărului prezent în celelalte tradiții, cu 
care, de altfel, s-a întâlnit. Ca medievist, pot să vă spun că, în zona intelec- 
tuală, întâlnirea dintre Creştinism şi Islam a fost excepţional de fecundă 
exact acolo unde se formula mai oficial adevărul de credinţă creştin. E vorba 
despre celebrele chestiuni scolastice care, fără contribuția musulmană, nu 
se pot explica şi nu pot fi înțelese. Deci problema nu este aceasta. Cred că 
menţionarea rădăcinilor creştine ale Europei era o formulă suficient de 

delicată, care, pe de o parte, să recunoască că la baza proiectului european 
sunt noțiuni fundamentale ce s-au elaborat în spaţiul creştin, cu instru- 
mentele oferite de creştinism, şi, pe de altă parte, să lase loc liber formelor 
noi de întâlniri cu alte religii în Europa. Deci poziţia, care nu este un mesaj 
sau o poziţie oficială, este doar maniera în care încerc să-mi exprim ceea 
ce cred, este aceasta. Şi mă bucur mult ca ati citat din Rumi, care imi este 
foarte drag. 


Pr. lect. dr. Lucian Farcas: Mai avem o ultimă datorie, dacă dl. Pi- 
dlisnyy vrea să intervină aici. Dacă nu, începem cu întrebările. 


Prof. dr. Hu Yeping: Am o întrebare pentru părintele Dancă. Azi dimi- 
neata, când v-aţi prezentat discursul, la final ati spus ca viata este pentru 
unitate, adevăr şi ființă. Însă nu prin intermediul înțelepciunii, deoarece 
înțelepciunea ne face să ne temem de Dumnezeu, ci, mai degrabă, prin 
intermediul înțelepciunii unificatoare. Aş vrea să ştiu, ce intelegeti prin 
înțelepciune? De ce este înțelepciunea o înțelepciune unificatoare? 


Pr. prof. dr. Wili Dancă: Nu am exclus legătura dintre ființă, viață 
şi înțelepciune. Dimpotrivă, am spus că înțelepciunea încununează acest 
parcurs al vieţii; întrucât atinge rădăcinile, principiile fondatoare, intelep- 
ciunea unifică. Cultivând în noi respectul reverentios fata de Dumnezeu, 
revelaţia creştină ne umbreşte benefic cu rădăcinile dătătoare de sens şi de 
unitate. Rainer Maria-Rilke spunea în una dintre poeziile sale că deasupra 
pământului arborii se deosebesc, dar sub pământ rădăcinile lor se unesc. 
Eu asta am vrut să spun: în viața de zi cu zi, oamenii se deosebesc, dar prin 
căutarea şi asumarea înțelepciunii principiilor, ei se unesc. 


Participant: Dacă-mi permiteti, eu n-aş pune o întrebare, ci aş spune 
părerea unei persoane care se ocupă cu educaţia ecologică. M-aş referi la 
comportamentul pe care ar trebui să-l aibă instituţiile în perspectiva inte- 
grării europene. Şi anume: ar trebui să țină seama că această criză actuală, 
profundă criză spirituală, decurge dintr-o triplă înstrăinare: înstrăinarea 
omului fata de sine, fata de semeni şi fata de natură. Şi strategia educatio- 
nală care ar trebui să fie abordată ar trebui să stimuleze o conştiinţă cultu- 
rală holistică menită să trezească, la rândul ei, o etică universală capabilă 
să asigure echilibrul interior, atât la nivel individual, cât şi colectiv. Căci în 
această Europă unită vor intra diverse popoare care, după cum bine ştim, 
au culturi deosebite, obiceiuri, şi dacă nu va fi ordine la acest nivel, va fi 
ceva trist, va fi un eşec. Vă mulțumesc. 

Pr. Egidiu Condac: Aş dori să adresez o întrebare generală, nu unei 
personalități anume. Vreau să mă refer la a doua provocare făcută de pr. 
Lucian, cât priveşte elitele şi promovarea lor de către instituții. Există tra- 
ditii în care maeştrii î îşi formează ucenici şi tradiţii în care instituţiile î îşi 
promovează elitele. Întrebarea ar fi dacă astăzi se observă o schimbare şi 
în ce măsură poate fi identificată această schimbare, cât priveşte institu- 
tiile care-şi promovează elitele. Dacă unele instituții sunt întotdeauna ca- 
pabile să-şi promoveze elitele şi dacă preferă elitele să stea la umbra unei 
instituții. Mulţumesc. 


Pr. lect. dr. Lucian Farcaş: Aş vrea să completez putin întrebarea. 
Am avut o istorie foarte zbuciumată, un timp în care tradiţia instituțională 
nu s-a sedimentat suficient; când creştea mai bine şi parcă înflorea, atunci 
a venit alt eveniment istoric. E o problemă specifică la noi aici. 


Pr. prof. dr. Wili Dancă: Prin tara noastră, timp de multi ani, s-a cul- 
tivat sistematic neîncrederea față de aproapele, față de colegul de muncă, 
de şcoală etc. Omul bun sau valoros era instrumentalizat şi supus unui 
control de limitare efectuat de către Partidul Comunist, dacă rezista la 
perversiunile ideologice ale Partidului, atunci era eliminat. A fost greu! 
Biserica ar putea să schimbe ceva în sensul acesta, la fel, şcoala, familia, 
favorizând un spațiu de adevărată libertate în care omul să se maturizeze 
împreună cu ceilalți. Să fim încrezători: nu mai e mult până departe! 


Dr. Yuriy Pidlisnyy: Aş dori să intervin cu câteva cuvinte despre in- 
stitutii şi elite, despre promovarea elitelor de către instituţii sau a insti- 
tutiilor de către elite. Aş vrea să pun accentul pe un singur aspect al aces- 
tei probleme: dacă auzim numele unor personalități decorate cu Premiul 
Nobel, vrem să ştim ce instituție reprezintă. Spunem: „O, Universitatea 
Yale are asemenea persoane! Este o mare instituție”. Şi următoarea dată 
când auzim vorbindu-se despre vreun profesor de la Universitatea Yale, 
nu-l cunoaştem, dar ştim că vine de la Universitatea Yale, deci este o mare 
personalitate. Pe de o parte, un câştigător al Premiului Nobel face numele 
universităţii de la care provine. Apoi, acea universitate face numele altor 
profesori. Deci una se determină pe cealaltă. Şi este doar un aspect. 


Pr. prof. dr. George McLean: Cred că suntem martorii unor trans- 
formări fantastice, dacă privim înapoi la anii 1930. În 1930, simțul impor- 
tantei, al demnităţii, al valorii etc., trebuia să derive din apartenența la o 
mişcare: a lui Mussolini, a lui Hitler sau a lui Stalin. Însă lucrul important 
era să faci parte dintr-o asemenea mişcare mare. Acum pare oarecum ciudat 

ca cineva să-şi perceapă valoarea în contextul instituţiei din care face parte. 
Lumea, abordarea realităţii s-a schimbat foarte mult şi acum ne gândim, 
mai degrabă, la dezvoltarea societăţii civile, la angajarea oamenilor în so- 
cietate. Nu acesta este oare mesajul celui de-al doilea Conciliu Vatican: 
participare, solidaritate şi comuniune? De a răsturna perspectiva asupra 
lumii, de la una de sus în jos la una de jos în sus. Acest lucru poate fi re- 
alizat, mai ales, dacă avem un simţ de relativitate, dacă suntem toţi alti 
Adam şi avem nevoie de mari instituţii care să ne aducă laolaltă. Însă dacă 
nu suntem alti Adam, ci, mai degrabă, ființe relationate una cu cealaltă, 
atunci solidaritatea şi unitatea devin mai puternice. Deci, în problema des- 
pre relația dintre persoane şi instituţii, efortul special necesar astăzi este 
acela al promovării de către instituţii a libertăţii şi inițiativei indivizilor, al 
instituţiilor care să preia responsabilitatea acolo unde indivizii nu pot face 
fata, o problemă care este mai vastă. Acesta este un element esenţial al 
mesajului Bisericii, încă din 1930: solidaritate şi, mai ales, subsidiaritate. 
Acestea au un nou înțeles astăzi: uniunea face ca indivizii să fie plini de 
viata, nu-i oprimă. Deci eu cred că aceasta este o deschidere importantă 
pe care o avem astăzi, a felului în care relația dintre persoane şi instituţii 
poate fi înțeleasă şi promovată. 


PS. Petru Gherghel: La aceeaşi întrebare a pr. Egidiu voiam să pun şi 
eu o mică întrebare actuală. Dacă Biserica, Conciliul al II-lea din Vatican, 
l-a promovat pe Papa Ioan Paul al II-lea ca una dintre personalităţile lumii, 
sau el a fost o elită care a promovat Biserica în ultimul timp? Şi punând 
această întrebare, voiam să vă aduc iar aminte că a fost capabil să adune în 
jurul lui atâtea elite, atâtea personalități, ca nimeni altul. 


Pr. drd. Isidor Chinez: Voiam să pun o întrebare generală. Este un 
dicton latin care spune că „verum”, întrucât este „bonum”, „est difusivum 
sui”; binele care este capabil să se răspândească se răspândeşte la cei ca- 
pabili să-l primească. Am înțeles că elitele au primul rol de a participa la 
această răspândire a adevărului. Problema cred că ar trebui putin purtată 
şi spre ultima parte, spre acest sui, omul capabil de adevăr, însetat de ade- 
văr, constituit în adevăr. Pr. Dancă vorbea despre un fel de întunecime în 
fata adevărului. Eu îl am in vedere pe preotul ce lucrează în pastoratie, ca 
om al Bisericii, angajat, şi câteodată chiar cu patos, să propună adevărul 
credincioşilor. Îmi vine în minte cazul unui profesor de la Seminar care, 
mergând într-o parohie, într-un week-end, îi povestea unui paroh noutăţile 
apărute în teologia Sfintei Treimi. Dar parohul îi răspunse: „Tu ştii că eu 
nu am lemne pentru iarnă?” Sunt elite şi cred că Dumnezeu dăruieşte ha- 
rul acesta de a exista nu numai ca învățători, ci şi ca martori. 

Prof. dr. Abelardo Lobato: La sfârşitul unei zile atât de intense, am 
o întrebare: scopul acestui Congres este de a descrie situația adevărului, 
a moralității sau de a găsi o soluţie să readucem adevărul şi moralitatea 
în timpurile prezente? Îmi amintesc că, în Evul Mediu, autorii făceau re- 
ferire la Psalmul 11, care spune: „adevărurile astăzi sunt atât de puține, 
încât aproape sunt luate de bune”. Si atunci, mă întreb: cum este posibil 
ca adevărul să-şi piardă locul, să-şi piardă importanța, din moment ce este 
legat de ființă? Însă răspunsul este că ființele umane nu cunosc adevărul si 
îl ignoră. În timpurile de astăzi, cele două teme ale Congresului, atât ade- 
vărul, cât şi moralitatea, sunt peste puterile noastre. Adevărul aproape a 
dispărut. În romanul „Numele trandafirului”, Umberto Eco îi spune unei 
persoane care dorea să facă parte din timpul prezent: „Îţi spun, înainte de 
toate, uită cuvântul adevăr, nu are nici o valoare”. 


DI. Bogdan Tataru-Cazaban: Manifestarea diferitelor instituții nu 
înseamnă că trebuie neapărat ca exprimarea publică a credinței să fie ti- 
morată, timidă. Trebuie ca toate Bisericile şi celelalte culte să se simtă 
libere să-şi proclame felul în care înțeleg adevărul. Dar asta, nu din punct 
de vedere relativist, ci este condiția esenţială şi pentru dialog, şi pentru 
înțelegere, înțelegerea dintre ele. Aşadar, ceea ce pot spune de pe acum 
că se poate face este tocmai asigurarea acestei depline libertăţi. Şi aş mai 
completa ceva care tine de preferințele mele şi de experiența mea univer- 
sitară, deci care nu are legătură, dar, într-un fel, cred că este ceva care tre- 
buie evitat. Trebuie evitat tipul de schizofrenie între public şi privat. Din 
fericire, la noi, această presiune a faptului că spaţiul de discuţie este unul 
laic nu este într-atât încât să oblige persoanele care au funcții publice, ca 
mine, să facă o distincţie foarte netă atunci când se exprimă personal, între 
ceea ce cred şi ceea ce spun în mod oficial. Ceea ce se întâmplă, de exemplu, 
în Franța, acolo unde, atât cât am putut să observ, sunt profesori care nu 
au demnități publice; sunt doar profesori la universităţile publice, care în 
particular ştim foarte bine că sunt credincioşi, care se ocupă de teme ce 
sunt în proximitatea, sunt foarte aproape de fenomenul religios, şi care în 
momentul când tin o conferință spun „eu vorbesc acum ca cercetător, ca 
savant, ca om de ştiinţă”, nimic mai mult din ceea ce cred nu trebuie sa 
fie vizibil. Încă o dată, îmi e perfect clar că, atunci când faci o cercetare, e 
evident că trebuie să ai toate precautiile pe care le putem avea, ştiinţific 
vorbind: să respecţi toate normele şi să cauţi într-adevăr să găseşti răspun- 
suri. Dar acest lucru nu înseamnă că trebuie să existe un fel de timiditate 
de a spune că chiar iti pasă de ceea ce studiezi şi de a spune că iubeşti 
lucrul pe care îl faci. Deci asta este poziția mea, eu am fost privit ca o cu- 
riozitate în momentul în care am ajuns la „Ecole des Hautes Etudes”, 

trebuit să tin nişte seminarii şi la un seminar cu cercetătorii am spus ceea 
ce studiam, era perfect acceptat, rezultatele muncii mele erau acceptate; 
tipul meu de adeziune nu era suspect, dar era privit ca o curiozitate. Aşa că 
aş spune că ceea ce trebuie, într-un fel, să protejăm, sau să salvăm din ceea 
ce există acum la noi în tara, este această libertate pe care o au oamenii 
publici, de a fi în egală măsura sinceri şi politicoşi şi doritori de a-l întâlni 
pe celălalt. Este un lucru care cred că există, din fericire, şi care trebuie 
susținut în continuare; deplina libertate de expresie, desigur, în respectul 
celuilalt. Şi cred că aici avem şanse serioase de a realiza ceea ce ne propunem. 
Mulţumesc. 


Prof. dr. Gabriela Blebea Nicolae: Nu ştiu dacă mai e cazul să pu- 
nem întrebări, aşa că am să le spun sub forma unor observaţii care se leagă 
de ce am discutat astăzi. 

Am să plec de la afirmaţia lui Aristotel conform căreia putem vorbi de 
adevăruri deschise şi adevăruri închise. Morala lucrează cu adevăruri des- 
chise, cu adevăruri în care incertitudinea are un rol, în care lucrurile se pot 
schimba, tocmai de asta sunt adevăruri personale. Tocmai de asta experi- 
enta personală şi mărturisirea ei este foarte importantă în pedagogia mo- 
ralei. Deci cred că riscul de a face din adevărurile deschise, din adevărurile 
personale, nişte adevăruri închise, nişte adevăruri ştiinţifice care trebuie 
să se repete ori de câte ori situația se repetă, face din morală o ideologie. 
Asta era una dintre observaţii, pe care o putem discuta mâine, care e legată 
şi de instituţii, şi de pedagogie, lucruri ce au fost discutate astăzi. 

Al doilea lucru era legat de o instituţie care pentru istoria omenirii n-a 
fost întotdeauna fericită şi mă refer la alegerile democratice din secolul 
al XX-lea. Au fost alese în mod democratic nişte elite extrem de malefice, 
prapastioase; şi riscul exista ca între elite şi valoare să nu existe o echiva- 
lenta; să fie promovate nişte elite politice, la ele mă refer, printr-un vot 
democratic, prin majoritate, şi ele să nu fie deloc reprezentative pentru ce 
înseamnă elitele. 

O atreia observație: mi-a plăcut foarte mult o sugestie pe care a făcut-o Prea- 
sfintia Sa, referitor la coagularea elitelor de către Papa Ioan Paul al II-lea. O 
coagulare nu numai a elitelor din diferite religii, dar cred că Biserica îşi 
poate asuma o mijlocire a dialogului între elite din diferite discipline. E 
foarte greu altfel să avem un limbaj comun. Cei din lumea ştiinţifică cu 
cei din lumea angajării religioase, e greu; s-au mai făcut observații să vor- 
beşti despre un adevăr transcendental față de un adevăr ştiinţific sau să 
vorbeşti despre un adevăr etic, cum îl propun eu, un adevăr deschis, în 
care incertitudinea sau nesiguranța are valoarea ei, altfel cred că nu pu- 
tem vorbi despre ea cu alte tipuri de adevăruri. Şi cred că eforturile sunt 

nu numai să ne încurajăm elitele, să facem o pedagogie, aşa cum zicea 
Aristotel, „de la om la om”, că altfel nu se poate învăța morala, decât cum 
spunea el, invatand-o cu chitara, în traducerea româneasca. Deci, cred ca 
e important să avem un limbaj comun, chiar dacă termenii noştri tehnici 
sunt foarte diferiți. 


Pr. lect. dr. Lucian Farcaş: Vă mulțumesc; mulțumesc încă o dată 
celor de la masa rotundă, care au pregătit şi v-au oferit răspunsurile. 


Masa rotunda II 
Joi, 2 iunie 2005 


OMUL ÎNTRE LEGEA POLITICA ŞI LEGEA MORALĂ 
Moderator: Pr. prof. dr. Wilhelm Dancă 


Pr. prof. dr. Wilhelm Dancă: Începem această masă rotundă cu ru- 
gămintea ca fiecare dintre noi să-şi fixeze câteva repere față de tema în 
discuție. Direcţia în care îndreptăm dezbaterea noastră este caracterizată 
de întrebări precum cele ce urmează: cum poate să dialogheze societatea 
civilă şi Biserica, Statul (legea politică) şi Biserica (legea revelată); ce în- 
seamnă dialogul cu alţii, cu noi înşine, cu Dumnezeu; care sunt condiţiile 
dialogului dintre sfera publică şi sfera privată; unde este locul adevărului 
în aceste sectoare de viata; ce legătură există între legile politice şi legile 
morale? 


Prof. dr. Anton Carpinschi: Cred că aici trebuie să mai nuantam 
puţin lucrurile în ceea ce priveşte distincția, raporturile şi interacțiunile 
public şi privat, dintre spaţiul public şi spaţiul privat. Eram şi eu tentat 
să definesc politicul prin public. Cred că raportul public - privat trebuie 
privit ca un continuum, mă gândesc la un continuum public-privat şi la un 
raport mereu interchangeable între public şi privat. Asta, nu numai dato- 
rită avântului din ultimul timp al mişcărilor non-materialiste din politică, 
ecologismul şi feminismul, care au arătat, mai ales feminismul, este chiar 
lozinca sa, că „ceea ce este privat este public”, pentru că ceea ce suportă 
femeia în viața domestică, agresiunile, chinurile pe care le suportă în viața 
domestică sunt o chestie publică, o chestie politică, nu o chestie privată, 
ascunsă acolo, în străfundurile mai puţin de arătat ale familiei sau ale gos- 
podăriei. Deci, pe linia acestui continuum public-privat, mă gândesc la un 
raport şi la o redefinire a politicului prin dinamica public-privat. Asta mă 
duce cu gândul, evident, şi la dialog, pentru că dinamica şi dialetica dialego 
este dialog, unul dintre sensuri este de dialog, dialogul public-privat. Aşadar, 
aceasta ar fi pentru început sfera în care m-aş plasa în acest context al 
discuţiei. 


Prof. dr. Hu Yeping: Vorbiti despre dialog de parcă ar fi un oarecare 
conflict implicat. Aşa cum a menţionat şi pr. Lobato în această dimineață, 
între politică, etică şi morală nu ar trebui să existe nici un conflict. Pr. Lo- 
bato a spus: „etica trebuie să fie înaintea politicii”. Deci, dacă vorbim des- 
pre un dialog între politică şi moralitate, înseamnă că este o problemă; şi 
cum putem rezolva această problemă? Dialogul nu este suficient şi trebuie 

să găsim o soluţie la această problemă. Şi când a apărut această problemă? 
Cred că este studiată în timpurile moderne. Dacă citiți Politica lui Aristotel, 
Hobbs, Hume etc., puteţi vedea că sunt evidenţiate diferite aspecte. Aristo- 
tel, în Politica, spune: sunt trei etape de bază în dezvoltarea umană: prima 
este cea a instinctului primar, a doua este a auto-conservării; a treia este 
cea a binelui comun. Dacă citim filozofii sau gânditorii moderni, vedem că 
aceştia elimină al treilea nivel, cel al binelui comun. Pun accentul doar pe 
auto-conservare. Dacă privim situația actuală, vedem că totul este judecat 
din perspectiva auto-conservării. Şi atunci, sarcina noastră, a filozofilor, 
este aceea de a scoate în evidență binele, bunătatea, şi bunătatea nu doar 
pentru binele public, deoarece binele public este propus de marxişti; şi 
care este diferența dintre binele public şi binele comun? Binele comun este 
pentru toţi, binele public este pentru instituții. Am experimentat acest lu- 
cru în timpul perioadei comuniste. Deci binele comun cuprinde atât binele 
public, cât şi binele privat. Ar trebui să spunem că trebuie să căutăm atât 
binele propriu, cât şi binele semenilor noştri. Mulţumesc. 


Conf. dr. Valeriu Marius Ciucă: Da, este foarte frumos ce ne spune 
d-na profesoară din Washington, este o bună punere la punct a concepţiilor 
noastre preliminare. Dar, pentru că există un „dar”, iarăşi trebuie să fim 
foarte atenţi. Şi vă spun foarte simplu. Mai mulți oameni pot adera la un 
tip de logică. Dar un singur om nu poate să aibă, în legătură cu un feno- 
men, mai multe logici, pentru că, după datele comune medicale, acesta ar 
fi un schizofren. Şi atunci, extrapolând la nivel social, ne amintim cu toţii 
cum cu mii de ani în urmă era un domeniu concrescent, acela al normativi- 
tatii, să-i spunem aşa generic, unde întâlneam normativitatea de tip ecle- 
zial, normativitatea de tip social-politic, normativitatea de tip moral. Şi 
izvoditorul acestor normativitati era unul, sau trăia sub imperiul Unului. 

Între timp, paradigma s-a schimbat radical, ne aflăm la opozitul situa- 
tiei. Acum, fiecare parte din societate care exprimă un tip de putere, când 
spun „parte”, văd această disipare grație dezvoltării drepturilor omului 
şi dreptului, în general; graţie acestui fenomen de normoză, aproape că 
fiecare reclamă propriul său adevăr. Mai mult chiar, aproape că acest „ade- 
văr”, care este, de fapt, o simplă asertare, nu un adevăr; noi am folosit 
cam neglijent astăzi acest minunat cuvânt care îi aparține lui Dumnezeu, 
adevărul, dar poate că ne va fi iertat păcatul acesta. Deci fiecare pretinde 
ca asertările sale să fie luate drept criteriu de referință în mod relational in 
raporturile cu toţi indivizii. Cu alte cuvinte, fiecare spune: „Eu sunt cen- 
trul Universului. Şi atunci, în acest antropocentrism, trebuie să-mi creaţi 
palisadele necesare respectării puterii care derivă din asertările mele”. 

Este starea de confuzie la care am ajuns prin aceasta, nu aş spune tole- 
ranta, ci exagerată substituire a asertărilor prin ideea de adevăr. Adevărul 
este totuşi congruent, unifică, este, de regulă, putin, putin tolerant fata de 
ereziile noastre obişnuite. Este puţin tolerant dacă vrem să-l păstrăm ca 
adevăr. Dacă vrem să-l pervertim, atunci putem spune că orice propoziţie 
este adevărată numai pentru faptul că este pronunțată, pentru că exprimă 
o ființă. Ca atare, pentru jurişti, iată, şi juriştii mă gândesc că ar trebui să 
fie la fel de înţelepţi cum reclamă dl. profesor Carpinschi pentru politicieni, 
şi cum pr. profesor Lucian Farcaş reclamă pentru teologi; la rândul meu, 
foloseam această injonctiune cu studenţii, pentru că acolo imi permiteam, 
ei sunt îngăduitori, şi spuneam: „Trebuie să fiți, în primul rând, filozofi, 
apoi trebuie să fiți teologi, pentru că noi, juriştii, ne-am născut prin uzur- 
parea lor; trebuie să fiți buni antropologi, ca să intelegeti sufletul omului; 
trebuie, totodată, să aveţi o imagine holistă asupra lumii, deci trebuie să 
fiți mari înţelepţi, şi după aceea să dati examen de admitere la Facultatea 
de Drept”. Şi dădeam exemplul americanilor: ce minunati sunt americanii, 
îi primesc pe studenţi la Facultatea de Drept numai dacă vor fi terminat 
înainte un colegiu sau o altă facultate! Măcar atât să reuşim şi noi. Dar 
după un timp, am gândit şi altfel: dacă vor fi atât de înţelepţi, nu numai 
că, aşa cum spunea dl. profesor, nu vor mai veni la Drept, dar este posibil 
să fie periculosi pentru Drept, pentru că vor fi atât de acizi prin înalta 
lor cunoaştere, atât de destructuranti şi, totodată, unii dintre ei, având o 
empatie fata de cunoaştere aproape absolută, vor fi atât de relativizanti, 
încât vor permite afirmarea tuturor drepturilor, fără nici un fel de adevăr 
deasupra lor; adică fără nici un fel de element coagulant. Totul, numai şi 
numai prin prisma infinitei specializări, adică a infinitei disipări a credin- 
tei în adevăr. Ceea ce va duce, nu aş spune la o societate anarhică, dar in 
mod cert la o lume confuză, angoasată, plină de neliniști, temătoare, fără 
palisade sociale, fără nici un fel de reazem, fără ancoră, fără credință, pur 
şi simplu, cu această imagine a permanentului adevăr ce sălăşluieşte în 
fiecare şi în felul acesta în nimeni. Şi atunci, lumea va deveni insulară, va 
fi un arhipelag de indivizi care nu vor mai comunica, chiar dacă vor avea 
posibilitatea de a comunica instantaneu, fenomene care deja au apărut. 
lată acest blocaj al comunicării între oameni, chiar dacă au toți sateliții 
la dispoziție, le stau oglinzile din cer la dispoziţie zi şi noapte, şi, cu toate 
acestea, ei încep să nu se mai înțeleagă. 


Prof. dr. Gabriela Blebea Nicolae: Vreau să vă propun o relație între 
adevăr şi dialog, care-mi este inspirată de ceea ce cred eu despre morală. 
Cred că un om moral nu-şi pune întrebarea dacă să fur sau să nu fur; nu-şi 
pune problema să facă sau nu un păcat. Aşa şi cu adevărul; sunt adevăruri 

evidente: acum afară e lumina, nu discutăm asta. Deci în clipa in care e 
nevoie de un dialog, suntem nesiguri de un adevăr pe care vrem să-l găsim. 
Cred că asta este tema. Sigur că în spaţiul politic stabilim nişte teme pe 
care trebuie să le discutăm, dar cred că ceea ce contează foarte mult în tim- 
purile noastre, în locurile acestea, adică în România, e dispoziţia pe care 
o avem față de un real dialog. Dacă vrem să avem doar dreptate, adică să 
spunem ceea ce noi credem că este adevărul, sau vrem să-i dăm dreptate şi 
celuilalt. Dacă vrem să aducem cumva la acelaşi numitor o discuție, altfel 
n-ar fi vorba de dialog. Spun asta pentru că în Occident am fost foarte des 
izbită de o eleganță a dialogului, de o estetică a dialogului. Mi se părea că 
în România erau două feluri de voci publice: cele care veneau pe linia con- 
testatarilor, a dizidentilor, care se impuneau strigând, şi cei care veneau 
pe linia supuşilor, a limbajului de lemn, care spuneau, repetau lozinci fără 
să creadă în ele, fără să fie autentice. Deci cred că într-un dialog, à propos 
de această angajare la care mă refer, este important să fim noi, deci nici să 
strigăm ca să ne impunem adevărul, nici să repetăm unele lucruri, ci să ne 
angajăm ca să-l găsim. 


Prof. Emilia Verikova: Ati spus că avem nevoie de un dicționar pen- 
tru a ne înțelege. Aş vrea să adaug că, înainte de acest dicționar, cred că 
trebuie să existe o dorință de a-l înțelege pe celălalt. Dar ce înseamnă a-l 
înțelege pe celălalt? Acea abilitate, mai întâi dorință şi apoi abilitate, de a 
dori şi a încerca să te pui în locul celuilalt, de a vedea punctul lui de vedere, 
de a judeca în felul in care judecă el, de a aprecia lucrurile la fel ca el şi, mai 
întâi de toate, să ai convingerea că şi el poate să spună un adevăr. Şi mă 
întorc la metafora dumneavoastră, aceea a adevărului care poate fi împărțit 
în mai multe adevăruri mai mici, şi, prin aceste adevăruri mai mici, oa- 
menii pot percepe acel adevăr întreg în mai multe feluri. Deci putem avea 
acea convingere că fiecare poate avea adevărul propriu, iar noi trebuie să 
încercăm să înțelegem adevărul celuilalt. Şi aş mai dori să adaug un mic 
detaliu aici, o altă nuanţă a posibilităţii de dialog pentru dialog. Înainte de 
toate, există diferenţe între oameni, şi apoi, există diferenţe între culturi 
şi civilizaţii. Şi adevărul sau modul în care este perceput adevărul depinde 
de foarte multe ori de cultura tradițională, de elemente care provin din is- 
torie, tradiție, educaţie; aşa cum a subliniat şi d-ra Hu în această diminea- 
ta, felul în care civilizația vestică vede lumea şi înțelege moralitatea este 
complet diferit, sau foarte diferit de modul în care văd lumea popoarele 
estice. Deci, pentru a ne înțelege cu adevărat şi pentru a purta un dialog 
adevărat, trebuie ca respectul față de ceilalți, în diversitatea lor, să fie o 
componentă a legii noastre morale. Cu alte cuvinte, mai întâi să acceptăm 
că celălalt este diferit de mine şi, în al doilea rând, că nu există inegalitate 

intre punctele de vedere. Adica, nu-mi pot impune punctul meu de vedere 
cuiva; pot doar să încerc să înțeleg de ce el vede lucrurile aşa cum le vede, 
de ce judecă aşa cum judecă. Şi doar prin acest respect fata de celălalt, in 
diversitatea lui, cred că putem purta un dialog adevărat, putem desfăşura 
un dialog adevărat. 


Prof. dr. Abelardo Lobato: Dialogul despre adevărul şi moralitatea 
instituţiilor de astăzi este foarte actual, această necesitate şi dificultate 
este de actualitate. Toţi vor să se facă auziti. Trăim într-o lume care se 
aseamănă foarte mult cu cea descrisă în Biblie sub numele de Babel. În 
Babel toți vorbesc şi nimeni nu înţelege. Noi trebuie să încercăm să facem 
din acest Babel un fel de Rusalii, unul vorbeşte şi ceilalți înțeleg, doar unul 
vorbeşte şi toți îl aud. Dialogul din ziua de astăzi pare să fie acel dialog nu- 
mit „dialogul surzilor”, deci unul vorbeşte, altul vorbeşte, însă sunt doar 
monoloage, nu dialoguri. 

Lumea de astăzi are nevoie de dialog. Poate un timp asemănător a fost 
pontificatul Papei Paul al VI-lea, care a scris o enciclică despre dialog, des- 
pre colocviu, despre revelaţia creştină şi dialogul dintre Dumnezeu şi om. 
Omul trebuie să asculte cuvântul, cuvântul trebuie răspândit, cuvântul 
este adresat celui care ascultă; dacă nimeni nu ascultă, atunci cuvântul nu 
are nici o valoare. Trebuie să fim ascultători ai cuvântului, să fim executori 
supuşi ai acestui cuvânt şi să fim şi mesageri ai cuvântului. Deci este ne- 
voie astăzi de acest cuvânt, aşa cum s-a întâmplat poate de puţine ori de-a 
lungul istoriei. Şi dialogul pe marginea unor asemenea probleme, cum ar fi 
adevărul care îmi aduce aminte că în Evul Mediu era o mare problemă: ce 
este adevărul? Quod est veritas?, întrebarea adresată lui Cristos de Pilat. 
După cum spun englezii, problema moralității este că am pierdut simțul 
moral. În simțul exterior există cinci simțuri. Sfântul Augustin vorbeşte 
de alte simțuri, însă simțul moral este simțul binelui şi al răului. Şi se pare 
că omul din ziua de azi l-a pierdut, şi de aceea vrea să se salveze vorbind 
despre moralitate. 

Partea dificilă a dialogului este aceea că trebuie să existe o adevărată 
conversaţie, o întâlnire pentru a ajunge la o unitate, pentru că dialogul 
este legat de om, ființa cuvântului. În timpurile moderne există atâtea di- 
aloguri, Parlamentul pare să fie locul dialogului, însă vedeți cât de dificil 
este să se discute un subiect, să se ducă la sfârşit un dialog. De aceea, difi- 
cultatea intervine atunci când sunt spaţii, domenii în care cel ce vorbeşte 
nu este competent. Când cineva nu este competent, este mai bine să nu 
vorbească, pentru că, dacă vorbeşte, pot fi luate decizii greşite. În timpul 
prezent, când avem atâtea păreri, opinii, sigurante, atâtea experiențe, ade- 
vărul este putin lăsat la o parte. Şi de cine este lăsat la o parte? De cei care 

se adresează publicului; suntem victime ale mijloacelor de comunicare, ele 
vorbesc pentru noi; acesta este marele rol al televizorului în prezent. Au- 
zim atâtea sloganuri, discuţii, decizii care apoi apar în ziare, la radio. Ma- 
rile probleme actuale vor să fie discutate, nimic nu este interzis. 

Cuvântul dialog este foarte la modă astăzi; să purtăm un dialog, însă 
acest lucru este foarte dificil. În general, se supun votului public marile 
probleme, cum ar fi astăzi eutanasia, avortul, lucruri ce merg dincolo de 
cunoştinţe. Se spunea de acest tratat al Uniunii Europene că este prea 
lung, nu l-a citit aproape nimeni, este prea greu; atunci, cum îl supun la 
vot tuturor, dacă nimeni nu-l cunoaşte? Deci un dialog adevărat este dificil, 
trebuie să avem regulile şi condiţiile precise. Iar subiectele asupra cărora 
se dialoghează nu sunt aceleaşi. De exemplu, religia, pentru creştini, dat 
fiind că avem dogme, nu este supusă opiniei oricui. Deci, dialogul la modă, 
dialogul necesar, este una dintre problemele care nu trebuie excluse; tre- 
buie să avem un criteriu pentru ca cei competenţi în domeniul ştiinţei, filo- 
zofiei, teologiei, politicii, dreptului să fie ascultați. Iar în domeniul politicii, 
deciziile trebuie luate în raport cu etica, trebuie ca omul să fie într-adevăr 
în centru, omul persoană. Pentru aceasta, este necesar ca regulile să fie 
stabilite înainte în aşa fel încât dialogul să ducă la un rezultat, altfel ne 
întoarcem mereu la Babel. Pentru a vedea cum poate fi inutil un dialog, 
este de ajuns, de exemplu, să vedem o sesiune a Parlamentului italian, care 
este Parlamentul exemplar din lume: toți vorbesc şi nimeni nu ascultă. 
Oricum, există şi opusul extrem: dacă vorbeşte doar unul şi ceilalți ascultă, 
atunci nu sunt oameni. 

Deci suntem la momentul actual, iar Biserica trebuie să aibă propriul 
adevăr, însă adevăruri care nu se supun discuţiei, ca, de exemplu, adevă- 
rul despre Sfânta Treime: un singur Dumnezeu în trei persoane. Atunci, 
dacă lăsăm acest lucru la latitudinea liberului arbitru al celor ce vorbesc, 
în putin timp se va schimba totul. Pentru ca un dialog să fie cu adevărat 
dialog, dialogos, un colocviu în care să fim cu toţii de acord şi în care ade- 
vărul, care este mereu dificil şi pe care nimeni nu-l posedă, îl cunoaşte 
doar Dumnezeu sau Isus Cristos, este necesar ca adevărul să fie punctul 
de referință. Să căutăm adevărul lucrurilor, deoarece adevărul are o forță 
invincibilă. Papa loan Paul al II-lea apela mult la ceea ce a spus Toma de 
Aquino: Veritas in seipsa invincibilis est, „Adevărul în el însuşi este greu 
de învins”; mai devreme sau mai târziu, adevărul învinge. Oricum, este 
necesar să-l căutăm împreună, nu doar de unul singur, şi de aceea avem 
nevoie de dialog. 


Prof. dr. Gabriela Blebea Nicolae: Vreau să adaug un mic gând. 
Cred că, ă propos de ce zice pr. Dancă, de dialogul cu noi înşine, noi înşine 

facem ceea ce Aristotel numeşte „deliberare”: deliberăm asupra anumitor 
acțiuni. Dar deseori nu putem delibera asupra sentimentelor noastre, nu 
putem să deliberăm dacă iubim sau nu iubim. ÎI iubim pe Dumnezeu sau 
nu-l iubim pe Dumnezeu, îl iubim pe un om sau nu-l iubim pe un om. Pu- 
tem delibera asupra acțiunilor ce se impun datorită acestei iubiri. Aşa cum 
ieri, la un moment dat, pr. Edward McLean a avut încredere într-un dialog 
în care Dumnezeu îi spunea ce să facă, dar acestei stări de deliberare, de 
îndrumare, îi era premergătoare iubirea. În spaţiul religios, cred că orice 
deliberare are în spatele ei această iubire de Dumnezeu, aşa cum în alte 
dialoguri trebuie să avem o iubire şi o încredere în celălalt. Asta era una 
dintre idei. Şi mai cred că dialogurile bune, de la Platon încoace, sunt cele 
care rămân deschise, sunt cele ce pun sămânța care după aceea să rodească, 
sunt cele care, maieutic, în stilul platonician, nasc adevărul, il mosesc şi îl 
tot moşesc, adică tot pun întrebări ca să vină. Mulţumesc. 


Pr. drd. Isidor Chinez: Aş vrea să fac o referință tot pe tema aceasta a 
întâlnirii adevărului religios în domeniul public. Mi-a venit în minte cazul 
cu d-na Adriana Iliescu, care a trezit imediat reacția parlamentarilor, şi 
cred că la câteva zile cineva mă contactează, o domnisoara care lucrează in 
domeniul juridic, şi spune că „legea este la Parlament, se grăbesc din cauza 
cazului, aş vrea o părere de la un profesor, de la un preot catolic. Am înțeles 
că eşti profesor de bioetică la Seminar”. Mi-a trimis legea, proiectul de 
lege, cu amendamentele, le-am citit, am rămas surprins de multe lucruri; 
de exemplu, titlul era „Legea pentru sănătatea reproductiei umane”. Suna 
în mod straniu pentru mine, care sunt un adept al ideilor personaliste. 
Totuşi, după ce am parcurs-o, i-am explicat elegant, aşa cum spunea d-na 
Gabriela Blebea, „trebuie să încercăm să prezentăm adevărul elegant, es- 
tetic”, şi i-am spus: „E o poziție şi trebuie să ne bucure. Pe mine, ca om al 
Bisericii, mă bucură că se pune problema în forul public. Al doilea, că se 
face ceva”. Şi, în final, spuneam că nu este o lege dreaptă, este perfectibilă, 
trebuie tolerată. Conform principiilor de morală pe care le-am studiat şi le-am 
aprofundat cu toleranța legii, am înțeles că trebuie tolerată în speranța 
că va veni o lege mai bună. Reacţia: „Voi, catolicii, staţi acolo, în bârlogul 
vostru, în Biserica voastră, şi nu faceți nimic”. Am întrebat: „Trebuie să 
punem preoți să iasă la înaintare, să meargă în Parlament?” Cam acesta 
era dialogul dintre mine şi acea persoană laică, dar cu o inimă mare. „Bise- 
rica”, i-am spus, „trebuie să-şi spună cuvântul şi îl spune, dar nu mergând, 
poate ca în America, făcând demonstraţii pe stradă”. Mie, acele mişcări for 
life mi se par puţin violente. Nu ştiu dacă Biserica merge pe linia aceasta 
propunând adevărul. 

Ce este adevărul pe care îl prezintă Biserica? Adevărul religios, fără 
artă, fără eleganță? Pentru a fi un dialog între Biserică şi societatea civilă, 
pe linia adevărului, Biserica trebuie să fie elegantă în a-l prezenta, să des- 
chidă prin artă uşa sensibilităţii, a emotivitatii umane. E o uşă pe care o 
deschizi şi apoi intră adevărul, care pătrunde aproape pe nevăzute, merge 
în spatele emotivitatii, sensibilităţii umane. E o strategie, dacă vreți, de a 
propune adevărul. Sau încă o problemă de a intra în contact cu societatea 
civilă pe linia: a spune adevărul, ce este adevărul fără caritate? Cineva îmi 
spunea într-o pauză că expresia italiană: jumătate de adevăr este egal cu 
minciuna. Nu cred că este, dar fără caritate, fără iubire, adevărul poate să 
omoare, exact cum spune Domnul Cristos: litera ucide, spiritul dă viață. Şi 
pe această linie ar trebui poate să ne orientăm putin de la părinții orien- 
tali, de la sfinţii părinți care sunt cu mânecă largă, sunt intelegatori, inga- 
duitori; nu că ar propune minciuna, dar iată că sunt situaţii în care eu nu 
pot să spun tot adevărul. Şi Biserica spune adevărul; îl spune direct, dar 
îl spune elegant. De exemplu, îl apreciez foarte mult pe Papa loan Paul al 
II-lea pentru eleganța cu care spunea mereu adevărul. Şi m-am felicitat şi 
îi felicitam şi pe studenți că trăim aceste timpuri, pentru că spune nu de 
pe o poziţie înaltă, ci de la nivelul rationalitatii; pleacă de la un dialog cu 
toată lumea, după aceea, amplifică cunoaşterea adevărului şi pentru comu- 
nitatea de credință. 

Acesta este modul Bisericii de a propune adevărul. În fața acestui mod, 
societatea civilă cum acționează? Am văzut legea respectivă şi mai târziu. 
A rămas aproape la fel, a fost o grabă foarte mare şi nimic aproape nu s-a 
schimbat. A rămas tot la sănătatea reproductiei umane, s-au micşorat anii 
pentru FIV-et, dar problema era, sau e, că nu ne întâlnim direct, persoană 
umană — adevăr. La nivel politic era mediatia utilitarismului, interesului, 
ca să ne aplaude Europa din nu ştiu ce motive. În final, problema întâlnirii, 
a dialogului; cred că toți o vor, dar există această voinţă de slujire a per- 
soanei umane din partea celor două? Biserica sunt sigur că are în centru 
valoarea inestimabilă a persoanei umane, dar dincolo, în societatea civilă, 
riscul trecerii prin utilitarism, interes, afectează dialogul. Şi consecința 
ultimă este necesitatea formării oamenilor politici, cum spuneati şi dum- 
neavoastră mai înainte. 


Prof. dr. Anton Carpinschi: Numai un cuvânt în continuarea celor 
spuse. Într-adevăr, adevărul în dialog şi dialogul în adevăr e bine şi e fru- 
mos să fie făcut cu eleganţă şi estetic, cum s-a spus, dar asta nu cred că 
exclude şi nu trebuie să excluda fermitatea, şi sunt convins că gândiţi aşa; 
fermitatea şi uneori chiar şi intransigenta, deci tăria şi continuitatea de 
a-l spune, disciplina în a-l practica. Eleganţa este, într-adevăr, o mare arta, 

însă nu înseamnă convenţie, conventionalism, formalisme; înseamnă bun- 
simț, măsură, simplitate, pe cât se poate, ordonare şi clarificare în lucrurile 
şi complexe şi complicate cu care ne confruntăm şi pe care le trăim; deci 
accentuez asupra liniei eleganță, dar cu fermitate. Într-adevăr, noi îl invo- 
cam pe Sfântul Părinte Ioan Paul al II-lea, şi cum să nu ne impresioneze şi 
fermitatea, şi tenacitatea, şi curajul său, când a rostit adevăruri, adevăruri 
istorice incomode, pe care alții nu au avut puterea să le spună acum câţiva 
ani privind greşelile pe care Biserica, ca instituție angrenată în jocurile 
politice interne şi strategice, le-a comis şi pe care Papa le-a mărturisit şi a 
cerut iertarea în fata lui Dumnezeu şi a celor în fata cărora s-a greşit? Ce 
probă mai teribilă, practică, trăită de la acest nivel de splendoare a adevă- 
rului, mai există? 


Prof. dr. Zbigniew Wendland: Eu nu sunt de acord cu ce s-a spus aici, 
şi anume că dialogul este un lucru dificil. Eu cred că este chiar contrariul. 
Dialogul este cel mai uşor lucru de realizat, deoarece omul, cred, este o 
creatură care are în natura lui dialogul. De fiecare dată când se întâlnesc 
doi sau mai mulți oameni, încep un dialog. Pur şi simplu, intră în dialog, 
nu contează ce subiect discută, fac schimb de păreri. Şi cred că aceasta este 
cea mai naturală trăsătură a omului, faptul că este o ființă dialogală care 
poate construi ceva, putem spera că toate problemele, inclusiv cele legate 
de legile morale şi politice, pot fi rezolvate cu ajutorul dialogului. 


Pr. prof. dr. Wilhelm Dancă: Mulţumesc. Aş vrea să oprim această 
primă parte a dialogului nostru despre dialog şi condiţiile în care se poate 
desfăşura un dialog. Oricum, apreciez apariția cuvântului eleganță şi-l su- 
pun atenţiei părintelui George McLean, care este deja uimit de faptul ca 
ieri am discutat despre elite. Acestea par să fie dorinţele noastre adânci, de 
a fi elite, de a fi oameni eleganti. 

Fiinţa umană a fost înzestrată de Dumnezeu, potrivit revelatiei creş- 
tine, cu multă nobleţe, cu o demnitate imensă. Unele culturi şi civilizaţii 
au subliniat unul sau altul dintre aspectele fundamentale ale demnităţii 
persoanei umane. Roma latină a promovat cetățeanul, Atena - individul, 
iar Ierusalimul - persoana. Astăzi, în spațiul public avem de a face cu per- 
soane, sau cu nişte indivizi, sau doar cu simpli cetățeni? Cum să facem să 
recuperăm demnitatea de persoană? Mai întâi, vă rog să va referiti, cât 
este posibil, la societatea noastră românească, şi apoi să ne îndreptăm pri- 
virea şi spre alte spații publice. 


Pr. lect. dr. Lucian Farcas: O să intervin eu aici. Aş pleca de la o ex- 
perienta pe care noi o avem chiar în această casă, fără a face o comparaţie 

cu timpurile trecute si cu cele pe care le trăim noi acum. Mă refer la situ- 
atia, cu multi ani in urmă, când aici, in casă şi din cauza situaţiei politice, 
nu erau prea multe posibilități de destindere. Noi aveam totuşi spectacole 
de teatru mult mai des, era una dintre preocupările noastre; şi cred că 
spectacolul de teatru este, aşa cum s-a amintit de atâtea ori în aceste două 
zile, locul unde vine actorul, pune masca pentru a juca un rol pe care el 
trebuie mai întâi să şi-l însuşească cu acea capacitate de a-l transmite ce- 
lorlalti, deci de a realiza un astfel de dialog. 

Plec de la această amintire frumoasă, fără ca ea să sune ca un reproş 
la situaţia de astăzi, pentru că sunt alte lucruri foarte bune care atunci 
nu erau. Mă duc în spaţiul nostru, al vieții publice, şi-mi pun întrebarea, 
foarte serios, este o percepţie a mea; este o situaţie ideală ca, atunci când 
mă duc la teatru, să-mi ocup locul meu, fie că sunt un spectator, fie poate 
că sunt un actor. Dar este corect ca actorii şi spectatorii să se vadă, să comunice. 
Şi actorul întotdeauna trebuie să aibă grijă ca persoană, ca purtător de 
mască, care îi dă o identitate, să nu stea cu spatele la public. Când exersam 
noi teatru, mereu veneau actori şi ne mai ajutau şi ne spuneau: „atenţie 
cum te întorci, cum stai, să comunici direct cu publicul”. 

Or, pornind de la acest amănunt, când mă duc în societate, unde întreaga 
noastră viață publică este o scenă, este un teatru şi trebuie să întâlnim 
teatralitate, calitate de artă teatrală, eu am impresia că, pentru a întâlni 
actorii, agenţii, trebuie să mă duc în culise. Teatrul nu se mai joacă pe scenă, 
se joacă în culise. Acolo se hotărăsc lucruri, acolo e jocul cel mare şi cel 
important. lar spectatorul, eventual vine un clovn şi îl distrează putin sau 
se dă publicitate la vreun produs, dar nu văd această întâlnire, deci acea 
persoană care să apară şi să transmită mesajul acela ce i-a fost încredințat 
cu toate celelalte calități pe care trebuie să le întrunească. 


Conf. dr. Valeriu Marius Ciucă: În respectul acesta pentru elegantia 
iuris, este cazul să spun ceva învelit în mănuşi de catifea. Am impresia că 
abuzăm de noțiunea de dialog pentru a justifica ceva la care noi dăm curs, 
şi anume, doar tentativele de dialog. Pentru că dialogul are o valență prin 
excelență constructivă. El este baza unor soluții ce apoi in mod comun sunt 
adoptate de către cei care dialoghează. Iar noi procedam la comunicarea fie 
a unor prejudecăţi, fie a unor convingeri dacă ne aflăm într-o situație mai 
bună, fie doar a unor banale opinii. Şi rămânem în faza aceasta de tentativă 
în mai toate împrejurările. De ce? Datorită faptului că suntem din ce în ce 
mai mult reificati. 

Începe să se vorbească despre un tip mai pervers de neo-sclavagism; 
adică unul în care, având toate drepturile şi toate garanţiile libertăților 
noastre, nu mai avem puterea să ne bucurăm de toate acestea, pentru că 

ne aflam sub tirania materiei si a clipei. Cronos a devenit neindurator cu 
fiii săi şi materia este acablanta. Nu voi folosi argumentul acesta vulgar ca 
să nu ies din elegantia iuris, şi anume că fiecare clipă costa; este prea co- 
mun, este şi prea reductionist. Lejeritatea noastră în păstrarea demnităţii 
comunicării cu ceilalți a făcut ca să ne complăcem într-un erzat de dialog, 
într-un erzat de comunicare. 

lertați-mi confesiunea, nu am dreptul să mă refer la mine, dar au fost 
momente în care spuneam aşa: Doamne, am întâlnit un filozof pe stradă, 
un filozof acreditat de întreaga societate. Şi mi-a spus că este grăbit când 
eu voiam să glosez pe o temă. Am întâlnit şi un preot pe stradă, un om care 
este heraldul lui Dumnezeu; şi mi-a spus că este grăbit. Mi-am spus: altă 
victimă a lui Cronos! Am întâlnit şi un confrate; ce tare se grăbesc juriştii 
astăzi, nu vă dati seama! Ştiţi, înainte spuneau aşa, că nu au timp numai 
sclavii. Nici un om important nu avea dreptul să pronunţe această vocabu- 
lă, pentru că i se tăia capul a doua zi. Cum adică? Tu esti izvoditor de timp, 
tu eşti izvoditor de structuri noetice; tu transmiti o cultură în societate, o 
cultură publică, mai ales când eşti mare politician, nu ai dreptul să nu ai 
timp! Nu ai dreptul să te comporti ca un sclav care va fi trimis a doua zi la 
moarte tocmai pentru că nu a răspuns criteriului unic pentru el, şi anume 
timpul! Şi atunci, în această lume, noi putem vorbi despre dialog? Poate 
că dialogul mai era între Isus şi apostolii săi; toți aveau timp, Doamne ce 
mult timp aveau la dispoziție! Nimic nu li se opunea ajungerii finalmente 
la o soluţie. 


Pr. prof. dr. Wilhelm Dancă: Asta înseamnă că, în spaţiul public de 
la noi, nu avem nici indivizi, nici cetățeni, nici persoane, ci nişte grăbiţi. 
Lucrul acesta îmi aduce aminte de cuvintele lui Dostoievski despre omul 
care, odată ajuns în iad, priveşte cu nerăbdare orologiul şi întreabă mereu: 
„Cât e ceasul, cât e ceasul?” 


Conf. dr. Valeriu Marius Ciucă: Mulţumesc, e un argument. Suntem 
în iad. Nu, n-aş spune aşa. Spunem altfel: suntem reificati. Şi nu putem 
aspira la demnitatea aceasta de a ne compara cu Mântuitorul sau măcar 
cu nişte zei inferiori. Nu, nu ne putem ridica; am fi prea, prea iluzionati 
de dorința noastră de a ne emancipa, dar nu reuşim să ne emancipăm; 
suntem reificați. Suntem foarte, foarte căzuți din perspectiva aceasta. Şi, 
sigur, trena avatarurilor este uriaşă; a le pune acum pe tapet ar însemna 
un act de insolenta, pentru că toată lumea le cunoaşte; dar o coordonată a 
existenței noastre este această reificare. Şi este încurajată această falsificare 
a dialogului. Ba chiar iată că buna noastră colegă de la Washington vine şi 
ne spune: îmi amintesc, am avut nişte dialoguri sublime pe treptele acelei 

universităţi cândva şi se consumau în câteva secunde: „How are you”, „I'm 
fine”, „OK, see you tomorrow / see you later”. Şi după aceea aflăm că, după 
această mică, mică întrevedere, nici nu ştiu dacă cuvintele aveau rol de a 
comunica sau aveau rol de a substitui ridicarea sepcii de altădată, după 
asta aflăm că cineva se confesa: „Am avut astăzi o întrevedere cu profeso- 
rul Ciucă”. 


Pr. prof. dr. Wilhelm Dancă: Da, ne găsim într-o situaţie diferită şi 
probabil că noţiunile pe care le discutăm acum s-au diluat. Să mai auzim 
altă părere. 


Prof. dr. Hu Yeping: Vorbind despre timp, îmi aduc aminte de peri- 
oada petrecută în India; am văzut atâtea vaci care mergeau pe stradă şi 
chiar traficul era oprit din cauza lor. Mergeau pe stradă, aceea era casa lor, 
regatul lor. Şi atunci, am întrebat un profesor: „De ce lăsaţi vacile să umble 
pe stradă?”, iar el mi-a răspuns: „Vacile ne învaţă să nu ne grăbim şi să ne 
bucurăm de viață”. Deci, uneori avem nevoie să încetinim, dar nu mereu. 
Dacă ne arde casa, trebuie să o salvăm. Azi dimineață am menţionat că în 
tradiția chineză, mai ales în tradiţia lui Confucius, nu punem accent pe 
definiție, ne axăm mereu pe contact şi apoi ne gândim la problemă. Dacă 
ne gândim la contact, dialogul este un mijloc pentru a realiza un scop. Şi 
atunci, trebuie să clarificăm: ce este dialogul? Însă întrebarea mea este: 
mai avem scopul, țelul nostru în minte, despre ceea ce vrem să discutăm? 
Şi atunci, trebuie să ne gândim la relaţia dintre scopuri şi mijloace şi, de 
asemenea, la situaţia dificilă şi la problemele din lumea de astăzi. 

Vreau să evidentiez două lucruri: unul este legat de politică, tot despre 
dialogul dintre politică şi moralitate, însă de data aceasta vorbesc despre 
două lucruri: politica şi adevărul. După cum spune şi Aristotel; îmi place 
Aristotel, dar îl iubesc pe Platon; Aristotel spune că suntem animale po- 
litice care trăiesc într-o societate; pentru a avea o viata ordonată, avem 
nevoie de structurile politice. De ce fel de structuri politice avem nevoie 
pentru a avea o viata ordonată mai buna? Vă sugerez patru tipuri: pri- 
mul tip este cel în care conduc oamenii înţelepţi; al doilea este cel in care 
conduce un grup de oameni, reprezentanţii; al treilea tip este democraţia, 
unde masa, majoritatea conduce; şi al patrulea tip este tirania, dictatura. 
Aristotel a propus primele două tipuri, şi al treilea este bun. Acum, țelul 
nostru este democraţia; dar ce este democraţia? Azi dimineaţă, pr. Lobato 
a spus: „Atunci când votează majoritatea, aceasta nu este democrație şi 
totul depinde de votul majorităţii”. Nu am menţionat azi dimineață că, în 
tradiția chineză, mai ales în tradiţia lui Confucius, dacă se doreşte rezolva- 
rea unor probleme etice, votul majorităţii nu contează. Pentru că, aşa cum 


236 DIALOG TEOLOGIC 15 (2005) 


a spus şi pr. Lobato, votul majorităţii este uneori bazat pe teorii greşite, nu 
este mereu bun. La fel şi prin contract, nu mai suntem umani; deci iată o 
altă întrebare: ce este natura umană? Putem implanta orice în corpurile 
noastre şi suntem tot noi; atunci, care este natura noastră? Şi care este 
orientarea naturii noastre? Mai avem aceeaşi natură de acum 2000 de ani? 
Deci, în acest caz, în lupta politică a confucianismului în ce priveşte soci- 
etatea, politica, guvernul, principalul scop urmărit este acela de a avea o 
societate armonioasă, unită. Fără acestea, societatea este un haos. Nimeni 
nu doreşte să trăiască într-o situație haotică, într-o societate haotică; toți 
dorim armonie, unitate, bunătate, deoarece moralitatea este mereu direc- 
tionata spre ceva bun: o gândire bună, acțiuni bune şi cuvinte frumoase. 
Dacă nu luăm în calcul bunătatea, atunci discuția despre moralitate nu are 
nici un sens, este vorbărie goală; trebuie raportată la bunătate. 

Al doilea punct este despre adevăr. Ce este adevărul? Comunitatea 
noastră este o comunitate creştină, de cele mai multe ori vorbim despre 
adevărul divin, Dumnezeu. Dacă vorbim cu musulmani, evrei sau oameni 
care aparțin altor religii, vorbim despre acelaşi adevăr? Intelegem ca ade- 
varul este acelasi? Vorbim despre acelasi adevar si apoi trebuie sa detaliem 
subiectul, sa intelegem adevarul. Dar suntem fiinte limitate, avem felul 
nostru limitat de a intelege adevarul. Filozoful indian Shive Kananda a 
spus că nu există decât un adevăr, dar abordările lui sunt diferite. Şi iată 
exemplul pe care îl dă: la fel ca lumina, toate lămpile de diferite forme, mai 
mari sau mai mici, toate dau acelaşi lucru: lumină. Deci, metaforic vor- 
bind, lumina este adevărul şi lămpile suntem noi toți. Intelegem adevărul, 
dar fiind fiinţe umane, avem nevoie de ghid pentru a înțelege adevărul. Si 
cine ne poate oferi această ghidare? Fiecare religie are învățăturile proprii 
pentru a ne arăta cum să înțelegem adevărul, cum să ajungem la el. Şi pr. 
Lobato a vorbit despre ascultător şi vorbitor; avem nevoie de ambii, deoa- 
rece este un dialog, o comunicare. Vorbirea şi ascultarea sunt amândouă 
importante. Dar după ce ascultăm, reflectăm? După dialog, contemplăm? 
Contemplarea este goală în viața noastră, vorbim şi iar vorbim. Mă ascul- 
taţi? Cât ati înţeles din ceea ce am spus? Acest lucru lipseşte zilelor noas- 
tre: ascultarea adevărată; vrem numai să vorbim, trebuie să-mi pregătesc 
discursul. Nimeni nu ştie. „Oare despre ce a vorbit vorbitorul înaintea 
mea?” „Nu ştiu, pentru că nu am fost atent; sunt atent numai la mine”. 
Trebuie să vorbim, dar, în acelaşi timp, trebuie să şi ascultăm, dar să as- 
cultăm cu adevărat. Vrem să învăţăm lucruri noi; după această conferință, 
ce am învăţat, cu ce rămânem? 


Prof. dr. Anton Carpinschi: Câteva gânduri rapide şi de început: a 
considera individul, cetățeanul, persoana ca ipostaze ale ființei umane, 

individul ca rezultat al unor procese de individualizare. Avem la inceput 
colectivitatea, comunitatea, hoarda de fiinte, de hominis sau de exemplare 
sau de oameni; ea evolueaza, se dezvolta prin individualizarile diversilor 
indivizi, prin dotari, prin selectii, prin competitivitatea unuia sau a altuia 
într-un domeniu sau altul, deci prin individualizari. În felul acesta, grupul 
se coagulează, se auto-reproduce, capătă o structură individuală, inter-in- 
dividuală. Deci ipostaza individului este, în fond, să-i spunem aşa în mare, 
în spaţiul biologicului, şi, după aceea, transpusă în plan social şi al cal- 
culatorului, în planul statisticilor. Statistica se interesează de indivizi, de 
dinamica numerelor şi a indivizilor. 

În ceea ce priveşte ipostaza de cetățean, este de factură superioară, aici 
eu aş vedea-o într-o relaţie cu statul, deci o fază superioară a politicului, 
a politicului statal, nu pre-statal, nu a unui proto-politic, cum îi spuneam 
cu altă ocazie, ci a unui politic în faza statală în care individul devine ce- 
tatean; raporturile sale cu statul, între state, drepturi, obligaţii şi aşa mai 
departe, suntem desigur în ceea ce se cheamă cetățean şi noi ne străduim 
să fim cât mai buni cetăţeni în spaţiul public, în raporturile public-privat, 
cum spuneam mai devreme în continuum-ul public-privat, să ne facem da- 
toria de cetățeni şi statul, la rândul lui, să ne protejeze ca cetățeni. Cu 
persoana deja suntem într-o altă dimensiune; cred că suntem persoane 
în măsura în care ne raportăm şi suntem creaturi în libertate ale marelui 
Creator, ale transcendentei care este persoana absolută, care este Dumne- 
zeu ca persoană absolută şi noi ca mici oglinjoare şi răsfrângeri ale Persoa- 
nei absolute în libertăţile noastre relative fata de Persoana absolută. Deci 
merg şi eu pe o linie rationalista aici în ceea ce priveşte persoana umană. 
Cam atât pentru început. 


Prof. dr. Gabriela Blebea Nicolae: Acesta este dezavantajul de a 
vorbi după. Am în minte, vreau să spun, vreau să fac doar intuitiv mai pe 
înțeles ce cred eu în legătură cu cetățeanul. Când ne dorim să devenim 
cetățeni americani, de exemplu, trebuie să avem privilegiile de acolo, adică 
să putem călători cu un paşaport fără să avem nevoie de viză, să avem asis- 
tenta socială etc. Suntem în statistică cu indivizii, suntem în drepturi şi 
obligaţii într-un stat cu cetăţenii, şi cred că devenim, cum spunea dl. prof. 
Isidor, persoane în morală, dar cel mai important este să avem nume, să ne 
ştim pe nume în individualitatea noastră. 


Prof. Emilia Velikova: Pot să continui această reflecţie a Gabrielei? 
Aş dori să continui în aceeaşi direcţie în care a pornit şi dl. Anton; ati 
plecat de la cetățean, Gabriela a pornit tot de la cetățean, de la ceea ce 
este cetățeanul în perspectiva ei. Eu voi porni de la persoană. Aş vrea să 

evidentiez că ființa umană nu este o persoană numai pentru ca se naşte 
ființă umană. Da, este o persoană, deoarece este imaginea lui Dumnezeu, 
care este o ființă personală, dar aceasta este o ființă potenţială, nu o ființă 
propriu-zisă. 

Deci paradoxul ființei personale este acela că aparține ființei umane în 
esență, dar, în acelaşi timp, trebuie întâi dezvoltată şi confirmată şi abia 
apoi să-şi capete eventualele puteri, naturale sau artificiale, care tind să 
obiectivizeze ființa umană sau să o distrugă ca ființă personală. Şi aici pu- 
tem aminti, de exemplu, aceste tendințe sociale de a reduce ființa umană 
la elementul unei mari maşinării sociale. Deci ființa personală este într-o 
continuă luptă. Este o dispoziţie care necesită un efort continuu din partea 
ființei umane pentru a continua să existe, vreau să spun, să existe ca ființă 
personală. 

Şi aş vrea să leg această observaţie de ideea timpului şi a faptului că 
suntem mereu în grabă. Cum ar putea ființa personală să fie legată de 
aceste două idei? Părerea mea este că nu conştientizăm destul faptul că 
ființa umană nu este doar o creatură limitată, ci şi o creatură cu timp li- 
mitat. După cum spun multi filozofi, singurul lucru sigur din destinul nos- 
tru este că moartea ne aşteaptă, că ne îndreptăm spre ea. Sau, după cum 
spune Marcel, ne nastem cu un bilet cu o singură călătorie. Vorbesc despre 
timp, pentru că am rămas uimită de faptul că, după părerea mea, oamenii 
nu prea conştientizează faptul că nu au timp nelimitat. Acest lucru cred 
că este adevărat, mai ales, în ceea ce priveşte regiunea noastră, regiunea 
balcanică. Am impresia că aici ne credem nemuritori; cred că experimen- 
tăm poate în fiecare zi acest lucru; aşteptăm să se întâmple un lucru fun- 
damental. Spunem: „Am atâta timp, de ce să mă grăbesc?” Şi pierdem atât 
de mult timp aşteptând ca acele lucruri fundamentale să se întâmple, în 
loc să folosim acel timp pentru a face ceva bun, ceva creativ, pentru a face 
un lucru cu adevărat important. 

Cred că ar trebui să ne grăbim să dezvoltăm ființele noastre personale. 
Acest lucru nu înseamnă că trebuie să ne grăbim mereu şi că nu trebuie 
să ne oprim putin să ne bucurăm de viata, deoarece un comportament 
înțelept presupune răbdare. Cu alte cuvinte, există un proverb: pot să mă 
gândesc, pot să mă grăbesc, dar pot şi să aştept. Însă când vorbesc despre 
timp, vreau doar să vă atrag atenţia asupra acestui lucru important: nu 
uitaţi că timpul nostru pe acest pământ şi in această lume este limitat şi 
că, în acest timp limitat, noi trebuie să dăm tot ce avem mai bun în noi. 


Participant din sală: În primul rând, vă mulțumesc că m-ati invitat. 
Am predat 47 de ani matematica, aici, la laşi, şi în Statele Unite, la Uni- 
versitatea din Texas, şi aş vrea să spun doar atât, am să fiu foarte scurt 

şi am să mă refer la adevăr; pentru că aici s-a vorbit in mod doct, în mod 
foarte documentat despre adevăr, din punct de vedere religios, filozofic şi 
din punctul de vedere al dreptului, al ştiinţelor sociale. Aş vrea să spun că 
şi matematicienii, din timpuri nu prea îndepărtate, s-au preocupat de con- 
ceptul de adevăr. Dacă m-am abținut până acum să spun ceva, este pentru 
că rezultatul studiilor matematice, mai precis, al logicii matematice, eu nu 
am făcut logică matematică, nu mă pricep, aşa încât vă vorbesc şi eu tot 
mai popular, pentru că analiza pe care au făcut-o matematicienii, şi au fost 
câteva etape importante în clarificarea punctului de vedere în legătură cu 
conceptul de adevăr, este descurajantă. 

Matematica pleacă de la nişte adevăruri fundamentale, pe care le nu- 
mim axiome, pe care nu le putem demonstra; ele sunt extrase din natură, 
după cum şi religia pleacă de la anumite principii, dogme, şi după aceea 
pe cale logică, în concordanţă cu ceea ce se întâmplă în jurul nostru şi cu 
gândirea noastră, cu logica aristotelică, încercăm să găsim adevăruri noi; 
aşa-numitele structuri axiomatice, care sunt foarte la modă şi care, atunci 
când o ştiinţă, fie ea matematică, fie fizică, ajunge în stare de axiomatizare, 
se spune că a atins maturitatea, pentru că atunci ştim exact care sunt că- 
rămizile pe care ne bazăm, care sunt instrumentele cu care lucrăm şi ştim 
mai mult sau mai putin exact unde putem ajunge. 

Până la urmă, cei care au lămurit, sau poate au încurcat mai tare, încât 
nu mai putem lămuri conceptul ăsta de adevăr, au fost cei din Şcoala vieneză 
de logică. Foarte curios, dar pe ruinele Imperiului Habsburgic s-au ridicat 
o serie de oameni, de savanţi în anumite domenii, care au rămas pentru tot- 
deauna în ştiinţa şi cultura secolului al XX-lea. Este vorba despre Schoelinger 
care a matematizat mecanica cuantică, ce atunci se prezenta ca o disciplină 
fizică cu multe contradicții într-însa; este vorba despre Kurk Godel, care 
a analizat structurile logico-matematice din punct de vedere al trăiniciei 
lor. În evoluţia logicii matematice s-a ajuns la structuri care spun urmă- 
torul lucru: există sisteme formale în care, orice am face, nu putem spune 
dacă anumite propoziții sunt false, după cum nu putem spune dacă sunt 
adevărate. Deci aceasta am vrut să spun, că analiza logico-matematică a 
acestui concept a ajuns la concluzia descurajantă că nu putem face totul, 
să stabilim până şi ultimul grăunte de adevăr. 


Participant: Cu mai multi ani în urmă, profesorul meu de filozofie de la 
Universitatea din Geneva, dl. prof. Jean Starobenscki, ne-a lansat o temă, 
şi anume despre dialog. Şi s-a discutat în seminarul respectiv despre dia- 
log. Ce spunea dl. prof. Starobenski despre dialog? Dialogul cere să aibă loc 
obligatoriu întâlnirea între cei ce poartă dialogul. Or, ca întâlnirea să poată 
avea loc, la rândul ei, este necesar să împlinim trei condiţii obligatorii: de 

spațiu, de timp şi deschidere spre celălalt. Este inutil, chiar dacă suntem 
în acelaşi spaţiu şi timp împreună, dacă nu ne deschidem spre celălalt, di- 
alogul nu poate avea loc. Iar deschiderea spre celălalt trebuie să fie în aşa 
fel încât să putem percepe adevărul celuilalt. Să nu uităm că creştinismul 
ne-a ajutat să-l percepem pe celălalt. Prin venirea lui Isus Cristos în lume, 
noi am reuşit să nu mai spunem eu, ci am spus tw. Isus Cristos ne-a învățat 
să ne gândim la celălalt spunând: nu-i face rău aproapelui tău, iubeşte-l pe 
aproapele tău ca pe tine însuţi. Deci, pentru ca un dialog să fie fructuos, in 
primul rând, Biserica trebuie să ne ajute să-l descoperim pe celălalt. 


Pr. prof. dr. Wilhelm Dancă: Vă mulțumesc tuturor pentru parti- 
cipare. Deoarece au rămas multe lucruri nelămurite, vă propun o nouă 
întâlnire, în alt loc sau aici, şi să continuăm dialogul început. 


FILE DE ARHIVA 


BISERICA LOCALA SI ASPECTE ALE CHESTIUNII SOCIALE 
(sfârşitul sec. al XIX-lea si prima jumătate a sec. al XX-lea) 


Pr. Cristinel Farcaş 
Institutul Teologic Romano-Catolic, laşi 


Preocupările sociologice de a crea omul modern au cunoscut etape im- 
portante în evoluţia istoriei, însă cea care a contribuit cel mai mult la for- 
marea unei conştiinţe coerente a fost dintotdeauna Biserica. Interesata de 
problema adevărului şi a moralității în spațiul public românesc, Biserica 
Catolică a avut de combătut ideologii, reforme şi regimuri totalitare care 
nu erau în conformitate cu idealurile sale. A apărat demnitatea omului şi 
drepturile sale fundamentale chiar cu prețul sacrificiilor umane, iar aceasta 
luptă a dreptăţii a consolidat-o şi a integrat-o, mai profund, pe linia iden- 
tității sale. 


1. Combaterea ideilor socialiste la sfârşitul secolului al XIX-lea 


Cercetările efectuate în arhiva Episcopiei Romano-Catolice din Iaşi au 
arătat faptul că ideile socialiste au pătruns firav şi în câteva sate catolice: 
Săbăoani, Gherăieşti şi Butea, ca urmare a propagandei asidue efectuate de 
deputatul socialist de Roman, Vasile Morţun, adept al ideologiei lui Marx şi 
Engels. Potrivit unui studiu de caz efectuat pe această problemă de cerce- 
tătorul pr. Fabian Doboş, tentativa nu a avut succes, deoarece a trezit ime- 
diat reacția parohilor romano-catolici din satele respective. Cercetătorul 
citat îl elogia în acest sens pe parohul de Butea, Giuseppe Corradini, care a 
oprit infiltrările de tip socialist în filiala Fărcăşeni a Parohiei Butea!. 

Probleme mai mari a avut însă parohul de Gherăieşti, Anton Muccino, 
în a cărui parohie V. Morţun reuşise să găsească câțiva adepţi. De la am- 
vonul bisericii, pr. A. Muccino a citit o scrisoare a episcopului N. I. Camilli, 
privitoare la combaterea socialismului, iar parohul însuşi a adoptat o ati- 
tudine mai dură în această problemă. Punctul de vedere al episcopului 
era acela că în lupta împotriva acestei erezii pe plan local, combătută şi de 
Papa Pius al IX-lea în enciclicele Qui pluribus (1846) şi Syillabus (1864), 
şi de Papa Leon al XIII-lea în enciclica Quod apostolicis muneris şi apoi 
în Rerum novarum (1891), trebuia adoptată o atitudine de prudenţă şi 


1 Fabian Dosos, „Aspecte ale chestiunii sociale în Moldova la sfârşitul secolului al XIX-lea”, 
Buletin Istoric 4 (2003) 125. 

diplomaţie, în discuţiile cu sătenii şi în evidenţierea învățăturii Bisericii in 
această problemă socială?. 

Un punct de vedere similar a adoptat şi parohul de Săbăoani, Caietan 
Liverotti, confruntat, la rândul său, cu propaganda socialistă a lui V. Mor- 
tun. În combaterea socialismului în Parohia Săbăoani, parohul Liverotti a 
folosit, pe lângă predici, şi „exemplul de viață”; mai mult decât atât, el s-a 
deplasat în dese rânduri la Roman, unde a purtat discuţii cu V. Morțun şi 
adepţii săi în problema tulburărilor sociale provocate de aceştia în județul 
Roman. Ca şi ceilalți parohi confruntati cu aceasta problemă, şi pr. C. Li- 
verotti a ținut mereu legătura cu episcopul de Iaşi, N. I. Camilli, dar şi cu 
autorităţile locale, comunale şi județene, rezultatul fiind acela că, treptat, 
ideile socialiste au fost abandonate de săteni. 


Fiind un preot model, acesta [C. Liverotti - n. n.] a ştiut să-i convingă pe eno- 
riaşii săi că socialismul, deşi are ca ideal binele tuturor, nu poate fi pus în 
practică într-o societate creştină din cauza faptului că în acest sistem Dumne- 
zeu nu ocupă nici un loc. După câteva luni de îndoială şi reținere, catolicii din 
Săbăoani au ajuns la concluzia că socialismul şi creştinismul nu pot reprezenta 
niciodată două corzi ale aceleiaşi viori’. 


Eşecul ideilor socialiste în satele şi comunitățile catolice din Moldova 
poate fi explicat prin zelul apostolic depus de preoții şi misionarii catolici 
din perioada respectivă, ce i-au conştientizat pe săteni de faptul că sărăcia 
şi problemele sociale grave cu care se confruntau aceştia, ca, de altfel, în- 
treaga societate românească acelor vremuri, nu putea avea drept remediu 
o ideologie atee contrară învățăturii Bisericii, ideologie care putea deveni 
periculoasă pentru însăşi existența credincioşilor catolici. Evenimentele 
produse în România o jumătate de secol mai târziu, o dată cu instaurarea 
regimului comunist, au confirmat această idee. 


2. Catolicii din Moldova şi Răscoala de la 1907 


Problemele sociale reale din satele româneşti, inclusiv din cele catolice, 
s-au agravat la sfârşitul secolului al XIX-lea şi începutul secolului al XX- 
lea, cauza principală fiind eşecul Reformei Agrare din 1864 a domnitorului 
A.I. Cuza, care nu a reuşit să rezolve problema proprietății. În 1907, criza 
s-a acutizat, iar țăranii, lipsiţi de pământ, de vite, de hrana cotidiană şi 
indatorati fata de cămătari, au declanşat o răscoală ce s-a sfârşit, aşa cum 
se cunoaşte, în mod tragic după intervenţia brutală a armatei‘. 


2 Fabian DoBoş, „Aspecte ale chestiunii sociale în Moldova...”, 127. 

3 Fabian Dosos, „Aspecte ale chestiunii sociale în Moldova...”, 131. 

1 Fabian Dopsos, „Participarea catolicilor din Moldova la răscoala din 1907, după docu- 
mente din arhiva Episcopiei Romano-Catolice Iasi”, Buletin istoric 5 (2004) 190. 

Autoritatea bisericească romano-catolică, în speță episcopul N.I. Camilli, 
dar şi parohii s-au aflat încă o dată într-o situaţie delicată, deoarece a trebuit 
din nou să explice, dar şi să aplice în fața sătenilor catolici principiile doc- 
trinei sociale a Bisericii într-o problemă socială reală, să aplice hotărârile 
autorităților române, care ceruseră în repetate rânduri calmarea satelor, 
inclusiv a celor catolice. La 10 martie 1907, episcopul Camilli a adresat o 
scrisoare pastorală tuturor parohilor din Moldova, prin care se cerea ca 
aceştia să-i conştientizeze pe săteni cu privire la pericolul manifestărilor 
violente față de autorităţile civile, scrisoare ce va fi prezentată în anexele 
acestui articol. Efectele acestui demers au fost cele scontate, iar episcopul 
a primit elogiul public atât din partea Guvernului României, prin ministrul 
Cultelor şi Instrucțiunii Publice, C. Disescu, cât şi din partea arhiepiscopului 
de Bucuresti, Raymund Netzhammer’. 

De menţionat faptul că unele incidente s-au înregistrat totuşi in sa- 
tele Grozeşti, Hălăuceşti şi Butea. La Grozeşti, de exemplu, intervenția 
energică a parohului Vincențiu Vella a făcut ca sătenii răsculați, initial, 
împotriva mosierului local să se clameze®. O atitudine creştină, în confor- 
mitate cu învățăturile Bisericii, au adoptat şi sătenii din filiala Zăpodia a 
parohiei Halaucesti’, cât şi cei din Butea. Tot atât de adevărat este şi faptul 
că prezența armatei în aceste sate a descurajat orice tentativă de acțiune 
violentă împotriva autorităţilor civile. 

Meritul principal în calmarea spiritelor în satele catolice „contaminate” 
de răscoala din 1907 i-a revenit episcopului N. I. Camilli. Acesta a fost per- 
manent la curent cu desfăşurarea evenimentelor, în baza rapoartelor pe 
care le-a cerut administratorilor parohiali. De asemenea, un efect benefic 
asupra sătenilor l-au avut cele două scrisori pastorale pe care episcopul 
le-a adresat credincioşilor şi administratorilor parohiali, scrisori unde eve- 
nimentele dramatice din 1907 erau tratate în conformitate cu prevederile 
doctrinei sociale a Bisericii’. 


3. Punctul de vedere al Bisericii locale 
cu privire la Primul Război Mondial 


Într-o scrisoare pastorală din 23 septembrie 1914, episcopul de Iasi, N. I. 
Camilli, a luat atitudine publică față de Primul Război Mondial început cu 
doar o lună înainte, şi care deja făcuse numeroase victime. Mesajul episco- 
pului era unul clar: războiul însemna spaimă, groază, moarte, suferință şi 


5 Fabian Dosos, „Participarea catolicilor din Moldova la răscoala din 1907...”, 191. 
6 Fabian Dosos, „Participarea catolicilor din Moldova la răscoala din 1907...”, 192. 
1 Fabian Dosos, „Participarea catolicilor din Moldova la răscoala din 1907...”, 193. 
8 Fabian Dosos, „Participarea catolicilor din Moldova la răscoala din 1907...”, 195. 


244 DIALOG TEOLOGIC 15 (2005) 


el trebuia împiedicat prin toate mijloacele?. Acest conflict mondial fusese 
etichetat de Papa Benedict al XV-lea drept un „masacru inutil” şi trebuia 
făcut totul pentru închiderea lui şi realizarea unei păci drepte şi trainice”. 
Efectele războiului au fost devastatoare şi pentru Dieceza de Iaşi: cele 
două seminarii de la Iasi şi Halaucesti au fost închise, numeroase biserici si 
alte instituţii catolice au fost grav afectate, iar unii seminarişti înrolați in 
armata română în companiile sanitare au murit. Cu aprobarea administra- 
torului apostolic de Iaşi, pr. Ulderico Cipolloni, clădirile seminariilor şi ale 
fostului Colegiu „Cipariu” din laşi au fost transformate în spitale militare. 
Acelaşi U. Cipolloni a dispus în mai 1918 celebrarea unui reguiem solemn 
în toate bisericile din Dieceză pentru soldaţii catolici căzuţi pe front. A tri- 
mis totodată o circulară administratorilor parohiali, în care îi îndemna să 
ridice câte un monument în memoria eroilor catolici căzuți pentru patrie: 


Acest monument ar fi o dovadă strălucită a scumpei amintiri ce am avea-o 
pentru cei dispăruţi şi din care ei ar avea un veşnic folos, deoarece rugăciunea 
pentru sufletele lor ar fi constantă din partea credincioşilor, care ar merge la 
biserică. Nici nu mă îndoiesc că tot poporul din parohiile noastre ar concura 
cu mare avânt, căci îl ştiu pătruns de o mare evlavie pentru cei raposati. Re- 
alizarea acestei propuneri o las în seama zelului binecunoscut al cucerniciilor 
voastre". 


Astfel de monumente au fost realizate, în premieră pe țară, la Adjudeni, 
Răchiteni, Rotunda şi Şcheia. 

Imediat după intrarea României în Primul Război Mondial, Episcopia 
Catolică de Iasi s-a îngrijit de invalizii de război, văduvele si orfanii de raz- 
boi. O realizare remarcabilă în acest domeniu al preocupării pastorale si 
caritative a reprezentat-o fondarea orfelinatelor de la Halaucesti şi Huşi, 
care au funcționat până în 1948”. 


4. Atitudinea Bisericii în unele probleme social-politice 
ale țării în perioada interbelică 


Raporturile dintre Stat si Biserică în perioada interbelică nu au con- 
stituit încă subiect de cercetare pentru istoricii români. Se cunoaşte însă 
faptul că acest raporturi au fost corecte, bazate pe evenimente de respect 
reciproc şi, în unele situaţii, statul român a ajutat la dezvoltarea unor in- 
stitutii şcolare catolice. Este cazul seminariilor catolice de la Halaucesti şi 
Iaşi, care au fost ajutate, inclusiv material, de către statul român. 


° AERC Iasi, Dosar 15/1877-1959, f. 163. 

1 AERC Iaşi, Dosar 15/1877-1959, f. 113. 

™ AERC Iasi, Dosar 15/1877-1959, f. 120. Documentul este citat şi in Dănuţ Dosos, ed., 
Adjudeni. Şase veacuri de prezenţă catolică pe valea Siretului, Iasi 2005, 350. 

12 Dănuţ Dosos, ed., Hălăuceşti, sat de veche tradiție cultural-religioasă,, laşi 2004, 263. 

Au fost însă şi momente tensionate, care îşi aveau rădăcinile în pro- 
blema fondării şcolilor parohiale de doctrină creştină, în cea a şcolilor de 
stat săteşti şi, mai ales, în problema institutelor de fete „Notre Dame de 
Sion” de la Galati şi Iasi, caz în care interferența Ministerului Cultelor şi 
Instrucțiunii Publice în problema predării catehismului a creat tensiuni 
între Biserică şi Stat. Problema s-a agravat după Primul Război Mondial, 
atunci când în unele sate şi comunități catolice statul a interzis prezența 
preoților şi dascălilor catolici la orele de religie pentru elevii catolici, in- 
clusiv în şcolile de stat. Atitudinea fermă şi demnă a episcopului de Iaşi, 
Alexandru Theodor Cisar, a rezolvat însă în favoarea Bisericii şi această 
controversă. 

Tot episcopul Cisar (1920-1924) este cel care a trasat liniile de conduită 
ale preoţilor romano-catolici în problema alegerilor parlamentare în peri- 
oada interbelică. În 1922, acesta le scria parohilor în problema conduitei 
lor fata de politicienii tari, îndemnându-i la atitudine bisericească prudenta 
şi inteleapta. Cităm din respectiva scrisoare pastorală: 


Socotesc că, în calitate de preoţi, nu putem fi în contra guvernului; sătenii să fie 
îndemnați a alege mereu pe un candidat care acceptă punctul de vedere catolic 
sau cel putin nu are în programul său ceva ce-i in contra intereselor Bisericii 
Catolice. Noi dorim, voim şi cerem cu toată energia dreptate, adevărata egali- 
tate şi cinste, căci trebuie să ne iubim ţara într-adevăr. Desigur că puteţi sfătui 
cine ar fi oameni de treabă şi demni de a fi aleşi reprezentanţi ai poporului. 
Prudenta!* 


Succesorul lui Al. Th. Cisar la conducerea Diecezei de Iasi, episcopul 
Mihai Robu (1925-1944), a preluat punctul de vedere al celui dintâi cu 
privire la atitudinea politică a preoților şi credincioşilor catolici. Mai mult 
decât atât, episcopul M. Robu s-a adresat, la un moment dat, credincioşilor 
catolici, îndemnându-i să-şi aleagă propriii deputaţi în Parlamentul Româ- 
niei. Motivația acestui demers inedit se află cuprinsă într-un pro memoria 
adresat de episcopul Robu Ministerului Cultelor şi Instrucțiunii Publice: 
„Noi, catolicii din Moldova, deşi cetățeni devotați ai țării, am observat cu 
durere că, deşi ni se cer voturile de către diferite partide, făgăduind că ne 
vor apăra drepturile noastre şi interesele locale speciale, totuşi după ale- 
geri nu s-a făcut nimic”. Acest proiect, conform episcopului Robu, nu era 
îndreptat împotriva Guvernului, ci se dorea începutul unei colaborări fruc- 
tuoase, cu atât mai mult cu cât majoritatea voturilor în județele Roman şi 
Bacău proveneau de la alegătorii catolici. 


13 A. DESPINESCU, „Alexandru Cisar, episcop de Iaşi (1920-1924), Pro memoria 2 (2003) 188. 
14 AERC Iasi, Dosar 2/1922-1934, f. 69. 

Alte probleme pe care episcopul Robu a trebuit sa le rezolve in anii cat 
a pastorit Dieceza de Iasi au fost cele privind dreptul de publicitate pentru 
şcolile catolice de băieţi şi fete de la Iaşi şi Galati, subventia guvernamen- 
tala acordata seminariilor din Moldova, includerea in bugetele comunale a 
unor ajutoare pentru bisericile catolice, aşa cum se făcea pentru cele orto- 
doxe, dreptul predării învățământului religios în şcolile primare de stat in 
satele catolice, precum şi împroprietărirea Episcopiei de Iaşi şi retrocedarea 
acesteia a unor terenuri ce îi fuseseră acordate de domnii Moldovei în de- 
cursul timpului. 


5. Anii celui de-al Doilea Război Mondial 


La solicitarea Guvernului României, episcopul Robu a trebuit să rezolve 
şi problema prezenţei unor preoți romano-catolici pe Frontul de Răsărit, 
în calitate de confesori militari. Este cunoscută, în acest sens, activitatea 
eroică a preoţilor militari Petru Lucaci, Petru Băcăoanu şi Dumitru Matei. 
De asemenea, Episcopia de Iasi şi Arhiepiscopia de Bucuresti au asigurat 
prezența unor preoți în scopuri pastorale în misiunea romano-catolică din 
Transnistria, condusă până în 1944 de episcopul martir Marcu Glaser. 

Au existat însă şi unele tensiuni provocate de autorităţile locale din ju- 
detele Bacău şi Roman, care adoptaseră o atitudine ostilă fata de populația 
catolică, sub pretextul că aceasta ar fi de origine străină. Situaţia a fost 
rezolvată în 1943, în urma unor memorii ale episcopului Robu şi provinci- 
alului I. M. Pal, prin care s-au cerut libertăţi egale pentru cetățenii români 
de religie catolică”. 


6. Biserica locală în anii de început 
a instaurării regimului comunist 


Imediat după numirea sa ca episcop de Iasi în toamna anului 1947, 
episcopul A. Durcovici a condamnat noul regim ateu-comunist instau- 
rat în România, iar prin diverse acțiuni pastorale, a pregătit populația 
romano-catolică în fata iminentei prigoane antireligioase promovate de 
Guvernul comunist. Într-una dintre declaraţiile pe care le-a dat în arestul 
Securității din Bucureşti, după arestarea sa la 26 iunie 1949, episcopul 
Durcovici mărturisea următoarele: 


În predicile pe care le-am ţinut credincioşilor la Iaşi în timpul vizitatiei cano- 
nice atât în Moldova, cât şi în decanatul Olteniei, subiectul îl forma unul din- 
tre adevărurile dogmatice sau morale ale catehismului catolic, iar îndemnurile 
adresate credincioşilor priveau ţinerea cu tărie a acestor adevăruri şi observarea 


15 AERC Iaşi, Dosar 1/1943, nepaginat. 

constiincioasa a îndatoririlor crestinesti. In afară de predicile făcute în public, 
eu nu vorbeam credincioşilor şi chiar mă feream de a face aceasta"®. 


Intr-o altă declarație dată în arestul Securității, episcopul Durcovici 
scria următoarele: 


De la început si până în ziua arestării mele, am căutat să îndeplinesc îndato- 
ririle mele religioase de episcop catolic şi am înlăturat din faptele şi cuvintele 
mele orice politică, având drept scop de a călăuzi clerul şi credincioşii catolici 
pe drumul mântuirii sufletelor, îndrumându-i în credința lor religioasă". 


Punctul de vedere al episcopului Durcovici cu privire la comunism a 
fost exprimat, de asemenea, în anii captivitatii sale. El reafirma valabili- 
tatea enciclicei Divini Redemptoris din 1937, în care Papa Pius al XI-lea 
îi avertiza pe credincioşii catolici cu privire la pericolul reprezentat de co- 
munismul ateu. Cu toate acestea, el spunea că credincioşii catolici nu erau 
împiedicaţi să se înscrie într-un partid de acest tip, atât timp cât ideologia 
respectivă nu le cerea să-şi abandoneze credinţa. 

Dată fiind complexitatea problemei, episcopul Durcovici nu a putut emite 
o dispoziție cu caracter general, lăsând parohilor libertatea de a decide în 
cunoştinţă de cauză în funcţie de fiecare caz in parte. Întreaga atitudine a 
episcopului Durcovici față de comunism şi regimul instaurat în România 
concorda cu morala creştină. Din acest motiv, el a condamnat lupta de cla- 
să, deoarece aceasta se baza pe distrugerea unor categorii sociale de către 
alte clase, pe distrugerea proprietăţii. De asemenea, episcopul a condamnat 
reforma agrară şi naționalizarea întreprinderilor private, deoarece acest 
fapt însemna negarea dreptului natural la proprietate. 

Un punct de vedere similar cu al episcopului Durcovici l-a avut preotul 
Rafael Friedrich, arestat la 26 august 1949. Aflat în arestul Securităţii, el 
declarase că nu-i influentase politic niciodată pe credincioşii săi, dar ca el 
personal votase mereu cu acele partide care prevedeau o mai mare liber- 
tate pentru Biserica Romano-Catolică din România. Punctul acestuia de 
vedere cu privire la reformele comuniste din România de după 1948 a fost 
expus într-o declarație dată la 28 ianuarie 1950 în arestul Securităţii din 
Bucureşti, al cărei conținut poate fi consultat în anexe. 


k 
* ë x% 


15 Dănuţ Dosos - Anton Despinescu, Episcopul Anton Durcovici. O viaţă închinată lui 
Dumnezeu şi Bisericii, laşi 2002, 215. 
1 Dănuţ Dosos — Anton Despinescu, Episcopul Anton Durcovici..., 215. 

Biserica noastră locală a căutat să educe constiintele neintinate ale cre- 
dincioşilor în fața provocărilor istorice, care de multe ori le-au pus la în- 
cercare simțul moral. Ceea ce a reuşit să înfăptuiască la nivel social a fost 
pe măsura posibilităţile ei concrete de a face binele, fără să se compromită, 
chiar dacă nu întotdeauna vocea ei a fost ascultată. Nu rămâne altceva de 
făcut decât să se ducă mai departe acest spirit al adevărului, acum, când 
democraţia lasă un spaţiu de exprimare mai larg decât cel de care socie- 
tatea românească a avut parte începând cu sfârşitul de secol al XIX-lea şi 
până spre sfârşitul celui de-al XX-lea. 

Anexe 


Răspunsul dat de PS N. I. Camilli parohului de Gherăeşti, 
A. Mucino, în problema abjurării socialismului’ 


Omul trebuie considerat şi tratat ca drept ceea ce este, nu ca ceea ce ar trebui 
să fie. Cu toate acestea, nu vreau să spun că nu sunt cazuri în care să nu fie nece- 
sar şi trebuincios de a folosi energie, totdeauna cu prudenţă pentru a păstra oitele 
sănătoase de contactul cu cele bolnave. Sfântul Pavel în scrisorile sale şi sfântul 
Petru în Faptele Apostolilor ne dau mai multe exemple în acest sens. Dar totdeauna 
o fac cu atâta iubire care încântă şi răpeşte inimile, cu atâta iubire încât nu irită, 
ci converteşte (...) Vă spun că nici unul care nu a profesat, nu este obligat să facă 
abjura, chiar dacă în mod concret şi din cauza unei lipse de educaţie în practică a 
îmbrăţişat şi urmat principiile eronate. Dacă n-ar fi aga, orice catolic vinovat de un 
oarecare păcat de moarte ar trebui să facă abjură. Pentru că, de fapt, orice păcat 
e o adevărată erezie, opunându-se unuia sau mai multor adevăruri de credință. 
În plus, în formula de abjură trebuie să se exprime eroarea profesată, şi nu pro- 
pagatorul erorii însăşi, mai puţin în cazul în care acesta ar fi un adevărat eretic. 
Dar persoana de care dvs. amintiţi în abjură nu este un eretic, dar este abia un 
ignorant discipol al socialismului şi nici măcar nu e cel mai important discipol din 
Moldova; există alții mai periculoşi, mai activi şi cunoscuţi de toţi, pe care dvs. nu-i 
amintiți şi bine faceţi, pentru că nu sunt eretici, adică fondatori ai acelei erori. De 
ce numiți numai acea persoană? După părerea mea, modalitatea de a abjura nu e 
prudentă şi s-ar putea să faceți mai mult rău decât bine. 


Circulara PS N.I Camilli din 10 martie 1907: 


Cucernice Parinte, 

Cu mare mângâere am auzit din mai multe parti că în actuala agitatiune a ta- 
ranilor, Cucernicii Parinti Administratori ai Parohiilor noastre, fara sa aiba trebu- 
inta de a fi indemnati de mine, şi-au facut datoria, învățând pe poporul încredințat 
lor despre datoriile sociale impuse tuturora de Sfânta noastră Biserică Catolică, 
atrăgându-le atentiunea asupra uneltirilor viclene şi momelelor înşelătoare al agi- 
tatorilor, al căror ultim scop nu este binele poporului muncitor, dar războiul îm- 
potriva ordinei publice şi a legilor lui Dumnezeu. Aceste ştiri bune mi-au fost con- 
firmate, văzând din ziarele bine informate că nici unul din satele noastre nu erau 
numărate prin cele răsculate. Astăzi, însă, pentru marea mea desplăcere, cetesc în 
aceleaşi ziare numele a trei sau patru sate locuite şi de catolicii noştri, despre care 
nu se spune că sunt în revoltă, se spune totuşi că sunt în mare agitatiune. 


18 AERC, Dosar 1/1874, f. 41. 
19 AERC, Dosar 1/1875-1908, f. 231. 

Vă invit, de aceea, să va dati toată silinta de a instrui pe enoriaşii Cucerniciei 
Voastre, nu numai în biserică, ci şi în particular, chemând şi adunând pe fruntaşii 
satului, şi de a le aminti că nici unui creştin nu’i este invoit a se răzvrăti împotriva 
stăpânirei, căreia trebue să se adreseze pe cale legală, iar nu prin revoltă, atunci 
când trebue îndreptată o nedreptate. Aceasta este învățătura creştinească, cu totul 
contrară aceleia a socialiştilor, care împing pe proletari la răzvrătire, abuzând de 
nestiinta lor pentru a-i face să creadă că numai în chipul acesta vor putea revendica 
drepturile lor violate. Nu, nu este aceasta învăţătura ce trebue s-o mărturisească 
şi s-o urmeze un creştin adevărat, care nu trebue să uite ceea ce ne învață pre noi 
toți Apostolul Sfântul Pavel, care scria astfel cătră Romani: „Tot sufletul să se su- 
pue stăpânirilor celor mai înalte. Că nu este stăpânire fără numai dela Dumnezeu: 
şi stăpânirile care sunt, dela Dumnezeu sunt rânduite. Pentru aceea, acela ce se 
împotriveşte stăpânirei, rânduielei lui Dumnezeu se împotriveşte: şi care se împo- 
trivesc, judecată îşi vor lua loru-şi. Că dregătorii nu sunt frică faptelor celor bune, 
ci celor rele. Iar de voeşti să nu-ţi fie frică de stăpânire, fă bine, şi vei avea laudă 
dela dânsa: că slujitor al lui Dumnezeu este tie spre bine. Iar de faci rău, teme-te; 
că nu în zadar poartă sabia: că slujitor al lui Dumnezeu este, izbânditor spre mâ- 
nie celui ce face răul. Pentru aceea trebue să supuneti, nu numai pentru mânie, ci 
şi pentru conştiinţă. Că pentru aceasta şi dăjdii dati: că slujitori ai lui Dumnezeu 
sunt, spre însăş aceasta îndeletnicindu-se. Daţi dar tuturor celor ce sunt cu dato- 
rie: celui cu dăjdia dajdie; celui cu vama vamă; celui cu frica frică; celui cu cinstea 
cinste. Nimanui cu nimic nu fiți datori, fără numai cu a iubi unul pe altul: că cel ce 
iubeşte pe altul legea a împlinit. Pentrucă aceea: Să nu prea curvesti, să nu ucizi, 
să nu furi, să nu mărturiseşti mărturie mincinoasa; să nu poftesti; şi oricare alta 
poruncă, într-acest cuvânt se cuprinde, adică: Să iubeşti pe aproapele tău ca însuţi 
pre tine. Dragostea nu lucrează rău aproapelui: drept aceea, împlinirea legii este 
dragostea” (Rom 13, 1-10). Acelaşi Apostol scriea credincioşilor din Efes: „Slugi, 
ascultați pre stăpânii voştri cei după trup, cu frică şi cu cutremur, întru dreptatea 
inimei voastre, ca şi pe Hristos; nu numai înaintea ochilor slujindu-le, ca cei ce vor 
să placă oamenilor, ci ca slugile lui Hristos, făcând voia lui Dumnezeu din suflet; 
cu voință bună slujindu-le, ca Domnului, iar nu ca oamenilor; ştiind că orice bine 
va face fiecare, aceea va lua dela Domnul, ori robul, ori el slobod” (Efes 6, 5-8). 

Din aceste învățături ale marelui Apostol, Cucernicia Voastra veți scoate argu- 
mente potrivite, pentru a arăta lămurit credincioşilor proprii că toţi câţi se raz- 
vrătesc împotriva stăpânirei legitime urmează învăţăturile vrajmasilor lui Isus 
Hristos, se pun în stare de păcat mare şi, de aceea, îşi cumpără osânda veşnică; 
precând aceia care, fiind credincioşi învățături creştineşti, fac din inimă voia lui 
Dumnezeu în starea în care i-a pus Pronia dumnezeească, vor primi dela Domnul 
tot binele ce l-au făcut, adică vor primi viața veşnică şi fericită în Raiu. 

Fiind sigur că veți urma a desfăşura toată activitatea şi toată râvna pentru a 
împedeca pe enoriaşii Cucerniciei Voastre de a se răscula, sau pentru a-i linişti 
dacă sunt răsculați, şi că-mi veți face bucuria de a mă informa asupra stării spiri- 
telor lor, Vă dau din toată inima Binecuvântarea Pastorală. 

EPISCOPIA CATOLICA Iași, în 10 Martie 1907. 


ik A. 9,68. W- 81. 


No. 943. 


—— — 


Cucernice Părinte, 


Cu mare mângàere am auzit din mai multe părți, că în actuala agitațiune a 
țăranilor, Cucernicii Părinţi Administratori ai Parohiilor noastre, fără să aibă tre- 
buință de a fi indemnati de mine, și-au făcut datoria, învățând pe poporul incre- 
dințat lor, despre datoriile sociale impuse tuturora de Sfânta noastră Biserică Ca- 
tolică, atrăgându-le atențiunea asupra uneltirilor viclene și momelelor înșălătoare 

ale agitatorilor, al căror ultim scop nu este binele poporului muncitor, dar războiul ` 


împotriva ordinei publice și a legilor lui Dumnezeu. Aceste stiri bune mi-au fost 
confirmate, văzând din ziarele bine informate că nici-unul din satele noastre nu 
erau numărate prin cele răsculate. Astăzi, însă, pentru marea mea desplăcere, 
cetesc In aceleași ziare, numele a trei sau patru sate locuite si de catolicii noștri, 
despre care, dacă nu se spune că sunt in revoltă, se spune totuşi că sunt in mare 
agitatiune. 

Va invit, de aceea, să vă daţi toată silinfa de a instrui pe enoriașii Cucerni- 
ciei Voastre, nu numai în biserică, ci și în particular, chemând si adunând pe frun- 
tașii satului, si de a le aminti, că nici-unui creștin nwi este învoit a se răzvrăui 
împotriva stăpânirei, căreia trebue să se adreseze pe cale legală, iar nu prin re- 
volta, atunci când trebue îndreptată o nedreptate. Aceasta este învăţătura cresli- 
nească, cu totul contrară aceleia a socialiștilor, care împing pe proletari la răzvră- 
tire, abuzând de neștiinţa lor pentru a'i face să creadă ‘ci numai în chipul acesta 
vor puted revendică drepturile lor violate. Nu, nu este aceasta învăţătura ce trebue 
s'o mărturisească și s'o urmeze un creştin adevărat, care nu trebue să uite ceea ce 
ne învaţă pre noi toţi Apostolul Sfântul Pavel, care serià astfel cătră Romani: 
„Tot sufletul să se supue stăpânirilor celor mai înalte. Că nu este stăpânire fără 
numai dela Dumnezeu: și stăpânirile care sunt, dela Dumnezeu sunt rânduite. 
Pentru aceea, cela ce se impotriveste stăpânirei, rânduelei lui Dumnezeu se împo- 
trivește : si care se impotrivesc, judecată isi vor lua loru-și. Că dregătorii nu sunt 
frică faptelor celor bune, ci celor rele. Iar de voesti să nu’fi fie frică de stăpânire, 
fă bine, și vei aveă laudă dela dânsa: că slujitor al lui Dumnezeu este fie spre 


Cucernicici Sale 
Părintelui, Administrator al Parohiei 

bine. lar de faci rău, teme-te; că nu in zadar poartă sabia: că slujitor al lui 
Dumnezeu este, izbânditor spre mânie celui ce face răul. Pentru aceea trebue să 
vă supuneţi, nu numai pentru mânie ci și pentru conștiință. Că pentru aceasta 
și dăjdii dati: că slujitori ai lui Dumnezeu sunt, spre însăș aceasta inde- 
letnicindu-se. Daţi dar tuturor celor ce sunt cu datorie: celui cu dajdia daj- 
die; celui cu vama vamă ; celui cu frica frică; celui cu cinstea cinste. Nimănui cu 
nimic nu fifi datori, fără numai cu a iubi unul pe altul: că cel ce iubește pe altul legea 
a împlinit. Pentrucă aceea: Să nu prea curvesti; să nu ucizi ; să nu furi ; să nu măr- 
turisești mărturie mincinoasă ; să nu poltești : si oricare altă poroncă, intr’acest 
cuvânt se cuprinde, adecă : Să iubeşti pe aproapele tău ca însuţi pre tine. Dragostea 
nu lucrează rău aproapelui: drept aceea implinirea legii este dragostea“. (Rom 
13, 1— 10). Acelaș Apostol scrieă credincioșilor din Efes: „Slugi, ascultați pre stă- 
pânii vostri cei după trup, cu frică si cu cutremur, întru dreptatea inimei voastre, 
ca si pe Hristos; nu numai înaintea ochilor slujindu-le, ca cei ce vor-să placă 
oamenilor ; ci ca slugile lui Hristos, făcând voia lui Dumnezeu din suflet; cu vo- 
ință bună slujindu-le, ca Domnului, iar nu ca oamenilor; știind că orice bine va 
face fiecare, aceea va luă dela Domnul, ori robul, ori cel slobod*. (Efes. 6, 5—8). 

Din aceste învățături ale marelui Apostol, Cucernicia Voastră veţi scoate ar- 
gumente potrivite, pentru a arătă lămurit credincioşilor proprii, că toți câți se 
răzvrătesc împotriva stăpânirei legitime, urmează învăţăturile vrăjmaşilor lui . Isus 
Hristos, se pun in stare de păcat mare si de aceea îşi cumpără osânda veşnică ; 
precând aceia care fiind credincioși învăţăturii ereștinești, fac din inimă voia lui 
Dumnezeu în starea in care i-a pus Pronia dumnezeească, vsr :prim dela Domnul 
tot binele ce l-au făcut, adecă, vor primi viața veșnică și fericită în Raiu. 

Fiind sigur că veţi urmă a desfășură toată activitatea și toată râvna pentru 
a împedecă pe enoriașii Cucerniciei Voastre de a se răsculă, sau pentru a'i linişti dacă 
sunt răsculați, și că'mi veţi face bucuria de a mă informa asupra stării spiritelor 
lor, Vă dau din toată inima Binecuvântarea P astorala. 


t NICOLAE IOSIF CAMILLI 


ARHIEPISCOP-EPISCOP DE IAȘI 

Fragment din declaratia pr. Rafael Friedrich, 
data la Bucuresti in data de 28 ianuarie 1950, 
pe cand se afla în arestul Securităţii” 


Întrebare: Cum vedeţi Dv. Reformele sociale ce se petrec astăzi în ţara noastră? 

Reformele sociale înfăptuite de actualul regim le judec cum urmează: Legea 
cultelor, garantând în principiu deplina libertate religioasă şi prevăzând întoc- 
mirea unui statut pentru culte, „după dogmele, canoanele şi tradiţiile fiecăruia”, 
permite complecta întocmire şi libera exercitare religioasă, şi ca atare o socotesc 
că pot să fiu mulțumit. Ea desființează şcoalele noastre seminariale şi le înlocu- 
eşte prin şcoli centrale întocmite şi ele „după dogmele, canoanele şi tradițiile” 
fiecărui cult: ca atare nu o resping deloc, căci centralizarea aceasta a formării 
viitorilor slujitori aduce cu sine mult bine; numai să se ajungă cât mai repede la 
întocmirea unui atare institut central. Acelaş gând despre şcolile de cântăreţi. La 
toate acestea presupun că se păstrează libertatea Bisericii în cadrul atributiunilor 
ei, ceea ce Legea pentru regimul general al Cultelor prevede. Reforma agrară, în 
mod omenos executată, şi lăsând celor în cauză măcar cele necesare, o văd bună, 
şi o vedeam bună înainte de s'a înfăptuit. Căci nu văd că ar fi necesar şi bine ca 
unii să poseadă prea mult şi alţii nimic sau prea putin. Stabilizarea monetară era 
evident necesară şi, de aceea, de dorit şi de aprobat. În privința nationalizarii ad- 
opt aceeaşi atitudine ca relativ la reforma agrară, rămânând ca să păstreze trează 
inițiativa particulară, foarte prețioasă binelui şi progresului social, şi se lasă celor 
în cauză posibilităţi cinstite de trai. Relativ la înființarea R.PR, ideologia creştină 
nu respinge nici un fel de guvernământ, care este cu adevărat drept şi caută sincer 
binele obstesc, şi ca atare nu am de ce aşi fi în contra unei republici, ci o admit; 
ceea ce mă interesează este binele ce-l cultivă. 


% Arhiva Ministerului de Justiţie, Dosar P nr. 15398, f. 320. 

RECENZII 
STUDII BIBLICE 


JEAN DELUMEAU — GERARD BILLON, Pătimirea lui Isus. Ceea ce s-a 
întâmplat cu adevărat, Editura Sapientia, Iasi 2005, 146 p. 


Figura lui Isus continuă, din fericire, să atragă mulțimile şi chiar simpatia 
unor oameni care nu sunt creştini. Succesul Bibliei rămâne nedezmintit. Or, pentru 
creştini, punctul culminant al Bibliei îl reprezintă pătimirea urmată de învierea 
lui Cristos. Aşa stând lucrurile, este firesc ca pătimirea să focalizeze întreaga atenţie. 

Pătimirea lui Cristos nu reprezintă, cu toate acestea, un lucru simplu! Bineîn- 
teles, există aspectul istoric, aş spune, aproape aspectul evenimentului. Şi nu tre- 
buie să-l neglijăm. Pătimirea, e adevărat, nu ne este cunoscută decât prin interme- 
diul celor patru Evanghelii. Textele lor concordă, cu toate acestea, în mare parte 
şi nu ne putem îndoi de verosimilitatea condamnării şi a supliciului pe care Isus 
l-a suferit. A vorbi despre acestea este aşadar un lucru cât se poate de legitim, că 
suntem sau nu credincioşi. Evangheliile sunt documente de care istoricii trebuie 
să tina seama. Mai mult, faptul că Evangheliile şi descrierea pătimirii reprezintă 
elemente fundamentale ale credinței creştine, ale convingerii şi pietatii creştinilor, 
constituie şi el un fapt istoric şi nu există nici un motiv ca istoricii să refuze a lua 
în seamă această sursă. Ha există. 

Cu toate acestea, pentru un creştin, pătimirea depăşeşte cadrul unui simplu 
eveniment. Pentru a o înţelege, trebuie să reluăm cuvintele sfântului Paul, legate 
de „nebunia crucii”. Este cât se poate de evident că, din acest motiv, moartea 
lui Cristos pe cruce ridică numeroase întrebări. Astfel, în religia islamică, există 
credința că Isus nu a murit pe cruce. „Evreii spun: «L-am ucis pe Mesia, Isus, fiul 
Mariei, trimis de Allah», pe când ei nici nu l-au omorât, nici nu l-au răstignit” [TV, 
156]. Coranul nu dă o explicaţie la această afirmaţie, pe care o putem găsi însă în 
diferite comentarii ce schițează anumite ipoteze, ca, de pildă, ideea că Isus ar fi 
fost înlocuit cu altcineva sau că el ar fi supraviețuit supliciilor sale. Oricum ar fi, 
părea indecent, aproape anormal, ca un profet privilegiat, fără să mai vorbim că 
era Dumnezeu, să fi avut un sfârşit atât de lamentabil. Crucea pune, de asemenea, 
probleme, în afara creştinismului, adepților religiilor din Asia. Căci acestea vor, în 
esență, să aducă seninătatea. Or, nu se poate spune că pătimirea aduce această se- 
ninătate, mai ales dacă privilegiem violenţa şi suferinţa, aspect asupra căruia vom 
reveni. Această moarte nu numai că a şocat lumea necreştină, dar, chiar în cadrul 
acesteia, ea a întâlnit o puternică rezistență, în aşa măsură încât, fără să vorbim 
de tendinţele gnostice, ea a provocat întrunirea primelor concilii ecumenice, de la 
cel de la Niceea, din secolul al IV-lea, şi până la cel din Calcedon, din secolul al V-lea, 
chemate să proclame dubla natură, umană şi divină, în unicitatea persoanei lui 
Cristos, oferind astfel un conținut deplin formulei lui Ciril de Alexandria (880-444): 
„O persoană din Sfânta Treime a suferit prin trup”. 

„Nebunie a crucii”, aşadar. Cu ea, pătrundem în inima misterului creştin şi 
a enigmei Dumnezeului făcut om. Pentru mine, centrul creştinismului se află în 
următorul punct: Dumnezeu făcut om, care suferă pe cruce, fără să înceteze însă 

să fie Dumnezeu şi care învie. Paradoxul creştinismului este acela că, pentru a 
relua expresia dispretuitoare a lui Machiavelli, tocmai un „profet dezarmat” este 
cel care, prin înviere, deschide porţile raiului întregii omeniri. Acest paradox şi 
această „nebunie” constituie bogăţia şi originalitatea creştinismului. Rămâne 
însă problema locului violenței şi a suferinței în cadrul pătimirii. 

Primii creştini, care trăiau cu bucuria învierii lui Isus şi care au păstrat această 
bucurie mai multe secole, nu resimteau nevoia să înfăţişeze pătimirea. Pentru ei 
existase, desigur, un martiriu foarte dureros, dar acest martiriu deschisese calea 
speranţei, graţie învierii, şi, pentru mine, pătimirea lui Cristos nu are sens decât 
prin înviere. 

Actualmente, civilizația occidentală operează o focalizare către violență şi către 
rău. În aşa măsură încât disperarea contaminează întreaga filozofie, iar sadismul 
- mass-media. Trăim sub jugul unui pesimism care ne întunecă orizontul şi în fața 
căruia noi, creştinii, trebuie să reactionam afirmând şi arătând că, la rândul său, 
şi binele există. 

Acest pesimism are o lungă istorie în civilizaţia noastră occidentală. O dată cu 
Conciliul al II-lea din Vatican, se putea trage nădejde, cel puţin în sânul Bisericii 
Romane, că o ruptură se produsese fata de acest destin şi că venise momentul unei 
eliberări de acest „blestem”. E adevărat că generaţia care a făcut Conciliul era o 
generaţie optimistă atât în privinţa viitorului omenirii, cât şi al Bisericii. Genera- 
tia noastră, dimpotrivă, traversează vremuri de nelinişte. Cu toate acestea, orice 
drum înapoi, orice întoarcere în trecut din punctul de vedere al dolorismului, al 
supra-aprecierii greşelii şi al suferinței mi se par îngrijorătoare. Abia ne-am elibe- 
rat de spaimă, că ne-am şi întors la ea. 

Cred că supra-dimensionarea păcatului în raport cu iertarea înseamnă limita- 
rea realităţii şi contrazicerea afirmației sfântului Paul, care spune că „acolo unde 
s-a înmulțit păcatul, s-a revărsat cu prisosinta harul” (Rom 5,20). Mi se pare ca 
trebuie să restabilim primatul iertării, pentru a reda speranța contemporanilor 
noştri, dacă vrem să ne arătăm fideli adevăratului sens al pătimirii, care este acela 
al învierii. 

Pentru a înțelege mai bine ceea ce spuneam mai sus, se cuvine, fără îndoială, 
să recitim pătimirea aşa cum ne este ea prezentată de Evanghelii, să înțelegem 
cadrul istoric, condiţiile reale în care s-a petrecut, înainte de a ne pune întrebarea 
dacă focalizarea asupra suferinței supliciului lui Cristos înseamnă reabilitarea cu 
adevărat a evenimentului Crucii. 

J. Delumeau 


TEOLOGIE 


Arois Brşoc, Criza şi identitatea familiei în magisteriul papei 
Paul al VI-lea, Editura Sapientia, laşi 2005, 216 p. 


Criza valorilor care frământă actualmente societatea noastră nu cruta nici mă- 
car familia, ba chiar multe dintre certitudinile pe care ea se baza au fost profund 

distruse sau puse în discuţie. Se discută despre structura ei, despre funcţiile sale, 
despre multiplele sale valori de natură socială, culturală, morală, teologică şi spi- 
rituală, se pun întrebări referitoare la înfăţişarea şi rolul ei în societatea de azi, 
la identitatea sa umană şi creştină. Familia este, de aceea, una dintre principalele 
teme de cercetare şi de dezbatere publică, aflându-se în centrul atenţiei, preo- 
cupărilor şi aşteptărilor tuturor, în orice sector şi la orice nivel. Desigur, această 
cercetare este pozitivă, întrucât familia este fundamentul pe care se sprijină atât 
viata individului, cât şi cea a comunităţii. Într-adevăr, aşa cum afirmă foarte clar 
Conciliul al II-lea din Vatican, „mântuirea persoanei şi a societăţii umane şi creg- 
tine este strâns legată de o acceptabilă prosperitate a comunității conjugale şi 
familiale” (GS 47). Familia este, deci, locul unde se află în joc destinul omului, al 
omenirii şi al Bisericii. 

Este clar că problemele referitoare la familie interpelează în mod direct Biserica. 
Ea nu poate renunța la lumina principiilor creştine şi la acțiunea sa pastorală pen- 
tru a proteja şi promova familia. Mai mult, este de competenţa ei, este un drept şi 
datorie a ei de a interveni, în virtutea poruncii primite de la Domnul de a predica 
evanghelia la toată făptura (cf. Mc 16,15) şi, deci, de a anunţa vestea cea bună a 
realității matrimoniale şi familiale întregii lumi. Fiind conştientă de această misiune, 
Biserica, întotdeauna, în decursul secolelor, a aprofundat problemele familiale, 
căutând să le rezolve la lumina revelatiei. 

In secolul nostru, forul cel mai important care a promovat cu insistență re- 
flectia teologică şi pastorală asupra acestei teme a fost, fără îndoială, Conciliul al 
II-lea din Vatican. Considerând familia între problemele cele mai importante şi ur- 
gente ale timpului nostru, care merită „mențiune specială”, părinţii conciliari, cu 
magisteriul lor foarte clar şi incontestabil, au voit să recheme familia la adevărul 
ei şi să-i restituie demnitatea şi măreţia (cf. GS 46). După punerea în temă şi cla- 
rificarea doctrinei despre familie în forul suprem al Conciliului, rămânea datoria 
şi angajamentul pastoral de a interpreta această doctrină, de a o răspândi, de a o 
învăţa şi de a o duce mai departe în timp. 

Cel mai mult decât oricare altul, care s-a făcut ecoul Conciliului, a fost, fără 
îndoială, Suveranul Pontif al Bisericii, Papa Paul al VI-lea, care, deja colaborator 
principal şi promotor al bunei sale reuşite, a fost apoi mesagerul şi executorul 
luminat al programului conciliar. Într-adevăr, el, papa, în foarte multe documente 
şi discursuri, evocă în mod permanent textele Conciliului, menţinând, cu toate 
acestea, o originalitate proprie. Toate învățăturile prea rodnicului său magisteriu 
sunt de acum înainte o mare comoară pentru Biserică şi pentru lume. 

Într-adevăr, Paul al VI-lea a urmărit cu deosebit interes şi a participat cu pă- 
rintească înțelegere şi solidaritate la problemele de familie, neomitand totuşi să 
proclame principiile creştine referitoare la instituția familială. Pe urmele Conci- 
liului, el a dus mai departe, a dezvoltat şi a aprofundat învățătura despre familie, 
a explicat de mai multe ori, atât în documentele, cât şi în discursurile sale, semni- 
ficatia iubirii conjugale, a căsătoriei şi a familiei, din punct de vedere social, cul- 
tural, moral, teologic şi spiritual. Impotriva tuturor ideologiilor false şi a multor 
primejdii care amenințau familia in greaua perioadă conciliară şi postconciliara, 
el, cu înțelepciune, răbdare şi încredere, nu a cedat, ci a rămas întotdeauna foarte 

ferm in adevarul evangheliei lui Cristos si al magisteriului Bisericii. El a fost unul 
dintre pontifii care, cu un foarte mare curaj, a apărat valorile perene ale iubirii, ale 
căsătoriei şi ale familiei. Este de-ajuns să ne gândim numai la enciclica Humanae 
vitae, atât de contestată în întreaga lume, şi la intervențiile sale privind divorțul 
şi avortul. Pe plan pastoral, nu contenea să sprijine toate măsurile şi inițiativele 
care tindeau la îmbunătăţirea situaţiei, nu înceta să ceară tuturor creştinilor şi 
oamenilor de bunăvoință o angajare deschisă şi constantă în acest domeniu. 

În paginile acestei lucrări, ne-am oprit asupra învăţăturii lui Paul al VI-lea, 
asupra luărilor sale de poziţie privind problemele şi identitatea umană şi creştină 
a familiei. Nu am urmat în mod cronologic gândirea lui Paul al VI-lea asupra fami- 
liei, ci am căutat să facem o prezentare sistematică, să surprindem în mod omogen 
şi organic liniile fundamentale şi particulare ale magisteriului său asupra acestui 
subiect: „familia”. 

În primul capitol, am tratat despre criza socială şi culturală a familiei, am ana- 
lizat cum a ajuns ea în criză din cauza vertiginoaselor transformări contemporane, 
acordând atenţie specială fenomenelor industrializării, secularizării şi dezvoltării 
preponderente a mijloacelor de comunicare socială. În al doilea capitol, consacrat 
crizei morale a familiei, am dezbătut problemele ei cele mai grave, acelea care 
l-au angajat mult pe Paul al VI-lea: reglementarea nasterilor, avortul şi divorțul. 
În ultimul capitol, ne-am ocupat de identitatea teologică şi spirituală a familiei, 
considerând-o ca fiind inserată în planul lui Dumnezeu, sub aspectul legiferării şi 
sfințirii ei de către Cristos, cu vocaţia ei de Biserică familială, încheind cu unele 
directive particulare vizând deplina ei recuperare. 

Prin lecturarea atentă a intervențiilor lui Paul al VI-lea asupra familiei, spe- 
răm să-i redescoperim importanța, ajungând astfel să înțelegem motivul pentru 
care Biserica, azi, mai mult ca oricând, îşi dă seama că de sfintenia şi de plinătatea 
vieţii spirituale a familiei depinde viata fizică şi morală a umanităţii; mai mult, 
dilatarea reală a împărăției lui Dumnezeu. 

A. Bişoc 


AUREL Istoc, Ziua pe care a făcut-o Domnul. Sabatul ebraic şi 
duminica creştină, Editura Sapientia, Iasi 2005, 196 p. 


Parcurgând cu viu interes aceste pagini pe care preotul Aurel Iştoc, paroh la 
Parohia „Coborârea Duhului Sfânt” — Adjudeni, le-a scris cu deosebită grijă într-o 
formă sistematică şi clară, am descoperit încă o dată „darul preţios” pe care Dum- 
nezeu l-a oferit poporului său atunci când a stabilit o zi specială cu caracter sacru, 
pe care „a binecuvântat-o şi a sfintit-o” spre binele omului ca moment de repaus 
festiv destinat comemorării faptelor sale minunate şi descoperirii progresive a 
sensului şi a valorii adevărate a vieţii noastre. 

Ziua Domnului, adică sabatul din Vechiul Testament, care a fost asimilat de 
duminica Noului Testament, este o realitate sacră de inspiraţie divină, care are o 
motivaţie ce depăşeşte cadrul vieții pământeşti şi ne orientează spre viața viitoare 
pe care o prefigurează, arătându-ne care este raportul dintre Creator şi creatura 
sa şi, mai ales, care trebuie să fie raportul dintre creatură şi Creatorul său. 

Prin învăţătura şi comportamentul său, Isus a restituit sabatului sensul său 
genuin, subliniind că Dumnezeu nu a rânduit această zi pentru a fi în dezavanta- 
jul omului, ci în favoarea lui: „N-am venit să desfiintez Legea sau Profetii, ci să le 
împlinesc” (cf. Mt 5,17); „Sabatul a fost făcut pentru om, nu omul pentru sabat” 
(Mc 2,27). Prin astfel de cuvinte, Isus vrea să arate că omul este măsura legii. 
Legea în ea însăşi nu valorează nimic. Ea valorează numai atunci când protejează 
omul şi-l ajută să crească şi să se realizeze pe deplin. De aceea, nu se sfieşte să 
vindece în ziua sabatului suferinţele şi infirmitatile celor bolnavi. 

Dar Isus a mers mult mai departe, afirmând că este „stăpânul sabatului” (cf. 
Mc 2,28), cel care dă sens timpului şi istoriei şi le duce la desăvârşire, făcându-le să 
intre în unica şi nemărginita zi a vieţii veşnice. Prin misterul vieții şi operei sale, 
Isus a inaugurat timpul cel nou, adevăratul timp festiv, în care omul este chemat 
să trăiască marea poruncă a iubirii în libertatea fiilor lui Dumnezeu. 

Învierea lui Isus în „prima zi a săptămânii” (In 20,1) a răspândit o nouă lumina 
asupra zilei Domnului şi ne-a făcut să trecem de la sabat, ultima zi a creaţiei, la 
duminică, prima zi a noii creaţii, care umple de semnificaţie toate celelalte zile ale 
săptămânii. 

Trecerea de la sabatul ebraic la duminica creştină este prezentată şi argumen- 
tată temeinic de către autorul acestei cărţi, iar legătura dintre ele este explicată 
convingător, ajutându-ne să înțelegem că, în planul lui Dumnezeu, Stăpânul tim- 
pului şi al istoriei, nimic nu este întâmplător, astfel încât duminica preia şi duce la 
împlinire semnificația şi conținutul sabatului din Legea veche. 

La sfârşitul lecturii acestor pagini, rămânem cu bucuria că ziua Domnului a 
fost şi este „un dar şi o binecuvântare” pentru oameni. 

Dar mai trebuie să tragem o concluzie: lucrarea preotului Aurel Iştoc, cu multi- 
tudinea sa de date, referințe şi analize, este „un dar şi o binecuvântare” şi pentru 
noi, cei chemați să-i aducem necontenit lui Dumnezeu cinstea şi preamărirea ce i 
se cuvin prin respectarea duminicii, participând regulat la Liturghia comunitară, 
primind sfintele taine şi practicând caritatea fraternă. Respectarea duminicii este 
un act public de mărturisire şi trăire a credinţei şi, totodată, un act de cinstire a 
lui Dumnezeu şi a omului. 

P Gherghel 


WILHELM DANCĂ, Fascinatia adevărului. De la Toma de Aquino 
la Anton Durcovici, Editura Sapientia, Iasi 2005, 334 p. 


Neindoielnic, Sanctitatea Sa Papa Benedict al XVI-lea are dreptate: in spatele 
tuturor ratacirilor lumii (post)moderne putem deslusi umbra perfida a relativis- 
mului. Intr-o ierarhie a viciilor şi a deviatiilor care ne impresoara, această gravă 
boală a inimii ocupă cu superbie locul cel mai înalt. Întâlnim atât de frecvent sem- 
nele prezenţei sale, încât nici nu mai realizăm dimensiunile reale ale minciunii 
şi ale păcatului generalizat, până într-atât încât Papa Ioan Paul al II-lea vorbea 
cu îngrijorare despre „instituţii ale păcatului”. Dominat de o asemenea stare de 
spirit, „omul recent” nu mai crede cu adevărat în nimic. Sau, poate mai exact 

spus, „nimicul” este obiectul credinţei sale. Selectand ,,invatatori” de ocazie dupa 
poftele inimii noastre, multi dintre noi uităm care este, de fapt, marea exigenta ce 
trebuie să se afle la temelia propriei vieţi: căutarea, descoperirea şi slujirea Ade- 
vărului. Însă ce să faci atunci când te trezesti i in fata unei puzderii de adevaruri 
care toate îşi revendică întâietatea? Acestei întrebări, dificile, dar vitale, părintele 
Wilhelm Dancă încearcă să-i răspundă în volumul de fata. 

Fără a manifesta un pesimism fără leac sau un optimism edulcorat, W. Dancă 
nu se teme să ne propună câteva modalităţi sigure de a depăşi capcanele relati- 
vismului. În primul rând, ne aduce aminte care trebuie să fie atitudinea noastră 
subiectivă atunci când ne angajăm pe un asemenea drum al gândirii: „a avea cre- 
dinta înseamnă o răsturnare a scării de valori pe care ne-am construit-o in timp, 
pentru că nu mai suntem noi în centru: Dumnezeu este centrul. Aşadar, existența 
noastră trebuie să fie măsurată de aşteptările lui Dumnezeu, pe care trebuie să le 
acceptăm în totalitate, fără rest”. 

Cu alte cuvinte, ceea ce trebuie să ne caracterizeze nu este un spirit critic coro- 
ziv, ci, mai ales, o autentică smerenie a intelectului care recunoaşte — urmându-l 
pe sfântul Anselm din Canterbury — că nu există nimic mai mare decât Dumnezeu, 
Regele absolut. Dacă aceasta este însă calea cea bună, de ce atâţia şi atâţia dintre 
contemporanii noştri — chiar şi dintre cei credincioşi — o evită? Reflectând asupra 
semnificatiilor atitudinii lui Pilat, părintele Dancă ne răspunde cu justete: „Lec- 
tia lui Pilat pentru noi, astăzi, se rezumă în exemplul lui trist, care se potriveşte 
tuturor acelora ce caută pacea bunei conştiinţe, dar nu acceptă sacrificiile pe care 
le implică. Oamenii pe jumătate sunt atâţia, o armată fără sfârşit în istoria antică 
şi prezentă. Şi noi facem parte din ea atunci când spunem că suntem creştini, dar 
Evanghelia rămâne un fel de ornament extern şi, în viața concretă, nu acceptăm 
exigenţele ei severe” 

Într-adevăr: de câte ori nu tratăm Evanghelia şi exigenţele ei radicale drept 
simple ornamente ale unei vieţi fără suflu misionar şi jertfelnic? Pentru a ne scoate 
dintr-un asemenea impas, Dumnezeu ne-a luminat, ne luminează şi ne va lumina 
prin cele mai de pret „argumente”: faptele eroice ale sfinților săi. Ştiind prea bine 
acest lucru, W. Dancă ne propune un model de mare forță, răsărit la umbra fertilă 
a vestitului Doctor Angelic. Ne referim, desigur, la episcopul martir Anton Dur- 
covici. Privind la viata acestui ierarh al Bisericii Catolice din România, nu ştii ce 
să admiri mai întâi. Cultura temeinică? Strălucirea studiilor şi a titlurilor cu care 
a fost încununat? Virtuţile sale ascetice? Umilinta fără măsură în fata unei che- 
mări de excepţie? Geniul unui intelectual care a ştiut să transmită lumină atâtor 
suflete, salvându-le? Cu riscul de a părea encomiastici, trebuie să recunoaştem, 
fără ezitare, că avem de-a face cu un gigant al spiritului, care poate fi comparat 
cu marii părinţi şi doctori ai Bisericii. Deschizând drumul unor viitoare studii 
care sperăm că vor revela diferitele dimensiuni ale formării intelectuale ale unui 
asemenea sfânt teolog şi filozof al Bisericii Catolice, W. Dancă întemeiază, prin pa- 
ginile pe care i le dedică Monseniorului Anton Durcovici, un capitol esenţial al is- 
toriei filozofiei şi teologiei creştine. În plus, ne oferă un adevărat model de căutare 
înfrigurată a Adevărului, dublată de dorința aprinsă de a-l transmite şi altora fără 
eroare. Citind paginile părintelui Dancă, putem recunoaşte că, în cazul acestui 

ierarh al Bisericii Catolice, putem identifica ceea ce ne place să numim ,,sfintenia 
unui scolastic”. Căci autentica gândire scolastică nu a însemnat niciodată — dupa 
cum vor să ne facă să credem unii critici răuvoitori din anumite cercuri ortodoxe 
sau protestante — nici sterilitate a gândirii, nici formalism intelectual lipsit de har. 
Ci căutarea sfinteniei prin respectarea fără ezitare a acelui principiu ce a luminat 
viata sfântului episcop Anton Durcovici: omnia cum Deo. 

În ceea ce priveşte unitatea volumului părintelui Wilhelm Dancă, trebuie să 
remarcăm o anumită discontinuitate. Putem citi în paginile sale atât studii ex- 
trem de erudite consacrate unor probleme spinoase ale neoplatonismului şi to- 
mismului, dar şi eseuri dedicate unor teme dintre cele mai diverse, începând de 
la perceperea credinței creştine în lumea de azi, trăirea sacerdotiului şi a vieţii 
consacrate, precum şi chestiuni arzătoare precum fenomenul emigrației, influența 
personajului Harry Potter sau semnificaţiile antropologice ale filmului „The Lord 
of the Rings”. Această diversitate deconcertantă (pe care nu am epuizat-o!) este 
străbătută însă de un liant puternic, reliefat prin titlul bine ales, care conferă o 
coerență dinamică tuturor textelor adunate între coperţile volumului pe care-l 
ţineţi în mână: dorința de a identifica atât Adevărul ultim al Revelatiei dumneze- 
ieşti, cât şi adevărurile particulare ale unor domenii ce nu sunt străine de marile 
aspirații ale sufletului omenesc. Pentru a vă convinge de aceasta, nu ne rămâne 
decât un singur lucru: să vă invităm la o lectură cât mai rodnică! 

R. Lazu 


PATROLOGIE 


ADALBERT HAMMAN, Părinţii Bisericii, Editura Sapientia, laşi 
2005, 296 p. 


Omul, a cărui îndeletnicire este sau era scrisul, devine altul prin opera sa. El 
se prezintă nu ca un om, ci ca o carte. De aici, şi expresia: „vorbeşte ca o carte”, 
expresie care, de altfel, nu este un compliment. Să ne gândim, de exemplu, la 
conferentiarii care îşi citesc textul conferinței. Pentru cei iniţiaţi în patrologie, 
Clement de Alexandria este autorul Pedagogului. Toată lumea ştie că sfântul Au- 
gustin a scris o carte numită Confesiuni. Unii, atraşi de titlu, se încumetă să o 
deschidă, însă o închid îndată ce-şi dau seama că autorul nu-şi dezvăluie pe larg 
filmul amorurilor ilegitime. Păcat! Cititorul l-ar fi descoperit pe omul care se nu- 
megte Aurelius Augustinus. 

In loc să enumerăm lucrările unui autor, poate e mai bine dacă am încerca 
să descoperim cine este acest om: să cunoaştem omul concret, viu, în carne şi 
oase, cuprins de pasiune şi ură, slab sau violent. În fond, opera sa ne interesează, 
nu pentru că pe rafturile bibliotecii sunt aliniate 15 volume in quarto, ci pentru 
că ea este opera unui om excepțional numit Augustin; această operă ne ajută să 
descoperim un om, ba, mai mult, un creştin, adică un om pătruns de credința în 
Cristos. 

Scriitorii creştini din primele cinci veacuri creştine, pe care îi numim părinţii 
Bisericii, au fiecare o fizionomie proprie cu trăsături bine conturate. Ar fi uşor să-i 
clasificăm după anumite criterii prestabilite şi să vedem în Augustin un emotiv activ 
şi, împreună cu H. Marrou, în loan Crisostomul un introvertit. Sau, dimpotrivă, căci 
nu putem avea încredere în toate clasificările, să spunem, de exemplu, că Grigore 
din Nazianz era un tip neliniştit, care avea nevoie de căldura şi prezența cuiva, iar 
Tertulian, unul pesimist, independent, nesatisfacut. 

Când vorbim despre literatură, trebuie să ţinem cont şi de geografie. Africanul 
Ciprian nu reacționează ca Ilariu de Poitiers; grecii au o sensibilitate, o vigoare 
filozofică deosebită, care le permit să-i întreacă pe majoritatea latinilor. Să nu mai 
vorbim despre emoția şi lirismul sirienilor, cum ar fi, de exemplu, sfântul Efrem. 

În această carte, ne-am străduit, gravând portretele, să răzuim ghipsul în care 
unii i-au pus pe aceşti înaintaşi, împiedicându-i să respire, să trăiască, să fie ei 
înşişi. Preocuparea noastră a fost să regăsim omul — care, uneori, face să vibreze 
textul, ori să cadă o lacrimă -, cu sensibilitatea şi inteligența sa puse de credință 
în slujba evangheliei. 

Dacă epoca în care a trăit Irineu sau Ciprian nu este identică cu cea a lui Au- 
gustin sau a lui Grigore de Nyssa, cu atât mai putin poate fi identică cu a noastră. 
Pentru a o înțelege, este important să o apropiem de noi, să luminăm lucrurile 
necunoscute cu cele cunoscute, situațiile îndepărtate cu cele mai apropiate nouă 
şi care sunt asemănătoare cu acelea. Atanasiu şi Ilariu au fost nişte ,,opozanti”. 
Au avut curajul să spună „nu” totalitarismului imperial, asemănător, cât priveşte 
metodele, oricărui totalitarism. Dacă ar fi să ne gândim la perioada anilor 1940- 
1944, nu ne vine oare în minte, spontan, timpul apocaliptic trăit de Augustin, şi 
astfel, nu înțelegem mai bine opera sa - „Cetatea lui Dumnezeu”? 

Cunoscând mai bine omul, mediul în care a trăit, înțelegem mai bine contri- 
butia pe care o are opera sa la istoria creştinismului şi, poate, suntem tentaţi să 
ne familiarizăm chiar cu opera sa. Nimic nu creează mai bine un contact personal 
cu omul, decât textul care-i prelungeşte existența. Reîntoarcerea la părinții Bi- 
sericii se înscrie în mişcarea de reîntoarcere la originile noastre creştine, numită 
întoarcerea la izvoare. Suntem, în secolul al XX-lea, fericitii beneficiari ai mişcării 
biblice şi liturgice. Nu există călăuze mai bune decât Origene şi Augustin pentru 
a înţelege sufletul şi spiritul Scripturii, cu condiţia să nu pierdem niciodată din 
vedere progresele realizate de ştiinţele biblice. 

În ceea ce priveşte liturgia, părinţii Bisericii nu s-au mulțumit să o comenteze 
catecumenilor şi credincioşilor, ci au modelat-o, au construit-o, au trăit-o. Ambro- 
ziu şi Vasile au avut un rol determinant în compunerea textelor liturgice. Reîn- 
noirea biblică şi liturgică ar fi incompletă dacă n-ar fi însoţită de reîntoarcerea la 
părinţii Bisericii. Cursul nostru de patrologie „concretă” ar dori să mişte publicul 
în această direcție. 

Am încercat să ne familiarizăm cu lustin şi Ambroziu, străduindu-ne să le 
trasăm fizionomia. Portretele — e necesar să o spunem — nu sunt o reconstituire 
romantata, ci o deducere bazată pe un studiu asiduu şi minuţios al scrierilor lor. 
Am redus referintele la minimum pentru a nu îngreuna cartea şi a nu pierde 
din vedere publicul căruia ne adresăm. Specialistul va descoperi că suntem datori 

unor studioşi eruditi, precum Mons. Duchesne, A. Puech, P Labriolle, G. Bardy, J. 
Quasten, H. von Campenhausen. Prin urmare, cartea nu se adreseaza specialistilor. 
Am redus la minimum trimiterile pentru a nu îngreuna lectura cărții, căci am 
avut în vedere publicul căruia ne adresăm. Nu putem însă să le-o interzicem nici 
celor dintâi, pentru timpul lor liber. Dar, redactând-o pe parcursul a doi ani de pre- 
dare la Universitatea din Quebec, am încercat să îi prezentăm tinerilor studenți 
pe sfinții părinţi într-o lumină nouă, mai aproape de viata de ieri şi de azi. 

A. Hamman 


SPIRITUALITATE 


CLAUDIU DUMEA, Familia creştină, Editura Sapientia, Iasi 2005, 
122 p. 


În această carte, pr. Claudiu Dumea a adunat o serie de predici despre familia 
creştină, pe care le-a ţinut în diferite comunități creştine. lată principalele teme: 
„Căsătoria în planul de iubire al lui Dumnezeu”, „Căsătoria creaţiei”, „Căsătoria 
răscumpărării”, „Caracteristicile căsătoriei creştine”, „Părinţii: colaboratori ai lui 
Dumnezeu Creatorul”, „Educaţia: cine o face?”, „Educaţia: cum se face?”, „Fa- 
milia, chemată la sfințenie”, „Viața sacramentală în familie: botezul şi spovada”, 
„Euharistia, hrana spirituală a familiei”, „Sfânta familie de la Nazaret, modelul 
familiilor creştine”, „Pregătirea pentru căsătorie”, ,„Păstrează-te curat!” 

În introducere, autorul spune: „Ne plângem că astăzi societatea e bolnavă, că 
lumea a înnebunit, că trăim în Sodoma şi Gomora. E adevărat, dar societatea e 
bolnavă fiindcă familia e bolnavă. Familia este celula societăţii. Nu poate fi o soci- 
etate sănătoasă cu familii bolnave moral, după cum nu poate fi corp uman sănătos 
cu celule bolnave, canceroase. 

Ce a dus în timpurile noastre la prăbuşirea, la degradarea familiei, şi aceasta, 
din păcate, tocmai la popoarele de civilizaţie şi cultură creştină? Mai întâi au fost 
ideologiile dominante care s-au impus, gândirea modernă ce s-a îndepărtat de gân- 
direa lui Cristos, de învățătura Evangheliei. E un proces de gândire care a început 
în Occident cu vreo 500 de ani în urmă, şi care a evoluat, dând naştere la ideologi- 
ile actuale ateiste, materialiste, consumiste, hedoniste, care domină aşa-zisa lume 
civilizată, care văd în căsătorie şi familie orice în afară de capodopera mâinilor lui 
Dumnezeu. 

Pentru ideologiile laice, aconfesionale, familia, căsătoria nu este impusă de 
vreo lege a naturii bazată pe diversitatea de sexe, ci e un act al voinței libere a 
omului. Din punct de vedere juridic, e, cel mult, un contract care se încheie şi se 
desface după bunul plac. 

Existentialismul ateu, o altă ideologie care domină lumea contemporană, com- 
bate cu putere căsătoria, considerând-o o catastrofă, o instituţie retrogradă şi ne- 
fasta, născută din ignoranță şi prejudecată omenească; familia e o închisoare care 
îngrădeşte libertatea şi autoafirmarea persoanei, în care se învaţă lucrurile cele 

mai dăunătoare; orice alta şcoală, oricât de proastă, e mai buna decât scoala fa- 
miliei. 

Dar fără îndoială că la răspândirea în lume a acestor ideologii, cu toată corupția 
şi imoralitatea ce se nasc din ele, au contribuit şi contribuie mijloacele de comuni- 
care în masă: tiparul, radioul, filmele, televiziunea, Internetul, care, în sine, sunt 
bune şi ar trebui să fie folosite pentru binele şi folosul sufletesc al oamenilor, dar 
care au ajuns în cea mai mare măsură în mâinile Satanei care le foloseşte pentru 
a distruge căsătoria şi familia şi, prin aceasta, să corupă, să degradeze societatea 
şi omenirea. 

Ne întrebăm: Cine poate salva lumea din criza în care se află? Cine poate salva 
poporul nostru din mocirla în care este scufundat? Politicienii, cu minciunile şi 
demagogia lor? Uniunea Europeană, în care ne imaginăm că vom găsi Paradisul? 
Ingineriile economice şi financiare cu care ne ametesc deținătorii de putere? Nu, ci 
numai redresarea şi vindecarea morală şi spirituală a familiei, căci din familie iese 
fie sfântul, fie delincventul. Fără familii creştine sănătoase, vom fi în continuare 
un popor de delicventi. 

Nu încape îndoială că, în trecut, familia trăia o viata mult mai normală, mai 
fericită, într-un climat patriarhal liniştit, tradițional, nepoluat moral. Astăzi, situ- 
atia e cu totul alta. Familia e mult mai expusă, mai ameninţată, atmosfera morală 
e cu totul otrăvită. Pentru a nu se lăsa dusă de curentul lumii, am putea spune că 
e necesar eroismul”. 

Familiilor creştine din timpurile noastre li se poate repeta îndemnul apostolu- 
lui Paul cuvintele din Scrisoarea către Romani: „Vă îndemn deci, fraţilor, pentru 
îndurarea lui Dumnezeu... nu vă conformati lumii acesteia, ci schimbati-va prin 
înnoirea minții, ca să intelegeti care este voința lui Dumnezeu, ce este bun, ce este 
plăcut, ce este desăvârşit” (Rom 12,1-2). 

Şt. Lupu 


CLAUDIU Dumra, Misterul suferinţei, Editura Sapientia, laşi 2005, 95 p. 


A vorbi despre suferință este un lucru extrem de greu. Discursul despre sufe- 
rinta e una, suferința trăită, experimentata, e cu totul altceva, şi cine este lovit de 
suferință nu mai are chef să țină discursuri despre suferință. Şi nu numai că nu 
mai are chef să tina discursuri despre suferință, dar îşi dă seama cât de zadarnice, 
cât de false sunt cuvintele oamenilor despre suferință. 

Nouă, creştinilor, Sfânta Scriptură ne aminteşte la tot pasul că Dumnezeu este 
un Dumnezeu misterios şi că misterul suferinței tine de misterul lui Dumnezeu. 
Gândurile lui nu sunt gândurile noastre şi distanța dintre gândurile noastre şi 
gândurile lui este mai mare decât distanţa de la cer la pământ. 

Răspunsul lui Dumnezeu la strigătele omenirii a fost Cristos, Fiul lui Dum- 
nezeu, care a coborât, şi-a aşezat locuinţa în mijlocul oamenilor, locuind până la 
sfârşitul veacurilor în mijlocul lor, mai ales, în sfintele taine. El a devenit solidar 
cu noi, a luat asupra sa toate suferințele noastre. Şi pentru noi, creştinii, suferința 
rămâne un mister. Dumnezeu nu ne dă o explicaţie pentru orice suferință, dar ne 

dă un sens, o valoare a suferinţei, eliberându-ne de disperarea nonsensului, absur- 
dului, inutilitatii suferinței şi, mai ales, încurajându-ne cu prezența permanentă. 
C. Dumea 


OMILETICĂ 


ALBERT HOLENSTEIN, Călăuze spre Cristos. Selecţie de predici, alo- 
cutiuni şi scrisori pastorale, Editura Sapientia, Iasi 2005, 222 p. 


Cunoscut pe toate meridianele datorită atenţiei pe care a acordat-o celor aflați 
în dificultăți materiale, prelatul Albert Holenstein se face cunoscut acum lumii de 
la noi printr-o carte în care sunt adunate unele dintre predicile pe care le-a ținut 
comunităţii sale din Bregenz (Austria) şi în care se vede viziunea spirituală ce l-a 
animat de-a lungul vieţii sale. 

Născut la data de 18 august 1919 la Brooklyn (SUA), după doi ani şi jumătate 
s-a mutat în Elveţia, locul de origine al părinţilor. După absolvirea şcolii primare 
şi a gimnaziului, a intrat la Seminarul din Innsbruck (Austria), pe care l-a absolvit 
în 1946, când a fost hirotonit preot. După hirotonire, a lucrat ca vicar în trei paro- 
hii. În 1951 a fost numit director diecezan al Organizaţiei caritative Missio, iar în 
1961, paroh al comunităţii „Sfântul Columban” din Bregenz (Austria). În acelaşi 
an a înființat o asociaţie de ajutorare a bolnavilor de lepră. A condus aceste insti- 
tuţii până la data de 2 ianuarie 2005, când s-a retras la Săbăoani, județul Neamt, 
pentru a-şi petrece ultimii ani ai vieții. 

Încă din prefața cărţii, autorul ne dezvăluie scopul care l-a determinat să publice 
o parte dintre reflectiile sale: „Cu aceste rânduri doresc să încep un dialog care, 
privind spre misiunea noastră comună, îmi stă la inimă. După ce m-am stabilit 
în Dieceza de Iaşi, unul dintre primele gânduri s-a îndreptat spre voi, preoţi şi 
diaconi. Poate că aşteptaţi un cuvânt din partea mea. Doar se spune: «Purtati-va 
unii altora povara» (Gal 6,2). Telul nu este deci ca fiecare să ajungă cu munca sa 
la capăt, ci să ne ajutăm reciproc. Cu siguranţă, ajutorul reciproc al preoților nu 
se sfârşeşte la graniţele propriei dieceze. Astfel, voiesc să împart cu voi câteva 
gânduri care m-au mişcat în lunga mea viata de preoţie şi care ar putea da un 
impuls pentru a reflecta împreună. Să vedem însă mijlocirea credinței nu ca pe 
o lucrare omenească, o realizare a noastră, ci, mai înainte de orice, ca acțiune a 
Duhului Sfânt: el este puterea vestirii. De aceea, vestirea trebuie să pornească de 
la Dumnezeu. Aceasta însă se poate întâmpla numai în unirea vie cu el, mai ales 
prin rugăciune. Fără o comunicare personală cu Dumnezeu, nu există nici o comu- 
nicare fructuoasă cu oamenii”. 

De asemenea, într-o scrisoare de prezentare a cărţii, prelatul Holenstein măr- 
turisea: „Plantele medicinale, care înfloresc într-un număr mare şi aduc roade 
bogate, sunt un dar de la Dumnezeu şi se ofilesc dacă nu sunt folosite. Mai mult 
decât nişte plante medicinale, nouă ne-a fost încredințat tezaurul credinţei. Ade- 
sea, oamenii nu au timp să se ocupe mai îndeaproape de acesta; s-au ţinut multe 
cuvântări, iar predicatorii au spus tot ce aveau de spus despre el. Această carte 
conţine gânduri, predici, scrisori pastorale păstrate din timpul cât am fost paroh 

în comunitatea «Sfântul Columban» din Bregenz, Austria. Se oglindeste in ele 
multitudinea lucrurilor ce îi trec unui paroh prin minte şi modul in care el in- 
cearcă să dea un răspuns, din tezaurul credinţei, la întrebări actuale. Petrecerea 
ultimei perioade a vieţii mele la Săbăoani îmi oferă posibilitatea să gust încă multe 
dintre cele care poate prea simplu au fost scrise pe hârtie sau rostite cu buzele. 
Ca să te bucuri de parfumul lor, este necesar ca plantele medicinale să fie fărâ- 
mitate încet cu degetele”. 
Şt. Lupu 


CATEHEZĂ 


MANLIO BRUNETII — GIUSEPPE CARAMIA — GIUSEPPE CIONCHI, Un băr- 
bat, o femeie si dragostea. Curs complet pentru logodnici, Editura 
Sapientia, Iasi 2005, 300p. 


Această carte a fost redactată cu scopul precis de a oferi un ajutor modern, 
valid şi complet logodnicilor din comunităţile noastre, care se pregătesc să facă 
din viitoarea lor viață de căsătorie o adevărată mărturie a dragostei creştine în 
mijlocul poporului lui Dumnezeu. Pentru ca textul să fie folosit în mod valid în 
întâlnirile catehetice, precizăm că întregul material a fost împărţit în patru centre 
de interes fundamental. Fiecare parte este dezvoltată în două sau mai multe capi- 
tole. Fiecare capitol are o schemă „fixă”, astfel alcătuită încât să ofere o autentică 
revizuire a vieţii, unde „a vedea, a judeca şi a acționa” formează un tot organic 
dezvoltat în felul următor. Mai întâi, „a vedea”. O scurtă referință la problema ce 
va fi analizată (I) şi apoi un fapt, o întâmplare din viata de fiecare zi, pozitivă sau 
negativă (II), care are menirea de a demonstra cum se pune problema în realitatea 
de fiecare zi; poate şi chiar numai la nivel personal...; poate fi folosit şi pentru „a 
rupe gheața” şi a pune întrebările: „Ce părere aveţi despre această întâmplare? 
Cum o judecaţi?” 

În al doilea rând, „a judeca”. Aici apare dialogul (III); este, poate, momentul cel 
mai important al întâlnirii; poate fi de ajutor pentru a înțelege cum îl consideră 
logodnicii, care este „situaţia lor interioară”, pentru a insera mai eficace cuvântul 
lui Dumnezeu în „contextul existential” ce se are în fata. Pentru cel ce prezidează 
întâlnirea (fie că e vorba de preot, medic sau psiholog etc.), va fi bine să se amin- 
tească faptul că dialogul „este o căutare comună şi frățească a adevărului” şi, de 
aceea: a) implică un raport de corectitudine, de stimă, de simpatie, de bunătate, 
de dragoste; căutarea avantajului celuilalt; b) exclude condamnarea apriorică, po- 
lemica ofensivă şi obişnuită, vanitatea unei conversații inutile, „plăcerea” de a-l 
dobori pe celălalt, „triumfalismul” adevărului; c) nu urmăreşte doar vorbirea (ca 
între prieteni) sau discuţia (ca între adversari), ci d) tinde să caute împreună ade- 
vărul şi să construiască împreună personalitatea interlocutorilor. 

Forma este stilul direct, personal: se adresează întotdeauna unui „voi”: „Voi 
ce credeţi”, „Care este părerea voastră în legătură cu aceasta? Cum v-aţi fi com- 
portat?” 

Practic, se poate proceda astfel: 

— daca grupul este restrâns (10/15 persoane): 
1. se aleg de comun acord una sau mai multe întrebări considerate deosebit de 
interesante; 
2. întrebarea va fi pusă personal fiecăruia dintre cei de fata; 
3. răspunsurile şi fiecare intervenţie — chiar dacă sunt in contrast cu ideile anima- 
torului — nu vor fi respinse îndată, nici întrerupte, doar dacă sunt prea lungi sau 
în afara problemei; 
4. trebuie să se evite intervenţiile contrare imediate sau replicile şi altercatiile; 
5. cei prezenți trebuie să fie obişnuiţi cu ascultarea, cu respectul, cu adevărata 
democraţie; 
6. trebuie să fie obişnuiţi cu ordinea: să se intervină la timpul potrivit, respectân- 
du-se mâna „ridicată”! 

Dacă grupul e mai numeros, în loc de a adresa întrebarea tuturor, vor fi invitaţi 
logodnicii să ia liber cuvântul, ținând cont întotdeauna de normele de mai sus. 

Toate aspectele pozitive şi negative ale diferitelor intervenţii vor fi sintetizate 
de animator şi confruntate cu ideile şi punctele fundamentale ale textului (se pot 
indica paginile de aprofundat, se pot citi împreună câteva fragmente, se pot face 
referinţe la faptele citate, la fotografii, la rugăciuni, la idei sintetice finale etc.). 
Urmează ideile fundamentale (IV), care indică structura ideologică ce ghidează 
desfăşurarea fiecărui capitol. 

În al treilea rând, „a acționa”. Pentru o revizuire a vieţii, a) ideile dobândite 
(o scurtă sinteză a lectiei); b) ideile de pus în practică (pentru o comportare mai 
bună); c) rugăciune finală (în ton cu argumentul tratat). 

Autorii 


